
fiS  JUL  1935 


Om  midlerne  til  at  maale  hoie  tarinégrader. 

(Af  Prof.  C.  Holten). 


Itledens  det  almindelige  Thermometer  fyldt  med  Qvæg- 
sølv  eller  Viinaand  har  faaét  en  saa  overordentlig  almindelig 
Anvendelse  til  at  bestemme  Varmegraden,  og  det  saavel  i 
det  daglige  Liv  og  ved  mangfoldige  techniske  Arbeider 
som  til  videnskabelige  Undersøgelser,  har  det  trods  alle 
Bestræbelser  hidtil  ikke  været  muligt  at  tilveiebringe  et 
Apparat,  med  hvilket  den  praktiske  Mand  er  istand  til  at 
maale  heie  Varmegrader,  det  vil  sige  saadanne,  som  be- 
tydeligt overstige  Qvægsølvets  Kogepunkt.  —  De  Vanskelig- 
heder, man  har  havt  at  beseire,  have  været  af  mange 
forskjellige  Arter;  men  væsenthg  var  det  dog  Principet 
selv,  som  man  maatte  famle  efter,  hvilket  vil  blive  ind- 
lysende, naar  man  betænker  hvorledes  Varmegraden  be- 
stemmes ved  Hjælp  af  Qvægsølvthermometeret.  Maale- 
stokken  anbringes  nemlig  paa  dette  ved  at  bringe  det 
først  i  smeltende  Snee,  derpaa  i  Dampe  af  kogende  Vand 
og  paa  Thermometerrøret  mærke  de  to  Steder,  hvor 
Qvægsølvet  i  disse  Omgivelser  bliver  staaende.  Afstanden 
imellem  de  to  Mærker  er  det  egentlige  Varmemaal,  men 
man  plcier  at  inddele  den  i  ligestore  Dele,  Grader,  hvis 
Antal  er  vilkaarligt;  men  efter  Vedtægt  bruger  man  hyppigst 
enten  den    af  Reaumur    foreslaaede    Inddeling   i   80  eller 

den  af  Celsius  foreslaaede  i  100  Dele.  I  denne  Afhandling 
ville  Varmegraderne  blive  angivne  efter  Celsius's  Maale- 
slok,  der  hyppigst  anvendes  ved  videnskabelige  Under- 
søgelser. Er  Varmemaalet,  Afstanden  fra  Tøepunkt  til 
Kogepunkt,  inddeelt,  blive  Grader  af  samme  Størrelse  af- 
satte baade  under  Tøepunktet  og  over  Kogepunktet,  og 
paa  saadan  Maade  kan  Maalestokken  fortsættes  saa  langt 
det  skal  være.  Man  seer  imidlertid,  at  Anvendelsen  af 
en  saadan  Maalestok  grunder  sig  paa  den  Forudsætning, 
at  ligestore  Forøgelser  i  Varmegrad  bevirke  ligestore  Ud- 
videlser af  Qvægsølvet;  men  hvorledes  skal  man  over- 
bevise sig  om,  at  dette  virkeligt  er  Tilfældet?  Hvis  alle 
Vædsker  udvidede  sig  i  samme  Forhold  som  Varmegraden 
forøges,  maatte  to  Thermometere,  som  vare  fyldte  med 
forskjellige  Vædsker  og  bragte  til  ved  to  Varmegrader  at 
stemme  overeens,  ogsaa  slemme  med  hinanden  ved  alle 
andre  Varmegrader;  men  dette  er  ingenlunde  Tilfældet. 
Fylder  man  et  Thermometerrør  med  Viinaand  og  afsætter 
efter  et  Qvægsølvthermometer  0^  og  60^  derpaa,  vil 
Qvægsølvthermometeret  angive: 

O     10     20     30     40     50     60, 
naar  Viinaandthermometeret  angiver: 

O  9,2  18,7  28,5  38,7  49,2  60. 
De  stemme  altsaa  ikke  overeens,  og  man  kan  ikke  vide, 
hvilket  er  det  rigtigste.  Er  nu  Usikkerheden  allerede  stor 
ved  de  Varmegrader,  som  ligge  imellem  Tøepunktet  og 
Kogepunktet,  bliver  den  naturligviis  langt  større,  naar 
Qvægsølvet  stiger  til  200  eller  300^  eller  endnu  høiere. 
Vil  man  anvende  Varmens  Indvirkning  paa  andre  Legemer, 
bliver  den  samme  Usikkerhed  tilstede  navnlig  ved  de  høie 
Varmegrader,  saalænge  man  ikke  har  fundet  et  Legeme, 
om  hvilket  man  med  nogenlunde  Sikkerhed   kan  formode, 


at  det  udvider  sig  jevnt.  Et  saadant  Legeme  har  man 
imidlertid  i  Luften;  men  vi  maae  lidt  nærmere  betragte 
den  Tankegang  og  de  Erfaringer,  ved  hvilken  man  har 
sluttet  sig  til,  at  Luften  udvides  jevnt  af  Varmen. 

I  en  Glasbeholder  A,  som  staaer  i  P'orbindelse  med 
det  bøiede  Glasrør  BCDE,  der  forneden  er  forsynet  med 
en  Hane  H,  bliver  indesluttet  tør  Luft,  som 
holdes  afspærret  fra  den  ydre  Luft  ved  Qvæg- 
sølv,  som  hældes  i  Røret.  Omgives  nu  Be- 
holderen med  smeltende  lis,  kan  man  ved  at 
tappe  Qvægsølv  ud  igjennem  Hanen  H  eller 
ved  at  hælde  Qvægsølv  ned  i  Røret  DE,  bringe 
de  to  Qvægsølvoverflader  ved  B  og  b  til  at 
ligge  lige  høit,  saa  at  Luften  i  A  er  under- 
kastet samme  Tryk  som  den  ydre  Luft,  hvilket 
Tryks  Størrelse  kan  sees  paa  Barometeret. 
Beholderen  A  er  nøiagtigt  udmaalt,  og  Røret 
HD  inddeelt  i  ligestore  Rumdele,  saa  at  man 
af  Qvægsølvets  Stand  ved  B  strax  kan  see, 
hvor  stort  Rum  den  afkjølede  Luftmasse  ind- 
tager. Lad  os  antage,  at  det  var  3000  Cubik- 
linier.  Man  kan  derefter  borttage  Isen  og 
omgive  Beholderen  og  Røret  BC  med  Dampe  af  kogende 
Vand,  hvorved  Luften  opvarmes  til  100^.  Luften  i  A 
vil  da  udvide  sig  og  drive  Qviksølvet  ned  i  BC  og  op  i 
DF,  men  man  kan  gjennem  Hanen  H  lade  Qvægsølv  løbe 
ud,  indtil  det  atter  staaer  lige  høit  i  begge  Rør  ved  F  og 
f,  og  Luften  altsaa  nu  er  underkastet  samme  Tryk  som 
før;  man  vil  da  paa  Inddelingerne  paa  Røret  BC  see,  at 
Luften  nu  indtager  et  Rum  af  4100  Cubiklinier.  Ved  at 
opvarmes  fra  0^  til  100^  udvide  altsaa  3000  Cubiklinier 
sig    1100  Cubiklinier,    eller  Udvidelsen  beløber   sig   til  5^ 

af  det  oprindelige  Rum.  Men  man  kunde  ogsaa  have 
baaret  sig  anderledes  ad.  Naar  Luften  i  Beholderen  op- 
varmes og  altsaa  stræber  at  udvide  sig,  kan  man  ved  at 
hælde  Qvægsølv  i  Reret  DE  hindre  den  deri  og  holde 
Qvægsølvoverfladen  bestandig  ved  13.  Er  nu  Luften  op- 
varmet til  100  Grader,  vil  Qvægsølvet  i  DE  f.  Ex.  staae 
til  g,  og  Qvægsølvsøilen  bg  holder  da  Ligevægt  med  den 
indespærrede  Lufts  Bestræbelse  efter  at  udvide  sig.  Var 
nu  det  ydre  Lufttryk  330  Linier,  vilde  man  finde,  at 
Qvægsølvsøilen  har  en  Høide  af  121  Linier,  hvilket  er 
Forøgelsen  i  Luftens  Udvidekraft  (Tryk),  naar  Udvidelsen 
selv  forhindres.  iVlen  i  Sammenligning  med  dét  oprinde- 
lige Tryk,  330  Linier,  beløber  altsaa  Forøgelsen  i  Tryk 
11 


.      ,.,  121      „ 
sig    tU  33^    eller 


30, 


netop  det  samme  Tal,   som  før  blev 


fundet.  iVIan  kan  nu  udføre  flere  saadanne  Forsøg  ved 
forskjellige  Varmegrader,  saaledes  at  man  ved  hver  af 
disse  deels  lader  Luften  udvide  sig,  uden  at  dens  Tryk 
forandres,  deels  forhindrer  Udvidelsen  ved  at  forøge 
Trykket,  og  man  vil  da  finde,  f.  Ex. 
Udvidelse  i  Cubiklinier :  .^ååiåå 

2200     2750 


550,..  .  1100     1650 
Forøgelse  af  Tryk  i  Linier: 


60i 


121 


18H 


242 


3300 


363. 


n. 

20' 


Men 

550   _^60i  _11.   1100  _^121  _^  n.  1650  ^  18U 

3000        330      '  60 '  3000        330        30 '  3000        330 

2200  _^242^  U.  3300^  363  ^  11 

3000  '     330        15'  3000'      330     "  10* 

Men  heraf  følger,  al  Forøgelsen  i  Rumfang,  naar  Trykket 

bliver  uforandret,    er  det   samme    som  Forøgelsen  i  Tryk, 

naar   Rumfanget  bliver    uforandret    og    begge    Forøgelser 

sammenHgnes  med  den  oprindelige  Tilstand.     Lader  man 

nu  Rumfanget  blive  uforandret,  vil  Luften  selv  slet  ingen 

Forandring  undergaae,  og  Forøgelsen  i  Tryk  bliver  da  en 


forøget  Virksomhed,  som  den  meddeelte  Varme  giver  Luften. 
Det  er  nu  høist  sandsynligt,  at  denne  Forøgelse  i  Virk- 
somhed, netop  fordi  Luften  bliver  uforandret,  forholder 
sig  som  den  modtagne  Opvarmning;  men  da  Luftens 
virkelige  Udvidelse  er  af  samme  Størrelse,  maa  Luftens 
Udvidelse  staae  i  ligefrem  Forhold  til  Varmegraden.  Skulle 
Forsøgene  udføres,  bliver  der  mange  smaa  Rettelser  at 
anbringe  paa  de  ligefrem  iagttagne  Talstørrelser;  men 
disse  Rettelser  maae  vi  her  gaae  forbi.  Af  det  første  af 
de  omtalte  Forsøg  følger,  at  Luften  udvider  sig  ^  ved  at 
opvarmes  fra  O  til  100^,  af  de  senere,  at  den  udvider 
sigjevnt,  altsaa  ^^rp^    for  hver  Grad;    havde   man   nu   ved 

en    vis   Opvarmning    af  Beholderen   A   fundet,    at    Luften 

803 
udvidedes    803   Cubiklinier   eller  :^^r^,    kunde   man  altsaa 

deraf  slutte,    at  Varmegraden   havde  været  ^r  eller  73^, 

og    saaledes    kan    det    beskrevne    Redskab    bruges    som 

'Thermometer.     Havde  man   en   anden  Gang,    naar  A   var 

opvarmet,   bemærket,   at  den   Qvægsølvsøile   bg,    som   er 

nødvendig  til  at  forhindre  Luftens  Udvidelse,    havde  været 

115   Linier    og   det    udvendige   Lufttryk    ligesom    før  330 

Linier,   vilde  Forøgelsen   beløbe    sig  til  ^qk  e'^er  ^  eller 

104Lb-^  1045  T^- 

"    Og    Varmegraden   havde    altsaa   været  ^'   eller 

95t5t  Grad.  Paa  denne  sidste  Maade  er  det,  at  et  af 
Pouillet  opfundet  Redskab,  der  i  det  Væsentlige  har 
samme  Indretning  som  det  beskrevne,  anvendes  til  et 
Luftthermometer,  og  man  har  ved  Hjælp  af  et  saadant 
Redskab  prøvet  Qvægsølvthermometeret  og  fundet,  at 
medens  det  imellem  O  og  100^  næsten  viser  ganske 
rigtigt,  behøves  der  ved  høiere  Varmegrader  en  betydelig 
Rettelse.  Pouillet  har  ogsaa  anvendt  det  samme  Red- 
skab   til    at    maale    meget    høie    Varmegrader;    men    Re- 


holderen  maatte  da  være  af  Platin  og  ved  et  langt  snevert 
Rør  staae  i  Forbindelse  med  Glasrøret  BC,  hvor  Varmegraden 
maales;  Instrumentet  kaldes  da  et  Luftpyrome  ter. 

Pouillet  har  ved  Hjælp  af  et  saadant  Luflpyrometer 
bestemt  Smeltepunktet  for  forskjellige  Metaller  og  fundet 
følgende  Resultater: 

Tin 230« 

Visrauth 262" 

Bly 326« 

Zink 360« 

Antimon 432^ 

Bronze 900« 

ReentSølv 1000« 

ReentGuld 1250« 

Støbejern  ....   1100—1200« 

Staal 1300—1400« 

Smedejern  ...  1500—1600«. 
Dette  Apparat  giver  al  den  Nøiagtighed,  man  for 
Øiebhkket  kan  vente  at  opnaae  ved  Maaling  af  høie 
Varmegrader;  men  det  vil  let  indrømmes,  at  det  ikke 
egner  sig  til  Brug  ved  praktiske  Arbeider.  Det  er  skrøbe- 
ligt og  fordrer  Anvendelsen  af  fine  Maaleapparater,  som 
i  et  Værksted  snart  vilde  blive  ødelagte,  og  for  at  komme 
til  det  rigtige  Resultat  fordres,  som  allerede  er  bemærket. 
Beregning  af  en  Mængde  Rettelser,  som  Praktikeren  ikke 
vilde  forstaae  at  anbringe ,  ikke  at  tale  om ,  at  man 
mangen  Gang  ikke  vilde  have  Tid  til  at  vente  til  Be- 
regningen blev  færdig. 

Paa  mange  forskjellige  Maader  har  man  stræbt  at 
tilveiebringe  praktisk  brugbare  Apparater,  med  hvilke 
man  kunde  maale  høie  Varmegrader,  og  saadanne  Apparater 
har  man  kaldt  Pyrometere.     Det  maa  dog    herved  be- 


mærkes,  at  nogle  ældre  Apparater,  som  bære  dette  Navn, 
aldeles  ikke  kunne  henregnes  til  Pyrometerne ;  thi  de 
kunne  kun  tjene  til  at  vise,  at  en  Metalstang  udvider 
sig  naar  den  opvarmes.  Det  ældste  af  de  egentlige  Pyro- 
metere  er  Wedgewoods  fra  1782.  Det  grunder  sig  der- 
paa,  at  Leret  trækker  sig  sammen,  naar  det  udsættes 
for  høie  Varmegrader.  Man  har  i  dette  Forhold  hos 
Leret  troet  at  finde  en  Undtagelse  fra  den  almindelige 
Lov,  at  Legemerne  udvides  ved  Opvarmning;  men  Tingen 
er  dog  en  ganske  anden.  Opvarmes  nemlig  et  Stykke 
svagt  bru-ndt  Leer,  vil  det  udvide  sig  som  alle  andre 
Legemer;  men  kommer  Varmegraden  til  at  stige  over 
den,  for  hvilken  Leret  under  Brændingen  har  været  ud- 
sat, saa  vil  det  trække  sig  sammen  til  et  mindre  Bum, 
og  denne  Rumformindskelse  beholder  det  efter  Afkjølingen. 
Leermassen  er  da  bleven  haardere  og  mindre  porøs,  og 
der  er  altsaa  foregaaet  en  Forandring  med  dens  Be- 
skaffenhed; man  siger,  at  den  er  sammensintret.  Det  er 
denne  Sammensintring  Wedgewood  vilde  benytte  til  at 
maale  Varmegraden.  Han  dannede  smaa  Cylindere  af  en 
hvid  Leermasse ,  udsatte  dem  for  en  ganske  svag  Glødning 
og  gav  dem  derpaa  alle  een  Tykkelse.  Blev  nu  en  saa- 
dan  LeercyUnder  lagt  ind  i  den  Ovn,  hvis  Varmegrad 
skulde  prøves,  sintrede  den  sammen  og  var  efter  Af- 
kjølingen kjendeligt  tyndere  end  efter  den  første  svage 
Brænding.  For  at  maale  Leercylinderens  Sammentrækning 
anbragte  Wedgewood  paa  en  Messingplade  to  fiirkantede 
Linealer,  saaledes  at  Mellemrummet  imellem  dem  ved  den 
ene  Ende  var  noget  smallere  end  ved  den  anden.  Cy- 
linderne bleve  efter  den  første  Brænding  tildannede  saa- 
ledes, at  de  kun  kunde  komme  ind  i  Mellemrummet  ved 
dets  bredeste  Ende;  jo  høiere  Varmegrad  de  senere  bleve 


udsalte  for,  desto  længere  kunde  de  skydes  ind  i  Mellem- 
rummet, og  langs  ad  den  ene  Lineal  var  afsat  en  \Iaale- 
stok,  hvorefter  Varmegraden  skulde  bestemmes.  Ved 
forskjellige  Forsøg  meente  Wedgewood  at  kunne  angive, 
at  Begyndelsen  af  hans  Maalestok  svarede  til  580^  C.  og 
at  hver  Grad  af  hans  svarede  til  12^  C.  De  Bedømmelser, 
Datidens  Naturforskere  afgave  over  det  nye  Instrument, 
vare  meget  forskjellige;  saaledes  optog  Saussure  det  med 
overordentlig  Bifald,  medens  Brogniart  erklærede  det  for 
ganske  ubrugbart,  og  denne  sidste  Dom  er  desværre  den, 
som  den  følgende  Tid  har  maattet  underskrive.  Man  for- 
staaer  let,  at  Sammensintringen  maa  være  forskjellig  efter 
Leermassens  Bestanddele  og  maaskee  ogsaa  efter  dens 
Fiinhed;  naar  altsaa  Leercylinderne  ikke  ere  nøiagtigt 
eens,  blive  Instrumentets  Angivelser  ganske  upaalidelige. 
Allerede  meget  snart  kunde  Wedgewood  ikke  finde  mere 
af  den  Leermasse,  han  oprindeligt  havde  anvendt,  men  ban 
brugte  da  en  anden,  som  skulde  give  ligesaa  gode  Resul- 
tater. Chemikere  som  V  a  u  q  u  e  1  i  n,  G  u  y  t  o  n  d  e  M  o  r  v  e  a  u 
o.  fl  undersøgte  Leercylindere,  som  vare  dem  tilsendte 
fra  Opfinderen  selv,  men  fandt,  at  Mængden  af  Leerjord 
i  dem  snart  var  25,  snart  55  Procent,  Mængden  af  Kisel- 
jord snart  64,  snart  44  Procent,  og  det  var  da  umuligt, 
at  saa  forskjellige  Leermasser  skulde  forholde  sig  eens. 
Efter  Forsøg  af  Guyton  skulde  V^edgewoods  Maalestok 
allerede  begynde  ved  270^  C.  og  hver  Grad  paa  hans 
Maalestok  kun  svare  til  34^  C,  hvilket  i  ingen  Hen- 
seende svarer  til  Opfinderens  egen  Angivelse.  Efter 
V^edgewoods  Pyrometer  finder  man  hyppigt  Angivelser 
som  120^  W.,  hvilket  efter  den  oprindebge  Angivelse  af 
Gradernes  Værdi  skulde  svare  til  en  Varmegrad  af  280 
-i-  72  X  120  eller  9230«  G.,  efter  Guytons  Angivelse  til 


270  4-  34  X  120  eller  4350^  C;  men  om  ogsaa  den 
sidste  Angivelse  er  langt  nærmere  ved  Sandheden  end 
den  første,  er  den  dog  næsten  tre  Gange  saa  høi  som 
den  høieste  Varmegrad,  man  har  været  istand  til  at 
maale.  Man  maa  deraf  slutte ,  at  Lerets  Sammensintring 
skeer  desto  stærkere  jo  høiere  Varmegraden  er,  saa  at 
man  slet  ingen  Vægt  kan  lægge  paa  Angivelserne  efter 
dette  Instrument. 

Ved  de  fleste  Pyrometere,  man  har  foreslaaet,  har 
man  villet  benytte  Udvidelsen  af  en  Platinstang  til  at 
maale  Varmegraden.  En  saadan  Indretning  benyttede 
allerede  Guyton  de  Morveau  og  Brogniart,  senere  har 
Dan  i  e  11  konstrueret  et  Pyrometer,  som  grunder  sig  paa 
det  samme.  Platinstangens  Udvidelse  er  imidlertid  saa; 
ubetydelig,  at  man  med  blotte  Øine  ikke  er  istand  til  at 
angive  den  nøiagtigt,  og  man  har  derfor  ved  disse  In- 
strumenter tilføiet  et  Viserapparat,  der  gjør  Forandringerne 
kjendelige.  Man  lader  nemlig  den  korte  Arm  af  en  Vægt- 
stang trykkes  imod  Enden  af  Platinstangen,  medens  den 
lange  Arm  bevæger  sig  foran  en  inddeelt  Due.  Er  nu 
Viserens  lange  Arm  50  Gange  saa  lang  som  den  korte, 
vil  Udvidelsen  af  Platinstangen  vise  sig  50  Gange  for- 
størret. Det  er  væsentlig  Indretningen  af  Viserapparatet, 
som  er  forskjellig  ved  de  tre  nævnte  Pyrometere.  Ved 
Guyton  de  Morveaus  var  Viseren  saavelsom  Buen  forfærdiget 
af  Platin,  saa  at  det  hele  Instrument  kunde  taale  at  an- 
bringes inde  i  en  Ovn,  men  bliver  Varmegraden  meget 
høi,  ville  de  finere  Dele  deraf  let  blødgjøres  og  forbøies. 
Ved  Brogniarts  Apparat  stod  Viseren  i  fast  Forbindelse 
med  Platinstangen,  men  saaledes  at  denne  kunde  op- 
varmes inde  i  en  Ovn,  medens  Viseren  befandt  sig  uden- 
for.    Derimod  traf  Daniell   en  anden  Anordning.     Platin- 

stangen  var  indesluttet  i  et  Hylster  af  Blyantsdigelmasse 
(Leer  og  Graphil),  der  kun  udvider  sig  meget  lidet  ved 
Varmen.  Ovenpaa  Stangen  anbragtes  en  Prop  af  uglaseret 
Porcellain,  som  blev  omfattet  af  et  noget  klemmende 
Halsbaand  af  Platin,  hvorved  det  bevirkedes,  at  Platin- 
stangen ved  at  udvide  sig  kunde  skyde  Proppen  frem, 
medens  Gnidningsmodstanden  vilde  forhindre  den  fra  at 
glide  tilbage  igjen.  Denne  Deel  af  Apparatet  kunde  da 
bringes  ind  i  den  Ovn,  hvis  Varmegrad  skulde  maales, 
og  ved  Hjælp  af  Viserapparatet,  som  kunde  anbringes  paa 
et  bestemt  Sted  af  Hylsteret,  kunde  man  senere  maale, 
hvor  langt  Porcellainsproppen  var  skudt  frem,  og  deraf 
regne  sig  til  Varmegraden.  Det  er  nu  vel  ingen  Tvivl 
underkastet,  at  disse  Instrumenter  jo  maae  give  langt 
mere  paalidelige  Resultater  end  Wedgewoods  Pyrometer, 
men  de  forudsætte  dog,  at  Platinets  Udvidelse  staaer  i 
ligefrem  Forhold  til  Varmegraden,  hvilket,  efter  de  For- 
søg, man  har  anstillet  til  3(j0  Grader,  kun  er  lidet  sand- 
synligt; det  synes  meget  mere,  som  om  Udvidelsen  bliver 
stærkere  jo  høiere  Varmegraden  bliver,  og  ved  de  Varme- 
grader, hvor  Platinet  begynder  at  blive  blødt,  finder  der 
sandsynligviis  store  Uregelmæssigheder  Sted.  Til  praktisk 
Brug  egne  i  ethvert  Tilfælde  disse  Apparater  sig  neppe, 
da  Viserens  Axe  og  Buens  Inddelinger  maae  være  udførte 
saa  fiint,  at  de  hurtigt  vilde  fordærves  ved  Værkstedernes 
Støv  og  Arbeidernes  haandfaste  Tag. 

En  vis  Petersen  har  foreslaaet  et  Luftpyrometer  af 
en  meget  simpel  Indretning.  Det  bestaaer  blot  af  en 
Platinflaske,  som  lukkes  med  en  paaskruet  Hætte,  der 
dog  ikke  slutter  lufflæt.  Opvarmes  denne  Flaske  i  en 
Ovn,  vil  Luften,  som  den  indeholder,  udvides  og  en  Deel 
af  den    blive   uddreven.     Har  nu  Flasken  antaget  Ovnens 

Varmegrad,  og  man  saa  hurtigt  som  muligt  lægger  den  i 
Vand,  vil  den  afkjøles,  den  tiloversblevne  Luft  sammen- 
trækkes, og  Vandet  vil  trænge  ind  og  fylde  det  Rum,  som  den 
uddrevne  Luft  oprindeligt  indtog.  Ved  Veining  bestemmer 
man  Mængden  af  det  indtrængte  Vand  og  har  derved  et- 
Middel  til  at  beregne  Varmegraden.  Tænker  man  sig 
f.  Ex.  at  Flasken  rummede  240  Gran  Vand  ved  alminde- 
lig Varmegrad,  at  den  efterat  være  bleven  opvarmet  og 
bragt  i  Vand  havde  indsuget  180  Gran  Vand,  saa  havde 
J  af  den  Luft,  Flasken  oprindelig  indeholdt,  været  uddrevet 
ved  Varmen,  eller  med  andre  Ord  Flasken  havde  ved 
den  høie  Varmegrad  kun  indeholdt  \  af  den  Luft,  som 
den  sædvanligt  rummer,  saa  at  Opvarmningen  havde 
været  tilstrækkelig  til  at  udvide  Luften  til  det  fiirdobbelte 
Rum,  og  da  den  behøver  en  Opvarmning  af  273^  for  at 
fordobble  Rummet,  seer  man,  at  Flasken  i  det  angivne 
Tilfælde  vilde  have  været  opvarmet  til  en  Temperatur  af 
2  X  273  eller  546  Grader.  Forsøg,  som  man  har  an- 
stillet med  dette  Instrument,  have  givet  meget  tilfreds- 
stillende Resultater;  men  uheldigviis  fordrer  Rrugen  af 
det  en  stor  Omhyggelighed.  Navnligt  er  det  af  Vigtighed 
at  Flaskens  Indre  er  aldeles  tørt,  og  at  Luften,  som  den 
indeholder,  er  aldeles  befriet  for  Vanddampe.  Var  nemlig 
Flaskens  Inderside  overtrukken  med  en  tynd  Hinde  af 
Fugtighed,  vilde  denne  fordampe  ved  Opvarmningen  og 
indtage  et  Rum ,  der  ved  en  Temperatur  som  den  før 
antagne  vilde  blive  omtrent  6300  Gange  saa  stort  som 
det  Vand,  hvoraf  Dampene  ere  dannede.  Følgen  heraf 
vilde  blive,  at  en  meget  for  stor  Mængde  Luft  vilde 
blive  uddreven  og  Beregningen  vilde  give  en  altfor  høi 
Varmegrad.  Lignende  Virkning,  om  end  i  mindre  Grad, 
vilde  foraarsages,   naar   Luften    i  Flasken  ikke    var    fuld- 


kommen  tør,   og  denne  Omstændighed   gjør   Instrumentet 
ubrugeligt  i  Praxis. 

Englænderen  Prlncep  har  slaaet  ind  paa  en  ganske 
anden  Vei.  For  at  maale  Varmegrader  imellem  Sølvets 
og  Guldets  Smeltepunkter  (1000  og  1250  Grader),  har  han 
dannet  10  forskjellige  Legeringer  af  disse  to  Metaller, 
een  som  indeholdt  10  Procent  Sølv  og  90  Procent  Guld, 
een  med  20  Procent  Sølv  og  80  Procent  Guld  o.  s.  v. 
Af  disse  Legeringer  dannes  smaa  flade  Korn,  som  lægges  i 
Fordybninger  af  en  Leerplade.  INaar  Varmegraden  naaer 
Sølvets  Smeltepunkt,  vil  et  Korn  af  reent  Sølv,  hvormed 
Rækken  begynder,  smelte,  hvad  man  strax  kan  see  der- 
ved, at  det  flade  Korn  runder  sig  og  antager  Draabe- 
formen.  Efterhaanden  som  Varmegraden  stiger,  vil  det 
ene  Korn  smelte  efter  det  andet,  og  man  har  derved  et 
Middel  til  nogenlunde  at  bestemme  Varmegraden.  For 
at  maale  Temperaturer  høiere  end  Guldets  Smeltepunkt, 
dannede  han  Legeringer  af  Guld  og  Platin,  indeholdende 
1,  2,  3,  ....  99  Procent  Platin  og  fik  derved  en  lignende 
Maalestok  med  100  Trin  imellem  de  to  Metallers  Smelte- 
punkter. Men  herved  er  der  den  Usikkerhed,  at  Platinets 
Smeltepunkt  er  aldeles  ubekjendt,  og  man  veed  altsaa  ikke, 
hvad  hvert  Trin  betyder.  Anvendeligheden  af  Princeps 
Pyrometer  maa  bedømmes  ganske  forskjelligt  efter  det 
Øiemed,  hvori  det  anvendes.  Vil  man  bruge  det  til  at 
prøve,  om  en  bestemt  Varmegrad  er  naaet,  om  hvilken 
man  af  Erfaring  veed,  hvor  mange  af  Legeringerne  ved 
den  maae  være  være  smeltede,  saa  er  det  baade  meget 
beqvemt  og  tilstrækkelig  nøiagtigt,  og  man  kan  altsaa  ved 
Hjælp  deraf  controllere  Varmegraden ;  men  en  anden  Sag 
er  det,  om  man  tillige  vil  maale  den.  For  at  Instrumentet 
skulde  kunne  bruges   hertil,    maatte    det    være    godtgjort, 


at  ved  Legeringerne  Smeltepunktet  forhøies  i  samme  For- 
hold, som  der  tilføies  mere  af  det  meest  tungsmeltelige 
Metal;  medens  Sølvets  Smeltepunkt  er  1000^,  Guldets 
1250^,  maatte  en  Legering  af  lige  Dele  Guld  og  Sølv 
have  sit  Smeltepunkt  ved  1125'^.  Et  saadant  Forhold 
finder  imidlertid  ikke  Sted  i  Almindelighed,  hvad  der 
tydeligt  viser  sig  ved  de  mere  letsmeltehge  Metallers 
Legeringer.  Saaledes  smelter  Tin  ved  230*^,  Bly  ved 
326^;  var  nu  den  Regel,  Princep  har  lagt  til  Grund, 
rigtig,  maatte  Legeringer  af  disse  to  Metaller,  som  inde- 
holdt 26,  30,  37,  47,  64  og  84  Procent  Bly  have  Smelte- 
punkterne 254,  259,  266,  275,  291  og  311  Grader, 
imedens  directe  Forsøg  have  viist,  at  de  smelte  ved  194, 
189,  186,  196,  241,  289  Grader,  altsaa  nogle  af  dem 
ved  Varmegrader,  der  endog  ligge  under  Tinnets  Smelte- 
punkt. Samme  Forhold  finder  Sted  ved  Legeringer  af 
Tin  og  Vismut,  ja  man  har  endog  dannet  en  Legering 
af  Tin,  Bly  og  Vismut,  som  smelter  ved  94^'.  Om  nu 
end  saa  store  Afvigelser  ikke  finde  Sted  ved  Princeps 
Legeringer,  er  det  dog  høist  usandsynligt,  at  deres  Smelte- 
punkter to  og  to  skulde  ligge  i  ligestore  Afstande  fra 
hinanden. 

Langt  sikkrere  og  nøiagtigere  er  udentvivl  en  af  Pouillet 
foreslaaet  Fremgangsmaade.  En  Platinkugle  ophedes  i 
den  Ovn,  hvis  Varmegrad  skal  bestemmes.  Er  den  nu 
ophedet  fuldstændigt,  bliver  den  saa  hurtigt  som  muligt 
bragt  ned  i  et  Kar  med  en  iforveien  afveiet  Mængde  af 
koldt  Vand.  Platinkuglen  vil  da  afgive  sit  Overskud  af 
Varme  til  Vandmassen,  hvis  Opvarmning,  der  ligefrem 
kan  maales  ved  et  Thermometer,  staaer  i  bestemt  Forhold 
til  Platinkuglens  Afkjøling,  altsaa  til  den  Varmegrad,  den 
har    havt.       Uvis    Platinkuglen    f.    Ex.    havde    veiet    eet 

Pund,  og  man  opvarmede  den  til  100°  og  derefter  bragte 
den  i  2  Pund  Vand  til  10°,  vilde  Vandet  opvarmes  til 
11,436  Grader.  Vandet  er  altsaa  opvarmet  1,436  Grad 
medens  Kuglen  er  afkjølet  S8,564  Grader,  saa  at  Kuglen 
afkjøles  61,7  Gange  saa  meget  som  Vandet  opvarmes. 
Havde  man  nu  ophedet  Kuglen  i  en  Ovn  og  derpaa  ved 
at  sænke  den  i  2  Pund  Vand  til  10°  fundet,  at  dette  var 
blevet  opvarmet  til  20°,  vilde  altsaa  Vandet  være  op- 
varmet 10  Grader,  Kuglen  afkjølet  617  Grader  og  den 
Varmegrad,  den  havde  havt,  vilde  altsaa  have  været 
617  -\-  20  eller  637  Grader.  Vil  man  imidlertid  opnaae 
et  rigtigt  Resultat,  maa  Beregningen  gjøres  noget  vidt- 
løftigere, da  Forholdet  61,7  forandrer  sig  noget  med 
Varmegraden ,  dog  ville  vi  ikke  her  gaae  ind  paa  saa- 
danne  Enkeltheder.  Er  Varmegraden ,  der  skal  maales, 
under  Rødglødhede,  kunde  man  gjerne  istedetfor  Platin- 
kuglen anvende  en  Kugle  af  Kobber  eller  Sølv,  men  ved 
høiere  Varmegrader,  naar  disse  Metaller  enten  iltes  (ruste) 
eller  nærme  sig  til  deres  Smeltepunkt,  kommer  der  andre 
Omstændigheder  med  i  Betragtning,  og  man  kan  da  ikke 
bruge  andet  Metal  end  Platin.  Heri  ligger  den  væsent- 
ligste Hindring  for  Anvendelsen  af  dette  Pyrometer,  da 
en  Platinkugle  af  tilstrækkelig  Størrelse  er  overmaade 
kostbar. 


Om  de  beskriYende  Naturvidenskabers  nuværende 
Standpunkt. 

En  Tale  af  Carl  Vogt 

(holdt  i  1847). 


Ved  Bredderne  af  det  deilige  Middelhav  modtog  jeg  den 
for  mig  saa  hædrende  Udnævnelse,  som  idag  har  ført  mig 
i  Deres  Midte !  I  det  første  Øieblik  forekom  det  mig, 
som  om  jeg  kun  kunde  glæde  mig  over  at  see  et  længe 
næret  Ønske  opfyldt;  jeg  følte  mig  saa  rig,  da  jeg  kastede 
mit  Blik  ud  over  den  umaadelige  Flade,  som  i  sit  purpur- 
farvede Dyb  endnu  dølger  saa  meget  vidunderligt;  jeg 
troede,  at  et  heelt  Aarti  ikke  vilde  være  nok  til  at  for- 
tælle Dem  Alt,  hvad  jeg  der  havde  seet,  erfaret  og 
lært.  Men  idag,  da  jeg  for  første  Gang  staaer  for  Dem, 
forekommer  det  mig  næsten,  som  om  jeg  ikke  vidste 
Noget  at  sige  eller  at  meddele  Dem,  som  om  jeg  kun 
kunde  tale  til  Dem  om  det,  som  jeg  selv  ønskede  at 
vide,  om  det,  hvorom  jeg  selv  forgjæves  har  adspurgt 
Naturen.  Jo  mere  jeg  søger  at  gjøre  mig  klart,  paa 
hvilket  Standpunkt  de  zoologiske  Videnskaber,  som  jeg 
skal  foredrage,  befinde  sig,  desto  mere  fragmentariske 
forekomme  de  mig,  desto  mindre  svarer  deres  systematiske 
Form,  det  Stive  i  de  i  dem  anvendte  Grundsætninger  til 
det  yppige  Liv,  som  de  skulde  optage  i  sig.  Jeg  troer 
derfor  at  burde  afbetale   en   Gjæld,   fremfor  Alt   til   Dem, 

men  ogsaa  til  mig  selv,  ved  kortelig  at  skizzere  Viden- 
skabens nærværende  Standpunkt  og  antyde  de  Retninger, 
som  fremtidige  Porskninger   maaskee   ville   have   at   følge. 

Enhver  Tidsalder  har  sine  særegne  Bestræbelser,  sin 
eiendommelige  Opfattelsesmaade,  som  meer  eller  mindre 
afspeiler  si^  ovenalt,  i  alle  dens  Beskjæftigelser,  i  alle 
dens  Ideer.  Det  ligger  ikke  i  Planen  for  mit  Foredrag 
idag  at  udvikle,  hvorledes  denne  »Tidsaand«  ogsaa  kan 
erkjendes  i  Naturvidenskabernes  forskjellige  Epoker  eller 
hvorledes  den,  især  i  senere  Tider,  skiftede  og  for- 
andrede sig  ligesaa  ofte,  som  Folkenes  Anskuelser  i  det 
Hele  slog  om  og  antoge  en  anden  Skikkelse.  Natur- 
videnskaberne ere  netop  Tidsaandens  troeste  Speil,  fordi 
de  tillige  ere  dens  høieste  Blomst,  fordi  de  alene  af 
alle  Videnskaber  yde  sikkre  Grundlag ,  hvorpaa  man 
kan  bygge  videre ,  fordi  de  alene  i  sig  indeholde  Be- 
tingelserne for  videre  Fremskridt,  for  større  materiel  og 
aandelig  Lykke.  Vi  ere  nu  komne  ud  over  hin  ency- 
klopædiske Tidsalder,  da  man  betragtede  Bogormelær- 
dommen som  den  naturvidenskabelige  Bestræbelses  høieste 
Maal  og  næsten  kun  ansaae  Naturforskeren  for  en  For- 
tolker af  de  af  Aristoteles  og  Linné  efterladte  Codices. 
Mere  og  m.ere  bleve  de,  der  studerede  de  organiske  Viden- 
skaber, tvungne  ud  i  Naturen,  i  hvis  uendelige  Skatte  de 
kunde  finde  Svar  paa  alle  Spørgsmaal,  medens  Bøgerne 
kun  kunde  give  en  indskrænket  Synskreds. 

Men  netop  denne  Naturens  Uendelighed,  denne  rige 
Fylde  af  dens  Produkter  er  det,  som  gjør,  at  vore  Frem- 
skridt synes  saa  uvæsenlige,  vor  Viden  saa  ubetydelig. 
Vi  fortabe  os  i  denne  uoverselige  Skov,  der  omgiver  os, 
naar  vi  ikke  udstikke  faste  Linier,  sikkre  Rettesnore,  hvor- 
efter vi   kunne    komme    til    friere   Standpunkter,    til   lyse 

Pletter,  hvorfra  man  kan  see  sig  om.  Vi  kunne  bestemme 
disse  Retninger,  hvorefter  Videnskaben  rykker  frem,  vi 
kunne  søge  at  advare  de  Yngre  mod  de  Vildspor,  som 
man  saa  let  kan  komme  til  at  betræde,  vi  kunne  pege 
tilbage  paa  den  tilbagelagte  Vei  og  derved  opflamme  den 
Fremadstræbendes  Mod.  Dette  er  ogsaa  efter  min  Mening 
i  vor  Tid  den  eneste  rette  Vei  til  at  fremkalde  en  større 
Udbredning  og  grundigere  Uddannelse  af  Naturvidenska- 
berne og  til  at  erhverve  dem  nye  Tilhængere.  Det  Færdige, 
det  Afsluttede  virker  afskrækkende,  det  tilfredsstiller  ikke 
den  stræbende  Aand,  men  støder  den  tilbage,  fordi  det 
efterlader  den  kold  og  tom;  til  det,  der  er  i  Færd  med 
at  blive  til,  føler  derimod  enhver  sig  tiltrukken,  som  endnu 
er  sig  sin  egen  Uddannelsesevne  bevidst.  Enhver  vil  gjerne 
have  Deel  i  en  Videnskabs  Trivsel,  Væxt  og  yppige  Ud- 
foldelse, der  ligesom  Livet  selv  iler  rask  forud,  baaren 
paa  Tidens  Vinger  og  selv  indaandende  Tiden  Mod  og 
Kraft  til  at  ile  videre  frem. 

Saaledes,  mine  Herrer,  troer  jeg,  at  vi  maae  opfatte 
Naturvidenskaberne  i  vor  Tid,  fra  dette  Standpunkt  maae 
vi  søge  at  bedømme  deres  Fremskridt.  Naar  det  overhoved 
efter  min  Overbevisning,  er  ugjørligt  at  ville  føredrage 
en  Videnskab  i  dens  hele  Omfang,  saa  er  en  saadan  Præ- 
tension aldeles  utænkelig  ved  Naturvidenskaberne.  Her 
udvikler  Videnskaben  sig  under  vore  Hænder,  hvad  vi  idag 
maae  erkjende  for  sandt,  bliver  maaskee  imorgen  bevist 
at  være  en  grov  Vildfarelse;  med  hvert  Øieblik  forandres 
ikke  alene  hele  Videnskabens  Form,  men  ogsaa  dens  Ind- 
hold. Og  vee  den,  der  staaer  et  Øieblik  stille  i  denne 
rastløse  Færd!  Samtiden  indhenter  ham  i  samme  Øie- 
blik ,  som  han  forsøger  at  standse ;  Strømmen ,  hvori  han 
svømmede,  bruser  forbi  ham  med  Lynets  Fart,  og  inden 

han  endnu  har  havt  Tid  til  at  gjøre  sig  sin  Stilling  klar, 
er  han  kastet  op  paa  Bredden  af  Bølgerne  og  efterladt 
paa  det  tørre  Sand. 

Dog  det  er  paa  Tiden,  at  vi  gaae  lidt  nærmere  ind 
paa  de  specielle  Videnskaber,  som  det  er  lagt  paa  mine 
Skuldre  at  foredrage!  Zoologien  og  dens  Hjælpeviden- 
skaber ere  maaskee  af  alle  Naturforskningens  Grene  mindst 
istand  til  at  kunne  gjøre  nogen  umiddelbar  Nytte;  dens 
Studium  har  i  det  hele  ikke  den  mægtige  Indflydelse  paa 
Livets  Forhold,  som  Kemien  og  Fysiken  udøve;  den  staaer 
endogsaa  i  denne  Henseende  tilbage  for  de  nærmere  be- 
slægtede Grene  af  Naturvidenskaben,  Botaniken  og  Geologien. 
Jeg  hører  ikke  til  dem,  mine  Herrer,  som  behandle  Nytten, 
den  umiddelbar  Anvendelse,  som  noget,  det  neppe  er  Viden- 
skaben værdigt  at  tage  Hensyn  til;  jeg  tilstaaer  tvertimod 
aabent,  at  det  lærde  Kastehovmod,  som  giver  sig  ud  for  kun 
at  ville  elske  og  dyrke  Videnskaben  for  dens  egen  Skyld, 
ligger  mig  fjernt.  Jeg  misunder  Kemien  og  jeg  misunder 
Fysiken  det  uvurdeerlige  Fortrin,  som  disse  Videnskaber 
besidde  deri,  at  de  gribe  umiddelbart  ind  i  det  sociale  Livs 
Hjul,  og  jeg  kan  ikke  skjule,  at  det  vilde  være  min  største 
Lykke,  dersom  jeg  kunde  opdage,  paa  hvad  xMaade  Zoo- 
logien kunde  opnaae  en  lignende  praktisk  Vigtighed.  Jeg 
maa  desværre  bekjende,  at  denne  endnu  ikke  er  funden 
—  thi  den  Smule,  som  Zoologien  hidtil  har  gjort  for  at 
forbedre  enkelte  Dyreracer,  for  at  skaffe  nye  nyttige  Dyr 
tilveie  eller  for  at  tilintetgjøre  skadelige  Dyr,  vil  man 
dog  vel  ikke  gjøre  gjældende? 

Man  har  ofte  sagt,  at  Naturvidenskaberne  vare  kun  et 
Produkt  af  den  nyere  Tid,  at  Oldtiden  kjendte  dem  ikke. 
Nei  Naturhistorien  var  ikke  fremmed  for  Grækerne,  men 
man  forlod  snart   det  lysende  Forbillede,   som  det  gamle 

Hellas  havde  skabt;  man  glemte,  at  den  græske  Vise  kun 
lod  Jordens  og  Havets  Dyr  samle  ved  sin  erobrede  Elev 
og  kun  greb  til  Kniven  for  i  de  forskjellige  Former,  hvor- 
under Livet  træder  op,  at  finde  nærmere  Oplysning  om 
Livet  selv.  Man  glemte,  at  Aristoteles  havde  iagttaget 
tro,  seet  fordomsfrit  og  fortalt  sanddru;  Middelalderens 
Munkevisdom  havde  ingen  Sands  for  det  Simple  og  Natur- 
lige, den  maatte  plumre  det  klare  Vand  for  i  det  rørte 
at  fiske  efter  fantastisk  Vrøvl  og  dogmatisk  Vaas.  Saa- 
ledes  blev  Stagyriten  grusomt  mishandlet ,  og  forst  i  den 
seneste  Tid  lykkedes  det  igjen  at  samle  de  Perler,  som 
man  lidt  e  ter  lidt  havde  pillet  ud  af  hans  Diadem  og 
skjult  i  skolastiske  Indfatninger. 

Vil  De  tillade  mig  at  gjøre  et  langt  Spring  for  flygtig 
at  berøre  et  Forhold,  der  tilhører  den  nærmeste  Fortid. 
Da  Middelalderens  Skolastikere  vendte  sig  bort  fra  at  iagt- 
tage Naturen  og  satte  hele  deres  Skarpsindighed  i  at 
fortolke  deres  naturhistoriske  Dibel,  Aristoteles,  havde 
de  idetmindste  den  umiskjendelige  Fordeel,  at  den  Grund- 
vold, hvorfra  de  gik  ud,  var  fremkommen  ved  at  iagttage 
Naturen;  men  Naturfilosoferne ,  hvis  Efterkommere  endnu 
dukke  op  hist  og  her,  dog  kun  ved  Siden  af  Viden- 
skaben, manglede  endogsaa  dette  Grundlag,  som  de  i  dets 
Sted  søgte  i  deres  egen  Hjerne.  Med  et  Par  ynkelige 
Formler  om  Polaritet,  Identitet,  Polernes  Modsætning  og 
det  magnetiske  Indifferenspunkt  troede  man  at  kunne  for- 
klare Livet  og  konstruere  Verdenshelet  med  dets  Beboere. 
Istedenfor  at  overlade  Naturen  Kritikens  Dommersæde, 
erklærede  man  iforveien,  at  den  havde  Uret,  naar  den  ikke 
stadfæstede  de  aprioriske  Spekulationer.  Man  søgte  at 
erstatte  ved  Fantasi,  hvad  der  manglede  i  Iagttagelse,  og 
kom  saaledes  paa  Afveie,  der  førte  tilbage  bagved  Udgangs- 

punktet.  Vi  staae  endnu  for  nær  ved  denne  Epoke  af 
Videnskaben,  til  at  jeg  \il  tillade  mig  at  sige  mere  om 
den  —  det  være  nok  her  at  udtale,  at  jeg  kun  indrømmer 
den  naturfilosofiske  Retning  en  negativ  Nytte,  nemlig  at 
den  ansporede  til  at  gjendrive  den.  De  mangfoldige 
Theorier,  der  skjøde  op  som  Ukrud  i  dens  saa  stærkt  be- 
vægede Blomstringstid,  kunde  kun  imødegaaes  ved  den 
rene  Kjendsgjerning,  og  Naturfilosofiens  Bekæmpere  bleve 
derved  opflammede  til  bestandig  videre  gaaende  Forsk- 
ninger. »Rien  n'est  aussi  obstiné  qu'un  fait«  —  »Intet  er 
saa  haardnakket  som  en  Kjendsgjerning«,  pleie  vore  Naboer 
hinsides  Rhinen  at  sige.  Naturfilosofiens  saa  pragtfuldt 
udpyntede  Skib  knustes  paa  Kjendsgjerningens  Klippe,  og 
hvo  der  i  dets  sidste  Tider  saae  det  krydse  med  sæd- 
vanlig Fripostighed  mellem  Klipperne,  kunde  vel  tilraabe 
det  med  Digteren: 

O  hvor  de  seile,  de  rare  Fyre! 

Hvor  vil  de  strande  og  splintres  i  Stumper! 

Naturfilosofien  var  en  nødvendig  Reaktion  mod  den 
systematiske  Tørhed,  som  efterhaanden  havde  listet  sig 
ind  i  Naturhistorien.  Middelalderens  Skolastik  var  gaaet 
til  Grunde  under  de  Heroers  Bestræbelser,  som  skrede  foran 
for  Videnskabens  Opvaagnen;  man  var  vendt  tilbage  til 
Iagttagelsen  og  fandt  i  den  nye  Kilder  til  Belærelse, 
som  Fortolkernes  forslidte  Pergamenter  ikke  kunde  yde. 
Den  naive  Glæde,  hvormed  Mændene  fra  vor  Viden- 
skabs Gjenfødelsesperiode  hilste  deres  Opdagelser,  ligner 
paa  en  vis  Maade  Børnenes  Jubel,  naar  de  have  faaet 
en  ny  Foræring,  som  Enhver  i  hele  Huset  skal  see  og 
beundre.  Mikroskopiens  Fader  løb  ud  paa  Gaden,  for 
—   naar  Kokkepigen  ikke  var  ved  Haanden   —   at  slæbe 

den  første  og  bedste  Forbigaaende  til  Mikroskopet  og  vise 
ham  en  ny  vigtig  Opdagelse. 

Men  denne  Naivitet  holdt  sig  ikke  længe.  Man  blev 
ældre  og  forstandigere ,  i  det  mindste  bildte  man  sig  det 
ind,  man  begyndte  at  klassificere  og  at  systematisere. 
Denne  Bestræbelse  fandt  sin  første  Lovgiver  i  den  store 
nordiske  Naturforsker  Linné.  Det  var  nødvendigt  at 
bringe  Orden  i  dette  Chaos,  at  opstille  ledende  Principer, 
at  knytte  det  bekjendte  til  visse  Udgangspunkter,  at  anvise 
det  sit  bestemte  Sted  i  den  store  Ramme.  Det  var  Linné, 
der  grundlagde  disse  faste  Regler,  der  opførte  den  syste- 
matiske Bygning,  hvori  man  skulde  kunne  finde  sig  til 
Rette  med  en  forhen  ukjendt  Lethed  og  Sikkerhed.  Men 
Linné  var  selv  en  Mand  af  Aand,  en  af  hine  klartseende 
Personligheder,  der  betjene  sig  af  det  Middel,  der  ligger 
nærmest,  for  at  naae  det  Maal,  de  have  sat  sig,  men  ikke 
skjule  for  sig  selv,  at  det  kun  er  et  Middel,  men  ikke 
Maalet  selv.  Linné  valgte  rigtignok  enkelte  fremtrædende 
Karakterer  til  Kjendemærker  og  grundede  derpaa  sin 
Inddeling,  men  han  kjendte  meget  godt  disse  Karakterers 
relative  Vigtighed,  og  idet  han  afpassede  sin  Inddelings 
Trin  derefter,  grundede  han  Ordener  og  Familier,  som 
man  den  Dag  idag  maa  lade  blive  staaende   som  gyldige. 

Den  dybe  Indsigt,  som  Linné  havde  havt  i  det  dyriske 
Liv,  gik  tabt  for  hans  Efterfølgere.  Nu  begyndte  »Pidskens« 
sørgelige  Herredømme  i  Naturhistorien,  Pidsken,  som  endnu 
hænger  i  Nakken  paa  saamange  af  vore  Samtidige,  uden 
at  det  anfægter  dem  som  Manden  hos  Chamisso,  og  uden 
at  de  ønske  en  Forandring.  Nu  begyndte  den  Tid,  da 
man  var  fornøiet,  naar  man  havde  indregistreret  et  Dyr  i 
Kataloget,  da  man  lod  sig  nøie  med  at  vide,  hvad  Rlassi- 
fikationsschemaet  forlangte,    da  man  kun    tog  Hensyn   til 

de  ydre  Karakterer,  saasom  Haar,  Kløer,  Tænder,  Fjer, 
Finner  og  Fødder,  og  ikke  brød  sig  videre  om,  hvordan 
Dyret  var  bygget  indvendig,  hvordan  det  levede  og  færdedes, 
eller  i  hvilket  Forhold  det  stod  til  andre  af  Dyrerigets 
Uovedformer.  Nu  kom  den  gyldne  Tid  for  Artskjenderne, 
disse  Videnskabens  golde  Registratorer,  tørre  som  de 
Skind,  paa  hvilke  de  øvede  deres  Skarpsindighed,  hvis 
høieste  Lykke  bestod  i  at  have  opdaget  en  ny  Art,  deres 
høieste  Ære  i  at  have  beskrevet  den  ! 

Jeg  er  langt  fra,  mine  Herrer,  at  ansee  Kjendskabet 
til  Arterne  og  den  nøiagtige  Undersøgelse  af  de  ydre 
Karakterer  for  noget  uvæsenligt.  De  danne,  som  Cuvier 
saa  træffende  har  sagt.  Videnskabens  ABC,  som  Enhver 
maa  kjende,  der  vil  lære  at  læse;  de  ere  Grundlaget  for 
al  nøiagtig  Forskning,  for  ethvert  videre  Fremskridt.  Men 
vi  skulle  dog  hverken  blive  staaende  ved 'ABC  en  eller 
ved  den  Kunst  at  stave;  vi  ville  læse  i  Naturens  Bog,  for- 
staae  det  læste  og  hæve  os  endnu  høiere  til  en  friere  An- 
skuelse af  det  Forstaaede,  til  en  selvstændig  Skabelse  af 
nye  Tanker  og  til  flydende  Udtryk  for  det  Tænkte.  Kalde 
vi  den,  som  kun  kjender  Bogstaverne,  eller  Skuespilleren, 
som  kun  gjentager,  hvad  han  har  lært  udenad,  en  Mester 
i  Sproget?  Nei  i  Sandhed,  det  vil  intet  Menneske  gjøre, 
men  den,  der  kan  tumle  Sproget  som  et  Instrument,  hvis 
svage  og  stærke  Sider  han  kjender,  som  aabner  nye  Tumle- 
pladser for  Tanken  og  tillige  veed  at  udtrykke  den  paa 
en  træffende  Maade,  der  forstaaer  at  kaste  Skjønhedens 
Klædebon  om  den  nøgne  Beenrad,  ham  ære  vi  som 
Sprogskattens  sande  Kjender,  Mester  og  Velgjører.  Naar 
De  vil  overføre  disse  Forhold  paa  Naturhistorien,  vil  De 
forstaae,    hvorfor   jeg  nægter  den  Navn  af  Naturforsker, 

som  ikke  har  hævet  sig  fra  hine  Begyndelsesgrunde  til  et 
friere  Overblik. 

Mærkelig  nok  søger  man  endog  i  vore  Dage  at  nægte 
Naturhistorien  og  Naturvidenskaben  overhoved  Uet  til  at 
afkaste  disse  Lænker,  og  selv  om  man  ikke  længere  kan 
indespærre  den  i  begyndelsesgrundenes  Gangkurv,  søger 
man  dog  at  afskjære  den  Veien  til  de  fra  denne  Side  i 
det  mindste  hidtil  udyrkede  Marker.  Jeg  vil  forklare  mig 
tydeligere.  I  deres  store  Heelhed  ere  Naturvidenskaberne 
reent  materialistiske,  deres  Formaal  er  at  udforske  Materien 
i  alle  mulige  Retninger.  De  ville  lære  den  at  kjende, 
udforske  de  Love,  hvorefter  den  ordnes  og  omdannes, 
saavel  i  den  organiske  som  i  den  uorganiske  Verden, 
saavel  paa  Jorden  som  i  Verdensaltet.  Alle  Naturviden- 
skaberne have  derfor  en  stor  fælles  Grundvold,  et  fælles 
Midtpunkt,  hvorfra  de  straale  ud  i  alle  Retninger,  og  hvortil 
de  fra  alle  Sider  vende  tilbage  igjen. 

Men  dette  fælles  Tyngdepunkt,  uden  hvis  Anerkjendelse 
ingen  Naturvidenskab  vilde  kunne  bestaae,  er  Materiens 
Uforgængelighed,  dens  evige  Varighed.  Denne  er 
Grundvolden  for  den  hele  Naturkundskab,  for  al  positiv 
Viden,  som  vi  kunne  besidde  eller  opnaae,  uden  den 
er  ingen  Fysik,  ingen  Kemi,  ingen  Fysiologi,  ingen  exakt 
Videnskab  overhoved  mulig.  Materien  er  uforgængelig  og 
derfor  ogsaa  uskabt,  det  er  umuligt  at  tænke  os  en  Til- 
stand, hvor  blot  dens  mindste  Atom  endnu  ikke  existerede 
eller  skulde  være  virkelig  tilintetgjort. 

Det  kan  forekomme  Dem  paradoxt,  at  jeg  opstiller 
en  saadan  Paastand,  og  den  kan  maaskee  ogsaa  trænge 
til  en  nærmere  Begrundelse.  Vi  ere  fra  Barnsbeen  af  i 
den  Grad  opfødte  med  Læren  om  alt  det  Jordiskes  For- 
gængelighed, om  Materiens   efemere  Tilværelse   og  dag- 

lige  Tilintetgjørelse,  at  det  er  vanskeligt  for  os  at  komme 
ud  af  Skuffelsen  og  opnaae  Klarhed  om  dette  Punkt.  Man 
har  saa  tilstrækkelig  foreholdt  og  indbanket  os,  hvordan 
Veddet  brænder  op  i  Ilden,  hvordan  Blomsten  visner  hen 
paa  Marken  og  vort  eget  Legeme  falder  i  Støv,  at  vi  ere 
vante  til  at  tage  mod  Slutninger  af  Lignelser,  som  kun 
et  fuldstændigt  Ubekjendtskab  med  al  Naturvidenskab  kunde 
opstille.  Det  er  nemlig  kun  Formen,  hvori  Materien 
træder  os  imøde,  som  er  forgængelig  og  kan  tilintetgjøres, 
ja  den  er  endogsaa  underkastet  en  nødvendig  Tilintet- 
gjørelse, men  ikke  Materien  selv,  som  stedse  træder  frem 
igjen  med  den  samme  Mængde  som  fra  Begyndelsen  af  i 
alle  sine  talløse  Omdannelser.  Veddet,  Stenen,  det  dyriske 
Legeme  kunne  rigtignok  tilintetgjøres,  men  ikke  de  Ele- 
menter (Grundstoffer),  hvoraf  de  ere  sammensatte;  Kul- 
stoffet, som  træder  os  imøde  i  Vedcellen,  i  Musklerne 
eller  i  Kalkspatkrystallen ,  kan  ved  at  ordne  sig  paa  en 
anden  Maade  antage  en  anden  Skikkelse,  men  som  Grund- 
bestanddeel  af  Materien  kan  det  aldrig  blive  ophævet  eller 
tilintetgjort.  Det  er  altsaa  kun  Materiens  Gruppering  og 
Form,  dens  Kvalitet,  hvis  De  hellere  vil  udtrykke  det  saa- 
ledes,  der  er  hjemfalden  til  den  daglige  Ødelæggelse  og 
Tilintetgjørelse,  men  ikke  dens  Kvantitet,  der  altid  er  ufor- 
anderUg  den  samme. 

Vi  anvende,  som  sagt,  hver  Dag  denne  Grundsætning 
i  alle  Naturvidenskaberne,  paa  den  støtte  vi  alle  vore 
Undersøgelser  af  Materien,  med  den  staaer  og  falder  al 
vor  positive  Viden.  Der  er  ikke  engang  Nogen,  der  tænker 
paa  at  forhindre  Anvendelsen  af  denne  Grundsætning  eller 
at  angribe  den  selv.  Man  ignorerer  den,  hvilket  altid  er 
det  bekvemmeste,  naar  det  gjælder  om  at  skaffe  af  Veien, 
hvad  der   ikke  lader  sig  gjendrive.     Men  Naturforskerne 

have  paa  den  anden  Side  endnu  ikke  tænkt  paa  at  be- 
nytte denne  Grundsætning  udenfor  de  indskrænkede  Ene- 
mærker, som  almindelig  Vedtægt  har  anvist  dem.  Men 
den  Tid  vil  komme,  og  hvis  jeg  ikke  tager  aldeles  feil, 
er  den  os  meget  nær,  da  Naturvidenskaberne  ville  kaste 
denne  Grundsætning  i  Vægtskaalen  og  drage  de  Slut- 
ninger af  den,  som  den  tilsteder  og  uafviselig  fører  med  sig. 
Det  er  derfor  efter  min  Overbevisning  Naturviden- 
skabernes Kald  at  tjene  til  Grundlag  for  vor  Tids  aande- 
lige  Fremskridt  i  samme  Grad  som  de  allerede  ere  blevne 
Grundlaget  for  dens  materielle  Fremskridt.  Begge  Slags 
Fremskridt  staae  overhoved  ikke  fjendtligt  lige  over  for 
hinanden;  det  er  ikke  alene  Kjøbmandsgods,  men  ogsaa 
Ideer,  som  befordres  med  Jernbaner,  og  enhver  ny  For- 
deel  i  Handel  og  Vandel,  i  Industri  og  Landvæsen  er 
ogsaa  forbunden  med  et  aandeligt  Fremskridt,  med  en 
stigende  Uddannelse  af  den  frie  Aand,  som  Naturviden- 
skaberne bære  i  sig.  Med  enhver  materiel  Skranke  falder 
ogsaa  en  aandelig  Lænke,  og  i  denne  Retning  troer  jeg 
at  kunne  betragte  den  Videnskab,  under  hvis  Fane  jeg 
er  traadt,  som  den,  der  vil  have  den  største  Indflydelse 
paa  LMviklingen  af  de  Slutninger,  hvortil  vor  Tid  arbeider 
sig  frem.  Thi  til  vore  Forskningers  Kreds  hører  Livet, 
saaledes  som  det  former  sig  i  de  organiske  Legemer,  vi 
skulle  efter  bedste  Evne  bidrage  til  at  løse  de  Gaader, 
som  det  byder  os  i  saa  forskjellige  Skikkelser;  fra  det 
laveste  Dyr  til  det  høieste.  Mennesket,  skulle  vi  forfølge 
de  Love,  der  ligge  til  Grund  for  Livet  selv.  De  dyriske 
Legemer  ere  de  materielle  Værksteder,  af  hvis  hemmelig- 
hedsfulde Arbeide  Tanken  fremtræder  som  dets  sidste 
og  smukkeste  Værk,  snart  i  en  mere  ufuldkommen  Skik- 
kelse som  den  Organisme,  der  fødte  den,  snart  i  den  fuld- 

endte  Skikkelse,  der  svarer  til  Mennesket,  som  den  meest 
fuldendte  Form  for  Materien.  Derfor  har  ethvert  af 
den  dyriske  og  menneskelige  Fysiologis  Resultater  ogsaa 
sin  høie  filosofiske  Værd,  fordi  det  yder  en  Basis,  et 
faktisk  Grundlag,  paa  hvilket  vi  kunne  tage  sikkert  Fod- 
fæste, medens  alle  aprioriske  Spekulationer  kun  føre  paa 
Afveie. 

Og  deri  ligger  netop  Forskjellen  mellem  vor  Tids 
Stræben  og  Naturfilosofiens,  at  vi  ikke  sætte  vort  System 
over  Kjendsgjerningerne,  men  lade  det  fremgaae  ganske 
simpelt  af  disses  Fylde.  Forliaabenlig  ere  vi  blevne  lige- 
saa  kloge  som  Archimedes,  der  ønskede  sig  et  fast 
Støttepunkt  for  at  løfte  Verden  ud  af  sine  Uængsler,  men 
ikke  gjorde  sig  den  Uleilighed  at  bygge  sine  Maskiner 
førend  man  havde  anvist  ham  dette  Støttepunkt. 

Jeg  har  her  kun  kunnet  antyde,  hvilke  Forventninger 
vi  ere  berettigede  til  at  nære  om  Naturvidenskaberne; 
Spørgsmaalet  er  nu,  om  disse  Forhaabninger  overhoved 
kunne  opfyldes,  og  hvorledes  navnlig  Naturhistorien  maa 
drives  for  at  komme  hint  Maal  nærmere.  Jeg  vil  ikke 
her  gaae  tilbage  til  de  Vildspor,  som  jeg  før  viste  dem  i 
Afstand,  men  kun  søge  kortelig  at  antyde  Dem,  paa  hvad 
Maade  Nutiden  efter  min  Anskuelse  maa  opfatte  sin  Opgave. 

Dette  vilde  være  umuligt  at  finde  sig  til  Rette  i  den 
uendelige  Mangfoldighed  af  organiske  Væsener,  som  om- 
give os,  naar  vi  ikke  stillede  sammen  hvad  der  ligner 
hinanden,  og  adskilte  hvad  der  ikke  har  nogen  indbyrdes 
Lighed,  for  saaledes  at  skaffe  os  et  Overblik.  Denne  Be- 
stræbelse, at  anbringe  Dyre-  og  Planterigets  Former  i  et 
overskueligt  System,  har  fremkaldt  de  forskjellige  Klassi- 
fikationer, som  ere  Videnskabens  Eie.  I  Zoologien  søgte 
man  ligesaavel  som  i  Botaniken  i  Begyndelsen  at  holde 

sig  til  ydre  Karakterer  og  at  benytte  disse  strax  iøine- 
faldende  Kjendemærker  som  Grændsepæle  mellem  de  for- 
skjellige  Afdelinger.  For  Hukommelsen  var  denne  Indret- 
ning fortræffelig;  det  saae  næsten  ud,  som  om  man  havde 
indrettet  de  zoologiske  Systemer  til  Bedste  for  Studerende, 
der  forberedte  sig  til  en  Exaraen. 

Man  maatte  imidlertid  snart  indsee,  at  de  ydre  Ka- 
rakterer ikke  kunde  give  den  ledende  Rettesnor  for  Dyrenes 
Inddeling,  og  siden  Cuviers  Tid  forsøgte  man  paa  mange 
forskjellige  Maader  at  benytte  de  af  den  indre  Organisa- 
tion udledte  Kundskaber  til  derpaa  at  opstille  et  naturligt 
System.  Ved  Anatomiens  Hjelp  søgte  man  at  udforske 
hele  Dyrets  Organisationsplan,  og  af  de  paa  denne  Maade 
erhvervede  Kundskaber  uddrog  man  da  Slutninger  om 
Dyrenes  indbyrdes  Slægtskabsgrad.  Det  kan  ikke  nægtes, 
at  ved  denne  Undersøgelsesmaade  fik  man  de  vigtigste 
Udgangspunkter,  at  den  førte  til  Opdagelsen  af  de  interes- 
santeste Forhold,  og  at  den  endnu  i  de  fleste  Tilfælde  er 
den  eneste  Ledetraad  for  den  zoologiske  Systematik. 

Den  zoologiske  Anatomi  er  baade  en  væsenlig 
Green  af  Zoologien  og  dens  nærmeste  Grundlag.  Det  er 
umuligt  at  tænke  sig  en  af  disse  Videnskaber  uden  den 
anden.  Men  man  maa  da  ogsaa  opfatte  Anatomien  saa- 
ledes,  at  dens  Behandling  tager  Hensyn  til  Dyrenes  hele 
Organisation.  I  Almindelighed  ordner  man  Fremstillingen 
af  den  sammenlignende  Anatomi  efter  Organerne;  man 
tager  Mennesket  til  Forbillede  og  søger  nu  at  udforske, 
hvordan  dette  eller  hint  Organ  er  tillempet,  uddannet  eller 
hæmmet  i  sin  Udvikling  i  den  hele  Dyrerække.  Denne 
Behandlingsmaade  giver  et  Billede  af,  hvorledes  hvert 
enkelt  Organ  er  uddannet  i  Sammenligning  med  Menne- 
skets,   den  giver  den   abstrakte   Udviklingshistorie    af   de 

enkelte  Dele,  som  sammensætte  Menneskets  Legeme,  og 
den  er  i  denne  Henseende  overordenlig  fordeelagtig  for 
den,  der  netop  har  sat  det  menneskelige  Legemes  Byg- 
ning som  det  egenlige  Maal  for  sit  Studium,  men  den 
giver  intet  Billede  af  et  Dyrs  Organisation  i  sin  Heelhed, 
af  Delenes  gjensidige  Beliggenhed  og  Anordning  eller  af 
deres  Sammenstilling  til  et  harmonisk  Hele.  Til  zoologiske 
Formaal  behøves  tvertimod  en  monografisk  Opfattelse  af  de 
forskjellige  Organisationstyper  i  deres  Heelhed. 

Hvor  bred  en  Grundvold  nu  end  den  sammenlignende 
Anatomi  saaledes  kan  afgive,  er  den  dog  ikke  bred  nok 
til  alle  de  Fordringer,  som  Videnskaben  stiller  til  os. 
Den  betragter  kun  den  færdige  Organisme,  der  har  naaet 
Høidepunktet  af  sin  Udvikling;  men  ethvert  Dyr  har  tillige 
sin  Historie,  sin  Livsudvikling  fra  den  første  Kim  til  dens 
Tilværelses  sidste  Maal.  Først  Udviklingshistorien 
kan  give  os  Oplysning  om  de  forskjelhge  Faser,  som 
Dyret  har  gjennemløbet,  om  de  Dyrelegemet  sammen- 
sættende Organers  successive  Udvikling,  om  de  mang- 
foldige Forvandlinger,  som  baade  den  ydre  Form  og  den 
indre  Bygning  har  gjennemgaaet,  førend  Dyret  opnaaede 
sin  fulde  Størrelse.  Vi  besidde  endnu  kun  faa  Grund- 
stene til  at  opføre  den  sammenlignende  Udviklingshistories 
Bygning,  men  netop  her  ligger  en  vid  Mark,  fuld  af  en 
rig  Høst,  aaben  for  os,  og  jeg  tør  vel  prise  mig  lykkelig 
ved  at  være  bleven  kaldet  til  et  Universitet,  af  hvis  Med- 
lemmer der  allerede  er  præsteret  saa  meget  smukt  netop 
i  denne  den  meest  tidssvarende  af  alle  fysiologiske  Ret- 
ninger. 

Allerede  nu  har  den  sammenlignende  UdvikHngshistorie, 
hvor  fragmentarisk  den  end  er,  forandret  Zoologiens  Grund- 
lag og  gjort  os    opmærksom  paa  en  Mængde  Vildfarelser, 

som  den  sammenlignende^  Anatomis  indskrænkede  Syns- 
kreds ikke  gav  os  Leilighed  til  at  opdage.  Jeg  behøver 
kun  at  nævne  Sommerfuglens  Larve  og  Pupe  for  paa  en 
Gang  at  bringe  Dem  de  overordenlige  Forandringer  for 
Øie,  som  et  og  samme  Dyr  kan  gjennemløbe  under  sit 
Livsløb,  og  jeg  behøver  kun  at  sige  Dem,  at  hundreder 
og  tusinder  af  Dyr  gjennemløbe  lignende  Metamorfoser, 
for  at  bevise,  at  et  og  samme  Dyr  paa  sine  forskjellige  Ud- 
viklingstrin kunde  blive  opfattet  aldeles  forskjelligt  og  ind- 
ført paa  flere  Steder  under  forskjellige  Navne.  Naar  De 
hertil  endnu  vil  føie,  at  Metamorfosen  kan  gaae  for  sig 
paa  forskjellige  Opholdssteder,  at  Larven  f.  Ex.  ofte  lever 
i  Vandet,  Pupen  i  Jorden  og  det  fuldkomne  Dyr  i  Luften, 
saa  vil  De  indsee,  hvilken  vedholdende  Iagttagelse,  hvilken 
rastløs  Forskning  og  hvilke  skarpsindige  Kombinationer 
der  hører  til  at  afsløre  et  enkelt  Dyrs  Historie  og  til  at 
fremstille  dets  forskjellige  Udviklingstrin. 

Men  endnu  langt  vanskeligere  bliver  denne  Opgave, 
naar  Individet  selv  som  saadant  gaaer  til  Grunde  i  Meta- 
morfosen, og  først  gjennem  mangfoldige  Mellemled  den 
Form  igjen  kommer  frem,  hvormed  Kredsløbet  begyndte. 
Ved  det  anførte  Exempel  om  Sommerfuglen,  der  tidligere 
optraadte  som  Pupe,  Orm  og  Æg,  er  det  altid  det  samme 
Individ,  som  forvandler  sig.  Men  naar  det  Tilfælde  ind- 
træder, at  et  Moderdyr  avler  Unger,  som  slet  ikke  ligne 
det,  at  disse  Unger  voxe  op  til  Dyr,  som  igjen  i  deres 
Indre  avle  en  Mængde  Kim,  og  at  disse  Kim  først 
efter  flere  Omdannelsestrin  antage  det  oprindehge  Moder- 
dyrs Form,  saaledes  som  det  virkelig  er  Tilfældet  med 
overmaade  mange  lavere  Dyr,  saa  maa  man  tilstaae,  at 
aliene  den   sammenhgnende  Udviklingshistorie  har  Ret  til 

at  skrive  Love  for  Zoologien  og  til  at  bestemme,  hvilke 
Grændser  man  skal  give  Artsbegrebet. 

Det  er  altsaa  ikke  alene  Kundskaben  om  de  ydre 
Kjendemærker,  ikke  alene  Studiet  af  det  fuldkomne  Dyrs 
indre  Bygning,  men  fremfor  Alt  dets  Udviklingshistorie, 
som  skal  belære  os  om  dets  indre  Natur,  om  dels  Organi- 
sation i  sin  Heelhed,  om  den  Form,  hvorunder  Livet  raader 
i  det.  Dyrenes  sammenlignende  Fysiologi  er  kun 
Kesultatet  af  hvert  enkelt  Dyrs  Udviklingshistorie,  og  denne 
maa  gaae  iforveien,  førend  vi  kunne  gjøre  os  nogen  Fore- 
stilling om,  hvorledes  Livet  opstaaer  i  en  Organisme. 
Men  det  er  kun  om  nogle  faa  Dyr  at  vi  vide  det  aller- 
tarveligste i  denne  Henseende,  og  man  maa  have  Kjends- 
gjerninger,  førend  man  kan  drage  sikkre  Slutninger. 

Da  jeg  nævnte  den  sammenlignende  Fysiologi,  berørte 
jeg  en  af  vor  Videnskabs  ømme  Steder.  Den  er  uden- 
tvivl Zoologiens  endelige  Maal,  men  endnu  ligger  den 
næsten  aldeles  brak.  Vi  tale  og  skrive  meget  om  de 
Fordøielsesredskaber,  Aandedrætsorganer  og  mangfoldige 
andre  Apparater,  som  sammensætte  Dyrets  Legeme,  men 
om  den  Maade,  hvorpaa  de  samvirke  for  at  frembringe 
Dyrelivet,  vide  vi  Intet.  Menneskets  Fysiologi  har  i  den 
nyeste  Tid  gjort  forbausende  Fremskridt,  og  nogle  høiere 
Dyr  have  leveret  deres  Bidrag  dertil;  men  jeg  tør  vel 
sige,  at  vi  behøve  kun  at  undtage  Hunden,  Kaninen  og 
Frøen  for  at  kunne  sige,  at  vi  ikke  vide  det  allermindste 
positivt  om  Dyrenes  Livsvirksomheder  eller  med  andre 
Ord  om  deres  Fysiologi.  At  en  Krebs,  en  Bille,  en  Gople 
æder  og  fordøier,  det  vide  vi,  men  hvorledes  de  udføre 
disse  Virksomheder,  derom  have  vi  ikke  engang  den 
svageste  Anelse. 

Den  kemisk -fysiologiske  Studieretning,  som  er  re- 
præsenteret saa  glimrende  her  i  Gieszen,  har  endnu  ikke 
baaret  nogen  Frugt  for  Zoologien,  og  for  Enhver,  der  blot 
vil,  aabner  sig  her  den  meest  udstrakte  Mark  for  hans 
Virksomhed;  thi  Alt  er  her  endnu  Urskov  og  udyrket  Jord. 

Havde  jeg  da  Uret,  mine  Herrer,  naar  jeg  strax  i 
Begyndelsen  sagde  Dem,  at  jeg  egenlig  ikke  kunde  lære 
Dem  noget,  men  kun  spørge  Dem?  Kunne  vi  kalde  det 
en  Bygning,  hvor  kun  Stilladset  er  stillet  op,  men  Grund, 
Mur  og  Tag  mangle  endnu? 

Men  netop  den  Omstændighed,  at  der  endnu  er  saa- 
meget  at  gjøre,  skulde,  mener  jeg,  hæve  vort  Mod  og 
opflamme  os  til  at  virke  af  bedste  Fjlvne  for  at  endelig 
en  ægte  sammenlignende  Udviklingshistorie  og  Fysiologi 
kan  blive  til,  og  Zoologien  saaledes  sikkres  den  viden- 
skabelige Rang,  der  tilkommer  den. 

Hidtil  har  jeg  kun  talt  om  de  levende  Organismer 
og  deres  Studium,  men  der  gives  endnu  en  anden  Side 
af  vor  Videnskab,  som  den  først  i  den  senere  Tid  har 
erobret,  og  hvis  Indlemmelse  i  Zoologien  endogsaa  endnu 
finder  talrige  Modstandere.  Vor  Jordklode  har  ikke  altid  havt 
det  samme  Udseende  og  de  samme  Beboere;  overalt  i 
Bjerglagene,  i  Steenmasserne  finde  vi  de  tydeligste  Vid- 
nesbyrd om  tidligere  Tilstande,  der  ere  forskjellige  fra  de 
nuværende.  Levninger  af  undergaaede  Skabelser,  der  ere 
meer  eller  mindre  ulige  med  den  nærværende.  Vor  Jord- 
klodes Krønike  ligger  begraven  i  dens  Indvolde,  de  os 
omgivende  Bjerglag  danne  Bladene  i  den  Bog,  som  vi 
skulle  læse,  og  Forsteningerne  ere  Skrifttegnene  i  den 
Hieroglyfskrift,  som  det  er  opgivet  os  at  dechifl'rere. 
Nøglen  til  at  forstaae  den  findes  i  Undersøgelsen  af  de  os 
omgivende  levende  Organismer;  ethvert  Fremskridt  i  Kund- 

skaben  om  de  nulevende  Dyr  og  Planter  tillader  os  tillige 
at  kaste  et  nyt  Blik  ind  i  den  Verden,  som  det  er  saa 
vanskeligt  at  forstaae,  men  saa  tillokkende  at  undersøge. 
Ligesom  Stumperne  af  en  sønderslagen  Vase  føier  sig 
sammen  under  Oldforskerens  Hænder,  saaledes  vil  under 
Palæontologens  det  ene  Stykke,  den  ene  Knogle  slutte 
sig  til  den  anden,  indtil  endelig  det  hele  Dyr,  som  for 
Millioner  af  Aar  siden  betraadte  den  Jord,  paa  hvilken 
vi  nu  vandre  om,  er  staaet  op  igjen.  Det  er  de  Organi- 
sationslove,  som  vi  have  erkjendt  hos  de  levende  Dyr, 
der  veilede  os  ved  denne  Gjenopbyggelse,  ved  denne  Ny- 
skabelse —  om  vi  kunne  bruge  dette  Udtryk;  ved  en 
klog  Benyttelse  af  disse  Love  kunne  vi  føie  Skelettets 
Knogler  sammen  i  deres  rette  Orden,  beklæde  det  med 
Muskler  og  Hud  og  anvise  det  den  Plads,  som  det  skulde 
indtage  mellem  sine  Naboer  og  Slægtninge;  og  af  de 
eiendommelige  Organisationsforhold,  som  vi  erkjende  hos 
denne  Skabning,  udlede  vi  igjen  nye  Udgangspunkter, 
der  gjøre  os  videre  Fremskridt  muhge  og  lede  os  til  endnu 
skarpere  og  bestemtere  Resultater. 

Hvor  meget  der  nu  end  allerede  er  gjort  for  Kund- 
skaben om  disse  undergaaede  Organismer,  saa  bliver  der 
dog  endnu  lige  saa  meget  tilbage  at  gjøre.  Her  kan  Fan- 
tasiens raske  Spring  ikke  føre  Forskeren  ud  over  de  Van- 
skeligheder, som  fra  alle  Sider  optaarne  sig  mod  ham; 
kun  ved  en  grundig  og  nøiagtig  Prøvelse  af  Organisationens 
mindste  Enkeltheder  og  ved  en  omhyggelig  Sammenligning 
med  lignende  Forhold  i  den  nulevende  Verden,  kun  ved 
at  man  med  Jernhaand  holder  fast  ved  de  vundne  Re- 
sultater, om  de  end  ere  nok  saa  ubetydelige,  kun  ved  at 
man  aldeles  planmæssig  skrider  frem  fra  det  ene  bestemte 
Punkt  til  det  andet,-   uden   at  udelade  noget  Mellemled, 

kunne  vi  her  komme  til  Maalet.  Fantasien  har  lavet  vore 
Forfædres  —  af  høilovlig  Ibukommmelse  —  Kæmpe  Teuto- 
l3orch,  Fuglen  Grif,  Lindormen  fra  Klagenfurt  og  andre 
lignende  Uhyrer  af  Knogler,  som  en  koldblodig  Under- 
søgelse har  anvist  Elefanter,  Næsehorn  og  Krokodiler. 
Kundskaben  om  Fossilierne  vandt  først  en  videnskabelig 
Basis,  da  C  u vi  er  gjorde  den  specielleste  Undersøgelse 
af  de  levende  Dyr  til  det  Grundlag,  hvorfra  han  gik  ud 
ved  sine  Sammenligninger. 

De  Resultater,  som  bleve  vundne  ad  denne  nye  Vel, 
ere  allerede  i  og  for  sig  overordenlig  betydelige.  Tusinder 
af  Forverdenens  Dyr,  baade  af  høiere  og  lavere  Klasser, 
bleve  grundigere  undersøgte,  de  væsenligste  Eiendomme- 
ligheder  i  deres  Bygning  bragte  paa  det  rene,  og  de  selv 
indordnede  mellem  deres  endnu  levende  Slægtninge.  Skri- 
dende frem  fra  det  Bekjendte  til  det  Ubekjendte,  opnaaede 
man  ofte  tilfredsstillende  Oplysninger  om  de  Dyrelevningers 
virkelige  Natur,  hvortil  der  ikke  længere  syntes  at  existere 
noget  tilsvarende  i  den  nulevende  Verden,  og  de  paa 
grundige  Forskninger  og  strænge  Slutningsrækker  støttede 
Formodninger  fandt  ikke  sjeldent  senere  den  meest  glimrende 
Bekræftelse  ved  fuldstændigere  Opdagelser. 

Af  mere  almindelig  Betydning  vare  dog  de  Slutninger, 
som  man  fra  de  paa  denne  Maade  erhvervede  Kundskaber 
kunde  gjøre  med  Hensyn  til  vor  Planets  tidligere  Historie. 

Man  erkjendte,  at  der  havde  bestaaet  et  temmelig 
betydeligt  Antal  uafhængige  Skabelser,  som  fulgte  efter 
hinanden  paa  samme  Maade  paa  hele  Jordoverfladen; 
man  fandt,  at  disse  enkelte  Skabelser  vel  vare  sammen- 
satte efter  de  samme  Love  som  den  nærværende,  men 
paa  forskjelUg  Maade,  og  idet  man  sammenlignede  dem 
med  den  nærværende,    overbeviste    man    sig  om,    at  de 

indeholdt  Dyr  af  en  desto  høiere  Organisation,  jo  yngre 
en  Epoke  i  Jordens  Historie  de  betegnede.  Et  umis- 
kjendeligt  Fremskridt  fra  det  mindre  fuldkomne  til  det 
mere  fuldkomne,  fra  det  Gode  til  det  Bedre  lader  sig 
altsaa  paavise  i  denne  betydelige  Gradation  af  den  organiske 
Udvikling  paa  vor  Jord,  og  vi  kunne  med  Sikkerhed  sige, 
at  der,  hvor  vi  endnu  ikke  have  været  i  Stand  til  at  paa- 
pege dette  Fremskridt,  vil  dette  skee  senere,  naar  det 
Grundlag  er  fundet,  som  skal  tjene  til  Støtte  for  Bedøm- 
melsen af  Fremskridtet.  Naar  vi  see,  at  af  Hvirveldyrenes 
hele  store  Række  existerede  i  de  ældste  Tider  kun  de  ufuld- 
komneste,  nemlig  Fiskene,  at  til  dem  sluttede  sig  senere 
Padderne  og  Krybdyrene,  men  først  længe  efter  Patte- 
dyrene og  tilsidst  Mennesket,  naar  vi  saaledes  see  Hvirvel- 
dyrskabningen efterhaanden  hæve  sig  op  i  Luften  fra  Van- 
denes Bund  ligesom  den  af  Skummet  fødte  Anadyomene, 
saa  have  vi  derved  tillige  faaet  Beviset  for,  at  der  ogsaa 
i  den  øvrige  Deel  af  Dyreriget  maa  være  en  lignende  Ud- 
vikling fra  det  lavere  til  det  høiere,  som  vi  blot  af  den 
Grund  endnu  ikke  ere  i  Stand  til  at  paavise  alle  Steder, 
fordi  de  lavere  Dyrs  Udviklingshistorie  endnu  ikke  har 
kunnet  give  os  den  ledende  Rettesnor  saaledes  som  for 
Hvirveldyrenes  Vedkommende. 

Men  dette  umiskjendelige  Fremskridt,  der  giver  sig 
tilkjende  paa  alle  Steder  i  vor  Jordklodes  Historie,  og 
som  vi  navnlig  kunne  paavise  i  Skabningernes  Række- 
følge, skylde  vi  alene  Re volutionsprincipet.  I  Men- 
neskeslægtens Historie  gives  der  maaskee  et  roligt  Frem- 
skridt gjennem  en  lovmæssig  Udvikling;  det  er  ikke  min 
Sag  at  undersøge  dette,  det  overlader  jeg  Historikerne  og 
Filosoferne.  Men  at  fremstille  Jordklodens  Historie  er 
Geologiens  og  Forsteningslærens  Opgave,  og  disse  Viden- 

skaber  kjende  ikke  nogen  rolig  Overgang  fra  den  ene 
Tilstand  til  den  anden  uden  voldsom  Omvæltning  af  det 
Bestaaende,  uden  Tilintetgjørelse  af  det  Gamle ,  uden  en 
gjennemgribende  Revolution.  De  Skabelser,  som  bestode 
engang,  levede  længere  Tid  uden  væsenlige  Forandringer, 
ganske  paa  sammme  Maade  som  de  havde  begyndt;  i  det 
hele  taget  forbleve  de  stabile  og  syntes  ved  de  i  dem 
virkende  Kræfters  Indgriben  i  hinanden  bestemte  til  at 
vare  længe.  Om  en  Forandring  af  Tilstanden,  om  en 
Fremskriden  af  Organisationen  til  et  høiere  Uddannelses- 
trin var  der  aldrig  Tale,  førend  den  Katastrofe  indtraadte, 
som  uden  Barmhjertighed  tilintetgjorde  hvad  der  havde 
Liv,  hævede  og  sænkede  Bjerge,  forandrede  Fastlandets 
og  Havets  Grændser  og  saaledes  indledte  den  nye  Tilstand, 
som  skulde  dokumentere  et  nyt  Fremskridt. 

Denne  Revolutionsprincipets  mægtige  Optræden  i  vor 
Jordklodes  Historie  lader  sig  dokumentere  ved  altfor  mang- 
foldige Fænomener,  til  at  jeg  her  kan  andet  end  gjøre 
Dem  opmærksom  derpaa  og  tilbagekalde  i  Deres  Erin- 
dring, at  Geologien  egenlig  ikke  er  andet  end  Jordklodens 
Revolutionshistorie.  Det  var  ikke  forbeholdt  vor  Tid,  som 
man  saa  gjerne  beskylder  for  at  helde  til  slige  Ideer,  at 
gjøre  dette  Princip  gjældende;  vi  kunde  kun  yde  vore 
Bidrag  til  at  bekræfte,  hvad  der  ved  Buffon,  C u vier, 
Leopold  von  Buch  og  Elie  de  Beaumont  allerede 
for  længe  siden  var  bleven  Videnskabens  ubestridelige 
Grundsætninger.  Disse  Mænd,  for  hvis  Geni  vi  maae 
bøie  os,  selv  om  vi  ikke  antage  deres  Læresætninger  uden 
Prøvelse,  disse  begunstigede  Aander  var  det  forbeholdt 
saavel  at  paavise  RevoUitionsprincipet  i  Almindelighed  som 
at  lære  os  at  kjende  de  forskjellige  Epoker,  hvori  hine 
uhyre  Omvæltninger  indtraadte   og  forandrede  Jordklodens 

Udseende.  Og  De  maae  ikke  troe,  at  det  alene  er  denne 
vor  lille  Planet,  som  vi  beboe,  der  i  denne  Henseende 
har  et  Fortrin  eller  staaer  tilbage,  hvad  man  nu  vil  kalde 
det;  Revolutionsprincipet  er  fælles  for  enhver  Udvikling  i 
den  uorganiske  og  organiske  Natur,  det  hersker  paa  Jorden 
som  i  Himlen,  og  ligesom  den  Skabelse,  som  vi  tilhøre, 
ikke  kunde  blive  til  uden  en  Aabenbarelse  af  dette  Princip, 
er  ogsaa  vort  Solsystems  nuværende  Tilstand  kun  et  Re- 
sultat af  dets  Virksomhed.  Man  er  vant  til  at  betragte 
Astronomien  som  det  sidste  og  høieste  Udtryk  for  det 
lovmæssige  og  Firmamentets  Orden  som  urokkelig.  Det 
være  langt  fra  mig  at  ville  træde  denne  Anskuelse  imøde, 
jeg  overlader  Oppositionen  derimod  til  dem ,  hvis  Kald 
det  er.  Le  Verriers  Opdagelse  af  en  ny  Pianet  er  uden 
Tvivl  den  menneskelige  Aands  meest  glimrende  Vaaben- 
daad  i  vor  Tid,  og  den  er  efter  Opdagerens  egen  Til- 
staaelse  fremgaaet  af  Studiet  af  de  Love ,  der  ligge  til 
Grund  for  Revolutionen.  »Bestandigheden,  den  faste  Norm, 
Freden  ere  kun  Abstraktioner«,  sagde  le  Verrier  i  sin 
Tiltrædelsestale  ved  Sorbonne;  »>de  findes  intetsteds  i 
Naturen.  Der  ere  Forstyrrelserne  og  Revolutionerne  Reglen«. 
Til  den  samme  Sætning,  som  Astronomen  her  udtaler, 
fører  os  Palæontologien,  baade  den  organiske  og  den  uor- 
ganiske Naturs  Udviklingshistorie.  Ingensteds  er  der  Frem- 
skridt uden  gjennemgribende  Forandringer  af  detBestaaende, 
uden  Tilinletgjørelse  af  det  foregaaende  Trin.  Naturen 
ligner  i  sin  Fremrykning  den  kjække  Erobrer,  som  brændte 
sine  Skibe  bag  ved  sig,  for  at  gjøre  sig  Tilbagetoget 
umuligt.  Naar  den  synes  at  hvile,  er  det  kun  for  at  samle 
nye  Kræfter  til  nye  Anstrængelser  for  at  forberede  nye 
Omvæltninger.  Og  vi,  som  i  vort  Hovmod  saa  ofte  kalde 
os  Naturens  Præster,   som  anmasse   os  at  kjende  Hjulene 

i  Mekanismen,  der  forblive  skjulte  for  Lægmanden,  vi  staae 
bestyrtede  og  forlegne  ligeoverfor  denne  knusende  Sandhed, 
som  vi  neppe  vove  at  tilstaae  os  selv.  Vi  have  nu  engang 
vænnet  os  til  at  ansee  os  selv  som  det  endelige  Maal  for 
Jordens  Udvikling,  til  at  afslutte  vor  Historie  med  os  selv, 
men  ved  nærmere  Betragtning  maae  vi  skamfuldt  indsee, 
at  vi  kun  kunne  gjælde  for  Led  af  en  Kjæde,  hvis  fore- 
gaaende  Led  ligge  begravne,  splintrede  og  knuste  i  den 
gamle  Moder,  Jordens,  Skjød,  i  hint  Skjød,  som  ogsaa 
skal  optage  Levningerne  af  den  nærværende  Skabelse,  naar 
efter  dens  nødvendige  Tilintetgjørelse  ved  en  Revolution 
der  skal  opstaae  et  nyt  Liv  i  fuldkomnere  Væsener. 


Frostsommcrfuglene. 

Af  Adjunkt  V.  Strøm. 


Urdet  Sommerfugl  leder  saa  ligefrem  Tanken  hen  paa 
den  milde  Aarstid,  og  knytter  sig  saa  naturligt  til  Fore- 
stillingen om  Solskin  og  Blomsterpragt,  at  Benævnelsen 
Frostsommerfugle  synes  at  maatte  i  sig  selv  inde- 
holde en  Modsigelse.  Men  i  det  Omfang,  hvori  Navnet 
Sommerfugl  tages  i  Naturhistorien,  idet  det  bruges  til  at 
betegne  alle  de  Insekter,  hvis  Vinger  ere  beklædte  med 
støvlignende  Skjæl,  passer  den  gjængse  Forestilling  om 
dem  som  Dyr,  der  flagre  om  i  Sollyset,  kun  paa  den 
mindste  Deel  af  dem.  Af  de  hos  os  (Danmark  med  Hol- 
steen  og  Lauenburg)  hidtil  bekjendte  Sommerfugle  er  der 
kun  73  Arter,  der  henhøre  til  de  egentlige  Dagsommer- 
fugle, medens  vi  have  i  det  Mindste  otte  Gange  saa  mange 
Aften-  og  Natsværmere,  hvoraf  kun  nogle  faa  frivilligt, 
uden  at  være  opjagede,  flyve  om  Dagen;  de  allerfleste 
ere,  som  Navnet  antyder,  af  Naturen  anviste  til  at  sværme 
om  i  Aften-  eller  Morgenskumringen,  ofte  hele  lyse 
Sommernætter  igjennem,  for  paa  Blade  og  Blomster  at 
søge  de  Plantesafter,  der  tjene  dem  til  Næring. 

Som  der  saaledes  blandt  Sommerfuglene  er  en  stor 
Mængde,  for  hvem  Sollyset  ikke  har  noget  Tillokkende, 
saa  er  der  og  blandt  disse  ikke  faa,  hvis  Fremkomst  ikke 

er  bunden  til  Sommerens  Varme,  men  finder  Sted  kort 
efter  Aarets  Begyndelse  eller  nærved  dets  Slutning,  paa 
Tider,  da  Temperaturen  ikke  er  meget  over,  ofte  endog 
under  Frysepunktet.  Dette  gjælder  især  om  endeel  Arter, 
som  henhøre  til  en  større  Gruppe  af  Natsommerfugle, 
der  paa  Grund  af  Larvernes  særegne  Bevægelsesmaade 
har  faaet  Navn  af  Maalere  (Geomelrae).  Medens  nemlig 
de  øvrige  Sommerfuglelarver  foruden  de  tre  Par  hornagtige 
leddede  Fødder  paa  Brystringene  i  Regelen  have  5  Par 
bløde  Baglivsfødder  (fire  Par  paa  den  sjette  til  den  niende 
Ring  og  et  paa  den  sidste),  mangle  Maalerlarverne  de  tre 
forreste  Par  Baglivsfødder,  og  da  der  saaledes  er  en  be- 
tydelig Afstand  imellem  de  to  Sæt  Fødder,  maae  de  under 
Gangen  afvexlende  bøie  og  strække  Legemet;  derved  faaer 
deres  Gang  Lighed  med  den  JMaaling,  der  gjøres  ved  at 
spænde  og  samle  Fingrene.  Det  er  denne  Gruppes  Vinter- 
former, som  fortrinsviis  have  faaet  Navnet  Frostsommer- 
fugle; man  kjender  omtrent  et  Dusin  europæiske  Arter, 
og  de  fleste  af  dem  findes  ogsaa  hos  os. 

Naar  det  første  Tøveir  begynder  at  indfinde  sig  ved 
den  strængere  Vinters  Slutning,  og  det  smeltede  Snee- 
vand samler  sig  i  Grøfterne,  seer  man  mangen  Gang 
allerede  i  F'ebruar,  men  hyppigere  i  iMarts,  endeel  smaa 
graabrune  Sommerfugle  med  et  bredt,  noget  mørkere 
Tværbaand  paa  de  øverste  Vinger,  ligge  døde  eller  halvdøde 
paa  Ryggen  i  Vandfladen.  Det  er  vor  tidligste  Frostsommer- 
fugl, Hibernia  rupicapraria,  som  i  saa  stort  Antal  har 
sværmet  om  Aftenen  over  Grøftevandet,  at  mange  ere  faldne 
deri  uden  at  kunne  komme  op  igjen.  Noget  senere  finder  man 
en  anden  lignende  Art  med  længere  og  smallere  Vinger, 
Anisopteryx  aescularia,  og  samtidig  med  den  opjages 
i    Skovene    Hib.    progemmaria    og    leucophaearia, 


40 

medens  den  større  H.  pilosaria,  grønliggraat  marmoreret 
med  bredt  laadent  Bryst,  sidder  stille  paa  Træstammerne. 
Henimod  Aarets  Slutning,  sidst  i  October  og  i  November, 
komme  atter  andre  Frostsommerfugle  frem,  Hib.  auran- 
tiaria  med  brungule  Vinger,  og  H.  defoliaria,  hvidagtig, 
graaspettet,  med  et  bredt  ujevnt  leverfarvet  Baand  over  de 
øverste  Vinger.  Endelig  sluttes  Rækken  med  Larentia 
brumata,  den  hyppigste  af  dem  alle,  en  lille  grøn  Sommer- 
fugl med  svage  Bølgelinier  over  de  fine  Vinger,  der  endnu 
i  December  i  stor  Mængde  flyver  om  Aftenen  i  Haver  og 
Skove. 

Skjøndt  disse  Insekter  kun  ere  istand  til  at  komme 
frem  af  Jorden,  hvor  de  have  tilbragt  deres  Puppeliv,  naar 
der  indtræffer  Tøveir,  kunne  de  dog  uden  Skade  udholde 
en  temmelig  høi  Kuldegrad.  Afvigte  Efteraar  den  9de 
November,  da  det  om  Natten  havde  frosset  8  ^  og  et  flere 
Tommer  tykt  Sneelag  bedækkede  Jorden,  fandt  jeg  Exem- 
plarer  af  de  3  sidstnævnte  Arter,  især  brumata  i  stort 
Antal,  siddende  paa  Træstammerne,  uden  at  Kulden  i 
nogen  Maade  havde  skadet  dem. 

Larverne  af  disse  Sommerfugle  nære  sig  af  Bladene 
af  forskjellige  Træer  og  Buske,  og  adskillige  af  dem  fore- 
komme olte  i  en  saadan  Mængde,  at  de  anrette  ikke  ringe 
Skade  i  Skove  og  Haver.  Hos  os  gjælder  dette  fornemmelig 
om  Hibernia  defoliaria  og  i  endnu  høiere  Grad  om  La- 
rentia brumata.  Den  førstes  Larve  er  i  fuldvoxen  Tilstand 
omtrent  en  Tomme  lang,  mørkere  eller  lysere  guulbruun  med 
graa  Tværbaand  og  en  bred  lyseguul  bruimplettet  Sidestribe; 
den  findes  meest  i  Skovene,  hvor  den  skader  Ege-  og 
Bøgetræerne,  men  kan  undertiden  ogsaa  ta^e  Overhaand 
i  Frugthaverne.  Den  sidstes,  der  kun  er  halv  saa  stor, 
grøn  med  fine  hvidagtige  Længdelinier,   og  af  kortere  og 

tykkere  Legemsform  end  de  fleste  IVIaalerlarver,  holder  sig 
skjult  mellem  Bladene ,  som  den  spinder  sammen  om  sig 
med  nogle  Traade,  og  danner  saaledes  et  Dække,  hvori 
den  sidder  i  krummet  Stilling.  Den  lever  paa  næsten  alle 
Slags  Træer  og  Buske,  fortærer  baade  Blomster  og  Blade, 
og  findes  ikke  fortrinsviis  i  Skovene,  men  ligesaa  hyppigt 
i  Haverne ,  hvor  den  anretter  store  Ødelæggelser  paa 
Frugttræer,  Rosenbuske  o.  s.  v.  Begge  komme  frem  af 
Æggene  omtrent  samtidig  med  de  unge  Blade,  ere  fuld- 
voxne  i  Juni  og  grave  sig  da  ned  i  Jorden,  for  der  at 
tilbringe  Puppetilstanden,  der  altsaa  varer  4 — 5  Maaneder. 
Da  disse  Larver  ere  smaa  og  ikke  meget  iøinefaldende, 
især  den  sidste,  der  tillige  ved  sin  skjulte  Levemaade 
unddrager  sig  Efterstræbelser,  og  da  de  heller  ikke  som 
adskillige  andre  skadelige  Larver  leve  sammen  i  store 
Selskaber,  vilde  det  ikke  være  let  at  indskrænke  deres 
overhaandtagende  Mængde,  hvis  ikke  en  Eiendommelighed 
ved  de  af  dem  fremkomne  Sommerfugle  gav  os  et  let 
anvendeligt  Middel  mod  dem  ihænde.  Alle  Frostsommer- 
fugles Hunner  ere  nemlig  aldeles  ude  af  Stand  til  at  flyve. 
Hos  4  af  de  anførte  Arter  (rupicapraria,  leucophaearia, 
aurantiaria,  brumata)  have  de  kun  Antydninger  af  Vinger 
i  Skikkelse  af  4  korte  Lapper,  og  hos  de  4  øvrige  mangle 
endog  disse  aldeles.  Forøvrigt  have  de  lange  Been  og 
kunne  løbe  hurtigt  og  behændigt,  saa  at  de,  især  de  aldeles 
vingeløse  Former,  mere  fremkalde  Tanken  om  en  Edder- 
kop end  om  en  Sommerfugl.  Forat  kunne  anbringe  Æggene 
paa  Bladknopperne,  maae  de  fra  Jorden,  hvori  Puppen 
har  ligget  skjult,  krybe  op  af  Stammerne  og  Grenene. 
Vil  man  forhindre  dem  deri,  og  med  det  Samme  øde- 
lægge dem,  behøver  man  blot  at  ombinde  Frugttræernes 
Stammer  noget  under  de   nederste   Grene    med  en  bred 

Strimmel  Lærred  eller  Bark,  besmurt  med  Tjære  eller 
en  anden  klæbrig  Substants,  og  opfriske  denne  af  og  til 
i  Løbet  af  den  Tid^  da  Sommerfuglene  komme  frem, 
altsaa  i  October  og  November.  Hunnerne  ville  da  under 
Forsøget  paa  at  komme  op  i  Træet  blive  hængende 
i  Tjæren  og  omkomme,  Æggene  gaae  til  Grunde  og 
Træerne  forskaanes  for  Larvernes  Graadighed. 

Mod  delte  Middel  har  der  været  gjort  en  Indvending. 
Man  seer  ofte  ved  andre  Arter  af  Sommerfugle,  især 
Dagsommerfugle,  at  Hannerne  under  Parringen  flyve  om, 
bærende  Hunnerne  med  sig,  og  der  har  været  fremsat 
den  temmelig  nær  liggende  Formodning,  at  dette  netop 
hos  disse  Arter,  hvis  Hunner  mangle  Flyveevnen,  maatte 
være  den  af  Naturen  anviste  Maade,  ved  hvilken  de  lettest 
kunde  komme  derhen,  hvor  de  skulle  lægge  deres  Æg. 
Forholdt  det  sig  virkelig  saaledes,  vilde  den  anvendte 
Umage  unægtelig  være  spildt.  Men  deels  have  directe 
Iagttagelser  viist,  at  Hunnerne  virkelig  altid  selv  løbe  op 
af  Stammerne,  deels  har  Methoden  allerede  for  læn^e 
siden  været  anvendt  i  Praxis  og  staaet  sin  Prøve.  Allerede 
1769  bleve  flere  Forsøg  dermed  prjorte  i  Sverrig,  og  om 
et  af  disse  læses  i  det  svenske  Videnskabsakademies  Afhand- 
linger en  Beretning,   hvoraf  her  meddeles  et  kort  Uddrag. 

Den  19de  September  bleve  Træerne  i  en  Frugthave, 
597  i  Tallet,  som  i  de  tre  foregaaende  Aar  vare  blevne 
i  den  Grad  hjemsøgte  af  Larver ,  at  de  ved  Sommerens 
Begyndelse  stode  aldeles  bladløse  og  følgeligt  intet  Ud- 
bytte gave,  ombundne  med  Barkstrimler  af  en  Haands 
Brede,  og  de  ved  Barkens  Ujevnhed  foraarsagede  Aab- 
ninger  tilstoppede  med  Mos,  for  at  hindre  Sommerfuglene 
fra  at  søge  Vei  gjennem  dem.  Næste  Dag  bleve  de  rundt 
om  bestrøgne  med  Tjære  i  et  Par  Fingres  Brede,  og  dette 

gjentoges  omtrent  hver  tredie  Dag  for  at  holde  Tjæren 
klæbrig.  Den  23de  September  fandtes  de  første  Sommerfugle 
deri,  nemlig  3  Hunner  af  defoliaria  (i  Sverrig  kommer 
Vinteren,  altsaa  ogsaa  Frostsommerfuglene,  noget  tidligere 
end  hos  os).  De  følgende  Dage  steg  Antallet  overordentligt, 
som  nedenstaaende  Liste  udviser: 


Septbr. 


Octbr. 


Hunner. 

Hanner. 

23. 

3 

» 

25. 

1098 

» 

28. 

1200 

» 

30. 

1200 

enkelte 

2. 

1830 

mange 

4. 

2928 

— 

5. 

2196 

— 

7. 

1830 

— 

9. 

3660 

— 

11. 

2928 

færre 

12. 

^») 

260 

13. 

549 

225 

14. 

» 

332 

15. 

1647 

240 

16. 

» 

127  ' 

17. 

732 

188 

18. 

» 

124 

19. 

915 

116 

I  Alt  22716. 

Hannerne  bleve  først  talte  fra  den  12te  October.  At  deres 
Antal  er  saameget  mindre  end  Hunnernes,  hidrører  derfra, 
at  deres  Fangst  er  mere  tilfældig,  da  ingen  Nødvendighed 
byder  dem  at  besøge  Træstammerne.  Fra  den  20de  Oc- 
tober ophørte  Tællingen;   den  24de   saaes  ingen   Hunner 

mere,  men  enkelte  Hanner  vedbleve  endnu  at  vise  sig 
indtil  den  6te  November.  Anslaaes  Antallet  af  de  Hunner, 
som  bleve  skjulte  i  Tjæren  og  saaledes  ikke  kunde  tælles 
med,  til  omtrent  6000,  faaer  man  det  anseelige  Tal  af 
næsten  29000;  regner  man  dernæst  for  hver  af  disse, 
hvad  man  uden  Overdrivelse  kan,  250  Æg,  befriedes 
saaledes  Frugttræerne  for  over  7  Millioner  Fjender,  og 
det  endda  kun  af  den  ene  Art.  Thi  ogsaa  brum  at a  ind- 
fandt sig  i  temmelig  stor  Mængde,  men  over  den  blev 
der  ikke  holdt  saa  nøiagtigt  Mandtal. 

En  senere  Beretning  melder,  at  Haven  i  den  paa- 
følgende Sommer  var  aldeles  forskaanet  for  Larver,  som 
derimod  fandtes  i  Mængde  i  N'abohaverne,  og  at  der  siden 
om  Efteraaret  ikke  blev  fanget  en  eneste  Frostsommerfugl. 


Aalckragcns  Optræden  i  Omegnen  af  Roskilde. 

Af  N.  Fritz,  Forststuderende. 


Hvad  der  især  forskjønner  Udsigten  fra  Roskilde  mod 
Nord,  er  den  rige  Afvexling  at  Sø  og  Skov,  som  Ros- 
kildefjorden med  sine  indskaarne  Kyster  frembyder.  En 
halv  Miil  Nordvest  for  Byen  ligger  den  lille  venlige  Skov, 
Boserup,  ved  en  smal  Bugt  af  Fjorden  som  et  Pendant 
til  en  anden,  noget  større,  men  ikke  mindre  smuk  Skov, 
Bognæs.  Denne  sidste  bestaaer  for  største  Delen  af  meget 
store,  knudrede  Ege-  og  Bøgetræer  og  er  derfor  Sam- 
lingssted for  endeel  paa  saadanne  Træer  levende,  mindre 
almindelige  Insekter,  som  Eghjorten,  Eremiten  (Trichius 
eremita  Fabr.)  og  flere  større  Scarabæus-Arter,  ligesom  den 
i  det  f]ele  er  temmelig  mærkelig  i  entomologisk  Henseende 
ved  sin  rige  Insektfauna.  I  de  sidste  Aar  er  Bognæs 
Skov  imidlertid  ogsaa  bleven  mærkelig  i  ornithologisk  Hen- 
seende, idet  en  Coloni  af  nordiske,  i  Danmark  heldigviis 
sjeldne  Fugle  have  udseet  den  til  Bygge-  og  Yngleplads. 
Disse  Fugle  høre  til  Skarvslægten  og  kaldes  i  Alminde- 
lighed A ålekrager  (Phalacrocorax  carbo  Nils.,  Garbo 
cormoranus  etc);  men  de  have  ligesom  de  fleste  Dyr, 
der  tiltrække  sig  Befolkningens  Opmærksomhed  hvor  de 
optræ.de,  endeel  locale  Navne,  der  hentyde  til  deres  Ud- 
seende og  Levemaade,  saasom  Søravne,  sorte  Gjæs,  Kor- 

moraner  o.  s.  v.  De  høre,  ligesom  hele  Skarvslægten,  til 
en  Familie  af  Svømmefuglene,  der  benævnes  de  Aare- 
føddede  og  udmærker  sig  ved  at  have  fire  Tæer  paa 
hver  Fod,   alle  forbundne  ved  Svømmehud. 

Aalekragen,  der  kan  opnaae  en  Længde  af  1^  Alen, 
er  sort  med  blaa  Glands  og  har  korte,  sorte  Been,  der  sidde 
temmelig  langt  tilbage,  hvorfor  Fuglens  Stilling  i  Hvilen 
er  opreist;  Næbet  er  omtrent  af  det  lille  aflange  Hoveds 
Længde,  tykt  ved  Roden  og  ender  i  en  krogformig  Spids. 
Øiets  Omkreds  og  Undersiden  af  Næbet  ere  nøgne  og  i  den 
yngre  Alder  gule.  Vinterdragten  er  paa  Bugen  sort,  fløiels- 
agtig.  Baghovedet  forsynet  med  lange,  smalle  Fjer,  og  den 
lange  Hals  hvidbroget.  Da  den  lever  af  Fisk,  navnlig  af  Aal, 
er  dens  Opholdssted  her  anviist  den  ved  Fjorde  og  Bugter, 
hvor  Skov  og  Vand  ligge  jevnsides.  Den  dykker  behændigt 
efter  Aalene  og  nedsluger  dem  først  ovenover  Vandet, 
idet  den  ved  et  hurtigt  Kast  vender  dem  saaledes,  at 
Hovedet  altid  kommer  nedad.  Paa  Undersiden  af  Næbet 
har  den  en  guul,  sækagtig,  nøgen  Udvidelse,  hvori  den 
kan  gjemme  de  Aal,   som  den  vil  bringe  hjem  til  Beden. 

Det  er  en  overordentlig  paatrængende  og  skadelig 
Gjæst,  saavel  i  Skoven  som  i  Fjorden,  og  er  meget  vanskelig 
at  blive  kvit,  naar  den  først  har  taget  Overhaand.  Colonier 
af  disse  Fugle  have  ynglet  flere  Steder  i  Danmark,  saa- 
som  paa  Lolland,  ved  Nakkebølle  i  Fyen,  i  Grevinge  Skov, 
i  Odsherred  paa  Sjælland  og  flere  Steder,  men  overalt, 
hvor  man  har  udryddet  dem,  har  man  i  flere  Døgn  maattet 
beskyde  dem  eller  paa  anden  Maade  uophørlig  fortrædige 
dem,  førend  de  have  taget  Flugten,  og  om  ogsaa  man 
har  fældet  Træerne  og  bortskudt  Ungerne,  ere  de  Gamle 
paa  flere  Steder  komne  igjen  Aaret  efter.     Deres  Rede  er 

meget  simpel,  dannet  af  Grene,  af  Form  som  en  Storke- 
rede og  meget  vanskelig  at  skyde  igjennem,  da  den  paa 
Grund  af  de  opdyngede  Levninger  af  Aal,  Excrementer  o.  s.v. 
bliver  ganske  fast.  Hunnen  maa  paa  Reden  skydes  med 
Kugle.  Paa  Vandet  ere  de  meget  skye  og  vanskelige  at 
komme  paa  Skud,  da  de  dykke  under  allerede  i  lang 
Afstand  fra  Jægeren. 

I  Omegnen  af  Bognæs  gjøre  de  sig  i  høi  Grad  gjæl- 
dende  ved  deres  Størrelse  og  Mængde.  I  Skoven  hører 
man  dem  overalt,  og  den  Plads,  som  de  beboe,  bærer  noksom 
Spor  af  dem.  Seiler  man  paa  Fjorden  forbi  Skoven,  seer 
man  dem  svæve  omkring  i  Skarer  ovenover  Rederne, 
medens  mange  flyve  fra  Søen  hjem  til  Skoven  eller  omvendt. 
Ude  i  Fjorden  træffer  man  enhver  Revle  tæt  besat  af  dem, 
som  en  sort  Stribe  i  Vandet,  og  af  og  til  seer  man  en 
enkelt  flyve  op  fra  Vandet,  medens  andre  forsvinde  under 
Overfladen,  for  atter  at  komme  tilsyne  langt  borte.  Disse 
Fugle  have  ogsaa  en  meer  end  almindelig  Leilighed  til  at 
gjøre  sig  bemærkede,  da  de  skade  Fiskeriet  i  Fjorden,  og 
denne  Skade  bliver  saameget  føleligere  i  Roskildefjord, 
som  et  heelt  Fiskerleie,  St.  Jørgensbjerg,  skylder  Fiskeriet 
sit  tarvelige  Udkomme.  Dernæst  er  den  Ødelæggelse,  de 
foraarsage  i  Skoven,  hvor  deres  Reder  ere,  heller  ikke 
ubetydelig,  saavel  i  forstlig  som  i  malerisk  Henseende; 
thi  de  Træer,  de  bygge  i,  faae  et  kluntet  og  uskjønt  Ud- 
seende ved  de  mange  tunge  Reder  i  Kronen  og  miste 
alt  Løvet,  uden  dog  at  faae  den  mindste  Lighed  med  den 
ofte  maleriske  Form,  som  Træerne  i  Vestkanten  af  Himmel- 
bjergets og  Vestjyllands  Skove  skylde  den  tærende  Vestenvind. 

Da  Aalekragerne  kom  til  Bognæs,  toge  de  tre  af  Bøge- 
skovens største  og  smukkeste  Træer  i  Besiddelse  og  byggede 
deri  en  Mængde  Reder.    I  Begyndelsen  tillod  Skovens  Eier 

Folk  fra  Omegnen  at  gaae  i  Land  med  Bøsser  og  skyde 
dem  ned.  Denne  Tilladelse  lokkede  en  Mængde  Jagt- 
lystne til,  og  navnlig  bevirkede  denne  Jagt  store  Udvan- 
dringer fra  Roskilde  By  og  St.  Jørgensbjerg  til  Bognæs. 

Jagten  var  saa  tillokkende,  da  her  en  daarlig  Skytte 
i  Almindelighed  kunde  faae  mere  end  »en  tom  Bøsse«, 
idet  man  fra  Foden  af  Træerne  ganske  roligt  kunde  staae 
og  skyde  op  paa  Fuglene,  der  sadde  paa  Grenene,  og  om 
ogsaa  hvert  Skud  jog  dem  bort,  kom  de  dog  snart  tilbage 
for  paany  at  tjene  til  Skive  for  Jægerne,  der  netop  havde 
faaet  Tid  til  at  lade,  medens  de  vare  borte.  Der  dræbtes 
mange  Hundreder  paa  denne  iMaade,  og  mange  Unger  og 
Æg  bleve  ødelagte  af  Drenge  og  Andre ,  der  klattrede  op 
i  Træerne  og  udtoge  dem  af  Rederne,  hvilke  de  da  som 
oftest  reve  ned  bagefter.  Da  Fuglene  formedelst  deres 
trannede  Smag  ikke  kunne  spises,  lod  man  dem  i  Alminde- 
lighed ligge  nedenunder  Træerne,  og  hvad  ikke  de  levende 
Fugle  udbredte  Stank  ved  deres  eiendommelige  Søfugle- 
lugt,  forpestede  de  døde  Luften  i  en  utaalelig  Grad. 

Uagtet  dette  Myrderi  formerede  Fuglene  sig  stærkt 
allerede  det  første  Aar.  Om  Efteraaret  droge  de  bort, 
men  næste  Foraar  forraadte  de  ved  deres  støiende,  øre- 
døvende Skrig,  at  de  heller  ikke  dette  Aar  vilde  lade  deres 
Sommerleiligheder  i  Bognæs  staae  ledige.  Dette  Aar  blev 
det  forbudt  Uvedkommende  at  komme  med  Bøsse  i  Skoven, 
da  Eieren  selv  vilde  jage  Fuglene;  et  Forbud,  som  da 
ogsaa  af  andre  Grunde  var  meget  naturligt,  da  slige  nys- 
gjerrige  og  af  Mordplaner  opfyldte  Gjæster  just  ikke  be- 
handle Skoven  med  de  behørige  Hensyn;  men  imidlertid 
fik  Aalekragerne  desmere  Ro  til  at  yngle  og  formere  sig, 
hvilken  de  ogsaa  benyttede  efter  en  stor  Maalestok,  og 
flere  Træer  bleve  indtagne  til  Beboelse. 

En  Dag  i  Forsommeren  fik  jeg  Leilighed  til  at  iagt- 
tage disse  interessante  Fugle  i  deres  Hjem,  medens  jeg  alt 
tidligere  havde  seet  mange  omkring  paa  Fjorden,  ja  enkelte 
vidt  omstreifende  Individer  saae  jeg  ved  Frederiksværk  og 
Jægerspriis,  der  dog  ligge  et  anseeligt  Stykke  fra  Bognæs. 
Det  var  allerede  seent  paa  Eftermiddagen,  da  jeg  kom  til 
Skoven,  der  strækker  sig  omtrent  en  halv  Miil  ud  i 
Fjorden  paa  en  Pynt.  Paa  den  yderste  Halvdeel  af  denne 
Pynt  ligge  A  ålekrage  mes  Boliger.  Jeg  var  neppe 
kommet  lidt  ind  i  Skoven,  vel  endnu  \  Miil  fra  Rederne, 
før  jeg  hørte  en  forunderlig,  snorkende,  afbrudt  Lyd, 
som  om  mange  raae  Stemmer  talte  høit  imellem  hinanden. 
Da  jeg  ikke  før  havde  hørt  Fuglene  saa  nærved,  standsede 
jeg  og  lyttede  efter,  idet  jeg  endnu  nogen  Tid  tvivlede, 
om  det  ikke  var  Mandsstemmer,  jeg  hørte;  men  ved  at 
gaae  længere  frem,  forklaredes  Phænomenet  snart,  da  Lyden 
blev  saa  stærk  og  tydelig,  at  jeg  ikke  længere  kunde 
være  i  Tvivl  om,  at  den  jo  kom  fra  Kormoranerne.  Ved 
at  følge  den  mig  af  Lyden  anviste  Retning,  naaede  jeg 
snart  Maalet  for  min  Gang. 

De  gamle  Fugles  Stemme  ligner  de  større  Ravne- 
fugles, men  er  stærkere  og  mere  vedholdende.  Ungerne 
pibe  omtrent  som  Storkeunger,  naar  de  Gamle  komme 
hjem  til  dem  paa  Reden. 

Gjennem  yppigt,  i  sig  selv  dunkelt  Krat,  der  endnu 
formørkedes  mere  ved  de  store,  løvrige  Bøgetræer,  var 
jeg  trængt  ind  til  Skarverne  —  men  hvilket  sørge- 
ligt Syn  frembød  ikke  den  Plads,  hvorover  de  havde 
nedsat  sig !  — 

[Jagtet  den  var  bevoxet  med  nogle  af  Skovens  største 
Træer,  stod  den  dog  ikke  i  Lysning  tilbage  for  en  aaben 
Skovslette;    thi    intet   Blad    modstod   Solens    Straaler,    og 

intet  mørkegrønt  Dække  gjorde  Skovbunden  hyggelig,  da 
Alt  var  bedækket  af  et  hvidt  Overtræk  af  Fuglenes  Excre- 
menter.  Alle  Træerne  vare  som  afpillede,  hvilket  ikke 
alene  har  den  mekaniske  Grund  at  Fuglene  aftræde  Bladene, 
eller  at  Rederne  knuse  dem,  men  de  faldt  for  største  Delen 
af  paa  Grund  af  den  ætsende  Egenskab,  som  de  halv- 
flydende Excrementer  ere  i  Besiddelse  af.  Dette  Phænomen 
er  ikke  eiendommeligt  for  Aalekragerne,  men  sees  ogsaa 
hvor  andre  Fugle  i  større  Antal  samles  paa  eet  eller  faa 
Træer,  men  disse  blive  da  ogsaa  aldeles  afbladede  lige- 
som de,  hvori  Heirerne  bygge  Rede. 

Da  jeg  nærmede  mig  Rederne,  gik  jeg  saa  lydløst, 
som  de  nedfaldne  og  spredte  Reder  og  Knoglerne  af  de 
dræbte  Fugle  tillode  mig,  for  bedre  at  kunne  iagttage 
Aalekragerne  i  deres  huuslige  Ro.  Det  lykkedes  mig 
ogsaa  at  komme  saa  nær,  at  jeg  kunde  oversee  Pladsen, 
uden  at  de  opdagede  mig.  Paa  Rederne  laae  Hunnerne 
og  stak  deres  gulgraae,  lange,  krogede  Næb  frem,  og 
udenfor  paa  Grenene  sadde  Hannerne  opreiste,  støttende 
sig  paa  de  stive  Halefjer,  idet  de  med  stolte  IVIiner  saae 
sig  omkring,  som  om  de  glædede  sig  ved  at  være  Herrer 
her.  De  toge  sig  ret  smukt  ud  i  den  nedgaaende  Sols 
stærke  Straaler  ovenover  Skoven;  men  endnu  smukkere 
svævede  enkelte  Individer  hen  over  Rederne  i  en  let  sei- 
lende  Flugt,  idet  det  gule  Næb  dannede  en  smuk  Mod- 
sætning til  den  ravnesorte  Krop;  ja  ved  længere  at  stirre 
op  i  Luften,  opdagede  jeg  flere  i  en  saa  uhyre  Høide,  at 
Øiet  neppe  kunde  finde  dem  igjen,  naar  man  et  Øieblik 
havde  seet  bort  fra  dem.  Naar  de  flyve  fra  et  Sted  til 
et  andet,  ligner  deres  Flugt  Vildgjæssenes,  en  tung  Flugt 
med  korte  Vingeslag;  men  naar  de,  saaledes  som  her, 
flyve  uden  noget  bestemt  Maal,  er  deres  Flugt  Hig  Storkens, 

ja  den  kan  næsten  maale  sig  med  Glentens  i  Skjønhed 
og  Majestæt. 

Fra  mit  Skjulested  talte  jeg  9  Træer,  der  vare  be- 
satte med  Reder  (mange  indeholdt  over  50 — 60)  og  aldeles 
afbladede.  Man  hverken  hørte  eller  saae  andre  Fugle  i 
Nærheden,  det  skulde  da  være  den  lille  allestedsnær- 
værende Musvit,  saa  at  Kormoranerne  ikke  alene  vare  de 
overveiende  i  Antal,  men  omtrent  Eneherskere  paa  Stedet. 
Saalænge  jeg  holdt  mig  rolig,  gjorde  Aalekragerne  ikke 
videre  Forstyrrelse  i  den  med  Aftenen  begyndende  Ro  i 
Naturen ;  men  —  nu  slog  jeg  med  min  Stok  paa  en  Træ- 
stamme, og  da  reiste  hele  Skaren  sig  med  en  ubeskrivelig 
Tummel.  Den  hele  Sværms  tunge  Vingeslag  frembragte 
en  Susen,  som  om  et  stærkt  Vindstød  gik  henover  Træernes 
Kroner,  og  Fuglenes  Snorken  og  Skrigen  fyldte  Luften  og 
gav  Gjenlyd  ud  over  Fjorden  og  Skoven.  Hunnerne,  der 
laae  paa  Rederne,  og  ikke  vilde  forlade  Æggene,  bleve 
øiensynlig  bragte  i  en  piinlig  Forlegenhed,  da  Frygten  og 
Moderkjærligheden  kjæmpede  med  hinanden.  Dog  var 
den  Sidste  den  Mægtigste  og  holdt  dem  tilbage ,  imedens 
de  med  en  ængstelig  Knurren  strakte  Halsen  ud  efter 
de  Bortflyvende ,  som  for  at  bede  dem  ikke  at  forlade 
dem.  De  Opskræmmede  fløi  heller  ikke  langt  bort,  men 
kredsede  oppe  over  Rederne,  og  sloge  sig  snart  til 
Ro  igjen,  idet  der  opstod  en  ivrig  Discours  mellem  dem 
og  de  tilbageblevne  Hunner,  alt  som  de  satte  sig  ved. 
Siden  af  Rederne.  r  ^ 

Fra  Trætoppene  og  Luften  søgte  mit  Øie  ned  til 
Skovbunden,  just  ikke  for  at  møde  et  meget  opbyggeligt 
Syn.  Den  var,  som  omtalt,  mere  hvid  end  grøn,  og  hist 
og  her  laae  en  nedfalden  Rede,  en  halvforraadnet  Kormoran, 
et  fuldstændigt  Skelet  eller  deslige,  og  —  hvad  jeg  i  Afstand 

antog  for  Snoge  —  levende,  meer  eller  mindre  benyttede 
Aal,  der  vare  faldne  ned  fra  Rederne.  Hvad  der  imidler- 
tid var  endnu  modbydeligere  end  Synet  af  denne  øde 
Bund  og  de  dyriske  Levninger,  var  den  forpestende  Stank, 
der  udbredte  sig  saavel  fra  Træerne,  som  navnlig  fra 
Skovbunden,  og  som  allerede  længe  iforveien  havde  mod- 
taget mig,  da  jeg  kom. 

Uagtet  jeg  havde  havt  Lyst  til  længere  at  iagttage 
disse  Fugles  Liv,  maatte  jeg  denne  Gang  forlade  dem  efter 
et  kort  Ophold,  da  det  allerede  leed  mod  Aften.  Senere 
har  jeg  imidlertid  oftere  havt  Leilighed  til  at  komme  i 
Skoven,  og  har  da  seet  Ungerne,  der  let  kjendes  paa 
deres  hvidlige  Bryst  og  Bug.  I  den  Tid  disse  endnu  ere 
paa  Reden,  er  Støien  større  end  ellers  og  vedvarende,  da 
de  stadig  skrige  efter  Føde,  og  de  Gamle  berolige  dem 
ved  deres  Knurren,  idet  de  saa  hurtigt,  som  muligt  søge 
at  stoppe  en  Aal  ned  i  Ungernes  vidtopspilede  Gab.  Ved 
denne  Maneuvre  tabes  endnu  flere  Aal  end  i  Foraars- 
tiden,  og  man  træffer  derfor  flere  paa  Jorden,  ja  man 
vil  endog  sige,  at  Mængden  af  de  nedfaldende  Aal  er  saa 
stor,  at  de  skulle  have  indbragt  Skovfogeden  i  Bognæs 
en  ikke  ringe  Fortjeneste. 

Ved  engang  at  gaae  fra  Rederne  ud  til  Strandbredden 
opskræmmede  jeg  en  Mængde  Unger,  der  vare  forsamlede 
i  et  Træ  tæt  ved  Stranden.  Dette  Træ  var  Hgesaa  af- 
bladet, som  de,  hvori  Rederne  ere,  og  ved  at  følge  Strand- 
bredden, traf  jeg  flere  saadanne  nøgne  Træer,  hvori 
Ungerne,  og  maaskee  ogsaa  de  Gamle,  pleiede  at  holde 
Forsamlinger. 

Fra  Boserup  Skov  kan  man,  uagtet  man  der  er  over 
en  Fjerdingvei  fra  Bognæs,  tydeligt  høre  Kormoranernes 
Støi  og  see   dem  i  Flokke   svæve   over  Rederne,   ligesom 

Myg  over  en  Sø  en  Sommeraften.  Et  stort  Held  er  det 
imidlertid  for  Boserup,  at  den  kun  støder  til  Bugten  med 
Naaleskov.  Hvis  dens  Bøgeskov  ogsaa  naaede  Fjorden, 
vilde  de  paatrængende  Gjenboer  vistnok  for  længe  siden 
have  besøgt  den  og  oprettet  en  Nybyggercoloni  der,  og 
man  vilde  da  ved  Bugten  kunne  blive  Vidne  til  en  smuk 
Vexelsang  mellem  Brødrene  paa  begge  Sider  af  Vandet. 
Naar  ikke  man  vil  pleie  disse  Fugle  for  Jagtens  Skyld, 
er  det  vistnok  meget  tilraadeligt,  strax  naar  man  opdager 
dem  i  Skoven,  at  gribe  til  kraftige  Forholdsregler  imod 
dem;  thi  det  er  kun  en  lidet  trøstelig  Opdagelse  man  har 
gjort.  For  at  udrydde  dem,  bør  man  strax  dræbe  saa- 
mange  af  de  Gamle,  som  muligt  og  fælde  de  Træer,  de 
have  bemægtiget  sig,  inden  Ungerne  ere  flyvefærdige; 
thi  om  ogsaa  de  Gamle  ere  dræbte  og  Træerne  fældede, 
kunne  de  undvegne  Unger  nok  næste  Aar  opsøge  Stedet  og 
opslaae  deres  Bo  paa  det  Sted,  hvor  deres  Vugge  stod. 


ma:^   amn    .^iniiilrMd 


Jordklodens  klimatiske  Forhold. 

Af  c.  V.  Orlamundt. 


Alle  de  Forandringer,  der  idelig  foregaae  i  den  vor  Klode 
overalt  omgivende  Atmosphære  med  Hensyn  til  dens 
Temperatur,  Fugtighed,  Retningen  og  Hastigheden  af  dens 
Bevægelser  o.  s.  v.,  ere  af  saa  indgribende  Vigtighed  ikke 
alene  for  mange  af  vort  daglige  Livs  Forretninger,  men 
ogsaa  for  hele  vort  aandige  og  legemlige  Velbefindende, 
og  have  desuden  en  saa  betydelig  Indflydelse  paa  alle  de 
organiske  Væsner,  der  omgive  os,  og  uden  hvilke  vi  ikke 
kunde  bestaae ,  at  Kundskab  om  den  Maade,  hvorpaa  disse 
Phænomener  optræde  i  de  forskjellige  Verdensegne ,  vist- 
nok ikke  vil  være  uden  Interesse  for  dette  Tidsskrifts 
Læsere,  og  vi  skulle  derfor  i  efterfølgende  Afhandling  give 
en  kortfattet  Fremstilling  af  disse  Forhold. 

Af  alle  de  Phænomener,  som  falde  ind  under  Be- 
grebet klimatiske  Forhold,  er  intet  af  mere  indgribende 
Virkning  end  Temperaturen,  ikke  alene  fordi  den 
yttrer  den  betydeligste  Indflydelse  paa  alle  organiske 
Væsner,  saa  at  det  hovedsagelig  er  den,  der  bestemmer 
de  forskjellige  Dyre-  og  Planteformers  geographiske  L'd- 
bredning,  men  ogsaa  fordi  alle  de  andre  Phænomener, 
som  Atmosphæren  frembyder,  ere  meer  eller  mindre  af- 
hængige af  den.  At  Temperaturen  nu  for  Tiden  er  meget 
forskjellig    i   de    forskjellige   Egne    af  Jordkloden,    at  Be- 

boerne  under  Æqvator  vansmægte  under  den  tropiske 
Sols  glødende  Straaler,  medens  ved  Polerne  i  den  største 
Deel  af  Aaret  Alting  stivner  af  Kulde,  er  bekjendt  nok,  men 
saaledes  har  det  ikke  været  til  alle  Tider.  Ifølge  de  ved 
Undersøgelse  af  Jordskorpens  forskjellige  Lag  indvundne 
Resultater,  er  det  utvivlsomt,  at  Jorden  engang  har  været 
en  smeltet,  glødende  Masse,  der,  omgiven  af  Atmosphæren, 
som  indeholdt  alt  Vand  i  Dampform ,  bevægede  sig  om- 
kring Solen  i  det,  efter  en  omtrentlig  Beregning,  idet- 
mindste  —  40^  kolde  Verdensrum.  Ved  at  udstraale  Varme 
til  Verdensrummet  afkøledes  dens  ydre  Dele  efterhaanden 
meer  og  meer  og  størknede  til  en  fast  Skorpe,  paa  hvilken 
en  Deel  af  Atmosphærens  ved  Afkølingen  fortættede  Vand- 
dampe slog  ned  som  Hegn.  Saalænge  den  ydre  størknede 
Jordskorpe  endnu  var  saa  tynd,  at  en  betydelig  Varme- 
udstraaling  fandt  Sted  igjennem  den  fra  det  glødende 
Indre  og  forhøiede  den  omgivende  Atmosphæres  Tempe- 
ratur, herskede  der  overalt  paa  Jorden  et  tropisk  Klima, 
idet  den  fra  Solen  modtagne  V^arme  blev  en  forsvindende 
Størrelse  i  Sammenligning  med  den,  der  udgik  fra  selve 
Jorden;  men  efterhaanden  som  Jordskorpen  ved  fortsat 
Afkøling  tiltog  i  Tykkelse,  formindskedes  ogsaa  den  indre 
Jordvarmes  Indvirkning  paa  Dunstkredsen,  og  nu  er  den 
saa  ringe,  at  den  er  for  Intet  at  regne  i  Sammenligning 
med  den  Varme,  som  Atmosphæren  modtager  fra  Solen, 
idet  den  efter  Fourriers  Beregning  ikke  engang  forhøier 
dens  Temperatur  ^^  Grad,  og  Solen  bliver  saaledes  saa- 
vel  Atmosphærens  som  Jordskorpens  væsentligste  Varme- 
kilde. m/Hii 
Den  Varmemængde,  som  et  givet  Sted  modtager  i 
Aarets  Løb  gjennem  Solstraalerne ,  er  ikke  afliængig  af 
Solens  Afstand  fra  Jorden,  thi  netop  naar  denne  er  mindst, 

have  vi  Vinter  paa  den  nordlige  Halvkugle;  men  derimod 
af  den  Retning,  hvori  Solstraalerne  falde,  og  af  det  Tids- 
rum, hvori  Solen  er  over  det  givne  Steds  Horizont.  Da 
i  et  hvilketsomhelst  Moment  altid  Jordens  ene  Halvdeel 
er  belyst  af  Solen,  medens  den  anden  Halvdeel  ligger  i 
Mørke,  og  da  Belysningsgrændsen  eller  Grændsen  mellem 
den  belyste  og  den  mørke  Halvdeel  altsaa  hele  Aaret 
igjennem  deler  Æqvator  i  to  ligestore  Halvdele,  saa  ere 
her  Dag  og  Nat  bestandig  lige  lange,  fordi  ethvert  Punkt 
her  under  Jordens  Omdreining  om  dens  Axe  i  Løbet  af 
et  Døgn  har  en  ligesaa  lang  Vei  at  gjennemløbe  i  det 
lyse  som  i  det  mørke  Rum.  I  alle  andre  Egne  af  Jord- 
kloden er  Forholdet  derimod  anderledes.  Jordaxens  skjæve 
Stilling  til  Solen  og  til  det  Plan,  man  kan  tænke  sig 
lagt  igjennem  Jordbanen,  er  nemlig  Skyld  i,  at  Solen, 
naar  Jorden  er  i  Begreb  med  at  gjennemløbe  den  ene 
Halvdeel  af  sin  Bane,  altsaa  i  den  ene  Halvdeel  af  Aaret, 
staaer  lodret  over  et  eller  andet  Punkt  af  den  nordlige 
Halvkugle,  og  naar  Jorden  gjennemløber  den  anden  Halv- 
deel af  sin  Bane,  altsaa  i  den  anden  Halvdeel  af  Aaret, 
staaer  Solen  lodret  over  et  Punkt  af  den  sydlige  Halv- 
kugle. De  Punkter  paa  begge  Halvkugler,  som  Solen 
saaledes  til  forskjellige  Tider  staaer  lodret  over,  ligge  alle 
mellem  begge  Vendekredsene,  og  deraf  kommer  det,  at 
Solen  i  Løbet  af  et  Aar  tilsyneladende  bevæger  sig  fra 
den  ene  Vendekreds  til  den  anden  og  samme  Vei  tilbage 
igjen. 

Naar  Solen  staaer  lodret  over  Æqvator,  hvilket  altsaa 
bliver  Tilfældet  to  Gange  om  Aaret,  nemlig  sidst  i  Marts 
og  sidst  i  September,  saa  staaer  Belysningsgrændsen  lod- 
ret paa  denne,  skjærer  begge  Polerne  og  deler  alle 
Parallelkredsene  i  to   ligestore  Halvdele,   altsaa  ere   over- 


alt  paa  Jorden  Dag  og  Nat  lige  lange  (see  Fig.  1).  Men 
denne  Stilling  beholder  Solen  kun  i  et  Døgn,  i  det  næste 
er  den  allerede  rykket  et  Skridt  nærmere  til  en  af  Vende- 
kredsene. Jo  mere  Solen  skrider  frem  paa  denne  Vei, 
desto  mere  fjerner  Belysningsgrændsen  sig  fra  begge 
Poler,  saaledes  at  den  ene,  nemlig  Nordpolen,  naar  Solen 
staaer  imellem  Æqvator  og  den  nordlige  Vendekreds,  Syd- 
polen, naar  Solen  staaer  paa  den  anden  Side  af  Æqvator, 
ligger  heelt  indenfor  den,  den  anden  heelt  udenfor.  Sam- 
tidig bliver  Forskjellen  mellem  den  belyste  og  den  morke 
Deel  af  alle  Parallelkredse  mellem  Æqvator  og  Polerne 
med  hver  Dag  større,  og  ligeledes  tiltager  den  med  Af- 
. standen  fra  Æqvator,  ja  Egnene  nærmest  Polerne  ligge 
enten  heelt  indenfor  eller  heelt  udenfor  Belysningsgrændsen, 
altsaa  bliver  ogsaa  Forskjellen  mellem  Dagens  og  Nattens 
Længde  større  med  hver  Dag  og  størst  nærmest  Polen, 
hvor  Solen  i  flere  Døgn  enten  slet  ikke  gaaer  ned  under, 
eller  slet  ikke  kommer  tilsyne  over  Horizonlen.  Naar 
Solen  endelig  har  naaet  en  af  Vendekredsene,  saa  ind- 
træder paa  den  Side  af  Æqvator,  hvor  Solen  staaer,  den 
længste  Dag,  paa  den  modsatte  Side  den  korteste  Dog, 
og  Egnene  mellem  Polerne  og  Polarkredsen  paa  den  første 
Halvkugle  have  da  bestandig  Dag,  medens  de  paa  den 
anden  Halvkugle  have  bestandig  Nat,  fordi  Belysnings- 
grændsens  nordligste  og  sydligste  Punkt  i  dette  Moment 
falder  i  den  nordlige  og  sydlige  Polarcirkel  (see  Fig.  2). 
Men  denne  Stilling  beholder  Solen  kun  i  et  Døgn,  i 
det  næste  rykker  den  atter  nærmere  til  Æqvator,  For- 
skjellen paa  Dagens  og  Nattens  Længde  tager  altsaa  atter 
af,  og  naar  Solen  igjen  har  naaet  Æqvator,  ere  de  atter 
lige  lange  paa  hele  Jorden.  Som  bekjendt  indtræder  den 
længste    Dag  paa    den    nordlige   Halvkugle    sidst    i    Juni, 

den  sydlige  Halvkugle  har  altsaa  til  samme  Tid  sin  korteste 
Dag.  Denne  indtræder  paa  den  nordlige  Halvkugle  sidst 
i  December  samtidig  med  den  sydlige  Halvkugles  længste 
Dag;  og  Jevndøgn  indtræffer  for  hele  Jorden  sidst  i 
Marts  og  sidst  i  September. 

Fig.   1.  Fig.  2. 

S J -J^^H  gI ^J^Hj/ 

L       J8      M  L       j5      Jtf 

A  Nordpolen.     B  Sydpolen.     AB  (Fig.  1)    og  DL    (Fig.  2)  Belysningsgrændsen. 

GH    Æqvator.      EF    Krebsens    Vendekreds.       IK    Steenbukkens    Vendekreds. 

CD  Den  nordlige  Polarkreds.     LM  Den  sjdlige  Polarkreds.     S  Solen. 

Under  Æqvator  ere  altsaa  Dag  og  Nat  lige  lange  hele 
Aaret  igjennem ,  under  Vendekredsene  varer  den  længste 
Dag  og  den  længste  Nat  næsten  13^  Time,  under  den 
31te  Dredegrad  over  14  Timer,  i  Kjøbenhavn  (5.5^'  41' 
n.  B.)  næsten  17J  Time,  under  den  67de  Bredegrad 
allerede  over  en  Maaned,  under  den  78de  Bredegrad  4 
Maaneder  og  ved  selve  Polen  et  halvt  Aar. 

Jo  spidsere  den  Vinkel  er,  under  hvilken  Solstraalerne 
træffe  Jordens  Overflade,  desto  mindre  varme  de.  Da  nu 
under  Æqvator  Solen  to  Gange  om  Aaret  staaer  i  Zenith, 
og  dens  største  Afstand  fra  dette  i  den  øvrige  Deel  af 
Aaret  er  liig  Vendekredsens  Afstand  fra  Æqvator,  altsaa 
kun  23^  28',  saa  falde  Solstraalerne  her  bestandig  i  en 
Retning,  der  kun  meget  lidt    fjerner  sig  fra   den  lodrette 

Linie,  og  derfor  er  her  Varmen  større  end  i  nogen  anden 
Egn  og  næsten  eens  hele  Aaret  igjennem,  da  Dag  og  Nat 
tillige  ere  bestandig  lige  lange.  I  Egnene  mellem  Æqvator 
og  Vendekredsene  kommer  Solen  ogsaa  to  Gange  om 
Aaret  i  Zenith,  men  begge  Gange  i  samme  Halvaar, 
nemlig  Nord  for  Æqvator  i  Tiden  fra  sidst  i  Marts  til 
sidst  i  September,  og  Syd  for  Æqvator  fra  sidst  i  Sep- 
tember til  sidst  i  Marts,  og  jo  nærmere  ved  Vendekredsen, 
desto  kortere  er  ogsaa  Tidsrummet  mellem  begge  Gange, 
saaledes  at  de  under  selve  Vendekredsen  falde  sammen, 
og  Solen  her  altsaa  kun  kommer  een  Gang  om  Aaret  i 
Zenith.  Desuden  falde  i  dette  Halvaar  Solstraalerne  mere 
lodret,  da  Solens  største  Afstand  fra  Zenith  er  Hig  det 
givne  Steds  Afstand  fra  Æqvator  eller  den  nærmeste 
Vendekreds;  derfor  er  Varmen  i  dette  Halvaar  (Sommer- 
halvaarct)  her  endnu  meget  betydelig,  saa  meget  mere 
som  Dagene  i  det  samme  Tidsrum  ere  længere  end 
Nætterne.  I  Vinterhalvaaret,  hvor  Solen  staaer  paa  den 
modsatte  Side  af  Æqvator.^  bliver  dens  Afstand  fra  Zenith 
større,  nemlig  dens  korteste  Afstand  liig  det  givne  Steds 
Afstand  fra  Æqvator  og  dens  største  Afstand  liig  dens 
korteste  Afstand  -f-  23°  28'  (Vendekredsens  Afstand  fra 
Æqvator),  følgelig  falde  Solstraalerne  under  en  spidsere 
Vinkel,  og  da  tillige  Dagene  i  dette  Halvaar  ere  kortere 
end  Nætterne,  saa  er  Temperaturen  lavere  end  i  Sommer- 
halvaaret.  Derfor  er  Forskjellen  paa  Aarstidernes  Tempe- 
ratur, skjøndt  endnu  ikke  betydelig,  større  end  under 
Æqvator  og  størst  under  selve  Vendekredsen,  hvor  For- 
skjellen mellem  Solens  længste  og  korteste  Afstand  fra 
Zenith  er  ligesaa  stor  som  udenfor  Vendekredsene,  nemlig 
46'^  56',  medens  den  stadig  aftager  med  den  formindskede 
Afstand  fra  Æqvator.      Hele    Strækningen    mellem   begge 

Vendekredsene,  der  indbefatter  de  varmeste  Egne  af 
Jorden,  kaldes  den  hede  Zone  eller,  fordi  den  ligger 
indenfor  Troperne  eller  Vendekredsene,  den  tropiske 
Zone.  Dens  Fladeindhold  er  omtrent  3,700000  geo- 
graphiske  Qvadratmile. 

I  alle  Egne  udenfor  Vendekredsene  kommer  Solen 
aldrig  i  Zenith ,  og  dens  korteste  Afstand  fra  dette  om 
Sommeren  er  Hig  det  givne  Steds  Afstand  fra  den  nærmeste 
Vendekreds,  altsaa  f.  Ex.  for  Kjøbenhavn  (55^  41'  n.  B.) 
32^  13',  for  Enontekis  i  Lapland  (68°  30'  n.  B.)  45«  2'. 
Dens  længste  Afstand  fra  Zenith  om  Vinteren  er  det 
givne  Steds  Afstand  fra  Vendekredsen  paa  den  modsatte 
Halvkugle,  altsaa  for  Kjøbenhavn  79°  9',  for  Enontekis 
91  ^  58'.  Solstraalerne  falde  altsaa  hele  Aaret  igjennem 
under  en  Vinkel,  der  bliver  spidsere  jo  mere  man  nærmer 
sig  til  en  af  Polerne,  og  spidsere  om  Vinteren  end  om 
Sommeren.  Derfor  blive  begge  Aarstider  koldere  end  i 
den  hede  Zone,  Sommeren  dog  mindre,  fordi  Sommer- 
dagenes Længde  tiltager  med  den  forøgede  Afstand  fra 
Æqvator,  Vinteren  derimod  mere,  fordi  Vinterdagene  i 
samme  Forhold  blive  kortere.  Dette  er  ogsaa  Grunden  til,  at 
Forskjellen  paa  Sommerens  og  Vinterens  Temperatur  ikke 
er  eens  overalt  udenfor  Vendekredsene,  men  tiltager  med 
Polhøiden,  skjøndt  Forskjellen  mellem  Solens  længste  og 
korteste  Afstand  fra  Zenith  er  den  samme,  nemlig  46°  56'. 

Mellem  Vendekredsen  og  Polarkredsen  paa  samme 
Halvkugle  er  Forskjellen  paa  Sommer  og  Vinter  altsaa 
mindre  end  hinsides  Polarkredsen,  og  man  kalder  der- 
for hint  Bælte  af  Jordkloden  den  tempererte  Zone, 
skjøndt  denne  Benævnelse  egentlig  kun  passer  paa  dens 
midterste  Deel,  da  Egnene  nærmest  Vendekredsene  endnu 
have  et  meget  varmt  Klima,    og   Egnene   nærmest  Polar- 


kredsen  allerede  have  meget  strenge  Vintre.  Denne  Zone 
har  et  Fladeindhold  af  over  2,400000  g.  Q.  M.  De  Egne, 
der  paa  begge  Halvkugler  ligge  mellem  Polarkredsene  og 
Folerne,  ere  de  koldeste  Dele  af  Kloden  med  meget 
lange  og  strænge  Vintere  og  korte  men  varme  Sommere. 
De  kaldes  den  kolde  Zone  og  indtage  et  Fladerum  af 
næsten  384000  g.  Q.  iM. 

Dersom  nu  en  Egns  Temperaturforhold  alene  vare 
afhængige  af  dens  Stilling  til  Solen  i  Aarets  forskjellige 
Tider  altsaa  af  den  geographiske  Beliggenhed,  saa  vilde 
det  maaskee  endda  være  muligt,  saaledes  som  Haller, 
Euler  o.  A.  have  forsøgt,  theoretisk  at  beregne  den 
Varmemængde,  som  den  modtog  i  Aarets  Løb.  Men  Er- 
faringen har  lært,  at  de  paa  denne  IVlaade  vundne  Re- 
sultater langtfra  stemme  overeens  med  Virkeligheden. 
Grunden  hertil  er,  at  en  Mængde  andre  Momenter,  hvis 
Indflydelse  det  er  umuligt  nøiagtig  at  beregne,  indvirke 
betydelig  paa  Temperaturen.  Hvilke  disse  Momenter  ere, 
skulle  vi  i  det  Følgende  antyde. 

Atmosphæren  faaer  ikke  al  sin  Varme  umiddelbart 
fra  Solen,  men  modtager  en  stor  Deel  ved  Tilbage- 
straaling  fra  Jordens  Overflade  af  den  Varme,  som  denne 
har  modtaget  gjennem  Solstraalerne.  Men  Jordoverttaden 
er  paa  forskjellige  Steder  dannet  af  meget  forskjellige 
Stoffer,  af  hvilke  nogle  meget  hurtig  opvarmes  og  ligesaa 
hurtig  slippe  deres  Varme  igjen,  andre  kun  opvarmes 
langsomt  og  holde  længe  paa  Varmen.  Dernæst  er  Jord- 
bunden paa  mange  Steder  bedækket  af  en  tæt  V^egetation, 
der  holder  Solstraalerne  borte  fra  den,  paa  andre  Steder 
er  den  aldeles  blottet  for  Planter,  og  her  ophedes  den 
meget  stærkere,  især  naar  den  tillige  er  ganske  tør,  saa 
at    ingen    Fordampning    finder    Sted.      Humboldt    fandt 

saaledes  ved  San  Fernando  de  \puco  i  Columbia  det 
hvide,  for  Plantevæxt  næsten  ganske  blottede  Kystsand 
Kl.  2  E.  M.  at  have  en  Varme  af  52^,  5',  medens  Luften 
18  Tommer  over  Sandet  var  42^  og  6  Fod  over  det  38^; 
ellers  er  i  de  tropiske  Lande  i  Reglen  Jordbmidens 
Temperatur  ikke  over  30*^.  Da  Vandet  ved  sin  For- 
dampning binder  en  stor  Mængde  Varme,  bidrage  ud- 
strakte Moradser  om  Sommeren  til  at  formindske  Varmen, 
og  i  de  kolde  Lande,  hvor  de  fryse  til  om  Vinteren,  skeer 
dette  i  endnu  høiere  Grad,  naar  de  begynde  at  tøe  op, 
idet  Isen  for  at  smelte  behøver  75  Gange  saa  megen 
Varme  som  det  samme  Qvantum  Vand  for  at  opvarmes 
een  Grad.  Høie  Bjergmasser  kunne  ogsaa  forandre  Tempe- 
raturforholdene, naar  de  som  en  Muur  standse  de  fra 
andre  Egne  kommende  varme  eller  kolde  Vinde,  eller  fra 
deres  Top  kolde  Luftstrømme  dale  ned  langsmed  deres 
Skraaninger.  At  et  Plantedække  ved  at  danne  et  Værn 
mod  Solstraalerne  formindsker  j Jordbundens  Ophedning, 
er  allerede  anført,  og  der  maa  kun  tilføies,  at  Bladenes 
Uddunstning  ogsaa  bidrager  hertil.  I  høieste  Grad  er 
dette  naturligviis  Tilfældet  med  tætte  Skove;  naar  derfor 
et  Land  opdyrkes,  altsaa  Skovene  borthugges,  og  de 
stillestaaende  Vande  afledes  og  udtørres,  saa  bhver  Klimaet 
varmere.  Paa  den  anden  Side  kan  vel  ogsaa  under  sær- 
egne lokale  Forhold  Skovenes  Udrydning  gjøre  Klimaet 
strængere,  naar  nemlig  den  givne  Egn  derved  berøves 
sit  Værn  mod  fremherskende  kolde  Vinde.  Man  paastaaer 
saaledes,  at  Nordamerikas  Klima  skal  være  blevet  strængere 
siden  Skovene  ere  bortryddede  i  saa  stor  Udstrækning. 

Men  især  er  det  den  forskjellige  Fordeling  af  Land 
og  Hav,  der  yttrer  en  betydelig  Indflydelse  paa  Tempera- 
turen.    Da  et  vist  Qvantum  Vand  for  at  opvarmes  til   et 

vist  Antal  Grader  nemlig  behøver  4  Gange  saa  megen 
Varme  som  det  samme  Qvantum  Land  for  at  opvarmes 
til  det  samme  Antal  Grader,  saa  bliver  Følgen  den,  at 
naar  Land  og  Hav  under  samme  Bredegrad  samtidig  be- 
skinnes af  Solen,  saa  vil  Landet  opvarmes  meget  hurtigere, 
altsaa  i  et  vist  Tidsrum  naae  en  høiere  Varmegrad  end 
Vandet.  Grunden  til  Vandets  større  Varmefylde  er  deels 
Solstraalernes  dybere  Indtrængen  i  Vandet,  hvorved  Varmen 
fordeles  over  en  større  Masse,  deels  Fordampningen,  om 
hvilken  vi  henvise  til  en  tidligere  Afhandling  i  dette 
Tidsskrift  ' ). 

Men  paa  den  anden  Side  afkøles  Vandets  Overflade 
ogsaa  meget  langsommere  end  Landets,  thi  naar  de 
øverste  Vanddele  blive  koldere,  forøges  derved  deres 
Vægtfylde,  de  synke  følgelig  tilbunds  og  vige  Pladsen  for 
de  nærmeste  under  dem,  der  endnu  ikke  ved  Fordamp- 
ning og  Tilbagestraaling  ere  berøvede  saa  megen  Varme. 
Efter  nogen  Tids  Forløb  undergaae  disse  samme  Skjæbne 
som  de  første,  og  saaledes  fremdeles.  Desuden  aftager  For- 
dampningen ved  den  formindskede  Temperatur  og  saaledes 
ogsaa  Varmeforbruget.  Denne  Vandets  Tilbøielighed  til  at 
vedligeholde  sin  Overflades  Varme  uforandret  har  til  Følge, 
at  Forskjellen  mellem  Extremerne  af  Hede  og  Kulde  saavel 
i  Løbet  af  Aaret  som  i  Løbet  af  Døgnet  er  meget  mindre 
paa  Havet  end  paa  Landet.  Indenfor  Vendekredsene  har 
Havets  Overflade  næsten  hele  Aaret  igjennem  den  samme 
Temperatur,  og  udenfor  Vendekredsene  afviger  den  ude 
paa  det  aabne  Hav  neppe  nogensinde  meer  end  nogle 
faa  Grader  fra  den  aarlige  Middeltemperatur.  Denne 
Eensformighed  i  Temperaturen  meddeler  sig  til  den   over 

Vandet  hvilende  Luft,  og  gjennem  denne  til  Luften  over 
det  tilgrændsende  Land,  og  derfor  have  alle  Landstræk- 
ninger, der  ligge  i  Berøring  "med  udstrakte  Vandmasser, 
som  det  store  Verdenshavs  Kyster,  et  mildere  Klima  end 
det  Indre  af  de  store  Fastlandsmasser,  idet  ikke  alene 
den  aarlige  Middeltemperatur  er  høiere,  men  ogsaa  For- 
skjellen  mellem  Aarstiderne  mindre  derved,  at  Sommeren 
bliver  køligere  og  Vinteren  meget  mildere.  Jo  dybere 
Kysterne  ere  indskaarne  af  store  Bugter  og  Fjorde,  desto 
længere  ind  i  Landet  spores  Kystklimaet,  skjøndt  Virk- 
ningen af  Havets  Nærhed  ikke  er  saa  betydelig  ved 
Kysterne  af  de  store  Continenter,  fordi  den  store  Masse 
tilgrændsende  Land  ogsaa  virker  Noget  i  modsat  Retning, 
som  paa  mindre  Øer,  der  ligge  midt  ude  i  Verdenshavet. 
Ogsaa  paa  en  anden  Maade  bidrager  Havet  til  at 
forandre  de  tilgrændsende  Lande-s  Temperatur,  nemlig 
ved  de  store,  stadige  Strømninger,  der  deels  føre  det 
varme  Vand  fra  de  tropiske  Have  til  koldere  Zoner,  og 
deels  det  kolde  Vand  fra  Polarhavene  til  varmere  Zoner. 
Disse  Strømninger,  som  vi  kun  i  Korthed  skulle  omtale, 
da  de  forstørstedelen  ere  nølere  beskrevne  i  tidhgere  Af- 
handlinger i  dette  Tidsskrift  i),  ere:  den  kolde  antark- 
tiske Strøm,  der  fra  det  sydlige  Polarhav  løber  op  til 
Kysten  af  Chili  og  Peru,  hvor  den  midt  i  den  tropiske 
Zone  neppe  har  16*^  Varme,  medens  det  omgivende 
Vand  har  over  28".  Derfor  har  hele  Sydamerikas  Vest- 
kyst heelt  op  til  Peru  et  meget  koldere  Klima  end  Øst- 
kysten. Æqvatorial-  eller  Rotationsstrømmen,  der 
sætter  tversover  det  stille  Hav  og  i  Begyndelsen  er  koldere 
end   det    omgivende   Vand,    passerer  Øerne    mellem   Ny- 

holland  og  Asien,  løber  gjennem  det  indiske  Hav  med 
en  Temperatur,  der  er  3 — 6^  høiere  end  det  omgivende 
Vands,  derpaa  Syd  om  Afrika,  hvor  den  afkøles  noget, 
op  til  Guineabugten,  hvor  dens  Temperatur  er  1—2° 
lavere  end  det  omgivende  Vands.  Nu  bøier  den  sig 
atter  mod  Vest,  antager  igjen  efterhaanden  det  tropiske 
Havs  Varme  og  sender  ved  Amerikas  Østkyst  en  Arm 
mod  Syd  langsmed  Brasiliens  Kyst  og  en  anden  Arm  ind 
i  den  mexikanske  Bugt. 

Herfra  træder  denne  sidste  atter  ud  som  den  be- 
kjendte  Golfstrøm,  følger  Nordamerikas  Østkyst  til  om- 
trent 32^  n.  B.,  vender  sig  derpaa  efterhaanden  mod  Øst 
og  sender  ved  Azorerne  en  Arm  op  langsmed  Europas 
Vestkyst.  Paa  hele  denne  Vei  formindskes  dens  Tempe- 
ralur kun  lidt  og  er  bestandig  høiere  end  det  omgivende 
Vands.  At  Europa  har  et  meget  mildere  Klima  end  an- 
dre Verdensdele  paa  samme  Brede,  skyldes  fornemmelig 
den  nordlige  Arm  af  denne  Strøm,  der  gaaer  heelt  op 
imellem  Færøerne  og  Island,  tilligemed  de  store  Indskjæ- 
ringer  af  Havet,  som  findes  i  denne  Verdensdeel,  og  vel 
ogsaa  den  store  afrikanske  Ørkens  Nærhed,  hvorom  mere 
senere. 

Den  kolde  arktiske  Strøm,  der  fra  det  nordlige 
Ishav  løber  langsmed  Kysten  af  Labrador  og  Newfound- 
land med  en  Temperatur,  der  er  7*^  lavere  end  det  om- 
givende Vands,  bidrager  endmere  til  at  gjøre  disse  Kyster 
koldere  end  Vesteuropa,  ja  selv  koldere  end  Nordamerikas 
Vestkyst. 

Ogsaa  de  store  Isblokke,  som  løsrive  sig  fra  Polar- 
isen og  drive  sydpaa  i  det  atlantiske  Hav,  hvor  man  træf- 
fer dem  fra  Marts  til  Juli  ved  Newfoundland  og  midt  i 
Oceanet,  undertiden  ogsaa  tæt  ved  Europas  Kyster,  have, 

naar  de  komme  i  Masse,  en  betydelig  kuldegjørende  Ind- 
flydelse saavel  paa  Vandet  som  paa  Luften.  I  et  Tilfælde 
sank  saaledes  paa  et  Skib,  der  endnu  var  to  Sømile  borte 
fra  en  saadan  svømmende  Ismasse,  Thermometret  pludse- 
lig i  Luften  fra  -\-  4o,3  til  +  2o,l,  og  i  Vandet  fra  +  10^ 
til  +  2°,l.  Efterat  man  havde  naaet  Isen,  viste  det  i  Luf- 
ten —  2^,1  og  i  Vandet  —  3^,9,  og  da  Skibet  var  kom- 
met forbi  den  sidste  Isblok,  steg  det  igjen  til  -j-  5^,5  i 
Luften  og  til  -\-  2^,1  i  Vandet. 

At  ogsaa  Landets  Høide  over  Havets  Niveau  yttrer  en 
kjendelig  Indflydelse  paa  Temperaturen,  er  en  gammel 
Erfaring;  jo  høiere  man  stiger  iveiret,  desto  mere  aftager 
Varmen.  Dersom  Atmosphæren  overalt  var  lige  tæt  og  fik 
al  sin  Varme  umiddelbart  fra  Solen,  saa  maatte  de  øverste 
Luftlag  være  varmere  end  de  nederste,  fordi  Solstraalerne 
ere  mindre  svækkede,  have  afgivet  mindre  Varme,  naar 
de  naae  hine,  end  naar  de  naae  disse.  Men  Luftens  Tæt- 
hed aftager  med  den  tiltagende  Høide,  og  jo  tyndere  den 
er,  desto  større  er  dens  Varmefylde;  dernæst  er  Udstraa- 
lingen  til  det  iskolde  Verdensrum  større  fra  de  øverste 
Luftlag,  fordi  de  ligge  dette  nærmere,  og  endelig  kommer 
den  ved  Tilbagestraaling  fra  Jorden  erholdte  Varme  jo 
meest  de  nederste  Luftlag  tilgode.  Af  de  Resultater,  man 
paa  forskjellige  Luftreiser  er  kommet  til,  fremgaaer,  at 
Varmen  aftager  hurtigere  i  de  lavere  Regioner  end  i  de 
høiere,  og  at  Forskjellen  paa  Aarstiderne  er  mindre.') 

Ofte  kunne  dog  lokale  Forhold  foraarsage  mere  eller  min- 
dre betydelige  Afvigelser  fra  denne  Regel.  Kløfter  og  snævre 
Dale  f.Ex.,  der  ere  saaledes  beliggende,  at  Solstraalerne  enten 

slet  ikke  eller  kun  i  meget  kort  Tid  af  Dagen  kunne 
trænge  derind,  ere  koldere,  end  de  efter  Høiden  skulde 
være,  og  omvendt  kunne  ogsaa  udstrakte  Høisletter,  navn- 
lig naar  Bunden  dannes  af  Jordarter,  som  opvarmes  let 
og  hurtig,  forhøie  den  ovenover  hvilende  Lufts  Tempera- 
tur ved  den  forøgede  Tilbagestraaling.  Saaledes  fandt 
Hu  mb  o  Id  t  ved  at  bestige  Vulkanen  paa  Teneriffa  paa 
den  saakaldte  Retamaslette,  der  naaer  fra  5,900  til 
10,400  Fods  Høide,  og  hvis  Bund  dannes  af  Pimpsteens- 
støv,  Temperaturen  om  Aftenen  noget  høiere  end  ved 
Middagstid  i  de  lavere  Regioner. 

Efter  saaledes  at  have  viist,  hvorledes  Luftens  Tem- 
peratur paavirkes  af  Landets  Beskaffenhed  og  af  Vandet, 
have  vi  endnu  tilbage  at  omtale  Virkningerne  af  de  Be- 
vægelser, der  finde  Sted  i  selve  Atmosphæren.  Denne 
omgiver  jo  overalt  vor  Klode,  udgjør  en  væsenlig  Be- 
standdeel  af  den  og  følger  den  ikke  alene  paa  dens  Vei 
omkring  Solen,  men  dreier  sig  ogsaa  tillige  med  den  om 
dens  Axe.  Men  foruden  denne  dobbelte  Bevægelse,  hvori 
hele  Atmosphæren  deeltager,  bevæge  sig  ogsaa  dens  en- 
kelte Dele  i  forskjellige  Retninger,  hvorved  der  opstaaer 
Strømninger  ligesom  i  Havet.  Mellem  disse  og  Luftens 
Temperatur  finder  en  Vexelvirkning  Sted,  idet  de  frem- 
kaldes af  den  forskjellige  Varmegrad,  som  Luften  har  i 
forskjellige  Egne,  og  atter,  eftersom  de  medbringe  kold  eller 
varm  Luft,  indvirke  forskjellig  paa  Temperaturen  i  de  Egne, 
som  de  stryge  henover.  De  foregaae  deels  i  vertikal,  deels  i 
meer  eller  mindre  horizontal  Retning,  og  det  er  disse  sidste, 
som  vi  i  daglig  Tale  kalde  Vinde.  Uagtet  der  tilsyne- 
ladende findes  ligesaa  mange  Vinde,  som  der  er  Streger 
i  Kompasset,  gives  der  dog  strængt  taget  kun  to.  I  Nær- 
heden afÆquator,  hvor  Solen  to  Gange  om  Aaret  sender 

sine  Straaler  ned  i  perpendikulær  Retning  og  aldrig  fjer- 
ner sig  langt  nok  fra  Zenith,  til  at  en  betydeligere  Af- 
køling kan  finde  Sted,  og  hvor  altsaa  ved  den  stærke  Til- 
bagestraaling  de  nederste  Luftlag  naae  en  meget  høi 
Varmegrad,  findes  en  bestandig  opadstigende  Luftstrøm, 
idet  den  opvarmede  og  derved  fortyndede  Luft  bestandig 
stiger  iveiret  for  at  gjenoprette  den  forstyrrede  Ligevægt. 
Samtidig  hermed  fordamper  i  disse  Egne  fra  det  atlantiske, 
stille  og  indiske  Havs  uhyre  Flade  en  utrolig  Mængde 
Vand,  der  optages  af  den  varme  Luft  og  stiger  iveiret 
med  den.  Men  efterhaanden  som  denne  med  Vanddampe 
svangre,  varme  Luft  kommer  høiere  op,  afkøles  den 
meer  og  meer,  ofte  pludselig  flere  Grader;  derved  frem- 
kommer pludselig  Fortætning  og  Nedslag  af  de  medbragte 
Vanddampe,  som  foraarsager  betydelige  Forandringer  i 
Luftens  Elektricitet,  og  saaledes  danne  sig  de  hurtigt  op- 
staaende  og  ligesaa  hurtigt  ophørende  Orkaner  eller  Tor- 
nados, der  karakterisere  Jordens  hedeste  Zone,  som 
ellers  paa  Grund  af  Luftens  bestandige  Opadstigen  synes 
fuldkommen  vindstille  og  derfor  af  Søfolkene  kaldes  Vind- 
stillets  Region. 

Men  ved  denne  Luftens  bestandigeOpadstigen  blive 
de  nederste  Luftlag  meget  fortyndede  og  ere  ikke  istand 
til  at  modstaae  Trykket  af  de  tilgrændsende  Zoners  kol- 
dere og  tættere  Luft,  som  derfor  bestandig  strømmer  der- 
ind ved  Grændserne  af  Vindstillets  Region,  og  hvis  Plads 
atter  udfyldes  af  Luften  fra  endnu  høiere  Breder  og  saa- 
ledes fremdeles.  Paa  denne  Maade  opstaaer  den  ene  af 
de  to  Hovedvinde,  Polarstrømmen,  der  altsaa  paa  den 
nordlige  Halvkugle  er  en  Nordenvind,  paa  den  sydlige 
Halvkugle  en  Søndenvind.  Men  som  vi  allerede  ovenfor 
have  sagt,   deeltager  Atmosphæren  i  Jordens  Omdreining 

om  dens  Axe  fra  Vest  til  Øst,  og  denne  Bevægelse  skeer 
jo  med  forskjellig  Hastighed  i  de  forskjellige  Egne.  Ved 
Jordaxens  Endepunkter  elier  Polerne  dreier  Luften  sig  kun 
om  sig  selv  uden  at  komme  fremad,  medens  den  ved 
Æquator  i  en  Time  tilbagelægger  en  Vei  af  over  200  Mile. 
Tænke  vi  os  nu  Polens  Luft  pludselig  flyttet  ned  til  Æqua- 
tor, saa  vil  der  medgaae  nogen  Tid,  førend  den  har  an- 
taget samme  Omdreiningshastighed  fra  Vest  til  Øst  som 
den  derværende  Luft;  den  bhver  tilbage  i  Sammenligning 
med  denne,  idet  Jorden  ligesom  glider  bort  under  den, 
og  den  vil  derfor  forekomme  os  paa  den  nordlige  Halv- 
kugle som  en  Nordostvind,  paa  den  sydlige  Halvkugle  som 
en  Sydostvind.  Det  er  disse  to  Vinde,  som  i  et  Bælte 
paa  begge  Sider  af  Vindstillets  Region  blæse  Aar  ud  og 
Aar  ind  med  stor  Stadighed  og  ere  alle  Søfolk  bekjendte 
under  Navn  af  Passatvinde. 

Den  anden  Hovedvind,  den  tilbagevendende  Pas- 
sat, fremkommer  derved,  at  Æquatorialzonens  varme  Luft 
under  sin  Opadstigen  afkøles  meer  og  meer,  bliver  der- 
ved tungere  og  begynder  at  synke,  men  da  den  koldere 
og  tættere  Polarstrøm  danner  ligesom  en  fast  Bund  under 
den,  flyder  den  paa  dette  Luftlag  henimod  Polerne,  og 
idet  den  paa  denne  Vei  bliver  endnu  koldere  og  tungere, 
synker  den  endnu  dybere  og  naaer  tilsidst  Jordens  Over- 
flade, hvorved  den  Luft,  som  Polarstrømmen  har  bortført 
fra  de  koldere  Egne,  atter  erstattes.  Den  tilbagevendende 
Passat  er  altsaa  paa  den  nordlige  Halvkugle  egenlig  en 
Søndenvind  og  paa  den  sydlige  Halvkugle  en  Nordenvind, 
men  da  den  kommer  fra  Egne,  hvor  Luftens  Omdreinings- 
hastighed er  større,  forekommer  den  os  paa  den  nordlige 
Halvkugle  som  en  Sydvestvind  og  paa  den  sydlige  Halv- 
kugle som  en  Nordvestvind. 

Vi  have  ovenfor  sagt,  at  Passatvinden  paa  den  nord- 
lige Halvkugle  er  en  Nordost-,  paa  den  sydlige  Halvkugle 
en  Sydostvind.  Paa  det  aabne  Hav,  hvor  ingen  Hindrin- 
ger stille  sig  iveien  for  den,  er  dette  altid  Tilfældet,  men 
ved  høie  Kyster  hæmmes  den  ofte  eller  følger  langsmed 
dem  og  kommer  først  paa  udstrakte  Sletter  inde  i  Landet 
igjen  tilsyne  i  sin  oprindelige  Retning.  Ogsaa  her  yttrer 
den  forskjellige  Fordeling  af  Land  og  Hav  sin  Indflydelse. 
Da  nemlig  i  Nærheden  afÆquator  den  nordhge  Halvkugle 
har  en  større  Landmasse  end  den  sydlige,  saa  bliver  Føl- 
gen, eftersom  Landet  ophedes  hurtigere  og  stærkere  end 
Vandet,  at  den  varmeste  Region,  Vindstillets  Region,  ikke 
ligger  under  Æquator,  men  heelt  paa  den  nordlige  Side 
af  denne,  og  følgehg  Grændserne  for  Nordost-  og  Sydost- 
passaten ikke  ligge  lige  langt  fra  Æquator.  iMeest  paafaldende 
er  denne  Indflydelse  i  det  indiske  Hav,  hvor  den  betydelige 
Landmasse,  der  indeslutter  det  mod  Nord,  ved  sin  stær- 
kere Ophedning  om  Sommeren  er  Skyld  i,  at  Sydostpas- 
saten fra  April  til  Oktober  fortsætter  sig  Nora  for  Æqua- 
tor, men  bliver  her  paa  Grund  af  Jordens  Omdreining  til 
en  Sydvestvind.  Om  Vinteren  derimod  strømmer  den 
koldere  Landiuft  ud  imod  Havet  som  en  Nordostvind  og 
fortsætter  sig  Syd  for  Æquator  som  en  Nord  vestvind  ind- 
til 10^  S.  B.  Syd  for  denne  Brede  blæser  hele  Aaret 
igjennem  den  regelmæssige  Sydostpassat.  Det  er  disse 
med  den  største  Regelmæssighed  hver  sjette  Maaned  om- 
vexlende  Nordvest-  og  Sydvestvinde,  som  Søfolkene  kalde 
iMonsuner  eller  Mussoner.^) 

Polarstrømmen  er  naturligviis  kold  og  tung  og  bringer 
derfor  Barometret  til  at  stige  og  Thermometret  til  at  falde; 


^)   Af  det  malaiske  Ord  Mussin  o:  Aarstid. 

den  er  tillige  tør  og  bringer  derfor  klart  Veir.  Den  til- 
bagevendende Passat  er  derimod  varmere  og  lettere,  og  den 
store  Mængde  Vanddampe,  som  den  medfører  foraarsager 
Dannelsen  af  Skyer,  Regn  og  Snee.  Det  er  derfor  hoved- 
sagelig Vindene,  der  betinge  Veiret,  og  efter  dettes  Be- 
skaffenhed kan  man  inddele  Jorden  i  to  ulige  Dele,  det 
bestandige  og  det  foranderlige  Veirs  Region.  Saa 
langt  som  Passatvindens  Indflydelse  strækker  sig,  er  Vei- 
ret meget  stadigt.  1  den  varmeste  Deel  af  Jorden  fra  2 
til  4^  n.  B.  hersker  hele  Aaret  igjennem  Vindstille  afvex- 
lende  med  hæftige,  men  kortvarende  Orkaner  og  vold- 
somme Regnskyl.  Fra  4  til  10^  n.  B.  følger  en  Zone, 
hvor  Forskjellen  paa  Aarstidernes  Temperatur  allerede  er 
større,  om  Sommeren  ophedes  Luften  her  endnu  næsten 
ligesaa  meget  som  i  den  forrige  Zone,  er  derfor  i  en  be- 
standig opadstigende  Strøm  og  betinger  de  samme  Phæ- 
nomener.  Om  Vinteren  derimod ,  hvor  den  er  en  Deel 
koldere,  befinder  den  sig  i  en  stadig  Bevægelse  henimod 
den  forrige  Zone  som  Passatvind,  der  medbringer  klart 
Veir.  Fra  10  til  20^  n.  B.  blæser  Passaten  uafbrudt  hele 
Aaret  igjennem  med  klar  Himmel,  og  der  hengaae  ofte 
Aar ,  hvori  der  ikke  falder  en  Draabe  Regn.  Fra  20  til 
3oo  n.  B.  betinger  Passatvinden  om  Sommeren  endnu  be- 
standig klart  Veir,  Vinteren  derimod  bringer  varm,  men 
ikke  stadig  Regn.  Her  ender  paa  den  nordlige  Halvkugle 
det  stadige  Veirs  Region.  De  for  de  forskjellige  Zoner 
angivne  Grændser  og  Veirforandringer  gjælde  i  deres  fulde 
Udstrækning  kun  for  det  atlantiske  Hav;  paa  Landjorden 
er  Forholdet,  som  vi  senere  skulle  see,  noget  anderledes. 
Fra  30"  n.  B.  til  Polarkredsen  strækker  sig  en  Zone, 
hvor  den  stadige  Kamp  mellem  den  tilbagevendende  Passat  og 

Polarstrømmen  frembringer  et  meget  foranderligt  Veir.  Saa- 
længe  Polarstrømmen  har  Overhaand,  er  Veiret  sædvanlig 
koldt  og  tørt.  I  Begyndelsen  er  den  i  Almindelighed  en 
Nordenvind,  fordi  den  Luft,  som  den  da  medbringer, ^kom- 
mer fra  de  nærmest  liggende  Egne,  der  have  omtrent 
samme  Omdreiningshastighed  som  det  givne  Sted,  men 
efterhaanden  som  den  varer  længere,  og  altsaa  medbrin- 
ger Luften  fra  fjernere  Egne,  antager  den  meer  og  meer 
en  østlig  Retning  og  bliver  tilsidst  en  fuldstændig  Østen- 
vind. Paa  samme  Maade  er  den  tilbagevendende  Passat,  der 
medfører  varmt  og  fugtigt  Veir,  i  Begyndelsen  en  Sønden- 
vind og  gaaer  efterhaanden  over  til  Vestenvind.  At  Gan- 
gen i  Vindens  Forandringer  ikke  altid  nøiagtig  er  saa- 
ledes,  ligger  deels  i  den  idelige  Kamp  mellem  de  to 
Hovedstrømme,  idet  der  ved  Sammenstødet  af  to  Vinde 
fra  forskjellige  Retninger  og  af  lige  Styrke  dannes  en 
tredie  Vind,  der  svarer  til  Diagonalen  i  deres  Parallelo- 
gram, deels  i  lokale  Forhold,  f.  Ex.  høie  Bjergkjeder,  der 
forandre  Vindens  Retning.  Som  vi  allerede  ovenfor  have 
anført,  skyldes  Europas  mildere  Klima  tildeels  Nærheden 
af  den  store  afrikanske  Ørken.  Denne,  hvis  tørre  Sand 
hele  Aaret  gjennemglødes  af  Solstraalerne,  er  nemlig  Skyld 
i,  at  Vindstillets  Region  her  skydes  meget  høiere  op  imod 
Nord,  saa  at  den  varme  tilbagevendende  Passat  i  Europa  først 
kommer  ned  til  Jorden  paa  langt  nordligere  Brede  end  i 
Asien  eller  Amerika,  eller  hvis  dette  allerede  tidligere 
skeer,  at  den  da  i  Italien  som  Sirocco,  paa  Alperne 
som  Føhn,  medbringer  en  meget  høiere  Temperatur  end 
andre  Steder  paa  samme  Brede.  Paa  samme  Maade  for- 
holder det  sig  med  Samum  i  Ægypten,  ligeledes  en 
Søndenvind,    der  blæser   ind  fra   Ørkenen  og  medbringer 


73 

en  utaalelig  Hede  og  Skyer  af  Sand,  der  gjør  Aandedrættet 
besværligt  og  er  saa  flint,  at  det  efter  den  orientalske 
Udtryksmaade  endog  trænger  igjennem  Porerne  paa  en 
Æggeskal.  Dette  Phænomen  gjentager  sig  næsten  overalt 
i  varme  Egne,  hvor  udstrakte  Sandørkener  flndes  i  Nær- 
heden. Da  vi  ikke  kjende  Betingelserne  for  de  enkelte 
Vindes  Varighed  og  ligesaa  lidt  formaae  tilfulde  at  vurdere 
lokale  Forholds  Indflydelse,  saa  er  det  os  umuligt  at  for- 
,  udsige  Veiret  for  denne  Zone,  og  Enhver  vil  af  det  Fore- 
gaaende  let  selv  kunne  bedømme,  hvilken  Tiltro  de  Veir- 
spaadomme  fortjene,  som  man  hvert  Aar  opvartes  med  i 
Dagbladene.  Men  trods  al  tilsyneladende  Uregelmæssig- 
hed have  dog  anstillede  Observationer  lært,  at  i  en  vis 
Egn  ere  de  samme  Vinde  fremherskende  hvert  Aar,  nemlig  i 
hele  den  tempereerte  Zone,  paa  enkelte  ved  lokale  For- 
hold bevirkede  Undtagelser  nær.  Vest-  og  Sydvestvindene, 
i  den  tropiske  Zone,  som  ovenfor  anført.  Østenvindene. 

I  Polarlandene  synes  Vindenes  Ketning  og  følgelig 
ogsaa  Veiret  atter  at  være  færre  Forandringer  under- 
kastede end  i  den  forrige  Zone,  men  vi  mangle  endnu  fra 
disse  Egne  et  tilstrækkeligt  Antal  nøiagtige  Optegnelser 
til  med  Sikkerhed  at  kunne  bestemme  de  i  denne  Hen- 
seende herskende  Love. 

Foruden  de  to  Hovedstrømme,  den  tilbagevendende  Pas- 
sat og  Polarstrømmen,  maae  vi  endnu  omtale  nogle  ved 
Landets  og  Vandets  forskjellige  Varmefylde  frembragte, 
regelmæssig  afvexlende  Strømninger  af  reen  lokal  Natur, 
nemlig  de  saakaldte  Land-  og  Søvinde,  der  blæse  ved 
alle  tropiske  Kyster  og  paa  varme  Sommerdage  ogsaa  ved 
Kysterne  udenfor  Vendekredsene  heelt  op  til  Bergen. 
Henimod    Middag    nemlig,    eller    paa    nogle    Steder    først 

Kl.  1  E.  M.,  naar  Landet  har  naaet  en  høiere  Varmegrad 
end  Vandet,  strømmer  den  kolde  Søluft  ind  til  Land;  der 
blæser  altsaa  en  Søvind.  Dette  varer  uafbrudt  ved  til 
benimod  Aften,  det  vil  sige,  indtil  Landet  er  saavidt  af- 
kølet, at  dets  Temperatur  er  eens  med  Vandets.  Da  ind- 
træder et  kort  Vindstille,  men  snart  er  Landet  blevet  kol- 
dere end  Vandet,  og  nu  strømmer  den  koldere  Landluft 
ud  imod  Havet,  der  blæser  altsaa  en  Landvind.  Denne 
varer  ved,  indtil  Landet  nogle  Timer  efter  Solens  Opgang  igjen 
bar  antaget  samme  Temperatur  som  Vandet;  da  indtræder 
atter  et  kort  Vindstille,  hvorefter  Søvinden  paany  indfinder 
sig.  Saaledes  gaaer  det  ved  de  tropiske  Kyster  uafbrudt 
bele  Aaret  igjennem,  og  selv  de  smaa  Koraløer  i  Au- 
straloceanet  frembringe  efter  F'orster  trods  deres  ringe 
Udstrækning  disse  regelmæssig  afvexlende  Luftstrømninger. 
Grændserne  for  disse  Vindes  Udstrækning  ere  forskjellige 
efter  Landets  Størrelse,  dog  strække  de  sig  sædvanlig  kun 
faa  Mile  f'a  Kysten. 

Deels  disse  mange  paa  Temperaturen  indvirkende 
Forbold,  hvis  Indflydelse  vi  ikke  nøiagtig  kunne  beregne, 
deels  den  Omstændighed,  at  et  Steds  Temperatur  i  et  be- 
stemt Øieblik  ikke  alene  er  afhængig  af  den  Varmemængde, 
som  det  i  dette  Øieblik  modtager,  men  ogsaa  af  den,  det 
allerede  tidligere  bar  modtaget,  hvorfor  ogsaa  den  var- 
meste Tid  af  Døgnet  ikke  er  om  Middagen,  men  nogle 
Timer  efter,  og  den  varmeste  Deel  af  Aaret  ikke  er  ved  den 
længste  Dag,  men  nogle  Uger  senere,  ere  Skyld  i,  at  vi  ikke 
ad  theoretisk  Vei  kunne  faae  nøiagtig  Kundskab  om,  hvor- 
megen  Varme  hver  enkelt  Egn  modtager  i  Aarets  Løb. 
Man  maatte  derfor  tage  sin  Tilflugt  til  Iagttagelser  ved 
Hjælp  af  Thermometret,  og  skjøndt  man  derved  ikke  faaer 
Kundskab    om    den    sande   Varmemængde,    som    et  givet 

Sted  modtager,  fordi  man  ikke  Aar  ud  og  Aar  ind  kan 
iagttage  Thermometrets  Stand  til  alle  Tider  af  Døgnet, 
saa  erfare  vi  dog,  hvad  der  i  de  fleste  Tilfælde  er  til- 
strækkeligt, Forskjellen  mellem  de  forskjellige  Egnes  Tem- 
peratur, naar  blot  Iagttagelserne  anstilles  efter  den  samme 
Plan  og  med  paalidelige  Instrumenter.  Man  har  nu  ved 
en  Række  saadanne  Iagttagelser  fundet,  at  skjøndt  Var- 
men er  ulige  fordeelt  paa  de  forskjellige  Tider  af  Døgnet 
og  Aaret,  saa  har  dog  et  givet  Sted  i  Gjennemsnit  om- 
trent den  samme  Temperatur  hvert  Aar.  Naar  man  nem- 
lig efter  en  bestemt  Plan  anstiller  et  vist  Antal  Iagttagel- 
ser hver  Dag  og  af  disse  beregner  hver  enkelt  Dags 
Middeltemperatur  ved  at  addere  de  ved  de  forskjellige 
Observationer  paa  samme  Dag  erholdte  Tal  og  dividere 
den  udkomne  Sum  med  Observationernes  Antal ,  og  naar 
man  dernæst  udregner  Aarets  Middeltemperatur  ved  at 
addere  alle  Dagenes  Middeltemperaturer  og  dividere  den 
udkomne  Sum  med  Dagenes  Antal,  og  man  fortsætter 
dette  saaledes  i  en  Række  af  Aar,  saa  viser  det  sig,  at 
de  forskjellige  Aars  Middeltemperaturer  kun  afvige  nogle 
faa  Grader  fra  hinanden,  og  beregner  man  nu  endehg 
paa  samme  Maade  Middeltemperaturen  for  et  større  Antal 
Aar,  f.  Ex.  20,  saa  afviger  den  neppe  V^  Grad  fra  alle 
andre  ligesaa  store  Tidsrums  Middelvarme. 

Skjondt  vi  endnu  ikke  fra  alle  Egne  af  Jordkloden 
have  et  tilstrækkeligt  Antal  af  saadanne  med  Nøiagtighed 
anstillede  Observationer,  saa  have  vi  dog  nok  til  temme- 
lig rigtig  at  kunne  bedømme  Temperaturforholdene  idet- 
mindste  paa  den  nordlige  Halvkugle.  For  at  lette  Over- 
sigten kom  Hum  boldt  paa  den  sindrige  Tanke  paa 
Kaartet  at  forene  alle  de  Steder,  som  have  den  samme 
aarlige   Middelvarme,    ved  Linier,    som    han    kaldte  Is  o- 


76 

thermer.  Det  viste  sig  da,  at  indenfor  Vendekredsene 
er  Temperaturen  omtrent  eens  for  alle  Steder  paa  samme 
Brede,  idet  de  isotherme  Linier  her  løbe  omtrent  paral- 
iele  indbyrdes  og  med  Æquator;  udenfor  Vendekredsene 
gjøre  de  derimod  flere  meer  eller  mindre  betydelige  Bøi- 
ninger. 

Sammenligner  man  nu  først  Øst-  og  Vestkysten  af 
hver  af  de  to  store  Continenter,  den  gamle  og  den  nye 
Verden,  saa  flnder  man,  at  Aarets  Middeltemperatur  er 
høiere  paa  den  sidste  end  paa  den  første,  hvor  ikke,  som 
ved  Sydamerikas  Vestkyst,  en  kold  Havstrøm  foraarsager 
en  Afvigelse  fra  denne  Regel.  Peking  f.  Ex.  har  en  om- 
trent 1^  lavere  Middeltemperatur  end  det  næsten  5^  nord- 
ligere liggende  Bordeaux,  og  i  Amerika  er  Middeltem- 
peraturen i  Nain  i  Labrador  (57^'  10'  n.  B.)  —  3"  6', 
medens  den  i  Ny  Archangel  paa  Vestkysten  (57°  3' 
n.  B.)  er  -j-  6^  9'.  Dette  Forhold  skyldes  de  i  den  tem- 
pererte  Zone  fremherskende  Vest-  og  Sydvestvinde,  der 
tor  Vestkysterne  ere  Søvinde  og  altsaa  stryge  over  det 
Varmen  forhøiende  Hav,  medens  de  for  Østkysterne  ere 
Landvinde,  og  desuden  bidrager,  som  tidligere  anført. 
Golfstrømmen  til  at  forhøie  Temperaturen  paa  Europas 
Vestkyst  og  den  arktiske  Strøm  til  at  gjøre  Nordamerikas 
Østkyst  koldere,  end  den  ellers  vilde  være.  Endvidere 
viser  det  sig,  som  allerede  tidligere  anført,  at  Aarets  Mid- 
deltemperatur aftager,  jo  mere  man  fjerner  sig  fra  Kysten 
og  nærmer  sig  det  Indre  af  de  store  Continenter.  I  Chri- 
stiania (59^,  55'  n.  B.)  er  den  saaledes  +  5°,  3',  i 
Petersborg  (59°,  56'  n.  B.)  kun  -|-  3%  8'  og  i  det 
næsten  en  Grad  sydligere  liggende  Tobolsk  (58",  12' 
n.  B.)  endog  kun  —  2«,  4'.      I  Kjøbenhavn  (55 o,  41' 

Moskau  (550,  45/  „.  b.)  der- 

imod  kun  +40,6'  og  i  Kasan  (55^,48'  n.  B.)  4-1^8'; 
og  ligeledes  har  i  Amerika  NyArchangel  en  lidt  høiere 
aarlig  Middeltemperatur  end  det  over  12  Grader  sydligere 
midt  inde  i  Landet  liggende  Fort  Snelling  (44^,53' n.B.), 
hvor  den  kun  er  4-  6°,  6'.  Paa  Østkysten  hæver  Mid- 
deltemperaturen sig  atter  noget  i  Sammenligning  med 
Indlandet,  dog  gjør  det  nordligste  Amerika  paa  Grund  af 
den  arktiske  Strøms  kuldegjørende  Indflydelse  en  Und- 
tagelse fra  denne  Regel,  idet  f.  Ex.  Halifax  (44^  39' 
n.  B.)  kun  har  en  Middeltemperatur  af  +  6^,4',  der  alt- 
saa  er  0^,2'  lavere  end  i  Fort  Snelling,  der  dog  ligger 
næsten  J  Grad  nordligere.  Man  vil  ogsaa  finde  bekræf- 
tet, hvad  vi  tidligere  have  anført,  at  det  vestlige  Europa 
har  et  meget  mildere  Klima  end  de  andre  Verdensdele 
paa  samme  Brede.  Enontekis  i  Lapland  (68^,  30'n.  B.) 
har  en  høiere  Middeltemperatur  ( —  2^,  8')  end  det  over 
11  Grader  sydligere  liggende  Nain  i  Labrador  (—3^,6'), 
Stokholm  (69°,  21'  n.  B.)  har  Hdt  høiere  Middeltem- 
peratur (+  5*^,  7')  end  det  over  12  Grader  sydligere  lig- 
gende Quebek  (46^  47'  n.  B.),  og  i  New  York  (40«, 
43'  n.  B.)  er  Middeltemperaturen  kun  +  11",  4',  medens 
den  i  Rom  (41 ",  54'  n.  B.)  er  -f-   15^  3'. 

Sammenligner  man  endvidere  mellem  28  og  58"  n.  B. 
den  gamle  Verdens  Vestkyst  med  Amerikas  Østkyst  f.  Ex. 
Neapel  (40^  51'  n.  B.  —  M.  T.  +  16",  6')  med  New 
York  (400,  43>  n  p  _  m.  T.  +  11«,  4'),  Bordeaux 
(440,  50'  n.  B.  —  M.  T.  +  13%  9')  med  Halifax  (44% 
39'  n.  B.  —  M.  T.  +  6%  4')  og  Gothaborg  (57%  42' 
n.  B.  —  M.  T.  4-  9%  6')  med  Nain  (57%  10'  n.  B.  — 
M.T.  —30^6/)^  saa  finder  man  Forskjellen  at  være  5 <^,  2', 
7%  5'  og  130,  2';  den  tager  altsaa  betydelig  til  fra  Syd 
til  Nord.     Selv  Siberien  er  varmere  end  Nordamerika  paa 

samme  Brede,  fordi  dette  ligger  aabenl  for  de  om  Vinte- 
ren herskende  Norden-  og  Nordvestvinde,  der  komme  fra 
Polarlandenes  Isørkener,  naae  heelt  ned  til  de  sydligste 
Fristater  og  selv  om  Sommeren  ofte  bringe  Thermo- 
metret  til  pludselig  at  synke  tiere  Grader. 

Den  aarlige  Middeltemperatur  aftager  altsaa  ikke  fra 
Krebsens  Vendekreds  til  Nordpolen  i  samme  Forhold  un- 
der de  forskjellige  Meridianer,  men  Isothermerne  gjøre  to 
Bøininger,  idet  de  fra  Europas  Vestkyst  løbe  i  sydostlig 
Retning  til  det  Indre  af  Asien,  derpaa  igjen  nærme  sig 
Polen  indtil  Amerikas  Vestkyst,  nu  atter  sænke  sig  til  det 
Indre  af  denne  Verdensdeel,  og  derpaa  hæve  sig  noget 
henimod  Østkysten.  Enkelte  Afvigelser  fra  denne  Regel 
beroe  paa  lokale  Forhold,  saaledes  er  Middeltemperaturen 
i  Zurich  (47«,  23'  n.  B.  26^  12'  ø.  L.)  kun  4-  8%  9' 
og  i  Genf  (46%  12'  n.  B.  23%  49'  ø.  L.)  +  9%  7',  me- 
dens den  i  Wien  (48%  12'  n.  B.  34%  2'  ø.  L.),  som 
baade  ligger  nordligere  og  østligere,  er  -|-  10^  3',  idet 
de  to  første  Byer  ligge  høiere,  nemlig  1270  og  1218  Fod 
over  Havet.  Imellem  Æquator  og  32 — 33*^  n.  B.  er  Mid- 
deltemperaturens Aftagen  meget  ringe,  nemlig  i  Gjennem- 
snit  omtrent  0^1' — 0^,2'  for  hver  Bredegrad.  Fra  Vende- 
kredsen indtil  Polarkredsen  bliver  den  større,  idet  den  i 
det  vestUge  Europa  er  i  Gjennemsnit  omtrent  0°,  5'  og  i 
det  østlige  Amerika  omtrent  0^,  7'  for  hver  Bredegrad. 
I  det  Indre  af  de  to  store  Continenter  bliver  dens  Aftagen 
atter  mindre,  følgelig  Afstanden  mellem  hver  enkelt  iso- 
therme  Linies  nordligste  og  sydligste  Punkt  desto  større, 
jo  nærmere  ved  Polen  Linien  ligger,  altsaa  jo  lavere  den 
Middeltemperatur  er,  som  den  angiver,  med  andre  Ord, 
jo  nærmere  ved  Polen,  desto  mere  aftager  Aarets  Middel- 

temperatur    fra    Vestkysten    til    det    Indre    under    samme 
Bredegrad. 

Paa  den  sydlige  Halvkugle  bliver  Isothermernes  For- 
hold indenfor  Vendekredsen  noget  anderledes  for  Syd- 
amerikas Vedkommende,  idet  Vestkysten  paa  Grund  af 
den  kolde  antarktiske  Strøm  har  en  meget  lavere  Mid- 
deltemperatur end  Østkysten.  Udenfor  Vendekredsene 
synes  derimod  den  aarlige  Middelvarme  at  være  mindre 
forskjellig  under  de  forskjellige  Meridianer  end  paa  den 
nordlige  Halvkugle,  idetmindste  fmder  der  en  stor  Over- 
eensstemmelse  Sted  mellem  Capstaden  (33^,  55'  s.  B. 
—  m.  T.  +  190,  2'),  Port  Jackson  (33^,  51'  s.  B.  — 
M.  T.  -f  190,  2')  og  Buenos  Ayres  (34«,  36,  s.  B.  — 
M.  T.  4-  19°,  5').  Ved  at  sammenligne  disse  Byer  med 
den  nordlige  Halvkugles  paa  samme  Brede  viser  det  sig 
ogsaa,  at  den  Paastand,  at  den  sydhge  Halvkugle  i  det 
Hele  skulde  være  koldere,  ikke  gjælder  som  almindelig 
Regel,  dog  ere  maaskee  de  sydligste  Egne  af  Amerika 
paa  Grund  af  Sydpolarisens  større  Nærhed  koldere  end 
nordlige  Egne  paa  samme  Brede. 

For  at  kunne  danne  sig  en  tydelig  Forestilling  om 
Temperaturforholdene  paa  et  Sted ,  er  det  imidlertid  ikke 
nok  at  kjende  den  aarlige  Middelvarme ,  men  man  maa 
ogsaa  vide,  hvorledes  Varmen  er  fordeelt  paa  de  forskjel- 
lige Aarslider,  da  man  ellers  ikke  kan  forklare  sig  saa- 
danne  Kjendsgjerninger  som,  at  der  ved  Trondhjem, 
hvis  aarlige  Middeltemperatur  er  over  3  Grader  lavere  end 
Shetlandsøernes,  kan  trives  Hvede,  medens  denne 
Kornarts  Dyrkning  i  Skotland  ikke  lykkes  nordligere  end 
ved  Inwerness.  Sagen  er  nemlig,  at  medens  Vinteren 
i  Trondhjem  er  meget  strængere  (M.  T.  —  6^)  end 
paa  Shetlandsøerne  (M.  T.  +  4^,1'),  saa  er  til  Gjen- 

gjæld  Sommeren  meget  varmere,    dens  Middeltemperatur 
nemlig  i  Trondhjem   -j-  20^,  3'    og    paa    Shetlandsøerne 
4-  11^5  9'  og  denne  sidste  Middelvarme  er  ikke  tilstræk- 
kelig til  at  bringe  Hveden  til  Modenhed.     Man  beregnede 
derfor  ogsaa  Middelvarmen  af  de  forskjellige  Aarstider,  og 
til  at  lette  Oversigten    benytter  man  ligeledes   Linier  paa 
Kaartet,  af  hvilke  de,  der  forene  alle  Punkter  med  samme 
Sommervarme,    kaldes    Isot herer,    og  de,    der   antyde 
samme  Vintertemperatur,   kaldes  Isochimener.       Disse 
Linier  afvige  ligeledes  betydelig  fra  Parallelkredsene.    Iso- 
chimenerne  sænke  sig  fra  det  vestlige  Europa  stærkt  mod 
Syd  til  det  Indre  af  Asien  og  hæve  sig  derefter  atter  mod 
dettes  Østkyst,    altsaa   bliver  Vinteren  koldere,   jo    mere 
man    nærmer    sig    Indlandet.      Isothererne   derimod  hæve 
sig  mod  Nordost  fra  Europas  Vestkyst  og  sænke  sig  atter 
mod   Asiens    Østkyst,    med    andre    Ord,    Forskjellen    paa 
Sommer-   og  Vintertemperaturen   er  større  i  det  Indre  af 
den  gamle  Verden    end    ved    Kysterne.      Noget  Lignende 
finder  Sted   i  Nordamerika.      Forskjellen   er  ogsaa  større 
paa  Østkysten  af  de  store  Continenter  end  paa  Vestkysten, 
endelig  er  paa  samme  Brede  Sommerens  Middeltemperatur 
mindre  forskjellig  end  Vinterens  og  hele  Aarets.     Mellem 
Kjøbenhavn    og    Kasan    er    saaledes    Forskjellen    paa 
Sommerens  Middeltemperatur  kun   0^,  3',    paa  Vinterens 
derimod  13^,    og  paa  hele  Aarets   5°,  8';    mellem  Bor- 
deaux og  Halifax  er  Forskjellen  4^8',  10^5'  og  7^,5' 
og  mellem  Neapel  og  New  York  1^  i',  9°  7'  og  5",  2. 
Paa  den   sydlige   Halvkugle    synes    Forskjellen    paa  Aars- 
tiderne  at  variere  mindre  under  de  forskjellige  Meridianer, 
hvilket    uden    Tvivl    hidrører    fra    den    forholdsvis    større 
Masse  Vand,    saa   at  Klimaet  faaer  mere  Kystklimaternes 
Karakter. 

For  at  give  Læserne  en  Oversigt  over  Temperatur- 
forholdene, lilføie  vi  nedenstaaende  Tabel. 


Stædernes  Navne. 


Middelvarme  af 


Sommeren. 


Vinteren. 


Melvilles  Øen 

Jakutzk 

Nain  i  Labrador 

Enontekis  i  Lapland 

Klosteret  St.  Bernhard  .  .  . 

Irkutzk 

Magerø 

Uleå 

Kasan 

Petersborg 

Moskwa ♦  . 

Unalaschka 

Trondhjem 

Åbo 

Quebek    

Stokholm 

Halifax  i  Ny  Skotland.  .  .  . 
Fort  Snelling  ved  Missisippi 
Ny    Archangelsk    paa   Nord- 
amerikas Vestkyst 

Unst,  Shetlandsøerne  .  .  .  . 

Danzig 

Kjøbenhavn    

Berlin 

Bergen  .  .  .  .  » 

Dresden 

Utica  i  New  York 

Edinburg 

Ziirich 

Hamborg 

Basel 


4- 
+ 

+ 

+ 
+ 
+ 
+ 


1700 
10^0 

306 

0^2 
0^1 
0^7 
1^8 
308 
4^6 
4^0 
4^3 
4% 
5^6 
507 
6^4 
6^6 


4-  609 

+  705 

+  7^6 

4-  7^6 

4-  8^1 

4-  S^2 

4-  8^3 

4-  8^6 

+  8^8 

4-  8^9 

-f  8^9 

4-  9^1 


4- 
4- 
+ 


16^2 
7^6 


4-  12^7 

4-    509 

+  16^0 
4-  6M 
+  1403 
4-  1703 
4-  16«0 
+  1905 
+  1005 

+  20^3 

4-  le^i 

-1-  20^0 
4-  16^3 

4-  1702 

4-  21^3 

4-  12« 
4-  11^9 
+  1606 
4-  17^0 

4-  1702 

4-  14^8 
+•  17^2 
4-  20^1 
4-  14^6 
-i-  1709 
+  19^0 
4-  17°6 
6 


4- 


-1- 
-1- 

Stædernes  Navne. 


Middelvarme  af 

Aaret.         Sommeren.        Vinteren, 


Fort  George  ved^Columbiafloden 

Dublin 

Boston    i  Nordamerika  .  .  .  . 

Genf 

London .  .  .  . 

Frankfurt  a.  M 

Straszburg 

Wien 

Ofen 

Paris 

Fort  Vancouvier  ved  Columbia- 

floden 

Amsterdam .  . 

New  York 

Rochelle 

Sebastopol .  .  .  . 

Padua . 

Nantes .  ♦ 

Peking 

Bordeaux .  .  .  . 

Marseille 

Triest 

Rom 

Lissabon :  .  .  .  . 

Neapel .  .  . 

Palermo = 

Funchal 

Tunis .  .  .  . 

Algier 

Sta  Cruz,  Teneriffa 

Cairo •  . 

Macao 

St.  Augustin,  Florida  .... 
Canton 


+ 
4- 
+ 

+ 
+ 

+ 


903 
9^6 
9% 
907 
9^8 
908 
909 


-f  10^3 
4-  1006 

+  1008 

+  10^8 
+  1009 
+  \\H 
+  1107 
+  1107 
+  1203 
+  12^6 
+  12^8 
4-  1309 

4-  14^6 
-4-  UH 
4-  1503 
-\-  16^3 
+  1606 
4-  1608 
4-  I908 

4-  2001 

4-  2106 

4-  2107 
+  2202 
+  2203 
+  2204 
4-  2301 


4-  1505 
+  1503 
4-  2005 
4-  I804 
+  I607 
4-  I803 
-f  1801 
-1-  2007 
4-  2104 
4-  1704 


4-  I804 
4-  1808 
4-  2208 

4-  1902 

4-  2204 
4-  2301 
4-  1808 
4-  2801 
4-  2200 
4-  2207 
4-  2306 
4-  2206 
4-  2106 
4-  2309 
4-  2200 
4-  2200 

4-  2803 
4-  2607 
4-  2408 
4-  29^5 
4-  2802 
4-  2705 
4-  2802 


4- 

4- 

4- 
4 
4- 
4- 
4- 

4- 

4- 
4- 
4- 
i- 

4- 
4- 


4- 
4- 
4' 
4 
4 
4- 
4- 
4- 
4- 
4- 
4- 
4- 
4- 
4- 
4- 


307 
400 

106 
009 
302 
104 
103 
004 
OO6 
303 

3^7 
207 
001 
408 
106 
107 
407 

203 

601 

703 

507 

802 

1104 

908 

11^3 

1705 

1206 

I605 

1801 

1405 

1502 

1503 

1702 

^  ordlig 
Brede. 


Stædernes  Navne. 


Middelvarme  af 

Aaret.  Sommeren.       Vinteren. 


19030 

29^9 

22^35 

1305 

10^28 


Sydlig 
Brede. 

20010 

22^56 

33055 

34^6 

42053 

5100 


Hawayi,   Sandwichsøerne  .  .  . 

Havanna - 

Calcutta 

Madras 

Cumana 

Port  Louis,  Isle  de  France  .  . 

Rio  Janeiro 

Capstaden 

Paramatta,  Ny  Syd  Wales  .  . 
Hobart  Town,  van  Diemens  Land 
Falklands  Øerne 


4-  2400 
+  2505 
-4-  2604 
+  2706 
-f  2801 


-f-  2507 
+  2304 
4-  1902 
+  18*^0 
+  1103 
4-    805 


+  2507 
+  28^5 
+  28^5 
+  3001 
-I-  2900 


4-  2805 
-1-  260  1 
4-  2305 
4-  2300 
4-  1702 
+  1108 


4-  2107 
4-  2200 
4-  1905 
4-  2500 
4-  2706 


4-2300 

4-  2007 
4-  1408 
4-  1208 
4-  506 

-\-    404 


Forholdet  mellem  de  forskjellige  Maaneders  Tempe- 
ratur frembyder  betydelige  Uovereensstemmelser,  naar 
man  sammenligner  de  forskjellige  Zoner  med  hinanden. 
I  Ustjansk  (70055  n.  B.)  er  saaledes  Middelvarmen  af 
Juli,  Aarets  varmeste  Maaned,  4-  I407,  af  Januar  der- 
imod, Aarets  koldeste  Maaned,  — 3907,  Forskjellen  alt- 
saa  5404,  i  Kjøbenhavn  er  Middelvarmen  af  den 
varmeste  Maaned,  Juli,  4-  17^4  og  af  den  koldeste  Maaned, 
Januar,  —  loi,  Forskjellen  altsaa  kun  18 05,  og  i  Cairo 
have  de  varmeste  Maaneder,  Juli  og  August,  en  Middel- 
temperatur af  4-  2909,  den  koldeste  Maaned,  Februar, 
derimod  af  4-  1302,  Forskjellen  altsaa  kun  I6O7.  I 
Ustjansk  hæver  Middelvarmen  sig  kun  i  de  tre  Maaneder 
Juni,  Juli  og  August  over  Frysepunktet,  i  Mai  er  den 
—  204  og  i  September  allerede  —  7^6,  i  Kjøbenhavn 
synker  den  kun  i  Januar  og  Februar  under  Frysepunktet, 
og  i  Cairo    er    den    koldeste  Maaned    een  Grad   varmere 

6* 

end  September  hos  os  og  næsten  ligesaa  varm  (een  Grad 
koldere)  som  den  varmeste  Maaned  i  Ustjansk. 

Med  Hensyn  til  Temperaturens  Gang  i  hvert  enkelt 
Døgn  have.  en  Række  Observationer,  anstillede  paa  for- 
skjellige  Steder,  viist,  at  det  daglige  Minimum  indtræder 
kort  før  Solens  Opgang,  Maximum  derimod  i  Reglen 
mellem  Kl.  2  og  3  Efterm.  Kun  i  Polarlandene  skal 
efter  Wahlenberg  i  den  Tid,  i  hvilken  Solen  ikke 
kommer  over  Horizonten,  den  høieste  Temperatur  under- 
tiden indtræde  om  Morgenen.  [  de  første  Timer  efter 
Solens  Opgang  stiger  Thermometret  hurtigst,  ligesom  det 
ogsaa  falder  hurtigst  i  de  første  Timer,  efterat  det  har 
naaet  sit  Maximum.  Forskjellen  mellem  det  daglige 
Maximum  og  Minimum  er  noget  større  indenfor  Vende- 
kredsene end  i  den  tempereerte  Zone,  Natten  altsaa  for- 
holdsviis  koldere,  hvilket  har  sin  Grund  i,  at  Dag  og  Nat 
i  Tropelandene  ere  omtrent  lige  lange  hele  Aaret  igjennem. 
Der  finder  derfor  en  stærkere  Udstraaling  og  deraf  følgende 
Afkøling  Sted,  og  denne  Udstraaling  forøges  endnu  mere 
ved  den  hede  Zones  næsten  bestandig  klare  Himmel.  I 
den  tempereerte  Zone  er  Forskjellen  mindre  om  Sommeren 
paa  Grund  af  Nattens  Korthed  og  om  Vinteren  paa  Grund 
af  Dagens  Korthed,  og  i  Polarlandene  er  Forskjellen 
mindst,  da  Solen  om  Sommeren  i  længere  Tid  forbliver 
over  Horizonten,  og  om  Vinteren  i  ligesaa  lang  Tid  slet 
ikke  kommer  tilsyne. 

At  Varmen  aftager  med  den  tiltagende  Høide  over 
Havets  Niveau,  er  allerede  ovenfor  sagt,  ligesom  Grundene 
hertil  ere  antydede ;  vanskeligere  bliver  det  derimod  at 
angive  Loven,  efter  hvilken  denne  Aftagen  finder  Sted, 
da  vi  navnlig  for  Europas  Vedkommende,  hvor  saa  faa 
beboede  Steder  ligge  i  nogen  betydelig  Høide,  endnu 
mangle   en  tilstrækkelig  Mængde    paahdehge  Iagttagelser, 

og  da  de  forskjellige  Luftreiser  have  givet  meget  for- 
skjellige  Resultater  i  denne  Henseende.  Man  har  vel  en 
Mængde  Observationer  anstillede  af  Reisende  paa  for- 
skjellige Bjerge  og  i  forskjellig  Bløide,  men  disse  kunne 
ikke  benyttes  til  at  udfmde  denne  Lov,  da  Erfaringen  har 
viist,  at  Varmen  aftager  med  den  tiltagende  Høide  i  for- 
skjelligt  Forhold  paa  forskjellige  Tider  af  Døgnet  og 
Aaret.  Saussure  har  saaledes  paa  Alperne  fundet,  at 
Temperaturen  aftager  om  Sommeren  i  Gjennemsnit  een 
Grad  for  hver  615  Fod  og  om  Vinteren  een  Grad  for 
hver  885  Fod,  og  paa  Harzen  har  man  fundet,  at  den 
tidlig  om  Morgenen  aftager  een  Grad  for  hver  1340  Fod 
og  om  Aftenen  een  Grad  for  hver  437  Fod.  Heller  ikke 
de  paa  høiere  Punkter  i  længere  Tid  fortsatte  Observa- 
tioner have  hidtil  ledet  til  at  udfinde  nogen  almindelig 
Lov  for  Varmens  Aftagen  med  Høiden,  da  de  paa  for- 
skjellige Steder  have  givet  meget  forskjellige  Resultater. 
Efter  Iagttagelser,  anstillede  i  to  Aar  ved  Hospitiet  paa 
St.  Bernhard,  altsaa  i  en  Høide  af  7660  Fod  over  Havet, 
og  samtidig  dermed  i  Genf  (1218  Fod  over  Havet)  var 
Aarets  Middeltemperatur  paa  det  første  Sted  —  0^4  og 
paa  det  sidste  Sted  +8^1,  altsaa  aftager  Temperaturen 
omtrent  een  Grad  for  hver  760  Fod.  Derimod  giver  en 
Sammenligning  af  Middeltemperaturen  paa  St.  Gotthard 
i  6438  Fods  Høide,  hvor  den  er  —  0^8,  med  Mailands 
(420  Fods  Høide),  der  er  +  1208,  en  Aftagen  af  een  Grad 
for  hver  442  Fod,  og  efter  Iagttagelser  i  lidt  over  to 
Maaneder  paa  Ætna  ved  det  saakaldte  engelske  Huus 
(9198  Fod)  var  Middeltemperaturen  der  +  5^7,  medens 
den  i  Catania  (60  Fod  o.  H.)  var  4-26^8,  hvilket  giver 
en  Formindskelse  af  een  Grad  for  hver  433  Fod.  Lokale 
Forhold  bidrage  vist  meget  til  disse  Uovereensstemmelser; 

saaledes  ligger  Hospitiet  paa  St.  Bernhard  i  en  Ind- 
skjæring  i  Bjerget,  der  er  aaben  for  de  varme  Sønden- 
vinde, og  har  maaskee  derfor  en  høiere  aarlig  Middel- 
temperatur, end  det  ellers  vilde  have.  PYa  Sydamerika, 
hvor  der  findes  beboede  Steder  i  langt  større  Høide  end 
i  Europa,  haves  flere  Iagttagelser,  hvoraf  fremgaaer,  at 
Temperaturens  Aftagen  ikke  er  eens  i  de  forskjellige 
Høideregioner,  men  at  den  indtil  en  Høide  af  15000  Fod 
i  Gjennemsnit  udgjør  een  Grad  for  hver  576  Fod.  For 
de  enkelte  Høideregioner  angives  Aftagelsen  saaledes: 
Fra  O  til     3000  Fod  5^  eller  1°  for  hver  527  Fod. 

—  3000    -      6000  —   ^H     —      —      —      882  — 

—  6000    -      9000  —   4^1     —      —      _      732  — 

—  9000    -    12000  —    703     —      —      —      410  — 

—  12000    -    15000  —   5^5     —      —      —      545  — 
Som  en  Følge  af  denne  Temperaturens  Formindskelse 

i  de  høiere  Regioner  ere  de  Bjergtoppe,  der  naae  over 
en  vis  Høide,  bedækkede  med  evig  Snee.  Den  nederste 
Grændse  for  denne,  Sneelinien,  findes  naturligviis  i 
forskjellig  Afstand  fra  Havets  Niveau  efter  Bjergets  geo- 
graphiske  Beliggenhed.  Jo  nærmere  Bjerget  ligger  ved 
Polen,  desto  længere  rykker  den  ned,  derimod  naaer 
den,  mærkeligt  nok,  ikke,  som  man  skulde  troe,  sin  største 
Høide  under  Æqvator,  men  først  imellem  14  og  18^ 
s.  B.,  hvor  den  paa  Andeskjeden  findes  i  over  2500  Fods 
større  Høide  end  under  Linien.  Om  dette  beroer  paa 
lokale  Forhold,  er  mig  ubekjendt,  men  at  saadanne  kunne 
have  Indflydelse  derpaa,  fremgaaer  deraf,  at  Sneelinien 
paa  Norges  Bjerge  rykker  længere  ned  ved  Kysten  end 
inde  i  Landet,  fordi  Sommeren  paa  Grund  af  Havets  Ind- 
virkning  har  en  fortrinsviis  lavere  Temperatur  og  derfor 
heller    ikke    er   istand    til    at    smelte    al    den  i  Løbet   af 

Vinteren  faldne  Snee,  hvis  Mængde  vel  tillige  er  større 
her  paa  Grund  af  det  betydeligere  Nedslag  ved  Kysterne. 
Ligeledes  ligger  Sneelinien  paa  Himalayas  nordlige  Side 
høiere  end  paa  den  sydlige,  medens  det  Modsatte  af  let 
fattelige  Grunde  finder  Sted  paa  alle  andre  Bjerge.  Aar- 
sagen  er,  at  Thibets  udstrakte  tørre  Høislette,  hvis  Høide 
over  Havets  Niveau  vel  omtrent  er  10800  Fod,  ved  sin 
Tilbagestraaling  gjør  Klimaet  mildere  paa  Bjergets  nord- 
lige end  paa  dets  sydlige  Side.  Sneelinien  rykker  ogsaa 
længere  ned,  naar  de  faldne  Sneemasser  have  en  meget 
betydelig  Tykkelse,  saa  at  Sommeren  ikke  kan  faae  Tid 
til  at  smelte  dem  heelt  til  Bunden,  endvidere  naar  Sommeren 
er  meget  kort  i  Forhold  til  Vinteren,  naar  andre  med 
Snee  bedækkede  Bjergtoppe  ligge  i  Nærheden,  hvorved 
Temperaturen  formindskes,  naar  Høisletter  med  fugtig 
Mosebund,  hvis^  Fordampning  sluger  en  stor  Mængde 
Varme,  ligge  i  Nærheden,  og  endelig  naar  kolde  Vinde 
ere  fremherskende.  Derfor  er  heller  ikke  Aarets  Middel- 
temperatur ved  Sneehnien  eens  paa  de  forskjellige  Bjerge, 
men  efter  Hum  boldt  i  den  hede  Zone  omtrent  -\-  1^5, 
i  den  tempereerte  Zone  —  3^6  og  i  den  kolde  Zone 
—  501. 

Følgende    Tabel    viser    Sneeliniens    Høide    paa    for- 
skjellige Bjerge. 


Bjerge. 


Geogr.  Brede. 


Sneeliniens 
Høide. 


Andesbjergene   i  Quito  . 

Popayan  

Nevados  i  Mexiko  .... 

Himalaya 

Sammes  sydlige  Side  ,  . 


2n8 

180—190 
30^  40— 31°,  4 


14760  Fod. 
14520    — 
14100    — 

11700    — 

Bjerge. 

Geogr.  Brede. 

Sneeliniens 
Høide. 

Himalayas  nordlige  Side  . 

15900  Fod. 

Sierra  nevada  di  Granada 

37no 

10680    — 

Apenninerne  .  .  . 

.... 

420—430 

8900    — 

Kaukasus .  .  .  .  , 

*  *  .  . 

420—430 

9900    — 

Pyrenæerne    .  .  . 

.... 

420—430 

8300    — 

Schweizer  Alperne 

(nord- 

Hee  Side)  .  .  . 

450_4go 

8200    — 

Karpatherne 

49010 

8000    — 

Norfires  Bierne 

6io_g20 

østlige  Side  .  . 

.... 

5500    — 

vestlige   Side  . 

.... 

4800    — 

.... 

670 

3600    — 

.... 

700 

3300    — 

,  ,  ,  . 

710,30 

2000    — 

Islands  bjerge  .  . 

.... 

630—640 

2550    — 

Ligesom  de  forskjcllige  Zoner  have  en  forskjellig 
Vegetation,  hvis  Karakteer  væsentlig  betinges  af  Temperatur- 
forholdene, saaledes  forandrer  ogsaa  Plantevæxten  paa 
Bjergene  sig  med  Høiden,  saa  at  der  fremkommer  flere 
Vegetationsbælter,  som  ligge  ovenover  hinanden,  indtil 
endelig  i  en  vis  Høide  al  Plantevæxt  ophører.  Bjergets 
Fod  er  bevoxet  med  de  samme  Planter,  som  findes  i  det 
omgivende  Sletteland,  men  ved  at  stige  høiere  op  for- 
andrer Vegetationen  sig  paa  Hgnende  Maade,  som  naar 
man  fra  Bjergets  Fod  reiser  op  imod  Polen  paa  samme 
Hemisphære.  Dersom  Bjerget  f.  Ex.  ligger  i  den  varme 
Deel  af  den  tempereerte  Zone ,  er  dets  Fod  bevoxet 
med  altidgrønne  Løvtræer  ligesom  Slettelandet  i  det  syd- 
lige Europa;    høiere   oppe  afløses    disse  af  Løvtræer  med 

affaldende  Blade  ligesom  i  det  mellemste  Europa;  der- 
næst følger  Naaletræemes  Region,  der  altsaa  svarer  til 
de  nordligste  Egne  af  den  tempereerte  Zone,  høiere  oppe 
forsvinde  Træerne  og  der  findes  kun  lave  Buske  ligesom 
i  de  sydlige  Egne  af  Polarzonen;  senere  forsvinde  ogsaa 
disse,  og  der  findes  kun  fleeraarige  Urter  med  store 
Blomster  og  levende  Farver  som  i  den  midterste  Deel  af 
Polarzonen;  tilsidst  findes  kun  Lavarter  og  endelig  for- 
svinde ogsaa  disse  som  i  de  allernordligste  Egne  af  Kloden. 
Der  findes  altsaa  en  vis  Overeensstemmelse  mellem  Zoner 
og  Høideregioner.  Vel  er  det,  paa  enkelte  Undtagelser 
nær,  ikke  de  samme  Plantearter,  der  forekomme  i  Zonerne 
og  de  tilsvarende  Høideregioner,  men  det  er  dog  for- 
størstedelen Planter  henhørende  til  de  samme  Familier 
og  meget  ofte  til  de  samme  Slægter.  Dersom  man 
imidlertid  heraf  vilde  slutte  til  en  Overeensstemmelse 
ogsaa  i  de  klimatiske  Forhold  mellem  Zoner  og  Re- 
gioner, saa  vilde  man  tage  meget  feil.  Temperaturen 
aftager  vel  med  Høiden  over  Havets  Niveau  ligesom 
med  Polhøiden,  men  hermed  ophører  ogsaa  Ligheden. 
Iagttagelser  have  nemlig  lært,  at  Varmen  paa  Bjergene 
aftager  hurtigere  med  den  tiltagende  Høide  i  Sommer- 
maanederne  end  i  Vintermaanederne,  hvoraf  Følgen  bliver, 
at  Sommeren  i  de  høiere  Regioner  er  forholdsviis  koldere, 
altsaa  Forskjellen  paa  Aarstiderne  mindre,  hvorimod  under 
høiere  Bredegrader  jo  netop  Forskjellen  paa  Sommer-  og 
Vintertemperaturen  bliver  større.  Dette  fremgaaer  ikke 
alene  af  Saussures  Iagttagelser  paa  Alperne,  men  ogsaa 
af  de  ovenfor  omtalte  Observationer  paa  St.  Bernhard  og 
St.  Gotthard,  idet  Forskjellen  mellem  St.  Bernhards  og 
Genfs  Middeltemperatur  om  Sommeren  var  11  ^6,  om 
Vinteren  10"2,  i  den  varmeste  Maaned  12^2,  i  den 
koldeste  Maaned  9^0,  og  mellem  SL  Gollhards  ogMailands 

om  Sommeren  17<^4,  om  Vinteren  10^4,   i  den  varmeste 
Maaned  18*^2  og  i  den  koldeste  Maaned  9^5. 

Efterhaanden  som  Sneelinien  rykker  længere  ned 
henimod  Polerne,  sænke  ogsaa  Grændserne  for  de  for- 
skjellige  Vegetationsbælter  sig,  dog  ikke  i  samme  Forhold , 
men  saaledes ,  at  Afstanden  mellem  dem  og  Sneelinien 
aftager,  jo  nærmere  ved  Polen  Bjerget  ligger,  som  neden- 
staaende  Tabel  udviser  for  Trægrændsens  Vedkommende. 


Bjerge. 

Geogr. 

Brede. 

Afstand  melem  Træ- 
grændsen  og  Sneelinien. 

Ånderne  i  Sydamerika  . 

0« 

6000  Fod. 

Apenninerne 

42- 

-43« 

3000    — 

Schweizer  Alperne  .  .  . 

46- 

-48« 

2700    — 

Norges  Bjerge 

60- 

-61« 

1900    — 

Laplands  Bjerge  .... 

64- 

-71« 

1500    — 

Det  synes  altsaa,  at  Temperaturen  i  de  høiere  Re- 
gioner aftager  hurtigere  i  Nærheden  af  Polerne,  dog  maa 
herved  bemærkes,  at  Trægrændsen  paa  de  forskjellige 
Bjerge  dannes  af  forskjellige  Arter,  der  ikke  have  den 
samme  Haardførhed  mod  Klimaets  Indvirkninger,  og  der- 
for er  heller  ikke  Aarets  Middeltemperatur  ved  den  eens 
paa  de  forskjellige  Bjerge,  men  efter  Humboldt  under 
Æqvator  -{-  9«7,  i  Schweiz  -j-  l^l   og  i  Lapland  —  2«5. 


Vi  gaae  nu  over  til  at  omtale  Fugtighe  dsmeteo- 
rerne,  der  skyldes  den  bestandig  i  større  eller  mindre 
Grad  stedfindende  Fordampning  af  Vandet.  Efter  sin 
forskjellige  Temperatur  kan  Luften  optage  en  forskjellig 
Mængde  Dampe,  desto  flere  jo  varmere  den  er,  og  saa 
længe  den  ikke  har  optaget  flere,  end  den  efter  sin 
Yarmegrad  kan  rumme,  ere  disse  ikke  synlige  for  os  og 
formindske   ikke   Luftens   Gjennemsigtighed,    men    forøge 

den  tvertimod.  Naar  derimod  to  med  Vanddampe  mættede 
Luftstrømninger  af  forskjellig  Varmegrad  mødes  og  blandes 
faaer  Blandingen  en  Temperatur,  der  ligger  midt  imellem 
begge  Strømningers,  men  Luft  af  denne  Varmegrad  kan 
ikke  rumme  saa  mange  Vanddampe,  som  der  indeholdes 
i  begge  Strømninger  tilsammen,  en  Deel  af  dem  fortætter 
sig  derfor  og  bliver  synlig  som  Skyer  eller  Taager,  eller, 
hvis  Afkølingen  har  været  endnu  stærkere,  falder  ned 
til  Jorden  som  Regn  eller  Snee. 

Luftens  Fugtighedsgrad  yttrer  ligesom  Temperaturen 
en  meget  betydehg  Indflydelse  ikke  alene  paa  Planterne 
og  Dyrene,  men  ogsaa  paa  Mennesket,  idet  f.  Ex.  mange 
Sygdomme  uden  Tvivl  skylde  altfor  fugtig  eller  altfor  tør 
Luft  deres  Oprindelse.  Det  vilde  derfor  ikke  være  uden 
Interesse  at  kjende  den  i  de  forskjellige  Egne  af  Jordkloden, 
men  desværre  mangler  det  hidtil  paa  et  tilstrækkeligt  Antal 
Undersøgelser  i  denne  Retning.  Saameget  er  imidlertid 
vist ,  at  Luftens  Fugtighed  aftager  fra  Æqvator  til  Polerne, 
hvilket  ogsaa  a  priori  kan  sluttes  deraf,  at  Temperaturen 
og  følgelig  ogsaa  Fordampningen  aftager  i  samme  Retning. 
Under  samme  Bredegrad  er  Luftens  Fugtighed  større  ved 
Kysterne  end  i  det  Indre  af  Continenterne ;  i  det  Indre  af 
Nordamerika  f.  Ex.  er  Luftens  Tørhed  saa  stor,  at  temmelig 
nærliggende  Gjenstande  paa  Grund  af  dens  derved  for- 
mindskede Gjennemsigtighed  antage  den  samme  blaalige 
Farvetone  som  fjerne  Gjenstande  hos  os. 

Man  har  paastaaet,  at  Luftens  Fugtighed  aftager  med 
den  tiltagende  Høide  over  Havets  Niveau,  men  om  denne 
Paastands  Rigtighed  kan  der  vistnok  opkastes  Tvivl.  Man 
har  rigtignok  en  Mængde  enkeltstaaende  Observationer, 
anstillede  paa  forskjeUige  Bjerge,  som  bekræfte  den,  men 
det  fortjener  at  bemærkes,  at  disse  Observationer  næsten 

altid  ere  anstillede  paa  klare  Dage,  og  paa  saadanne 
finder  man  virkelig  oppe  paa  Bjergene  en  Tørhed  af 
Luften,  hvorom  man  nede  i  det  lave  Land  ikke  har  noget 
Begreb.  Men  man  erindre,  at  der  paa  saadanne  Dage 
følge  andre,  ja  hele  Uger,  hvor  Luften  om  Bjergtoppene 
ikke  alene  er  mættet,  men  endogsaa  overmættet  med 
Fugtighed,  saa  at  Bjerget  er  indhyllet  i  en  Skykappe. 
Det  Sandsynhgste  er  derfor,  at  Luftens  Fugtighed  oppe 
paa  Bjergene  er  idetmindste  ligesaa  stor  som  nede  paa 
Sletten,  og  dette  bekræftes  ogsaa  ved  directe,  i  længere 
Tid  fortsatte  Iagttagelser  af  Kåmtz.  Han  anstillede  saa- 
ledes  i  ni  Uger  Observationer  paa  Ri  gi  og  fandt  da,  at 
Luftens  Fugtighed  her  i  denne  Tid  i  Gjennemsnit  ud- 
gjorde 84,3  pCt.  af  den  til  Mættelse  nødvendige  Damp- 
mængde, medens  den  i  samme  Tid  nede  i  Ziirich  kun 
udgjorde  74,6  Procent,  og  efter  Iagttagelser  i  elleve  Uger 
paa  Faulhorn  udgjorde  den  her  74,4  pCt.,  medens  den 
til  samme  Tid  i  Ziirich  var  74,8. 

Ligesaa  vigtigt  som  det  er  at  kjende  Luftens  Fugtighed, 
ligesaa  vigtigt  er  det,  navnlig  for  Plantevæxtens  Skyld,  at 
kjende  Størrelsen  af  Nedslaget  i  Løbet  af  Aaret,  det 
vil  sige  Mængden  af  den  i  dette  Tidsrum  faldende  Regn, 
Snee  og  Hagel.  Skjøndt  denne  langtfra  er  saa  constant 
som  Varmen,  saa  vise  dog  nøiagtige  Observationer,  at 
den  er  mindre  forskjellig  i  de  forskjellige  Aar,  end  man 
i  Almindelighed  troer.  I  Manchester  f.  Ex.  var  det 
største  aarhge  Nedslag  i  otte  Aar  41"  2'"  og  det  mindste 
32"  6"';  i  Mailand  i  ti  Aar  det  største  46"  7"',  det 
mindste  35".  Undertiden  kan  rigtignok  ogsaa  Forskjellen 
være  større,  saaledes  var  i  Kjøbenhavn,  hvis  Nedslag 
udgjør  i  Gjennemsnit  21"  6"'  om  Aaret,  dette  i  1817 
næsten  to  og  en  halv  Gang   saa  stort,    nemlig  50",   og  i 

1821  og  1832  udgjorde   det  kun   16",    men  dette  hører 
til  Sjeldenhederne. 

Da  Nedslagets  Middelstørrelse,  der  beregnes  paa 
samme  Maade  som  Middeltemperaturen  ved  at  uddrage 
Middeltallet  af  et  større  Antal  Aars  Nedslag,  langt  mere 
end  Varmen  er  afhængig  af  lokale  Forhold,  som  Havets 
Nærhed,  Vindenes  og  høie  Bjergkjæders  Retning  o.  s.  v., 
saa  lader  der  sig  vanskelig  opstille  nogen  almindelig 
Regel  for  dets  Størrelse  i  de  forskjellige  Zoner.  I  det 
Dele  aftager  vistnok  Nedslaget  fra  Æqvator  til  Polerne ; 
efter  Humboldts  Beregning  er  det  nemlig  med  et 
Middeltal  i  den  tropiske  Zone  80"  om  Aaret,  i  Nord- 
amerika mellem  40^  og  45"  n.  B,  omtrent  45",  i  det 
sydlige  Europa  35 — 40"  og  i  det  nordlige  endog  kun 
25",  men  betydelige  Afvigelser  fra  denne  Regel  ere 
heller  ikke  sjeldne.  Saaledes  hengaae  i  det  smalle  peru- 
vianske Kystland  Vest  for  Cordillererne  fra  5  til  15"  s.  B. 
og  maaskee  længere  mod  Syd  sædvanlig  flere  Aar,  i 
hvilke  der  ikke  falder  en  Draabe  Regn,  men  kun  Taage 
nogenlunde  vederkvæger  den  tørstende  Jord,  og  det  Samme 
er  Tilfældet  i  den  afrikanske  Ørken.  I  Algier  er  Regn- 
mængden mindre  end  i  det  sydlige  Europa,  og  det  Samme 
finder  vistnok  Sted  i  hele  det  øvrige  Nordafrika  paa  Grund 
af  Ørkenens  Nærhed.  Paa  den  anden  Side  optræde 
enkelte  Byer  i  den  tempereerte  Zone  paa  Grund  af  lokale 
Forhold  med  en  tropisk  Regnmængde,  saaledes  Coimbra 
med  114"  og  Bergen  med  83".  Øer  og  Kystlande  have 
i  det  Hele  et  større  Nedslag  end  det  Indre  af  Continenterne; 
saaledes  falder  i  England  i  Gjennemsnit  henved  32"  om 
Aaret,  i  Frankrig  25"  og  i  Mellemtydskland  kun 
20".  Den  geographiske  Længde  synes  ikke  at  have  nogen 
væsentlig  Indflydelse  paa  Nedslagets  Størrelse,  dog  er  det 

i  Nordamerika  vistnok  i  det  Hele  større  end  i  nogen 
anden  Verdensdeel  paa  Grund  af  de  hyppige,  pludselige 
Omslag  i  Temperaturen. 

En  lignende  xModsætning  som  den,  der  gjør  sig 
gjældende  mellem  den  intertropiske  og  den  ektropiske 
Deel  af  Jordoverfladen  med  Hensyn  til  Vindenes  Eensformig- 
hed  og  Foranderlighed,  gjenfmde  vi,  som  tidligere  anført, 
i  disse  to  Regioner  i  Veirets  Beskaffenhed  og  som  Følge 
deraf  ogsaa  i  Nedslagets  Fordeling  paa  de  forskjellige  Aars- 
tider,  og  man  kan  derfor  ogsaa  efter  denne  inddele  Jord- 
overfladen i  Zoner  eller  Bælter.  Man  vil  da  see,  at 
Grændserne  for  Regnzonerne  omtrent  falde  sammen  med 
Grændserne  for  Varmezonerne ,  eller  idetmindste  ere 
parallele  med  dem,  hvilket  finder  sin  Forklaring  deri,  at 
Regnens  Fordeling  hænger  nøie  sammen  med  de  andre 
klimatiske  Eiendommeligheder.  Men  ligesom  der  inden- 
for Varmezonernes  Grændser  findes  Punkter,  der  paa 
Grund  af  lokale  Forhold  have  en  anden  Temperatur  end 
den,  der  tilkommer  dem  efter  deres  geographiske  Be- 
liggenhed, saaledes  findes  der  ogsaa  indenfor  Regn- 
zonernes Grændser  Punkter,  hvor  lokale  Forhold  foraarsage 
en  Undtagelse  fra  den  almindelige  Regel,  og  navnlig  er 
det  den  forskjellige  Fordeling  af  Hav  og  Fastland,  samt 
den  Hindring,  som  høie  Bjergkjeder  danne  mod  visse 
Vinde,  der  bevirker  disse  Afvigelser. 

Indenfor  Vendekredsene  hersker  i  Regnens  Fordeling 
paa  Aarstiderne  den  samme  Regelmæssighed  som  i  Vindens 
Retning.  Nedslaget  dannes  her  ved  Afkøling  af  den 
opadstigende ,  med  Vanddampe  stærkt  svangrede  Luft- 
strøm, der  i  de  høiere  Regioner  kommer  i  Berøring  med 
koldere    Luft,     som    bevirker     Fortætning    af    de     med- 

bragte  Vanddampe.  Derfor  indfinder  Regnen  sig  i  disse 
Egne  paa  den  Tid,  da  Heden  er  stærk  nok  til  at  bevirke 
en  stadig  Strømmen  opad  af  Luften,  altsaa  naar  Solen 
staaer  i  Zenith  eller  nærmest  dette.  Da  denne  Solens 
Culmination  indtræffer  i  forskjellige  Maaneder,  eftersom 
man  nærmer  sig  til  Æqvator  eller  til  Vendekredsen,  saa 
indfinder  ogsaa  Regnen  sig  i  Samklang  hermed  paa  for- 
skjellige Tider,  ligesom  ogsaa  den  Forskjel,  der  finder 
Sted  efter  den  forskjellige  geographiske  Brede  med  Hen- 
syn til  Længden  af  Tidsrummet  mellem  Solens  Culmina- 
tionstider,  bevirker  en  tilsvarende  Forskjel  i  Regnens 
Fordeling,  som  vi  i  det  Følgende  skulle  vise.  Denne  er 
altsaa  ikke  eens  overalt  indenfor  Troperne,  men  man  kan 
efter  de  Forskjelligheder,  som  den  frembyder,  inddele 
Strækningen  mellem  Æqvator  og  Vendekredsen  paa  hver 
Halvkugle  i  tre  Regnzoner. 

Den  første,  der  er  fælles  for  begge  Hemisphærer, 
svarer  til  Vindstillets  Region  og  strækker  sig  fra  3^  s.  B. 
til  5^  n.  B.  Her  findes,  som  tidligere  anført,  en  bestandig 
opadstigende  Luftstrøm,  der  medfører  Vindstille,  som  kun  af 
og  til  afbrydes  af  foranderlige  Vinde.  Sædvanlig  er  her  om 
Morgenen  og  Formiddagen  Himmelen  klar;  henimod  Middag 
vise  sig  enkelte  Skyer,  fra  hvilke  der,  især  om  Efter- 
middagen, i  kort  Tid  styrter  uhyre  Vandmasser  ned,  led- 
sagede af  heftige  Vindstød  og  sædvanlig  ogsaa  af  Lynild 
og  Torden;  henimod  Aften  forsvinde  Skyerne,  og  Himmelen 
bliver  atter  klar.  Man  kan  altsaa  ikke  i  denne  Zone  som 
i  de  to  følgende  adskille  en  tør  Aarstid  og  en  vaad  eller 
Regntid,  men  der  falder  Regn  hele  Aaret  igjennem. 
Dog  er  det  kun  tilsyneladende,  at  denne  Zone  saaledes 
danner  en  Undtagelse  fra  de  øvrige  tropiske  Lande,  thi  i 
Virkeligheden    har    Aaret    to    Regntider,    bevirkede    ved 

Solens  Culmination  to  Gange  i  dette  Tidsrum  med  halve 
Aars  Mellemrum,  men  da  Solen  aldrig  fjerner  sig  langt 
nok  fra  Zenith,  til  at  en  stærkere  Afkøling  af  Temperaturen 
kan  finde  Sted,  og  Luften  derfor  her  bestandig  strømmer 
opad,  saa  forlænges  begge  Regntider  saa  meget,  at  de 
gaae  over  i  hinanden,  uden  at  være  adskilte  ved  tørre 
Aarstider,  Da  det  i  de  Zoner,  hvor  Passatvinden  hersker, 
ikke  regner,  saalænge  denne  Vind  blæser,  men  Regnen 
først  indfinder  sig,  naar  Heden  bliver  saa  stærk,  at  Passat- 
vinden afløses  af  en  opadstigende  Luftstrøm,  saa  er  i  det 
Indre  af  de  store  Continenter  Zonen  med  Regn  i  hele 
Aaret  bredere  og  dens  Grændser  mere  foranderlige,  fordi 
Jordskorpens  Opvarmning  tiltager  med  Fastlandets  Om- 
fang, og  saaledes  Grændserne  for  begge  Hemisphærers 
Passatvinde  skydes  længere  bort  fra  Æqvator.  I  Amerika 
findes  de  for  denne  Zone  karakteristiske  Regnforhold  ikke 
alene  ved  Havets  Niveau,  men  ogsaa  f.  Ex.  i  Quito 
{O^U  s.  B.)  i  8900  Fods  Høide  og  i  Santa  Fé  de  Bogota 
(4^  n.  B.)  i  81  Fods  Høide.  Ogsaa  i  Sydhavet  og  i  det 
indre  Afrika  gjenfinde  vi  dem,  derimod  danner  Monsunens 
Gebet  i  det  indiske  Ocean  en  Undtagelse  fra  Reglen, 
hvorom  mere  senere. 

I  Passatvindenes  Region  regner  det  næsten  aldrig 
ude  paa  det  aabne  Hav;  Himmelen  er  der  næsten  altid 
klar,  fordi  Opvarmningen  af  de  nederste  Luftlag  selv  i 
den  varmeste  Tid  af  Aaret  paa  Grund  af  Vandets  af- 
kølende Virkning  ikke  er  stærk  nok  til  at  føre  dem  saa 
høit  op,  at  en  til  Dannelsen  af  et  Nedslag  tilstrækkelig 
Afkøling  kan  finde  Sted.  Derfor  blæser  ogsaa  Passat- 
vinden her  uafbrudt  hele  Aaret  igjennem.  Paa  Fastlandet 
indtræder  derimod  i  den  varmeste  Aarstid  en  Forstyrrelse 
i  Passatens  regelmæssige  Forløb.     Paa  den  Tid,    da  der 

er  Vinter,  altsaa  naar  Solen  staaer  paa  den  modsatte  Side 
af  Æqvator,  er  Himmelen  stedse  klar,  Passatvinden  blæser 
med  stor  Regelmæssighed,  Luften  er  tillige  meget  tør,  og 
Træerne  tabe  deres  Blade.  Henimod  Foraarsjevndøgn 
bliver  Luften  fugtigere,  og  Træerne  begynde  at  skyde 
Blade;  Passaten  aftager  i  Styrke,  og  af  og  til  indtræder 
Vindstille.  Snart  vise  sig  store  Skymasser  paa  den  Deel 
af  Horizonten,  der  ligger  Æqvator  nærmest,  det  lyner  af 
og  til,  i  flere  Timer  blæser  Vinden  i  modsat  Retning  af 
Passaten,  og  Luftelektriciteten  tager  til  især  henimod 
Aften,  hvilket  er  et  sikkert  Tegn  paa,  at  Regntiden  nærmer 
sig.  Der  danner  sig  da  ved  Jordskorpens  stærke  Op- 
varmning en  opadstigende  Luftstrøm,  der  ledsages  af  de 
samme  Phænomener,  som  vi  kjende  fra  den  forrige  Zone. 
Himmelen  bliver  da,  i  Begyndelsen  kun  om  Eftermiddagen, 
naar  Varmen  er  stærkest,  overtrukken  med  Skyer,  og  der 
indfinder  sig  Regn,  men  paa  den  Tid,  da  Solen  staaer  nærmest 
Zenith,  regner  det  ogsaa  om  Formiddagen,  og  mod 
Slutningen  af  Regntiden  indfinder  Regnen  sig  igjen  kun 
om  Eftermiddagen.  Natten  er  i  nogle  Egne  i  Almindelig- 
hed klar,  i  andre  regner  det  da,  undertiden  endog  meer 
end  om  Dagen. 

Da  Regntiden  falder  sammen  med  Solens  Culmina- 
tion,  og  denne  i  Egnene  nærmest  Vindstillets  Region  ind- 
træder to  Gange  om  Aaret  med  længere  Mellemrum,  saa 
har  man  ogsaa  der  to  Regntider  og  to  tørre  Tider  om 
Aaret.  Denne  Zone  med  to  Regntider  strækker  sig  paa 
den  nordlige  Halvkugle  omtrent  fra  5^  til  15^  eller  18° 
n.  B.  og  paa  den  sydlige  Halvkugle  fra  3°  til  15°  s.  B. 
Da  Solens  Culmination  indtræder  til  forskjellig  Tid  efter 
den  geographiske  Brede,  saa  indfinder  Regnen  sig  ogsaa 
i  denne  Zone  til  forskjellige  Aarstider,  og  da  Tidsrummet 

mellem  Solens  to  Culminationstider  i  samme  Halvaar 
bliver  kortere,  jo  længere  man  fjerner  sig  fra  Æqvator, 
saa  er  det  samme  Tilfældet  med  den  til  dette  Tidsrum 
svarende  tørre  Aarstid,  medens  den  anden  tørre  Aarstid 
i  samme  Forhold  bliver  længere.  Dog  gives  der  en 
Mængde  Undtagelser  fra  disse  Regler,  deels  fordi  Passaten 
ogsaa  har  Indvirkning  paa  Regnens  Dannelse,  eftersom 
den  enten  ved  at  stryge  henover  en  udstrakt  Vandflade 
medbringer  en  stor  Mængde  Vanddampe ,  eller  den  om- 
vendt medbringer  meget  tør  Luft,  fordi  den  først  har 
maattet  passere  tørre  Landstrækninger;  deels  fordi  andre 
lokale  Forhold,  som  høie  Bjergkjæder,  ogsaa  gjøre  deres 
Indflydelse  gjældende.  I  Surinam  (5^  n.  B.)  varer  den 
første  Regntid  fra  April  til  Juni,  den  anden  fra  December 
til  Januar,  og  den  første  tørre  Tid  fra  August  til  November, 
den  anden  fra  Februar  til  April.  Paa  Øen  Granada  (12^ 
n.  B.)  varer  den  ene  Regntid  fra  Mai  til  Juli,' den  anden 
indtræffer  i  November.  Paa  Nordafrikas  Østkyst  i  Abes- 
sinien  fra  9^  til  15^  n.  B.  træde  de  to  Regntider  mindre 
tydelig  frem,  idet  det  ogsaa  her  regner  af  og  til  i  den 
tørre  Aarstid,  og  paa  Afrikas  Vestside  langsmed  Guinea- 
kysten og  i  det  Indre  fra  5°  n.  B.  til  Ørkenens  Syd- 
grændse  findes  ligesomi  den  følgende  Zone  kun  een  Regntid 
om  Aaret,  der  varer  hele  Sommeren,  hvilket  beroer  paa, 
at  Vandet  i  Guineabugten  ved  denne  Landstræknings 
Sydgrændse  paa  denne  Aarstid  ophedes  meget  mindre 
end  Landet,  hvorfor  der  da  bestandig  blæser  en  Sydvest- 
Monsun  ind  over  dette,  som  medbringer  en  stor  Mængde 
Vanddampe,  medens  om  Vinteren  Østpassaten  blæser 
uafbrudt  ind  fra  den  tørre  Sahara.  Forholdet  her 
ligner  altsaa  meget  det,  der  som  vi  ret  strax  skulle  see, 
finder  Sted  i  Ostindien,    og  denne   Deel  af  Afrika,    der 

efter  sin  Beliggenhed  skulde  høre  til  Zonen  med  to  Regn- 
tider, kommer  saaledes  iil  at  høre  til  den  følgende  Zone, 
hvis  Grændser  her  allsaa  sænke  sig  langt  mere  mod  Syd 
end  andre  Steder.  —  Paa  den  sydlige  Halvkugle  findes 
paa  Øen  Zanzibar  (6^  s.  B.)  to  Regntider,  den  første 
varende  fra  Marts  til  Mai,  den  anden  fra  October  til 
December,  og  det  samme  gjælder  ifølge  Livingstone 
ogsaa  om  Sydafrikas  Indre  ligetil  18°  s.  B.  1  det  indiske 
Hav  derimod  findes  allerede  paa  Mayotte  (13°  s.  B.)  kun 
een  Regntid  om  Aaret,  varende  fra  November  til  April,  og 
en  tør  Tid  fra  Mai  til  Oktober. 

Nærmere  Vendekredsene  ligger  den  tredie  Zone, 
der  paa  begge  Halvkugler  strækker  sig  omtrent  fra  15°  til 
25°.  Her  findes  kun  een  Regntid,  der  varer  næsten 
hele  Sommeren  fra  det  ene  Jevndøgn  til  det  andet,  altsaa 
næsten  sex  Maaneder.  Solens  Culmination,  der  indtræffer 
to  Gang '  i  dette  Tidsrum,  viser  ogsaa  her  sin  Indflydelse, 
idet  Nedslaget  samtidig  dermed  to  Gange  naaer  sit 
Maximum.  Under  denne  egentlig  tropiske  Regntid  er 
tillige  Temperaturen  høiere  end  i  den  tørre  Tid,  fordi 
Forskjellea  i  Solens  Stilling  i  de  modsatte  Aarstider  allerede 
er  stor  nok  til  at  frembringe  en  saadan  Modsætning  i 
Temperaluren,  at  Dannelsen  af  Skyer  og  Nedslag  ikke  er 
tilstrækkelig  til  at  gjøre  Sommeren  køligere  end  Vinteren, 
hvilket  derimod  er  Tilfældet  i  den  forrige  Zone,  hvor 
trods  Solens  Høide  Regnliden  er  den  køligste  og  kaldes 
Vinter  af  Beboerne.  Paa  den  nordlige  Halvkugle  varer 
Regntiden  omtrent  fra  Mai  til  Oktober,  dog  gives  der 
nogle  vestindiske  Øer,  hvor  der  paa  Bjergenes  nordlige 
Side  ogsaa  om  Vinteren  falder  Regn,  frembragt  ved  de 
af  Nordost-Passaten   medbragte  Vanddampe,   ligesom   der 

ogsaa  i  hele  denne  Zone  paa  den  vestlige  Side  af  høie 
Bjergkjeder,  der  standse  Passaten  i  dens  Løb,  hersker 
Tørhed,  saaledes  i  Gumana,  Central- Amerika,  Mexiko 
o.  s.  V.  Ogsaa  blive  i  en  vis  Høide  over  Havets  Niveau, 
især  paa  Øer,  Skyer  og  Regn  hyppigere,  saa  at  det  an- 
givne Tidsrum  for  Regntiden  overskrides.  Paa  den  syd- 
lige Halvkugle  varer  Regntiden  i  denne  Zone  omtrent  fra 
November  til  April,  og  den  høie  Andeskjæde,  der  danner 
en  Hindring  for  Sydost-Passaten,  bevirker  ogsaa  her,  at 
Sydamerikas  Vestkyst  næsten  ganske  mangler  Regn. 

I  Asien  forstyrre,  som  ovenfor  anført,  de  mægtige 
Monsunvinde  Regntidernes  Regelmæssighed,  og  deres 
Virkning  udstrækker  sig  til  hele  den  intertropiske  Deel  af 
dette  Continent.  Naar  saaledes  Sydvest-Monsunen  blæser 
ind  over  Hindostans  Vestkyst,  saa  tvinges  den  ved  at  støde 
paa  Ghatesbjergene  til  at  stige  iveiret;  herved  fortættes 
de  medbragte  Vanddampe,  og  der  indtræder  næsten  hver 
Dag  heftige  Regnskyl  med  Storm  og  Torden.  Paa  Østkysten 
er  paa  denne  Tid  Himmelen  stedse  klar.  Naar  derimod  Nord- 
ost-Monsunen blæser,  altsaa  om  Vinteren,  har  Østkysten 
sin  Regntid,  og  Vestkysten  har  klart  Veir.  I  det  Indre  af 
Halvøen  regner  det  paa  samme  Tid  af  Aaret  som  paa 
den  nærmeste  Kyst,  men  der  falder  kun  enkelte  svage 
Nedslag,  saa  at  Regnmængden  her  er  meget  mindre. 

Udenfor  Vendekredsene,  hvor  Regnen  falder  mindre 
regelmæssig  end  indenfor  dem,  kan  man  ligeledes  ad- 
skille tre  Zoner  paa  hver  Halvkugle.  Nærmest  ved  Vende- 
kredsen ligger  den  subtropiske  Zone,  hvor  det  kun 
regner  om  Vinteren,  og  tildeels  ogsaa  om  For-  og  Efter- 
aaret,  men  slet  ikke  eller  i'  alt  Fald  meget  sjelden 
om  Sommeren.  Idet  nemlig  den  i  den  tropiske  Zone 
dannede,  opadstigende,  med  Vanddampe  rigehg  svangrede 

Luftstrøm  som  den  tilbagevendende  Passat  glider  henimod 
Polen  ovenpaa  den  koldere  og  tungere  Polarstrøm,  af- 
køles den  om  Vinteren  i  den  subtropiske  Zone  saa  meget, 
at  der  skeer  Nedslag  af  de  medbragte  Vanddampe,  livor- 
imod  om  Sommeren  den  dertil  nødvendige  Afkøling  først 
finder  Sted  paa  høiere  Breder.  Samtidig  med  sin  Af- 
køling under  den  subtropiske  Zones  Vinter  synker  den 
ogsaa  længere  ned,  og  denne  Zone  danner  saaledes  i 
dobbelt  Henseende  en  Modsætning  til  den  tropiske  Zone, 
da  det  i  denne  kun  regner  om  Sommeren,  i  hin  kun  om 
Vinteren,  og  da  Nedslaget  i  denne  dannes  ved  en  opad- 
stigende Luftstrøm,  i  hin  derimod  ved  en  nedstigende. 
Man  antog  før,  at  denne  Zone  var  adskilt  fra  den  forrige 
ved  et  Bælte,  hvor  det  aldrig  regnede,  men  nyere  Under- 
søgelser have  viist,  at  dette  kun  gjælder  om  Afrika  og 
Arabien,  hvis 'Ørkener  ere  uden  Regn.  Paa  andre  Steder 
findes  der  tvertimod  Punkter,  der  danne  en  Overgang  fra 
den  ene  Zone  til  den  anden,  saaledes  Bjerget  Mauno 
Loa  (13000'  høit)  paa  Sandwich-Øerne  (21  ^  n.  B.),  hvor 
det  regner  om  Sommeren  ligesom  i  den  tropiske  Zone, 
og  af  samme  Grnnd  som  her,  medens  om  Vinteren,  naar 
Nordost- Passaten  rykker  nærmere  til  Æqvator,  den  til- 
bagevendende Passat  bevirker  et  Nedslag  ligesom  i  den 
subtropiske  Zone.  Denne  Zones  Polargrændse  er  meget 
forskjellig  under  de  forskjellige  Meridianer  og  forandres 
desuden  ogsaa  noget  efter  Aarstiderne  ligesom  Grændserne 
for  Passaten.  Ude  paa  det  aabne  Hav  findes  den  paa 
begge  Halvkugler  omtrent  ved  den  30te  Bredegrad,  paa 
Continenterne  derimod  rykker  den  nærmere  til  Polerne, 
fordi  Landets  stærkere  Ophedning  om  Sommeren  gjør,  at 
den  tilbagevendende  Passat  først  paa  høiere  Brede  afkøles 
tilstrækkelig    til   Fortætning    af  Vanddampene.      I  Europa 

naaer  den  saaledes  omtrent  til  45^  n.  B.,  i  Asien  endog 
til  50^  n.  B.  og  i  Nordamerika  til  40^   og  45^   n.  B.     I 
samme   Forhold   som  Vinteren   bliver   længere;   jo    mere 
man  nærmer  sig  til  denne  Zones  Polargrændse,  i  samme 
Forhold  bliver  ogsaa  den  vaade  Aarstid  længere;  saaledes 
varer    denne    paa  Sandwichs  Øerne    (21^   n.  B.)    omtrent 
tre   Maaneder,   paa  Teneriffa    (28^  n.  B.)    fire  Maaneder, 
fra  November  til  Marts;  paa  Madeira  (32^  n.  B.)  omtrent 
fem  Maaneder,  fra  Oktober  til  Februar,   i  Algier  (36^   n. 
B.)  sex  Maaneder,  fra  Oktober  til  April,   i  Athen   (38^   n. 
B.)  syv  Maaneder,  i  Rom  (41  ^  n.  B.)  allerede  ni  Maaneder, 
og  i  Milano  (45°  n.  B.)  regner  det  ogsaa  om  Sommeren, 
med  andre  Ord,  denne  Zone  har  her  naaet  sin  nordligste 
Grændse,   og  den  næste  begynder.     I  Europa  indbefatter 
altsaa  denne  Zone  Middelhavets  Kyster,   saavel   de   nord- 
lige som  de  sydlige,    hvor  det  regner   om  Vinteren   med 
Sydvestvind,  der  er  den  tilbagevendende  Passat;  Sommeren 
derimod  bringer  klart  Veir  med  fremherskende  Nordost- 
vind.    Lokale  Forhold  kunne  iøvrigt  foraarsage  Afvigelser 
fra  denne  Regel.     I  Padua  regner  det  saaledes  hyppigst 
med  Norden-  og  Nordostvind,   sjeldnere  med  Sønden-  og 
Sydvestvind.     Dette   er    dog  paa    en  Maade    kun  tilsyne- 
ladende, idet  Nordenvinden  kun  blæser  nærmest  Jordens 
Overflade  og  fremkommer  derved,   at  Søndenvinden,   der 
fører  Regnskyerne   med,    støder   mod  Alperne   og  kastes 
tilbage  af  disse,   saa  at   den  tilligemed  Skyerne   udbreder 
sig  over  den  lombardiske  Slette   som   en  Nordenvind.  — 
Tydehgst    fremtræde    denne    Zones    karakteristiske   Egen- 
skaber i  Mellemasien  og  yttre  der  en  betydelig  Indflydelse 
paa  Landets  Beskaffenhed.      I  den    sydlige  Deel    med   de 
milde,  regnfulde  Vintere  lever  Plantevæxten  op  igjen  paa 
denne  Aarstid,  men  under  den  lange  tørre  Sommer  visner 

AU  hen,  Floder  og  Søer  udtørres,  og  Landet'faaer  Karakteer 
af  en  Ørken  undtagen  paa  de  Bjerge,  som  rage  op  over 
Nordostvinden  og  derfor  i  længere  Tid  nyde  godt  af  Syd- 
vestvindens Fugtighed,  og  i  Nærheden  af  de  Søer  og 
Floder,  hvis  Vandmasse  er  stor  nok  til  at  overleve  den 
tørre  Sommer.  Man  seer  ofte  her,  medens  Nordostvinden 
uafbrudt  blæser,  Skyerne  høit  oppe  drives  frem  af  en 
Sydvestvind.  I  den  nordlige  Deel  derimod  er  Jorden 
under  den  lange  Vinter  udsat  for  Frost  og  Snee,  kun  om 
Foraaret  og  Efteraaret  glæder  Plantevæxten  sig  ved  et 
kortvarigt  Liv,  men  om  Sommeren,  naar  Sydvestvinden 
med  den  længere  mod  Nord  rykkende  Sol  først  paa  høiere 
Breder  sænker  sig  ned,  hører  Regnen  op,  og  de  vidt 
udstrakte  Stepper  fremvise  en  nøgen  og  udtørret  Bund, 
som  kun  langsmed  Floderne  ved  kunstig  Vanding  giver 
Beboerne  en  sparsom  Afgrøde.  Paa  Østkysten  foraarsage 
Monsunvinde  Afvigelser  fra  den  almindelige  Regel;  i 
Nangasaki  (32^  n.  B.)  og  i  Pekin  (40°  n.  B.)  regner 
det  saaledes  ogsaa  ofte  om  Sommeren.  I  Nordamerika 
synes  ved  første  Blik  det  subtropiske  Bælte  at  mangle, 
thi  ogsaa  i  de  sydlige  Fristater  regner  det  hyppig  om 
Sommeren,  endog  meer  end  om  Vinteren.  Men  dette 
har  sin  Grund  i,  at  der  fra  den  mexikanske  Bugt  blæser 
en  stærk,  sydlig  eller  sydvestlig  Monsunvind  dybt  ind  i 
Landet,  maaskee  heelt  op  til  45"  n.  B.,  og  det  er  denne, 
der  medbringer  Sommerregnen ,  som  derfor  ogsaa  tager 
af,  jo  længere  man  kommer  mod  Nord.  Deraf  kommer 
det  ogsaa,  at  der  paa  Østsiden  af  begge  Andeskjæderne 
og  imellem  dem,  i  Utah  Gebetet  fra  35«  til  45^  n.  B. 
hersker  stor  Tørhed.  Paa  Øerne  ved  Østkysten  derimod 
og  langsmed  den  californiske  Side  lige  til  45°  n.  B.  er 
Sommeren    tør    og    Vinteren    regnfuld   med    Sydvestvind. 

Paa  den  sydlige  Halvkugle  findes  ogsaa  det  subtropiske 
Bælte;  men  her  er  det  naturligviis  Nordvestvinden,  der 
om  Vinteren  bringer  Regn,  medens  Sydostvinden  om 
Sommeren  bringer  tørt  Veir.  Grændserne  for  denne  Zone 
ere  her  mindre  forskjellige  under  de  forskjellige  Meridianer, 
da  Fastlandets  ringere  Omfang  gjor  Forskjellen  paa  Landets 
og  Havets  Temperatur  mindre.  Den  strækker  sig  omtrent 
fra  25«  til  40^  s.  B. 

Efter  den  subtropiske  Zone  følger  en  anden ,  hvor  der 
falder  Regn  til  alle  A årets  Tider,  frembragt  ved 
Sammenstødet  og  Sammenblandingen  af  varmere,  fugtige 
og  koldere,  tørre,  horizontale  Luftstrømninger.  1  Europa 
strækker  denne  Zone  sig  vel  omtrent  fra  45^  til  65« 
n.  B.  i  Asien  fra  50«  til  60«  n.  B.  og  i  Amerika  om- 
trent fra  43«  til  60«  n.  B.  Vest-  og  Sydvestvindene, 
der  hele  Aaret  igjennem  ere  de  fremherskende  i  denne 
Zone,  medbringe  i  Europa  fra  det  tilgrændsende  Hav  en 
Mængde  Vanddampe,  der  slaae  ned,  naar  disse  Vinde 
komme  i  Berøring  med  den  koldere  Polarstrøm.  Norden- 
og  Nordvestvindene  bringe  derimod  sædvanlig  klart  Veir, 
dog  viser  sig  i  denne  Henseende  nogen  Forskjel  paa 
Aarstiderne.  Om  Vinteren  skeer  nemlig  ofte  Nedslag 
ved  disse  sidste  Vinde,  idet  de  da  ere  betydelig  koldere 
end  de  fra  lavere  Breder  kommende  Søndenvinde.  Naar 
altsaa  pludselig  en  Norden-  eller  Nordvestvind  opstaaer  paa 
denne  Aarstid,  efterat  der  i  længere  Tid  har  hersket  mildt 
Veir  med  sydlige  Vinde,  saa  synker  Temperaturen  hurtig, 
den  i  Luften  indeholdte  Fugtighed  fortættes  pludselig, 
Regnen  falder  ned  i  store' Draaber,  men  hører  snart  op 
igjen,  og  Himmelen  b  iver  atter  klar.  Naar  derimod  Syd- 
vestvinden blæser  i  længere  Tid,  saa  finder  Afkølingen 
langsommere  Sted,  og  det  regner  derfor  vedholdende  og 
fiint.     Gaaer  nu  Vinden  om  til  Vest  og  tilsidst  til  Nord- 

vest,  saa  vedvarer  Nedslaget,  fordi  det  endnu  bestandig 
er  den  varmere,  med  Vanddampe  svangrede  Søluft,  der 
kommer  i  Berøring  med  den  koldere  Landiuft.  Gaaer 
Vinden  nu  heelt  om  til  Nord ,  saa  bliver  Kegnen  sæd- 
vanlig til  Snee,  men  Nedslaget  er  ikke  meer  saa  ved- 
holdende, af  og  til  bliver  Himmelen  klar,  og  endnu  mere 
er  dette  Tilfældet  ved  Nordostvind.  Efterhaanden  som 
Vinden  vender  sig  mere  mod  Øst  og  Syd,  opklares  ogsaa 
Himmelen.  Om  Sommeren  derimod  er  Nord-  og  Nordost- 
vindene paa  Grund  af  Landets  stærkere  Opvarmning  end 
Vandets  varmere  end  Søvinden,  og  de  medbringe  derfor 
tørt  og  klart  Veir,  idet  den  med  den  koldere  Søvind  ind- 
bragte Fugtighed  fjerner  sig  endnu  mere  fra  Fortætnings- 
punktet. Naar  derimod  Sydvestvinden  blæser  i  længere 
Tid  om  Sommeren,  saa  skeer  et  Nedslag,  fordi  den 
kommer  fra  varmere  Egne  og  al-saa  afkøles.  V^estkysten 
af  denne  Deel  af  Europa  afviger  med  Hensyn  til  Ned- 
slagets Størrelse  og  dets  Fordeling  paa  Aarstiderne  ikke 
ubetydelig  fra  Indlandet.  Ved  Englands  Vestkyst  ud- 
gjør  saaledes  Nedslaget  omtrent  55  Tommer  om  Aaret, 
ved  Østkysten  derimod  og  i  det  Indre  af  denne  0  er  det 
allerede  sunket  ned  til  24".  Ved  Hollands  og  Frankrigs 
Kyst  er  det  25'',  i  Tydskland  kun  20"  og  i  Petersborg  og 
Ofen  endog  kun  16—18".  Dette  har  naturligviis  sin  Grund 
i,  at  de  fra  Havet  kommende  vestlige  Vinde,  naar  de  naae 
det  Indre  af  Landet,  allerede  have  afgivet  størstedelen  af 
deres  Fugtighed.  Et  lignende  Forhold  finder  Sted  med 
Hensyn  til  Regndagenes  Antal.  I  England  og  det  vest- 
lige Frankrig  er  det  152  om  Aaret,  i  det  Indre  af  Frankrig 
kun  147,  i  Tydskland  141,  i  Ofen  142,  i  Kasan  90  og  i 
det  Indre  af  Siberien  kun  60.  Ogsaa  med  Hensyn  til 
Aarstiderne  er  Forskjellen   stor.      Medens   saaledes   i   det 

vestlige  England  Nedslagets  Størrelse  om  Sommeren  kim 
udgjør  en  Tiendedeel  af  dets  Størrelse  om  Vinteren,  saa 
ere  begge  omtrent  lige  store  pna  Frankrigs  Vestkyst.  I 
Tydskland  falder  dobbelt  saa  megen  Regn  om  Sommeren 
som  om  Vinteren,  og  i  Petersborg  er  Nedslaget  om 
Sommeren  endnu  større  i  Forhold  til  Vinterens.  Det 
samme  er  Tilfældet  med  Regndagenes  Antal,  som  i  det 
vestlige  England  er  større  om  Vinteren  end  om  Sommeren, 
medens  denne  i  det  fndre  af  Siberien  har  næsten  fire 
Gange  saa  mange  Regndage  som  Vinteren.  Alt  dette  har 
sin  Grund  deels  i  Vandets  og  Landets  forskjellige  Varme- 
fylde og  deels  i  Skyernes  forskjellige  Høide  om  Sommeren 
og  om  Vinteren.  Om  Vinteren  er  jo  Luften  over  det 
atlantiske  Hav  betydelig  varmere  end  over  Landet.  Naar 
derfor  de  med  Vanddampe  svangrede  vestlige  Vinde 
komme  i  Berøring  med  Landluften,  saa  slaaer  strax  en 
stor  Deel  af  deres  Fugtighed  ned,  og  de  blive  altsaa  desto 
tørrere  jo  længere  de  komme  ind  i  Landet.  Dernæst  er 
Skyernes  Høide  meget  større  om  Sommeren  end  om 
Vinteren  som  Følge  af  den  ved  Jordens  stærkere  Tilbage- 
straaling  til  de  høiere  Luftlag  meddeelte  større  Varme; 
derfor  glide  de  om  Sommeren  med  Lethed  over  Bjerg- 
kjæder,  der  om  Vinteren  standse  dem  og  tvinge  dem  til 
at  udgyde  hele  deres  Indhold  af  Vand  paa  Bjergets  vest- 
lige Side.  Intetsteds  viser  dette  sig  tydeligere  end  paa 
den  skandinaviske  Halvø,  thi  medens  det  aarlige  Nedslag 
paa  hele  Norges  Vestkyst  er  meget  betydeligt,  saaledes 
i  Bergen  53",  udiijør  det  i  Sverrig  neppe  20",  og  medens 
i  det  vestlige  Norge  Sommerens  Regnmængde  kun  ud- 
gjør tre  Fjerdedele  af  Vinterens,  er  Forholdet  i  Sverrig 
mere  overeensstemmende  med  Europas  Indre.  Norges 
Bjerge   ere   ogsaa  Skyld   i,    at    det    om  Vinteren    næsten 

aldrig  regner  i  Sverrig  med  vestlige  Vinde,  men  kun  med 
østlige,  og  et  lignende  Phænomen  bevirkes  ved  Alperne, 
der  ere  Skyld  i,  at  det  i  det  Indre  af  Tydskland  hyppigt 
regner  med  Vestenvind,  derimod  sjelden  med  Sydvestvind, 
fordi  denne  allerede  har  afgivet  sin  Fugtighed  hinsides 
disse  Bjerge.  Ogsaa  i  Asien  og  Nordamerika  træde  denne 
Zones  karakteristiske  Egenskaber  tydelig  frem,  og  det  er 
dem.  der  betinge  de  yppige  Skove  af  Løvtræer,  som  ud- 
mærke denne  Zone  i  alle  Verdensdele,  og  som  kun  trives, 
hvor  der  ikke  mangler  Regn  i  den  Tid,  da  de  voxe.  Der 
findes  vel  ogsaa  Ørkener  i  denne  Zone,  saaledes  Gobi  (fra 
40^  til  48^  n.  B.)  i  det  østlige  Asien,  men  Ørkenkarakteren 
fremkommer  her  ved,  at  den  paa  alle  Sider  er  omringet  af 
høie  Bjergkjeder,  som  standse  Regnvindene,  saa  at  der 
kun  af  og  til  falder  en  sparsom  Regn.  Paa  den  sydlige 
Halvkugle  begynder  denne  Zone  omtrent  ved  40°  s.  B., 
og  dens  Karakteer  er  tydelig  udpræget  i  Sydamerika.  I 
Sydafrika  kan  den  ikke  gjøre  sig  gjældende,  fordi  Landet 
ikke  naaer  langt  nok  mod  Syd. 

Endelig  findes  endnu  Polarzonen,  hvor  intet  Nedslag 
finder  Sted  om  Vinteren  paa  Grund  af  Luftens  ringe 
Fugtighed;  de  egentlige  Vintermaaneder  udmærke  sig 
derfor  i  Polarlandene  ved  klar  Luft  og  Vindstille,  ikke 
alene  i  det  Indre  af  Continenterne,  men  ogsaa  ved  Kysterne. 
Paa  enkelte  af  disse  forekomme  dog  hyppig  Taager. 

Med  Hensyn  til  Regndagenes  Antal  er  der  stor 
Forskjel  paa  de  forskjellige  Zoner.  Efter  Schouw  kan  man 
med  et  Middeltal  anslaae  Antallet  af  Dage,  paa  hvilke 
Nedslag  finder  Sted,  i  det  nordlige  Europa  til  150—160, 
i  det  sydlige  Europa  til  90—100,  og  i  den  hede  Zone 
bliver  det  endnu  mindre.  Da  Regnmængden  desuagtet  er 
størst  her,    og  endnu  i  det  sydlige  Europa    større   end   i 

det  nordlige,  maa  altsaa  hvert  enkelt  Nedslag  være  meget 
betydeligere.  Hos  os  falder  der  i  Gjennemsnit  kun  1—2 
Linier  i  et  Døgn,  og  et  Nedslag  paa  1  —2  Tommer  hører 
allerede  til  Sjeldenhederne»  I  de  tropiske  Egne  derimod 
falder  der  i  et  eneste  Døgn  ofte  ligesaa  megen  Regn  som 
hos  os  i  et  heelt  Aar;  paa  Khassagohøiene  Nord  for 
Calcutta  har  man  saaledes  paa  en  eneste  Dag  seet  falde 
25*  6'". 

Snee  er  et  i  den  hede  Zones  lave  Land  ubekjendt 
Phænomen  og  forekommer  i  den  gamle  Verden  neppe 
Syd  for  30^  n.  B.  Derimod  har  man  havt  Exempler 
paa,  at  det  har  sneet  paa  de  nordlige  vestindiske  Øer. 
Udelukker  man  de  Steder,  hvor  Snee  i  Slettelandet  hører 
til  de  store  Sjeldenheder,  der  ofte  i  flere  Aar  ikke  viser 
sig,  saa  kan  man  i  Europa  neppe  sætte  Grændsen  syd- 
ligere end  ved  40^  n.  B.,  i  det  nye  Continent  derimod 
vel  omtrent  ved  30^  n.  B.  Sneens  Mængde  tiltager  som 
bekjendt  med  Afstanden  fra  Æqvator,  og  det  Samme 
gjælder  om  Tiden,  hvori  den  bliver  liggende,  i  Landene 
nærmest  Polen  forsvinder  den  aldrig  ganske,  men  over- 
lever den  korte  Sommer  paa  saadanne  Steder,  hvor  den 
har  samlet  sig  i  større  Mængde.  Under  Wrangels  Op- 
hold i  Nishae  Kolymsk  (68^32  n.  B.)  i  Siberien  i  1821 
faldt  i  Sommermaanederne  af  og  til  Snee,  som  dog  snart 
forsvandt  igjen,  men  allerede  fra  den  22de  August  tøede 
den  ikke  meer.  I  svensk  Lapland  falder  der  undertiden 
Snee  allerede  i  Augustmaaned,  i  Reglen  dog  ikke  førend 
i  September,  og  først  midt  i  Juni  forsvinder  den  igjen. 

Nedenstaaende  Tabel  viser  det  aarlige  Nedslags 
Størrelse  paa  forskjellige  Steder. 

Europa. 

Bergen 83" 

Upsala 25" 

Stokholm 24" 

Petersborg 18" 

Kjøbenhavn    ....  21" 

Edinburg 24" 

Lancaster 47" 

Manchester 34" 

London 23" 

Haarlem 24" 

Antwerpen 28" 

Berlin 19" 

Prag 12" 

Olmiitz 25" 

Wien 16" 

Genf 28" 

Paris 18" 

Bilbao 16" 

Vittoria 14" 

Madrid 9" 

Coimbra 114" 

Lissabon 30" 

Mailand 41" 


6"' 
6"' 

7"' 

6'" 
6"' 
6"' 
6"' 
6"' 


6"' 
8"' 
9"' 

6"' 
6"' 


6"' 


Rom  . 
Pisa.  . 
Neapel 


36" 
39" 
29' 


Venedig 33" 

Afrika. 

Algier    '. 25"  6"' 

Madera 33"  6"' 

Senegambien  ...    115" 
Sierra  Leone  Kysten  84" 

Asien. 

Bombai 104"  6"' 

Calcutta 88" 

Amerika. 
Rutland  i  Wermont  41" 

Boston 38" 

Philadelphia   ....  45" 
Charlestown   ....  48" 

Cambridge 47"  6"' 

St.  Louis  ved  Missi- 

sippi 32" 

Trinidad 62" 


Det  Lufthav,  der  omgiver  vor  Klode  overalt,  udøver 
ved  sin  Tyngde  et  Tryk  paa  alle  Legemer,  der  befinde 
sig  i  Berøring  med  det,  og  skjøndt  vi  endnu  ikke  tilfulde 
kjende  Virkningerne  af  dette  Tryks  Forskjelligheder  paa  de 
forskjellige  organiske  Væsener,  kan  der  neppe  være  Tvivl 
om,  at  de  ikke  ere  ganske  ubetydelige.  Vi  skulle  derfor 
med  et  Par  Ord  omtale,  hvilke  Forandringer  det  er  under- 


110 

kastet  i  de  forskjellige  Zoner,  hvilket  man,  som  bekjendt, 
udmaaler  ved  Hjælp  af  Barometret.  Af  dettes  Oscilla- 
tioner til  forskjellige  Tider  af  Dagen  udregner  man  paa 
samme  Maade  som  ved  Middeltemperaturen  dets  Middel- 
stand for  hele  Dagen,  og  af  dets  Middelstand  paa  de  for- 
skjellige Dage  udregner  man  atter  dets  Middelstand  for 
hele  Aaret.  At  Lufttrykket  ikke  kan  være  eens  overalt, 
er  en  Selvfølge.  For  det  Første  maa  det  naturligviis  for- 
mindskes, jo  høiere  man  stiger  iveiret,  fordi  Høiden  af 
den  Luftsøile,  der  udøver  Trykket,  derved  formindskes. 
Erfaring  har  ogsaa  lært,  at  dette  virkelig  er  Tilfældet, 
og  at  Trykket  aftager  med  den  tiltagende  Høide  i  et  be- 
stemt Forhold,  saa  at  man  kan  benytte  Barometret  til  at 
maale  Høideforskjellen  mellem  to  Punkter.  For  det  Andet 
maa  ogsaa  Luftens  Temperatur  og  Fuglighedstilstand  ind- 
virke paa  det. 

I  de  tropiske  Egne  er  paa  Grund  af  Luftens  høie 
Temperatur  Barometrets  Middelstand  meget  lavere  end 
paa  høiere  Breder.  Med  et  Middeltal  udgjør  den  i  Nær- 
heden af  Æqvator  omtrent  336  Linier.  Fra  10^  n.  B. 
begynder  den  at  stige  og  naaer  sit  Maximum  omtrent  ved 
40^  n.  B.,  idet  den  her  udgjør  omtrent  338 — 339  Linier. 
Den  tager  nu  atter  af,  idet  den  under  50^  n.  B.  kun  ud- 
gjør 337  Linier,  under  60*^  n.  B.  336,  og  nærmere  Polen 
synes  den  efter  de  faa  Observationer,  man  har,  endog 
kun  at  være  335  Linier.  Hvorledes  Forholdet  er  paa 
den  sydlige  Halvkugle  vides  ikke  af  Mangel  paa  et 
tilstrækkeligt  Antal  Iagttagelser.  At  Barometerstanden 
saaledes  aftager  fra  Æqvator  til  40"  n.  B.  er  ikke 
vanskeligt  at  forklare,  da  den  høie  Temperatur  og 
Luftens  bestandige  Strømning  henimod  Polen  fra  Æqva- 
torialzonen  maa  gjøre  Lufttrykket  mindre  stærkt  her  end 

udenfor  denne,  hvor  Passaten  bestandig  bringer  ny  Luft 
til;  og  at  den  ved  40^  n.  B.  naaer  sit  Maximum,  kommer 
sandsynligviis  deraf,  at  der  her  ved  den  bestandige  Kamp 
mellem  den  tilbagevendende  Passat  og  Polarstrømmen 
sammenhobes  større  Luftmasser  paa  denne  Brede.  Men 
hvorfor  den  nu  atter  aftager  længere  mod  Nord  istedenfor, 
som  man  skulde  troe ,  at  tiltage  paa  Grund  af  Luftens 
stedse  aftagende  Temperatur,  har  man  endnu  ikke  for- 
maaet  tilfredsstillende  at  forklare. 

Barometerstanden  er  ikke  eens  til  alle  Tider  af 
Døgnet,  som  man  jo  ogsaa  ifprveien  kunde  slutte  sig  til 
af  Forandringerne  i  Luftens  Temperatur  og  Fugtigheds- 
tilstand. I  de  tropiske  Egne,  hvor  Veiret  udmærker  sig 
ved  saa  stor  Regelmæssighed,  er  det  samme  Tilfældet 
med  Barometerstanden,  endog  i  den  Grad,  at  man  kan 
benytte  Barometret  til  at  bestemme  Klokkeslettet  uden  at 
feile  meer  end  høist  17  Minuter.  To  Gange  daglig.  Kl. 
9  eller  9i  F.  M.  og  Kl.  10^  eller  lOf  E  .M.,  naaer  den 
sit  Maximum,  og  to  Gange,  Kl.  4  eller  4J  E.  M.,  og  Kl. 
4  F.  M.,  naaer  den  sit  Minimum-  Denne  regelmæssige 
Forøgelse  og  Formindskelse  af  Lufttrykket  har  Humboldt 
iagttaget  saavel  i  Havets  Niveau  som  paa  en  Høide  af 
over  12000  Fod,  uden  at  Storm,  Torden  eller  Regn  for- 
aarsagede  nogen  Forstyrrelse  deri.  Ogsaa  udenfor  Vende- 
kredsene finder,  som  Enhver  let  vil  kunne  overbevise  sig 
om  ved  hyppig  i  Løbet  af  en  Dag  at  iagttage  Barometret, 
en  daglig  Stigen  og  Synken  Sted,  omtrent  til  de  samme 
Tider,  dog  saaledes,  at  saavel  INIaximum  som  Minimum 
om  Vinteren  indtræde  senere  om  Formiddagen  og  tidligere 
om  Eftermiddagen,  altsaa  ligge  Middag  nærmere.  Veirets 
Ustadighed  foraarsager  desuden  her  langt  flere  og  større 
tilfældige   Forandringer    i  Barometerstanden   end   Tilfældet 

er  i  Tropelandene,  og  disse  blive  desto  større  jo  mere 
man  fjerner  sig  fra  Æqvator.  Ogsaa  Forskjellen  mellem 
det  daglige  Maximum  og  Minimum  aftager  med  den  til- 
tagende Polhøide.  Under  Æqvator  udgjør  den  saaledes 
noget  over  en  Linie,  i  Hal  le  (51^29  n.  B.)  0,28  Linier 
og  under  70^  kun  0,18  Linier. 

Barometret  angiver  altsaa  Forandringerne  i  Luft- 
trykket, men  at  det  tillige  skulde  kunne  benyttes  som 
Veirprophet,  saaledes  som  almindelig  antages,  er  falsk. 
Vel  hændes  det  ofte,  at  der,  naar  det  pludselig  falder 
stærkt,  indtræder  Uveir,  fordi  enhver  betydelig  Forandring 
af  Luftens  Tæthed  fremkalder  heftige  Bevægelser  i  den, 
hvorved  den  atter  stræber  at  naae  den  forstyrrede  Ligevægt; 
og  ligeledes  er  det  ofte  Tilfældet,  at  Barometret  stiger, 
naar  Veiret  atter  bliver  roligt,  men  at  dets  Falden  altid 
skulde  tilkjendegive  et  forestaaende  Regnveir,  er  ikke 
Tilfældet,  hvilket  Observationer,  der  udtrykkelig  ere  an- 
stillede for  at  bringe  dette  til  Vished,  have  viist.  I 
Padua  blev  saaledes  af  1175  Elegndage  kun  de  756  forud 
forkyndte  ved  Barometrets  Falden;  ja  man  har  endogsaa 
hyppig  seet,  at  det  under  langvarigt  Regnveir  har  staaet 
høit,  og  at  der  da  er  indtraadt  klart  Veir,  naar  det 
atter  faldt. 

Hvad  Luftens  Elektricitet  angaaer,  saa  synes  den 
ifølge  de  anstillede  Undersøgelser  at  være  stærkere  ved 
tør  Luft  end  ved  fugtig,  og  stærkere  ved  kold  Luft  end 
ved  varm.  Efter  Schiibler  er  den  sædvanlig  svag  kort 
før  Solens  Opgang,  stiger  derefter  og  naaer  sit  ene 
Maximum  kort  efter  Solopgang,  nu  synker  den  atter 
til  1—2  Timer  før  Solens  Nedgang,  stiger  nu  igjen,  og 
naaer  sit  andet  Maximum  kort  efter  Solens  Nedgang. 
Saaledes  er  dens  daglige  Gang,  naar  Veiret  er  klart;  er 
Himlen    derimod    bedækket    med    Skyer,    eller    naar    det 

regner,  indtræde  mange  Afvigelser  fra  denne  Regel.  Ogsaa 
angaaende  Luftelektricitetens  Forhold  paa  de  forskjellige 
Aarstider  har  S ch ubier  anstillet  Iagttagelser  i  Tiibingen 
og  fundet,  at  Forskjellen  paa  Maximum  og  Minimum  i 
Sommermaanederne  næsten  er  dobbelt  saa  stor  som  i 
Vintermaanederne,  og  at  denne  Forskjel  overhovedet  til- 
tager, jo  mere  Solen  nærmer  sig  til  Zenith;  derimod  er 
Luftelektricitetens  Styrke  i  det  Hele  større  ved  lavere 
Temperatur  end  ved  høiere,  og  størst  ved  streng  Kulde. 

Med  Hensyn  til  Luftelektricitetens  Forhold  i  de  for- 
skjellige Zoner  synes  det  at  fremgaae  af  de  Iagttagelser, 
man  hidindtil  har,  at  den  er  stærkere  i  den  kolde  Zone, 
idetmindste  i  de  lavere  Luftlag,  end  i  Nærheden  af 
Æqvator,  hvilket  jo  ogsaa  stemmer  med,  hvad  vi  ovenfor 
have  sagt,  at  den  er  større  ved  kold  og  tør  Luft  end 
ved  varm  og  fugtig.  Man  kan  vel  altsaa  antage,  at  den 
tiltager  fra  Æqvator  mod  Polerne. 

Angaaende  Tordenveirenes  geographiske  Fordeling 
ere  Optegnelserne  endnu  for  faa,  og  Phænomenet  er  for- 
meget afhængigt  af  lokale  Forhold,  til  at  man  med  Sikker- 
hed kan  bestemme  nogen  Regel.  Hvor  Lufthavet  har  en 
flydende  Bund,  altsaa  ude  paa  det  store  Ocean,  bliver 
den  elektriske  Ligevægt  sjeldnere  forstyrret  end  i  Land- 
luften ,  derimod  foranledige  selv  smaae  Øer  midt  i  det 
aabne  Hav  hyppig  Dannelsen  af  Tordenveir.  Det  synes, 
efter  de  Optegnelser,  man  har,  som  om  Tordenveirenes 
Hyppighed  staaer  i  omvendt  Forhold  til  Luflelektricitetens 
Styrke.  Imellem  Vendekredsene  danner  der  sig  i  Hegn- 
tiden  næsten  daglig  Tordenveir  nogle  Timer  efter  Middag, 
og  intetsteds  optræde  de  med  en  saa  frygtelig  Voldsomhed 
som  her,  hvorom  vi  hos  os  slet  ikke  have  noget  Begreb. 
Efterat  Himmelen  om  Morgenen  har  været  klar,  bedækker 

den  sig  ved  Middagstid  hurtig  med  Skyer,  der  ere  saa 
tykke  og  sorte,  at  det  næsten  bliver  ligesaa  mørkt  som 
om  Natten.  Umiddelbart  før  Uveiret  bryder  løs  indtræder 
sædvanlig  Vindstille,  og  Temperaturen  synker  meget 
hurtig.*  I  Begyndelsen  lyner  det  i  Horizonten,  og  Tordenen 
høres  i  det  Fjerne,  men  hurtig  nærmer  Uveiret  sig, 
Lynene  følge  Slag  i  Slag,  og  Tordenen  ruller  med  en 
frygtelig  Styrke.  Sædvanlig  opstaaer  samtidig  en  rasende 
Storm,  der  bringer  Havet  til  at  gaae  langt  op  paa  Land, 
kaster  Skibe  høit  op  paa  Kysten,  omstyrter  Huse  og  an- 
retter frygtelige  Ødelæggelser.  Det  er  disse  med  Torden 
og  Lynild  forbundne  Storme,  som  man  kalder  Tornados 
eller  Orkaner  og  i  det  chinesiske  Hav  Typhoner. 
Sædvanlig  indtage  de  kun  et  lille  Rum,  i  en  Afstand  af 
en  halv  Snees  Mile  hersker  der  ikke  sjelden  fuldkommen 
Vindstille.  1  Almindelighed  medføre  de  en  Forandring  i 
Vindens  Retning,  undertiden  gjennemløber  denne  i  kort 
Tid  hele  Compasset.  Som  anført  er  det  isæ.r  i  Regn- 
tiden, at  de  indtræffe,  kun  i  Vindstillets  Region  indfinde 
de  sig  næsten  daglig  i  hele  Aaret.  Sædvanlig  opstaae  de, 
ligesom  hos  os,  paa  den  Tid  af  Dagen,  hvor  Varmen  er 
størst;  kun  i  det  Indre  af  Continenterne,  især  i  Bjerg- 
egne, forekomme  de  ogsaa  om  Natten,  saaledes  efter 
Caillé  i  Bjergene,  der  ligge  Syd  for  Saharas  vestlige 
Deel.  Paa  Mader a  synes  de  hyppigst  at  forekomme  om 
Vinteren.  Paa  denne  Tid  ligger  nemlig  Grændsen  for 
Nordostpassaten  i  Nærheden  af  denne  0,  og  ved  den 
Kamp,  der  saaledes  opstaaer  her  mellem  den  tilbage- 
vendende Passat  og  Polarstrømmen,  ere  elektriske  Ex- 
plosioner  hyppige.  En  mærkværdig  Modsætning  til  de 
andre  Tropelande  frembyder  den  peruanske  Kyst,  hvor 
det  aldrig  lyner    eller  tordner. 

!  Hvad  Landene  udenfor  Vendekredsene  angaaer,  saa 
har  man  kun  fra  faa  Steder  saadanne  Optegnelser,  at  man 
kan  danne  sig  et  nogenlunde  rigtigt  Begreb  om  Torden- 
veirenes  Hyppighed  og  Fordeling  paa  de  forskjellige  Aars- 
tider.  I  det  nordlige  Italien  forekomme  omtrent  40  Torden- 
veir  om  Aaret,  hvoraf  over  Halvdelen  om  Sommeren,  om- 
trent en  Femtedeel  om  Efteraaret  og  kun  en  Tolvtedeel 
om  Vinteren.  Rom  har  omtrent  det  samme  Antal  Torden- 
veir,  der  ligeledes  forekomme  hyppigst  om  Efteraaret  og 
Sommeren.  I  Palermo  derimod  er  Tordenveirenes  Antal 
i  Gjennemsnit  kun  13  om  Aaret,  hvoraf  de  fleste  fore- 
komme om  Efteraaret.  Nord  for  Alperne  forekomme  Torden- 
veir  fornemmelig  i  den  varme  Aarstid  og,  ligesom  ved 
llegnmængden,  finde  vi  en  regelmæssig  Forandring  i  deres 
Antal  og  Fordeling  paa  Aarstiderne,  jo  mere  vi  fjerne  os 
fra  Atlanterhavets  Kyster.  Kun  Bjergegne  gjøre  en  Und- 
tagelse herfra,  idet  Tordenveir  der  ere  hyppigere,  især  paa 
Bjergenes  vestlige  Skraaninger.  Ved  Atlanterhavets  Kyster 
forekomme  omtrent  20  Tordenveir  om  Aaret,  hvoraf  om- 
trent Halvdelen  om  Sommeren,  en  Femtedeel  om  Efter- 
aaret, og  kun  en  Tolvtedeel  om  Vinteren.  I  Tydskland 
er  Tordenveirenes  Antal  endnu  næsten  ligesaa  stort,  men 
forholdsviis  endnu  hyppigere  om  Sommeren  og  Foraaret, 
sjeldnere  om  Efteraaret  og  meget  sjeldne  om  Vinteren. 
Længere  inde  paa  den  gamle  Verdens  Fastland  aftager 
deres  Antal  endnu  mere;  i  Petersborg  og  Moskou  findes 
omtrent  17  om  Aaret,  i  Kasan  9  og  i  Irkutzk  kun  8;  om 
Vinteren  mangle  de  næsten  ganske,  over  tre  Fjerdedele 
forekomme  om  Sommeren,  og  det  ringe  Antal,  der  viser 
sig  om  Foraar  og  Efteraar,  forekomme  ogsaa  kun  i  disse 
Aarstiders  varmeste  iVlaaneder.  Den  skandinaviske  Halvø 
frembyder  med  Hensyn  til  Tordenveirene  den  samme  xMod- 

sætning  mellem  Kyst-  og  Continentalklima,  som  med  Hen- 
syn til  Regnens  Mængde  og  Fordeling  paa  Aarstiderne. 
Paa  Vestkysten  ere  Tordenveir  overhovedet  meget  sjeldne, 
i  Bergen  f.  Ex.  kun  5 — 6  om  Aaret  og  i  Søndmør  endog 
kun  3  eller  4,  og  de  forekomme  næsten  altid  om  Vinteren, 
mindre  hyppig  om  Efteraaret  og  sjelden  om  Sommeren. 
De  opstaae  ligesaavel  efter  flere  Ugers  stærk  Frost,  som  efter 
langvarigt  Tøveir,  men  i  begge  Tilfælde  komme  de  altid 
med  vesthge  Vinde  og  foraarsages  sandsynligviis  ved 
pludselige  Omslag  i  Temperaturen.  Paa  Øerne  langsmed 
Kysten  ere  de  stærkest,  svagere  ere  de  allerede  i  det 
Indre  af  Fjordene;  i  Sverrig  derimod  er  deres  Fordeling 
den  samme  som  i  Rusland,  altsaa  Tordenveir  om  Vinteren 
saagodtsom  ubekjendt,  hvorimod  de  her  ere  hyppigere  i 
hele  Aaret,  i  Stokholm  f.  Ex.  omtrent  9,  hvoraf  de  fire 
Femtedele  om  Sommeren,  og  de  andre  om  Foraar  og 
Efteraar.  Tordenveir  om  Vinteren  synes  overhovedet  at 
forekomme  hyppigst  ved  høie,  stelle  Kyster,  derfor  ere 
de  ogsaa  hyppigst  paa  denne  Aarstid  paa  Island,  Fær- 
øerne, Øerne  ved  det  nordlige  Skotland  og  ved  Nord- 
amerikas Vestkyst. 

Længere  mod  Nord  mellem  70  og  75^  n.  R.  synes 
Tordenveir  at  være  endnu  sjeldnere,  idet  den  vigtigste 
Betingelse  for  deres  Dannelse,  pludselig  Fortætning  og 
Nedslag  af  en  stor  Mængde  Vanddampe ,  mangler  paa 
Grund  af  Luftens  ringe  Fugtighed.  Saaledes  har  Gisecke, 
som  i  sex  Aar  opholdt  sig  i  Grønland  under  70^  n.  R.,  i 
al  denne  Tid  kun  bemæ.rket  et  eneste  Tordenveir,  og 
hermed  stemme  ogsaa  andre  Reisendes  Beretninger. 

Da  Elektriciteten  efter  al  Sandsynlighed  spiller  en 
ikke  uvigtig  Rolle  ved  Dannelsen   af  Hag  el*),   omtale   vi 


')  See  forøvrigt  dette  Tidsskrift  Ud,  4  Pag.  289. 

her  med  et  Par  Ord  Hagelveirenes  Forekomst,  saavidt 
den  er  bekjendt,  skjøndt  dette  Meteor  paa  Grund  af  sin 
Sjeldenhed  er  mindre  vigtigt  i  klimatisk  Henseende. 
Mellem  Vendekredsene  ere  Hagelveir  meget  sjeldne,  idct- 
mindste  i  Slettelandet.  I  Cumana  er  det  saaledes  ubekjendt, 
og  Hagel,  der  i  Aaret  1721  faldt  paa  Martinique,  vakte 
der  den  største  Opsigt.  I  de  høiere  Regioner  er  llagel 
derimod  efter  Hum  boldt  og  Andre  et  ikke  sjeldent 
Phænomen,  og  at  det  desuagtet  mangler  i  Slettelandet, 
maa  vel  altsaa  hidrøre  fra,  at  Hagelkornene  smelte,  førend 
de  naae  saa  langt  ned.  Paa  høiere  Breder  forekomme 
Hagel  overalt,  hvor  det  regner.  Hagelveirets  Hyppighed 
aftager  fra  Europas  Vestkyst  til  det  Indre  af  Continentet, 
og  samtidig  forandres  dets  Fordeling  paa  Aarstiderne.  I 
England  er  det  sjeldnest  om  Sommeren,  hyppigst  om 
\interen,  omtrent  45  Procent,  medens  kun  nogle  og  lyve 
Procent  forekomme  om  Foraaret  og  omtrent  ligesaa  mange 
om  Efteraaret.  I  Frankrig  er  det  ligeledes  sjeldnest  om 
Sommeren,  men  noget  hyppigere  om  Foraaret  end  om 
Vinteren;  i  Tydskland  er  det  hyppigst  om  Foraaret,  der- 
næst om  Sommeren  og  sjeldnest  om  Vinteren,  og  i  Rus- 
land forekommer  omtrent  Halvdelen  af  alle  Aarets  Hagel- 
veir om  Sommeren,  derimod  er  det  sjeldnest  om  Vinteren 
og  Efteraaret. 

Luftens  Gj  ennemsigtighed,  der  betinger  Sollysels 
Styrke,  aftager  fra  Æqvator  til  Polerne.  Til  at  maale 
den  benytter  man  i  Almindelighed  Saussures  Kyano- 
meter,  som  angiver  Graden  af  Himmelens  blaae  Farve,  der 
igjen  er  afhængig  af  Luftens  Gjennemsigtighed,  idet  den 
bliver  desto  mørkere,  jo  større  denne  er.  Kyanometrets 
Middelstand  er  efter  Hum  boldt  i  den  hede  Zone  ved 
Havets  Niveau  23^,   i  Paris   derimod   kun  10^.     I   Nord- 

amerika  er  den  som  tidligere  anført,  paa  Grund  af  Luftens 
store  Tørhed  meget  mindre  end  i  Europa.  Efter  H  u  m  b  o  I  d  t 
tiltager  den  ogsaa  med  Høiden  over  Havets  Niveau;  han 
fandt  den  saaledes  paa  Andesbjergene  i  en  Høide  af 
18000  Fod  46*^.  Ogsaa  blandt  Gemsejægerne  paa  Alperne 
er  det  en  gammel  Erfaring,  at  Himmelen  bliver  mørkere 
blaa,  altsaa  Luften  mere  gjennemsigtig,  jo  høiere  man 
stiger  op  paa  Bjergene.  Paa  Havet  er  efter  Humboldt 
Himmelens  Farve  blegere  end  i  det  Indre  af  Fastlandet. 
Forøvrig  har  man  endnu  kun  meget  faa  Observationer  med 
Kyanometret. 

Af  det  Foregaaende  fremgaaer,  at  de  Forandringer, 
der  idelig  foregaae  i  vor  Atmosphære,  staae  i  den  nøieste 
Forbindelse  indbyrdes  og  gjensidig  fremkalde  og  paavirke 
hinanden;  Varmen  foraarsager  ved  sin  forskjellige  For- 
deling i  de  forskjellige  Luftlag  Bevægelser  i  Dunstkredsen, 
og  de  derved  fremkaldle  Luftstrømninger  indvirke  atter 
paa  Temperaturen  ved  at  føre  kold  Luft  til  varmere  Egne 
og  omvendt.  Varmen  fremkalder  ligeledes  Fordampning 
af  Vandet  deels  umiddelbart,  deels  middelbart  ved  at  for- 
mindske Lufttrykket,  hvorved  Fordampningen  lettes,  og 
ved  at  fremkalde  Strømninger  i  Atmosphæren ,  hvorved 
den  Luft,  der  allerede  er  mættet  med  Vanddampe,  føres 
bort  og  viger  Pladsen  for  mere  tør  Luft;  men  til  Gjen- 
gjæld  indvirker  Fordampningen  igjen  paa  Temperaturen 
ved  at  binde  en  stor  Mængde  Varme.  Ligeledes  frem- 
kaldes Vanddampenes  Fortætning  og  Nedslag  ved  en  For- 
mindskelse i  Temperaturen,  men  denne  modarbeides  atter 
ved  selve  Fortætningen,  idet  derved  en  stor  Mængde 
bunden  Varme  bliver  fri.  Luftelektriciteten  staaer,  som 
tidligere  anført,  efter  al  Sandsynlighed  ogsaa  i  nøieste 
Forbindelse  med  alle   disse  Phænomener.     Man   vil  ogsaa 

have  seet,  at  Veirets  Beskaffenhed  i  de  forskjeUige  Egne 
vel  for  en  Deel  betinges  ai  lokale  Forhold,  men  dog 
hovedsagelig  skyldes  den  stærke  Hede  i  Vindstillets  Region, 
som  foraarsager  de  to  Hovedstrømninger  i  Atmosphæren, 
der  hist,  hvor  den  ene  bestandig  hersker,  frembringer  en 
næsten  bestandig  klar  Himmel,  her,  hvor  en  idelig  Kamp 
mellem  dem  finder  Sted,  og  hvor  snart  den  ene,  snart 
den  anden  har  Overhaand ,  gjøre  Veiret  i  høieste  Grad 
ustadigt. 

Der  hersker  med  Hensyn  til  Veirforholdene  en  Mængde 
Fordomme,  der  ere  gaaede  i  Arv  fra  Slægt  til  Slægt,  og 
for  hvis  Rigtighed  man  ingen  bedre  Grund  har  end  den, 
at  vore  Fædre  og  Oldefædre  ogsaa  troede  paa  dem.  Der- 
til hører  f.  Ex.  den  Tro  ,  at  Maaneskifterne  skulde  med- 
føre Forandring  af  Veiret.  Men  Maanen  varmer  ikke  saa- 
ledes  som  Solen,  dens  Skin  er  i  denne  Henseende  uden 
al  Kraft,  hvad  Indflydelse  skulde  det  da  kunne  have,  om 
den  vender  sin  lyse  eller  sin  mørke  Side  mod  Jorden? 
Man  vil  maaskee  indvende,  at  Erfaringen  synes  at  tale 
for  denne  Menings  Rigtighed;  ja,  eftersom  Maaneskifterne 
indtræde  hver  ottende  Dag,  saa  kan  det  ikke  være  Andet, 
end  at  Veiret  ofte  maa  forandre  sig  samtidig  med  dem, 
men  deraf  følger  endnu  ikke,  at  det  er  dem,  der  frem- 
kalde disse  Forandringer.  Og  hvor  ofte  hengaae  ikke  flere 
Maaneskifter,  uden  at  Veiret  forandres!  Desuden  vilde 
det  dog  være  urimeligt  at  antage,  at  Maaneskifterne,  hvis 
de  virkelig  besad  en  saadan  Indflydelse,  kun  skulde  yttre 
den  i  vor  Zone,  og  det  maatte  dog  være  Tilfældet,  thi  i 
Passatvindens  Region,  hvor  Maanen  skinner  ligesaa 
godt  som  hos  os,  er  Himlen  bestandig  klar,  trods  alle 
Maaneskifter.  Ligesaa  ugrundet  er  den  Tro,  at  visse 
Dage,   de  saakaldte  Mærkedage,    skulde  have  en  særegen 

Betydning  for  Veiret,  thi  det  vilde  være  aldeles  uforklarligt, 
hvorfor  netop  disse  Dage  fremfor  andre  skulde  have  en 
saadan  Indflydelse. 

Ligesaa  usikkre,  eller  rettere  sagt,  baade  bogstavelig 
og  billedlig  talt,  reent  grebne  ud  af  Luften  ere  de  Tegn, 
hvoraf  man  har  troet  at  kunne  forudsige  Veiret  længere 
Tid,  endog  hele  Aar  iforveien.  Ja,  naar  et  Tordenveir 
trækker  op,  saa  kjende  vi  det,  fordi  Erfaring  har  lært  os, 
hvorledes  en  Tordensky  seer  ud,  men  det  er  dog  i  alt 
Fald  kun  nogle  Timer,  at  vor  Fremsynethed  rækker.  Der- 
imod at  forudsige  Veiret  hele  Maaneder  eller  blot  en  Uge 
iforveien,  er  en  Umulighed  i  vor  Zone,  fordi  det  over- 
stiger menneskelige  Evner  at  forudsee  og  beregne  alle 
de  Tilfældigheder,  der  kunne  indvirke  paa  Vindenes  Retning 
og  Luftens  Fugtighedstilstand,  og  fordi  Veiret  i  de  sjeldneste 
Tilfælde  fabrikeres  —  sit  venia  verbo  —  paa  selve  Obser- 
vationsstedet,  men  i  langt  bortliggende  Egne.  Det  strider 
dog  mod  al  sund  Fornuft  at  antage,  at  der  i  hele  Maaneder 
iforveien  skulde  vise  sig  Tegn,  hvoraf  man  kunde  forud- 
see, at  der  f.  Ex.  til  en  bestemt  Tid  vilde  komme  Masser 
af  lis  svømmende  fra  Polarhavene  og  bringe  Kulde,  eller 
at  den  tilbagevendende  Passat  paa  en  bestemt  Tid  og 
paa  et  bestemt  Sted  vilde  naae  ned  til  Jorden  og  bringe 
varm  og  fugtig  Luft.  Dhrr.  Veirpropheter  have  været 
altfor  raske  til  at  slutte  »post  hoc,  ergo  propter  hoc«,  der- 
fra skrive  sig  alle  disse  falske  Meninger. 


Koi^lcpalmcriic  eller  €;^cadecrne. 

(Af  et  Foredrag,  holdt  i  den  naturhistoriske  Forening  Søndagen 
den  8de  Januar  1860). 

Af  Professor  A.  S.  Ørsted. 


lioglepalmerne  gjøre  Krav  paa  vor  Opmærksomhed  ikke 
alene  ved  mange  høist  eiendommelige  og  mærkelige  P'or- 
hold  i  deres  hele  Bygning,  men  navnlig  ved  den  Rolle  de 
have  spillet  i  Planteverdenens  Udviklingshistorie.  De  danne 
nemlig  ligesom  et  heelt  Afsnit  af  det  Billede,  som  Plante- 
verdenen udfolder  for  vort  Blik,  naar  vi  betragte  den  fra 
dens  første  Fremtræden  i  de  ældste  Jordperioder  og  for- 
følge den  i  dens  trinvise  Udvikling  til  en  bestandig  fiild- 
komnere  Skikkelse.  Disse  Planter,  som  nu  ere  indskrænkede 
til  en  lille  Deel  af  Jorden,  hvor  de  endda  kun  have  en 
ringe  Udbredning,  have  i  en  meget  fjern  Tid,  hvis  Afstand 
fra  Nutiden  kun  kan  udmaales  ved  Millioner  Aar*),  be- 
dækket alle  Lande,  dannet  den  fremherskende  Trævæxt  i 
Skovene  —  og  det  er  navnlig  derved  at  de  faae  en  saa 
stor  Betydning  for  os,  at  de  ere  som  den  sidste  Best  af 
en  fordums  udbredt  Slægt,  at  de  staae  som  tilbagelevende 
Repræsentanter  for  Jordens  Urbeboere  og  i  dette  umaade- 


Jordens  Alder  er  af  Physikerne  bleven   beregnet  til  omtrent  350 
Millioner  Aar. 

lige  Tidsrum,  medens  den  ene  Plante-  og  Dyreverden 
afløste  den  anden,  i  alle  væsentlige  Forhold  have  vedlige- 
holdt samme  Form  og  Bygning. 


J)nf>l.f: 


Cycas    circinalis    (Hunplante)    i   Forgrunden ;    fra   Toppen    af    Stammen    hænge    Frugt- 
bladene ned  ;    fra  Midten  af  Kronen  skyde  tre  Blade  næsten  lodret  iveiret  med  endnu 
indrullede  Smaablade.     I  Baggrunden   sees  flere  Exemplarer  af  Cycas  revoluta. 

Naar  man  seer  disse  Planter  med  deres  lige,  ofte 
udeelte  Stamme,  en  stor  Endeknop  og  store  finnede 
Blade,  skulde  man  let  fristes  til  at  henføre  dem  til  Pal- 
merne —  til  disse  bleve  de  ogsaa  henregnede  af  de 
Botanikere,  som  først  lærte  dem  at  kjende  —  og  dog 
skulle  vi  see,  at  de  have  langt  større  Slægtskab  med 
Naaletræerne  og  tildeels  med  Bregnerne,  saa  at  de  danne 
et  mærkeligt  Forbindelsesled  mellem  disse  tre  Afdelinger 
af  Planteriget. 

Koglepalmerne  have  en  stor  Pælerod,  som  trænger 
dybt  ned  i  Jorden,  saa  at  de  allerede  herved  adskille  sig 
fra  Palmerne,    hos   hvilke   Hovedroden   snart  bortdøer  og 

erstattes  af  Birødder.  Stammen  er  som  oftest  meget  lav,  kun 
3—5  Fod  høi,  oval  (Fig.  2)  eller  cylindrisk;  dog  opnaaer  den 
hos  Slægten  Cycas  ikke  sjelden  en  Høide  af  30 — 40,  ja 
undertiden  af  70  Fod  (C.  Thouarsii  paa  Madagascar).  Den 
er  enten  bestandig  udeelt  eller  faaer  i  en  høiere  Alder 
faa  galTelformede  Grene.  Hvad  der  især  giver  Stammen 
et  meget  eiendommeligt  Udseende  er  en  fuldkommen  Mangel 
af  Stængelstykker  eller  saadanne  Dele  af  Stammen,  som 
ligge  mellem  de  paa  hinanden  følgende  Blade  —  i  denne 
Henseende  ligner  den  de  saakaldte  Dværggrene  f.  Ex. 
hos  Frugttræerne,  hvor  de  i  Almindelighed  kaldes  Spore- 
grene —  og  dernæst  en  tæt  Beklædning  af  Bladskederne 
(kun  Slægterne  Zamia  og  Stangeria  have  nøgne  Stammer). 

Fig.  2. 


En  Hanplante  af  Stangeria  paradoxa,  omtrent  '/15   af  den  naturlige  Størrelse. 


Koglepalmerne  ere  af  alle  træagtige  Planter  de,  som  have 
den  langsomste  Væxt.  Cycas  revoluta  er  i  en  Alder  af 
50  Aar  kun  3—4  Fod  høi,  saa  at  den  ikke  engang  voxer 
een   Tomme   om  Aaret  i  Høide.     Paa  Japan,   hvor   denne 


tu 


Art  især  plantes  hyppig  omkring  Klostrene  som  Symbol 
paa  Udødelighed,  skulle  de  3 — 400  Aar  gamle  Exemplarer 
kun  have  en  Høide  af  15—20  Fod;  ikke  at  tale  om  de 
Dværgexemplarer,  som  Chineserne  ifølge  deres  ogsaa  paa 
Havedyrkningen  overførte  bizarre  Smag  frembringe  ved 
Konst,  og  som,  uagtet  de  ere  meget  gamle,  kun  opnaae 
en  Høide  af  1  Fod.  De  for  Kapstaten  eiendommelige 
Koglepalmer  (Encephalartos)  synes  af  alle  at  have  den 
langsomste  Væxt;  2 — 300aarige  Planter  opnaae  kun  en 
FTøide  af  5  Fod. 


Fig.  3. 


Tversnit  af  en  Stamme  af  Encephalartos  Frederici  Guilielmi,  tegnet  efter  et  Exemplar 

som  opbevares  i  den  botaniske  Haves  Museum,     1/5  —  l/g    af  den  naturlige  Størrelse. 

Den  meget    store  Marv  er  adskilt    fra    Barken    ved    4  Lag.    afvexlende  Ved    og  Bast, 

gjennemskudte  af  Marvstraaler.     Yderst  en  tæt  Beklædning  af    Bladskeder, 

hvori  smalle  Korklag  (a). 

Stammen  er  i  den  indre  Bygning  endnu  mere  af- 
vigende end  i  den  ydre  Form.  Ved  første  Betragtning 
synes  den  at  stemme  nærmest  overeens  med  Palmestammen, 
da  Cellevæv  deels  som  Marv  og  deels  som  Bark  indtager 
den  allerstørste  Deel;   men   Karbundterne  ligge   ikke   her 

spredte;  de  ere  forenede  i  et  Vedlegeme,  som  adskiller 
Marven  fra  Barken*),  og  som  i  Almindelighed  kun  bestaaer 
af  et  eller  to,  men  hos  Cycas  af  7 — 8  Lag,  der  i  et 
Tversnit  vise  sig  som  vore  Træers  concentriske  Ringe. 
Fra  disse  adskille  de  sig  imidlertid  meget  væsentlig  derved, 
at  de  ikke  ere  Aarringe  eller  at  der  ikke  dannes  een 
hvert  Aar;  thi  da  der  hos  Exemplarer,  som  ere  over 
Hundrede  Aar  gamle,  i  det  Høieste  kun  findes  7 — 8  Lag, 
kan  man  vide,  at  der  maa  ligge  en  længere  Aarrække 
mellem  Dannelsen  af  hvert  Lag**).  Hertil  kommer  endnu 
en  anden  meget  væsentlig  Forskjel;  Vedlagene  ere  nemlig 
adskilte  fra  hinanden  ved  et  Lag  af  Bast;  hos  vore  Træer 
derimod  ligge  alle  Vedlagene  sammen  for  sig  indvendig, 
og  alle  Bastlagene  ere  forenede  til  et  sammenhængende 
Bastlegeme,  som  ligger  uden  om  Vedet.  Med  Hensyn  til 
Vedets  Sammensætning  stemme  Koglepalmerne  ganske 
overeens  med  Naaletræerne;  begge  adskille  sig  nemlig 
baade  fra  de  enkiimbladede  og  de  tokiimbladede  Træer 
derved,  at  Vedet  ganske  mangler  de  egentlige  Kar  og 
kun  bestaaer  af  porøse  eller  med  mange  smaa  punkt- 
formige  Fordybninger  forsynede,  lange,  rørdannede  Celler. 
Medens  disse  Planter  kun  have  een  eller  faa  normale 
Knopper,  danne  de  saa  meget  desto  lettere  de  saakaldte 
uregelmæssige  eller  Adventivknopper,  som  bryde  frem  paa 
forskjellige  Steder  af  Stammen,  dog  især  ved  Grunden; 
ligeledes  dannes  de  paa  Bladskederne,  endog  naar  disse 
løsnes  fra  Stammen  —  en  Egenhed,  som  giver  Anledning 
til  en  let  og  hurtig  Formering,  og  som  først  blev  iagt- 
taget i  den  botaniske  Have  i  St.  Petersburg,  da  den  store 

*)  Fra  Vedet  gaae  Karbundter  gjennem  Barken  til  Bladene  og  ligeledes 

findes  1  Marven  ofte  spredte  Karbundter  (Fig.  3). 
")  Hvor  lang  og  efter  hvilken  Lov  er  endnu  ukjendt. 


Fie.  4. 

Oversvømmelse  1824  dræbte  de  fleste  Planter  i  Drivhusene. 
Cycadeernes  Stammer  raadnede,  men  af  hver  Bladskede 
fremkom  der  en  Knop*). 

Knopperne  ere  omgivne  af  een  eller  flere  Kredse  af 
skjælagtige  Blade  (Knopskjæi) ,  der  alene  bestaae  af  Blad- 
skeden, da  Pladen  ikke  kommer  til  Udvikling.  Naar 
Knopperne  aabne  sig,  viser  der  sig  —  dog 
kun  hos  Cycas  —  et  lignende  Forhold 
som  hos  Bregnerne,  idet  Smaabladene  ere 
spiralformigt  indrullede  (Fig.  4)**).  Bla- 
dene ere  altid  finnede  ligesom  hos  Pal- 
merne og  ofte  meget  store,  4—8  Fod 
lange;  hos  nogle  danne  de  ved  deres 
regelmæssige  Buer  en  smuk  Krone  (t.  Ex. 
hos  Cycas  circinalis ,  hos  Ceratozamia), 
hos  andre  staae  de  stivt  og  strittende 
i  Veiret  (t.  Ex.  hos  Cycas  revoluta, 
hos  Encephalartos).  —  Bladskeden,  der 
er  kort  og  tyk,  spiller  her  en  langt  vigtigere  Rolle 
end  hos  de  fleste  andre  Planter;  den  har  nemlig  en 
meget  lang  og  selvstændig  Livsvirksomhed.  Naar  den 
øvrige  Deel  af  Bladet  visner  og  falder  af  efter  1—3 
Aars  Forløb,  blive  Bladskederne  siddende  og  danne 
under  hele  Plantens  Liv  en  tæt  Beklædning  (Fig.  3),  der 
for  Koglepalmerne  er  af  samme  Betydning  som  Barken  for 
vore  Træer.  Her  danner  sig  nemlig  et  Korklag,  som  udbreder 


Et  Stykke  af  et  Blad 
af  Cycas  circinalis  med 
indrullede  Smaablade. 


')  Verhandl.  zur  Beford.  d.  Gartenb.  in  Preussen,  3  D.  p.  312. 

*)  Hos  Bregnerne  er  ogsaa  den  fælles  Bladstilk  ind  rullet  paa  samme 
Maade,  men  det  er  urigtigt,  som  i  Almindelighed  angives,  at  det 
samme  ogsaa  finder  Sted  med  Cycadeernes  Bladstilk;  den  er  altid 
ret  i  Knoppen,  saaledes  som  de  frembrydende  Blade  i  Midten  af 
Kronen  af  Cycas  circinalis  (Fig.  1)  vise. 

sig  over  hele  Bladskedens  ydre  Hrudflade  og  tjener  som  en 
heskyttende  Hud;  og  ligesom  i  Harken  de  efterliaanden 
bortdøende  ydre  Dele  ved  et  Korklag  sondres  fra  de  indre, 
som  fortsætte  deres  Livsvirksomhed,  saaledes  see  vi  ogsaa 
det  Samme  gjentage  sig  i  disse  Bladskeder  (Fig.  2  a)*). 
De  unge  Stammer  —  og  hos  de  Arter,  der  have  en  meget 
lav  oval  Stamme,  ogsaa  de  gamle  —  faae  ved  de  blivende 
Bladskeder  megen  Lighed  med  Løgvæxterne,  og  der  er 
ingen  Tvivl  om,  at  Bladskederne  ogsaa  her  tildeels  have 
samme  Betydning  for  Planternes  Liv  som  de  kjødede 
Skjæl  hos  Løgene,  nemlig  at  tjene  som  Beskyttelse  mod 
de  ydre  Indvirkninger,  navnlig  mod  den  brændende  og 
udtørrende  Solvarme.  Vi  finde  dem  derfor  ogsaa  stærkest 
udviklede  hos  de  Arter,  som  have  hjemme  paa  de  tørre 
solbeskinnede  Høisletter,  saaledes  navnlig  hos  Capstatens 
Encephalartos-Arter.  —  Den  fælles  Bladstilk  er  ofte  for- 
neden besat  med  Torne,  som  enten  ere  regelmæssig 
stillede  i  to  Rækker  (hos  Cycas)  og  da  ere  omdannede 
Smaablade,  eller  spredte   uden   Orden  (hos   Ceratozamia), 


Korken  spiller  som  saarlægende  en  vigtig  Rolle  i  Planteriget- 
Den  bestaaer  af  sniaa,  flade,  tavlcformede  Celler,  hvis  Vægge  ere 
dannede  af  en  anden  Subslants  (Korksubstants)  end  de  egentlige 
Celler,  hvorved  de  blive  bedre  istand  til  at  modstaae  de  ydre 
Indvirkninger.  Korken  breder  sig  snart  over  Saarflader,  som 
enten  opstaae  ved  tilfældige  Beskadigelser,  eller  naar  Planten  af 
egen  Drift  skiller  sig  ved  saadanne  Dele,  som  ikke  længere  ere 
den  til  Nytte.  Skjærer  man  en  Kartoft'el  igjennem  og  lægger  de 
to  Halvdele  med  Snitfladen*  nedad  paa  en  Talerken,  vil  der  inden 
8  Dages  Forløb  have  dannet  sig  et  Korklag  over  hele  Snitfladen. 
Her  opstaaer  paa  denne  Maade  en  ny  Skal,  som  forhindrer  Ud- 
dunstningen, og  den  saaledes  gjennemskaarne  Kartofl'el  holder 
sig  lige  saa  læ-nge  frisk,  som  om  den  havde  været  ubeskadiget. 
Naar  Bladene  falde  af  Træerne  om  Efteraaret,  breder  Korken  sig 
over  Bladarrene,  og  naar  de  ydre  Barklag  afkastes,  over  de  til- 
bageblevne indre  endnu  friske  Dele  af  Barken. 


ns 


i  hvilket  Tilfælde  de  ere  Udvæxter  af  Overhuden.  Smaa- 
bladene,  hvoraf  der  ofte  findes  over  100  Par,  ere  næsten 
altid  noget  nedløbende  og  tiileddede,  saa  at  de  løsne  sig 
fra  den  fælles  Bladstilk  og  falde  af;  de  ere  læderagtige, 
stive,  ofte  stikkende,  enten  heelrandede  eller  takkede, 
sjelden  med  dybere  Indskjæringer  (Encephalartos).    Medens 

Fig.  5. 


a  et  Stykke  at  et  Blad  af  Ceratozamia  robusta,    b  af  Cycas  circinalis,    c  af  Stangeria 

paracloxa. 

Cycas  (Fig.  5  b)  og  Stangeria  (Fig.  5  c)  kun  have  een 
stor  Midtnerve,  findes  der  hos  alle  de  andre  mange  fine 
parallele  Længdenerver  (Fig.  5  a);  derimod  mangle  de  i 
Reglen  altid  Sidenerver,  og  man  antog  heri  at  have  en 
Charakteer,  hvorved  man  med  Sikkerhed  kunde  skjelne 
de  fossile  Bregne- og  Cycadeeblade  fra  hinanden;  men  da 
blev  man  for  faa  Aar  siden  bekjendt  med  en  mærkelig 
Slægt  (Stangeria)*)  fra  Østafrica  (Port  Natal),  hvis  Blade 
ere   forsynede    med   Sidenerver  og   stemme    saa  fuldkom- 


*)  Opkaldt  efter  Dr.  Stanger,  som  først  sendte  levende  Exemplarer 
af  denne  Plante  til  England.  Den  har  først  i  de  senere  Aar 
blomstret  i  den  botaniske  Have  i  Kew  ved  London,  og  det  viste 
sig  da,  at  den  til  Bregnerne  (først  under  Navn  af  Lomaria  coriacea 
Kunze  [1835],  senere  som  Lomaria  eriopus)  henførte  Plante  var 
en  Koglepalme.     Gurtis's  Botanical  Magazine  1859. 

ment  overeens  med  Bregnernes;  at  man  førend  Blomster- 
standen var  kjendl,  troede  at  maatte  henføre  dem  til  en 
Art  af  Bregneslægten  Lomarla  (L.  coriacea)*). 

Man  antager  i  Almindelighed,  at  der  er  en  brat 
Kløft  imellem  Blomsterplanterne  og  de  saakaldte  lavere 
eller  blomsterløse  Planter;  men  en  rigtig  Tydning  af 
Koglepalmernes  i  flere  Henseender  høist  eiendommelige . 
Befrugtningsorganer  vil  vise,  at  disse  Planter  danne  det 
smukkeste  Bindeled  mellem  ovennævnte  to  store  Afdelinger 
af  Planteriget.  Koglepalmerne  have  nemlig  ikke  egentlige 
Blomster,  men  kun  Støvblade  og  Frugtblade,  som  ere 
forenede  i  en  kogleformig  Støvblad-  og  Frugtbladstand 
(Fig.  2,  10,  11).  En  Blomst  er  nemlig  en  Green,  der 
er  omdannet  paa  en  egen  Maade,  har  undergaaet  en 
eiendommelig  Metamorphose;  som  alle  andre  Grene  frem- 
kommer den  altid  i  Hjørnet  af  et  Blad;  dette  Blad,  som 
er  mindre  og  af  en  anden  Form  end  de  egentlige  Blade, 
kaldes  Blomsterblad  eller  Dækblad.  Hos  Koglepalmerne 
derimod  dannes  der  ikke  nogen  Knop  i  Hjørnet  af  Dæk- 
bladene, men  disse  omdannes  selv  til  Befrugtningsorganer, 
enten  til  Sløvblade  eller  Frugtblade,  eller  med  andre  Ord, 
hos  Koglepalmerne  have  de  til  de  fuldkomnere  Planters 
Blomster  svarende  Organer  en  meget  mere  enkelt  Byg- 
ning; til  en  Blomst,  der  ellers  bestaaer  baade  af  en 
Stængeideel  (Frugtbunden)  og  Blade,  svarer  her  et  eneste 
Blad.     Støvbladene    ere   forenede   til   en   ofte   meget  stor 


*)  Nogle  Botanikere  have  troet  —  ja  Schacht  holder  endnu  fast  ved 
denne  Mening  (Lehrb.  2  D.  p.  28)  —  at  de  ovenfor  beskrevne 
Blade  hos  Koglepalmerne  snarere  maatto  betragtes  som  Grene 
med  begrændset  Væxt;  men  der  er  ikke  den  fjerneste  Grund  til 
en  saadan  Opfattelse;  de  forholde  sig  i  alle  væsentlige  Punkter 
ligesom  Bladene  hos  andre  Planter. 

9 

hvormed  de  nærmest  maa  sammenlignes 


kegleformet  Støvbladsland  (Fig.  2)   og   ere  baade  i   Form 
og  Bygning  meget  forskjellige  fra  Støvdragerne  i  en  Blomst, 

De   ere  meget 
p.     p  mere      bladagtige      og 

Støvet  indeholdes  ikke 
i  torummede  Støv- 
knappe, menpaaUnder- 
fladen  fmdes  en  stor 
Mængde,  oftest  to  og 
to  eller  fire  og  fire, 
indbyrdes  forenede 

Støvsække.  Frugtbla- 
dene stemme  i  Form 
væsentlig  overeens  med 
Støvbladene  og  bære 
paa  Underfladen  to  Æg 
(Fig.  7)  —  kun  hos 
Cycas  er  der  flere  Æg, 

a  Et  Støvblad  af  Cycas  Wallichii  (?)  i  naturlig  stor-  •  .  ,  ^J, 

relse,  seet  fra  Undersiden,  b  fire  Støvsække  endnu  ^""^      ^^^^®      P^^  MOen 
lukkede,  c  tre  Støvsække  aabnede,  saa  at  man  seer  g['        FrU°"tbladet  Da 

Stovkornene ,   d    et   enkelt   Støvkorn   meget  stærkt 


forstørret. 


Fig.  7. 


Æggene  her  ikke  som 
hos  de  høiere  Blomsterplanter  ere 
indesluttede  i  en  Frugtknude,  kakler 
man  den  Afdeling  af  Planteriget^ 
hvortil  Koglepalmerne  saavelsom 
Naaletræerne  henregnes,  de  Nøgen- 
frøede  (Gymnos  permæ).  Baade 
Frugtblad-  og  Støvbladstanden,  der 
altid  sidde  paa  forskjellige  Planter, 
Et  Frugtblad  af  ceratozamiarobu- ere   i  Reglen    dauuede   af  et  Side- 

sta.    Stovbladet  af  denne  Art  har 

næsten  samme  Form.  Skud  ,        meU        hOS        SlægtCU        CyCaS 

gjælder  det  kun  med  Hensyn  til  Støvbladstanden,  hvorimod 

Frugtbladstanden  frembyder  et  fra  alle  andre  Koglepalmer 
meget  afvigende  Forhold.  Medens  nemlig  Frugtbladene 
hos  disse  ere  de  omdannede  Dækblade  paa  et  Sideskud, 
er  det  derimod  her  selve  Stammens  eller  Hovedaxens 
Blade,  som  omdannes  til  Frugtblade  og  det  paa  den  Maade, 
at  den  store  Endeknop  afvexlende  frembringer  det  ene 
Aar  alene  Frugtblade  og  det  andet  Aar  alene  egentlige 
Blade.  Begge  Slags  Blade  have  ogsaa  en  paafaldende 
indbyrdes  Lighed;  Frugtbladene  (Fig.  8)  ere  kun  meget 
mindre  og  have  istedetfor  Smaablade  Flige  eller  tandfor- 
mige   Indskjæringer,    af   hvilke    de    midterste    bære    Æg, 

Fig.  8,  Fig.  9. 


Et  Frugtblad   af  Cycas  re- 

voluta,  '/s  af  den  naturlige 

Storrelse. 


Længdesnit  gjennem  et  Frø  af  Cy- 
cas Thouarsii,  '2  *f  '^^^  naturlige 
Størrelse,  a  den  ydre  kjodede  Deel 
af  Froskallen ,  b  den  indre  been- 
haarde  Deel  af  samme,  c  den  ydre 
I  Deel  af  Kjærnen,  d  Frøhviden,  e 
sammenvoxne  Kiimblade  ,  f  Kiim- 
knoppen,  g  Navlen  eller  det  Sted, 
hvor  Frøet  har  været  befæstet  til 
Frugtbladet.  Det  lille  traadformige 
Legeme  i  Knden  af  Kiimroden  er 
hos  de  fleste  Arter  meget  længere 
end  hos  denne. 


4—8  paa  hvert  Frugtblad.  Frøene  ere  især  hos  nogle 
Arter  af  Cycas  meget  store  —  omtrent  af  et  Hønseægs 
Størrelse   —   og    ligne   hos   de  fleste    en    Blomme,    naar 

9* 

nemlig  det  yderste  Lag  af  Frøskallen  er  kjødagtigt, 
hos  andre  en  Nød,  naar  det  er  tørt  og  træagtigt  (hos 
Ceratozamia).  Frøets  Kjerne  bestaaer  af  en  stor  meel- 
holdig  Frøhvide  og  en  i  Midten  af  denne  liggende  Kiim 
med  sammenvoxne  Kiimblade;  Riimroden  ender  i  en  lang 
snoet  Traad.  Cycas  revoluta  bærer  ofte  paa  een  Gang 
200 — 250  Frugtblade  med  5 — 8  store  mønnierøde  Frø  paa 
hvert  og  frembyder  da  et  pragtfuldt  Skue*). 

Af  den  ovenfor  givne  Fremstilling  af  Cycadeernes 
ydre  Form  og  Bygning  vil  det  sees,  at  de  ingenlunde 
have  saa  stor  Lighed  med  Palmerne,  som  den  første  Be- 
tragtning lader  formode,  men  at  de  i  mange  Henseender 
have  noget  saa  Fremmed  og  fra  alle  Nutidens  Planter 
Afvigende,  at  man  bestandig  mindes  om,  at  de  egentlig 
tilhøre  en  længst  forsvunden  Plantevæxt.  —  Vi  skulle  nu 
kaste  et  Blik  paa  deres  geographiske  Udbredning.  Man 
kjender  ikke  mere  end  70  Arter  og  8  Slægter**),  som 
næsten  udelukkende  tilhore  Landene  indenfor  Vende- 
kredsene og  her  kun  paa  faa  Steder  optræde  i  saadan 
Mængde,  at  de  danne  noget  fremragende  Træk  i  Plante- 
væxten.  —  Slægten  Cycas,  hvis  Arter  udmærke  sig  ved  en 
lige  temmelig  (20 — 70')  høi,  undertiden  gaffelformig  grenet 
Stamme,  og  som  derfor  især  have  Lighed  med  Palmerne, 
har  fortrinsviis  hjemme  paa  de  indiske  Øer  og  paa  Kysterne 
af  det  indiske  Fastland;  enkelte  Arter  naae  paa  den  ene 
Side    til  Madagascar  (C.   Thouarsii^  og  paa  den  anden  til 


*)  I  denne  Vinter  har  en  Hunplante  af  Cycas  revoluta  —  maaskee 

den  første   i  Danmark   —    blomstret  i   Grev  Moltkes   Driverier  i 

Bregentved.     Hanplanten  er  meget  sjelden. 
'*)  Nemlig:  Cycas  12  Arter,  Macrozamia  4  A. ,   Encephalartos  16  A., 

Zamia  25  A.,  Ceratozamia  7  A.,  Dioon  4  A.,  Stangeria  1  A.,  Le- 

pidozamia  1  A. 

Nordkysten  af  Ny  Holland  (C.  angulata,  C.  media),  medens 
Cycas  revoluta  i  Japan  gaaer  langt  udenfor  disse  Planters 
egentlige  Voxekreds  og  forekommer  endog  paa  Steder,  iivor 
den  paa  Grund  af  den  stærke  Vinterkulde  i  nogle  iMaaneder 
næsten  mister  Bladene.  Af  Marven  af  denne  Art  kan  til- 
beredes et  Slags  Meel*),  der  dog  er  af  ringe  Betydning 
som  Næringsmiddel.  Cycas  circinalis,  den  tidligst  kjendte**) 
af  alle  Koglepalmer,  har  hjemme  paa  Malabarkysten,  hvor 
den  kaldes  Todda-panna,  og  paa  Ceylon;  den  voxer  (lige- 
som flere  Arter  paa  de  indiske  Øer)  indenfor  det  egent- 
lige Kystbælte,  paa  de  ofte  sandede  og  flade  eller  jævnt 
skraanende  Strækninger,  som  danne  Overgangen  til  de 
nærmeste  Høidedrag.  De  sees  vel  her  ikke  sjelden  i 
større  iMængde,  men  altid  spredte  og  blive  ofte  plantede 
i  Nærheden  af  Boliger.  Den  meelstofholdige  Frøhvide 
benyttes  som  Næringsmiddel,  dog  kun  af  den  fattigste 
Deel  af  Befolkningen. 

I  den  sydlige  Deel  af  Ny  Holland  voxer  et  Par  Arter 
af  Slægten  Macrozamia,  især  i  Nærheden  af  Kysten,  mellem 
30 — 38  ^  s.  Br. ,  saa  at  de  af  alle  Koglepalmer  fjerne  sig 
meest  fra  Æquator.  —  I  Africa  ere  disse  Planter  ind- 
skrænkede til  den  sydligste  Deel;  man  træffer  dem  her 
ikke  som  i  Asien  og  Ny  Holland  i  Nærheden  af  Kysten, 
men  først  paa  de  indre  Høisletter  i  Capstaten,  som  ligge 
omtrent  2000  Fod  over  Havet.  Ligesom  den  capske 
Flora  i  det  Hele  fremfor  nogen  anden  udmærker  sig  derved, 
at  alle  Planter,  af  de  forskjelligste  Familier,   have   en  vis 


')  Det  er  urigtigt,  som  det  i  mange  Skrifter  angives,  at  Cycadeerne 
levere  Sago.  Denne  eriioldes  kun  af  egentlige  Palmer,  navnlig 
af  to  Arter  Metroxylon  (Rumphii  og  læve). 

')  Rheede:  Hortus  malabaricus  1682. 

habituel  Lighed,  alle  mere  eller  mindre  noget  Lyngagtigt, 
og  ligeledes  derv^ed,  at  Slægterne  ere  overordentlig  artrige, 
saaledes  gjenfmde  vi  ogsaa  disse  Forhold  hos  de  capske 
Koglepalmer,  der  alle  tilhøre  Slægten  Encephalartos. 
Deres  lave  oftest  ægdannede,  med  de  træagtige  blivende 
Bladskeder  tæt  bepandsrede  Stammer  ere  halvt  nedsænkede 
i  Jorden  ligesom  Løgvæxter,  og  de  forholdsmæssig  smaa 
torntandede  Blade  staae  stive  og  strittende  iveiret.  De 
voxe  spredte  mellem  andre  Planter;  men  hver  Art  har 
kun  en  ringe  Voxekreds,  saa  at  man  alene  i  den  nord- 
lige Deel  af  Gapstaten,  hvortil  de  ere  indskrænkede, 
træffer  ikke  mindre  end  16  Arter.  Marven  benyttes  af 
Kafferne  til  Tilberedning  af  et  Slags  Brød  (»Cafferbread«), 
Udenfor  Gapstaten  forekommer  i  Africa  kun  den  ovenfor 
omtalte  mærkelige  Stangeria  paradoxa  (Fig.  2),  nemlig  i 
Nærheden  af  Port  Natal. 

I  Amerika  finde  vi  Koglepalmerne  næsten  udelukkende 
indskrænkede  til  de  vestindiske  Øer  og  de  Dele  af  Fast- 
landet, som  omgive  det  store  ameri- 
kanske Middelhav;  her  voxe  navnlig 
de  smaa,  kun  2 — 3  Fod  høie  Zamier,  let 
kjendelige  ved  deres  nøgne  Stammer; 
Zamia  pumila  forekommer  i  Florida  og 
Carolina  til  35°  n.  Br. ,  og  en  enkelt 
Art.gaaer  i  Brasilien  til  15—20^  s.  Br. 
Medens  Zamierne  i  Reglen  tilhøre  det 
varme  Lavland,  hvor  de  forekomme 
meget  spredte,  er  der  et  Par  Arter  i 
Centralamerika,  som  gjøre  en  Und- 
tagelse herfra.  I  Veragua  i  en  Høide 
af  6 — 7000'  træffer  man  nemlig  i  de  fugtige  og  varm- 
tempererte  Bjergegne  to  Arter  (Z.  Lindleyi  og  Z.  Skinneri), 


Fig.  10. 


Fragtbladstand    af   Zamia 

integrifolia,  '/a  ^^  ^^^  n^- 

turli^e  Størrelse. 

som   opnaae    en    Høide    af   6 — 7'    og    paa    nogle    Steder 
danne  en  væsentlig  Bcstanddeel  af  Underskoven.     De  ere 


Fig.  11. 


Fragtbladstand     af    Dioon 

eiiule,    I/« — 1/7   af  •len 

iiaturliiro  Størrelse. 


af  alle  Koglepalmer  de  som  gaae  høist 
op  paa  Bjergene.  I  Mexico  voxe  to 
egne  Slægter,  nemlig  Ceratozamia  med 
tykke  cylindriske  Stammer,  store  smukke 
til  alle  Sider  hidende  Blade  og  lange 
cylindriske  Frugt-  og  Stovbladstande, 
der  i  Enden  af  hvert  Blad  have  to 
krogede  Torne  (Pig.  7)  —  og  Dioon 
med  lave  ægdannede  laadne  Stammer, 
med  talrige  stive  kamformig  stillede 
Smaablade  og  store  Fruglbladstande 
(Fig.  11),  som  baade  i  Form  og  Be- 
klædning have  megen  Lighed  med 
Stammerne,  hvorfra  de  udgaae. 

Det  er  allerede  ovenfor  bemærket,  at  Koglepalmerne 
for  Tiden  kun  spille  en  underordnet  Bolle  i  Sammen- 
ligning med  tidligere  Jordperioder.  De  udgjøre  saaledes 
neppe  mere  end  yy'^^j  af  alle  Blomsterplanter,  men  den- 
gang de  vare  mest  fremherskende  paa  Jorden ,  nemlig  i 
Jura-Perioden,  udgjorde  de  over  Halvdelen.  Den  nedenfor 
(p.  136)  staaende  Tavle  vil  tjene  til  at  anskueliggjøre,  i  hvor 
stor  en  Grad  Koglepalmerne  have  deeltaget  i  de  forskjellige 
Perioders  Plantevæxt;  her  er  nemlig  givet  et  Billede  af 
den  efter  Artsantallet  udtrykte  relative  Deelagtighed  af  de 
større  Planlegrupper  i  de  forskjellige  geologiske  Perioders 
Plantevæxt.  Det  vil  her  strax  være  iøinefaldende,  at  der 
i  hver  af  disse  er  een  Plantegruppe,  som  især  har  været 
fremherskende,  og  at  dernæst  alle  de  store  Afdelinger  af 
Planteriget  ere  frcmtraadte  i  en  bestemt  Orden,  nemlig 
først  de  laveste  og  derpaa  bestandig  høiere,  altsaa  ganske 

i  samme  Orden,  hvor  de  følge  efter  hinanden  i  det  natur- 
lige System,  hvor  man  har  søgt  at  ordne  Planterne  saa- 
ledes,  at  man  fra  de  laveste  gradviis  føres  op  til  de  fuld- 
komneste. Herefter  kan  hver  Periode  betegnes,  som  et 
eget  botanisk  Rige :  Graavakkeperioden  som  Løvsporeplan- 
ternes Rige,  Juraperioden  som  Cycadeernes  Rige  o.  s.  f. 
I  Graavakkeperioden,  da  endnu  kun  enkelte  Øer  ragede 
frem  i  det  umaadelige  Hav,  som  dækkede  Jordens  Over- 
flade, have  Algerne  rimeligviis  været  de  fremherskende 
Planter.  Paa  Landet  voxede  kun  Sporeplanter,  henhørende 
til  flere  nu  aldeles  uddøde  Familier  (navnlig  ulvefodlignende 
Lepidodendrer  og  skovgræslignende  Calamiter)  og  nogle 
ganske  faa  Koglepalmer  (Noeggerathia)  og  Naaletræer  (Dæ- 
doxylon),  hvoraf  man  dog  kun  har  fundet  meget  ufuld- 
stændige Levninger.  1  Steenkulperioden  vare  de  høiere 
eller  saakaldte  Bladsporeplanter  meget  overveiende,  navnlig 
de  nu  uddøde  Sigillarier  og  Bregner,  men  Koglepalmerne 
og  Naaletræerne  forekomme  allerede  i  et  større  Antal,  og 
nu  begynde  ogsaa  de  Enkiimbladede  (Monocotyledonerne) 
at  vise  sig.  Plantevæxten  vedligeholder  væsentlig  samme 
CHarakteer  gjennem  Triasperioden,  saavidt  man  kan  slutte 
af  de  faa  Levninger  fra  den  Tid;  men  i  Juraperioden 
viser  sig  ganske  andre  Forhold.  Nu  have  Sporeplanterne 
veget  Pladsen  for  Koglepalmer  og  Naaletræer,  som  i  For- 
bindelse med  eenkiimbladede  Træer  danne  Skovene.  Allerede 
i  den  følgende  Periode  er  førstnævnte  Plantegruppe  stærkt 
i  Aflagende,  medens  derimod  Naaletræernes  Antal  forøges 


*)  Af  dissse  ere  vel  kun  eii  meget  ringe  Deel  blevne  opbevarede, 
men  at  de  have  været  tilstede  i  meget  stor  Mængde,  kan  man, 
som  Forchhammer  har  godtgjort  (Oversigt  over  Vid.  Selsk.  Forh. 
1844),  slutte  deraf,  at  de  i  opløst  Tilstand  have  gjennemtrængt 
de  mægtige  Lag  af  Alunskifer  i  den  silurike  Formation  og  derved 
bevirket  denne  Bjergarts  Rigdom  paa  Kul,  Svovl  og  Kali. 

og  en  heel  ny  Afdeling,  de  Kronløse,  fremtræder  som  de 
dominerende  Planter.  I  den  tertiære  Periode  komme  hertil 
de  høiere  Tokiimbladede,  de  lleeikronede  og  Frikron- 
bladede*),  og  der  viser  sig  allerede  da  væsentlig  de  samme 
Forhold  i  Plantevæxten,  som  i  den  nuværende  Periode, 
kun  synes  Koglepalmerne  at  have  været  endnu  mere  til- 
bagetrængte**). 

Der  staaer  endnu  tilbage  at  kaste  et  Blik  paa  den 
Periode,  i  hvilken  Koglepalmerne  vare  de  fremherskende 
Træer  i  Skovene.  Det  store  Jurahav  dækker  Jordens  Over- 
flade; kun  større  og  mindre  Øer  træde  frem;  ingen  af  de  store 
Fastlandsmasser  er  endnu  dannet.  En  eensformig  Plante- 
væxt  er  udbredt  over  alle  Øer  ligefra  Æqvator  til  Polerne; 
thi  det  er  et  gjennemgaaende  Træk  i  disse  fjerne  Perioder, 
at  der  kun  findes  faa  Arter,  og  at  disse  over  hele  Jorden 
ere  de  samme;  endnu  findes  der  ingen  Forskjel  i  Klima; 
overalt  hersker  en  tropisk  Varme  som  paa  de  indiske 
Øer,  og  det  er  nærmest  paa  disse,  at  vi  endnu  træffe  en 
Flora,  der  har  en  ikke  ringe  Lighed  med  den  fra  Jura- 
tiden. Vedføiede  Landskabsbillede***)  vil  tjene  til  at  an- 
skueliggjøre  Plantevæxtens  almindelige  Charakteer  i  hiin 
Tid.  Vi  finde  nu  ikke  længere  saa  afvigende  Planteformer 
som  de,  der  dannede  Skovene  i  Steenkulperioden;  Cala- 
miter  og  de  mærkelige  Sigillarier  med  deres  architectonisk 
prydede  Stammer  ere  forsvundne.  Planteverdenen  er 
allerede  rykket   sit  Maal    et   stort   Skridt  nærmere;   de   nu 


*)  Allerede  i  Kridtperioden  forekomme  nogle  enkelte  Arter  af  denne 

Afdeling. 
'*)  De  ere  ikke  angivne  for  denne  Periode  paa  Tavlen,  da  man  hidtil 

kun  har  fundet  Levninger  af  een,  endda  tvivlsom  Art 
"*)  I  formindsket  Maalestok  efter  Unger  (Die  Urwelt,  14  landschaft- 

liche  Darstellungen). 

fremherskende  Koglepalmer,  pandanuslignende  Træer  og 
Naaletræer  ere  ikke  meget  forskjellige  fra  deres  Slægtninge 
i  Nutiden;  men  om  man  reiser  fra  Nordpolen  til  Sydpolen 
møder  Øiet  overalt  kun  de  samme  Planteformer,  og  disses 
Antal  er  meget  ringe.  Plantevæxten  har  vel  en  tropisk 
Charakteer,  men  der  mangler  den  Mangfoldighed  i  Former, 
de  pragtfulde  Farver,  som  nu  give  Sydamerikas  og  Indiens 
Skove  saa  meget  Trylleri;  thi  endnu  er  der  ikke  en  eneste 
Plante,  som  har  faaet  en  saa  fuldkommen  Bygning,  at 
den  omslutter  sine  Støvdragere  og  Støvveie  med  en  Krone, 
Blomstens  største  Prydelse.  Det  høie  Træ  midt  i  Billedet 
er  en  Pterophyllum,  den  mest  udbredte  af  alle  Forverdenens 
Koglepalmeslægter,  der  er  let  kjendelig  ved  dens  bregne- 
lignende  Smaablade,  som  med  en  bred  Grund  ere  fast- 
voxne  til  den  fælles  Bladstilk.  De  store  Træer  (Podocaria 
Bucklandi)  længst  tilhøire  have  en  paafaldende  Lighed  med 
de  Arter  af  Pandanus,  som  ere  saa  charakteriske  for  de 
indiske  Kystegne.  Stammen  hviler  paa  talrige  Luftrødder 
og  i  Enden  af  de  gaffeldannede  Grene  sidde  lilieagtige 
Blade  og  store  kuglerunde  PYugter.  I  Skyggen  af  disse 
Træer  viser  sig  Koglepalmen  Zamites,  liig  Nutidens  Cycas, 
med  en  stor  smuk  Krone  af  nedhængende  Blade.  Under- 
skoven er  dannet  af  mindre  Arter  Zamiter  og  Bregner. 
i  Baggrunden  skimtes  Naaletræer  (Thuites),  som  nærmest 
minde  om  Nutidens  Thuia. 

Den  store  Monotoni,  som  charakteriserer  Plantevæxten 
i  Juratiden,  blev  ikke  formindsket  ved  det  dengang  her- 
skende dyriske  Liv,  som  tvertimod  bidrog  til  at  give 
Skovene  et  endnu  uhyggeligere  Præg.  Dyb  Stilhed  hersker 
i  Skovens  Indre,  ingen  Fugl  opliver  den  med  sin  Sang, 
intet   Egern,   ingen   Abe   svinger   sig    i    Træernes    Grene, 

ingen  Hjort  græsser  i  deres  Skygge*).  Paa  Landet,  i 
Havet,  i  Luften,  overalt,  hvor  Øiet  vender  sig,  møder  det 
kun  frygtelige  Krokodiler  og  andre  krokodilagtige  Uhyrer, 
der  minde  om  Lindorme  og  Drager,  Fostre  af  Menneskets 
Phantasie.  Alle  disse  Krybdyr  vare  meget  forskjellige  fra 
Nutidens;  de  fleste  vare  enten  forsynede  med  Luffer  — 
som  Hval  øg  len,  Ichthyosaurus,  »Jurahavets  kraftige  og 
grusomme  Behersker«,  i  Kropform  liig  en  Delphin,  og 
ligeledes  SvaneøglenJ'  Plesiosaurus,  der  har  en  lang 
bevægelig  Hals  —  eller  med  en  Flyvehud,  udspændt  mellem 
For-  og  Baglemmerne  som  Flyveøglen,  Pterodactylus, 
den  Tids  Flaggermuus**). 

Millioner  Aar  ere  henrundne  siden^  de  eensformige 
Skove  af  Koglepalmer  dækkede  Jordens  Overflade;  mang- 
foldige andre  og  fuldkomnere  Planter  ere  traadte  i  deres 
Sted.  Kun  paa  saadanne  Steder,  hvor  Klimaet  omtrent 
har  samme  Charakteer  som  i  Juratiden,  ere  nogle  af  deres 
Slægtninge  blevne  tilbage  —  og  disse  faae  netop  derved, 
som  alt  forud  bemærket,  saa  meget  større  Betydning  for 
os,  at  vi  ved  dem  langt  bedre  end  ved  de  ufuldkomne 
Levninger,  som  opbevares  i  Jordens  Skjød,  ere  istand  til 
at  danne  os  et  anskueligt  Billede  af  en  Plantevæxt,  der 
alierede  fremtraadte  i  Jordens  Barndomsalder  og  har 
spillet  en  saa  vigtig  Uolle  i  dens  Udviklingshistorie. 


')  Man  har  vel  fundet  enkelte  Levninger  af  Landpattedyr,  navnlig  i 
denne  Formations  yngste.  Lag,  og  af  Fugle  endog  tidligere,  men 
de  have  spillet  en  meget  underordnet  Rolle.  Krybdyrene  vare 
saa  aldeles  overveiende,  at  man  har  betegnet  dette  Afsnit  i 
Jordens  Udviklingshistorie  som  Krybdyrenes  Periode,  der  altsaa 
falder  sammen  med  Koglepalmernes. 

")  Paa  Billedet  sees  til  Venstre  Skelettet  af  en  Hvaløgle,  henkastet 
paa  Strandbredden;  midt  paa  Billedet  strækker  i  det  Fjerne  en 
Svaneøgle  Hovedet  iveiret  og  ovenover  svæve  Flyveøgler. 


Zoologiske  Notitser. 


1.  iTlan  har  længe  kjendt  lidt  til  et  i  Madagaskars  Skove 
levende  lille  natligt  Pattedyr,  som  er  bekjendt  i  den  syste- 
matiske Zoologi  under  Navnet  Cheiromys  madagas- 
cariensis  eller  under  det  den  af  Opdageren  Sonnerat 
tildelte  mere  populære  Navn  Aye-Aye*).  Der  existerer 
endnu  den  Dag  i  Dag  kun  to  udstoppede  Exemplarer  af 
dette  Dyr  i  Pariser-Museet,  men  intet  Skelet,  og  hverken 
i  London  eller  i  noget  af  de  andre  store  europæiske  Museer 
er  Dyret  repræsenteret,  uagtet  det  i  videnskabelig  Hen- 
seende maaskee  er  et  af  de  interessanteste  Dyr,  der  existerer. 
Man  har  nemlig  ikke  kunnet  blive  enig,  om  det  er  en 
Gnaver  eller  en  Abe;  hvor  langt  disse  to  Grupper  end 
ellers  sættes  fra  hinanden,  kunde  man  dog  ikke  nægte,  at  det 
frembød  mærkelige  Ligheder  med  dem  begge,  navnlig  paa 
den  ene  Side  med  Egernerne,  paa  den  anden  Side  med 
Halvaberne  eller  Makierne,  som  ligesom  Cheiromys 
ere  charakteristiske  for  Madagaskar,  denne  eiendommelige 
0,  der  paa  Grund  af  sin  Naturbe^affenhed  mere  fortjener 
Navn  af  et  Continent;  og  medens  nogle  Zoologer  opfattede 
det  som  et  abeagtigt  Egern,  kaldte  andre  det  tvertimod 


Navnet  skal  ikke,  som  man  kunde  formode,  hidrøre  fra  dens 
Skrig,  men  fra  Madagaskernes  forbausede  Udraab  (Ei!  Ei!),  da 
Sonnerat  viste  dem  dette  selv  for  dem  ukjendte  Dyr. 

en  egernagtig  Maki,  medens  andre  igjen  troede  at 
ramme  Sandheden  ved  at  opstille  det  som  en  Overgangs- 
form  mellem  begge.  Vi  have  rigtignok  altid  vedkjendt  os 
den  Anskuelse,  at  det  væsenlig  var  en  Maki,  men  at 
Makiernes  Grundform  her  var  underkastet  en  elendommelig 
afvigende  Omdannelse,  især  i  Tandsystemet;  det  var  navnlig 
i  den  Tid,  da  Tandforholdene  spillede  saa  stor  en  Rolle 
i  Pattedyrenes  Systematik,  at  Cheiromys,  hvis  Tænder 
unægtelig  have  stor  Lighed  med  Gnavernes,  fik  sin  Plads 
i  denne  Orden  ifølge  det  anvendte  Princips  Consequens. 
Men  deels  vil  man  kunne  indvende,  at  der  gives  Pungdyr 
(Vombaten),  der  have  ligesaa  stor  Lighed  med  Gnaverne 
i  Tandforholdene  og  dog  utvivlsomt  høre  til  en  ganske 
anden  Række  af  Væsener,  deels  maa  man  nu  vistnok 
indrømme,  at  man  ikke  saa  lidt  har  overdrevet  Tand- 
forholdenes systematiske  Betydning.  Kunde  man  altsaa  end 
ret  vel  vedkjende  sig  den  Sætning:  »Cheiromys  er  en 
Abe,  ikke  nogen  Gnaver«,  maatte  man  dog  indrømme, 
at  den  endnu  i  mange  Henseender  var  en  Gaade,  saalænge 
ikke  alle  Eiendommeligheder  i  dens  Bygning  vare  oplyste 
ved  Iagttagelser  over  dens  Levemaade.  Den  manglende 
Nøgle  til  at  forklare  dens  Særheder  er  dog  bleven  funden 
i  den  seneste  Tid,  men  inden  vi  gaae  over  til  at  med- 
dele de  herom  anstillede  interessante  Iagttagelser,  vil  en 
kort  Beskrivelse  af  Dyret  være  paa  sin  Plads. 

Gnaveraben  er  omtrent  saa  stor  som  en  Kat  og  har 
en  tæt  uldagtig  Pels  ligesom  visse  Nataber,  et  langagtigt- 
Hoved  med  temmelig  store,  fortil  vendende  Øine  og  meget 
store  nøgne  Øren;  heraf  kan  man  slutte,  at  den  ligesom 
Halvaberne  er  i  Bevægelse  om  Natten,  og  at  den  maa 
besidde  en  meget  fin  Hørelse.  Den  har  dernæst  en  lang 
busket  Hale,  vel  udviklede  Lemmer,  Bagfødder  eller  rettere 

Baghænder  af  samme  Beskaffenhed  som  Abernes,  saaledes 
at  Tommelen  har  en  flad  Negl  og  kan  modsættes  de  andre 
Tæer,  som  ere  lange  og  tynde,  skikkede  til  at  gribe 
med  og  forsynede  med  smaae  Kløer  eller  spidse  Negle. 
Forfødderne  have  en  lignende  Bygning,  men  en  mindre 
bevægelig  Tommel,  hvis  Klo  ikke  er  forskjellig  fra  de  andre 
Fingres.  Fodformen  ligner  altsaa  paafaldende  de  syd- 
amerikanske Egernabers,  og  der  er  i  det  Hele  i  oven- 
staaende  Beskrivelse  Intet,  der  kunde  forhindre  den  i  at 
tage  Plads  blandt  Abeformerne.  Det  lidet,  som  er  bekjendt 
om  Beenbygningen  —  og  vi  have  for  nylig  havl  Leilighed 
til  at  udvikle,  med  hvor  meget  Held  man  kan  raadspørge 
den  i  Spørgsmaal  af  denne  Natur  —  stemmer  endelig 
ogsaa  med  denne  Anskuelse.  Kun  Tandforholdet  er  saa 
uligt  Abernes  og  saa  ligt  Gnavernes,  at  man  uvilkaarlig 
føler  sin  Tillid  til  Dyrets  Abenatur  rokket,  saalænge  i  det 
mindste  som  man  ikke  kan  forklare  sig  denne  Afvigelse 
af  dets  Levemaade  og  Fødemidler.  Det  heed  sig,  at  det 
levede  af  Insekter  og  Frugter,  og  da  det  samme  jo  er 
Tilfældet  med  adskillige  Aber  og  Halvaber,  indsaae  man 
ikke,  hvorfor  dette  Dyr  skulde  have  faaet  Gnavertænderne, 
naar  det  ikke  var  fordi  det  virkelig  var  en  Gnaver.  Man 
burde  maaskee  have  gjættet,  at  det  havde  Gnavertænderne 
for  at  bane  sig  Vei  til  sin  Føde;  nu  veed  man,  at  det 
er  saa,  efterat  Iagttagelser  af  en  Hr.  Sandwich  have  givet 
os  Nøglen  saavel  til  det  eiendommelige  Tandforhold  som 
til  en  Besynderlighed,  vi  hidtil  have  ladet  uomtalt,  nemlig 
Mellemfmgerens  overordenlige  Tyndhed*),  om  hvilken  det 


Skjøndt    den    tillige    maa  kaldes   lang,    er   den   dog   kortere   end 
Ringfingeren,  hvis  Tykkelse  forholder  sig  som  de  andre  Fingres. 


laa  nær  at  formode,  at  den  maatte  være  uddannet  til  et  eller 
andet  ganske  særligt  Brug.     Men  hvilket  var  dette? 

Fir.  Sandwich  besad  et  Exemplar  af  dette  Dyr,  som 
han  pleiede  at  fere  med  Dadler  og  Hananer.  En  Gang 
slap  han  den  ud  i  sin  Stue  for  at  iagttage  dens  Bevægelser 
og  saae  den  da  klatlre  om  paa  Stolene  og  Bordene  og 
opmærksomt  betragte  Træet  i  Møblerne.  Af  og  til  lod 
den  høre  en  eiendommelig  Lyd,  men  det  varede  noget, 
inden  S.  bemærkede,  hvorledes  den  frembragte  den.  Dyret 
slog  nemlig  hurtigt  nogle  smaa  Slag  paa  Træet  med  sin  lange 
vibrerende  Mellemfmger  og  lyttede  samtidig  opmærksomt 
efter,  medens  det  anstillede  denne  stethoskopiske  Under- 
søgelse, som  engang  endte  med,  at  det  pludselig  gav  sig 
til  at  søndergnave  Gulvet  med  sine  Tænder.  Der  gik  nu 
et  Lys  op  for  S.:  de  Indfødte  havde  altsaa  Ret,  naar  de 
fortalte,  at  det  kan  høre  Ormene  gnave  inde  i  Træet,  at 
det  saa  gnaver  sig  gjennem  Veddet  ind  til  Ormen,  som 
det  haler  ud  af  Ormegangen  med  sin  lange  tynde  Finger! 
Det  er  altsaa  blandt  Pattedyrene  hvad  Spætterne  ere  blandt 
Fuglene!  —  For  at  prøve  denne  Idees  Rigtighed  lagde 
S.  nogle  ormegnavede  Grene  ind  i  Buret  til  det;  det  krøb 
strax  op  paa  dem  og  undersøgte  dem  opmærksomt  baade 
med  Næse  og  Øren,  idet  det  bankede  paa  dem  med  sin 
lange  Finger  og  af  og  til  stak  <lenne  som  en  Sonde  langt 
ind  i  Ormehullerne.  Tilsidst  kom  det  til  et  Sted,  hvor 
Gjenlyden  tilfredsstillede  det,  thi  det  gav  sig  strax  til  at 
gjennemgnave  Veddet,  indtil  det  kom  til  en  Ormegang', 
ind  i  denne  stak  det  nu  sin  tynde  Finger  og  udtrak  en 
Orm,  som  det  strax  førte  til  Munden.  Cheiromys  er 
altsaa  bestemt  til  at  leve  af  de  i  Træernes  Ved  boende 
Orme  og  er  hgesaa  fuldkommen  udstyret  til  denne  eien- 
dommelige    Jagt    som    Spætten,    hvis    kiledannede   Næb 

skaffer  den  Adgang  til  Ormene,  der  spiddes  paa  dens  dertil 
indrettede  Tunge.  Vi  forstaae  nu,  hvorfor  Gnaveraben 
har  faaet  denne  eiendommelige  lange  og  tynde  Finger, 
hvorfor  dens  Tænder  ligne  Gnavernes,  og  hvorfor  den  har 
disse  store  Ører  og  denne  fine  Hørelse,  der  synes  over- 
flødige for  et  Dyr,  som  ikke  skal  overHste  andre  i  Nattens 
Stilhed  og  ikke  behøver  at  frygte  for  Overfald  af  større 
Rovdyr.  Mellemfingeren  benyttes  tillige  til  at  drikke 
med,  idet  den  dyppes  i  Vandet  og  trækkes  gjennem 
Munden,  hvilket  gaaer  saa  hurtigt  for  sig,  at  Vandet 
synes  at  flyde  af  sig  selv  i  en  Strøm  fra  Fingeren  til 
Munden.  Sandsynligvis  er  det  i  de  Vandsamlinger,  som 
blive  tilbage  i  hule  Træer  eller  ved  Bladenes  Grund,  at 
den  paa  denne  Maade  slukker  sin  Tørst. 

2.  Om  den  i  vort  Tidsskrift  for  nyUg  omtalte  ny- 
opdagede Kasuar  fra  Ny  Britannia  er  der  senere  bleven 
oplyst  Et  og  Andet,  som  kan  tjene  til  at  fuldstændiggjøre 
Billedet  af  den.  George  Bennett  i  Sydney,  efter  hvem 
Muruken  har  faaet  sin  systematiske  Benævnelse,  fik  i 
Oktober  f.  A.  et  ungt  Par,  Han  og  Hun,  til  Sydney.  De  havde 
været  8  Maaneder  ombord  i  Skibet  og  vare  blevne  forede 
med  Yams;  de  Indfødte  fange  nemlig  Ungerne,  medens 
de  endnu  ere  meget  smaae,  og  opfostre  dem,  derimod 
fange  de  sjelden  eller  aldrig  de  voxne,  da  de  ere  over- 
ordenhg  sky  og  hurtige;  ved  mindste  Forstyrrelse  løfte  de 
Hovedet,  see  sig  omkring  og  forsvinde  i  det  tykke  Krat, 
hvor  Ingen  kan  følge  dem.  I  varmt  Veir,  fortalte  Gaptainen, 
holdt  de  meget  af  at  faae  en  Spand  Saltvand  over  Hovedet. 
Saasnart  de  kom  i  Bennets  Gaard,  følte  de  sig  aldeles 
som  hjemme  og  vare  ganske  tamme,  søgte  Folks  Hænder 


*)  Anden  Række,  1ste  Bind  p.  254 

for  at  blive  fodrede,  gik  ind  i  Kjøkkenet,  skjulte  sig  under 
Stole  og  Borde,  sprang  op  allevegne,  gik  op  ad  Trapperne, 
ind  i  Stuerne  og  ned  igjen,  ladende  høre  af  og  til  en 
eiendommelig  pibende  Lyd,  omtrent  som  Kalkunernes. 
Forsøgte  man  at  sætte  dem  til  Dørs  med  Magt,  foer  de 
omkring  i  Stuen  og  søgte  at  gjemme  sig  i  en  Krog;  tog 
man  dem  saa  og  vilde  bære  dem  ud,  sloge  og  sparkede 
de  med  deres  stærke  Fødder,  indtil  man  slap  dem,  men 
gik  saa  godvillig  deres  Vei.  De  Indfødte  paa  Ny  Brilannia 
skulle  betragte  dem  som  hellige,  bære  dem  paa  deres 
Arme  og  være  meget  venlige  mod  dem.  Om  Bennets 
Muruker  ville  beholde  dette  omgængelige  Væsen,  naar  de 
blive  ældre,  er  efter  de  Ei faringer  man  har  gjort  med 
deres  nærmeste  Slægtninge,  just  ikke  sandsynligt*). 

3.  Brød  af  Insekt-Æg.  I  Mexiko  dyrke  de  Ind- 
fødte i  Lagunerne  en  Slags  Stargræs,  som  afskjæres,  bindes 
i  Knipper  og  kastes  i  Vandet,  for  at  visse  Vandtæger 
(Corixa)  kunne  lægge  deres  Æg  paa  dem.  Efter  en 
Maanedstids  Forløb  tager  man  igjen  Græsbundterne  op 
af  Vandet,  tørrer  dem  og  banker  dem  over  et  Klæde 
for  at  opsamle  de  utallige  Insektæg,  hvorefter  de  igjen 
udkastes  for  at  modtage  en  ny  Ladning  Æg.  Ægene 
renses,  sigtes  og  sælges  sækkeviis  til  at  bage  en  Slags 
Kage  eller  Biskøit  deraf,  som  kaldes  hautlé  og  har  en 
noget  fiskeagtig,  lidt  syrlig  Smag  omtrent  som  Fiskerogn. 

4.  Pungfrøen.  Siden  vi  for  adskillige  Aar  siden 
gave    en    kort    Oversigt    over    Opfostringsforholdene    hos 


*)  Bennet  vil  senere  ogsaa  have  opdaget  en  ny  Emu -Art  (D. 
Irroratus)  i  det  Indre  af  Ny-Holland.  Om  de  i  forrige  Bind 
p  309  omtalte  Knogler  af  dronteagUge  Fugle  fra  Rodriguez  er  det 
senore  blevet  oplyst,  at  de  kim  høre  til  2  Arter,  en  større, 
sandsynligvis  Pezophaps  so  I  i  taria,  og  en  ^  mindre,  sandsynligvis 
en  forresten  ukjendt  Art  (P.  ml  nor  Strickl.). 

Hvirveldyrene,  ere  de  i  Videnskabens  Aarbøger  optagne 
Tilfælde  af  særegne  Opfostringsforhold  blevne  forøgede 
med  et  Par  interessante  Iagttagelser.  Den  ene  er  Agassiz's 
Meddelelse  om  Redebygning  og  Ynglepleie  hos  adskillige 
amerikanske  Ferskvandsfiske,  hvorved  vi  dog  ikke  ville 
dvæle  her,  da  den  fornylig  er  behandlet  af  Prof.  Reinhardt 
i  « Dansk  Maanedsskrift.))  Den  anden  angaaer  nogle  syd- 
amerikanske Løvfrøer,  hos  hvilke  der  er  opdaget  et 
Opfostringsforhold,  som  minder  om  Pipatudsens.  Hos 
Pungfrøen  (Notodelphys  ovifera)  findes  der  bagpaa 
Ryggen  en  aflang  Spalte,  der  fører  ind  i  en  Hule,  som 
strækker  sig  langt  fortil  under  Ryghuden  og  helt  ned 
under  Bugen;  den  kan  tænkes  fremkommet  ved,  at  Paddernes 
sædvanlige  tynde  og  løst  om  Kroppen  sluttende  Hud  blev 
krænget  ind  bagfra  og  fra  Ryggen,  saa  at  den  dannede 
en  Pose,  og  den  kan  betragtes  som  et  Modstykke  til  den 
Pung,  som  visse  Pattedyr  (Pungdyr)  og  Fiske  (Søheste) 
bære  under  Bugen.  I  denne  Hule  eller  Pung  fandt  Dr. 
We inland  flere  forholdsvis  store  Æg,  i  hvilke  Fostret 
allerede  var  udviklet,  og  det  er  altsaa  aabenbart,  at  den 
gjør  Tjeneste  som  Opfostringshule  for  Yngelen,  Efter 
Analogien  med  Pipaen  og  «Fødselshjælperfrøen»)  maa  man 
antage,  at  denne  Opfostring  ikke  gaaer  for  sig  i  Vandet, 
ja  det  er  ikke  umuligt,  at  denne  Art  slet  ikke  gaaer  i 
Vandet,  ikke  en  Gang  for  at  Ægenes  Befrugtning  kan 
gaae  for  sig  der,  saaledes  som  dog  de  fleste  Padder  gjøre. 
Man  maa  fremdeles  antage,  at  det  er  Hannen,  som  bringer 
Ægene  ind  i  Hunnens  Rugepose,  og  efter  al  Sandsynlighed 
vil  der  hos  Hannen  ikke  være  Spor  til  nogen  hgnende 
Dannelse.  Derimod  kan  man  endnu  ikke  vide  med  Vished, 
om  det  hos  Hunnen  er  en  vedvarende  Indretning,  eller 
om    den   kun   udvikler   sig   midlertidigt,    naar   den    skal 

bruges,  til  bestemte  Aarstider,  ligesom  Cellerne  i  Pipaens 
Ryg.  Rimeligt  er  det  i  al  Fald,  at  den  i  Forplantnings- 
tiden  er  stærkere  udviklet  end  senere,  naar  den  ikke  er 
i  Brug.  Hvor  lang  Tid  Ungerne  (Larverne)  tilbringe  der, 
om  de  forlade  Rugebulen  strax  efter  Udklækningen  eller 
først  senere  for  at  gaae  ud  i  Vandet  eller  maaskee  for  at 
søge  et  foreløbigt  Ophold  i  de  smaa  Vandsamlinger  ved 
Grunden  af  de  store  Blade  paa  Urskovens  Træer,  i  hvilke 
man  har  fundet,  at  flere  Løvfrøers  Larver  leve,  eller  om 
de  maaskee  først  forlade  Pungen  som  fuldfærdige  smaae 
Løvfrøer,  derom  veed  man  endnu  slet  Intet,  da  ingen 
Naturforsker  hidtil  har  Iruft'et  mere  end  det  ene  Exemplar, 
som  Dr.  Weinland  fandt  i  en  Sending  af  Krybdyr  fra 
Puerto  Cabello  til  Berliner -Museet,  og  som  heldigvis  var 
en  Hun.  De  i  dens  Pung  fundne  Larver  (eller  rettere 
Fostre)  frembøde  endnu  adskillige  Mærkeligheder,  saasom 
at  alle  4  Lemmer  vare  tydeligt  udviklede,  uagtet  disse 
ellers  først  vise  sig  længe  efterat  Larven  har  forladt 
Æget;  dernæst  at  de  havde  en  ganske  særegen  Slags 
Gjæller,  nemlig  paa  hver  Side  en  klokkeformig  Hud- 
udbredning,  baaren  af  en  fra  Gjællebuerne  udspringende 
doppelt  Stilk.  At  det  virkelig  er  Gjæller,  der  optræde 
under  denne  usædvanlige  Form,  seer  man  af  Blodkarrene 
i  Stilken  og  af  det  fine  Karnet,  som  de  danne  i  Klokkens 
Hud.  Da  disse  Kar  vare  fyldte  med  Blod,  maa  man 
antage,  at  disse  Gjæller  allerede  have  gjort  Tjeneste  i 
Fosterlivet  i  Æget,  men  om  de  ogsaa  benyttes  senere  i 
eller  udenfor  Rugehulen  kan  man  endnu  ikke  vide.  Da 
man  i  Peru  har  fundet  en  anden  Løvfrø -Art  (Hyla 
mårs  up  i  at  a)  med  en  lignende  Rygpose,  er  dette 
Opfostringsforhold    altsaa    ikke   indskrænket   til   en   enkeil 

o. 'i 

Art,  men  om  Enkelthederne  ville  vise  sig  fuldkommen 
eens  hos  dem  begge  kan   man   naturligvis   ikke   forudsee. 

5.  De  ældste  fossile  Pattedyr.  Vi  benytte 
Leiligheden  til  at  give  et  Tillæg  til  en  anden  Artikel, 
nemlig  Tidsskriftets  allerførste,  om  de  uddøde  Pattedyr. 
IVIan  antog  tidligere,  at  der  næsten  ikke  havde  levet 
Pattedyr  førend  i  den  tertiære  Tid;  de  eneste  Undtagelser 
fra  denne  Regel,  som  man  kjendte,  vare  de  omtalte  for- 
meentlige  Pungdyrformer  fra  Stonesfield- Skiferne.  Men 
siden  den  Tid  har  man  lært  flere  og  flere  Pattedyr  at 
kjende  fra  Dannelser,  som  ere  ældre  end  den  tertiære 
Tid,  og  skjøndt  de  rigtignok  kun  ere  meget  ufuldstændigt 
kjendte,  i  Reglen  kun  af  et  Kjæbestykke  og  nogle  faa 
Tænder,  og  skjøndt  det,  mærkeligt  nok,  kun  er  Smaadyr, 
for  største  Delen  Insektædere  eller  Pungdyr, 
synes  det,  ere  de  dog  allerede  for  talrige  (nogle  og 
tyve  Arter),  til  at  man  tør  gaae  saa  let  hen  over  dem 
som  tidligere.  De  bevise  uimodsigeligt,  at  Pattedyrklassen 
gaaer  langt  tilbage  i  Tiden,  og  har  der  i  hine  gamle 
Tider  levet  nogle  smaae  Pattedyr,  saa  kan  der  godt 
have  levet  baade  flere  og  større  Former,  fordi  vi  endnu 
ikke  have  gjort  deres  Bekjendtskab. 

Vi  ville  omtale  disse  Fund  af  Pattedyrlevninger  i 
secundære  Dannelser  i  geologisk  Orden.  Fra  Kridttiden 
kjender  man  kun  et  Par  Hval  hvirvler  fundne  paa  New 
Jersey.  Det  vigtigste  Findested  for  ikke  tertiære  Pattedyr 
er  det  ved  Durdlestone-Bay  i  Purbecklagene,  som  henhøre 
til  de  yngre  Oolithdannelser;  man  skal  der  have  fundet 
14  Arter  henhørende  til  8— 9  Slægter  (Spalacotherium, 
Triconodon,  Plagiaulax  o.  s.  v.).  Derefter  følge 
Stonesfield-Skiferne  med  1  Arter :  A  m  p  h  i  t  h  e  r  i  u  m  (T  h  y  1  a- 
cotherium)  Prevostii  og  liroderipii,  Phascolothe- 

rium  Bucklandi  og  Stereognathus  oolithicus, 
hvilket  sidste  Dyr  efter  Owens  skarpsindige  Udvikling  ikke 
skulde  være  noget  Pungdyr  eller  Insektæder,  men  en 
ganske  lille  Tykhud.  Endnu  længere  tilbage  ligger 
Triasdannelsen  med  Slægten  Microlestes-,  hvoraf  man  har 
fundet  Tænder  baade  i  England  og  i  Tydskland.  Endelig 
har  man  i  en  nordamerikansk  Kuldannelse  fundet  et  fossilt 
Pattedyr,  Dromatherium  syl  vestre,  men  det  er  endnu 
uafgjort,  om  denne  Dannelse  hører  til  Juratiden  eller  til 
det  permske  System. 

6.  Australnegerne  og  Marsvinene.  I  det 
bekjendte  engelske  naturvidenskabelige  Tidsskrift  »Annals 
of  natural  history»  (Juni  1857)  læses  følgende  Notits 
af  Mr.  Fairholrae. 

« Mellem  de  to  lange  Øer,  som  danne  den  sydlige 
Deel  af  More  ton  Bay,  er  et  Sund  bekjendt  under  Navn 
af  »det  sydlige  Indløb,«  der  fordum  blev  benyttet  af  Skibe, 
der  seilede  ind  i  Bugten,  men  nu  er  opgivet.  Nær  ved 
den  forladte  Lodsstation  ved  Amity-point  kan  man  altid  i 
de  varmere  Maaneder  af  Aaret  finde  nogle  af  de  Indfødte 
fiskende  « Muller«,  en  meget  smuk  Fisk  omtrent  af  Makrelens 
Størrelse.  Heri  understøttes  de  paa  en  ganske  mærk- 
værdig Maade  af  Marsvinene;  der  synes  fra  umindelige 
Tider  at  have  bestaaet  en  Slags  Forstaaelse  mellem  de 
Sorte  og  Marsvinene  til  gjensidig  Fordel,  og  de  først- 
nævnte give  sig  ud  for  at  kjende  hvert  enkelt  Marsvin, 
der  opholder  sig  der  paa  Stedet,  ja  de  forsikkre,  at  de 
have  Navne  til  hvert  Individ.  Bredden  bestaaer  af  en 
Sandskraaning ,  og  tæt  ved  den  er  der  smaa  Sandbakker, 
paa  hvilke  de  Sorte  sidde  og  passe  paa,  om  der  skulde 
vise  sig  en  Flok  Muller.  Deres  Haandnæt,  udspændte 
paa  Rammer  af  4   Fods   Vide,   ligge   rede  paa  Bredden. 

Øines  en  Rok,  løbe  nogle  af  ^Mændene  ned  og  pladske 
paa  en  egen  Maade  i  Vandet  med  deres  Spyd.  Det  er 
vanskeligt  at  sige,  om  Marsvinene  virkelig  forstaae  dette 
Signal  eller  de  antage,  at  det  er  Fisken,  men  Resultatet 
er  altid  det  samme;  de  komme  alle  paa  en  Gang  ind 
mod  Kysten,  drivende  Mullerne  foran  sig.  Naar  de  nærme 
sig  til  Kysten,  sprede  en  Deel  af  de  Indfødte  sig  til  begge 
Sider  og  slaae  i  Vandet  med  deres  Spyd  og  Haandnet; 
mange  af  Fiskene  blive  fangede,  inden  de  kunne  bryde 
gjennem  Marsvinenes  Kække.  I  det  forvirrede  Skuespil, 
som  nu  begynder,  seer  man  de  Sorte  og  Marsvinene 
pladske  omkring  tæt  ved  Siden  af  hinanden;  ja  de  sidste 
ere  saa  lidt  sky,  at  man  ofte  har  vist  Fremmede,  der 
yttrede  Tvivl,  om  de  virkelig  vare  saa  tamme,  hvorledes 
de  komme  og  tage  en  Fisk  fra  Enden  af  et  Spyd,  naar 
man  holder  det  ud  imod  dem.»  Meddeleren  tilføier,  at 
han  ikke  kan  troe,  at  fremmede  Marsvin  vilde  være  saa 
frygtløse.  De  ældste  Mænd  i  Stammen  sagde,  at  denne 
Maade  at  6ske  paa  altid  har  været  anvendt,  saalænge  de 
kunde  huske.  Marsvin  ere  hyppige  i  hele  Bugten,  men 
det  nævnte  Sted  er  det  eneste,  hvor  man  benytter  deres 
Hjælp  til  at  fiske. 


De  vildtfoxende  Træers  lldbrednin^  i  Danmark. 


Denne  Afhandling  giver  en  Oversigt  over  de  vildtvoxende  Træers 
Fordeling  i  Danmark.  Det  Meste  af  hvad  jeg  her  anfører,  har  jeg  selv 
seet,  men  angaaende  mange  Skove  har  jeg  modtaget  Oplysninger,  saavel 
af  Forstmænd  som  af  Botanikere,  saaledes  af  Forstmester  Wegener 
og  Brygger  Schiøtz  om  de  nordslesvigske  Skove;  af  Skovrider 
Ulrich  om  Skovene  paa  Als;  af  Overførster  Dalstrøm  om  de 
frysenborgske  Skove;  af  Overretsprocurator  Morville  om  Hald- 
Egeskov;  af  Student  Dybdahl  om  Skovene  i  Salling;  af  Skovrider 
Clausen  om  Skovene  i  Vendsyssel  og  af  Forstraad  Oppermann 
om  Skovene  i  Fyen;  Professor  Lange  har  meddeelt  ikke  faa  Voxe- 
steder  fra  forskjellige  danske  Egne.  Om  end  Afhandlingen  derved 
har  opnaaet  en  vis  Fuldstændighed,  er  der  endnu  mange  Huller 
at  udfylde ,  og  mange  Forhold  vilde  maaskee  ved  en  nøiere  Under- 
søgelse vise  sig  anderledes,  end  de  her  ere  fremstillede;  jeg  vil  der- 
for være  meget  taknemlig,  dersom  Nogen  vil  meddele  mig  Rettelser 
og  Oplysninger,  som  kunne  fuldstændiggjøre  vor  Kundskab  til  Træernes 
Udbredning  i  Danmark  samt  til  de  Forhold,   som  have  betinget  den. 

Hvad  Afhandlingens  Stilling  til  Tidsskriftet  angaaer,  da  kunde  den 
maaskee  synes  nogle  Læsere  altfor  detailleret.  Hvad  Interesse  kan  det 
have  for  det  dannede  Publikum  at  erfare,  at  Kristtornen,  der  findes  i 
saa  mange  jydske  Skove  og  dyrkes  i  saa  mange  Haver,  ogsaa  findes  i 
Hals  Skov,  og  at  der  af  Naur,  som  er  saa  almindelig  i  Sydsjælland, 
1819  netop  fandtes  et  Antal  af  2000  Stykker  i  Viemoseskov?  Saadanne 
Enkeltheder  vilde  ikke  have  deres  Plads  i  dette  Tidsskrift,  naar  det 
gjaldt  fremmede  Lande,  men  da  det  gjælder  om  Danmark,  troer  jeg  at 
de  Fleste,  som  interessere  sig  for  den  danske  Planteverden,  ikke 
ringeagte  saadanne  Oplysninger,  naar  dertil  kommer,  at  ethvert  af  de 
anførte  Voxesteder  tjener  til  at  oplyse  de  Love ,  som  betinger  enhver 
Arts  Voxekreds  i  Danmark. 

Bøgen  (Fagus  sylvatica). 

Bøgen  voxer  frodigst  paa  Leer ,  som  er  sandblandet 
og  kalkholdig ,  hvilket  svarer  til  det ,  Landmændene 
benævne  sandblandet  Mergel.  Denne  Jordart  er  frem- 
herskende næsten  i  alle  frugtbare  Egne  i  Danmark;  Ter- 
rainet  kan  være  fladt,  men  er  oftere  bakket  der,  hvor  Skovene 
staae,  idet  disse  ere  ryddede  paa  Sletterne.  Uagtet  Bøgen 
bedst  udvikler  sig  paa  den  sandblandede  Mergel,  er  den 
dog  ikke  knyttet  dertil,  thi  den  er  fremherskende  ikke 
alene  paa  det  svære  Leer,  men  ogsaa  paa  Rullestenssand, 
naar  dette  er  skovbevoxet.  I  første  Henseende  kan  anføres 
Bøgens  frodige  Væxt  i  Skovene  paa  Lolland  samt  Bøge- 
skovene ved  Aabenraa  Fjord,  hvilke  for  en  stor  Deel  staae 
paa  det  seige,  for  Vandet  næsten  uigjennemtrængelige 
Gyprineleer.  Rullestenssandet ,  der  mindre  godt  egner  • 
sig  til  Korndyrkning,  er  dog  hos  os  istand  til  at  nære  Bøge- 
skove; som  saadanne  Voxesteder  kunne  anføres  Ruderskov, 
Gribskov  (hvor  der  rigtignok  findes  mange  daarlige  Bøge- 
træer) og  Silkeborgskov  i  Jylland,  og  hertil  kan  vist  ogsaa  hen- 
regnes den  Jordbund,  hvorpaa  en  stor  Deel  af  Trolleborgs 
smukke  Bøgeskove  staaer.  Det  er  eiendommeligt  for  Dan- 
mark, at  Bøgen  kan  voxe  paa  en  saadan  Jordbund,  og  det 
bliver  vistnok  kun  muligt  enten  ved  at  antage,  at  Rullestens- 
sandet  i  Bøgeskoven  ikke  er  fri  for  Indblanding  af  Leer, 
eller  ogsaa,  at  Jordbunden  ved  iforveien  at  have  været 
bevoxet  med  andre  Træarter  er  bleven  saaledes  gjødet, 
at  den  er  bleven  sat  istand  til  at  nære  Bøgen;  thi  det  er 
en  Kjendsgjerning,  at  naar  Rullesteenssandbakker  skulle 
dyrkes  med  Skov,  kan  man  ikke  med  Held  begynde  med 
Bøg,  men  denne  maa  forberedes  ved  andre  Træarter,  — 
hos  os   især  ved  Gran,   men  det  gaaer   bedre   med  Fyr. 

Da  en  stor  Deel  af  Ruderskov  ved  Mishandling  af 
Vildtet  var  forvandlet  til  Lyngbakker  med  spredt  Krat, 
og  man  mod  Slutningen  af  forrige  Aarhundrede  be- 
gyndte at  beplante  disse  paany,  valgte  man  ikke  Bøg, 
som  Jordbunden  i  sin  daværende  Tilstand  ikke  vilde  have 
kunnet  nære,  men  Naaletræ,  som  har  forbedret  Jorden 
saaledes,  at  den  nu  kan  bære  Bøgeskov.  Derimod  har 
jeg  ikke  seet  Bøgen  paa  Flyvesand,  ligesom  den  ogsaa 
skyer  Sumpe  og  Tørvemoser.  Af  delte  fremgaaer,  at 
Bøgen  i  Danmark  kan  findes  paa  enhver  Jordbundsart, 
hvor  de  naturlige  Betingelser  for  en  Skovs  Tilværelse  ere 
tilstede,  undtagen  paa  den  golde  Sand,  paa  Tørv  og  i 
Sumpe. 

Betragte  vi  Bøgens  Udbredning  i  Danmark  i  geo- 
graphisk  Henseende,  da  er  den  trængt  op  til  de  nordligste 
Egne  af  Jylland,  hvis  Jordbund  kan  bære  Skov.  Uagtet 
nemlig  Vendsyssel  ligger  saa  nordlig,  at  Bøgen  i  de  Egne, 
der  ligge  under  samme  Bredegrad,  begynder  at  blive 
sporadisk,  er  den  alligevel  fremherskende  i  Vendsyssels 
Skove  og  danner  rene  Bestande,  ligesaagodt  som  i  andre 
Dele  af  Danmark;  saaledes  er  Bøgen  fremherskende  i 
Eskjær  Skov,  den  nordligste  Skov  i  Jylland,  der  ligger 
tæt  Syd  for  Skagen,  og  kun  i  Udkanten  fremtræde  El  og 
Bævreesp;  Bangsbo-,  Sæbygaard-,  Stagsted-  og 
Dronninglundskove  ere  ligeledes  rene  Bøgeskove.  Af 
disse  udmærker  især  Sæbygaardskov  sig  ved  sin  frodige 
Væxt;  Dronninglundskov  staaer  paa  en  slet  Jordbund, 
hvorfor  den  ikke  kan  frembyde  et  saa  godt  Udseende. 
Det  er  saaledes  alene  Behandlingen  (eller  rettere  Mis- 
handlingen) og  ikke  Khmaet,  som  har  forvoldt,  at  alle 
Bøgeskove  i  Vendsyssel  ikke  ere  ligesaa  smukke  og  kraftige, 
som  i  almindelige  danske  Skovegne. 

Medens  Bøgen  saaledes  er  trængt  op  til  Jyllands 
Nordspids,  fremtræder  den  ikke  saa  absolut  dominerende 
imod  Vest  og  imod  Øst.  Paa  Halvøen  findes  Vesten  for 
det  egentlige  Skovbælte  en  Deel  Skove,  i  mange  af  hvilke 
Bøgen  er  fremherskende  (t.  Ex.  i  Mattrup  Skov),  især  naar 
Skovene  saaledes  som  Silkeborgskovene  ere  af  betydeligt 
Omfang;  men  mange  mindre  Skove  ere  her  sammensatte  af 
Eeg,  Birk  og  Bæveresp,  og  Bøgen  er  her  enten  tilstede  i 
Mindretal,  eller  ogsaa  mangler  den  aldeles.  Dette  er 
saaledes  Tilfældet  med  nogle  Skove  i  Salling,  (Eskjær-  og 
Kaas  Skov),  Høiriis  Skov  paa  Morsø,  Hald  Egeskov  ved 
Viborg,  Dravit  Skov  ved  Løgumkloster;  i  mindre  Grad 
gjælder  det  om  Rødding-  og  Gram  Skov.  Det  er  ikke 
Jordbundens  Beskaffenhed,  som  her  har  holdt  Bøgen  borte, 
thi  denne  Træart  udbreder  sig  stedse  mere  i  de  vest- 
lige Skove,  men  det  er  Skovenes  isolerede  Beliggenhed, 
hvilket  vanskeliggjør  Adgangen  for  Bøgen,  tilmed  da  dens 
Frugter  kun  med  Vanskelighed  flyttes  fra  den  ene  til  den 
anden  Skov.  Det  er  ogsaa  derfor,  at  Bøgen  mangler  i  de 
naturlige  Skove  paa  Bornholm,  thi  denne  Træart  er 
paa  sin  Vandring  fra  Vest  mod  Øst  endnu  ikke  naaet 
saa  langt. 

Egen   (Qvercus  Robur). 

Egen  forekommer  deels  indblandet  i  Bøgeskoven  i 
større  eller  mindre  Grad,  deels  danner  den  rene  Bestande. 
Det  er  mærkeligt,  at  de  rene  Egeskove  baade  forekomme 
paa  en  Jordbund,  der  i  Frugtbarhed  overgaaer  den  Deel,  som 
indtages  af  Bøgeskoven,  og  paa  Rullestenssand;  det  Første 
finder  fornemlig  Sted  paa  Øerne,  det  Sidste  i  Jylland.  I 
de  naturlige  Egeskove  paa  Øerne  er  der  store  Afstande 
imellem    Træerne ;    Jordbunden    kan    være    græsbevoxet. 

men  i  Reglen  er  den  dækket  af  Underskov,  især  af  Hassel 
og  Hvidtjørn,  som  kunne  danne  et  tæt  Krat,  hvorover  Egene 
hæve  deres  brede  Kroner.  Et  saadant  Udseende  frembøde 
Danmarks  bedste  gamle  Egeskove,  hvoraf  Forfædrene  kun 
have  efterladt  os  faa  Rester,  der  dog  ere  saa  store,  at 
vi  deraf  kunne  faae  en  Forestilling  om  de  gamle  Ege- 
skoves Udseende.  Hertil  henhøre  Petersværfts  smukke 
Egeskove  i  Kallehave  Sogn,  Langebæk  og  Viemose,  Ege- 
skovene paa  Laaland,  navnlig  paa  Grevskabet  Knuthen- 
borg, ved  Rugbjerggaaard ,  Kjæ.rstrup  og  Bre- 
mersvold;  men  de  fleste  Skovegne  mangle  saadanne 
Egeskove,  eller  ogsaa  ere  de  svundne  ind  til  botaniske 
Mærkeligheder,  saaledes  Ulkebølskov  paa  Als,  Egeskoven  i 
Grønholtshegn  paa  3die  Kronborg  District.  Egeskoven  paa 
Bognæs,  Fredskoven  ved  Einsiedelsborg.  Her  ved  Kjø- 
benhavn  kan  Charlottenlund  give  en  Forestilling  om  en 
Egeskovs  Udseende.  Dersom  vi  kjendte  Skovenes  Sammen- 
sætning for  200  Aar  siden,  vilde  vi  kunne  paavise  mange 
naturlige  Egeskove,  hvilket  fremgaaer  deraf,  at  selv  i  dette 
Aarhundrede,  da  Skovene  ere  blevne  fredede,  ere  alligevel 
nogle  Egeskove  forsvundne. 

Afkom  af  de  gamle  Egeskove  ere  tildeels  de  Ege, 
som  staae  spredte  omkring  i  Bøgeskoven,  hvori  der 
næsten  i  alle  Skovegne  paa  Øerne  er  indsprængt  flere 
eller  færre  Ege,  saaledes  at  der  i  nogle  Bøgeskove  kan 
regnes  een  Eeg  paa  50  Bøge,  i  andre  een  Eeg  paa  100 
Bøge  og  i  atter  andre  een  Eeg  paa  500  Bøge,  og  i 
nogle  Bøgeskove   endnu  færre  Ege. 

Paa  Østkysten  af  Halvøen  findes  Egen  ogsaa 
indblandet  i  Bøgeskove,  og  i  enkelte  Egne,  til  Exempel 
Aabenraa's  Skove,  kunne  Egene  være  talrige,  men  i  Reglen 
ere  Østkystens  Skove  fattigere  paa  Eeg  end  Øernes,  og  rene 

naturlige  Egeskove  ere  her  endnu  sjeldnere  end  paa  Øerne; 
jeg  kjender  kun  Riis  Skov  ved  Aarliuus  og  S  kod  s - 
bøllegaards  Skov  i  Sundeved,  som  staaer  paa  en  fugtig 
Jordbund.  Det  stærke  Forbrug  af  Egetømmer  liar  ladet 
mange  Egeskove  forsvinde ;  thi  Egene  kunne  ikke  saa- 
ledes  som  Bøgen  forynge  sig ,  fordi  de  unge  Ege 
stadig  blive  undertrykkede  af  andre  Træarter,  som  be- 
mægtige sig  den  gamle  Egeskovs  Grund.  Som  Følge 
deraf  har  Egeskoven  maattet  rømme  den  frugtbare  Østkyst 
og  trække  sig  ind  i  Landet,  hvor  Jordbunden,  som  i  Reglen 
er  RuUesteenssand,  i  Forening  med  den  isolerede  Belig- 
genhed har  vanskeliggjort  Adgangen  for  Bøgen.  Nogle 
Naturforskere  have  derfor  sagt,  at  Egen  paa  Halvøen  hører 
hjemme  paa  RuUesteenssand,  hvorimod  Bøgen  hører 
hjemme  paa  Rullesteensleer;  saaledes  er  vel  Forholdet 
nu,  men  dersom  vi  ikke  kjendte  til  Egens  Tilbagevigen 
for  Bøgen,  vilde  dens  Forekomst  i  Jylland  være  i  Mod- 
sigelse med  den  Maade,  hvorpaa  den  forekommer  paa 
Sjælland  og  Smaaøerne,  hvor  Egeskovene  i  Reglen  staae 
paa  den  frugtbare  Jordbund. 

Som  Typus  paa  de  jydske  Egeskove  inde  i  Landet 
kan  betragtes  Hald  Skov  ved  Viborg,  navnlig  er  den 
Deel,  som  benævnes  Langskoven,  en  reen  Egeskov. 
Underskoven  er  her  erstattet  af  Enebær,  der  danner  en 
saa  tæt  Bedækning  over  Jordbunden ,  at  Egeopvæxten  der- 
ved vanskeliggjøres.  De  største  Ege  holde  10 — 18  Tom. 
i  Tvermaal  og  staae  i  20  Fods  Afstand.  Ligesom  Ege- 
skoven afløser  Bøgeskoven,  naar  man  fra  Østkysten  reiser 
ind  i  Landet,  saaledes  svinder  Egeskoven  ind  til  Egekrat, 
hvor  de  naturlige  Forhold  i  Forening  med  Menneskenes 
behandling  vanskeliggjøre  Træernes  Væxt.  Hald-Egeskov 
forvandler  sig  saaledes  paa  Nordsiden  til  et  Egekrat,  som 

fortsætter  sig  ud  over  Viborg  Hede,  og  som  man  veed 
er  Rester  af  stolte  Egeskove,  som  endnu  i  Slutningen  af 
forrige  Aarhundrede  dækkede  Bakkerne.  Ege  med  Stammer 
ere  ikke  ganske  forsvundne,  her  og  der  hæver  en  en- 
kelt Egestamme  sig  op  over  Krattet.  Af  samme  Natur  er 
Egekrattet  paa  Bakkerne  paa  Daugbjerg,  og  da  det  her  er 
noget  høiere,  jeg  troer  1 0 — 12  Fod,  end  Krattene  i  Alminde- 
lighed, har  det  aldeles  Udseende  af  at  være  gammel  mis- 
handlet Egeskov.  I  Himmelbjergs  og  Silkeborgs  Bøge- 
skove er  Egen  kun  sparsomt  indblandet,  tvertimod  hvad  man 
skulde  vente  ifølge  Jordbundens  Beskaffenhed  og  Skovenes 
Beliggenhed;  hvor  Høiskoven  derimod  er  forsvunden,  er 
Jordbunden  ofte  dækket  af  et  lavt  Krat,  hvori  Egen  har 
Overvægten.  Det  er  saaledes  Tilfælde  paa  Nordskrænten  af 
Kolden,  og  ved  Landsbyen  Funder  findes  ligeledes  Egekrat, 
der  danne  den  vestlige  Kant  af  Silkeborgskovene. 

I  det  sydlige  Jylland  ere  Egene  ikke  talrige  i  det 
egentlige  Skovbælte  paa  Kysten ;  længere  mod  Vest 
blive  de  hyppigere,  og  her  findes  rene  Egebestande,  som 
dog  kun  paa  faa  Steder  opnaae  et  betydeligt  Omfang. 
Paa  Vestsiden  gaaer  Høiskoven  over  i  det  lave  Egekrat. 
Det  er  saaledes  Tilfælde  i  de  Skove,  som  findes  to  til  tre 
Mile  Nordvest  for  Kolding.  Imedens  Bøgen  endnu  er  frem- 
herskende i  Ferup  og  Bølling  Skove,  synes  Egen  at  have 
Overvægt  i  den  Vest  for  Ferup  beliggende  Eegholt  Skov, 
som  i  sin  Vestside  svinder  ind  til  et  Egekrat.  Paa  mange 
Steder  begrændses  den  rene  Bøgeskov  af  Egekrat,  i  hvilken 
der  da  nærmest  Bøgeskoven  træffes  enkelte  Bøgebuske, 
men  disse  forsvinde  snart,  og  Egen  tilligemed  Bævreespen 
bliver  eneherskende.  Saaledes  fremtræder  Forholdet  i  de 
Skove,  som  dække  Skrænterne  af  Almindedalen  mellem 
Kolding  og  Veile,   mod  Øst   er  der  reen  Bøgeskov,   mod 

Vest  forsvinder  Bøgen  og  giver  Plads  for  Egekrat.  Ogsaa 
meget  nærmere  Kysten  træffes  Egeskov  i  en  saadan  Form: 
det  er  saaledes  Tilfældet  i  Nærheden  af  Fjordene,  hvor 
nemlig  Rullestenssandet  findes  afleiret  i  Form  af  et  meget 
bakket  Terrain,  som  er  temmelig  ufrugtbart,  thi  her  ere 
Egekrattene  hyppige,  og  Bøgene  ere  tilstede  i  Mindretal. 
I  Roldingegnen  har  jeg  hyppig  truffet  paa  saadanne  Ege- 
krat, som  dog  i  Reglen  ikke  have  noget  betydeligt  Omfang.  — 
I  Slesvig  forekommer  Egen  paa  samme  Maade,  som  i 
Jylland ;  saaledes  er  i  Haderslev  Amt  paa  selve  Østkysten 
smaa  Egebestande  store  Sjeldenheder.  I  Bøgeskoven  findes 
her  færre  Ege  end  maaskee  i  andre  danske  Bøgeskove; 
længere  inde  i  Landet  bliver  Egen  noget  hyppigere,  f.  Ex. 
i  Jarls  og  Skodborg  Skove.  I  flere  Partier  af  Gram 
Skov  er  Egen  fremherskende  og  staaer  paa  en  Underskov 
af  El  og  Hassel;  en  Deel  af  Rød  ding  skov,  nemlig  den 
saakaldte  Præsteskov,  er  en  reen  Egeskov  uden  Underskov, 
maaskee  paa  Grund  af  Kreaturernes  Græsning.  Egen 
udgjør  ogsaa  en  Hovedbestanddeel  af  Dravitskov,  Syd  for 
Løgumkloster.  Ogsaa  her  i  Slesvig  afløses  Egeskoven  paa 
mange  Steder  af  Egekrat. 

Medens  vistnok  Alle  ere  enige  om  at  ansee  de  Ege- 
krat, som  vi  hidtil  have  omtalt,  som  Levninger  af  gamle 
Ege-Høiskove,  have  Nogle  betvivlet,  om  det  Samme  gjælder 
om  alle  de  Egekrat  paa  Heden,  der  i  Jylland  kaldes  Purrer 
eller  Egepurrer.  I  Afstand  fremtræde  disse  som  grønne 
Bakker,  der  hæve  sig  over  den  flade  sorte  Hede;  kommer 
man  nærmere,  seer  man,  at  det  grønne  Udseende  hidrører 


*)  Purrerne  kunde  ogsaa  dannes  af  Enebær;  det  er  saaledes  Tilfælde 
med  KraUet  ved  Gaaarden  Hastrup  Nordvest  for  Veile,  ligeledes 
Søndergjøding  Mark  Nordvest  for  Ribe,  den  saakaldte  Enebærlund. 

fra,  at  Bakkerne  ere  dækkede  af  et  lavt  Egekrat,  som 
knap  naaer  Mandshøide.  Træerne  staae  temmelig  tæt,  og 
naar  hertil  nu  kommer,  at  mange  Grene  krybe  hen  ad 
Jordens  Overflade,  er  det  ofte  vanskeligt  at  bane  sig  Vei 
derigjennem;  foruden  Egen  optræder  her  Bævreesp,  nogle  faa 
Birke,  undertiden  en  enkelt  Abild,  Tysttræ,  Oedeblad  samt 
i  Slesvig  Avnbøg.  Tloraen  er  ikke  rig  paa  Arter;  som 
charakterislisk  kan  anføres  Engkoføde,  desuden  træffes 
her  Bunke,  Guulax,  Bjerg  Volverlei,  Høgeurt,  Gyldenriis, 
Blaamunke,  Skovstjerne,  Tormentil,  Ørnebrægne*)  o.fl. 
Saadanne  Egepurrer  har  jeg  truffet  i  alle  Hedeegne, 
hvorfor  jeg  ofte  har  undladt  at  optegne  deres  Forekomst. 
Hertil  henføres  saaledes  Lun  der  up  Krat  tæt  Østen  for 
Varde;  af  betydelig  Udstrækning  ere  Krattene  paa  Bakkerne 
i  Læborg  Sogn  imellem  Varde  og  Kolding,  hvor  de 
paa  den  ene  Side  ere  begrændsede  af  et  mægtigt  Tørve- 
mosedrag og  paa  den  anden  Side  støde  op  til  den 
store  Randbølhede.  Paa  Hederne  Øst  for  Kibe  ere  Purrerne 
meget  hyppige,  saaledes  ved  Tiislund  og  paa  Kai  s  lund - 
hede.  I  Slesvig,  hvor  Purrerne  benævnes  Skrøv,  ere  de 
lige  saa  almindelige,  som  i  Jylland,  saaledes  ved  Spandet, 
Hjortbro,  Sturtsbøl  (Vest  for  Haderslev),  Nørre -Løgum, 
Vester-Torp  i  Egnen  Nordost  for  Husum.  Meget  bekjendt 
i  den  nyere  Tids  Historie  er  Kropperbusch  mellem 
Slesvig  og  Rendsborg ;  den  samme  Form  af  Egekrat 
fortsættes  nede  i  Holsteen,  saaledes  mellem  Neumun- 
ster   og    Pinneberg.      Hertil    henhøre    ogsaa    Egekrattene 


*)  Melampyrum  pratense,  Aira  flexuosa,  Anthoxanthum  odoratum, 
Arnica  montana,  Hieracium  umbellafuin,  Solidago,  Jasione,  Tiien- 
talis,  Potentilla  Tormentilla,  Pleris  aqvilina. 

i  Klitterne  tæt  Nord  for  Fiilsø;  der  gives  faa  Egne 
paa  den  jydske  Vestiiyst ,  som  frembyde  et  saa  vildt 
og  ufrugtbart  Udseende  som  Strøget  omkring  Fiilsø. 
Heden,  der  ellers  paa  Vestkysten  ved  Leersletter  er  af- 
sondret fra  Klitterne,  støder  her  umiddelbart  op  til  disse. 
Naar  man  fra  Fiilsø  reiser  i  nordlig  Retning,  faaer  man 
paa  venstre  Haand  ud  imod  Havet  en  mægtig  Bakkerække, 
som  er  dækket  med  Flyvesand  og  saaledes  har  Udseende 
af  at  være  en  Klitrække.  Skrænterne  ere  paa  mange 
Steder  [dækkede  af  et  Egekrat,  Egene  ere  noget  høiere, 
end  man  er  vant  til  paa  Heden,  og  i  Aaret  1854  vare 
mange  af  dem  frugtbærende.  Ved  en  overfladisk  Betragt- 
ning af  Forholdene  skulde  man  fristes  til  at  troe,  at  Egen 
her  havde  indfundet  sig  paa  Klitterne,  og  at  der  her  ad 
naturlig  Vei  var  opnaaet  det,  hvad  man  andetsteds  med 
megen  Møie  har  stræbt  at  tilveiebringe,  men  ved  nølere 
Betragtning  af  Jordbundsforholdene  kan  man  snart  over- 
bevise sig  om,  at.de  med  Egekrat  bevoxede  Bakker  op- 
rindelig  ikke  ere  Klitter*),  men  Rullestensbakker,  som  i 
Tidens  Løb  ere  blevne  sandføgne,  uden  at  Flyvesandet  dog 
har  formaaet  at  qvæle  Egekrattet. 

Egekrattene  paa  Heden  have  oftere  været  paa  Om- 
tale og  været  Gjenstand  for  en  større  Opmærksomhed 
end  de  bedste  danske  Skove,  hvilket  hidrører  derfra,  at 
de  ere  beliggende  paa  Heden  og  saaledes  blevne  ind- 
dragne i  det  nationale  Spørgsmaal  om  Hedernes  Op- 
dyrkning. Mange  have  troet  af  deres  Tilværelse  at  kunne 
bevise,  at  Hederne  i  gamle  Dage  have  været  skovbevoxede ; 


*)  Derimod  har  jeg  ved  KattegaUet,  nemlig  mellem  Asaa  og  Liim- 
fjorden  i  Vendsyssel,  truffet  Flyvesand,  som  har  været  bevoxet 
med  selvsaaede  Ege;  paa  de  nyere  Havstokke  indfinder  Egen  sig 
ogsaa  undertiden,  saaledes  ved  Geltingnoer  i  Angeln. 

denne  Mening  blev  med  stor  Bestemthed  udtalt  paa  det 
tydske  Landmands-  og  Forstmandsmode  i  Kiel  i  1847*). 
Forchhammer  godtgjorde  imidlertid  her  i  Kiel  ligesom 
allerede  tidligere,  at  Hedernes  Evne  til  at  bære  Skov  ikke 
maa  bedømmes  efter  de  med  Egekrat  dækkede  Bakker, 
hvor  Jordbunden  er  væsentlig  forskjellig  fra  den,  som 
danner  Uederne.  Her  er  nemlig  Ahlen,  dækket  med  Hedesand, 
fremherskende,  hvorimod  Bakkernes  Jordbund  henhører  til 
Rullestenssandet,  det  vil  sige ,  den  bestaaer  af  Gruus  og  smaa 
Rullestene,  hvori  nogle  Leerdele  kunne  være  indblandede. 
Imedens  Hedesandet  danner  store  Sletter,  som  ere  fladere 
end  hvad  man  ellers  i  Danmark  kalder  Sletter,  er  Rulle- 
stenssandet paa  Hederne  enten  **)  afleiret  i  Form  af 
isolerede  Bakker  eller  oftere  som  lange  sammenhængende 
Bakkerækker.  En  saadan  Jordbund  er  som  Agerjord  be- 
tragtet ufrugtbar,  men  egner  sig  udmærket  til  Skovbrug. 
Hvad  nu  Purrernes  Fortid  angaaer,  da  synes  Intet  at 
være  til  Hinder  for  den  Mening,  at  de  ligesom  Egekrattene, 
der  støde  op  til  Hald  Egeskov,  ere  Levninger  af  mishandlede 
Egeskove.  Ikke  alene  ved  Hald,  men  i  mange  andre  Egne  paa 
Halvøen,  gaaer  Purren  efterhaanden  over  til  Høiskov.  For- 
følger man,  for  at  tage  et  Exempel  fra  Slesvig***),  det 
milelange  Egekrat,  som  strækker  sig  over  Arild -Hede  til 
Linnet-Skov,  faaer  man  Leilighed  til  at  see  Egen  paa  for- 
Bkjellige    Trin   af  Fortrykthed,   indtil    den   atter    viser  sig 


*)  Mannhardt  til  Hannerau: 

»man  stellt  in  Frage,  ob  unsere  Heiden  uberall  aus  ehemaligem 
Holzgrund  entstanden.  Dies  ist  wohl  nicht  zu  bezweifeln,  wenn 
unsere  Nachforschungen  auch  nicht  zuden  Ånfiingen  der  Verwustung 
leiten.     (Wedekind's  Jahrbucher  fur  Forstkunde  1847  Pag.  149.) 

**)  Kropperbusch  ligger  imidlertid    ikke  paa   en  Bakke  men  paa  et 
Terrain ,  der  er  ligesaa  fladt  som  den  omgivende  Hede. 

***)  Efter  Schjøts's  Meddelelser. 

som  et  anseeligt  og  frodigt  Træ  i  den  nævnte  Skov.  Strax 
Nord  for  Lanrups  By  begynder  Heden.  Paa  den  første 
Fjerdingvei  er  det  en  flad  Lyngmark,  som  derpaa  bliver 
mere  bakket;  da  begynder  hist  og  her  en  forkuet  Ege- 
busk,  og  Hjelmen  —  Ammophila  arenaria  —  stritter  frem 
paa  de  sandede  Kuller;  efterhaanden  forsvinder  denne, 
og  Buskene  blive  hyppigere  og  større,  indtil  de  tilsidst 
danne  et  tæt  og  frodigt  Buskads,  der  bliver  høiere  og 
høiere,  jo  nærmere  man  kommer  til  Linnet-Skov,  hvor  det 
fortsætter  sig  ind  i  Skoven,  og  da  denne  er  Fredskov, 
har  Egen  forladt  sin  buskagtige  Charakteer  og  støtter  sig 
op  til  Skovens  Hovedbestanddeel  —  Bøgen  — ,  som  en 
virkelig  om  end  kun  lille  Egeskov. 

Det  er  ikke  vanskeligt  at  forklare  Egeskovens  For- 
vandling til  Krat,  thi  naar  Træerne  nemlig  skaanselløs  bleve 
omhuggede,  var  det  vanskeligt  for  Høiskoven  at  komme 
igjen.  Manglen  paa  Læ  kuede  ikke  alene  ethvert  Træ, 
der  hævede  sig  op  over  Krattet,  men  den  bevirkede  ogsaa, 
at  Løvet  bortførtes  af  Vinden,  at  Jordbunden  udtørredes 
af  Solen,  og  da  den  saaledes  forarmede  Jordbund  stadig 
forringedes,  blev  den  sat  ud  af  Stand  til  at  kunne  ernære 
Egeskove,  som  derfor  efter  engang  at  være  blevne 
forstyrrede  stedse  ere  forblevne  som  Egekrat.  Man  kan 
derfor  ikke  indvende  mod  denne  Forklaring,  at  Purrerne, 
selv  hvor  de  ere  hegnede  og  fredede  mod  Kreaturerne, 
alligevel  ikke  have  kunnet  danne  fløiskov,  men  ere  for- 
blevne som  Krat.  —  Forresten  er  det  høist  sandsynligt,  at 
Forvandlingen  fra  Egeskov  til  Egekrat  for  mange  Egnes  Ved- 
kommende ligger  mange  hundrede  Aar  tilbage.  Egen  ved- 
ligeholdes i  denne  Tilstand,  maaskee  ikke  saa  meget  ved 
Selvsaaning,  som  ved  Rodskud,  hvortil  dette  Træ  be- 
sidder   stor  Evne,    skjøndt   Selvsaaning    ogsaa  kan    finde 

Sted.     Saaledes  har  jeg,  foruden  ved  Fiilsøe,  seet  frugt- 
bare Ege  i  et  Krat  ved  Holstebro. 

I  Almindingen  paa  Bornholm  er  Egen  ligesom  i 
andre  Skove ,  som  ikke  ere  komne  under  Bøgens 
Herredømme,  meget  hyppig,  og  her  optræder  den  i 
tvende  Former ,  nemlig  foruden  den  ellers  alminde- 
lige Sommereeg  (Quercus  Robur  pedunculata)  Vinter- 
egen (Q.  Robur  sessiliflora) ,  »som  her  paa  adskillige 
»Steder  opnaaer  en  meget  betydelig  Størrelse,  men  for- 
»medelst  det  klippefulde  Terrain,  som  sædvanlig  bevirker  dens 
»tidlige  Død,  i  Reglen  holdes  som  Krat,  idet  en  almindelig 
»Omhugning  foretages ,  hvorefter  der  fremkommer  en 
»Underskov  af  Rodskud«  *).  Nogle  have  troet,  at  Forskjellen 
imellem  de  tvende  Egeformer  skulde  have  stor  Betydning  for 
Egens  Historie  og  Udbredning  i  Danmark,  hvilket  man 
grundede  paa  den  Formodning,  at  den  i  Torvemoserne 
bevarede  Eg  skulde  være  Vinteregen,  samt  at  Purrerne 
paa  Halvøen  hovedsagelig  skulde  være  dannede  af  den  samme 
Form;  men  dette  stemmer  ikke  med  Virkeligheden.  Den 
fossile  Eg  i  Tørvemoserne  er  Sommeregen,  og  Purrerne 
ere  i  Reglen  dannede  af  den  samme  Art,  uden  at  jeg  derfor 
vil  benægte,  at  Vinteregen  kan  danne  Purrer  i  de  Egne, 
hvor  den  optræder  i  Høiskoven  ,  men  det  er  meget 
sjeldent.  Udenfor  Bornholm  findes  den  kun  paa  Himmel- 
bjerget og  ved  Silkeborg,  desforuden  angives  den  fra 
Buderupholm  og  Hald,  hvor  der  dog  kun  forekommer 
enkelte  Træer.  Forresten  er  det  ikke  afgjort ,  hvor- 
vidt disse  tvende  Former  ere  Arter  eller  Afarter  af 
samme  Art. 


*)  Schjøts's  Bidrag  til  Bornholms   Flora  i  naturhistorisk  Forenings 
Meddelelser  1850,  Side  50. 

Birken. 

Af  Birken  forekommer  der  i  Danmark  flere  Former,  som 
af  Nogle  ansees  for  Arter,  hvorimod  de  af  Andre  ligesom  af 
Linné  holdes  for  Afarter  af  Hvidbirken.  Meest  almindelig  er 
Skovbirken  (Betula  verrucosa),  som  ved  den  revnede  Bark 
og  ved  andre  gode  Kjendetegn  afviger  fra  den  nordiske 
Hvidbirk  (Betula  glutinosa);  til  den  sidste  slutter  sig  Duun- 
birken  (Betula  pubescens),  som  i  Reglen  er  en  Rusk  paa 
iMoserne  og  ikke  et  Skovtræ.  En  fra  denne  forskjeilig 
Form,  der  imidlertid  ogsaa  slutter  sig  til  Hvidbirken  (Be- 
tula carpathica),  kan  vel  blive  træagtig,  men  forekommer 
meget  sjelden. 

Hvad  der  er  sagt  om  Egeskovene,  at  de  i  Tidernes 
Løb  have  været  i  stærk  Aftagen,  dette  gjælder  i  langt 
høiere  Grad  om  Birkeskovene.  De  i  Tørven  bevarede 
Birkestammer  vidne  om  den  store  Udbredning,  som  Træet 
har  havt  i  Oldtiden,  men  Birken  er  baade  som  skov- 
dannende  og  som  enkeltstaaende  Træ  fortrængt  fra  de 
bedste  danske  Skovegne  af  de  ædlere  Træarter  og  har 
kun  holdt  sig  i  Egne,  som  enten  ved  deres  isolerede  Be- 
liggenhed eller  ved  Jordbundens  Ufrugtbarhed  vare  mindre 
tilgængelige  for  Bøgen.  Medens  i  hele  Sydsjællands,  Lol- 
lands og  Falsters  Skove  Birken  saaledes  ikke  mere  findes 
vildtvoxende,  fordi  disse  Skove  i  Reglen  staae  paa  en 
god  Jordbund,  er  den  ikke  sjelden  i  Nordsjælland,  navnlig 
i  Skovene  omkring  Gurre-Sø,  hvor  der  dannes 
om  ikke  hele  Skove,  saa  dog  smukke  smaa  Bestande  af 
Birke.  Uagtet  Jordbunden  i  Gribskov  er  ligesaa  sandig  som 
ved  Gurre,  optræder  Birken  dog  her  ikke  mere  paa  fast 
Grund,  men  indskrænker  sig  til  Mosekanterne.  I  Nord- 
skoven i  Hornsherred  forekommer  den  paa  sammeMaade 
som  i  Skoven  ved  Gurre;   i  det  nordvestlige  Sjælland  op- 

træder  Birken  enkeltviis  i  Skove  ved  den  store  Aamose, 
t.  Ex.  i  Losemølle-Skoven  samt  i  nogle  Skove,  der  staae 
paa  en  ufrugtbar  Rullestenssand  Sydost  for  Tiis-Sø,  navnlig 
Skovene  ved  Con  radine  lyst  og  iVedbygaards  Skove. 
Jeg  har  ikke  seet  den  længere  mod  Syd ;  vel  angives  den  af 
Kylling  ved  Fjurendal  paa  Grevskabet  Holstenborg,  men 
nu  er  den  som  Skovtræ  aldeles  forsvunden  fra  denne 
Egn.  I  det  nordøstlige  Sjælland  er  den  i  Aftagende  ned 
mod  Kjøbenhavn.  Sønden  for  Frederiksdals  Aa,  existerer 
Birken  i  Sjælland  i  vildtvoxende  Tilstand  i  Beglen  ikke 
som  Træ,  men   kun  som  Busk  paa  Moserne. 

Ligesom  Birken  som  Skovtræ  er  forsvunden  fra  Syd- 
sjælland, saaledes  gjælder  det  Samme  om  Smaaøerne, 
Fyen  og  Als,  om  en  stor  Deel  af  Halvøens  Øst- 
kyst, ja  selv  i  Vendsyssel,  hvor  man  skulde  troe,  at 
Birken  bedre  kunde  holde  sig  paa  Grund  af  Egnens 
nordlige  Beliggenhed,  har  Birkeskoven  givet  Plads  for  Bøge- 
skoven paa  den  gode  Jordbund.  I  Rugtved  og  Sæby- 
gaards  Bøgeskove  kan  man  vel  træffe  enkelte  Birke,  men  i 
andre  Bøgeskove,  til  Exempel  i  Bangsboskov,  mangler  Birken 
aldeles.  Hvor  Jordbunden  derimod  er  mere  sumpig.  vrages 
den  som  Følge  deraf  af  Bøgen ,  saaledes  Lerbækskov  ved 
Frederikshavn,  hvor  der  er  mere  af  Eg  og  Birk  end  af 
Bøg.  Ligesaa  ugunstige  ere  Jordbundsforholdene  ogsaa  for 
Bøgen  i  de  Skove,  der  findes  langs  Stranden  i  det  syd- 
ostlige af  Vendsyssel,  hvor  den  derfor  i  Reglen  mangler,  og 
Birken  næst  Ellen  er  det  almindeligste  Træ.  Saaledes  er 
Forholdet  i  Hals  Skove;  Syd  for  Liimfjorden  gjenfindes 
den  samme  Skovbund  i  den  af  Tørv  og  Strandsand  dannede 
Landtunge  imellem  Vildmosen  og  Kattegattet.  Her  er  Birken 
fremherskende,  navnlig  i  Høstmark-Skov,  som  udmærker 
sig    ved     sine    smukke    Birketræer ,     der    have    bevaret 

deres  glatte,  hvide  Bark,  hvorimod  ellers  de  Birke,  der 
ere  vildtvoxende  hos  os,  have  en  smudsig,  sprukken  Bark. 
Cnder  samme  Jordbundsforhold  fremtræder  Birken  i  Ulve- 
skoven  i  Østerhanherred  paa  de  side  Tørveegne,  der  kun 
hæve  sig  faa  Fod  over  Havet.  Med  Undtagelse  af  de  sumpige 
Strandskove  ved  Liimfjorden ,  hvilke  maaskee  strække 
sig  ned  til  Mariager  Fjord,  savnes  Birken  i  Skovene 
paa  Østkysten*),  medens  den  i  Moserne  kan  optræde  som 
en  uanseelig  Busk;  naar  man  derimod  kommer  nogle 
Mile  ind  i  Landet,  bliver  Birken  hyppigere  i  Moserne  og 
optræder  enkeltviis  som  Skovtræ,  indtil  den  omsider  danner 
smaa  rene  Bestande. 

N  0  r  1  u  n  d  S  k  o  V ,  tre  Miil  sønden  for  Aalborg,  er  hoved- 
sagelig en  reen  Bøgeskov,  men  i  den  nordvestlige  Deel  af 
Skoven  er  Birken  hyppig.  De  smaa  Skove  i  Salling  ere 
ved  deres  isolerede  Beliggenhed  sikkrede  for  Bøgens  Over- 
greb, der  derfor  mangler  i  Eskj  ær  skov,  som  hovedsagelig 
er  dannet  af  Eeg,  Birk  og  Ask,  ligesom  i  Kaas  Skov,  hvor 
Eeg  og  Birk  danne  Hovedmassen;  ogsaa  i  Krabbesholm 
Skov  optræder  Birken,  men  ikke  saa  hyppig.  I  Hald 
Skov,  Vest  for  Viborg,  er  Birken  sjelden;  og  paa  Grev- 
skabet Frysenborg  findes  derimod  flere  Birkeskove. 

Ved  Silkeborg  findes  rene  Birkeskove  paa  den 
ufrugtbare  Sand  eller  paa  Tørvebund;  paa  de  andre  Steder 
er  Birken  mere  blandet  især  med  Bøgen,  der  fortrænger 
den  overalt,  hvor  Jordbund  og  Vindforholdene  tillade  det. 
Det  er  saaledes  Tilfældet  paa  Horsnæsodde,  som  er  en  skov- 
dækket Landtunge,  der  skyder  sig  ud  i  Søen  i  østlig  Ret- 
ning; oprindelig  var  det  en  Birkeskov,  men  nu  har  Bøgen 
paa  mange  Steder  skaffet  sig  Indgang,  og  man  har  her  den 
bedste  Leilighed  til  at  see,  hvorledes  Bøgen  beseirer  Birken. 


*)  Navnlig  Syd  for  Kaløvig. 

I  Himmelbjergets  Skove  er  Birken  ikke  sjelden  paa  den 
vestlige  Side  af  »Kolden«;  smukke  rene  Birkebestande 
optræde  paa  den  sumpige  Jordbund  langs  Juul  Sø. 

Ligesom  i  Himmelbjergets  og  Frysenborgs  Skove  kan 
man  vente  at  trætfe  Birken  meer  eller  mindre  almindelig  i 
de  Skove,  der  endnu  ere  tilbage  inde  i  Landet. 

I  Slesvig  optræder  Birken  ligesom  i  Jylland;  den 
mangler  aldeles  i  Skovene  paa  Østkysten  og  optræder 
som  Busk  paa  Moserne  omtrent  tre  Mile  inde  i  Landet 
og  noget  derefter  som  Træ  i  Skovene,  saaledes  i  Skovene 
ved  Jarls,  i  Langtved  og  især  i  Skodborg  Skove;  i  Rødding 
Skov  danner  den  smaa  rene  Bestande  især  i  Udkanten 
af  Skoven.  Uagtet  Gram-  og  Linnetskov  ligge  saa  langt 
mod  Vest,  indeholde  de  dog  ikke  megen  Birk.  Derimod 
har  Birken  Overvægten  i  Dravit  Skov  ved  Løgumkloster, 
hvor  der  maaskee  fmdes  større  Bestande  af  Birk  end  i  nogen 
anden  Skov  paa  Halvøen.  I  Sydslesvig  ere  Forholdene  de 
Scimme  som  i  Jylland  og  Nordslesvig;  Birken  optræder 
først  i  de  Skove,  som  ligge  inde  i  Landet,  og  er  saa- 
ledes ikke  sjelden  i  Skovene  Vest  for  Isted. 

Ogsaa  i  Holsteen  savnes  Birken  i  den  østlige  Deel 
og  holder  sig  til  den  sandige  Landryg,  der  gaaer  tvers 
igjennem  Landet  paa  Strøget  fra  Segeberg  over  Neiimunster 
op  til  Rendsborg  (ved  Kellinghusen,  Nortorf,  Schenefeld 
og  Hohenwestedt). 

Ligesom  Birken  i  afsides  liggende  Skovegne  paa  Halv- 
øen ved  Naturforholdene  er  bleven  beskyttet  mod  Bøgens 
Overgreb,  saaledes  gjælder  det  Samme  om  Bornholm,  hvor 
Birken  fremtræder  som  Skovtræ  paa  Almindingen,  samt  i 
Skovene  paa  Nordøstsiden  i  Klippekløfterne. 

Birkens  nuværende  Udbredning  og  Historie  har  meget 
tilfælleds  med  Egens;  i  Fortiden  var  den  ligesom  Egen  en 

væsentlig  Bestanddeel  af  de  danske  Skove,  ved  Bøgens  Ind- 
trængning har  den  ligesom  Egeskoven  i  Reglen  maattet 
rømme  de  bedste  Skovegne.  Imidlertid  er  der  den  Forskjel 
i  disse  tvende  Træers  Historie,  at  medens  Birken  som  Skov- 
træ aldeles  er  fortrængt  fra  en  stor  Deel  af  Danmark,  har 
Egen  endnu  holdt  sig  der  som  enkeltstaaende  Træ,  hvilket 
hidrører  derfra,  at  Egen,  saavel  ved  sin  Form,  som  ved 
sin  høie  Alder,  har  en  langt  større  Modstandskraft  og  ikke 
saa  let  bukker  under  for  Bøgen,  som  Birken;  paa  den 
anden  Side  er  Birken  mere  nøisom  med  Hensyn  til  Jord- 
bunden end  Egen,  hvilket  bevirker,  at  der  paa  Tørvebund 
findes  betydelige  Bestande  af  dette  Træ. 

Inden  jeg  forlader  Birken,  maa  jeg  endnu  tilføie  nogle 
Ord  om  de  forskjellige  Former  af  den.  Det  er  allerede 
paafaldende,  at  de  anseelige  Birkestammer,  der  ere  be- 
varede i  Moserne,  og  som  ofte  ere  mere  end  to  Fod  i 
Gjennemsnit,  udmærke  sig  ved  deres  smukke,  glatte,  hvide 
Bark,  hvorimod  Barken  spalter  paa  de  Birke,  som  findes 
i  de  nordsjællandske  Skove,  saasnart  de  have  naaet  lidet 
over  en  halv  Fod  i  Tykkelse;  ogsaa  Bladene,  Frugtraklernes 
Skjæl  saavel  som  de  vingede  Frugter*)  ere  forskjelligt 
formede  hos  Skovbirken  og  den  fossile  Birk,  og  det  kan 
ikke  nægtes,  at  den  sidste  i  sin  Form  bedst  stemmer 
overeens  med  den  ægte  nordiske  Hvid  birk**),  som  optræder 
paa  den  skandinaviske  Elalvø ,  i  den  nordlige  Deel  af  de 
russiske  Skove  og  paa  de  mellemeuropæiske  Bjerge,  hvor- 
imod Skovbirken  er  fremherskende  paa  Sletterne  i 
Tydskland. 


')  Det  er  kun  i  de  nordsjællandske  Moser,  at  jeg  har  erholdt  et  saa 
fuldstændigt  Materiale  af  Birkens  Stamme,  Blade  og  Frugtrakler, 
at  jeg  har  kunnet  sammenligne  den  med  Skovbirken. 

*)  Mere  fuldstændigt  er  dette  omtalt  i  min  Afhandling  om  de  nord- 
sjællandske Skovmoser,  Side  28. 

Birkene  i  Høstmark  Skov  og  i  Losemølle  Skoven  (Øst 
for  Tiis  Sø)  nærme  sig  derimod  til  den  nordiske  Hvidbirk, 
hvilket  ogsaa  er  Tilfælde  med  Duunbirken  paa  Moserne. 
Foruden  de  omtalte  Former  kan  man  træffe  paa  Birke, 
som  hverken  bære  Skovbirkens  eller  Uvidbirkens  Charakteer, 
men  afvige  fra  begge,  hvorfor  Floristerne  ogsaa  have 
deelt  de  tvende  Arter  (Hvidbirken  og  Skovbirken)  i 
flere  Arter.  Men  disse  skylde  sandsynligviis  de  for- 
skjellige  Voxesteder  deres  Tilblivelse,  og  da  der  existerer 
saa  mange  Overgangsformer  imellem  dem,  er  det  gjerne 
muligt,  at  ogsaa  Hvidbirken  og  Skovbirken  i  Grunden  hen- 
høre til  samme  Art,  saaledes  som  denne  ogsaa  var  opfattet  af 
Linné  og  i  nyere  Tid  af  Spach,  og  at  det  er  Birkens  store  Til- 
bøielighed  til  at  variere,  der  har  frembragt  saavel  disse 
tvende  Arter,  som  de  mange  andre,  der  alle  før  vare  ind- 
befattede under  den  Linnéiske  Betula  alba.  Dersom  dette 
forholder  sig  saaledes,  vil  der  ikke  være  noget  til  Hinder 
for  at  antage,  at  Skovbirken  nedstammer  fra  den  fossile 
Mosebirk,  hvorimod  man  ellers  maa  betragte  Skovbirken 
som  indvandret  fra  Tydskland.  Den  systematiske  Oversigt 
over  de  danske  Birkeformer  kan  derfor  saaledes  sammen- 
fattes: Den  Linnésike  Betula  alba  blev  deelt  i  to 
Hovedarter,  A)  Betula  verrucosa  (Skovbirken)  som  fore- 
kommer i  mange  danske  Skovegne  og  B)  Betula  glutinosa 
(Hvidbirken);  af  den  sidste  findes  i  Danmark  idelmindste 
3  Former:  1)  Duunbirken  (Betula  pubescens),  almindelig 
som  Busk  paa  Moser,  2)  Betula  carpathica,  som  Træ  i 
Høstmarkskov,  3)  Den  fossile  Mosebirk. 

Andre  vildtvoxende  Træer. 
Bodellen    (Alnus   glutinosa)    bedækker    de    sumpige 
Steder  i  Skovene,  især  i  Bøgeskoven,  og  da  nu  Terrainet 

i  denne  i  Reglen  er  mere  ujævnt,  saa  at  smaa  eller  større 
sumpige  Lavninger  deri  ere  hyppige,  ere  de  fleste  Bøge- 
skove opfyldte  med  smaa  Elleskove  eller  Ellemoser. 
Da  det  er  lettere  at  rydde  Bøge  end  Elle,  blive  disse 
undertiden  sparede,  naar  Bøgeskoven  forvandles  til  Ager- 
land, derfor  findes  paa  Bøndermarkerne  i  Nordslesvig 
hyppig  Ellekrat  midt  i  Marken.  Rødellen  elsker  en  sumpig 
Jordbund,  og  alene  her  forekommer  den  i  rene  Bestande. 
Enkelte  Træer  kunne  imidlertid  vænne  sig  til  haard  Bund 
og  opnaae  der  ofte  en  høiere  Alder  og  en  skjønnere 
Form,  end  paa  den  sumpige  Jordbund.  I  Nørreskoven  paa 
Als  findes  saaledes  en  Deel  Elle,  som  ere  indsprængte  i 
Bøgeskoven. 

Denne  Ellens  hyppige  Forekomst  i  Bøgeskoven  vil  i 
Fremtiden  i  mange  danske  Skovegne  undergaae  en  stor  For- 
andring ;  thi  der  har  viist  sig  en  saa  stor  Dødelighed  blandt 
Ellene,  at  den  i  den  nyeste  Tid  er  forsvunden  fra  mange 
Skovsumpe  og  har  givet  Plads  for  andre  Træarter.  Dette 
gjælder  navnlig  om  Als,  Fyen,  Smaaøerne  og  en  stor  Deel 
af  Sjælland.  Paa  Halvøens  Østkyst  holder  Ellen  sig  bedre ; 
saaledes  i  Haderslev  Amt,  hvor  Bøgeskovene  ere  rige  paa 
Ellebestande. 

Under  ganske  andre  Forholde  synes  de  mærkelige 
Elleskove  at  være  stillede,  der  forekomme  i  det  nordlige 
Jylland  langs  Kattegattet  paa  begge  Sider  af  Liimfjorden. 
Skovene  staae  her  paa  en  fugtig  Jordbund,  der  i  Reglen 
synes  at  være  en  Blanding  af  Tørv  og  Flyvesand,  hvilket 
har  holdt  Bøgen  borte  fra  disse  Skove,  og  de  have  derved 
bevaret  et  mere  oprindeligt  Udseende  end  de  fleste  andre 
danske  Skove.  Skoven  er  en  Blandingsskov ,  idet  der 
foruden  Ellen  forekommer  Ask,  Poppel  og  Birk;   dog  ere 

Ellen  og  Birken  de  Træer,  som  oftest  blive  de  herskende. 
En  stor  Deel  af  Hals  Skov  kan  saaledes  betegnes  som 
Elleskov;  i  ingen  anden  dansk  Skovegn  har  jeg  seet  en 
saa  stor  Samling  af  smukke  Elle;  som  Lystræer  ere  de 
store  Individer  fritstaaende  og  udvikle  da  en  mægtig 
aflang  Krone,  hvis  mørkegrønne,  saftige  Løv  giver  Træet 
saavel  som  hele  Skoven  en  ganske  eiendommelig  Tone; 
i  Høstmarkskoven  tæt  Syd  for  Liimfjorden  har  Birken  Over- 
magten, hvorimod  Ellen  skal  være  dominerende  i  Skovene 
ned  efter  Mariagerfjord. 

Ellens  Yppighed  og  frodige  Væxt  i  disse  Egne  er 
saameget  mærkeligere,  som  det  ellers  er  anerkjendt,  at 
Ellen  vil  have  en  god  Jordbund,  hvorfor  den  ikke  findes 
meget  i  Skovmoser  i  Sandegne ,  t.  Ex.  i  Nordsjælland 
og  i  Silkeborgskovene,  hvor  Birken  indtager  Ellens  Plads 
i  Skovmoserne. 

Graae  11  en  (Alnus  incana),  anføres  i  Floraerne  som 
et  dansk  Træ,  og  naar  man  vilde  dømme  efter  den  Fro- 
dighed, hvormed  den  voxer  hos  os,  kunde  man  heller  ikke 
tvivle  derom.  Intet  fremmed  Træ  har  saaledes  som  Graa- 
ellen  ligesom  bidt  sig  fast  i  den  danske  Jordbund,  og  det 
i  den  Grad,  at  det  er  vanskeligt  at  udrydde  den;  thi  selv 
naar  Stammen  afhugges  lige  ved  Roden,  udsender  denne 
en  saa  stor  Mængde  af  Knopper,  at  de  heraf  opvoxede 
Træer  indtage  et  meget  større  Areal  end  Modertræet. 
Graaellen  er  almindelig  i  Statsskovene  i  Nordsjælland, 
saaledes  i  Gjelte  Skov,  Bagsværd  Skov,  paa  andet  Kron- 
borg Distrikt  o.  s.  v.  Imidlertid  er  Træet  ikke  vildt- 
voxende  i  de  Egne,  som  ligge  nærmest  Nord  for  Sjælland, 
saaledes  mangler  det  ikke  alene  i  Jylland,  men  i  Skaane  og 
Halland  og  kommer  først  igjen  oppe  ved  den  norske  Grændse. 
Pe  ældre  danske  Florister  kjende  heller  ikke  Graaellen  som 

el  dansk  Træ;  saaledes  mangler  den  hos  Kylling  (1688) 
og  i  de  Recensioner  af  Kyllings  Arbeide,  der  ere  leverede 
af  Tyge  Holm  (1760)  i  Linné's  Amoenitates  og  af  Bang 
i  Pontoppidans  Atlas  (1763).  Ja  Træet  er  ikke  engang 
omtalt  i  den  1ste  Udgave  af  Hornemanns  Plantelære  (1796), 
hvorimod  det  nævnes  i  den  anden  og  tredie  Udgave  som 
»et  dansk  Træ,  voxende  paa  fugtige  Steder  i  Danmark, 
sjælden«,  og  saaledes  omtales  det  ogsaa  af  Dreier.  Fcirst 
i  Langes  Flora  (1851)  yttres,  at  Graaellen  »maaskee  ikke 
er  vildtvoxende«.  At  man  saa  sildigt  er  bleven  opmærksom 
paa  Graaellen,  hidrører  derfra,  at  den  først  blev  indført 
her  i  den  sidste  Deel  af  det  forrige  Aarhundrede,  og  dette 
skyldes  sandsynligviis  von  Langen,  der  under  sit  Ophold 
i  Norge  havde  faaet  Forkjærhghed  for  dette  Træ  og  derfor 
udbredte  det  i  de  Skove ,  som  han  til  forskjellig  Tid  be- 
styrede i  Danmark  og  i  Tydskland,  og  hans  Efterfølgere 
fulgte  heri  hans  Exempel  ligetil  den  senere  Tid,  da  mange 
have  erklæret  Graaellen  for  et  daarligt  Produkt,  der  staaer 
tilbage  baade  for  Rødellen  og  for  Asken,  hvorfor  de  have 
stræbt  at  udrydde  den  igjen.  Udryddelsen  har  imidlertid 
store  Vanskeligheder,  da  Graaellen  er  meget  seiglivet. 
I  de  ufrugtbare  Skovegne,  t.  Ex.  paa  andet  Kronborgske 
Distrikt,  er  man  derimod  mere  tilfreds  med  Graaellen. 

Den  Træart,  som  næst  Bøgen  især  er  bleven  begunstiget 
ved  det  moderne  Agerbrug  og  Skovbrug  er  Asken  (Fraxi- 
nus  excelsior).  Saa  godt  som  i  alle  frugtbare  danske  Skov- 
egne trænger  Asken  ind  i  Bøgeskoven  og  bemægtiger 
sig  Lysningerne  i  Skoven,  hvor  den  ikke  rammes  af  Bø- 
gens Skygge  ,  og  dominerer  derfor  ofte  i  de  smaa 
Bønderskove.  Overeensstemmende  dermed  finde  vi,  at 
Asken  er  meget  udbredt  paa  Als.  I  Skovene  paa  Smaaøerne, 
i  nogle  Egne  afFyen  og  i  det  sydlige  Sjælland  er  den  hyppig, 

om  den  her  end  ikke  optræder  saa  almindelig  som  paa  Als. 
Derimod  finde  vi  i  det  vestlige  Sjælland  store  Bestande  af 
Aske  ved  Tiissø,  t.  Ex.  i  Frændevænge  paa  Nørager  Gods, 
og  i  de  smukke  Skove,  som  omkrandse  Skaritsø.  Ogsaa 
paa  Østkysten  af  Halvøen  er  Asken  i  mange  Egne  almin- 
delig i  Bøgeskoven,  saaledes  i  en  Statsskov  Syd  for  Kol- 
dingfjord, i  Boller  og  Vosnæsgaardsskov. 

Asken  har  saa  stor  Tilbøielighed  til  at  indfinde  sig  i 
de  frugtbare  danske  Bøgeskove,  at  en  hyppig  Forekomst  af 
Ask  kan  betragtes  som  et  Tegn  paa  Jordens  Frugtbarhed. 
Udenfor  dette  Gebet  har  Asken  to  Voxesteder  hos  os, 
hvor  den  forekommer  under  andre  Forhold;  det  ene  er  i 
de  Strandskove  oppe  ved  Liimfjorden*),  som  ovenfor  ere 
omtalte,  det  andet  paa  Bornholm,  hvor  Asken  udenfor 
Granitterrainet  siges  at  vpere  hyppigere  end  i  nogen  anden 
Deel  af  Danmark. 

Avnbøgen  (Carpinus  Betulus)  er  af  alle  danske 
Træarter  den,  der  i  sin  Levemaade  mest  nærmer  sig 
Bøgen.  Den  er  ligesom  denne  et  skyggetaalende  Træ  og  kan 
derfor  bedre  end  noget  andet  Træ  udholde  dens  Skygge  og 
har  tillige  den  Fordeel,  at  den  kan  taale  en  mere  fugtig 
Jordbund  end  den.  Dette  Træ  optræder  sporadisk  om- 
kring i  Danmarks  Bøgeskove**),  sandsynligviis  i  hele  Lan- 
det, maaskee  med  Undtagelse    af  det  nordlige  Jylland***). 


*)  Asken  voxer  her  (Vendsyssel)  meget  \illig  og  kan  opnaae  en  Stør- 
relse af  4—41  Favne  (Skovrider  Glansen). 

**)  I  Slesvig  ved  Sehested  (nær  Eideren),  hvor  der  er  en  smuk  Sam- 
ling af  Avnbøg,  ved  Neuwerk  ved  Slesvig,  i  Arnekildeskove  paa 
Als,  Vonsild  Skov  ved  Kolding,  Brandberg  Skov  ved  Veile,  Grev- 
skabet Frysenborg.  Borum,  Nordvest  for  Aarhuus,  er  det  nord- 
ligste mig  bekjendte  Voxested.  I  Steensby  Skov  ved.  Vordingborg 
findes  paa  583  Tdr.  Land  165  Avnbøge. 

"*)  Den  gaaer  ikke  op  til  Norge. 

Denne  Træarts  Nordgrændse  falder  noget  Syd  for  Liim- 
fjorden. 

Det  er  eiendommeligt  for  Lollands  og  Falsters 
Skove,  at  Avnbøgen  her  er  saa  hyppig,  hvilket  synes 
at  hidrøre  derfra,  at  Skovbunden  der  er  noget  fug- 
tigere end  i  andre  danske  Skovegne,  hvorfor  Avnbøgen 
har  kunnet  indtage  store  Strækninger,  hvis  Jordbund 
ikke  har  været  tør  nok  for  Bøgen.  En  anden  Egn, 
hvor  Avnbøgen  ogsaa  er  bleven  forskaanet  for  Bøgens 
Overgreb,  er  Almindingen  paa  Bornholm,  som  Bøgen  ikke 
har  naaet  paa  sin  Vandring  fra  Vest* mod  Øst,  og  hvor 
man  derfor  siger  om  Avnbøgen,  at  den  træder  istedetfor 
Bøgen*). 

Af  Løn-  eller  Ahornslægten,  have  vi  i  Danmark 
ikke  mindre  end  tre  Arter,  nemlig  Valbirklønnen  eller 
Ær  (Acer  Pseudoplatanus),  Naur  (Acer  campestre)  og 
tandbladet  Løn  (Acer  platanoides).  Af  disse  ere  de  to 
første  sydlige  Træer,  det  tredie  derimod  et  nordligt  Træ, 
der  t.  Ex.  forekommer  i  Norge,  hvor  de  andre  mangle. 
Ær  og  Naur  findes  i  Skovene  ved  Østersøen,  men  Nauren 
forekommer  nord  herfor  sporadisk  i  flere  Skovegne,  Æren, 
som  de  tydske  Forstmænd  ikke  tiltroeHaardførhed  til  at  kunne 
udvikle  sig  fuldstændigt  i  Nordtydskland,  har  paa  Als  den 
frodigste  Væxt  og  er  næst  Asken  det  Træ.,  som  meest 
udbreder  sig  i  Bøgeskoven;  ligeledes  er  Træet  almindeligt 
i  Skovene  i  Angeln,  ved  Lyksborg,  i  Sundeved  og  nord  for 
Aabenraa  Fjord  i  Løit  Sogn,  men  i  Nordslesvig  er  sand- 
synligvis dets  Nordgrændse.  Jeg  har  nemlig  ikke  seet  det 
vildtvoxende  i  Skovene  nord  eller  syd  for  Kolding  Fjord**), 


')  Langes  Flora  1851  S.  562. 

*)  Efter  Wegener    forekommer  Æren    vel   hist    og    her    i   Haderslev 
Amt,  men  yderst  sjelden  og  er  vistnok  frembragt  ved  Kultur. 

ligesaalidet  som  nogensteds  i  Jylland.  Til  den  anden 
Side  kunne  vi  forfølge  Æren  til  det  sydlige  Fyen,  hvor 
den  er  almindelig  saavelsom  paa  Thorseng*).  I  Stats- 
skovene nord  for  Kjøbenhavn  findes  Æren  ikke  sjelden; 
den  fremtræder  her  som  et  anseeligt  Træ,  og  Stammen 
er  ofte  rankere  end  Tilfældet  er  paa  Als.  Træet  taaler 
saa  godt  det  sjællandske  Klima,  at  det  udbreder  sig  ved 
Selvsaaning,  hvilket  t.  Ex.  finder  Sted  i  Gjelteskov  i 
Nærheden  af  Ny  Holtekro;  alligevel  er  denne  Træart  ikke 
oprindelig  i  de  nordsjællandske  Skove,  hvor  den  er  ind- 
ført og  først  blev  plantet  af  von  Langen.  I  Søruphegn  ved 
Fredensborg  sees  saaledes  smukke  Æretræer,  som  ere 
plantede  af  ham. 

Naur  forekommer  ogsaa  almindelig  paa  Als,  hvor  der 
i  Nørreskoven  findes  Træer,  som  have  opnaaet  en  Høide 
af  54  Fod ;  ellers  fremtræder  Nauren  som  en  Busk  i  Skovene 
i  det  sydlige  Fyen,  paa  Smaaøerne  og  i  Sydsjælland.  Her 
danner  den  saaledes  Underskoven  i  Petersværfts  Egeskove, 
hvor  den  er  saa  hyppig,  at  der  i  Steensby  Skov,  (583  Tdr. 
Land),  fandtes  i  1819  14000  Bøge  og  3180  Naur  og 
i  Viemose  Skov  (742  Tdr.  Land)  2000  Naur.  Strand- 
skovene**) ved  Østersøen  synes  saaledes  i  Danmark  at  være 
Naurens  Hjemstavn.  Nord  for  dette  Skovbelte  bliver  den 
meget  sporadisk,  saaledes  i  Jægersborg  Dyrehave  og 
i  Jylland  ved  Haraldslund  og  Randers;  her  er  sand- 
synligvis   dens    Nordgrændse***).      Den   mangler   i   Vend- 


•)  M.  Lange,  Sydfyens  Vegetation  S.  18. 

")  M.  Lange,  sammesteds  S.  20. 

^")  De    tvende    sidste   Voxesteder    ligge    saaledes    udenfor   Naurens 

Voxekreds  i  Danmark,  at  man   faaer  Mistanke  om,  at  den  her  er 

indført. 

syssel  ligesom  i  Norge  og  det  egentlige  Sverrig  (i  Skaane 
findes  den). 

Den  tandbladede  Løn  har  i  Danmark  to  Voxekredse, 
der  begge  tildeels  ligge  udenfor  de  gode  Døgeskovsegne. 
Det  ene  er  Bornholm,  hvor  dette  Træ  er  almindeligt  paa 
Nordostsiden,  hvor  det  voxer  i  Selskab  med  Eeg,  Ask, 
Elm  og  Avnbøg.  Det  andet  Voxested  er  nogle  Skove  i 
det  indre  Jylland  t.  Ex.  Estrup  Skove  imellem  Kolding 
og  Ribe.  I  andre  danske  Skovegne  er  Træet  meget  sjel- 
dent  og  mangler  aldeles  i  Fyen,  paa  Smaaøerne  og  i  hele 
Sjælland  undtagen  Odsherred  (?). 

Elmen  (Ulmus  montana)  forekommer  for  nærværende 
Tid  meget  sporadisk  i  Bøgeskoven  og  kan  træffes  i  alle 
danske  Provindser*).  Uagtet  Træet  er  frugtbart,  og  dets 
Frugter  let  kunne  føres  omkring  af  Vinden  ligesom  Askens, 
udbreder  det  sig  dog  ikke  meget  ved  Selvsaaning,  som 
hidrører  derfra,  at  Frøet  ofte  er  goldt,  og  selv  naar  det 
har  Spirekraft,  taber  denne  hurtig.  I  Skovene  ved  Kjø- 
benhavn  har  Elmen  vundet  Terrain  i  de  sidste  Aar,  navn- 
lig i  Dyrehaven,  hvor  den  synes  at  være  udgaaet  fra 
Ermelundskrattet,  hvor  den  er  dominerende.  Ligesom 
Træet  ikke  udbreder  sig  meget  ved  Selvsaaning ,  saa- 
ledes  lader  sig  paa  den  anden  Side  vanskeligt  udrydde, 
thi  dets  Rødder  ere  meget  seiglivede  og  bevare  længe 
Evne  til  at  skyde  Knopper,  men  forresten  er  det  sjelden  at 
træffe  selv  smaa  rene  Bestande  af  dette  Træ.  I  Fortiden 
synes  saadanne  imidlertid  at  have  existeret  i  flere  Skov- 
egne, førend   Bøgen  blev  herskende;  herom  vidner  Elme- 


*)  Dog  mangler  den  efter  Clausen  i  Vendsyssel. 

bladenes  Forekomst  i  Kalktuffen,  Landsbynavnene*)  samt 
dens  Udbredning  i  de  Skove,  der  endnu  have  holdt  sig 
frie  for  Bøg;  det  er  saaledes  Tilfældet  paa  Bornholm,  hvor 
den  navnlig  forekommer  udenfor  Granitterrainet,  samt  i 
Skove,  der  ligge  noget  afsides  eller  paa  Halvøer,  saa- 
ledes i  Skoven  ved  Einsiedelsborg  i  Fyen,  hvor  den  fore- 
kommer i  den  gamle  Egeskov  med  Underskov  af  Hassel, 
i  Bognæs  Skov,  desforuden  i  Kulaas  Skov  ved  Adlersborg 
og  i  Borreveile  Skov. 

Linden  (Tilia  parvifolia  Ehrh.)  udbreder  sig  heller 
ikke  meget  ved  Selvsaaning,  og  det  er  vistnok  Grunden 
til  at  den,  skjøndt  et  skyggetaalende  Træ,  ikke  har  stor 
Udbredning  i  vore  Skove;  paa  den  anden  Side  er  den 
meget  seiglivet,  og  hvor  den  engang  har  fæstet  Rod,  lader 
den  sig  vanskeligt  udrydde,  fordi  den  skyder  let  fra  Roden. 
I  Jonstrup  Vang  findes  den  som  et  anseeligt  Træ,  og 
her  har  den  længe  med  Held  modstaaet  Bøgen,  hvis  Frø- 
planter let  hensygne  under  Lindens  Skygge.  Kun  med 
stor  Møie  lykkes  det  ved  Kunst  at  forandre  denne  Skov 
til  en  Bøgeskov.  Hvor  Træet  danner  rene  Bestande, 
holder  det  sig  undertiden  buskformigt;  det  var  saaledes 
Tilfældet  paa  Øerne  Kidholm  i  Kolding  Fjord,  som  tid- 
ligere  vare  dækkede    af     et   tæt   Lindekrat**),    hvori   tal- 


')  Landsbyen  Eltang  ved  Kolding  er  en  forvansket  Udtale  af  Elm- 
tungæ  (saaledes  skrives  Navnet  i  Valdemar  den  Andens  Jordebog), 
som  har  Navn  efter  en  tilstødende  skovbevoxet  Landtunge,  der  nu 
benævnes  Hogeuse-Odde.  Denne  er  nu  en  Bøgeskov,  men  i  dens 
vestlige  Deel  findes  endnu  et  lille  Parti  af  Elme. 

")  I  Lindekrattet  voxede  to  meget  sjeldne  danske  Planter,  nemlig 
Asarum  europæum  og  Cardamine  impatiens;  den  første  var  alle- 
rede forsvunden  ved  Begyndelsen  af  dette  Aarhundrede,  og  den 
anden  gik  tilgrunde  for  omtrent  tyve  Aar  siden,  da  en  Bonde 
nedsatte  sig  paa  Øerne,  ryddede  Lindeskoven  og  pløiede  Jorden. 

rige  Irisker  byggede.  Det  er  gjerne  muligt,  at  Mangel 
paa  Frøplanter  og  Røddernes  store  Tilbøielighed  til  at 
skyde  har  bevirket,  at  de  afkappede  Stammer  paa  mange 
Steder  ere  blevne  afløste  af  Rodskud,  der  ikke  have 
kunnet  udvoxe  til  Træer.  Linden  er  forresten  ikke  lige 
almindehg  i  alle  danske  Skovegne ;  den  er  ligesom  Nauren 
stærkest  fremtrædende  i  den  sydlige  (eller  maaskee  i 
den  sydostlige)  Deel  af  Danmark  og  aftager  mod  Nord; 
den  angives  som  almindelig  i  Skaane,  og  det  Samme  gjæl- 
der  om  Bornholm,  Møen,  Lolland  og  Sydsjælland. 
Lolland  synes  at  besidde  de  største  Lindebestande,  saa- 
ledes  i  Freilev  og  Rubjerggaards  Skov.  Nogle  smaa 
Øer  ved  Lollands  Kyst  ere,  ligesom  det  var  Tilfældet  med 
Kidholmene  i  Kolding  Fjord ,  dækkede  af  Lindeskov.  I 
andre  danske  Egne  er  Træet  meget  sporadisk,  men  maaskee 
henhører  det  til  de  Træarter,  som  have  udgjort  en  væsent- 
lig Bestanddeel  af  Skovene  inde  paa  Halvøen;  thi  her  fore- 
kommer det  i  mange  Skove,  saaledes  ved  Husum,  i  Dravit- 
skov,  i  Røddingskov,  i  Seem-  og  Klobyskov  ved  Ribe, 
i  Rindsholmskov  ved  Viborg.  Fra  Vendsyssel  kjender  jeg 
ikke  noget  Voxested,  hvilket  er  saameget  mærkeligere, 
da  denne  Art  optræder  i  Norge. 

Lange  anfører  den  storbladede  Lind  (Tilia  grandifolia) 
som  vildtvoxende  paa  Flatø  i  Guldborgsund,  og  da  den 
er  vildtvoxende  ved  Calmar,  kan  den  maaskee  ansees  for 
et  dansk  Træ. 

Bævrepoplen,  eller  som  den  almindelig  kaldes, 
Bævreespen,  er  i  samme  Grad  som  Birken  et  Lystræ,  der 
ikke  taaler  nogen  Overskyggen,  og  ligesom  Birken  har 
den  været  almindelig  i  Fortidens  Skove,  om  den  end  ikke 
har  været  saa  almindelig  som  den.  Den  har  imidlertid 
bedre  holdt  ud  i  Bøgeskoven  end  Birken;  hvilket  ikke  kan 

forklares  af  dens  Selvsaaningsevne,  thi  ad  denne  Vei  er 
dens  Udbredning  afhængig  af  ganske  særegne  Betingelser, 
men  deraf,  at  den  ligesom  Linden  har  en  seiglivet  Rod,  som 
i  høiere  Grad  end  hos  nogen  anden  Træart  er  istand  til 
at  skyde  Knopper.  Vi  kunne  derfor  træffe  dette  Træ  paa 
de  ufrugtbare  Pletter  i  Bøgeskoven,  især  i  Udkanten;  naar 
Skoven  mishandles  saaledes,  at  Jordbunden  udmagres, 
griber  Espen  om  sig  og  bemægtiger  sig  de  Strækninger, 
som  rømmes  af  de  andre  Træarter.  Mere  hyppig  er 
Espen  i  de  smaa  Skove,  der  endnu  ikke  ere  komne  under 
Bøgens  Herredømme,  saaledes  i  Skovene  paa  Bornholm, 
saavel  i  Almindingen  som  udenfor  samme,  ligeledes  i 
Hald  Egeskov  ved  Viborg,  hvor  der  fremtræder  store, 
smukke  Exemplarer  af  denne  Træart.  I  Selskab  med 
Egen  forekommer  den  ogsaa  almindelig  i  Egekrattene 
paa  Heden;  men  paa  Grund  af  den  udmagrede  Jordbund  ere 
dens  Blade  her  tre  Gange  mindre  end  i  Hald  Egeskov. 
Ikke  altid  forekommer  den  paa  Heden  blandet  med  Eeg, 
undertiden  kan  den  her  være  eneherskende.  Ogsaa  paa 
Jyllands  Heder  er  der  Leilighed  til  at  beundre  Espe- 
røddernes  Seiglivethed;  thi  naar  Lyngen  bortryddes,  dækkes 
Jordbunden  ofte  med  fremkomne  Skud  fra  de  gamle 
Rødder,    der  hidtil  have  været  skjulte. 

Endnu  maa  omtales  Brombærklyngerens,  Rosernes 
og  Kristtornens  Optræden  i  vore  Skove.  Disse  Træarter 
ere  vel  ikke  meget  anseelige,  men  de  optræde  i  nogle 
Skovegne  i  en  saadan  Fylde ,  at  de  væsentlig  bidrage  til 
disse  Skoves  Charakteer. 

Brombærklyngeren  kan  forekomme  i  alle  danske 
Skove,  men  dens  Centrum  i  Danmark  er  Skovene  paa 
Østkysten  af  den  sydlige  Deel  af  Halvøen,  hvor  den  optræ- 
der med  mange  Former  og  i  stor  Masse.     Den  bedækker 

alle  Lysninger  i  Skoven,  gjennemtrænger  Krattene  og 
Underskoven  og  fylder  Grøfterne  og  Skovhegnene  med 
sine  bueformige,  tornede  Stængler.  Brombærklyngeren 
udmærker  sig  her  ikke  alene  ved  sin  Talrighed,  men 
ogsaa  ved  sin  Formrigdom,  thi  der  findes  paa  det  omtalte 
Strøg  mere  end  tyve  Former,  som  af  Nogle  betragtes 
som  Arter ,  af  Andre  som  Afarter  af  R.  fruticosus  Linné. 
Det  er  især  paa  Skovbakkerne  omkring  Fjordene,  at  Brom- 
bærklyngeren optræder  i  hele  sin  Talrighed  og  Mang- 
foldighed, navnUg  ved  Kiel,  Flensborg,  Kolding,  Veile; 
dette  er  Slægtens  Centrum  i  Danmark  og  herfra  er  den 
i  Aftagende  til  de  tre  Sider;  Skovene  inde  paa  Halvøen 
ere  nemlig,  selv  om  de  staae  paa  en  god  Jordbund,  i  Reglen 
fattige  paa  Brombærklynger,  t.  Ex  Mattrup  Skov  og 
Estrup  Skov  (imellem  Kolding  og  Ribe);  alene  i  Jarls 
Skov  forekomme  mange  P'ormer  af  Slægten;  ogsaa  mod 
Nord  er  Slægten  aftagende  i  Styrke.  Allerede  lAarhuus- 
egnen  er  der  faa  Former,  om  end  Individerne  endnu  ere 
talrige ;  længere  mod  Nord,  t.  Ex.  i  Frysenborg  og  Vend- 
syssel Skove,  er  der  fattigt  saavel  paa  Former  som 
paa  Individer  af  Brombærklyngeren.  Mod  Øst  er  den 
vel  i  Aftagende  i  Fyen,  men  er  dog  endnu  stærkt  frem- 
trædende i  Svendborgegnen,  i  Sjællands  Skove  savnes 
derimod  den  frodige  Rubus- Vegetation,  og  det  ikke 
alene  i  Sandegnene,  men  ogsaa  i  de  Skove,  der  staae 
paa  Leerbund,  om  end  enkelte  Skovegne  (t.  Ex.  Sorø- 
egnen) ere  rigere  derpaa  end  de  fleste  sjællandske  Skov- 
egne. Møen,  som  i  plantegeografisk  Henseende  afviger 
fra  Sjælland  og  stemmer  med  Østkysten  af  Halvøen,  er 
ogsaa  rig  paa  Former  af  Brombærklyngeren. 

Om  Rosenslægten    gjælder    i  det  Hele   taget    det 
Samme ;    den  fremtræder  med  mange  Former  netop  i  de 

Egne,  der  ere  saa  rige  paa  Brombærklyngeren,  og  er  i 
Blomstringstiden  til  største  Prydelse  for  disse  Skovegne. 
Enhver,  som  færdes  her  i  Slutningen  af  Juni  Maaned,  vil 
have  bemærket  den  rige  Flor  af  vilde  Boser,  som  findes 
paa  Hegnene ,  navnlig  langs  Skovveiene.  Alligevel  er 
Bosenslægtens  Optræden  ikke  saa  charakteristisk  for  Øst- 
kysten af  Halvøen  som  Bubusslægten;  thi  de  samme  Arter 
kunne  findes  paa  Sjælland,  hvor  de  i  enkelte  Egne,  t.  Ex. 
ved  Helsingør,  optræde  ligesaa  talrigt  som  paa  Halvøens 
Østkyst. 

Kristtornen  er  derimod  at  ansee  for  en  Plante- 
art, der  i  høi  Grad  er  betegnende  som  en  charakteristisk 
Forskjel  imellem  Halvøens  og  Sjællands  Skove,  i  hvilke 
sidste  den  aldeles  mangler.  Den  findes  næsten  paa  hele 
Halvøens ~Østkyst,  og  i  nogle  Egne  groer  den  saa  frodigt, 
at  den  vanskehggjør  Skovdyrkningen.  Uagtet  denne  Træart 
i  Haver  kun  med  Vanskelighed  lader  sig  opelske  af  Frø, 
udbreder  den  sig  dog  meget  i  de  Skove,  hvor  den  hører 
hjemme,  tildeels  ved  sine  underjordiske,  krybende,  rod- 
skydende  Grene,  hvortil  kommer,  at  den  af  alle  danske 
Træarter  er  den  eneste,  som  kan  trodse  Bøgens  Skygge. 
Medens  den  for  Skovdyrkningen  ubehagelige  Brombær- 
klynger henblegner,  naar  den  aabne  Kratskov  forvandles 
til  Bøgeskov,  kan  dette  ikke  kue  Kristtornen,  men  be- 
virker alene ,  at  den  ikke  voxer  i  Høiden ,  men  kun 
breder  sig  til  Siderne,  og  dens  Blade  erholde  da  et  meget 
skjønt  mørkegrønt,  glindsende  Udseende.  Det  er  navnlig 
i  Skove  syd  for  Fh'nsburg,  at  Kristtornen  bliver  et  be- 
sværligt Ukrudt.  I  Nordslesvig  findes  den  vel  i  de  fleste 
Skove,  men  voxer  frodigst  i  Strandskovene;"  i  Stende- 
rup Nørreskov  er  Jordbunden  saaledes  under  de  gamle 
Bøge  saa  tæt  bevoxet  dermed,  at  der  heller  ikke  der  kan 

tænkes  paa  nogen  naturlig  Besaaning,  førend  Kristtornen 
er  aldeles  udryddet.  I  det  sydlige  Jylland  er  den  ikke 
sjelden  især  i  Strandskovene,  saaledes  paa  Dreiensodde 
ved  Mundingen  af  Kolding  Fjord,  men  forekommer  dog 
ikke  i  alle  Skove.  Længere  mod  Nord  bliver  den  stedse 
mere  sporadisk,  men  kan  forfølges  ligetil  Meelholt  Skov  i 
Vendsyssel,  som  sandsynligviis  er  dens  Nordgrændse  i 
Jylland.  Ogsaa  mod  Vest  er  Kristtornen  i  Aftagende; 
den  forekommer  meget  sporadisk  i  Skovene  inde  paa 
Halvøen,  saaledes  ved  Jarls,  ved  Estrup  (mellem  Kolding 
og  Ribe),  paa  Himmelbjerget,  i  Frysenborg  Skoven,  og  den 
synes  her  inde  i  Landet  ikke  at  gaae  saa  høit  mod  Nord 
som  i  Strandskovene*),  hvor  den  foruden  i  Meelholt  Skov 
findes  i  Hals  og  Høstmark  Skove.  Ogsaa  mod  Øst  er 
Kristtornen  i  stærk  Aftagende.  Paa  Als  findes  den  saa- 
ledes paa  den  sydlige  og  vestlige  Deel  af  Øen  (t.  Ex.  i 
Sønderskoven  og  i  Blomeskobbel),  men  mangler  i  den  store 
Skov,  som  dækker  Kysten  med  enkelte  Mellemrum  i  en 
Strækning  af  2  Mile,  hvoraf  Størsteparten  for  nærværende 
Tid  kaldes  Nørreskoven.  I  det  vesthge  Fyen  er  Krist- 
tornen i  Strandskovene  Syd  for  Middelfart  ligesaa  almindelig 
som  i  de  slesvigske  Skove,  men  er  forresten  en  Sjeldenhed 
i  Fyen,  hvor  den  ikkun  kjendes  fra  Einsiedelsborg,  Nyborg, 
Faaborg  og  Æbelø  ved  Bogense,  og  det  synes  ikke,  at 
den  nu  breder  sig  længere  mod  Øst.  Det  er  tvertimod  en 
Kjendsgjerning,  at  den  forhen  har  været  paa  Steder,  hvor 
den  nu  er  forsvunden,  saaledes  paa  Thorseng,  hvor  den 
var  paa  Kyllings  Tid**).     Kristtornen  er  en  vesteuropæisk 


*)  Ogsaa  paa  Læsø  findes  den. 
**)  De  sidste  Rester  af  Kristtornen  paa  Thorseng   forefandt  Skovrider 
Glos  for  40  Aar  siden  i  Hegnet  ved  Veien  fra  Troense  til  Valde- 
mars  Slot.     Voxestedet  paa  Ulfshale    anseer  jeg  med  Lange   for 
usikkert. 

Plante,  der  har  sit  Hjem  i  England  og  Frankrig,  og  det 
er  vore  milde  Vintre,  der  bevirke,  at  den  har  udbredt  sig 
over  den  danske  Halvø,  ligesom  at  den  ogsaa  optræder  i 
Norge;  selv  i  Tydskland  findes  den  kun  i  den  vestlige  og 
sydlige  Deel.  Uagtet  den  milde  Vinter  betinger  dette  Træes 
ISiordgrændse,  kunne  vi  dog  ikke  antage,  at  det  er  denne 
Omstændighed,  som  har  holdt  det  borte  fra  Sjælland  og 
Smaaøerne,  men  det  er  disse  Øers  østlige  Beliggenhed, 
som  har  bevirket,  at  Kristtornen,  som  er  kommen- fra 
Vesten,  endnu  ikke  har  naaet  dertil. 

Ligesom  Kristtornen  saavel  som  den  stærke  Vegetation 
af  Ikombærklynger  er  eiendommelig  for  det  vestlige  Dan- 
mark, saaledes  ere  ikke  mindre  end  lire  Træarter,  der  hen- 
høre til  de  Kjernefrugtedes  Familie  eieridommelige  for  det 
østlige  Danmark,  navnlig  for  Bornholm.  Det  er  de  tre 
Rønarter,  Seljerrøn  (Sorbus  Scandica),  Axelbærrøn  (Sorbus 
Aria),  Tarmvridrøn  (Sorbus  torminalis)  og  Cotoneaster*); 
af  hvilke  kun  Tarmvridrønnen  har  udbredt  sig  udenfor 
Bornholm,  nemlig  til  Møen  og  Lolland. 

Det  vilde  Kirsebærtræ  (Prunus  avium)  kan  fore- 
komme vildtvoxende  i  alle  danske  Provindser,  hvor  det  paa 
mange  Steder  har  Udseende  af  at  være  forvildet,  men  i  enkelte 
Egne  optræder  det  dog  aldeles  med  Charakteren  af  et  vildt- 
voxende Træ,  saaledes  i  Rø-Sogn  paa  Bornholm,  paa  Møen, 
Stevnsklint,  paa  Langeland  ved  Einsiedelsborg,  ved  Østed- 
gaard  i  det  sydlige  Jylland  og  i  Langdelsskov  paa  Als.  Paa 
sidste  Sted  findes  Træer,  hvis  Stammer  ere  14  Tommer  i 
Tvermaal;  hvad  der  tyder  paa,  at  Træet  paa  Als  er  vildt- 
voxende, er  den  Omstændighed,  at  man  her  har  et  Navn 
for  Træet,  nemlig  »Vessel«,  hvilket,  saavidt  jeg  veed,  ikke 


*;  Hertil  kan  endnu  føies  Fjeldribs  (Ribes  alpinum). 

er  Tilfælde  i  andre  dan&ke  Provindser.  I  mindre  Partier 
forekommer  denne  Træart  i  Lunden  ved  Gram,  i  Aalyk- 
keskoven  ved  Odense  og  i  Boserupskov  ved  Roeskilde. 

Naaletræernes  Familie,  som  er  en  væsentlig  Be- 
standdeel  af  Nabolandenes  Skove,  existerer  ikke  hos  os  som 
skovdannende,  og  dog  kunne  vi  ikke  undgaae  at  omtale  den 
paa  Grund  af  den  Skjæbne,  som  er  ramt  denne  Familie  i 
Danmark.  Medens  nemlig  nu  kun  een  Art  er  vildt- 
voxende ,  hvilken  fremtræder  som  en  uanseelig  Busk, 
var  der  i  Fortiden  tre  Arter,  som  henhøre  til  tre 
forskjellige  Slægter,  hvoraf  den  ene  var  skovdannende. 
Hvad  der  ovenfor  er  sagt  om  Birken,  at  den  har  maattet 
rømme  store  Partier  af  Danmark,  gjælder  om  Fyrren  i  en 
langt  større  Maalestok,  thi  uagtet  dette  Træ  i  Fortiden  i 
mange  Egne  har  dannet  en  væsentlig  Bestanddeelaf  Skovene, 
er  det  som  et  vildtvoxende  Træ  forsvundet  fra  de  danske 
Skove,  og  Jordbundsforholdene  ere  der  blevne  saa  ugunstige 
for  Fyrrens  Fremkomst,  at  den  naturlige  Saaning  af  dette 
Træ  1  Skovene  frembyder  saa  mange  Vanskeligheder,  at 
den  næsten  grændser  til  det  Umulige.  Paa  Tørvemoserne 
kan  den  derimod  skee,  og  her  findes  undertiden  Fyrre, 
som  nedstamme  fra  Plantningerne. 

Taxen  (Taxus  baccata)  henføres  ikke  til  den  danske 
Flora*).  Det  er  imidlertid  paafaldende,  at  den  er  vildt- 
voxende i  alle  Nabolande,  Norge,  Sverrig,  Tydskland  og 
England,  og  da  det  er  bekjendt,  at  Taxen  i  Tydskland  er 
forsvunden  fra  mange  Egne,  hvor  den  før  var,  leder  det 
os  paa  den  Tanke,  at  Træet  før  vistnok  ogsaa  har  været 
i  Danmark.  Det  træffer  sig  saa  heldigt,  at  der  findes  en 
bestemt  Angivelse,  som  bekræfter  Rigtigheden  heraf.   Kylling 


*)  Anvendelsen  til  Buetræer  skal  i  Middelalderen  meget  have  bidraget 
til  Taxens  Forsvinden. 

(1688)  angiver  Taxen,  som  den,  der  »voxer  udi  Skove  ved 
Fjelderup«  (i  Kanders  Amt)*).  Herimod  kan  ikke  indvendes, 
at  Træet  der  iiar  været  plantet,  thi  deels  plantede  man  vel 
ikke  meget  »udi  Skove  ved  Fjelderup«,  og  forudsat  at 
Kylling  har  fundet  plantet  Taxt  der,  er  det  uforklar- 
ligt, at  han  netop  skulde  omtale  dem,  der  voxede  ved 
en  ubekjendt  og  afsides  jydsk  Landsby,  og  ikke  hellere 
dem,  der  vare  plantede  ved  Kjøbenhavn  og  i  Herregaards- 
haverne;  endelig  maa  bemærkes,  at  Kylling  kun  nævner 
de  Planter,  som  han  anseer  for  vildtvoxende. 

Enebær**)  (Jimiperus  communis).  Hornemann  siger,  at 
den  er  sjelden  i  Danmark;  det  er  vel  formeget  sagt  om 
et  Træ,  der  fmdes  i  de  fleste  danske  Egne  og  i  mange 
optræder  i  stor  Mængde,  saaledes  ved  Helsingør,  paa 
iMøens  Klint,  paa  Himmelbjerget,  i  Veile  Amt  o.  s.  v. ;  men 
vist  er  det,  at  dette  Træ  enten  aldeles  mangler  eller  meget 
lidet  forekommer  i  mange  frugtbare  Egne,  navnlig  skyer 
Træet  de  frugtbare  dyrkede  Leersletter,  t.  Ex,  Marsken,  og 
naar  Agerdyrkningen  bemægtiger  sig  Sandbanker,  der  hidtil 
have  været  udyrkede,  forsvinder  Enebærtræet,  saaledes  er 
det  udryddet  paa  Thorseng. 

De  Træarter,  vi  have  omtalt,  frembyde  i  deres  Ud- 
bredning    en   eller    anden  Særegenhed,    som    kan    afgive 


*)  Wilse,  i  hans  Reiseiagttagelser,  5te  Bind,  Side  137,  fortæller,  at 
der  gives  Tax  i  en  liden  velfredet  Skov  ved  Herregaarden  Stou- 
gaard, lidt  førend  man  kommer  til  Tørsing.  Denne  Angivelse  er 
ganske  mærkelig,  men  destoværre  er  Wilse  ofte  upaalidelig. 

")  Enebær  skulde  egentlig  skrives  »Enber«.  Paa  Islandsk  hedder 
Træet  -'Einebær«,  paa  Jydsk  »Jenber«,  hertil  slutter  sig  de  celtiske 
Navne-'Geneber«  (Provence),  Gencbra (Italiensk),  »Genevrier«  (Fransk), 
»Juniperus«  (Latinsk).  Det  er  mærkeligt,  at  den  jydske  Benævnelse, 
der  sandsynligviis  kun  i  Skrivemaaden  er  forskjellig  fra  Gencber, 
saa  meget  afviger  fra  den  tydske  (Wachholder)  og  den  norske  (Brisk 
og  Brusk),  ligesom  heraf  fremgaaer,  at  Stavelsen  »bær«  ikke  maa 
forstaaes  som  Stavelsen  Bær,  i  Kirsebær  og  Stikkelsbær. 

13- 


188 

Stof  til  Betragtninger.  Der  ere  andre  Træarter,  som  vel 
ogsaa  i  deres  Forekomst  frembyde  Særegenheder,  men 
disse  ere  saa  ubetydelige,  at  man  ikke  kommer  til  at  afvige 
meget  fra  Virkeligheden,  naar  man  paastaaer  om  dem,  at 
de  ere  udbredte  over  hele  Landet,  dette  gjælder  navnlig 
om  de  vildtvoxende  Pilearter,  Laurbærpiil,  Palmepiil,  Graapiil, 
øret  Piil  og  krybende  Piil*),  Tidsen  (ikke  i  Skove),  Vild 
Sneebolle,  Hyld,  Gedeblad,  Korneel,  Vedbende,  Stikkels- 
bær, Solbær,  Ribs,  tvebo  og  tvekjønnet  Vrietorn,  Benved, 
Slaaen,  Hegebær**^),  Abild,  Hvidtjørn  (den  eengriflede  og  den 
almindelige)  og  almindelig  Røn***). 


*)  Alene  den  spydbladede  Piil  (sali  hastata)  har  en  bestemt  Voxe- 
kreds  i  Danmark  ;  det  er  nemlig  en  af  de  Plantearter,  som  det 
nordlige  Jylland  har  tilfælleds  med  det  nordlige  Sjælland,  den  fore- 
kommer nemlig  i  Tibirke  Mose,  er  almindelig  paa  Morsø,  Thy  og 
Hanherrederne,  men  mangler  i  Sydsjælland,  paa  Smaaøerne,  Fyen 
Slesvig.  Efter  Lange  kunne  salix  viridis,  amygdalina,  purpurea  og 
nigricans  betragtes  som  danske,  men  jeg  antager,  at  de  alle  ere 
indførte  ved  Kultur. 

**)  Savnes  i  nogle  Provindser,  sandsynligviis  især,  hvor  Skovene  staae 

paa  en  god  Jordbund,  saaledes  paa  Smaaøerne. 
""')  Schjøtz  har  meddeelt  mig  Følgende  om  dette  Træes  Forekomst  i 
Slesvig.  »Skovene  ved  Rødding  og  Gram  ere  saa  rige  paa  Røn,  at 
denne  maa  henregnes  til  et  af  de  vigtigste  Træer  i  Underskoven, 
men  stor  bliver  den  ikke,  deels  fordi  dens  ranke  seige  Stammer 
meget  anvendes  til  Riisgjærder,  Stager,  Garnstænger,  deels  ogsaa 
fordi  den  indtil  for  faa  Aar  siden  var  meget  udsat  for  at  blive 
knækket  af  Kronvildet.  Overalt  hvor  man  traf  Grupper  af  Røn, 
saae  man  dem  knækkede  i  sneseviis.  Dyret  hævede  sig  paa  Bag- 
benene, omklamrede  det  unge  Træ  med  Forbenene,  bøiede  Toppen 
og  brækkede  den  tynde  Stamme  over  mellem  Tænderne,  hvor 
Mærker  altid  var  at  flnde,  ligesom  og  de  manglende  Ender  paa 
Grenene  viste,  i  hvad  Øiemed  den  udførte  dette  besværlige  Arbeide. 
—  Denne  Fjende  er  nu  saagodtsom  borte,  og  en  roligere  Fremtid 
forestaaer  maaskee  dette  smukl<e  Træ,  skjøndt  det  ogsaa  har  en 
paatrængende  Ven  i  Raabukken,  der  fortrin  s  viis  afslider  sin  Takke- 
hud  paa  det  til  liden   Baade  for  Rønnens  Bark«. 

De  saakaldte  Halvbuske  har  jeg  ikke  medtaget,  deels  fordi  de 
fleste  ikke  findes  i  Skove,  deels  fordi  det  meget  vilde  forøge 
Afhandlingens   Omfang. 

Vi  have  hermed  gjennemgaaet  de  vildtvoxende  Træ- 
arters Forekomst  i  de  danske  Skove,  men  disse  ere  imidlertid 
i  den  nyere  Tid  blevne  befolkede  med  fremmede  Træarter, 
som,  navnlig  hvad  Naaletræerne  angaaer,  bedække  et  stort 
Skovareal.  Uagtet  alt  hvad  man  taler  om,  at  saamange 
Træarter  let  kunne  akklimatiseres  i  Danmark,  er  der  dog 
ingen  af  dem,  der  besidder  en  saadan  Evne  til  Selvsaaning 
og  CJdbredning  paa  dansk  Jordbund,  at  der  er  Fare  for, 
at  de  ved  Selvsaaning  skulle  fortrænge  de  oprindelige 
danske  Træer.  Deres  Tilværelse  her  i  Landet  er  kunstig, 
og  hvis  ikke  Mennesket  støttede  dem,  vilde  de  atter  tidlig 
eller  sildig  vige  Pladsen  for  vore  egne  Træarter.  Rød- 
granen, der  hører  hjemme  i  Nabolandene,  hensygner  i 
mange  danske  Skovegne  og  voxer  kun  frodigt  i  Sandegne. 

Ved  at  gjennemgaae  Træarternes  Udbredning  i  Dan- 
mark kommer  man  til  det  Resultat,  at  om  man  end  kan 
sige,  at  Bøgen  er  fremherskende  i  de  danske  Skove,  og 
at  disse  derfor  i  Almindelighed  med  Rette  kunne  betegnes 
som  Bøgeskove,  gjøre  enkelte  Skove  dog  en  Undtagelse 
herfra,  ligesom  der  er  Forskjel  imellem  Bøgeskovene. 
Hvad  nu  det  Første  angaaer,  da  kunne  vi  saavel  paa 
Øerne  som  paa  Halvøen  træife  Skove,  som  ikke  ere  Røge- 
skove; naar  Bøgen  mangler,  bliver  Skoven  let  en  Blan- 
dingsskov,  idet  ingen  af  de  andre  Træarter  formaaer  at 
gjøre  sig  til  Eneherre  paa  Terrainet.  En  saadan  Blandings- 
skov  er  Almindingen  paa  Bornholm,  hvis  naturlige  Bestand- 
dele ere  især  Avnbøg,  Eeg,  Birk,  Bævreesp;  Blandings- 
skove  optræde  ogsaa  i  Salling  og  ved  Høiriis  paa  Morsø. 

Ege  skov  med  en  kraftig  Underskov  optræder  paa  Sjæl- 
land og  Lolland;  rene  Rirkebestande  i  Dravit- 
skov.  Elleskove  optræde  ved  Liimfjorden.  Paa  Lol- 
land findes  hele  Bestande  af  Avnbøg,  og  det  Samme  er 

Tilfældet  med  Asken  i  flere  Egne.  I  alle  disse  Tilfælde 
liave  vi  at  gjøre  med  Skove,  som  ere  uden  Bøg,  men 
heller  ikke  Bøgeskoven  er  eens  overalt.  Paa  Østkysten  af 
en  stor  Deel  af  Halvøen  er  Bøgeskoven  ledsaget  af  Krist- 
torn og  en  stærk  Vegetation  af  Brombær.  I  Ais's 
Bøgeskove  er  der  i  stor  Mængde  indsprængt  Ask,  og 
Lollands  Bøgeskove  ere  blandede  med  Ask  og  Avnbøg. 
1  Nordsjælland  er  Birken  indblandet  i  Bøgeskoven.  Dersom 
vi  ville  forklare  disse  Afvigelser  fra  den  rene  Bøgeskov, 
hvortil  Danmarks  Skove  unægtelig  stræbe  hen,  maae  vi 
deels  tage  Hensyn  til  Jordbundsforholdene,  deels  til  de  geo- 
graphiske  Forhold.  Det  er  Jordbundsforholdene,  der  have 
fremkaldt  den  iøinefaldende  Forskjel  mellem  Nordsjællands 
og  Sydsjællands  Skove,  og  som  have  tilladt  Birken  og  Ellen  at 
dominere  i  Strandskovene  ved  Liimfjorden ;  det  er  ogsaa  Jord- 
bunden, som  er  Skyld  i,  at  den  daarlige  Egeskov  i  Jylland 
har  holdt  Bøgen  ude.  Af  Beliggenheden  maae  vi  forklare  os, 
at  Skovene  paa  Bornholm  og  enkelte  isolerede  Skove  i  Jylland 
ere  uden  Bøg;  ligesom  det  er  Halvøens  vestlige  Behggenhed, 
som  har  ladet  Kristtornen,  der  er  kommen  fra  Vesteuropa, 
udbrede  sig  i  Slesvigs  og  Jyllands  Skove,  hvorimod  den 
ikke  naaede  til  det  mere  østlig  beliggende  Sjælland  eller 
Skaane.  KUmaet  kan  i  enkelte  Tilfælde  tages  med  i  Be- 
tragtning, saaledes  er  det  vistnok  Klimaets  Skyld,  at  .Ær 
og  Naur  groe  frodigere  paa  Als  end  i  Nordtydskland ,  og 
at  de  mangle  Nord  for  Liimfjorden,  men  forresten  troer 
jeg,  at  Varmeforholdene  ikke  øve  nogen  Indflydelse  paa 
Træarternes  IJdbredning  i  de  danske  Provindser,  naar 
man  seer  bort  fra  den  Indflydelse,  som  Vindforholdene, 
navnlig  Mangel  paa  Læ,  kunne  øve  paa  Trævæxten.  Vi 
have  jo  saaledes  seet,  at  Bøgeskoven  er  naaet  saagodt 
som  til  Skagen. 


Om  Atomer  og  Atomtheorien. 

(Af  stud.  mag.  S.  M.  Jørgensen.) 


I  det  gamle  Elea,  en  fokisk  Plantestad  i  Nedreitalien, 
blomstrede  omtrent  ved  Aaret  500  f.  Chr.  en  filosofisk 
Skole,  berømt  ved  den  Dialektik,  dens  Medlemmer  ud- 
viklede. De  søgte  at  føre  alt  det  Værendes  Mangfoldig- 
hed tilbage  til  det  oprindelige  Princip.  Dette  var  deres 
Filosofies  Gjenstand.  Men  ved  at  betragte  det  Tilværende 
fandt  de  Modsigelse  overalt;  de  antoge  derfor,  at  Verden 
kun  var  et  Skin,  eller  hvis  den  var  til,  da  var  det  Dike*), 
som  bragte  Tilværelsens  modsatte  Kræfter,  det  Mandlige 
og  det  Kvindelige,  til  at  forene  sig,  og  hun  havde  valgt 
Eros  til  sin  Medhjælper.  1  Modsætning  til  denne  Lære 
erklærede  Herakleitos,  at  Verden  baade  var  værende 
og  ikkeværende,  eller  rettere,  at  den  hverken  var  værende 
eller  ikkeværende.  Alt  var  i  en  bestandig  Vorden.  Verden 
var  Produktet  af  kæmpende  Modsætninger.  »Striden  er 
Tingenes  Fader«  (modsat  Eleaternes  Eros).  Som  en 
Combination  af  Eleaternes  og  Herakleitos'  Principer  op- 
traadte  Empedokles'  Lære.  Det  evigt  Værende  var  de 
fire  uforgængelige,  qvalitativt  forskjellige  Elementer,  der 
ikke  kunne  forandres,  men  sammensættes  og  forbindes 
paa  allehaande  Maader.    Deraf  var  Verden  opstaaet.    Denne 


•)  Naturen,  efter  Poul  Møller. 

Vorden  hidrørte  fra  to  modsatte  Kræfter,  Kjærlighed  og 
Strid,  ved  hvilke  Elementerne  blandedes  og  forbandtes, 
men  disse  bevægende  Kræfter  sattes  udenfor  Stoffet.  l*aa 
en  anden  Maade  end  Empedokles  combinerede  Leu- 
kippos  Eleaternes  og  Herakleitos'  Meninger.  Medens 
Empedokles  udledte  Mangfoldigheden  i  Verden  af  de  fire 
qvalitalivt  forskjellige  Elementer,  forklarede  Leukippos  den 
ved  at  antage  en  evig,  uendelig  Mængde  qvalitativt  lige, 
men  formforskjellige  Grunddele.  Disse  udgjorde  det  evigt 
Værende.  Verden  med  sine  vexlende  Former,  sin  rige 
Mangfoldighed  blev  til,  ved  at  Atomerne  forbandt  sig  til 
Grupper,  der  igjen  ordnede  og  lejrede  sig  paa  de  for- 
skjelligste  Maader;  »ligesom  Bogstaverne,  forskjelligt  ord- 
nede, jo  lige  let  danne  en  Tragoedie  og  en  Komoedie«. 
Denne  Lære  udvikledes  videre  af  Demokritos,  den  be- 
rømte Polyhistor  og  glimrende  Skribent.  Han  meente,  at 
Verden  var  opstaaet  af  en  uendelig  Mængde  udeelbare  og 
paa  Grund  af  deres  Lidenhed  usynlige  Legemer,  der  vare 
indbyrdes  forskjellige  ved  forskjellig  Form  og  Lejring,  og 
som  først  han  benævnede  Atomer.  Atomerne  bevægede 
sig  i  Kredse  i  det  uendelige  Rum,  kom  saaledes  i  Be- 
røring og  traadte  i  Forbindelse  med  hverandre.  Saaledes 
opstod  Verden  tilfældigt.  Al  Bevægelse  hidrørte  deels  fra 
Atomernes  oprindelige  Kredsbevægelse,  deels  fra  at  de 
stødte  mod  hverandre.  At  nu  Atomerne  virkelig  existerede, 
beviste  han  af  Legemernes  Deelbarhed.  Tænkte  man  sig 
nemlig  et  Legeme  saavidt  muligt  deelt,  maatte  der  enten 
blive  udstrakte,  discrete  Smaadele  tilbage  eller  mathe- 
matiske  Punkter.  Men  af  mathemaliske  Punkter  kan  intet 
Legemligt  fremslaae,  thi  af  hitet  kommer  Intet.  Følgelig 
maatte  Atomerne  existere.  Disse  tillagde  han  altsaa 
Størrelse,    men   tillige  Ligjennemtrængelighed  og  Tyngde. 

Al  Vorden  og  Forgaaen  beroede  paa,  at  Atomernes  Lej- 
ring forandrede  sig.  Alle  Egenskaber  (Farver,  Lugt,  Smag 
o.  s.  V.)  hidrørte  fra  Atomernes  forskjellige  Ordning  og 
Form.  Sjælen  bestod  af  de  fineste,  runde  Atomer.  Er- 
kjendelsen  beroede  paa,  at  Smaabiileder  af  Tingene  løsnede 
sig  fra  dem  og  trængte  ind  i  Sjælens  Porer.  Endmere 
conseqvent  uddannedes  Systemet  af  Epikuros  (født  342). 
Et  af  hans  Værker,  som  indeholder  en  detailleret  Frem- 
stilling af  hans  Ideer  i  denne  Henseende,  er  for  et  Aar- 
hundrede  siden  fundet  i  Herculanums  Ruiner.  Det  er 
dette  Skrift,  der  har  ligget  til  Grund  for  T.  Lucretius 
Garus',  Cæsars  Samtidiges,  storartede  Digt:  De  rerum 
natura.  Heri  ere  Forudsætningerne  det  tomme,  uendelige 
Rum,  Atomerne  og  Bevægelsen.  Atomerne  falde  fra 
Evighed  ned  igjennem  det  tomme  Rum,  men  Bevægelsens 
Retning  er  ingenlunde  altid  lodret.  Af  egen  Drift  gaae 
de  ofte  i  mere  eller  mindre  skraa  Linier,  og  disse  vex- 
lende  Declinationer  have  stor  Betydning.  Thi  herved 
bliver  det  muligt,  at  Atomerne  kunne  støde  paa  hverandre, 
forene  sig  med  hverandre  eller  frastøde  hverandre  i  de 
mangfoldigste  Retninger.  Med  disse  Forudsætninger  op- 
bygger Lucretius  hele  Verden  med  al  dens  Liv  og  Be- 
vægelse. Atomlæren  omtales  ikke  meget  i  Middelalderen, 
men  Des  Cartes  (f.  1596)  optog  igjen  Atomistiken. 
Ligesom  Demokritos  udledte  al  Bevægelse  af  Atomernes 
Kredsbevægelse,  vilde  Des  Cartes  forklare  Himmellege- 
mernes Gang  ved  Ætheratomernes  Hvirvler.  Han  antog 
vel,  at  Atomerne  vare  udeelbare,  men  indrømmede,  at  de 
maatte  kunne  tænkes  deelbare,  da  de  havde  Udstrækning. 
Han  vilde  ogsaa  udlede  Legemernes  forskjellige  Egen- 
skaber af  deres  Atomers  større  eller  mindre  Fiinhed,  men 
frakjendte  Atomerne  Tyngde  (Kopp.  Geschichle  der  Chemie). 

Gassen  di,  Epikuros'  ivrige  og  talentfulde  Forsvarer,  hyl- 
dede ligeledes  Atomlæren,  men  modificerede  den  noget, 
idel  han  antog,  at  Atomerne  ikke  berørte  hverandre,  men 
holdtes  i  en  vis  Afstand  fra  hverandre  ved  de  dem  be- 
herskende Kræfter.  Mellem  dem  var  det  tomme  Rum. 
iMen  han  gik  endnu  videre.  Det  var  ejendommelige 
Atomer,  der  frembragte  Kulde  og  Varme,  Lys  og  Lyd. 
Ingen  af  de  tidligere  Atomislikere  var  tillige  Empiriker. 
Deres  Lære  var  alene  grundet  paa  Speculalion.  Men  ad- 
skillige af  deres  Sætninger  havde  et  saadant  Præg  af 
Sandsynlighed,  at  selv  Naturforskere  som  Boyle,  Newton 
og  Boerhave  antoge  dem.  Dog  har  Atomistiken  ikke 
uden  Modstand  kunnet  forplante  sig  til  Nutiden  og  den 
nyeste  Naturvidenskab.  Kant  og  Schelling  begrundede 
og  udviklede  de  saakaldte  dynamiske  Theorier,  der 
forudsatte  Legemernes  uendelige  Deelbarhed  (medens  Atomi- 
stiken jo  erklærer  Atomerne  for  udeelbare)  samt,  at  de 
vare  Gontinua  (medens  Atomlæren  antager  Porer  mellem 
Atomerne).  Disse  Theorier  fandt  mange  Tilhængere,  men 
jo  mere  den  empiriske  og  exacte  Naturvidenskab  udvik- 
lede sig,  desto  mere  indsaae  man,  at  Dynamiken  snarere 
bragte  Dunkelhed  end  Klarhed  i  Fænomenernes  Forklaring, 
men  at  Atomistiken,  om  end  i  en  meget  modificeret 
Form,  virkelig  var  istand  til  at  bringe  Eenhed  og  Samklang 
i  Naturlæren.  Her  skulle  disse  Theorier  imidlertid  ikke 
drøftes  fra  et  filosofisk  Synspunkt;  her  skal  kun  nærmere 
paavises  Fysikens  og  Chemiens  nuværende  Anskuelser 
om  Atomer. 

Man  antager  da,  at  alle  Legemer  bestaae  af  Atomer, 
og  at  den  fysiske  Deelbarhed  ikke  saaledes  som  den  mathe- 
matiske  gaaer  i  det  Uendelige.  Da  imidlertid  den  fysiske 
Deeling  af  Legemerne  er  dreven  meget  vidt  (det  vil  være 

tilstrækkeligt  at  minde  om,  at  WoUaston  har  fremstillet 
Platintraad  af  ^^jVu  Linies  Tykkelse,  hvoraf  3000  Fod 
neppe  vejede  et  Gran  o:  ^^^  Qvintin,  skjøndt  Platin  af 
alle  bekjendte  Legemer  har  den  største  Vægtfylde*),  og 
hvoraf  140  Traade  maatte  lægges  sammen  for  at  naae  en 
Cocontraads  Tykkelse;  at  der  i  1  Kubiktomme  rummes 
over  884  Billioner  Exemplarer  af  Monas  prodigiosa),  maa 
Atomerne  være  mindre  end  de  mindste  konstigt  frem- 
stillede Dele.  Den  mindste  Deel  Zinnober  er  bestandig 
Zinnober,  og  dog  kjende  vi  det  bestemte  Forhold,  hvori 
Svovl-  og  Kviksølvdelene  have  forenet  sig.  Atomerne  be- 
røre ikke  hverandre,  men  ere  sandsynligviis  adskilte  ved 
Mellemrum,  der  ere  langt  større  end  Atomernes  egen 
Diameter.  Herfor  tale  mangfoldige  Kjendsgjerninger. 
Saaledes  Porositeten  hos  Glas,  Vand  og  Metaller.  Hvor 
del  ved  chemiske  Præparater  kommer  an  paa  fuldkommen 
Reenhed,  benyttes  nye  Glaskar,  da  brugte  selv  efter  den 
omhyggeligste  Rensning  kunne  tilbageholde  forskjellige 
Stoffer  i  Glassets  Porer.  Vandet  afgiver  ved  Opvarming 
den  Luft,  det  har  optaget  i  sine  Porer.  En  med  Vand 
fyldt  Guldkugle,  der  udsættes  for  et  stærkt  Tryk,  bedugges 
udvendigt.  Om  man  nu  end  hverken  kan  eller  vil  lade 
de  omtalte  Porer  gjælde  for  sande  Mellemrum  mellem 
Atomerne,  vise  de  dog,  at  der  kan  findes  adskilte  Dele, 
hvor  man  ikke  ventede  det.  Der  gives  tillige  Forhold, 
som  synes  at  antyde,  at  Atomerne  med  Magt  kunne 
tvinges  nærmere  til  hverandre  eller  bringes  i  en  større 
Afstand.  Møntet  Guld  og  Platin  har  saaledes  en  større 
Vægtfylde  end  smeltet,  smeddet  Jern  og  Kobber  en  større 


•)  Man  siger,    at  et  Legeme  har  saameget  desto   større  Vægtfylde 
jo  mere  et  bestemt  Rumfang  af  det  vejer. 

Vægtfylde  end  støbt.  Varmen  udvider  alle  Legemer,  idet 
den  forstørrer  Mellemrummene  mellem  deres  Atomer. 
IMen  ogsaa  fra  ganske  andre  Grene  af  Fysiken  kan  der 
anføres  Beviser  for  Atomernes  endelige  Discretion.  Fechner 
anfører  saaledes  (Atomenlehre.  Leipzig,  1855)  et  meget 
interessant  Exempel  fra  Optiken.  Naar  den  hvide  Lysstraale 
brydes,  spaltes  den  i  en  smal  Farvevifte ,  idet  de  forskjelligt 
farvede  Lysstraalers  Brydningsevne  er  noget  forskjellig.  Dette 
Fænomen  har  hidtil  været  uforeneligt  med  F'resnels  i  alle 
andre  Henseender  saa  slaaende  Bølgelheori.  Men  Cauchy  har 
viist,  at  denne  Modsigelse  kun  fandt  Sted,  naar  man  satte 
Ætheren  som  et  Continuum,  men  at  den  forsvandt,  ja 
at  Spredningen  blev  nødvendig,  naar  Ætherdelene  antoges 
discrete.  -r  Atomerne  antages  uigjennemtrængelige.  For- 
saavidt  Legemerne  kunne  gjennemtrænge  hverandre  (Ex- 
empler  ere  Opløsninger,  Salte  og  allehaande  chemiske 
Forbindelser),  maa  man  altsaa  antage,  at  det  ene  Legemes 
Atomer  lejre  sig  i  Mellemrummene  mellem  det  andets. 
Man  seer  jo,  at  Salt  opløses  i  Vand,  uden  at  dette 
kommer  til  at  indtage  et  forholdsviis  større  Rum.  Ato- 
merne sammenholdes  ved  den  alle  Legemer  ejendomme- 
Hge  Kraft,  Tiltrækningskraften.  Thi  da  vi  see,  at  denne 
overalt  gjør  sig  gjældende,  saavel  ved  store  (Gravita- 
tionsloven,  ifølge  hvilken  Himmellegemerne  holdes  i  deres 
Baner  ved  gjensidig  Tiltrækning)  som  ved  overordenlig 
smaa  Afstande  (Vædskers  og  Luftarters  Vedhængning  til 
faste  Legemer;  slebne  Spejlglasplader  adhærere  saa  stærkt, 
at  de  brydes  i  Stykker,  før  Vedhængningen  ophører,  selv 
om  der  ligger  to  parallele  Cocontraade  imellem  dem),  maa 
vi  antage,  at  det  Samme  gjælder  om  Legemernes  mindste 
Dele  og  deres  Afstande.  1  det  sidste  af  de  anførte  Til- 
fælde maae  man  maaskee  endog   antage ,  at  det  er  selve 

denne  Atomernes  Tiltrækningskraft,  der  virker,  saa  at  de 
to  Spejlglasplader  i  Virkeligheden  ere  blevne  een.  Man 
antager,  at  Atomerne  ikke  berøre  hverandre,  men  at  hvert 
Atom  er  omgivet  af  en  Sfære  af  en  overordenlig  fiin, 
elastisk  Vædske,  Ætheren,  der  ogsaa  antages  at  fylde  hele 
Verdensrummet,  og  som  ved  sine  Svingninger  frembringer 
Fornemmelsen  af  Lys,  ligesom  Luften  af  Lyd.  Og  lige- 
som Luften  paa  Grund  af  Atomernes  Tiltrækningskraft  er 
fortættet  i  Nærheden  af  Jorden,  saaledes  maa  Ætheren 
paa  Grund  af  Atomernes  (o:  de  vejelige  Atomers,  thi 
ogsaa  Ætheren  antages  at  bestaae  af  Atomer)  Tiltræk- 
ningskraft være  fortættet  i  Nærheden  af  disse.  Denne 
Æther  begrunder  Muligheden  af  Lysets  Gjennemgang 
gjennem  Legemerne.  iMen  medens  de  andre  Lege- 
mers Atomer  tiltrække  hverandre,  frastøde  Ætheratomerne 
hverandre.  Faaer  denne  Frastødningskraft  Overvægt,  udvider 
Legemet  sig;  faaer  Atomernes  Tiltrækningskraft  Overvægt, 
sammentrækkes  det;  holde  de  Ligevægt  mod  hinanden, 
er  ogsaa  Legemet  i  Ligevægt. 

Denne  Omstændighed  begrunder  Muligheden  af  de  for- 
skjellige  Aggregations  tilstande.  I  de  faste  Legemer 
antager  man,  at  Atomerne  have  forskjellige  Former  og  ere 
ordnede  paa  forskjellig  Maade,  men  at  det  ene  Atoms  Tiltræk- 
ningskraft altid  naaer  indenfor  de  Sfærer,  i  hvilke  flere 
Naboatomers  Tiltrækningskraft  virker.  Man  kan  anskuelig- 
gjøre  sig  det  ved  at  tænke  sig  hvert  Atom  som  Centrum  i  en 
Kugle,  hvis  Overflade  forestiller  Grændsen  for  dets  Tiltræk- 
ningskraft. Men  denne  Kugleflade  skæres  af  mange  andre. 
Atomet  vil  tiltrækkes  af  mange  andre,  nemlig  af  alle  dem, 
indenfor  hvis  Tiltrækningssfærer  det  ligger.  Da  saaledes 
hvert  Atom  paavirkes  af  mange  Kræfter,  der  alle  stræbe 
at  fastholde  det;  da  man  fremdeles  tænker  sig  de  faste 
Legemers  Atomer  lejrede   i  uhge  Afstande  fra  hverandre 

(større  i  een,  mindre  i  en  anden  Retning),  indseer  man, 
at  alle  Atomerne  maa  have  en  fast  Stilling  til  hverandre. 
—  I  de  draabeflydende  Legemer  antager  man,  at  alle 
Atomerne  ere  i  lige  Afstand  fra  hverandre,  og  at  Attrac- 
tions-  og  Repulsionskraften  holde  Ligevægt  mod  hin- 
anden. Paa  Grund  af  Æthersfærerne  berøre  Atomerne 
ikke  hverandre,  og  paa  Grund  af  deres  Kugleform  er  deres 
Tiltrækning  samt  de  paa  dem  virkende  Kræfter  ligestore  i 
alle  Retninger.  Man  indseer  let,  at  under  disse  Forholde 
vil  det  mindste  Overskud  af  Kraft  i  en  eller  anden  Ret- 
ning frembringe  en  F'orskydning  af  Delene,  saaledes  som 
det  ved  Vædsker  netop  er  Tilfældet.  Man  indser  tillige, 
at  Overfladen  maa  faae  en  særegen  Beskaffenhed.  Da 
nemlig  alle  Atomernes  tiltrækkende  Kræfter  antages  ind- 
byrdes ligestore,  maa  ethvert  Atom  indeni  Vædsken  til- 
trækkes af  alle  de  Atomer,  der  ligge  indenfor  dets  Til- 
trækningssfære.  Det  drages  altsaa  med  lige  Kraft  i  alle 
Retninger.  Men  lader  os  betragte  et  af  Overfladens 
Atomer.  Det  Halve  af  den  Kugleflade,  der  forestiller 
Grændsen  for  dens  Tiltrækningskraft,  maa  nødvendig  falde 
ovenfor  Overfladen ,  men  i  denne  Halvdeel  findes  ingen 
Atomer,  ingen  Centra  for  tiltrækkende  Kræfter.  Atomet 
paavirkes  altsaa  alene  af  Kræfter  ^  der  drage  det  nedad 
og  til  Siden.  Da  dette  nu  gjælder  om  alle  Overfladens 
Atomer,  og  noget  Lignende  finder  Anvendelse  paa  alle  de 
Atomer,  hvis  Afstand  fra  Overfladen  ikke  er  saa  stor  som 
en  Tiltrækningssfæres  Radius,  maa  Overfladen  af  en  Vædske 
være  tættere  og  sejgere  end  en  hvilkensomhelst  anden 
Deel  af  Vædsken.  Det  er  Grunden  til,  at  man  f.  Ex. 
kan  lægge  en  Synaal  paa  en  Vædske,  uden  at  den  synker. 
Dft  er  fremdeles  Grunden  til,  at  en  Sæbeboble  trækker 
sig  sammen  og  bliver  mindre,    naar  man  ikke  lukker  for 

Køret,  hvorigjennem  den  er  blæst.  Alle  dens  Atomer  paa- 
virkes nemlig  af  Kræfter,  der  virke  lodret  paa  Overfladen, 
altsaa  i  lletning  af  IJoblens  Centrum.  Lukker  man  derimod 
for  Røret,  holder  den  indesluttede  Lufts  Udvidelseskraft  Lige- 
vægt mod  Atomernes  Sammentrækningskraft,  om  jeg  saa  maa 
kalde  den.  —  I  de  elastisk  flydende  Legemer  eller  Luft- 
arterne antager  man,  at  Ætherdelenes  Repulsionskraft  har 
en  saadan  Overvægt  over  Atomernes  Attractionskraft,  at 
denne  bliver  forsvindende  mod  hiin.  Derfor  stræbe  disse 
Legemer  bestandig  at  udvide  sig,  med  mindre  de  paa- 
virkes af  et  saa  stort  Tryk,  at  dette  holder  Ligevægt  mod 
Repulsionskræfternes  samlede  Virkning.  Dette  sidste  er 
f.  Ex.  Tilfældet  med  Atmosfæren,  der  paavirkes  af  Jordens 
Tiltrækningskraft,  og  hvis  Grændse  derfor  maa  være  der, 
hvor  Tyngdekraften  og  de  Luftatomerne  omgivende  Æther- 
deles  Repulsionskraft  holde  Ligevægt  mod  hinanden.  Var 
Atmosfæren  derimod  et  Continuum,  følgelig  uendelig  del- 
bar, maatte  den  være  ligelig  fordelt  i  hele  Verdensrummet 
og  kun  fortætte  sig  om  Himmellegemerne.  Da  vi  imid- 
lertid finde  Himmellegemer  (Maanen  f.  Ex.),  som  mangle 
Atmosfære,  kan  dette  ej  være  Tilfældet,  ligesom  vi  da 
ogsaa  finde  meget  Andet,  der  viser,  at  Atmosfæren  er 
begrændset. 

1  de  af  flere  Grundstoffer  sammensatte  Legemer  antager 
man,  at  Atomerne  have  forenet  sig  til  Grupper  (sammensatte 
Atomer),  der  forholde  sig  ganske  som  Enkeltatomerne,  idet 
de  ikke  ved  nogen  mekanisk  Kraft  kunne  deles.  Disse 
Grupper  forene  sig  med  andre  og  lejre  sig  i  de  fleste  faste 
Legemer  efter  bestemte  Love  i  regelmæ.ssige  Former 
(Krystalformer),  der  ere  forskjellige  for  de  forskjellige 
Atomer,  dog  saaledes,  at  Legemer  med  lignende  (analog) 
atomistisk    Sammensætning    have    samme     eller    lignende 

Krystalform  (Isomorfi,  opdaget  af  Mitscherlich  1820). 
Saaledes  krystallisere  Kalkspath  (kulsuur  Kalk),  Jernspath 
(kulsuurt  Jernilte),  Bitterspath  (kulsuur  Magnesia)  i  samme 
Form  og  Vinkelforholdene  ere  meget  nær  de  samme. 
Disse  og  lignende  Legemer  findes  ogsaa  blandede  i  de 
forskjelligste  Forhold,  men  Blandingen  beholder  de  iso- 
morfe  Legemers  Krystalform.  Paa  den  anden  Side  kunne 
de  samme  Atomer  lejre  sig  paa  forskjeilig  Maade,  saa  at 
et  Legeme  ved  samme  chemiske  Sammensætning  kan 
forekomme  under  meget  forskjellige  Krystalformer  (Di- 
morfi,  Polymorfi).  Smeltet  Svovl  krystalliserer  saa- 
ledes i  Prismer,  opløst  Svovl  i  Rhombeoktaedre.  Diamant 
og  Graphit  (Blyant)  bestaae  begge  af  reent  Kulstof,  men 
den  første  er  krystalliseret  i  Oktaedre  eller  lignende 
Former,  den  sidste  i  hexagonale  Tavler.  Undertiden  er 
en  meget  ringe  Kraft  i  Stand  til  at  bringe  Atomerne  til 
at  lejre  sig  paa  en  ganske  anden  Maade.  Kviksølvjodid 
(en  Forbindelse  af  Kviksølv  og  det  fra  Fotografien  be- 
kjendte  Jod)  krystalliserer  saaledes  i  gule  Uhomboedre. 
Men  Berøring  med  Spidsen  af  en  Naal  er  nok  til  at  bringe 
(Vtomerne  til  at  lejre  sig  i  blodrøde  pyramidale  Krystaller. 
Svovlsurt  Nikkelilte  (en  Forbindelse  af  det  fra  Nysølv  be- 
kjendte  Nikkel)  krystalliserer  ved  en  Temperatur  under 
15^  C.  i  gjennemsigtige  Rhomboedre,  men  udsættes  disse 
paa  et  Papir  for  Sollyset,  forandres  de  med  Bibeholdelse 
af  den  ydre  Form  til  et  Aggregat  af  Qvadratoktaedre. 
Men  der  gives  ogsaa  Legemer  (som  Gummi,  Æggehvide- 
stof), der  aldeles  ikke  krystallisere.  De  kaldes  amorfe. 
Krystallinske  Legemer  antage  aldrig  af  sig  selv  amorf 
Form ,  men  kunne  i  Almindelighed  bringes  i  denne  Til- 
stand ved  Smeltning.  Dog  stræbe  Atomerne  da  igjen  at 
lejre    sig    i    den    ejendommelige    Form.      Smeltes  Sukker 


201 

forsigtigt,  kan  det  faaes  i  amorf,  glasagtig  Form.  Saa- 
ledes  holder  det  sig  i  længere  Tid  uforandret,  men  efter- 
haanden  opstaaer  paa  Overfladen  en  uigjennemsigtig 
Skorpe  af  smaa  Sukkerkrystaller,  og  tilsidst  bliver  hele 
Massen  krystallinsk.  Dette  viser,  at  Atomerne  til  en 
vis  Grændse  ere  bevægelige  —  i  Overensstemmelse  med  den 
Anskuelse,  at  de  ikke  berøre  hinanden*).  Noget  ganske 
Lignende  iagttages  ved  Arseniksyrling  (Rottekrudt).  Delenes 
Omlejring  foregaaer  her  under  Lysfænomener,  som  ogsaa 
ere  bragte  i  Overensstemmelse  med  Atomtheorien  (Udvikhng 
af  bunden  Varme),  men  nærmere  at  paavise  dette  vilde  her 
føre  os  for  vidt.  —  Krystalformerne  bestemmes  fortrinsviis 
ved  deres  Axe,  den  centrale  Linie  eller  de  centrale  Linier, 
hvorom  hele  Krystallen  er  regelmæssigt  ordnet.  Axen 
afgiver  saaledes  det  væsenlige  Støttepunkt  for  Atomernes 
Lejring,  og  denne  maa  være  forskjellig  parallelt  med  Axen 
og  lodret  paa  den.  Dette  see  vi  bekræftet  ved  saa  godt 
som  alle  Krystallernes  Egenskaber.  De  kunne  kun  spaltes 
efter  ganske  bestemte  Retninger,  der  altid  staae  i  Forhold 
til  Axen  (Marienglas).  Lysets  Gjennemgang,  der,  som 
ovenfor  antydet,  er  afhængig  af  Ætherdelenes  Svingninger, 
altsaa  ogsaa  af  Atomernes  Lejringsmaade,  staaer  ligeledes 
i  et  bestemt  Forhold  til  Axen.  Turmalin,  en  Kieselforbin- 
delse,  hvori  Borsyren  (bekjendt  fra  Borax,  der  er  borsuurt 
Natron)  fremtræder,  er  saaledes  næsten  uigjennemsigtig 
parallel  med  Axen,  derimod  gjennemsigtig  lodret  paa 
Axen.  Dichroit,  ligeledes  en  Kieselforbindelse,  er  blaa  i 
Retning  af  Hovedaxen,  men  bruunguul  lodret  paa  denne, 
ja  Ilaidinger  har  endog   paaviist  3  forskjellige  Farver  hos 


*)  Man  flnder  ogsaa,  at  en  smeddet  Jernstang,  der  har  traadet  Structur, 

dette  Mineral,  efter  de  forskjellige  Retninger,  hvori  man 
betragter  det.  Smukkest  fremtræder  dog  denne  Egenskab 
(Dichroisme)  hos  Pennin,  en  Forbindelse  af  Kieselsyre, 
Magnesia,  Leerjord  og  Vand.  Parallelt  med  Axen  er  det 
nemlig  blaagrønt,  lodret  paa  Axen  bruunguult  og  begge 
Farver  ere  meget  intensive.  —  Krystallernes  Lednings- 
evne for  Varmen  frembyder  Fænomener,  der  ligeledes 
vise  Axens  Betydning  for  Atomernes  Lejn'ngsmaade.  Thi 
Fysikerne  hælde  mere  og  mere  til  den  Anskuelse,  at 
Varmen  ligesom  Lyset  beroer  paa  Ætherdelenes  Sving- 
ninger. I  det  sfæroedriske  Krystalsystem  findes  3  lige- 
store  Axer  lodrette  paa  hverandre,  af  hvilke  enhver  kan 
betragtes  som  Hovedaxe.  Krystallerne  af  dette  System 
lede  Varmen  ligegodt  i  alle  Retninger.  Det  Samme 
gjælder  om  homogene,  ukrystalliserede  Legemer.  Men 
hos  Kalkspath,  hos  Qvarts  o.  lign.,  hvor  der  findes  en 
bestemt  Hovedaxe,  er  Ledningsevnen  størst  parallelt  med 
denne,  mindst  lodret  derpaa.  I  det  prismatiske  System 
findes  3  Axer  af  forskjellig  Længde,  hvoraf  enhver  kan 
betragtes  som  Hovedaxe.  Disse  Krystaller  lede  Varmen 
ulige  stærkt  i  de  til  Axerne  svarende  Retninger. 

For  end  yderligere  at  oplyse 
disse  Forhold,  tilføjer  jeg  her  en 
Figur  for  det  simpleste  Tilfælde. 
Man  vil  let  indsee,  hvor  forskjellige 
Egenskaberne  hos  en  Krystal  maa 
være  parallelt  med  og  lodret  paa 
Axen,  naar  vi  antage  dens  Atomer 
lejrede  som  Linierne  i  hosstaaende 
Figur,  hvor  ah  forestiller  Hd^'ed- 
axen;  navnlig  naar  det  tilføjes, 
at  man    tænker  sig   Ledningen   af  Varmen  foregaae   saa- 

ledes,  at  Atomerne  tilstraale  hverandre  Varme  (en  Tanke, 
hvorved  Atomistiken  ogsaa  har  bragt  Sammenhæng  mellem 
disse  Varmens  to  Yttringsmaader,  der  tidligere  stod  ufor- 
enede ligeoverfor  hinanden).  Ligeledes  vil  man  see  Grun- 
den til  den  i  de  forskjellige  Retninger  ofte  saa  forskjellige 
Spaltelighed. 

En  af  Varmens  væsenUgste  Virkninger  er,  at  den 
udvider  Legemerne.  Under  Forudsætning  af  Legemernes 
Sammensætning  af  Atomer,  vil  man  næsten  umiddelbart 
kunne  slutte,  at  Krystallerne  af  det  sfæroedriske  System 
(see  ovenfor)  udvides  ligeligt  i  alle  Retninger,  men  at  de 
andre  Systemers  Krystalformer  maa  udvides  forskjeUigt  i 
Retning  af  de  forskjellige  Axer.  Dette  har  Mitscherhch 
ogsaa  efterviist  i  Virkeligheden. 

Den  Kraft,  der  saaledes  skal  besejres  af  Varmen,  er 
Atomernes  Attractionskraft.  Da  denne  nu  er  langt  større 
hos  faste  end  hos  flydende  Legemer  (jvf.  ovenfor),  maa 
vi  slutte,  at  faste  Legemer  ikke  kunne  udvides  saa  stærkt 
som  flydende  og  luftformige.  Erfaringen  stadfæster  det 
fuldkomment.  Ved  at  opvarmes  fra  0^  til  100^  C.  ud- 
vide 1000  Kubiktommer  Jern  sig  til  1003  Cbt.,  1000  Cbt. 
Vand  til  1042,  1000  Cbt.  Luft  til  1366  Cbt.  Fremdeles 
maa  faste  og  flydende  Legemers  Rumfang  voxe  med  Tem- 
paraturen,  om  end  ikke  altid  proportionalt  med  den.  Fra  0^ 
til  300^  udvide  1000  Cbt.  Jern  sig  13  Cbt.,  fra  0^  til  20«  kun 
I  Cbt.  Et  fast  Legeme  smelter  ved  en  bestemt  Temperatur, 
men  ved  denne  Overgang  fra  fast  til  flydende  Form  skeer 
der,  som  navnhg  Kopp  har  paaviist,  en  mærkelig  Udvidelse, 
som  antyder  den  forandrede  Lejring  af  Atomerne.  1000 
Cbt.  Svovl  udvide  sig  til  1095  Cbt.  fra  0°  til  115°,  men 
ved  denne  Varmegrad  smelter  Svovlet,  og  ved  at  forandre 
Aggregationsform    udvide    de    1095    Cbt.    fast    Svovl    sig 

pludselig  til  1150  Cubiktommer  flydende.  —  I  de  luft- 
formige Legemer  er  Atomernes  Attractionskraft  aldeles 
forsvindende  mod  Repulsionskraften ;  den  er  altsaa  tilintet- 
gjort, den  er  Nul.  Deraf  følger,  at  luftformige  Legemer 
maa  udvide  sig  langt  stærkere  end  faste  og  flydende; 
deraf  følger  ogsaa,  at  Udvidelsescoefficienten  maa  være  den 
samme  for  alle  luftformige  Legemer.  Forsøget  viser,  at 
den  er  |i,  eller  at  1000  Gbt.  af  et  hvilketsomhelst  luft- 
formigt Legeme  ved  at  opvarmes  fra  0°  til  100*^  udvider 
sig  til  1366  Cbt. 

Men  ikke  blot  Varmen  er  istand  til  at  overvinde 
Atomernes  Attractionskraft.  Ogsaa  andre  Kræfter  kunne 
det.  I  de  faste  Legemer  maa  vi  antage,  at  de  mange 
Kræfter,  der  her  bestandigt  ere  i  Virksomhed,  holde  Lige- 
vægt mod  hverandre,  og  at  denne  Ligevægt  er  stadig.  Thi 
om  vi  endog  ved  en  ydre  Kraft  kunne  forrykke  et  fast 
Legemes  Dele  noget  fra  Ligevægtstilstanden,  stræbe  de 
dog  igjen  at  opnaae  Ligevægten.  Dette  iagttage  vi  ved 
de  meget  elastiske  Legemer,  Kautschuk,  Staal,  Elfenbeen 
o.  s.  V.  Der  gives  derimod  andre  Legemer,  som  ere 
meget  lidet  elastiske,  som  Bly,  Glas,  Staaltraad.  Hos 
disse  viser  det  sig  navnlig,  at  Atomernes  Attractionskraft 
have  en  Grændse,  som  ikke  tør  overskrides,  naar  ikke 
Legemet  skal  sønderrives,  og  Ligevægten  for  bestandig 
ophæves.  Naar  man  saaledes  ved  en  Vægt  vil  udvide 
Messingtraad  over  ji^  af  dens  Længde,  brister  den,  idet 
den  virkende  Kraft  bliver  større  end  den  samlede  Virk- 
ning af  dens  Atomers  Attractionskræfter,  og  den  brister 
paa  det  Sted,  hvor  der  bliver  stærkest  Spænding.  Antog 
man,  at  Legemerne  ikke  vare  sammensatte  af  Atomer, 
men  Continua,  maatte  de  enten  kunne  udvides  i  det 
Uendelige  eller  samtidig  briste  paa  alle  Steder  (Fechner). 


205 

Endnu  skal  her  kun  antydes  en  Kjendsgjerning,  der 
ligeledes  er  et  særdeles  vigtigt  Støttepunkt  for  Atomlæren. 
Det  er  Isomerien  eller  det  Factum,  at  flere  Legemer, 
der  have  ganske  den  samme  chemiske  Sammensætning, 
det  er:  indeholde  aldeles  den  samme  Procentmængde  af 
de  dem  sammensættende  Grundstoffer,  dog  kunne  have 
ganske  forskjellige  Egenskaber,  ikke  blot  med  Hensyn  til 
Krystalform  (Dimorfi,  Polymorfi),  men  i  mange  andre 
Henseender.  Dog,  dette  Forhold  vil  opfattes  klarere, 
naar  jeg  først  har  omtalt  den  specielt  chemiske  Atomistik. 

Først  et  Par  historiske  Bemærkninger  om  dens  Op- 
rindelse og  Udvikling. 

Allerede  tidligt  havde  Chemikernes  Opmærksomhed 
været  henvendt  paa  de  neutrale  Salte*)  og  paa  den 
Mængde  Syre,  der  var  tilstrækkelig  til  at  mætte  en  Base, 
men  først  Wenzels  Undersøgelser  i  denne  Henseende 
(omtrent  1777)  vare  saa  nøjagtige,  at  et  Resultat  kunde 
grundes  derpaa.  Svovlsuurt  Baryt  er  et  neutralt  uopløse- 
ligt Salt.  Sætter  man  derfor  en  Opløsning  af  neutralt 
svovlsuurt  Natron  (Glaubersalt)  til  en  Opløsning  af  neutralt 
salpetersuurt  Baryt,  vil  Glaubersaltets  Svovlsyre  gaae  i  For- 
bindelse med  det  andet  Salts  Baryt,  og  det  saaledes  dan- 
nede svovlsure  Baryt  vil  bundfældes,  da  det  er  uopløse- 
ligt. Men  man  vil  tillige  finde,  at  Vædsken,  der  inde- 
holder opløst  salpetersuurt  Natron  (Salpeter)  bestandig  er 
neutral,  at  altsaa  Salpetersyre  og  Natron  have  været  til- 
stede  netop    i   det  Forhold,    hvori    de   danne   et  neutralt 


*)  En  Syre  er  i  Almindelighed  en  højere,  en  Base  en  lavere  Ilt- 
forbindelse. Ved  deres  Forening  fremkommer  et  Salt,  der  enten 
kan  være  suurt  (Overskud  af  Syre),  basisk  (Overskud  af  Base)  eller 
neutralt.  Syrerne  farve  blaat  Lakmuspapir  rødt,  Baserne  redt 
blaat,  neutrale  Salte  fremkalde  ingen  Farveforandring. 

Salt.  Af  dette  og  mange  lignende  Forsøg  sluttede  Wenzel, 
at  det  var  en  bestemt  Mængde  af  hver  Syre,  der  mættede 
en  bestemt  Mængde  af  hver  Base,  og  at  disse  Forhold 
(relativt)  vare  constante.  Denne  saa  indholds-  og  følge- 
rige Lov  blev  dog  kun  lidet  paaagtet  af  de  samtidige 
Chemikere,  navnlig  vel  fordi  Debatten  om  Lavoisiers  Sy- 
stem beskæftigede  Alle.  Dog  optog  Richter  (hvis 
Virksomhed  falder  mellem  1789  og  1802)  Wenzels  Tanke, 
men  udtrykte  sig  i  et  saa  dunkelt  Sprog,  at  hans  For- 
tjenester i  lang  Tid  bleve  upaaagtede,  indtil  Berzelius 
gjorde  opmærksom  paa  dem.  Richter  har  faststillet  2 
overordenlig  vigtige  Punkter.  1)  Naar  man  kjender  den 
forskjellige  Mængde  af  de  forskjellige  Baser,  som  mætte 
en  bestemt  Syre,  og  den  Mængde  af  de  forskjellige  Syrer, 
som  mætter  en  bestemt  Base,  kan  man  bestemme  Syre- 
og  Basemængderne  i  alle  de  neutrale  Salte,  der  opstaae 
ved  Forbindelser  af  disse  Syrer  og  Baser.  2)  Naar  en 
Syre  danner  neutrale  Salte  med  forskjellige  Metalilter,  er 
der  et  constant  Forhold  mellem  Syrens  Vægt  og  Iltmængden 
i  Basen.  Sætter  man  f.  Ex.  en  blank  Kobberstrimmel  i 
en  Opløsning  af  salpetersuurt  Sølvilte  (Helvedessteen),  vil 
efterhaanden  alt  Sølvet  udfældes  metallisk  paa  Kobberet, 
medens  Vædsken  farves  blaa  og  snart  kun  indeholder 
reent  salpetersuurt  Kobberilte.  Borttager  man  nu  Kobber- 
strimlen og  sætter  en  Zinkstrimmel  i  Stedet,  vil  alt  Kobber 
udskilles  i  metallisk  Form  paa  Zinken,  Vædsken  vil  affarves 
og  snart  kun  indeholde  salpetersuurt  Zinkilte.  Her  er 
hverken  bortgaaet  Syre  eller  Ilt.  Det  er  følgelig  den 
samme  Mængde  Syre  og  den  samme  Mængde  Ilt,  der 
findes  i  salpetersuurt  Sølv-,  Kobber-  og  Zinkilte.  —  Efter 
Richters  Angivelse  beregnede  Fischer  en  Tabel,  der  i 
mange  Tilfælde    stemmer    ret   godt    med    Berzelius'.     En 

Sammenstilling  af  dem  findes  i  Kopps  Geschichte  der 
Chemie  II.  Omtrent  ved  Aaret  1800  vare  Richters  An- 
skuelser antagne  af  de  berømteste  Chemikere  som  Berg- 
man og  Lavoisier.  Men  da  optraadte  Berthollet 
med  en  ganske  modsat  Lære,  ifølge  hvilken  Legemer, 
som  havde  chemisk  Affinitet  til  hinanden,  i  alle  mulige 
Forhold  kunde  indgaae  chemiske  Forbindelser,  naar  disse 
vare  Vædsker,  og  naar  ikke  Udkrystallisering,  Uopløselig- 
hed eller  en  af  Bestanddelenes  luftformige  Tilstand  satte 
Grændser  for  Forbindelsesforholdene.  At  disse  fysiske 
Forhold  have  Indflydelse  paa  Forbindelsesevnen,  maae  vi 
endnu  antage,  men  med  Hensyn  til  Forbindelserne  i  alle 
mulige  Forhold  paaviste  Proust  kort  efter  (1808 — 8)  i 
en  Række  af  udmærkede  Afhandlinger  og  nøjagtige  Ana- 
lyser,  at  Berthollets  Lære  beroede  paa  Behandling  af 
urene  Stoffer  og  paa  fejlagtige  Undersøgelser.  I  Striden 
mellem  disse  to  Lærde  blev  der  udviklet  en  saadan  Aand, 
Skarpsindighed  og  videnskabelig  Urbanitet  paa  begge 
Sider,  at  man  følte,  at  de  vare  værdige  Modstandere. 
Men  Proust  sejrede  og  leverede  Beviis  for,  at  de  chemiske 
Stoffer  kun  forenede  sig  i  faa  og  ganske  bestemte  Pro- 
portioner. Han  udfandt  fremdeles,  at  naar  2  Stoffer  for- 
bandt sig  i  flere  Forhold,  skete  det  springviis  (par  sauts 
brusques)  og  uden  Overgange.  Tintveilte  indeholder  saaledes 
78  g  Tin  og  22  g  Ilt.  Tinforiltet  87  g  Tin  og  13  g  Ilt.  Her- 
imellem findes  ingen  Overgange.  Men  i  disse  og  lig- 
nende Angivelser  findes  Elementerne  til  en  af  de  vigtigste 
chemiske  Love,  som  dog  Dalton  først  har  opstillet.  Dal- 
ton undersøgte  den  tunge  og  den  lette  Kulbrinte  (almin- 
delig Gas  og  Grubeluft)  og  fandt,  at  Brintmængden  i  disse 
2  Luftarter  for  samme  Kulstofmængde  forholdt  sig  som 
2  til    1.      Omtrent    samtidig    fandt    Wollaston,    at    Syre- 

mængden  i  Oxalsyrens  3  Forbindelser  med  Kali  forholder 
sig  som  1  til  2  til  4  (Syresalt  er  i  Almindelighed  en 
Blanding  af  tveoxalsurt  og  fireoxalsurt  Kali).  Paa  disse 
og  lignende  Undersøgelser  begrundede  Dalton  sin  Atom- 
lære, som  i  det  væsenlige  er  den,  Chemikerne  for  Øje- 
blikket antage.  Ifølge  denne  ere  Legemerne  ikke  uende- 
lig deelbare;  deres  mindste  Dele,  Atomerne,  ere  for  de 
forskjellige  Grundstoffer  af  forskjellig  Vægtfylde,  sandsyn- 
ligviis  ogsaa  af  forskjellig  Form,  men  i  samme  Stof  ere 
alle  Atomer  lige  store,  lige  tunge  og  lige  dannede.  For- 
bindelsen af  2  Stoffer  skeer  ved,  at  deres  Atomer  lejre 
sig  mellem  hverandre.  Et  sammensat  Legemes  Atom  (et 
sammensat  Atom)  bestaaer  derfor  af  en  Gruppe  af  enkelte 
Atomer,  som  ikke  ved  nogensomhelst  mekanisk  Kraft 
(idetmindste  af  dem,  som  staae  til  vor  Raadighed)  kan 
deles,  men  som  ved  chemiske  Kræfter  kan  adskilles,  saa 
at  de  enkelte  Atomer  enten  optræde  selvstændigt  som 
saadanne  eller  indgaae  i  nye  Forbindelser.  Atomernes 
relative  Vægt  udtrykkes  ved  de  tilsvarende  Stoffers  Æqvi- 
valenttal  o:  de  Tal,  som  udtrykke  det  relative  Forhold, 
hvori  disse  Stoffer  gaae  i  Forbindelse  med  hverandre. 
Antage  vi  f.  Ex.,  at  Vandet  er  en  Forening  af  ligemange 
Brint-  og  Iltatomer,  da  vejer  et  Atom  Ilt  ligesaameget 
som  8  Atomer  Brint,  fordi  1  Vægtdeel  Brint  i  Forbindelse 
med  8  Vægtdele  Ilt  danne  Vand.  Det  sees  tillige,  at  det 
ved  de  enkelte  Atomers  Forbindelse  opstaaede  sammen- 
satte Atom  maa  veje  ligesaameget  som  Summen  af  de 
enkelte.  Hvormeget  derimod  1  Atom  Vand,  1  Atom  Ilt, 
1  Atom  Brint  i  Virkeligheden  vejer  (o:  Atomernes  abso- 
lute  Vægt),  derom  have  vi  naturligviis  ingen  Forestilling. 
Men  vi  kunne  sikkert  sige,  at  naar  1  Atom  Brint  har  en 
Vægt  af  1,  har  1  At.  Ilt  en  Vægt  af  8,  1  Atom  Vand  en 
Vægt  af  9.     Det    er   fremdeles  klart,    at  naar   et  Stof  A 

skal  træde  i  Forbindelse  med  et  andet  Stof  B,  kan  dette 
kun  skee  saaledes,  at  1  Atom  af  A  træder  i  Forbindelse 
med  1 ,  2 ,  3  o.  s.  v.  Atomer  af  B ,  eller  at  2  Atomer  af  A 
træde  i  Forbindelse  med  1,  2,  3  o.  s.  v.  Atomer  af  B,  eller  at 
3  Atomer  af  B  træder  i  Forbindelse  med  1,  2,  3  o.  s.  v. 
Atomer  af  B  o.  s.  v.  Denne  Lov  (Loven  om  de  multiple  Pro- 
portioner) følger  med  Nødvendighed  af  Atomlæren,  og  vi  finde 
den  aldeles  stadfæstet  i  Virkeligheden.  Den  er  nemlig  kun 
et  andet  Udtryk  for  Prousts  »Spring«  i  Forbindelserne.  Be- 
regner man  f.  Ex.  Iltmængden  i  Tinforilte  og  Tintveilte 
efter  de  ovenstaaende  Angivelser,  vil  man  finde,  at  100  Dele 
Tin  forene  sig  med  28  Dele  Ilt  til  Tintveilte,  med  14  Dele  Ilt 
til  Tinforilte,  hvor  28  er  et  simpelt  Multiplum  af  14.  Med 
andre  Ord,  1  Atom  Tin  forbinder  sig  med  I  Atom  Ilt  til 
Tinforilte,  med  2  Atomer  Ilt  til  Tintveilte.  Følgende  Ex- 
empler  ville  endvidere  oplyse  Loven.  Naar  Iltens  Atom- 
vægt  er  100,  kunne  vi  angive  de  øvrige  Stoffers  Atomvægt 
i  Forhold  hertil.  Svovlet  bliver  da  200,  Jernets  350, 
Brintens  12^.     Man  har  da 

Vandfri  Svovlsyre  =  1  At.  Svovl  -|- 3  At.  Ilt.  Atomtal  200 -|-  300=   500 

Jernforilte  =  1  At.  Jern  +  1  At.  Ilt        —  350  -[-  100  =    450 

Jerntveilte  =  2  At.  Jern  -[-3  At.  Ilt        —  700 -|-  300  =  1000 

Svovls.  Jernforilte  =  1  At.  Svovl-  -f- 1  At.  Jern 500  -j-  450  =   950 

syre  forilte 

Svovls.  Jerntveilte  =  3  At.  Svovl-  + 1  At.  Jern 1500  -f  1000  =  2500 

syre  tveilte 

Svovlbrint  =  1  At.  Svovl  -)-  1  At.  Brint    —  200  -|-  121  =  212^ 

Vand          =1  At.  Ilt  +  1  At.  Brint    —  100-|-  12^  =  112^ 

Naar  altsaa  1  Atom  Ilt  vejer  100  Vægtdele,  vejer  1  Atom 
Svovlsyre  500  Vægtdele.  Eller:  i  500  Pund  Svovlsyre  findes 
ligesaamange  Svovlsyreatomer,  som  der  findes  Iltatomer 
i  100  Pund  Ilt.  Det  vil  let  indsees,  af  hvor  stor  Betyd- 
ning de  forskjellige  Stoffers  Æqvivalenttal  (see  ovenfor) 
blive  med  Hensyn  til  Bestemmelsen  af  alle  chemiske  For- 
bindelser.    Og    det    er   Berzelius'    store    og    udødelige 

Fortjeneste  at  have  bestemt  Legemernes  Æqvivalenttal 
med  en  hidtil  ukjendt  Nøjagtighed;  det  er  ham,  der  har 
anviist  aandrige  og  skarpsindige  Methoder  i  Stoffernes 
Analyse;  det  er  væsenlig  ham,  Chemien  skylder  sit  nu- 
værende Standpunkt  som  Videnskab. 

I  denne  korte  Fremstilling  af  Daltons  Atomtheori 
have  vi  betragtet  Iltens  Atomtal  som  Eenhed.  Dalton  satte 
derimod  (idetmindste  1808)  Brintens  Tal  som  Eenhed,  og 
det  var  især  Englænderen  Prout,  der  søgte  at  bevise,  at 
alle  Legemers  Atomtal  vare  hele  Multipla  af  det  mindste 
(Brintens).  Da  dette  vilde  være  af  væsenUg  Betydning, 
forsaavidt  som  vi  derved  bleve  i  Stand  til  med  fuldkommen 
Nøjagtighed  at  bestemme  Legemernes  Æqvivalenttal,  me- 
dens de  nu  kun  kunne  angives  med  approximatorisk  Sik- 
kerhed, anstillede  Berzelius  de  nøjagtigste  Undersøgelser 
desangaaende.  Men  hans  Analyser  nødte  ham  til  at  be- 
nægte det  mindste  Atomtals  Betydning  i  denne  Henseende. 
Siden  den  Tid  har  Iltens  Tal  i  Almindelighed  været  lagt 
til  Grund  for  Beregningen,  men  i  den  nyere  Tid  have 
adskillige  Chemikere  paa  Grund  af  de  Correctioner,  ad- 
skillige Atomtal  have  undergaaet,  igjen  begyndt  at  antage 
Brintens  Tal  som  Eenhed.  Disse  Atomtal  faaes  naturligviis 
af  dem,  der  ere  beregnede  med  Iltens  Tal  som  Eenhed, 
ved  simpel  Division  med  12^^.  Dog  have  de  seneste 
Undersøgelser  godtgjort,  at  Chlorets,  Kobberets  og  flere 
andre  Atomtal  ikke  ere  hele  Multipla  af  Brintens. 

Allerede  1805  havde  Gay-Lussac  og  Humboldt 
opdaget,  at  1  Maal  Ilt  forener  sig  med  2  Maal  Brint  til 
2  Maal  Vanddamp.  Dog  var  det  først  1808,  at  den  Først- 
nævnte ved  nøjagtige  Undersøgelser  af  de  luftformige  Le- 
gemer fandt,  at  naar  2  luftformige  Legemer  gaae  i  For- 
bindelse med   hinanden,    skeer  det  i  Almindelighed  efter 

simple  Maalforhold.  Dette  førte  til  en  ny  Udvikling  af 
Atomtheorien.  Ovenfor  have  vi  seet,  at  1  Æqvivalent  Ilt 
(100  Vægtdele;  forener  sig  med  1  Æqv.  Brint  (12i  Vægt- 
dele) til  1  Æqv.  Vand.  Da  nu  et  Rumfang  Ilt  gaaer  i 
Forbindelse  med  2  Rumf.  Rrint  til  2  Rumf.  Vanddamp, 
maa  nødvendigvis  1  Æqv.  Ilt  være  lig  1  Rumf.  Ilt,  1  Æqv. 
Brint  lig  2  Rumf.  Brint,  1  Æqv.  Vand  lig  2  Rumf.  Vand- 
damp. Ligesom  Æqvivalenternes  Vægt  er  relativ,  ere 
Rumfangene  det  naturligviis  ogsaa.  Ved  lignende  Be- 
tragtninger har  man  nu  fundet,  at  Fosfor  og  Arsenik  for- 
holde sig  som  Ilt  o :  1  Æqv.  Fosfor  er  lig  1  Rumf.  Fosfor- 
damp, 1  Æqv.  Arsenik  lig  1  Rumf.  Arsenikdamp.  Der- 
imod forholde  Kvælstof,  Chlor  (og  de  dermed  beslægtede 
Stoffer  Brom,  Jod  og  Fluor)  samt  Kviksølv  sig  som  Brint. 
1  Æqv.  Kviksølv  svarer  f.  Ex.  til  2  Rumf.  Kviksølvdamp. 
Endvidere  har  man  fundet,  at  1  Æqv.  Svovl  svarer  til  ^ 
Rumf.  Svovldamp.  Et  Brintatom  maa  altsaa  indtage  et 
dobbelt  saa  stort  Rum  som  et  Iltatom.  Ligeledes  maa  1 
Kviksølvatom ,  et  Chloratom  o.  s.  v.  i  Luftform  indtage  et 
dobbelt  saa  stort  Rum  som  et  Iltatom,  men  et  Fosforatom 
et  ligesaa  stort.  Et  Svovlatom  vil  i  Luftform  kun  indtage 
I  af  det  Rum,  et  Iltatom  fylder.  Men  heraf  følger,  at 
ligestore  Rumfang  indeholde  ligemange  Atomer  Ilt,  Fosfor 
og  Arsenik,  men  kun  halv  saamange  Atomer  Brint,  Kvæl- 
stof, Kviksølv  o.  s.  v.,  derimod  3  Gange  saamange  Atomer 
Svovl.  Ligestore  Rumfang  af  de  forskjellige  luftformige 
Stoffer  indeholde  altsaa  et  uligestort  Antal  Atomer.  Vilde 
man  derimod  antage ,  at  ligestore  Rumfang  af  disse  luft- 
formige Stoffer  indeholdt  ligemange  Atomer,  hvorfor  Fy- 
siken  synes  at  tale  (luftformige  Legemers  Udvidelse  ved 
Varmen  m.  m.),  maatte  man  formindske  Brintens,  Kvik- 
sølvets o.  8.  V.  Atomtal    til    det  Halve   og  forøge   Svovlets 

til  det  tredobbelte.  Man  maatte  med  andre  Ord  sætte  2 
Rumfang  Brint  lig  2  Atomer  eller  1  Rumf.  lig  1  Atom. 
Berzelius  og  flere  andre  Chemikere  have  i  Virkeligheden 
ogsaa  foretaget  denne  Forandring.  Men  da  Fosfor  og  Arsenik 
i  saa  mange  Henseender  røbe  Lighed  med  Kvælstof,  have 
de  støttende  sig  paa  Analogien  ogsaa  halveret  disse  2 
Legemers  Atomtal.  Herved  have  de  opstillet  den  saa- 
kaldte  Volumentheori,  ifølge  hvilken  ligestore  Rumfang  af 
de  usammensatte  Luftarter  indeholde  ligemange  Atomer. 
Men  da  denne  Theori  kun  har  en  meget  indskrænket 
Betydning,  eftersom  de  sammensatte  Luftarters  Rumfang 
vel  staaer  i  et  bestemt,  men  meget  forskjelligt  Forhold  til 
deres  Æqvivalenter;  da  man  fremdeles,  naar  man  conse- 
qvent  vilde  følge  Volumentheorien,  maatte  sige,  at  Svovl- 
syre, der  indeholder  1  Æqv.  Svovl  (200  Vægtdele)  og  3 
Æqv.  Ilt  (300  Vægtdele),  indeholdt  1  Volumenatom  Svovl 
(det  er  3  Gange  200  Vægtdele)  og  9  Atomer  Ilt  (det  er 
3  Gange  300  Vægtdele),  en  Sammensætning,  som  ingen 
Chemiker  endnu  har  turdet  opstille,  —  saa  hylde  for 
nærværende  Tid  de  Fleste  den  Anskuelse,  at  1  Æqv.  bør 
sættes  lig  1  Atom. 

En  ny  og  vigtig  Støtte  har  den  chemiske  Atomtheori 
vundet  ved  Dulongs  og  Petits  Undersøgelser  angaaende 
Legemernes  Varmefylde  (1819).  Ved  et  Legemes 
Varmefylde  forstaae  vi  den  Varmemængde,  som  1  Vægt- 
eenhed af  Legemet  behøver,  for  at  dets  Temperatur  skal 
stige  1^0.  Dulong  og  Petit  have  gjort  den  vigtige  Op- 
dagelse, at  de  allerfleste  Grundstoffers  Æqvivalenter  have 
samme  Varmefylde.  Med  andre  Ord:  et  Atom  af  et  hvilket- 
somhelst  Grundstof  behøver  samme  Varmemængde,  for  at 
dets  Temperatur  skal  stige  \^.  Til  at  opvarme  200  Vægt- 
Svovl  fra  0^  til  100^  behøves  altsaa  ligesaamegen  Varme 

som  til  at  forøge  350  Vægtdele  Jerns  Temperatur  med 
100°.  Denne  Lov  har  faaet  en  betydelig  Udvidelse  ved 
Regnaults  Opdagelse,  at  Legemer  af  samme  atomistiske 
og  lignende  chemiske  Sammensætning  forholde  sig  paa 
samme  Maade.  Saaledes  have  f.  Ex.  1  Atom  Gips  (svovl- 
suur  Kalk)  og  1  Atom  Tungspath  (svovlsuur  Baryt),  samme 
Varmefylde.  Endvidere  er  i  Almindelighed  et  sammensat 
Atoms  Varmefylde  ligestor  med  Summen  af  dets  sammen- 
sættende Atomers  Varmefylder  o:  Summen  af  de  Varme- 
mængder, som  ere  tilstrækkelige  til  at  forhøje  dets  en- 
kelte Atomers  Temperatur  1^. 

Vi  have  betragtet  Atomernes  Varmefylde  og  deres 
Vægt.  Der  kunde  endvidere  være  Spørgsmaal  om  deres 
relative  Størrelse  og  deres  Form.  Hvad  den  Sidste 
angaaer,  seer  Videnskaben  sig  endnu  ikke  i  Stand  til  at 
meddele  Oplysninger,  og  det  er  tvivlsomt,  om  den  nogen- 
sinde vil  kunne  det.  Hvad  derimod  Atomernes  relative 
Størrelse  angaaer,  have  vi  allerede  ovenfor  seet  den  be- 
stemt for  de  usammensatte  Luftarters  Vedkommende.  Jeg 
har  tidligere  antydet,  at  man  ogsaa  kjender  det  rela- 
tive Rumfang,  de  sammensatte  Luftarters  Atomer  indtage, 
og  at  dette  staaer  i  et  simpelt  Forhold  til  deres  Æqviva- 
lenttal.  Men  ogsaa  for  de  faste  Legemer  kunne  vi  angive 
deres .  relative  Atomrumfang.  Det  er  nemlig  klart,  at 
et  Legemes  Kumfang  staaer  i  Forhold  til  dets  Vægt  og 
dets  Vægtfylde  (see  ovenfor).  Naar  nemlig  samme  Vægt 
af  2  forskjellige  Legemer  indtager  et  forskjelligt  Rumfang, 
da  har  det  Legeme  den  mindste  Vægtfylde,  som  indtager 
det  største  Rumfang.  Naar  derimod  samme  Rumfang 
af  2  forskjellige  Legemer  have  forskjellig  Vægt,  har  det 
Legeme  den  største  Vægtfylde,  som  har  den  største  Vægt. 
For  de    faste  Legemer  betragtes  Vandets  Vægtfylde  som 

Eenhed.     Da   en  Cubikcentimeter*)   destilleret  Vand  vejer 

1  Gram,  men  1  Cubikcentimeter  Zink  vejer  7  Gram,  er 
Zinkens  Vægtfylde  7  o:  den  er  7  Gange  større  end  Van- 
dets. Omvendt  kunne  vi  slutte,  at  naar  et  vist  Rumfang 
Zink  vejer  f.  Ex.  14  Gram,  da  er  dets  Rumfang  y  eller 

2  Cubikcentimetre.  Da  man  nu  kjender  de  forskjellige 
Atomers  relative  Vægt  og  de  tilsvarende  Legemers  Vægt- 
fylde, kan  man  beregne  Atomernes  relative  Voluminer 
ved  Division  af  Vægtfylden  i  Vægten.  Thi  da  Vægtfylden 
paa  en  Maade  er  et  absolut  Tal,  bliver  den  den  Samme, 
enten  man  har  med  1  Qvintin  eller  med  1000  Pund  at 
gjøre.  Kopp  har  da  fundet,  at  Legemer  med  lignende 
Egenskaber,  og  navnlig  saadanne,  som  kunne  æqvivalere 
hverandre  i  isomorfe  Forbindelser,  have  samme  relative 
Atomrumfang.  Chlor,  Rrom,  Jod  og  Cyan  (et  Legeme, 
der  med  Brint  danner  Blaasyre)  danne  aldeles  analoge 
Forbindelser  med  mangfoldige  Legemer.  Deres  Atom- 
rumfang er  det  Samme.  Jern,  Aluminium  og  Chrom  (et 
Metal,  der  er  bekjendt  fra  mange  Malerfarver:  Chromguult, 
Chromrødt  o.  s.  v.)  have  samme  Atomrumfang.  Deres 
tilsvarende  Iltforbindelser,  Jernglands,  Corund  og  Chrom- 
tveilte  ere  isomorfe.  I  Almindelighed  kan  man  antage, 
at  et  fast  Legemes  Atomrumfang  ikke  forandrer  sig,  fordi 
det  indgaaer  i  Forbindelser.  Dette  er  derimod  Tilfældet 
med  Luftarterne.  Ovenfor  have  vi  f.  Ex.  seet,  at  1  Rumf. 
Ilt  -f  2  Rumf.  Brint  danne  2  Rumf.  Vanddampe.  Her 
maa  altsaa  være   skeet  en  Fortætning.     Dette  er  navnlig 


Jordqvadranten  fra  Nordpol  til  Æqvator.  Meteren  deles  i  100 
Centimeter.  Denne  Størrelse  er  tillige  lagt  til  Grund  for  Vægt- 
systemet, idet  Vægten  af  en  Cubikcentimeter  rent  Vand,  et  Gram, 
er  Eenheden  for  fransk  Vægt. 

Tilfældet,  naar  Luftarterne  indgaae  i  faste  Forbindelser. 
Exempelviis  skal  dette  her  paavises  for  Ilten.  Da  Atom- 
vægten er  et  relativt  Tal,  kunne  vi  antage,  at  et  Atom 
Bly  vejer  1294  Gram  (1294  er  Blyets  Æqvivalenttal).  Dets 
Atomrumfang  er  da  114  Cubikcentim.  1  Atom  Blyilte 
(1  Atom  Bly  +  1  Atom  Ilt)  vil  da  veje  1294  -f  100 
o:  1394  Gram.  Dets  Atomrumfang  er  146  Cubikcentm. 
I  Blyilte  indtager  Ilt  altsaa  et  relativt  Rumfang  af  32. 
Men  det  samme  Tal  komme  vi  til  ved  at  sammenligne 
Kobber  og  Kobberi'orilte ,  Zink  og  Zinkilte  o.  s.  v.  32  er 
altsaa  det  relative  Rumfang,  som  1  Atom  Ilt  indtager  i 
faste  Forbindelser.  Dog  er  det  ikke  alene  Luftarterne, 
der  lide  en  Sammentrækning  ved  at  indgaae  i  Forbin- 
delser. 1  Atom  Kalium,  det  lette  Metal,  der  forbunden 
med  Ilt  danner  Kali,  vejer  489  Vægtdele,  vi  kunne  antage 
Gram.  Dets  Rumfang  bliver  da  583  Cubikctm.  Men 
under  samme  Antagelse  vil  1  Atom  svovlsurt  Kali  veje 
1089  Gram,  men  kun  indtage  et  Rumfang  af  420  Cubikctm. 
Her  har  altsaa  en  betydelig  Sammentrækning  fundet  Sted. 
Men  Kopp  har  vist,  at  1  Atom  Kalium  i  alle  de  Forbin- 
delser, hvori  det  forekommer,  indtager  et  ligestort  Rum- 
fang. —  I  isomorfe  Forbindelser  maa  man  vente,  at  de 
sammensatte  Atomer  indtage  et  ligestort  Rumfang.  Det 
viser  sig  ogsaa,  at  f.  Ex.  de  rhomboedrisk  krystalliserede 
kulsure  Salte  (Kalkspath,  Jernspath,  Bitterspath  o.  s.  v.) 
have  tilnærmelsesviis  ligestore  Atomrumfang,  og  at  For- 
skjellen  svarer  til  de  ringe  Afvigelser  i  Krystallernes 
Vinkler.  —  Med  Hensyn  til  det  relative  Rumfang,  som 
Kulstof,  Brint  og  Ilt  indtage  i  organiske  Vædsker,  da  have 
baade  Kopp,  Schrøder  og  Løwig  behandlet  dette  Punkt, 
men  der  hersker  endnu  megen  Uklarhed  desangaaende. 

Hvad  endelig  Atomerner  Antal  og  Lejringsmaade 
angaaer,  frembyder  Isomerien  (see  ovenfor)  navnlig  i  or- 
ganiske Forbindelser  mange  oplysende  og  interessante 
Fænomener.  Saaledes  bestaaer  Terebinthinolie  og  Citron- 
olie begge  af  Kulstof  og  Brint,  ja  deres  procentiske  Sam- 
mensætning er  endog  ganske  den  samme;  der  findes 
nøjagtig  ligemange  %  Kulstof  og  ligemange  %  Brint  i 
begge.  Men  undersøger  man  f.  Ex.  deres  Forbindelser 
med  Saltsyre,  ledes  man  til  at  antage,  at  der  i  Tere- 
binthinolie findes  dobbelt  saamange  Brintatomer  som  i 
Citronolie,  at  1  Atom  Terebinthinolie  bestaaer  af  20  Atomer 
Kulstof  +16  Atomer  Brint,  medens  1  Atom  Citronolie 
bestaaer  af  10  Atomer  Kulstof  og  8  Atomer  Brint.  Æble- 
syre  og  Citronsyre  indeholde  ligemange  §  Kulstof,  lige- 
mange %  Ilt  og  ligemange  ^  Brint,  og  dog  ere  de  aldeles 
forskjellige,  hvilket  ligeledes  hidrører  fra,  at  Forholdet 
mellem  deres  Grundstof-Atomers  Antal  vel  er  det  samme, 
men  det  absolute  Antal  er  forskjelligt.  Dette  med  Hensyn  til 
Antallet.  Hvad  Lejringen  angaaer,  skulle  vi  ogsaa  be- 
tragte et  Par  Exempler.  Ved  den  tørre  Destillation  af 
Træ  vindes  Træspiritus,  som,  behandlet  med  concentreret 
Svovlsyre,  giver  et  Legeme,  som  Chemikerne  kalde  Me- 
thylilte.  I  Myrer,  Brændenelder  og  Grannaale  forekommer 
en  Syre,  som  benævnes  Myresyre.  Myresyre  og  Methyl- 
ilte  gaae  i  Forbindelse  med  hinanden  til  et  Legeme, 
hvoraf  1  Atom  bestaaer  af  4  Atomer  Kulstof  4-  4  Atomer 
Brint  -f  4  Atomer  Ilt.  1  Atom  Edikesyrehydrat  er  sam- 
mensat ganske  paa  samme  Maade.  Men  det  første  af 
disse  Legemer  er  neutralt,  koger  ved  36^  og  indgaaer 
ingen  Forbindelser.  Det  Sidste  er  suurt,  koger  ved  120^ 
og  indgaaer  en  Mængde  Forbindelser.  Vandfri  indgaaer 
ogsaa  Eddikesyren  en  Forbindelse  med  Methylilte.    Denne 

bestaaer  af  6  Atomer  Kulstof  6  Atomer  Drint  og  4  Atomer 
Ilt.  Myresyre  forbinder  sig  med  Ælber  (almindelig  kaldet 
Svovlæther)  til  et  Legeme,  der  har  ganske  samme  atomi- 
stiske Sammensætning.  Ja  disse  to  Legemer  have  samme 
Kogepunkt,  deres  Dampe  samme  Vægtfylde,  men  ved  at 
decomponeres  give  de  aldeles  forskjellige  Produkter. 
Stivelse,  Gummi,  Papir  og  Bomuld  bestaae  alle  af  12 
Atomer  Kulstof,  10  Atomer  Brint  og  lO  Atomer  Ilt,  men 
hvor  forskjelligt  maa  ikke  disse  Atomer  være  lejrede! 
Med  Hensyn  til  dette  Punkt  henvises  endvidere  til  hvad 
der  ovenfor  er  bemærket  om  Dimorti. 

Men,  vil  man  spørge,  hvorledes  ere  da  Atomerne 
lejrede?  Dette  Spørgsmaal  seer  Videnskaben  sig  endnu 
ikke  istand  til  at  besvare  med  Kjendsgjerninger;  Hypo- 
theser  er  det  her  let  nok  at  opstille.  Jeg  skal  efter 
L.  GmeUn  anføre  et  Exempel  paa,  hvorledes  man  kunde 
tænke  sig  Atomerne  ordnede.  1  Atom  svovlsurt  Kali  be- 
staaer af  1  Atom  Svovl,  1  Atom  Kalium  og  4  Atomer  Ilt. 
Man  kunde  da  antage,  at  de  4  Iltatomer  laae  ietQvadrat, 
og  at  det  ene  Svovltom  laa  ovenover,  Kaliumatomet 
nedenunder  dem,  saa  at  det  hele  sammensatte  Atom 
nogenlunde  fik  Form  af  en  dobbelt  fiirsidet  Pyramide,  som 
dog  ikke  kunde  blive  eens  til  begge  Sider,  da  Svovlets 
Atomrumfang  er  langs  mindre  end  Kaliums.  Tilmed 
maatte  der  tages  Hensyn  til  det  Sidstes  Sammentrækning, 
naar  det  indgaaer  i  Forbindelser  (see  ovenfor)  og  til  det 
svovlsure  Kalis  Krystalform. 

Skjøndt  Videnskaben  saaledes  endnu  ikke  kan  med- 
dele Oplysning  om  Atomernes  absolute  Lejringsmaade, 
har  den  dog  paaviist  Kjendsgjerninger,  hvoraf  man  kan 
slutte  sig  til  den  relative.  I  Druerne  fra  Vogeserne  fore- 
kommer en  Syre,   Druesyre,   der  indgaaer  en  krystallinsk 

15 

Forbindelse  med  Natron  og  Ammoniak  (Soda  er  kulsuurt 
Natron,  Hjortetaksalt  kulsuurt  Ammoniak).  Krystallerne 
af  dette  Salt  forekomme  under  2  saa  forskjellige  Former, 
at  den  ene  netop  er  den  andens  Spejlbillede.  Allerede 
heraf  kan  man  skjønne,  at  Atomerne  i  den  ene  maa  være 
ordnede  symmetrisk  med  den  andens  Atomer.  Sætter 
man  Svovlsyre  til  den  ene  Slags  Krystaller,  gaaer  den  i 
Forbindelse  med  Natronet  og  Ammoniaken,  og  den  der- 
ved frigjorte  Syre  polariserer  Lyset  til  Venstre*).  Be- 
handles den  anden  Slags  Krystaller  paa  samme  Maade, 
faaes  en  Syre,  der  polariserer  Lyset  til  Højre.  Ogsaa 
dette  taler  for,  at  Atomerne  i  den  ene  Syre  ere  ordnede 
modsat,  men  symmetrisk  med  Atomerne  i  den  anden. 
Thi  de  to  forskjellige  Syrer  have  ganske  samme  che- 
miske  og  atomistiske  Sammensætning.  Den  ene  inde- 
holder ligesaamange  Atomer  Kulstof,  Brint  og  Ilt  som 
den  anden.     Blandes   Syrerne,    der  benævnes   den  højre 


Falder  en  Lysstraale  a  b  paa  et  Speil  o  p  under  en  Vinkel  af 
35°  25',  reflecteres  den  under  samme  Vinkel,  men  er  da  „polari- 
seret". Lader  man  nemlig  den  reflec- 
terede  Straale  falde  paa  et  med  det  første 
parallelt  Spejl  mn,  vil  det  reflecteres ;  men 
drejes  mn  90°  til  Højre  eller  Venstre  med 
hc  som  Omdrejningsaxe ,  reflecteres 
Straalen  ikke  længere.  Drejes  mn  derimod 
180°,  reflecteres  den  igjen.  Anbringer  man 
en  lodret  paa  Krystalaxen  skaaret  Bjerg- 
krystalplade mellem  Spejlene,  vil  man,  naar 
disse  staae  parallele,  see  Spejlbilledet  i  mn  livlig  farvet.  Drejes 
nu  det  øverste  Spejl  til  Venstre,  vil  Farven  forandres  i  følgende 
Orden :  Rødt,  guult,  grønt,  blaat,  violet,  men  vil  aldrig  blive  ganske 
klar  eller  ganske  dunkel.  Der  gives  andre  Bjergkrystaller,  ved 
hvilke  man  maa  dreje  Spejlet  til  Højre  for  at  faae  Farverne  i 
den  anførte  Orden.  Det  samme  Forhold  viser  sig  ved  forskjellige 
Vædsker.  Der  gives  nogle,  som  „polarisere  Lyset  til  Venstre", 
andre  som  „polarisere  til  Højre". 

og  venstre  Viinsyre)  dannes  under  Varmeudvikling  en  ny 
Syre,  Druesyre,  der  hverken  polariserer  Lyset  til  Højre 
eller  Venstre.  Atomernes  modsatte  Lejringsmaader  have 
da  i  den  nye  Syre  ophævet  hinanden. 

Endnu  kunde  der  være  Meget  at  sige  om  Atomerne. 
Jeg  skal  blot  fremhæve  Laurents  Kjernetheori,  Krystal- 
lernes Forhold  i  elektrisk,  magnetisk  og  diamagnetisk 
Henseende,  den  Varmemængde,  der  frigjøres  ved  chemiske 
Forbindelser,  organiske  Radicaler,  Substitutioner  og  Typer. 
Men  deels  vilde  Behandlingen  af  disse  Punkter  føre 
for  vidt,  deels  er  en  bestemt  theoretisk  Betragtning  af 
adskillige  af  disse  Punkter  endnu  ingenlunde  sikker  eller 
almindelig  anerkjendt.  Dog  vil  man  vel  allerede  af 
det,  som  her  næsten  mere  er  antydet  end  udviklet,  faae 
en  Forestilling  om  det  Lys,  Atomistiken  kaster  over 
en  Mængde  Fænomener,  en  Anelse  om,  at  den  langtfra 
at  føre  til  kras  Materialisme,  stræber  at  paavise,  hvorledes 
der  selv  i  den  livløse  Materie  rører  sig  et  Spil  af  Kræfter, 
et  Liv  af  Kjærlighed  og  Strid. 


15* 


Skildringer  af  Fuglelivet  i  JHcxiko. 

Af  H.  de  Saussure*). 

(»Observations  sur  les  moeurs  de  divers  oiseaux  du  Mexique«,  af 
Bibliothéque  universelle  de  Geneve,  1858). 


1.  Kolibrierne. 
Men  Naturforsker,  som  første  Gang  betræder  Trope- 
landenes lykkelige  Kyst,  gribes  af  en  ubeskrivelig  For- 
nemmelse. Disse  med  Blomster  besaaede  Sletter,  denne 
yppige  Plantevæxt,  som  udbreder  sin  grønne  Pragt  for 
Solens  funklende  Straaler,  disse  Fugle  med  den  glimrende 
Fjerdragt,  kort  sagt  hele  denne  nye  og  overraskende  Natur 
henrykker  ham  ligesom  Synet  af  et  Feeland.  I  Be- 
gyndelsen fordeles  hans  Opmærksomhed  paa  tusinde  for- 
skjellige  Gjenstande,  som  i  lige  høi  Grad  vække  hans 
Forbauselse  og  hans  Glæde,  og  den  faaer  ikke  Ro  til  at 
standse  ved  nogen  af  dem.  Naar  imilerlid  det  første  over- 
vældende Indtryk  er  forvundet,  finder  han  den  fornødne  Ro  til 


')  I  »Dansk  Maanedsskrift«  8de  Bind  S.  405  har  Prof.  Reinhardt 
meddeelt  denne  Forfatters  Iagttagelser  over  nogle  mexikanske  Træ- 
pikkere.  Vi  meddele  her  og  i  et  følgende  Hefte  nogle  af  de 
interessanteste  af  den  berømte  schweizerske  Naturforskers  »orni- 
thologiske  Skizzer  fra  Mexiko«.  —  Saussures  Skildring  af  Koli- 
brierne stemmer  meget  godt  med  Audubons  (Eugene  Dazin, 
Scenes  de  la  nature  dans  les  Etats  Unis). 

at  undersøge  en  Natur,  hvis  mindste  Enkeltheder  vække 
hans  Nysgjerrighed  og  tiltale  hans  Indbildningskraft. 

Et  af  de  Vidundere,  som  strax  fra  Begyndelsen  vække 
hans  Beundring,  er  denne  Mængde  af  levende  Smaragder, 
som  tumle  sig  fra  Blomst  til  Blomst,  ere  i  uafladelig  Be- 
vægelse, kun  sætte  sig  for  strax  at  fare  afsted  igjen  med 
Pilens  Hurtighed,  neppe  give  sig  Tid  til  at  berøre  hver 
enkelt  Plante  og  danne  en  Krone  af  funklende  Juveler 
omkring  de  blomstrende  Træer. 

Ved  det  første  Skridt,  som  jeg  gjorde  i  Jamaicas 
Savanner,  saae  jeg  et  glimrende  grønt  Insekt  med  hurtig 
Flugt  gjentagne  Gange  fare  ind  imellem  de  fine  Kviste 
paa  en  Busk.  Jeg  var  aldeles  forbauset  over  den  vid- 
underhge  Behændighed,  hvormed  den  vidste  at  undgaae 
mine  Forsøg  paa  at  fange  den  med  mit  Net,  og  da  det 
endelig  lykkedes  mig,  hvor  forbauset  blev  jeg  da  ikke  ved 
at  finde  i  Bunden  af  mit  Net,  ikke  et  Insekt,  men  en  Fugl ! 

Tingen  er,  at  Kolibrierne  ikke  alene  have  Insekternes 
ringe  Størrelse,  men  ogsaa  deres  Bevægelser,  Holdning  og 
Levemaade.  Det  er  paa  Insekternes  Vis  at  de  flyve, 
og  fra  dette  Synspunkt  danne  de  en  mærkelig  Undtagelse 
i  Fugleklassen.  Naar  man  undersøger  deres  lange  Vinger 
i  vore  Samlinger,  kunde  man  forledes  til  at  antage,  at  de 
brugte  disse  Redskaber  ligesom  Svalerne  og  Muursvaleme. 
Hvem  skulde  tænke  sig,  at  disse  lange  Vinger  ikke  blot 
spille  hurtigere  end  de  meest  kortvingede  Fugles,  som  f.  Ex. 
Lappedykkernes,  Ændernes  og  andre  Vandfugles,  men  tillige 
med  en  i  den  Grad  overlegen  Styrke,  at  de  blive  usynlige? 
Deres  aldeles  afvigende  Maade  at  flyve  paa  har  altid 
forbauset  mig  meget.  Jeg  forestillede  mig  ikke,  førend 
jeg  havde  seet  det,  at  det  var  muligt  for  en  Fugl  at  lade 
sine  Vinger  spille  med   en   saadan  Hurtighed   og  at  holde 

sig  i  Luften  paa  samme  Maade  som  Myggene,  Sørgefluerne 
og  andre  Luft -Insekter.  Denne  Kjendsgjerning  er  uden 
Tvivl  meget  besynderlig ,  men  man  kan  dog  forklare 
sig  den  ved  Vingens  overordenlige  Smalhed  og  ved 
disse  Fugles  absolute  Lidenhed,  hvis  Vinge  kun  for- 
jager en  meget  ringe  Mængde  Luft  fra  sin  Plads.  Luftens 
Modstand  mod  en  Fugls  Vingeslag  vil  nemlig  ikke  stige 
proportionalt  med  Overfladen  af  Vingen,  der  forjager  den 
fra  sin  Plads  ,  men  efter  et  langt  høiere  Forholds- 
tal, især  hvis  Bevægelsen  bliver  meget  hurtig,  og  heraf 
følger,  at  naar  Forholdet  mellem  Legemets  Vægt  og 
Redskabets  Overflade  er  den  samme,  vil  den  lille  Fugl 
kun  kunne  holde  sig  i  Luften  ved  hurtigere  Svingninger 
end  den  store  Fugl  har  nødig.  Det  er  udentvivl  dette,  der 
gjør  Kolibrierne  til  virkelige  Insekter  med  Hensyn  til 
Flugten;  de  vandre  svævende  fra  Busk  til  Busk  og  standse 
foran  hver  Blomst  med  dirrende  Vinger,  som  om  det  var 
Aftensværmere,  og  frembringe  en  lignende  Summen. 

Kolibriernes  Flugt  er  imidlertid  af  en  dobbelt  Be- 
skaffenhed; den  har  deels  en  Flytning  i  horizontal  Retning 
til  Formaal  og  er  saa  hurtig,  at  man  neppe  kan  følge 
den  med  Øinene,  og  at  den  frembringer  en  hvinende  Lyd, 
deels  tjener  den  til  at  holde  Legemet  ubevægeligt  i  Luften 
paa  det  samme  Sted,  og  Fuglen  indtager  da  en  næsten 
lodret  Stilling  og  udfolder  et  overordenlig  kraftigt  Vinge- 
slag. Det  er  ganske  naturligt,  at  Vingerne  i  dette  Tilfælde 
maae  dirre  allerhurtigst,  fordi  Legemets  Ubevægelighed 
gjør  Fordring  paa  mindre  og  følgelig  hurtigere  paa  hin- 
anden følgende  Vingeslag;  desuden  slaaer  Vingen  i  denne 
Stilling  ligesaameget  Luften  i  Retningen  nedenfra  opad, 
som  omvendt,  forat  holde  Legemet  i  Ligevægt,  og  en  be- 

tydelig  Kraft  bliver  altsaa  udelukkende  anvendt  paa  at  frem- 
bringe Ubevægeligheden  og  gaaer  aldeles  tabt  for  den  Be- 
stræbelse, der  gaaer  ud  paa  at  modarbeide  Tyngden. 

Disse  Fugle  ere  aldeles  Luftvæsener.  De  fare  forbi 
som  en  Pil,  standse,  sætte  sig  pludselig  paa  en  lille  Kvist 
i  nogle  Sekunder  og  fare  ligesaa  pludselig  afsted  igjen  med 
en  saadan  Hurtighed,  at  man  ofte  ikke  er  istand  til  at  see 
dem  flyve  bort;  de  ere  forsvundne  ligesom  ved  Trolddom. 
Deres  hele  Liv  har  noget  febrilsk  ved  sig;  de  føre  sand- 
synligvis et  mere  intensivt  Liv  end  noget  andet  Væsen 
paa  vor  Klode.  Fra  Morgen  til  Aften  gjennemfare  de 
Luften  for  at  søge  honningfyldte  Blomster.  Man  seer 
dem  komme  pludsehg  som  Lynilden,  holde  sig  næsten 
lodret  i  Luften  uden  nogen  Støtte,  føre  Halen  fortil  udbredt 
som  en  Vifte,  og  lade  deres  Vinger  spille  med  en 
saadan  Hurtighed,  at  de  blive  usynlige  derved.  Medens 
de  udføre  denne  Manøvre,  stikke  de  gjentagne  Gange 
deres  lange  tynde  Tunge  tilbunds  i  de  rørformige  Blomster- 
kroner og  fare  saa  afsted  igjen  lige  saa  pludselig  som  de 
kom.  I  Almindelighed  standse  Kolibrierne  kun  nogle  Se- 
kunder ved  hver  Blomst  og  fare  saa  langt  bort  igjen,  men 
naarman  ikke  foruroliger  dem,  seer  man  dem  dog  spadsere 
fra  Blomst  til  Blomst  langs  med  Rabatterne  og  Lysthusene, 
ligesom  Tusmørkesværmerne  pleie.  De  sætte  sig  aldrig 
paa  Buskene  for  mere  i  Ro  og  Mag  at  fordybe  deres 
Tunger  i  Blomsterkronerne;  dertil  leve  de  altfor  hurtigt 
og  have  altfor  travlt,  de  vilde  spilde  altfor  megen  Tid 
med  at  komme  og  gaae,  og  de  holde  sig  saa  let  i  Luften, 
at  de  foretrække  at  lade  deres  Vinger  spille  nogle  Sekunder 
foran  hver  enkelt  Blomst;  dette  er  al  den  Tid,  de  behøve 
til  at  afvidske  Kronens  Bund  og  bortføre  alle  dens  Beboere. 

Naar  man  tænker  over  dette  fuldstændige  Luftliv  og 
over  den  vidunderlige  Kraftmængde,  som  disse  Fugle  behøve 
for  at  holde  sig  svævende  i  Luften  hele  Dagen  og  uop- 
hørlig hengive  sig  til  de  hurtigste  Stedforandringer  og 
de  voldsomste  Vingebevægelser,  bliver  man  slaaet  ved 
Menneskets  ynkelige  Svaghed  i  Sammenligning  med  disse 
smaae  Væseners  overordenlige  Styrke. 

Kolibrierne  elske  Heden,  søge  ikke  Skyggen  og  ere  i 
høieste  Grad  bange  for  Kulden.  Uagtet  mange  Reisende 
have  forsikkret  det  Modsatte,  har  jeg  ikke  nogensinde  be- 
mærket, at  man  trætler  dem  dybt  inde  i  Urskovene;  de  besøge 
fortrinsvis  Blomsterengene,  Savannernes  Buske,  Haverne 
og  Krattet;  man  kunde  næsten  sige,  at  de  finde  Behag  i 
at  glimre  i  Solen  og  tabe  sig  i  den  Skare  af  glimrende 
Insekter,  som  forskjønne  Tropelandenes  Sletter,  og  med 
hvilke  Naturen  selv  stiller  dem  sammen.  De  fleste  Arter 
leve  i  det  fulde  Solskin,  men  der  er  andre,  som  mere 
eller  mindre  ere  Tusmørkedyr,  og  som  man  kun  faaer  at 
see  meget  tidligt  om  Morgenen  eller  om  Aftenen  ved  Dagfald. 
]  Mexiko,  hvor  disse  Fugle  ere  meget  hyppige,  udøver 
Agavens  Blomsterpyramide  og  dens  duftende  Buketter 
megen  Tiltrækning  paa  dem ;  man  seer  altid  en  stor  Mængde 
summe  omkring  denne  naturhge  Blomsterkost  ligesom  lige- 
saamange  Oldenborrer.  De  streife  flyvende  hen  over 
Blomsterengene  og  plyndre  Blomsterne  omkap  med  Bier 
og  Sommerfugle,  og  paa  den  Tid,  da  Maisen  blomstrer, 
er  Marken  paa  visse  Dagstider  aldeles  overfyldt  med  Kolibrier. 
Øret  rammes  uophørligt  af  deres  hvinende  Flugt,  og  Luften 
opfyldes  af  deres  skarpe,  hvislende  Skrig,  der  ligner  den 
Lyd,  som  2  Floretter  frembringe,  naar  de  stryges  mod 
hinanden.  Førend  Kulden  kommer,  udvandre  de  for  at 
søge  et  Klima,  hvor  Vinteren  kun  er  Vaar;  alligevel  stige 

de  dog  op  paa  Bjergene  til  en  betydelig  Høide.  Den 
Reisende  Dourcier  traf  dem  i  Bunden  af  Pichinchas  Krater*), 
og  jeg  har  dræbt  Calothorax  lucifer  i  Sierra  de  Cuerna- 
vaca  i  over  9500  Fods  Høide**). 

Man  maa  betragte  det  som  en  afgjort  Sag,  at  Koli- 
brierne leve  af  smaae  Insekter,  og  jeg  agter  ikke  at  af- 
handle dette  Spørgsmaal,  der  for  længe  siden  er  løst  af 
Naturforskerne.  Men  det  er  meget  sandsynligt,  at  disse 
Fugle  ogsaa  gjøre  meget  af  Blomsterhonning,  og  at  denne 
udgjør  en  vis  Deel  af  deres  Føde.  Dette  synes  allerede 
at  fremgaae  deraf,  at  man  i  Fangenskab  kan  holde 
Kolibrierne  i  Live  hele  Maaneder  med  Honning  og  andre 
sukkerholdige  Stoffer,  til  hvilken  Levemaade  en  udelukkende 
insektædende  Fugl  vanskelig  vilde  kunne  vænne  sig. 

Under  mit  Ophold  i  Mexikos  Hovedstad  fandt  en  af 
mine  Bekjendte  sin  Fornøielse  i  at  holde  i  et  stort 
Bur  en  stor  Mængde  af  disse  nydelige  Fugle,  hvis 
tusindfarvede  Glands  og  yndige  og  besynderlige  Bevægelser 
tjente  os  til  Adspredelse  i  vore  ledige  Øieblikke.  Da  vi 
dengang  ikke  vidste,  at  man  kan  føde  dem  med  Honning, 
havde  vi  ikke  noget  andet  Middel  til  at  forhindre  dem  fra 
at  døe  af  Sult,  end  at  give  dem  et  Glas  Sukkervand, 
dækket  af  en  Blomsterbuket  torat  lokke  dem  hen  til  denne 
Ret.  Vore  Smaafugle  lode  sig  narre  paa  det  meest  tilfreds- 
stillende, kom  svirrende  hen  over  Buketten  og  vare  meget 
villige  til  at  bore  deres  Tunge  ned  mellem  Blomsterne; 
da  den  gik  tvers  igjennem  Buketten,   og  de   altid   fik  den 


*)  Kraterne  ere  rigtignok  altid  meget  varme  Steder  med  godt  Læ. 
**)  Kolibrierne  tilhøre  som  bekjendt  udelukkende  Amerika;    enkelte 
Arter  brede  sig  om  Sommeren  lige  til  de  nordlige  nordamerikanske 
Fristater,  ja  endog  til  det  russiske  Amerika,  og  Darwin  traf  eudogsaa 
Kolibrier  paa  Ildlandet!  (Red.  Anm.) 

dyppet  i  Sukkervand,  bildte  de  sig  uden  Tvivl  ind,  at  de 
hentede  denne  Nektar  i  Blomsternes  Kroner.  Ulykkeligvis 
er  intet  saa  ømfindtligt  som  disse  Smaavæsener;  en  Smule 
Røg,  lidt  daarlig  Luft,  den  mindste  Smule  Kulde  —  og 
de  falde  stendøde  til  Jorden.  Fra  den  8de  Dag  begyndte 
vi  derfor  at  miste  vore  Fanger  en  for  en.  Jeg  formoder, 
at  den  Slags  Føde,  som  man  bød  dem,  havde  megen 
Deel  i  Aarsagerne  til  denne  Dødelighed,  da  Planterne  af- 
gave  til  Glasset  forskjellige  urene  Vædsker,  som  fordærvede 
Sukkervandet  og  uden  Tvivl  forgave  Kolibrierne.  Det  er 
dog  lykkedes  at  føde  en  Kolibri  i  Fangenskab  paa  denne 
Maade  i  over  en  Maaned,  og  med  et  bedre  Foder  kan 
man  holde  dem  meget  længere  ilive.  Alligevel  døe  disse 
Fugle  i  Reglen  meget  hurtigt;  deres  overordenlige  Liv- 
lighed synes  ikke  at  tillade  dem  at  leve  indespærrede 
indenfor  et  Burs  snevre  Grændser.  eller  maaskee  svarer 
deres  Fornødenheders  Finhed  ikke  til  vor  Indsigt  i  at  sørge 
for  dem;  maaskee  udfordrer  ogsaa  deres  livlige  Aandedræt 
en  uafbrudt  Tumlen  i  fri  Luft. 

Kolibrierne  ere  meget  lette  at  fange;  Indianerne  be- 
mægtige sig  dem  ved  at  bestryge  med  Lim  de  blomster- 
bærende Buske,  som  de  besøge;  andre  fange  dem  be- 
hændigt i  Net.  Man  oppebier  dem,  skjult  under  detBlomster- 
krat,  som  Kolibrierne  holde  særdeles  meget  af,  og  vikler 
dem  med  et  hurtigt  Kast  ind  i  Nættet  i  det  Øieblik,  da 
de  standse  for  at  spille  foran  Blomsterne;  men  for  at  udføre 
dette  Kast  med  Held  behøves  der  en  Behændighed  og 
Sikkerhed,  som  kun  de  Folk  opnaae,  der  gjøre  et  Haand- 
værk  af  denne  Beskjæftigelse. 

Man  driver  i  Mexiko  en  virkelig  Handel  med  levende 
Kolibrier ;  de  sæJges  paa  Torvet  for  den  lave  Pris 
af    en    Real    (12    sous)   Stykket,    og    mange    af   Byens 

Beboere  have  i  deres  Salon  en  Voliere  med  Kolibrier, 
hvis  Besætning  stadig  fornyes,  da  det  er  saa  let  at  erstatte 
Dødelighedens  Ødelæggelser  ved  Anskaffelse  af  nye  Individer. 
Uagtet  Kolibriernes  ringe  Størrelse  have  de  en  over- 
maade  arrig  Charakteer.  Deres  Svaghed  gjør  dem  hverken 
frygtsomme  eller  eftergivende;  de  angribe  med  Raseri  alt 
hvad  der  vækker  deres  Mistanke  og  føre  en  forbittret 
Kamp  mod  de  Skabninger,  med  hvilke  de  leve  i  Fjendskab; 
af  disse  høre  Aftensværmerne  til  dem,  som  de  afskye 
meest.  Naar  en  af  disse  uskadelige  Sommerfugle,  dobbelt 
saa  stor  som  Kolibrien,  vover  sig  altfor  tidlig  ud  i  Haven 
og  møder  en  Kolibri,  der  har  forsinket  sig,  maa  den 
rømme  Marken,  eller  dens  Undergang  er  ikke  fjern.  Fuglen 
styrter  løs  paa  den,  saasnart  den  bliver  den  vaer,  og  an- 
griber den  med  Stød  af  sit  Næb,  ligesom  Narhvalen  angriber 
Hvalen  med  Landsestød  —  hvis  det  er  tilladt  at  sammen- 
ligne disse  Skabningens  Yderligheder!  Sommerfuglen,  bragt 
ud  af  Lave  ved  dette  uventede  Angreb,  flyver  til  Siden, 
flerner  sig  et  Øieblik,  og  vender  strax  tilbage  til  sine 
indbydende  Blomster  igjen,  men  dens  rasende  Fjende 
gjentager  sit  Angreb  og  forjager  den  igjen.  Denne  Historie 
gjentager  sig  flere  Gange,  indtil  Kolibrien,  træt  af  Sphinxens 
Udholdenhed,  jager  den  fra  Busk  til  Busk,  fra  Rabat  til 
Rabat  og  tvinger  den  til  at  søge  Frelse  i  skyndsom  Flugt. 
Dog  er  det  ikke  altid,  at  Insektet  gaaer  saa  uheldig  ud  af 
den  ulige  Kamp;  det  kommer  meget  vedholdende  tilbage 
til  de  Blomstergrupper,  som  dets  Modstander  gjør  det 
stridigt,  og  skjøndt  forjaget  gjentagne  Gange,  ender  det 
dog  med  at  blive  Herre  over  Valpladsen,  naar  det  stærkt 
fremrykkede  Tusmørke  kalder  Fuglen  tilbage  til  dens  Rede. 
Men  vee  det,  hvis  det  er  for  langsomt  til  at  udføre  sit 
Tilbagetog  og  ikke  veed  at  undgaae  eller  undflye  sin  Mod- 

standers  Stød!  hvert  Stød  berøver  det  nogle  Stumper  af 
dets  lodne  Bagkrop,  og  naar  dets  fine  Vinger,  gjennem- 
borede  af  Kolibriens  Næb  og  sønderrevne  mellem  dens 
Kjæber,  ikke  længere  kunne  holde  det  oppe,  falder  det 
til  Jorden,  hvor  tusinde  graadige  Fjender  lave  sig  til  at 
sønderstykke  det. 

Hvad  er  da  Grunden  til  dette  Fjendskab  mellem  2 
Væsener,  der  synes  skabte  til  aldrig  at  mødes,  af  hvilke 
den  ene  først  kommer  frem,  naar  den  anden  gaaer  bort, 
og  først  indtager  sin  Frokost  efterat  have  ladet  sin  Mod- 
stander spise  til  Aften?  Hvorfor  angriber  Kolibrien  Sommer- 
fuglen? —  Uden  Tvivl  af  Skinsyge.  Man  kunde  næsten 
falde  paa  den  Tanke,  at  den  finder,  at  den  har  en  vis 
Lighed  med  den  selv,  at  den  er  en  Slags  Caricatur  af 
dens  eget  Væsen.  Driller  dette  Insekt,  der  pumper  Blom- 
stersaft i  sig  og  sværmer  om  Buskene,  Fuglen  med  den 
samme  Levemaade,  eller  er  Sphinxen  en  besværlig  Med- 
spiser,  med  hvilken  den  fører  Krig,  ligesom  vi  med  Mark- 
musene? Det  synes,  at  disse  Fugle  begribe,  at  adskillige 
Væsener  ere  deres  middelbare  Fjender,  forsaavidt  som  de 
drikke  af  den  samme  Kilde  som  de,  og  at  de  søge  at 
ødelægge  dem  af  bare  Forsynlighed.  løvrigt  er  deres 
arrige  Sind  tilstrækkeligt  til  at  forklare  deres  Raseri;  de 
dele  denne  Sindsbeskaffenhed  med  andre  smaae  Dyr  f.Ex. 
med  udartede  Hunde  af  smaae  Racer;  jo  mindre  og  svagere 
de  ere,  desto  mere  uforskammede  ere  de;  de  føle  sig 
besværede  af  alt,  hvad  der  bevæger  sig  omkring  dem,  de 
uddele  Næbstød  til  andre  Fugle,  de  slaaes  uophørligt  ind- 
byrdes og  angribe  endog  temmelig  store  Fugle  uden 
til  Gjengjæld  at  forurohges  af  dem,  som  de  drille  ved 
deres  Uforskammethed;  alt  bøier  sig  for  dem,  de  andre 
Fugle  vige  til  Siden  for  dem;   man  skulde  troe,   at  disse 

Naturens  ægte  forkjælede  Børn,  udelukkende  bestemte  til 
at  glimre  paa  de  blomstersmykkede  IJøie,  ligesom  andre 
Skjønheder  faae  Tilgivelse  for  deres  lunefulde  Fordringer 
paa  Grund  af  deres  smukke  Udseende.  Sandsynligvis  føre 
de  Krig  med  mange  Dyr  baade  for  Nyttens  Skyld  og  af 
mere  uvæsenlige  Grunde.  Edderkopperne  f.  Ex.  ere  meget 
slet  anskrevne  hos  dem,  rimeligvis  fordi  de  undertiden 
blive  hængende  i  deres  Net,  eller  fordi  Traadene  i  al  Fald 
genere  dem  ved  at  hæfte  sig  til  deres  Vinger  og  hæmme 
deres  Flugt.  Naar  en  Kolibri  bemærker  en  Edderkop  midt 
i  dens  Væv,  undlader  den  derfor  aldrig  at  kaste  sig  over 
den,  og  denne  Bevægelse  udføres  saa  hurtig,  at  det  aldrig 
er  muligt  at  skjelne,  hvad  der  gaaer  for  sig;  i  et  Øieblik 
er  Edderkoppen  forsvunden,  enten  fordi  Fuglen  har  gjennem- 
boret  den  med  sit  Næb,  eller  fordi  den  har  revet  den 
bort  fra  Vævet  og  klemt  den  mellem  sine  Kjæber.  Det  er 
utvivlsomt,  at  Kolibrierne  fortære  smaae  Edderkopper,  men 
det  vilde  være  dem  aldeles  umuligt  at  sluge  de  store,  og 
det  er  altsaa  kun  paa  Grund  af  et  latterligt  Fjendskab  at 
de  angribe  dem.  Billigheden  fordrer  dog,  at  vi  tilføie,  at 
Edderkopperne  gjengjælde  dem  det  ærhgt,  thi  de  største 
iblandt  dem  gribe  og  fortære  Kolibrierne  og  hævne  saa- 
ledes  paa  dem  og  deres  Unger  deres  egen  Slægts  Blod  og 
Skam. 

Det  er  dog  ikke  saa  usle  Fjender,  der  volde  vore 
Fugle  meest  Bekymring;  de  have  mægtigere  Fjender,  der 
give  dem  langt  mere  at  bestille.  Det  hænder  sig  virkelig 
af  og  til,  at  de  levere  Spurvehøgen  en  Fægtning.  En  god 
Iagttager  har  forsikkret  mig,  at  i  disse  Fægtninger  gaae 
Kolibrierne  tilsidst  næsten  uden  Kamp  af  med  Seiren. 
For  at  undgaae  Uovfuglen  have  Kolibrierne  den  Fordeel  at 
være  mange,  at  være  smaae,  hurtige  i  deres  Bevægelser 

og  uregelmæssige  i  deres  Flugt.  De  slaae  sig  sammen, 
kaste  sig  over  deres  frygtelige  Fjende  og  hugge  den  i 
Øinene;  Falken  fatter  saa  vel  sin  Afmagt  ligeoverfor  disse 
uforskammede  Smaaknegte,  at  den  næsten  strax  flygter 
bort  og  søger  ved  sin  Foragt  for  disse  Dverge  og  ved  sin 
fornemme  langsomme  Flugt  at  redde  sin  Værdighed,  der 
et  Øieblik  var  truet. 

For  at  fuldstændiggjøre  Kolibriernes  Charakteristik  maa 
man  til  deres  arrige  Sind  føie  en  stor  Deel  Dumdristighed. 
Under  deres  Kampe  og  Evolutioner  er  der  Øieblikke,  da 
de  glemme  sig  selv,  kaste  sig  mod  Jægeren  og  blive 
fangne  ved  deres  egen  Skyld.  Mangen  Gang  slaae  de  i 
deres  hurtige  Flugt  mod  nyhvidtede  Mure  eller  knække 
Næbet,  naar  de  i  fuld  Fart  støde  mod  Vinduesruderne. 

Saa  yndige  Væsener  kunde  ikke  andet  end  opflamme 
Urbeboernes  Indbildningskraft;  derfor  vare  Kolibrierne  ogsaa 
hos  Mexikanerne  Sindbilledet  paa  den  høieste  Lykke,  og 
det  hed  sig  i  deres  Mythologi,  at  Krigsguden  Toiramiquis 
Gemalinde  førte  Sjælene  af  de  Krigere,  der  vare  faldne 
for  at  forsvare  Guderne,  til  Solens  Hus  og  forvandlede 
dem  til  Kolibrier.  Denne  besynderlige  Tro  var  iøvrigt  ikke 
noget  Leidebrev  for  vore  Fugle,  thi  de  samme  Mexikanere, 
som  i  dem  saae  deres  Medbrødres  Guddomsbillede,  offrede 
dem  uden  Skaansel  for  deres  Pragtsyge ;  af  deres  funklende 
Ham  forfærdigede  de  disse  prægtige  Kapper,  sande  Mosaik- 
arbeider  af  Fjer,  som  i  saa  høi  Grad  vakte  de  spanske 
Erobreres  Beundring. 


2.     Aadselfuglene  i  Mexiko. 

Rovfuglene   høre    i   Mexico    til    de    alleralmindeligste 
Fugle;     Jægerne    have    endnu    hverken    fortyndet    deres 

Rækker  eller  forringet  Mængden  af  det  Vildt,  hvoraf  de  leve, 
og  de  høre  derfor  til  de  Fugle ,  som  man  allerlettest  faaer 
fat  paa.  Faa  det  amerikanske  Fastland  fmde  de  overalt  rigelig 
Føde,  og  Gribbene  leve  især  saa  godt  der,  at  deres 
Antal  er  steget  langt  ud  over,  hvad  man  kunde  vente; 
thi  dem  alene  er  det  overdraget  at  rense  Jordens  Over- 
flade for  talrige  dyriske  Uhumskheder,  og  til  Løn  for  de 
Tjenester,  som  de  paa  denne  Maade  yde  uden  selv  at 
vide  af  det,  have  de  faaet  det  Privilegium,  at  ingen  for- 
uroHger  dem. 

De  Arter,  som  vi  her  især  have  for  Øie,  ere  Ca- 
thartes  aura  og  Cathartes  Urubu,  saa  kaldte  efter 
de  Navne,  som  Indianerne  give  dem  i  Brasilien.  I  iVlexiko 
have  Indianerne  altid  kaldt  dem  Zopilotl,  hvilket  Udtryk 
Spanierne  have  omdannet  til  Zopilote,  og  dette  er  det 
eneste,  der  bruges  i  hele  Landets  Udstrækning. 

Uaaddent  Kjød  er  dog  ikke  det  eneste,  som  disse 
Dyr  søge;  deres  Madlyst  lader  sig  meget  godt  tilfreds- 
stille med  mindre  stærkt  duftende  Kjød,  og  det  er  ikke 
sjeldent,  at  de  angribe  syge  eller  med  Døden  kæmpende 
Dyr.  Siddende  uafladeligt  i  Trætoppene  eller  seilende  i 
store  Høider  følge  de  Hjordene  og  tabe  dem  ikke  af 
Sigte.  Styrter  en  Oxe,  et  Muldyr  eller  en  Hest,  ere 
Gribbene  i  samme  Øieblik  rede  til  at  kaste  sig  over  dem. 
De  nærme  sig  da,  idet  de  beskrive  store  Kredse  i  Luften, 
og  holde  sig  en  vis  Tid  svævende  over  deres  Bytte,  idet 
de  iagttage  dets  Bevægelser  og  med  en  gysehg  Vedholdenhed 
oppebie  det  Øieblik,  da  Døden  skal  udlevere  det  til  dem.* 
Naar  saa  Dyrets  Dødskamp  begynder,  nærme  disse  feige  og 
hæslige  Fugle  sig  Ugesom  Harpyer,  sætte  sig  paa  Jorden, 
slaae  Kreds  om  deres  Ofler  og  bevogte  det  med  en  fleg- 
matisk   Graadighed,    der    minder    om    en    Flok    forsultne 

Arvinger,  der  med  taus  Fatning  oppebie  en  Døendes 
Endeligt.  Alt  som  Livet  udslukkes  i  det  med  Døden 
kæmpende  Dyr,  slutte  disse  sorte  Grupper  sig  tættere 
sammen,  men  nærme  sig  endnu  med  Mistillid  deres  Offer; 
naar  dets  Bevægelser  endelig  ere  blevne  for  svage  til  at 
kunne  være  farlige,  springe  de  op  paa  Liget  og  rive 
Bugen  op  ved  stærke  Hug  med  deres  Næb.  Ofte  jage 
det  døende  Dyrs  Rystelser  og  Krampetrækninger  dem 
bort  for  et  Øieblik,  men  de  ere  altfor  tamme  til  at  blive 
alvorlig  forskrækkede  derved.  De  undgaae  Sparkene  ved 
at  springe  mekanisk  til  Siden,  og  komme  strax  tilbage 
uden  at  fare  op  eller  blive  arrige,  men  med  en  lumsk 
Ligegyldighed,  der  har  noget  djævelsk  ved  sig. 

Fra  Morgengry  er  Byen  Vera-Cruz  oversvømmet 
af  disse  store  Ravne,  som  bortfjerne  de  Masser  af  Uhumsk- 
heder, som  Beboerne  have  opdynget  om  Natten,  og  slaaes 
med  Gadehundene  om  alt  Slags  Affald  fra  Kjøkkener, 
Slagterier  og  Rendestene;  efter  saaledes  at  have  renset 
Byen  for  alle  Ureenligheder  og  mættet  sig  selv  med  dette 
herlige  Gjæstebud,  tage  de  sig  en  Siesta  paa  Kirketaarnenes 
Kors,  paa  Terrassernes  Rækværker  eller  endog  paa  Dør- 
karmene. Undertiden  ere  Kirkekuplerne,  Taarngesimsene, 
Statuerne  og  Løvværket  paa  Mindesmærkerne  aldeles 
dækkede  af  dem,  og  man  træffer  hele  Flokke  af  dem  i 
Bymarkens  øde  Sandstrækninger. 

At  disse  Fugle  mere  end  alle  andre  tildrage  sig  de 
Reisendes  Opmærksomhed,  er  fordi  de  ere  de  første,  som 
man  faaer  Øie  paa,  naar  man  gaaer  iland,  og  fordi  deres 
overordenHge  Tamhed  danner  en  paafaldende  Modsætning 
til  vore  europæiske  Fugles  Vildhed  og  Frygtsomhed.  Det 
vilde  være  urigtigt,  hvis  man  troede,  at  Zopiloten  ved 
Nattens  Frembrud  fjernede  sig  fra  de  beboede  Steder  og 

trak  sig  tilbage  til  Klipperne  eller  til  Træerne  paa  Bjergene 
for  at  tilbringe  Watten  der.  Den  sover  i  dybeste  Fred 
siddende  i  Træerne  i  Gaardene  og  paa  Balkonernes  Ræk- 
værker, ja  den  bygger  endog  sin  Rede  i  disse  samme 
Træer,  og  man  fortæller,  at  i  Omegnen  af  Vera  Cruz 
ruger  den  ogsaa  paa  forfaldne  IMure  eller  paa  den  flade 
Jord  i  Krattet.  Alligevel  foretrækker  den  til  dette  Brug 
høie  Træer  paa  eensomme  Steder,  især  saadanne,  som 
hælde  ud  over  Afgrunde  eller  Kløfter.  I  Rugetiden  for- 
samle disse  Fugle  sig  ofte  i  stor  Mængde  i  saadanne  af- 
sides Egne  og  danne  et  Slags  Selskaber,  som  Mexikanerne 
kalde  Zopiloterier. 

Disse  Gribbe  ere  bogstavelig  blevne  til  Husfugle ,  og 
de  fortjene  med  mere  Ret  dette  Navn  end  vore  Gaard- 
fugle,  eftersom  det  er  deres  eget  Instinkt  og  ikke 
Menneskets  Tvang,  som  knytter  dem  til  det  menneskelige 
Samfund.  Man  kunde  formode,  at  det  er  den  dybe  Fred, 
hvori  man  lader  Urubuen  leve ,  som  er  Grunden  til  dens 
Tamhed.  Men  dette  er  aabenbart  ikke  det  hele;  et 
virkeligt  Instinkt  bringer  den  til  ikke  at  frygte  Mennesket, 
thi  de  andre  Gribbe,  som  ikke  blive  mere  foruroligede 
end  den,  bevare  alligevel  deres  vilde  Natur;  Zopiloterne 
ligne  derimod  i  den  Grad  Gaardfuglene  i  deres  Opførsel, 
at  flere  Reisende  have  følt  sig  slaaede  deraf;  De  s  mar- 
ch ais  gjør  dem  til  Kalkuner,  som  have  vænnet  sig  til  at 
leve  af  Aadsler,  og  BuUoick  sammenligner  dem  med 
store  Høns.  Tingen  er,  at  ingen  Fugl  lader  sig  tæmme 
saa  fuldstændigt,  men  det  Smuds,  som  altid  bliver 
hængende  ved  dens  Næb,  og  den  forpestende  Stank,  som 
hefter  sig  ved  dens  Fjer,  gjøre  dens  Venlighed  ubehagfe- 
lig  og  dens  Selskab  ikke  videre  kjært,  men  beskytte  den 
ogsaa  mod  Fangenskab  og  Bur. 

I  et  Land  som  Mexiko,  som  er  bedækket  med  Hjorde 
af  Oxer  og  Heste,  og  hvor  Veiene  gjennemkrydses  af 
Tusinder  af  Muldyr,  er  det  dem  meget  let  at  finde,  hvad 
de  behøve  til  Livets  Ophold.  Overalt  er  Jorden  bestrøet 
med  Lig  af  Dyr,  som  bukke  under  for  Hunger,  Tørst 
eller  Træthed.  Under  en  Hungersnød  har  jeg  seet  et 
slort  Stykke  Land  bedækket  med  Ligene  af  flere  hundrede 
Oxer,  som  døde  af  Hunger  saa  hurtigt,  at  Gribbene  ikke 
kunde  gjøre  reent  Bord  der.  Paa  den  anden  Side  bliver 
et  Muldyrlig  ofte  paa  Anahuacs  sandede  Høisletter  et 
Stridens  Æble  mellem  Gribbene,  Hundene  og  Schakalerne. 

Forskjellige  Reisende  have  paastaaet,  at  Aadselfuglene 
forene  sig  i  Skarer  for  at  styrte  sig  over  store  Dyr,  og 
at  de  tilsidst  udmatte  dem  og  rive  dem  istykker,  medens 
de  endnu  ere  ganske  levende.  Men  Spørgsmaalet  er,  om 
det  virkelig  er  Aadselfugle,  der  jage  saaledes,  og  ikke 
andre  med  Ørnene  nærmere  beslægtede  Gribbeformer,  thi 
Zopiloterne  ere  for  feige  og  dovne  til  at  man  ret  vel  tør 
forudsætte  en  slig  Dristighed  hos  dem.  Imidlertid  vilde 
det  ikke  være  saa  umuligt,  dersom  disse  Fugle  bleve 
drevne  af  Hungeren,  men  i  Mexiko  mangle  de  aldrig 
deres  Ration;  til  alle  Aarstider  holde  de  Gilde,  og  jeg 
troer,  at  det  aldrig  vil  forefalde,  at  de  angribe  et  løbende 
Vildt.  Man  kunde  tvertimod  sige,  at  et  særligt  Instinkt  lærer 
dem,  om  et  Dyr  lægger  sig  for  at  sove,  eller  om  det 
falder,  ude  af  Stand  til  at  gjøre  Modstand.  Saalænge 
Oxen  spadserer  frit  omkring  paa  Sletten,  ville  de  ikke 
tænke  paa  at  angribe  den,  men  dersom  den  viser  den 
mindste  Vaklen  i  sine  Bevægelser,  ile  Zopiloterne  strax 
tlL  Den  behøver  ikke  at  være  døende,  er  den  blot  ude 
af  Stand  til  at  forsvare  sig,  styrte  Aadselfuglene   sig  over 

den  og  fremskynde  dens  sidste  Øieblikke  for  at  tilberede 
sig  et  Maaltid. 

Paa  Landet  pleier  man  blot  at  tøire  Lastdyrene  med 
et  Reb,  som  bindes  om  Dyrets  Hals;  en  Dag  saae  jeg  et 
Muldyr,  som  havde  revet  sig  løs  og  trak  sit  Reb  efter 
sig  paa  en  med  Krat  bestrøet  Græssteppe.  Rebet  blev 
siddende  fast  mellem  2  Grene,  og  Enden  paa  Dyrets  Be- 
stræbelser for  at  rive  sig  løs  ved  at  gaae  rundt  mellem 
Buskene  var,  at  det  snerrede  sig  saa  tæt  ind,  at  Halsen 
blev  snøret  sammen  og  dens  Aandedræt  saa  hæmmet,  at 
den  blev  nødt  til  at  lægge  sig  ned.  Gribbenes  aarvaagne 
Øie  havde  snart  opdaget  dette  Bytte  og  allerede  svævede 
en  af  dem  over  Krattet;  da  den  saae  Muldyret  falde,  slog 
den  strax  ned  ved  Siden  af  det  og  bibragte  det  et  Saar 
saa  stort  som  en  Haand  i  Bugen.  Nu  nærmede  jeg  mig 
uden  at  kjende  Grunden  til  Dyrets  Fald,  i  den  Tanke,  at 
det  var  ude  med  det,  men  jeg  saae  snart,  at  det  kun 
rallede,  fordi  Snoren  havde  trykket  det  saalænge,  og  da 
jeg  havde  hjulpet  det  ud  af  Klemmen,  stod  det  op  og 
gik  til  Stalden,  hvor  det  snart  kom  sig.  Det  var  altsaa 
fuldkommen  hvsstærkt,  da  Gribben  angreb  det. 

Jeg  antager,  at  Gribbenes  Forkjærlighed  for  raaddent 
Kjød  ikke  blot  er  en  Smagssag,  men  en  virkelig  Nød- 
vendighed. Dette  Kjød  er  lettere  at  sønderrive,  og  det 
er  sandsynligvis  paa  Grund  af  deres  svage  Næb,  at  disse 
Fugle  netop  angribe  de  levende  Dyr  paa  det  møreste  Sted 
af  hele  deres  Legeme.  Maaskee  er  det  netop  ogsaa  Ind- 
voldene, som  de  ville  have  først  fat  i  paa  de  friske  Dyr, 
da  det  er  den  Deel,  som  opløses  allerhurtigst,  og  hvor 
de  derfor  snarest  ville  træffe  den  dem  saa  kjære  raadne 
Lugt.  Efter  at  have  fortæret  Indvoldene  gaae  de  heelt  md 
i  den  saaledes    dannede  Hule  og   arbeide  løs    paa  Liget 

indvendig  fra,  idet  de  rive  Kjødet  af  og  arbeide  sig  frem 
i  dets  Indre  ligesom  Minegraverne  i  deres  Minegange. 
Ofte  udhule  de  hele  Dyret  uden  at  beskadige  Huden,  som 
tilsidst  kun  bedækker  Knoglerne,  men  beskytter  Kjødet 
mod  Solen  og  forhindrer  dets  Indtørring,  saalænge  der 
endnu  er  en  Stump  deraf  tilbage.  Kolbe  har  tidligere 
gjort  den  samme  Iagttagelse  med  Hensyn  til  de  smaae 
kapske  Gribbe. 

Naar  Zopiloterne  have  at  gjøre  med  Smaadyr,  knuse 
de  Knoglerne  ved  Hug  med  Næbet  og  sluge  dem  tillige- 
med Kjødet.  De  have  berøvet  mig  mange  Dyreskeletter, 
som  jeg  med  stor  Møie  havde  faaet  præparerede  og  lagt 
ud  i  Solen  for  at  tørres.  Vendte  jeg  hændelsesvis  Ryggen 
til,  var  der  strax  en  Aadselfugl  tilstede,  og  den  aad  dem 
uden  Tvivl  op  til  det  sidste  Been,  thi  jeg  fandt  aldrig  det 
mindste  Spor  mere  til  dem,  og  Zopiloterne  forstaae  dog 
ikke  at  bortføre  deres  Bytte  i  Kløerne ;  thi  forstyrrer  man 
dem  i  deres  Maaltid,  flyve  eller  løbe  de  bort  uden  at  tage 
noget  med  sig;  de  maae  altsaa  have  slugt  de  Skeletter, 
hvis  Forsvinden  forbauser  mig  endnu  den  Dag  idag. 

De  smaae  Gribbes  Instinkt,  der  leder  dem  til  at  an- 
gribe Lastdyrene,  gjør  dem  meget  frygtede  af  IM uldriverne. 
Naar  et  belæsset  Muldyr  skiller  sig  fra  Karavanen  og 
farer  vild,  tabe  Gribbene  det  ikke  af  Sigte  og  faae  i 
Reglen  meget  snart  Bugt  med  det.  Muldyret  bliver 
siddende  fast  i  Krattet,  hvor  det  kommer  i  Klemme  med 
sin  Byrde,  eller  det  lægger  sig  ned  for  at  hvile  sig  og 
Vægten  af  dets  Byrde,  der  er  snøret  fast  til  dets  Ryg, 
forhindrer  det  fra  at  reise  sig  op  og  overgiver  det  i  dets 
Fjenders  Hænder.  Det  er  rimeligt,  at  hvis  en  Mand  blev 
efterladt  paa  Sletten  med  bundne  Hænder  og  Fødder  eller 
blot  bundet  til  et  Træ,  vilde  Zopiloterne  komme  og  postere 

sig  omkring  ham  for  at  forvisse  sig  om,  at  han  virkelig 
var  ude  af  Stand  til  at  forsvare  sig;  de  vilde  da  nærme 
sig  efterhaanden  og  tilsidst  dræbe  ham  ved  at  rive  Maven 
op  paa  ham.  Dette  synes  forbausende,  naar  man  tænker 
paa,  hvor  smaae  disse  Fugle  ere,  men  Erfaringen  synes 
at  bevise  det;  jeg  kommer  herved  til  at  tænke  paa  en 
Historie,  der  blev  mig  fortalt  paa  Stedet  selv  af  min  Mul- 
driver, og  som  fortjener  at  blive  meddeelt  her. 

En  Arie  ro,  hvem  det  var  overdraget  at  føre  en 
Sending  af  Sølv  til  Vera-Cruz,  mistede  en  Dagsreise 
fra  denne  By  et  Muldyr,  der  løb  vild  og  tog  med  sig  paa 
sin  Ryg  en  Sum  af  20000  Frcs.  Muldriveren  kom  ganske 
ude  af  sig  selv  til  sin  Principal,  som  efter  et  Øiebliks 
Betænkning  gav  ham  det  Raad  at  vende  om  igjen  og  lægge 
godt  Mærke  til  Gribbene  i  det  District,  hvor  Muldyret 
kunde  være  faret  vild.  Det  gjorde  han  ogsaa,  og  Dagen 
efter  saae  han  i  det  fjerne  en  Mængde  af  disse  Fugle, 
der  beskrev  Kredse  meget  høit  oppe  i  Luften  uden  at 
forlade  deres  Plads.  Han  galopperede  strax  i  den  samme 
Retning,  og  da  han  var  kommen  midt  under  den  af 
Aadselfuglene  beskrevne  Kreds,  fandt  han  sit  Muuldyr 
igjen,  4  Dage  efter  at  han  havde  mistet  det;  det  levede 
endnu,  skjøndt  det  var  tynget  til  Jorden  af  sin  Guldvægt, 
men  det  var  ogsaa  beskyttet  mod  sine  bevingede  Fjender 
af  et  tæt  Tjørnekrat. 

Den  overordenlige  Lethed,  hvormed  Gribbene  opdage 
døde  Legemer,  og  det  ofte  paa  de  meest  skjulte  Steder, 
har  ganske  naturligt  fremkaldt  den  Tanke,  at  Lugtesandsen 
veiledede  dem.  Deres  store  Næsebor  vise  rigtignok,  at 
disse  Dyr  maae  have  en  meget  fin  Lugt,  men  denne 
Sands  er  ikke  tilstrækkelig  til  at  forklare  deres  Opførsel. 
Lugten  kan   vistnok  i  stor  Afstand  røbe    dem  Aadslernes 

Tilværelse  *),  men  hvordan  skulde  den  kunne  sige  dem ,  i 
hvad  Retning,  de  skulle  søge  dem,  naar  Veiret  er  stille, 
hvis  ikke  et  skarpt  Syn  kom  dem  til  Hjelp?  Den  store 
Høide,  hvori  de  svæve,  viser  noksom,  at  de  besidde  et 
vidunderhg  Synsvidde.  De  beskrive  ofte  Kredse  i  en  saa 
lang  Afstand  fra  Jorden,  at  de  kun  vise  sig  som  et  neppe 
synligt  Punkt,  og  det  er  meget  muligt,  at  de  seile  endnu 
høiere,  oppe  over  Grændserne  for  vort  Syn,  for  at  om- 
fatte en  større  Deel  af  Landet.  I  denne  Høide  kunne 
Lufthavets  opstigende  Strømme  maaskee  nok  bringe  dem 
de  lugtende  Smaadele,  der  ere  fordelte  i  dets  nedre 
Lag,  men  det  er  dog  meget  sandsynligt,  at  deres  skarpe 
Syn  er  deres  bedste  Hjelp  til  at  opdage  døde  Legemer. 
Men  ogsaa  Hørelsen  opnaaer  hos  disse  Dyr  en  høi  Grad 
af  Finhed  og  er  dem  til  Nytte  ved  deres  Søgen.  Tamme 
Gribbe  f.  Ex.  komme  løbende  langt  bortefra,  naar  man 
ganske  let  banker  2  Kjeppe  mod  hinanden;  de  undlade 
aldrig  at  blive  opmærksomme  paa  denne  Lyd,  der  ligner 
den,  som  de  frembringe,  naar  de  knække  Knoglerne,  og 
de  løbe  til  blot  af  Nysgjerrighed  for  at  erfare,  hvad  der 
frembragte   denne   Lyd.      Alle  Sandser    gjøre   altsaa  sam- 


*)  Forfatteren  synes  dog  endnu  at  være  noget  hildet  i  den  ældre 
Anskuelse,  at  Gribbene  og  Aadselfuglene  opdage  deres  Føde  ved 
Lugten.  De  interessante  Forsøg,  som  Audubon  (see  2den  Deel 
af  det  anførte  Værk,  p.  330  og  følg.)  og  Darwin  (see  dennes 
Reisejournal,  ved  Dieffenbach,  I.  p.  117)  godtgjøre  tilstrækkeligt,  at 
disse  Fugle  lugte  meget  slet.  At  den  hungrigste  Kondor  ikke 
opdager  et  Stykke  stinkende  Kjød,  der  lægges  ligefor  Næsen  af 
den,  naar  det  er  godt  svøbt  ind  i  Papir,  uagtet  Stanken  kan 
lugtes  langt  bort,  men  strax  kaster  sig  over  det,  naar  en  Rift  i 
Papiret  røber,  af  hvad  Natur  dets  Indhold  er,  er  Bevis  nok  for 
denne  Paastand.  De  store  Næsebor  ere  nødvendige  for  at  Næse- 
hulen ikke  altfor  let  skal  tilstoppes  af  de  Uhumskheder,  hvori  de 

rode,  men  let  kunne  renses  igjen. 

(Red.  Anm.) 

tidig  og  med  samme  Finhed  Gribbene  Nytte  ved  Op- 
søgelsen  af  deres  Fødemidler,  og  man  skal  da  ikke 
længere  forbause  sig  over  deres  Dygtighed  i  at  opdage 
Aadsler,  naar  man  tænker  paa,  at  disse  Fugle  seile  om  i 
Luften  i  Skarer,  eller  at  de  i  det  mindste  hæve  sig  til  en 
saadan  Høide,  at  de  i  en  aldeles  vidunderlig  Afstand  kunne 
iagttage  de  andre  paa  samme  Maade  sværmende  Gribbe, 
saa  at,  naar  et  Individ  i  Flokken  har  opdaget  et  Bytte,  og 
de  andre  see  den  slaae  ned  paa  det,  de  strax  kunne  følge 
bag  efter  det.  Hele  Landet  bliver  altsaa  paa  en  Maade 
udspeidet  af  disse  utallige  Fugle,  som  forene  sig  i 
fælles  Anstrængelser  for  en  omhyggelig  Leden  efter 
Uhumskheder.  Hertil  maa  man  endnu  føie  en  stor  For- 
stand og  en  sjelden  Dygtighed  i  at  opdage,  hvad  der  kan 
tjene  dem  til  Veiledning.  Listige  som  Caracaraen 
speide  de  uden  at  blive  sete,  og  deres  ofte  uforklarlig 
hurtige  Optræden  beroer  snarere  paa  en  forsynlig  Aar- 
vaagenhed  end  paa  en  udmærket  fm  Lugtesands. 

Hvor  væ.mmelige  disse  Fugle  end  forekomme  os,  ere 
de  dog  yndede  af  Amerikas  Beboere.  De  Tjenester,  som 
de  yde,  ere  virkelig  ogsaa  overordenlig  store,  men  dersom 
i  en  Qern  Fremtid  Befolkningens  Tilvæxt  skulde  udsætte 
Landet  for  den  umaadelige  Jagtlyst,  som  i  Europa  truer 
med  at  udrydde  vore  Smaafugle,  er  det  rimehgt,  at 
Gribbene  ikke  bedre  end  vore  Meiser  ville  kunne  undgaae 
deres  sørgelige  Skjæbne.  Hidtil  har  heldigvis  Ingen 
tænkt  paa  at  paaføre  dem  Krig,  naar  undtages  de  ny 
ankomne  Fremmede ,  for  hvem  det  at  dræbe  en  Grib  har 
Nyhedens  Interesse;  men  dette  Drab  medfører  sin  Straf. 
Vil  den  tappre  Jæger  nyde  Frugten  af  sin  Behændighed, 
skal  en  pestagtig  Stank  snart  bringe  ham  til  at  slippe  sit 
Bytte,  og  han  kan  prise  sig  lykkelig,  hvis  hans  Offer  ikke  blot 

er  saaret  og  udstrækker  mod  ham  en  nøgen  Hals  fuld  af 
hæslige  Rynker  og  opgylper  en  lang  Strimmel  raaddent 
Kjød,  som  kunde  afskrække  selv  en  Rakker  ex  professo. 
En  Naturforsker,  som  vil  have  en  Grib  for  at  dissekere 
den,  behøver  derfor  et  Mod,  der  kan  staae  sin  Prøve. 

Jeg  har  ovenfor  sagt,  at  Aadselfuglene  befolkede 
Byerne  og  deres  Omegn,  men  de  ere  dog  ikke  alene  tal- 
rige i  de  store  Befolkningsmidtpunkter;  som  ægte  Verdens- 
borgere følge  de  Menneskeslægten  paa  dens  Vei  og  op- 
slaae  deres  Bopæl  paa  alle  beboede  Steder;  overalt  er 
deres  Nærværelse  en  nødvendig  Følge  af  Menneskets. 
Saasnart  der  danner  sig  en  Koloni,  nedsætter  et  vist 
Antal  Gribbe  sig  i  Omegnen.  I  visse  Egne  er  Befolk- 
ningen selv  meget  ustadig  og  vandrer  gjerne  ud  fra  et 
Sted  til  et  andet,  og  hver  Gang  dette  skeer,  flytte  Gribbene 
ogsaa  og  søge  deres  Lykke  et  andet  Sted.  Hvor  man 
derfor  seer  Gribbene  beskrive  Kredse  i  Luften,  kan  man 
være  vis  paa,  at  man  er  i  Nærheden  af  beboede  Steder 
eller  befærdede  Veie,  og  efter  længe  at  have  været  ene, 
hilser  den  Reisende  derfor  fra  det  Fjerne  med  Velvillie 
den  gyselige  Fugl,  som  nærved  kun  indgyder  Rædsel  og 
Afsky.  Der  existerer  maaskee  ikke  i  Mexikos  Fugleverden 
mere  kosmopolitiske  Væsener  end  Aadselfuglene.  Ethvert 
Klima  er  dem  tilpas;  man  træffer  dem  paa  Høisletterne 
og  i  de  varme  Kyststrækninger,  men  de  synes  at  have 
oprindelig  hjemme  i  det  varmeste  Bælte.  Saasnart  man 
kommer  op  i  Høisletterne,  træffer  man  dem  ikke  længere 
i  store  Flokke ;  de  synes  kun  at  være  der,  fordi  Menneskets 
og  Hjordenes  Tilstedeværelse  yder  dem  rigelig  Føde,  men 
deres  langt  ringere  Mængde  beviser  dog,  at  de  egenlig 
ikke  ere  skabte  for  denne  Regions  strænge  Klima.  Jeg 
veed  ikke,  hvor  høit  de  stige  op  i  Bjergene,  og  jeg  troer 

ikke,  at  de  opholde  sig  høiere  oppe  end  8—9000  Fod 
over  Havfladen;  men  da  i  Mexiko  de  forskjelligste  Kliinater 
ofte  ere  sammentrængte  indenfor  meget  snevre  Grændser, 
hændes  det  ofte,  at  de  om  Natten  opholde  sig  paa  Bunden 
af  de  varme  Kløfter,  men  om  Dagen  hæve  sig  til  de 
høieste  Bjerge.  Over  9000  Fods  Høide  træfl'er  man  næsten 
ingen  flere  Beboere  og  følgelig  heller  ingen  Aadselfugle. 
Paa  Høisletten  Anahuac  ligge  Forpagtergaardene  (haciendas) 
gjerne  midt  paa  en  nøgen  skovløs  Slette,  og  det  er  rimelig- 
vis Grunden  til,  at  der  ofte  ingen  Gribbe  findes,  hvorimod 
man  i  Nærheden  af  det  varme  Bælte  i  lang  Afstand  seer 
Træerne  i  Gaardene  og  Alleerne  fulde  af  deres  sorte  og 
ubevægelige  Skikkelser.  De  store  Skove  bHve  aldrig  be- 
søgte af  dem,  men  dersom  der  opføres  en  Bohg  midt 
paa  en  nøgen  Plet  i  Skoven,  flokkes  de  strax  sammen  om 
den  i  flere  Miles  Afstand  og  tage  Bolig  der. 

Man  seer,  at  Naturen  paa  en  beundringsværdig  Maade 
har  afpasset Zopiloterne  efter  Menneskehvets  Behov;  denne 
Fugl  er  virkelig  skabt  for  Menneskets  og  for  Landets 
Skyld.  Det  synes  at  være  et  af  de  sjeldne  Tilfælde,  hvor 
vi  kunne  blive  Naturens  Hensigter  vaer  ved  at  gribe  Aarsagen 
til  et  af  de  skabte  Væseners  Tilværelse  og  dets  aabenbare 
Nytte.  Denne  Fugl,  der  har  faaet  det  Hverv  at  forhindre 
Dannelsen  af  Miasmer  ved  en  hurtig  Ødelæggelse  af  Aadsler, 
findes  netop  i  størst  Antal  der,  hvor  en  overmaade  stærk 
Hede  medfører  en  hurtig  Forraadnelse  af  alt  Kjød.  Den  er 
mindre  hyppig  paa  Høisletten,  hvor  Ligenes  Opløsning  er 
langsommere,  og  hvor  Miasmerne  ere  sjeldnere  og  mindre 
farlige  og  ikke  udkræve  saa  hurtigt  et  Forebyggelsesmiddel; 
de  mangle  overalt,  hvor  der  ikke  lever  Mennesker,  og 
findes  der,  hvor  almindelige  Aarsager  medføre  Luftens 
Fordærvelse  ved  en  stadig  Forraadnelse,  f.  Ex.  langs  med 

Havets  Bredder,  hvor  Tusinder  af  Dyrelig  idelig  skylles 
op  paa  Stranden.  Dersom  Aadslernes  Mængde  tiltager  af 
tilfældige  Grunde,  vil  Gribbenes  voxe  i  et  tilsvarende  For- 
hold, saa  at  de  altid  ere  mandstærke  nok  til  at  ødelægge 
de  forpestende  Stoffer.  Det  Onde  bærer  saaledes  sit 
Lægemiddel  i  sig  selv,  takket  være  den  Naturens  Lige- 
vægtslov, som  aldrig  fornægter  sig  selv. 

En  paafaldende  Kjendsgjerning,  som  det  ikke  er  uden 
Interesse  at  lægge  Mærke  til,  er  at  Zopiloterne  høre  til 
de  sjeldne  vilde  Dyr,  hvis  Antal  Menneskets  Nærværelse 
har  forøget  og  ikke  formindsket.  Det  er  indlysende ,  at 
førend  Mexikos  Erobring  maatte  de  være  mange  Gange 
mindre  hyppige  end  nu ,  thi  skjøndt  Mexiko  sandsynligvis 
dengang  var  stærkere  befolket  end  nu,  kunde  Gribbene 
dog  kun  med  Møie  der  finde  Midler  til  Livets  Ophold. 
De  europæiske  Husdyrs  Acclimatisation  og  især  Indførelsen 
af  Oxen  og  Hesten  har  i  det  mindste  maattet  forøge  deres 
Antal  med  det  Tidobbelte  ved  at  tilbyde  dem  en  rigelig 
Føde  i  de  Lig,  hvormed  Jorden  fra  den  Tid  maatte  være 
saa  stærkt  besaaet,  og  som  Landets  indfødte  Beboer  for- 
sømmer at  begrave,  idet  han  overlader  Naturens  Forsynlig- 
hed at  sørge  for  deres  Forsvinden.  Denne  deres  Nytte 
har  Buffon  ikke  opfattet,  naar  han  kalder  dem  »> forhadte 
Væsener,  der  ligesom  Ulvene  ere  hgesaa  skadelige,  saa- 
længe  de  leve,  som  unyttige  efter  deres  Død«.  Indianerne 
have  derimod  altid  begrebet  det  meget  godt,  og  Følgen 
deraf  har  været  en  vis  Agtelse  for  denne  Fugl,  uden  at 
de  derfor  have  gjort  den  til  Gjenstand  for  en  overtroisk 
Tilbedelse.  Europæerne  have  hgeledes  strax  vurderet 
dens  Nytte  efter  Fortjeneste;  Spanierne  skulle  saaledes 
have  acclimaliseret  den  paa  Øen  Cuba,  hvor  den  nu 
lever  i   stor  Mængde;    Englænderne    have   overflyttet    den 

til  Jamaica  og  sat  den  under  Lovenes  Beskyttelse,  saa 
at  den  snart  er  bleven  ligesaa  tam  der  som  paa  Fast- 
landet; men  den  mangler  aldeles  paa  Haiti,  hvor  dog 
Negrenes  Sorgløshed  gjer  den  mere  nødvendig  end  noget 
andet  Sted.  I  dette  Land  blive  Æslernes  og  Hestenes 
Aadsler  derfor  liggende  midt  paa  Gaderne  og  ved  Byernes 
Indgange.  Svinet  har  her  faaet  det  Hverv  at  rense 
Jorden  for  Aadsler;  det  erstatter  Gribbene  der  i  Landet 
og  lever  der  næsten  udelukkende  af  døde  Legemer.  Et 
saadant  Fødemiddel  meddeler  rigtignok  Svinekjødet  en 
ubehagelig  Smag,  men  det  gjør  ikke  noget  videre  Indtryk 
paa  Negerens  Gane,  og  Svinet  bliver  aUigevel  ved  at  yde  de 
haitiske  Kjøkkener  næsten  al  den  Kjødmad,  som  bruges  der. 

At  Zopiloten  mangler  paa  San  Domingo  viser  ogsaa, 
hvor  doven  denne  Fugl  er,  og  hvor  nøie  den  er  knyttet 
til  sit  Distrikt,  siden  den  ikke  engang  har  kunnet  passere 
det  snevre  Stræde  mellem  Cuba  og  S.  Domingo,  hvor  en 
uendelig  Mængde  Føde  ligesom  venter  paa  den,  uden  at 
den  har  begavet  denne  0  med  alle  de  Velgjerninger, 
hvortil  den  er  istand.  Man  seer  heraf,  hvor  urigtig 
Buffons  Formodning  er,  at  den  skulde  have  sat  over 
Verdenshavet  mellem  Guinea  og  Brasilien  *).  Ingen  Fugl 
er  mindre  reisende  end  den  og  besidder  i  mindre  Grad 
Vandredriften. 

I  Mexiko  lever  der  2  vel  adskilte  Arter  af  Zopiloter, 
den  almindeligere  Urubu  med  sort  Hals-  og  Hovedhud, 
og  Aura' en,  hvor  de  samme  Dele  ere  røde.  Den  sidst- 
nævnte er  langt  mindre  udbredt  og  findes  især  i  de  varme 
og  middelvarme  Egne;  den  lever  ikke  i  store  Flokke,  og 
dens    kortere   og    stærkere  Næb    forklarer    maaskee    dens 


*)  Amerikas  og  den  gamle  Verdens  Gribbe    og  Aadselfugle   høre  til 
forskiellige  Slægter.  (Red.  Anm.) 

mere  eensomme  Væsen.  Kun  denne  Art  har  jeg  truffet 
i  Vestindien.  I  Mexiko  træffer  man  endelig  el  Zopilote 
real,  der  er  sort  og  hvid,  lever  eensomt  og  synes  at 
være  temmelig  sjelden.  Landets  Indvaanere  betragte  den 
som  Zopiloternes  Konge  og  paastaae,  at  de  alminde- 
lige Gribbe  vige  ærbødigt  tilside  og  holde  sig  ubevægelige 
omkring  det  Bytte,  som  den  fortærer,  uden  nogensinde 
at  røre  det.  Jeg  har  ikke  havt  Leilighed  til  at  stadfæste 
dette  Faktum,  som  iøvrigt  forklares  let  ved  den  Stærkeres 
Ret,  uden  at  man  behøver  at  forudsætte  nogen  vidunder- 
lig Ærbødighed  fra  de  Svageres  Side. 


3.    Trupialerne. 

Der  findes  i  Mexiko  en  Høgeform  (Strigiceps  histrio- 
nicus),  som  fortærer  mange  Insekter;  de  Græshoppe- 
sværme, som  til  visse  Tider  slaae  ned  over  Landet,  synes 
at  være  en  udmærket  Indtægtskilde  for  den  og  at  sikkre 
den  et  Festmaaltid  af  første  Sort.  Den  følger  disse  Insekts- 
hære,  kaster  sig  midt  ind  iblandt  dem  og  anretter  stort 
Blodbad  mellem  dem.  Hver  Gang  man  nærmer  sig  en 
Græshoppesværm,  kan  man  være  vis  paa  at  see  et  vist 
Antal  af  disse  Rovfugle  i  Færd  med  at  jage  den.  Naar 
vi  om  Aftenen  tændte  Baal  omkring  vor  Leir,  slog  det 
aldrig  feil,  at  jeg  saae  disse  Insekter,  plagede  af  Røgen, 
give  sig  til  at  trække  forbi,  og  strax  viste  ogsaa  Høgene 
sig  i  Horizonten.  Det  er  ikke  sandsynligt,  at  Fuglene 
skulde  have  iagttaget  hine  ødelæggende  Insekter  i  saa 
stor  en  Afstand,  men  deres  Instinkt  førte  dem  ganske 
naturligt  hen  imod  Røgstøtten,  som  lettede  dem  Jagten 
ved  at  drive  deres  Bytte  ud   af  dets  Tilflugtssted.     Denne 

Høg  er  uden  Tvivl  Menneskets  kraftigste  Forbundsfælle 
i  dets  Kamp  mod  hin  Landeplage,  men  den  Nytte,  som 
den  gjør,  vilde  alligevel  være  saa  afmægtig  lige  overfor 
hint  Onde,  at  dette  neppe  vilde  blive  afhjulpet  paa  en 
følelig  Maade,  naar  den  ikke  understøttedes  af  andre 
Fugle,  der  rigtignok  ere  mindre,  men  ogsaa  uendelig 
mange  Gange  talrigere.  Jeg  tænker  herved  paa  disse 
smukke  Sletternes  og  Krattets  Besøgere,  denne  Byernes, 
Gaardenes  og  Havernes  mærkelige  Befolkning,  denne 
Steppernes  Prydelse,  disse  elskværdige  og  tamme  Fugle, 
til  hvis  Lovprisning  jeg  nu  gaaer  over,  og  hvis  fortræffe- 
lige Egenskaber  man  ikke  kan  vurdere  for  høit. 

Naar  Spetterne  have  forbauset  os  ved  deres  sindrige 
Fremfærd  *),  naar  Kolibrierne  forekom  os  at  være  Naturens 
levende  Ædelstene ,  og  Gribbene  endelig  fortjente  vor 
Agtelse  paa  Grund  af  deres  prosaiske  Forretningers  ube- 
stridelige Nytte,  er  Tru  pialen  derimod  væsenlig  Menne- 
skets Ven  og  den  huslige  Arnes  trofaste  Følgesvend. 
Ingen  Fugleform  spiller  en  større  Rolle  i  Mexiko  end 
Trupialen;  Arternes  Antal  og  Individernes  Mængde  ere  saa 
betydelige,  at  de  overalt  smykke  Landet  raed^ deres  pragt- 
fulde Fjerdragt  og  fylde  Luften  med  deres  gjennem- 
trængende  Skrig.  De  befolke  Havernes  Træer,  opUve 
Sandørkenerne  og  glimre  paa  Lagunernes  Bredder;  de  ere 
saaede  over  de  grønne  Sumpe,  som  om  det  var  røde  og 
gule  Blomster,  og  selv  i  Byernes  Gader  udfolde  de  deres 
metalagtige  Fjers  glimrende  Lysvirkninger.  Trupialen  er 
Hjordenes  Ven,  Planterens  Forbundsfælle,  Landets  Smykke. 
Halv  Landfugl,  halv  Husfugl  bevogter  den  Boligernes  Til- 
gange  og   følger   Hjordene    ud   paa  Stepperne;   kort  sagt, 


')  See  »dansk  Maanedsskrift«  paa  ovenfor  anførte  Sted. 


246 

den  føler  sig  tilfreds  overalt,  hvor  den  er  i  godt  Selskab. 
Hvilken  Deel  af  Mexiko  man  end  bereiser,  træffer  man 
altid  Trupialerne  forenede  i  talrige  Skarer.  Snart  spadsere 
de  høist  alvorligt  omkring,  snart  kommer  en  vis  Heftighed 
over  dem;  deres  Tamhed  er  ligesaa  mærkelig  som  deres 
Forskjellighed  i  Farver.  De  fleste  Arter  have  dog  en 
smuk  sort  metallisk  Fjerdragt,  der  giver  dem  saa  megen 
Lighed  med  Droslerne,  at  Spanierne  have  overført  dette 
Navn  (Tordos)  paa  dem;  Åndre,  de  saakaldte  Quiscalus- 
Arter,  have  en  lang  Hale  og  kunde  gjerne  tages  for 
Skader.  Hvad  der  ofte  giver  disse  Fugle  et  besynderligt 
Udseende ,  er  deres  ildrøde  eller  porcellainshvide  Øine 
midt  i  den  kulsorte  Fjerdragt.  Naar  de  spadsere  foran 
En,  pleie  de  at  see  paa  ham,  idet  de  nok  saa  nydeligt 
dreie  Hovedet  til  Siden,  og  demaskere  herved  dette  Øie, 
der  danner  en  saa  paafaldende  Modsætning  til  deres  sorte 
Fjerdragt. 

Ved  Indgangene  til  Byerne  hopper  Trupialen  muntert 
ved  Siden  af  den  Reisende;  dens  vakkre  Væsen  erhverver 
den  hans  VelviUie,  og  den  ledsager  ham  ganske  tillids- 
fuldt; paa  mange  Steder  nyder  den  en  saa  fuldkommen 
Fred,  at  den  ikke  lader  sig  nøie  med  at  beboe  Byernes 
Gader,  men  trænger  lige  ind  i  Forstuerne  og  snapper 
nok  saa  dristigt  de  Smuler,  der  tabes  fra  Bordet.  Andre 
mindre  Arter,  som  hgne  vore  Stære  i  Form  og  Fjerdragt, 
boe  i  store  Skarer  omkring  Sukkermøllerne,  sætte  sig  paa 
Træerne ,  afsøge  Gaardene  og  Møddingerne  eller  følge  Plov- 
furen for  at  opsamle  de  Insekter,  som  Jernet  bringer  for 
Dagen. 

Hovedpunktet  i  disse  Fugles  Levemaade  er  den 
Selskabelighedsdrift,  der  bringer  dem  til  at  leve  i  Flokke 
som  vore  Stære,  men  mere  paa  Jorden;  det  er  næsten 
altid  paa  Jorden,  at  disse  Fugleskarer  sætte  sig  og  spadsere 

omkring,  og  del  er  paa  Jorden  at  de  søge  deres  Føde; 
de  opslaae  altid  deres  Residens  onnkring  beboede  Steder, 
uden  Tvivl  fordi  Møddingerne  og  Gaardene,  hvor  der 
henkastes  saameget  Affald,  let  yde  dem  Underhold. 
Hverken  i  de  hede  eller  i  de  koldere  Strøg  af  Landet  er 
der  nogen  Bolig,  hvis  Omgivelser  ikke  oplives  af  flere 
Flokke  af  disse  smukke  Fugle.  De  drive  Selskabeligheden 
saavidt,  at  de  følge  Mennesket  til  de  utaknemmeligste 
Steder;  man  træffer  dem  endogsaa  i  de  store  Sandsletter, 
som  udbrede  sig  over  Anahuacs  Plateau,  og  fra  hvilke 
al  Plantevæxt  er  forvist  i  hele  6  Maaneder;  Avlsgaardene 
og  Hytterne  ligge  her  i  en  sørgelig  Ensomhed  midt  i  en 
nøgen,  for  al  Plantevæxt  blottet  Egn,  hvor  man  vanker 
om  hele  Dagen  uden  at  opdage  et  Træ,  der  kunde  tjene 
til  Hvile  for  Øiet,  og  uden  at  møde  et  levende  Væsen, 
der  kunde  oplive  den  Reisendes  nedslagne  Sind.  De 
andre  Fugle  tage  Flugten  om  Efteraaret  tilligemed  Na- 
turens Liv  og  lade  Landet  øde;  kun  Trupialerne  for- 
lade ikke  denne  Egn,  hvorover  Forbandelsen  hviler,  men 
blive  ved  at  oplive  Menneskets  eenlige  Ly  med  deres 
muntre  Flokke.  De  spadsere  muntert  omkring  hans 
Bolig  midt  i  det  støvede  Sand  eller  beskrive  deres  smukke 
Kredse  omkring  dets  Tag.  Uden  at  give  nogen  For- 
trinnet eller  vise  Foragt  mod  Nogen,  beære  de  ligesaavel 
Indianerens  Hytte  som  Hacienderoens  antike  Portikus  med 
deres  Nærværelse;  naar  Husets  Eier  gaaer  ud,  spadsere 
de  gravitetisk  ved  hans  Fod,  drille  ham  med  deres  røde, 
hvide  eller  sorte  Øine  og  gide  knap  flytte  sig  for  at  gjøre 
Plads  for  ham.  Der  er  dog  ogsaa  andre  Arter,  som 
maaskee  ikke  i  samme  Grad  ere  besjælede  af  Selskabe- 
lighedsdriften ;  de  holde  nok  af  at  leve  i  Selskab,  men 
forstaae  dog  ikke   at  forene   sig  med  hverandre   og   slaae 

sig  derfor  sammen  med  Flokke  af  mindre  Arter,  midt  i 
hvilke  man  da  seer  dem  spadsere  med  al  den  Værdighed, 
som  deres  overlegne  Størrelse  indgiver  dem. 

Enhver  af  disse  talrige  Arter  har  sit  særegne  Terrain ; 
nogle  foretrække  Sandsletterne,  andre  Udkanterne  af 
Skovene  og  de  aabne  Pletter  i  disse,  men  man  træffer 
dem  aldrig  dybt  inde  i  Skovene;  atter  andre  besøge  kun 
de  fugtige,  sumpige  Egne.  Her  er  der  rigtignok  ingen 
Hytte,  der  kan  lokke  Trupialen  til  sig;  Sletten  er  nøgen 
og  øde,  men  det  er  dog  Menneskets  Nærværelse,  der  til- 
smiler den  paa  disse  Steder.  Herhen  følger  den  nemlig 
med  Hjordene,  thi  overalt,  hvor  Mennesket  eller  dets 
Tjenere  have  sat  deres  Fod,  veed  Trupialen  at  finde  værdi- 
fulde Efterladenskaber.  Paa  de  fugtige  Enge  er  det  især 
Hornkvægets  Skarn,  som  skaffer  den  et  med  dens  Smag 
stemmende  Fødemiddel;  der  samle  sig  nemlig  Fluer, 
Orme  og  alleslags  Insekter,  som  yde  den  et  rigeligt  og 
saftigt  Foder.  Midt  paa  Høislettens  kolde  Strækninger, 
hvis  Sumpe  egenlig  ikke  ere  andet  end  dyndede  og  træ- 
løse Enge ,  er  Luften  opfyldt  af  de  der  i  tusindvis  levende 
Trupialers  besynderlige  og  gjennemtrængende  Skrig;  netop 
de  smukkeste  Arter  synes  at  have  taget  Stade  der.  Det 
er  især  Commandøren  (Icterus  phænicophæus),  denne 
pragtfulde  Fugl ,  saa  kjendelig  ved  sine  gule  eller  røde 
Epauletter,  som  danner  disse  Steders  bevingede  Befolk- 
ning. Den  lever  i  overordenlig  stor  Mængde  næsten 
paa  alle  fugtige  Enge,  men  man  træffer  dog  ogsaa  flere 
andre  Arter  der,  og  til  dem  slutte  sig  altid  nogle  af 
disse  store,  sorte  Quiscalus-Arter,  hvis  lange  Hale  gjør 
deres  Flugt  tung  og  besynderlig.  Men  disse  Fugle  forene 
sig  ikke  til  sluttede  Elokke;  tvertimod,  deres  talrige  Indi- 
vider ere   spredte   over  Engenes  hele   Overflade   og   søge 

hver  for  sig  de  Væsener,  som  vrimle  i  Dyndet.  Heller 
ikke  ere  de  meget  tilbøielige  til  at  gaae;  efter  at  have 
snappet  alle  de  Orme,  som  de  kunne  naae,  hæver  hvert  Individ 
sig  med  den  dem  eiendommelige,  tunge  og  uregelmæssige 
Flugt,  udstøder  sit  skarpe  Skrig  og  flytter  sig  lidt  bort 
for  strax  at  tage  fat  igjen.  Naar  de  sidde  paa  Jorden, 
ere  de  saa  beskjæftigede  med  at  pikke  i  Dyndet,  at  de 
neppe  lægge  Mærke  til,  at  Jægeren  nærmer  sig,  og  hvis 
de  bemærke  ham,  søge  de  ikke  at  undflye  ham  ved  at 
løbe,  men  flyve  op  uden  at  gjøre  et  Skridt.  Paa  Grund 
af  denne  Utilbøielighed  til  at  gaae  paa  Jorden  er  Com- 
mandøren  nødt  til  at  flyve  op  hvert  Øieblik,  fordi  ,den 
altid  meget  snart  har  afsøgt  den  Kreds,  som  den  kan 
naae  med  sit  Næb ,  og  derfor  tvinges  til  at  skifte  Plads. 
Den  sætter  sig  derfor  kun  for  at  flyve  op  paany,  og  da 
den  hver  Gang  flytter  sig  nogle  hundrede  Skridt,  seer 
det  ud,  som  om  den  kun  kunde  befinde  sig  vel  paa  et- 
hvert andet  Sted  end  det,  hvor  den  netop  er.  Det  er  et 
mærkeligt  Syn,  en  saadan  grøn  Eng,  broderet  med  røde 
og  gule  Prikker  og  besaaet  med  utallige  Fugle,  som  uop- 
hørlig ere  beskæftigede  med  at  skifte  Plads.  Det  er  en 
uafbrudt  Flyven  frem  og  tilbage  af  Fugle,  der  krydse  hin- 
andens Vei  i  Luften  og  udstøde  deres  løierlige  Skrig,  en 
virkelig  Legen  »Bytte  Huse«  i  Luften,  hvortil  endnu 
kommer  det  sjeldnere  Syn  af  Fugle  af  andre  Arter,  hvis 
forskjeUige  Maade  at  flyve  paa  gjør  en  behagelig  Virkning 
midt  i  denne  bevingede  Flok. 

Trupialerne  ere  ikke  alene  Moradsernes  Beboere,  men 
ogsaa  Køernes  Venner;  der  er  ingen  Hjord  uden  Trupialer, 
og  disse  Fugle  tage  sig  de  besynderligste  Friheder  med 
Hornkvæget.  De  sætte  sig  paa  Køernes  Hals,  paa  deres 
Ry©    og    paa  Enden  af  deres  Horn;    Køerne    og  Tyrene 

finde  sig  i  denne  Fortrolighed  til  Gjengjæld  for,  at  Tru- 
pialerne  befrie  dem  for  deres  Utøi.  I  den  hedeste  Tid 
af  Dagen  begrave  Tyrene  sig  i  Dyndet  ved  Lagunernes 
Bredder  for  at  unddrage  sig  Solens  Hede  og  Myggenes  For- 
følgelser; kun  Næsespidsen  rager  frem  af  Dyndet,  hvori 
deres  Legeme  er  begravet,  og  denne  lille  levende  Kjød-0 
tjener  ufravigeHg  til  Fodstykke  for  en  aarvaagen  Com- 
mandør,  der  strængt  bevogter  sin  Værts  Næsebor,  til 
hvilke  ingen  iMyg  skal  vove  at  nærme  sig  uden  øieblikke- 
lig  at  blive  nappet.  Man  begriber  let,  hvor  behageligt 
dette  Forhold  maa  være  for  begge  Parter,  og  hvormeget 
denne  tause  Forstaaelse  mellem  Pattedyret  og  Fuglen 
maa  befæste  deres  naturlige  Venskab.  Paa  den  ene 
Side  seer  Oxen  hellere  end  gjerne  Trupialen,  som  kildrer 
den  behageligt  i  Næseborene  og  beskytter  den  mod 
utaalelige  Stik;  paa  den  anden  Side,  hvilken  Fordeel  er 
det  ikke  for  Fuglen  at  finde  i.  disse  Kjød-Øer  en  med 
Madding  vel  forsynet  Snare  for  dets  Yndlingsvildt!  Hvilken 
Naturforsker,  der  betræder  disse  Egne,  kunde  vel  mod- 
staae  den  Fristelse  at  fælde  en  af  disse  prægtige  Fugle 
ved  et  Geværskud,  og  hvor  forbauset  er  han  da  ikke 
bleven  ved  at  see  Jorden  svulme  under  hans  Offers  lette 
Legeme  og  en  Dyndbølge  hæve  sig,  der  udspyer  et 
Vanduhyre,  som  haardt  saaret  styrter  sig  rasende  ind  paa 
den  ubetænksomme  Angriber! 

Første  Gang  Øiet  rammes  af  Synet  af  en  saadan 
Sumpstrækning,  kan  man  ikke  værge  sig  mod  en  Følelse 
af  dyb  Forbauselse.  Denne  grønne  af  Liv  og  Skrig  op- 
fyldte Slette,  stærkt  broget  af  røde,  gule  og  sorte  Fugle, 
der  ere  i  en  uafladelig  Bevægelse,  og  mellem  hvilke 
Flokke  af  røde  Skestorke,  hvide  og  purpurrøde  Ibisser  og 
Vadefugle  af  alle  Grupper  bevæge  sig,  det  er  et  Syn,  der 


251 

ligner  et  stort  Fantasmagori ,  et  af  Naturens  Saturnalier, 
som  Mennesket  overværer  som  Tilskuer.  Men  pludselig 
forsvinder  Solen  i  Horizonten,  Skrigene  høre  op,  Fuglene 
flyve  bort,  Synet  er  forbi  og  Fortryllelsen  hævet;  Nattens 
Hvile  har  afløst  disse  livlige  Scener,  og  en  virkelig  Fe- 
verden  synes  at  være  forsvunden  ligesom  ved  Trolddom. 

Vi  have  seet,  at  visse  Former  af  Trupialer  foretrække 
Sletterne  som  Opholdssted  og  leve  i  Flokke,  at  andre 
foretrække  Moradserne  og  forsamle  sig  her  i  stort  Antal 
uden  dog  at  forene  sig  til  virkelige  Selskaber;  men  der 
er  andre  Former,  som  ikke  synes  begavede  med  denne 
Selskabelighedsdrift,  og  hvis  Levemaade  igjen  er  en  anden. 
Det  er  disse  temmelig  talrige  Arter,  for  største  Delen 
med  pragtfuld  sort  og  guul  Dragt,  der  leve  spredte  i 
Træerne  og  Krattet  og  have  faaet  Navn  af  »Baltimorerne«. 
De  udmærke  sig  især  ved  den  Dygtighed,  som  de  udvise 
i  Opførelsen  af  deres  Afkoms  Vugge.  Det  er  især  langs 
med  Aaerne  og  Dammene,  at  disse  smukke  Fugle  opslaae 
deres  Bo;  de  vælge  fortrinsvis  Træer,  som  omkrandse 
Vandløbenes  Bredder,  og  ophænge  deres  Reder  paa  de 
Grene,  der  hænge  ud  over  Vandet;  Rederne  have  Form 
af  en  lang  Pung  med  Aabningen  paa  Siden.  Fuglen 
bygger  dem  med  beundringsværdig  Kunstfærdighed  af 
Lianstengler  og  Slyngplanter,  som  den  væver  sammen  til 
et  Slags  grovt  Net,  i  Bunden  af  hvilket  den  lægger 
sine  Æg.  Intet  er  almindeligere  end  disse  nydelige 
Boliger,  som  gynge  for  Vinden   over  Flodens  stille  Bølge. 

Trupialernes  Levemaade  kunde  fortjene  et  omhygge- 
ligt Studium  og  vilde  uden  Tvivl  frembyde  meget  interes- 
sante Træk  i  Henseenjie  til  de  talrige  Arters  forskjellig- 
artede  Instinkt.  Baltimorerne  boe  parvis  ligesom  andre 
eenligt   levende   Fugle,    hvorimod   Commandørerne    bygge 

deres  Reder  i  stor  Mængde  i  Sivene.  De  Arter,  der  leve 
i  Flokke  ville  uden  Tvivl  frembyde  mange  Besynderlig- 
heder i  deres  Redebygning.  De  selskabelige  Fugle  sprede 
sig  nemlig  ellers  i  Reglen  en  Deel  af  Aaret  for  at  lægge 
Vind  paa  deres  Forplantning,  og  deres  Samfundsliv  er  da 
brudt,  næsten  opløst;  men  dette  er  ikke  Tilfældet  med 
Trupialerne.  Visse  Arter  forsamle  sig  vel  flokkevis  paa 
det  samme  Træ  og  bedække  det  med  en  Mængde  Reder, 
men  til  min  Forundring  saae  jeg  andre  blive  ved  at 
spadsere  skarevis  omkring  Husene  uden  at  synes  at  bekymre 
sig  det  allermindste  om  deres  ægteskabelige  Pligter,  som  om 
Naturen  slet  ikke  paalagde  dem  nogen  saadan  Forretning. 
Jeg  formodede  saa,  at  naar  de  gave  sig  saa  god  Tid  i  Parrings- 
tiden, var  det  fordi  de  lagde  deres  huslige  Bekymringer  paa 
andres  Skuldre.  Hver  Art  bærer  sig  vel  sagtens  ad  paa  sin 
Maade:  om  en  af  dem  i  det  mindste  kan  jeg  røbe  dens 
hemmelige  Veie.  Jeg  tænker  paa  en  lille  sort  rødøiet  Trupial , 
lidt  mindre  end  Drosselen,  den  Art,  som  oftest  forekommer 
i  Selskab  med  større  Slægtninge,  og  som  sandsynligvis 
er  Molothrus  æneus.  Den  bygger  ikke  nogen  Rede, 
men  finder  det  bekvemmere  at  opsøge  en  stor  brun 
Spurvs,  der  pleier  at  indrette  sin  Rede  paa  Jorden.  Idet 
den  spadserer  om  i  Græsset,  lurer  den  paa  det  Øieblik, 
da  Spurven  efter  at  have  lagt  Æg  flyver  bort  et  Øieblik 
for  at  søge  Føde,  nærmer  sig  Reden,  indkvarterer  sig  der 
uden  videre  og  udkaster  alle  Spurvens  Æg  med  Und- 
tagelse af  et  eneste,  ved  Siden  af  hvilket  den  lægger  sit 
eget.  Den  listige  Trupial  gaaer  saaledes  fra  Rede  til 
Rede,  til  stort  Afbræk  for  Spurvene  og  maaskee  ogsaa 
for  flere  andre  Fuglearter,  ødelæggende  overalt  Bohgens 
lovmæssige  Arvinger  og  betroende  Omsorgen  for  sit  eget 


253 

Afkom  til  de  plyndredes  Ømhed!  Efter  paa  denne  Maade 
at  have  tilranet  sig  den  Plads  og  den  Omhu,  som  en 
vindskibelig  Fugl  havde  tiltænkt  sin  egen  Familie,  skal 
denne  nye  Slags  Gøg  —  efter  indianske  Beretninger, 
der  dog  synes  at  trænge  til  Stadfæstelse  —  af  og  til 
strøife  om  i  Nærheden  af  Rederne  for  at  vaage  over  sine 
Oflfres  Opførsel.  Spurven,  der  er  mere  arbeidsom  end 
klog,  ruger  det  fremmede  Æg  med  samme  Moderkjærlig- 
hed  som  sit  eget,  opdrager  den  unge  Trupial,  der  snart 
bliver  større  end  den  selv,  og  som  den  ikke  vilde  have 
Evne  til  at  ernære,  hvis  Snyltegæstens  Moder  ikke  havde 
været  saa  forsigtig  at  opofifre  flere  Spurve  for  sin  Unges 
Skyld. 

Men  selv  om  Trupialerne  ere  unaturlige  Fugle,  der 
mangle  den  hos  Dyr  af  denne  Klasse  almindelige  Moder- 
kjærlighed,  fortjene  de  alligevel  vor  Agtelse  i  mange  andre 
Henseender,  og  den  Nytte,  som  de  gjøre,  burde  erhverve 
dem  Menneskets  Kjærlighed.  Der  er  maaskee  ingen  anden 
Fugleform,  der  ødelægger  en  saa  betydelig  Mængde 
Insekter,  og  naar  de  Græshoppesværme,  der  ødelægge 
hele  Lande,  vise  sig,  ere  Trupialflokkene  de  første  Fjender, 
som  de  møde,  og  som  fortære  dem  med  Vellyst  og 
decimere  dem  uden  Skaansel.  Selv  efterat  de  have  fortæret 
alt  hvad  de  forraaae,  forlade  de  ikke  Stedet  uden  at  med- 
føre en  Græshoppe  i  Næbet,  og  det  er  sandsynligt,  at 
den  gradevise  Fortynding,  som  man  ofte  bemærker  i  disse 
Insekthæres  Rækker,  skyldes  disse  Fugles  Talrighed.  For- 
tjener denne  Kjendsgjerning  ikke  allerede  den  meest 
levende  Erkjendtlighed  fra  Menneskets  Side,  og  burde 
den  ikke  skaffe  disse  Fugle  en  velfortjent  Skaansel? 
Men  Mexikanernes  Erkjendtlighed  er  rigtignok  meget  langt 
fra  at  svare  til  de  dem  saaledes   ydede  Tjenester.    Uagtet 

Trupialernes  Kjød  ikke  er  synderlig  behageligt,  myrde  de 
mange  af  dem  for  at  spise  dem  og  ere  saalangt  fra  at 
tage  dem  under  deres  Beskyttelse,  at  de  kun  synes  at 
tragte  efter  at  ødelægge  dem.  De  have  med  Hensyn  til 
dem  den  samme  blinde  Fordom,  som  saalænge  har  be- 
virket de  europæiske  Smaafugles  Ødelæggelse.  Under  Paa- 
skud af,  at  de  ligesom  Spurvene  leiligbedsvis  skulle  er- 
nære sig  af  Korn,  afskye  de  dem  ligesaameget  som  vi 
have  afskyet  Spurvene,  og  de  gaae  saavidt  i  deres  Raseri 
mod  disse  elskværdige  Snyltegjæster,  at  de  fælde  alle 
Træerne  i  Landet,  fordi  de,  som  man  siger,  trække 
Fuglene  til  sig.  I  et  Land,  hvor  Varmen  er  kvælende, 
berøver  man  sig  altsaa  paa  Grund  af  en  tosset  Indbildning 
den  Skygge,  der  kunde  mildne  Heden;  dette  0de- 
læggelsesprincip ,  som  i  det  høieste  kan  undskyldes  i  de 
Strækninger  af  Europa,  hvor  Kornæderne  have  altfor  stærk 
en  Overvægt,  er  fra  Spanien  bleven  overført  til  Amerika, 
hvor  dets  beklagelige  Virkninger  først  have  medført  en 
total  Afskovning  af  visse  Distrikter  og  dernæst  berøvet  de 
fortyndede  Fugleflokke,  som  ere  næsten  det  eneste  Værn 
mod  Græshoppelandeplagen,  deres  Tilflugtssteder,  hvorfor 
denne  stærke  Fortynding  af  deres  Hækker  ogsaa  har  givet 
hin  Landeplage   en  ofte  farlig  Frihed  til  at   udvikle  sig  *). 


*)  »Jeg  har  aldrig«,  tilføier  Saussure,  "seet  Trupialerne  i  Mexiko 
anrette  de  vidunderlige  Ødelæggelser,  hvorom  Wilson  taler  i  sin 
amerikanske  Ornithologi ;  jeg  har  heller  aldrig  seet  dem  slaae 
ned  paa  Markerne  i  virkelige  frygtelige  Flokke.  Det  er  desuden 
kun  de  sorte  Trupialer,  der  leve  paa  Markerne,  Commandørerne 
beboe  næsten  udelukkende  Sumpene,  uden  Tvivl  paa  Grund  af 
Landets  store  Tørhed.  De  sumpede  Sletter  i  Mexiko-Dalen  og  de 
fugtige  Oaser ,  som  man  træffer  hist  og  her  midt  i  Anahuacs  Sand- 
ørkener, ere  de  Steder,  for  hvilke  de  vise  særlig  Forkjærlighed. 
De  komme  ikke  i  sluttede  Batailloner  som  til  de  forenede  Stater, 
og  jeg  har  aldrig   seet  Commandørflokkene  angribe  Kornet;    man 

En  Naturforsker ,  som  var  bosat  nogle  Aar  i  Mexiko  og 
kunde  forfølge  Fuglene  i  deres  Sysler  og  Arbeider,  ind- 
byrdes Forhold ,  Vandringer  o.  s.  v. ,  vilde  kunne  hjem- 
bringe en  Række  særdeles  interessante  Iagttagelser  over 
denne  Dyreklasses  Liv  og  Færd.  I  dette  Land ,  hvor 
Alpernes  Rimfrost  og  Tropernes  Hede  mødes  og  krydses, 
hvor  Sandørkener,  Naaletræskove ,  tørre  Stepper,  Haver 
og  fugtige,  uigjennemtrængelige  Skove  indtage  Bælter, 
der  støde  umiddelbart  op  til  hinanden,  men  dog  ere 
aldeles  forskjellige ,  hvilken  uendelig  Mangfoldighed  maa 
ikke  disse  modsatte  Livsbetingelser  medføre  i  disse  Egnes 
Dyreliv?  Modsætningerne  i  den  physiske  Natur  have  til 
naturlig  Følge  en  tilsvarende  Modsætning  i  den  levende 
Natur,  der  opliver  ethvert  af  disse  Bælter.  Hvilken  broget 
Mangfoldighed  af  Arter  tilbyder  der  sig  ikke  her  til  Iagt- 
tagelse, og  hvilke  mangfoldige  Fremgangsmaader  maa  der 
ikke  findes  hos  disse  talrige  Arter  for  at  lempe  efter  deres 
Livsfornødenheder  det  Stof,  der  ydes  dém  af  denne  saa 
rige  og  frugtbare  Jordbund ! 

Mexikos  geogiafiske  Beliggenhed  og  dets  Klima  be- 
virke, at  det  tjener  til  Grændse  baade  for  de  nordameri- 
kanske og  de  sydamerikanske  Fugles  Vandringer;  efter 
Aarstiden  huser  det  de  førstnævnte  eller  de  sidstnævnte. 
De  der  komme  fra  Syden,  finde  der  det  samme  tropiske 
Klima,  den  samme  Fugtighed,  de  samme  Skove,  men  til- 
lige ogsaa  ved  Landets  Nordende  Grændsen  for  alle 
disse  Livsbetingelser,  og  de  der  komme  fra  Nord-Amerika, 
træffe  i  forskjellig  Høide  den  for  dem  passende  lavere 
Varmegrad.      Derfor    kan    man    under    samme   Bredegrad 


tør  derfor  antage,  at  Trupialerne  i  Almindelighed  foretrække 
dyrisk  Føde  og  kun  gjøre  Fortræd  paa  de  dyrkede  Planter,  naar 
der  er  Mangel  paa  Insekter«. 

dræbe  Brasiliens  Papagøier,  Cancromer,  røde  Ibisser  og 
Heirer,  den  vilde  Kalkun  fra  de  forenede  Stater,  den 
kanadiske  Sidensvands  og  Rypen,  af  hvilke  Fugle  flere 
her  netop  have  deres  Sydgrændse.  Men  selv  om  mange 
Fugle  strømme  til  fra  andre  Steder  og  vælge  Mexiko  til 
deres  midlertidige  Fædreland,  udelukker  dette  ikke,  at 
der  er  et  umaadeligt  stort  Antal,  som  er  aldeles  eien- 
dommeligt  for  Landet.  Mexiko  er  netop  en  af  de  smukkeste 
ornithologiske  Provindser,  som  det  vilde  være  muligt  at 
finde,  thi  af  det  meget  betydeUge  Antal  af  Arter,  som 
Jægeren  fælder  paa  dets  sig  mod  Himlen  efterhaanden 
hævende  Trappetrin,  er  største  Delen  eiendommelig  for 
Landet*).  Men  det  er  ikke  alene  Arternes  Mængde,  men 
ogsaa  Individernes  Antal,  som  er  saa  paafaldende  i  Mexiko. 
Nord-Amerikas  trekantede  Form  og  isærdeleshed  Mexikos, 
som  afsmalner  efter  en  Bue  fra  Nord  til  Syd-Ost,  be- 
virker, at  der  under  Vintertrækket  opdynges  mellem  dets 
snevrere  og  snevrere  Grændser  en  stor  Mængde  Fugle, 
som  om  Sommeren  befolke  en  langt  mere  udstrakt  Land- 
strækning, men  ved  deres  Ankomst  til  Tehuantepec  sammen- 
dynges paa  en  meget  indskrænket  Overflade.  Papagøierne 
slaae  ned  over  Landet  i  utallige  Hærskarer  og  opfylde 
Luften  og  Krattet  med  deres  larmende  Pludren.  Flod- 
bredderne vrimle  af  Heirer,  Ibis-  og  Tantalus-Arter  af 
alle  Farver,  af  røde  Skestorke,  brogede  Sporevinger  og 
utallige  Vadefugle,  som  vrimle  i  Dyndet  tilligemed  Kai- 
manerne og  sætte  deres  fine  Fodspor  i  Breddernes  Sand 
ved  Siden  af  Jaguarens  og  Tapirens.     I  Søerne  bade  sig 


^)  Naar  man  medtager  Guatemala,  som  i  zoologisk  Henseende  er  det 
samme  Land  i  Henseende  til  de  indenlandske  Arter,  thi  de  nord- 
lige Arter  overskride  i  Reglen  ikke  Tehuantepec-Isthmen  paa 
deres  Træk  imod  Syden. 

disse  fabelagtige  Hærskarer  af  Ænder,  hvoraf  hundreder 
og  tusinder  ofte  dræbes  paa  en  Dag  under  Hovedstadens 
Mure.  Skovene  vrimle  af  en  befjeret  Soldateske  med 
rige  og  pragtfulde  Uniformer,  der  lader  Luften  gjenlyde 
af  forunderlige  og  ofte  skrækindjagende  Skrig.  Naar  den 
Reisende  ved  Nattens  Frembrud  standser  ved  Bredden  af 
den  øde  Sø,  der  ruller  sine  tause  Bølger  under  den 
uendelige  Skovs  tætte  Buer,  og  indretter  sit  Natteleie  under 
det  uigiennemtrængelige  Ly  af  disse  kæmpemæssige  Træer, 
hvis  i  hinanden  vævede  Grene  skjule  Himlens  mørke 
Blaa  og  Stjernernes  Funklen,  gjør  den  besynderlige  og 
uventede  Concert  af  alle  Skovens  Beboere  et  eget  Ind- 
tryk paa  ham  og  vækker  ved  sine  uhyggelige  Lyde 
en  ubestemt  Uro  som  Frygten  for  et  vildt  Rovdyr  ikke 
vilde  fremkalde  i  samme  Grad.  Men  alt  som  han  vænner 
sig  til  disse  Luftens  pragtfulde  Beboeres  skrigende  og 
uharmoniske  Spektakel,  vil  han  ved  disse  hæse  Lyde, 
disse  Bugtaler-Røster,  disse  korte  og  gjennemtrængende 
Skrig,  denne  sardoniske  og  kvalte  Latter  finde  noget  af 
den  særegne  Henrykkelse,  som  det  vilde  Liv  mellem 
Vendekredsene  saa  ofte  fremkalder,  og  det  fortryllende 
Minde  derom  vil  være  et  af  de  sidste  Indtryk,  som  ud- 
slettes i  hans  Sjæl. 


Opdagelsen  af  Blodets  Kredsløb. 

Et  Foredrag,    holdt    i    Veterinair-    og  Landbohøiskole- Foreningen    af 
Dr.  med.  Krabbe. 


iTline  Herrer!  det  vil  være  Dem  bekjendt,  at  Blodet,  for 
at  kunne  vedligeholde  sin  Evne  til  at  ernære  alle  Legemets 
Dele ,  efter  at  have  gjennemstrømmet  disse  maa  føres  til 
Lungerne  for  der  at  træde  i  Vexelvirkning  med  Luften, 
at  det,  idet  det  saaledes  afvexlende  ernærer  og  gjennem- 
aandes,  under  hele  Livet  befinder  sig  i  et  uafbrudt  Kreds- 
løb, og  at  det  for  at  erstatte  de  Tab,  som  det  lider  ved 
de  forskjellige  Afsondringer,  gjennem  særegne  Aarer 
optager  ny  Næring  fra  de  fordøiede  Fødemidler  i  Tarm- 
kanalen. De  Fleste  af  Dem  ville  ogsaa  have  hørt,  at  det 
var  Englænderen  William  Harvey,  som  i  Begyndelsen  af 
det  17de  Aarhundrede  gjorde  den  store  Opdagelse,  at  et 
saadant  kredsende  Løb  af  Blodet  fmder  Sted,  idet  det  ved 
Hjertets  taktmæssige  Sammentrækninger  drives  gjennem 
Aaresystemets  forskjellige  Afdelinger  i  en  overalt  bestemt 
Retning.  Men  det  turde  være  Dem  mindre  bekjendt, 
hvorledes  Harvey  lededes  til  denne  Opdagelse,  og  hvilke 
Forestillinger  man  før  hans  Tid  gjorde  sig  om  Hjertet  og 
Aarerne  og  om  Blodets  Løb  gjennem  disse;  at  de  vare 
urigtige  og  ufuldstændige,  ville  De  naturligviis  let  slutte, 
men  det  lønner  sig  vel  Umagen  at  undersøge,  hvorledes 

Kundskaben  herom  gradeviis  udviklede  sig,  og  hvad  det 
var  for  Vildfarelser,  der  saa  længe  vanskeliggjorde  den 
rette  Forstaaelse. 

Det  er  fornemmelig  i  Lægevidenskabens  Tjeneste,  at 
de  Mænd  have  arbeidet,  som  have  gjort  sig  fortjente  ved 
anatomiske  Undersøgelser,  og  vi  maae  ogsaa  her  gaae 
tilbage  til  Lægevidenskabens  Fader,  Hippokrates,  der 
levede  i  Grækenland  i  det  5te  Aarhundrede  før  Christus. 
Hans  Kundskaber  i  Anatomien  vare  yderst  tarvelige:  han 
kjendte  vel  Hjertet  som  et  huult,  kjødet  Legeme  og 
sondrede  mellem  de  hule ,  rørformede  og  de  streng- 
formede langstrakte  Organer,  men  ligesom  han  ingen 
Forskjel  gjorde  mellem  Nerver  og  seneagtige  Baand,  saa- 
ledes  sammenfattede  han  ogsaa  Pulsaarer  og  Blodaarer 
tilligemed  Udføringsgange  for  Kjertier  under  en  fælleds 
Benævnelse.  Hans  Beskrivelse  af  Aarernes  Forgrening  er 
af  den  Beskaffenhed,  at  Cuvier  kalder  den  en  anatomisk 
Uoman,  og  det  skjøndt  man  allerede  dengang  følte  Patienter 
paa  Pulsen  og  Aareladning  var  en  Operation,  som  baade 
var  kjendt  og  anvendtes  af  Lægerne.  Vi  maae  imidlertid 
betænke,  at  der  hos  Oldtidens  Folk  i  Almindelighed 
herskede  en  stor  Afsky  for  at  aabne  et  menneskeligt  Liig, 
og  det  var  kun  i  Ægypten,  at  man  ved  at  balsamere 
Ligene  havde  nogen  Leilighed  til  at  lære  det  menneskelige 
Legemes  Bygning  at  kjende;  man  maatte  forresten  holde 
sig  til  Dyrene,  og  de  bleve  da  heller  ikke  ubenyttede. 

Henved  et  ^århundrede  efter  Hippokrates  foretog 
Aristoteles  udstrakte  Undersøgelser  over  Dyrenes  Liv 
og  indre  Bygning,  og  hans  Skrifter  vidne  derfor  om  langt 
grundigere  og  nøiagtigere  Kjendskab  til  Hjertet  og  de  for- 
skjellige  Aarer,  men  ved  Siden  deraf  indeholde  de  rigtignok 
ogsaa  store  Vildfarelser,  navnlig  hvad  Organernes  Functioner 

angaaer.  Ligesom  Hippokrates  kjendte  han  Pulsen,  men 
han  vidste  ikke,  hvor  den  havde  sit  Sæde.  Da  han  fandt 
Pulsaarerne  blodtomme  efter  Døden,  sluttede  han,  at  de 
vare  luftførende  Rør,  og  da  han  fremdeles  vidste,  at  Luften 
ved  Aandedrættet  gik  gjennem  Luftrøret  ind  i  Lungerne, 
satte  han  disse  to  Omstændigheder  i  Forbindelse  med 
hinanden  og  lod  Luften  fra  Lungerne  gaae  gjennem  Hjertet 
over  i  Pulsaarerne.  Denne  almindelig  antagne  Mening 
gav  Anledning  til,  at  man  i  Oldtiden  brugte  en  fælles 
Benævnelse  for  Luftrøret  og  Pulsaarerne,  et  Navn,  som 
vi  endnu  bruge  om  disse  sidste,  nemhg  Arterier;  kun 
kaldte  man  Luftrøret  paa  Grund  af  dets  ringede  Udseende 
den  ujevne  Arterie.  At  Blodaarerne  stode  i  Forbindelse 
med  Hjertet  og  førte  Blod,  vidste  Aristoteles  meget  vel, 
men  han  antog,  at  Blodet  gjennem  dem  fordeeltes  omkring 
i  Legemet,  og  dette  var  en  Forestilling,  som  man  længe 
vedblev  at  holde  fast  ved.  Lungernes  Bestemmelse  ansaae 
han  for  at  være  den  at  afkjøle  Blodet,  og  det  er  først  de 
sidste  Aarhundreders  Fremskridt  i  Chemien,  der  have  lært 
os,  at  Aandedrættet  netop  har  den  modsatte  Virkning  til 
Følge. 

Da  Grækenlands  Blomstringstid  var  forbi,  vedblev  dog 
den  græske  Dannelse  at  øve  en  mægtig  Indflydelse  paa 
de  andre  Middelhavslande,  og  det  er  i  den  følgende  Tid 
i  Ægypten,  at  vi  finde  græske  Læger  dyrke  Anatomien, 
deels  af  den  forhen  nævnte  Aarsag,  deels  fordi  Viden- 
skaberne i  dette  Land  fandt  Beskyttelse  hos  Ptolemæernes 
Fyrsteslæ.gt.  Vi  maae  navnlig  fremhæve  Herophilos  og 
Erasistratos  som  dem,  der  gjorde  betydeligere  Frem- 
skridt i  Kjendskaben  til  Hjertets  Bygning  og  til  Aare- 
systemet.  Herophilos  gjorde  blandt  Andet  den  vigtige 
Iagttagelse,   at  Pulsen  og  Hjerteslaget  altid  følges  ad,   og 

han  lagde  Mærke  til  de  forskjellige  Aarer,  hvorved  Hjertets 
høire  og  venstre  Afdeling  staae  i  Forbindelse  med  Lungerne. 
Næst  efter  Aristoteles  var  det  blandt  Oldtidens  Ana- 
tomer Grækeren  Galen  os,  som  meest  bidrog  til  at  udvide 
Kundskaben  om  Legemets  Bygning,  og  det  var  igjen  i 
Ægypten,  at  han  i  det  2det  Aarhundrede  efter  Christus 
fik  Lyst  til  nølere  at  studere  denne ;  men  han  opholdt  sig 
meest  i  Rom,  hvor  han  stod  i  stor  Anseelse,  og  han 
maatte  derfor  næsten  udelukkende  benytte  Dyr  til  sine 
Undersøgelser,  fra  hvis  indre  Bygning  han  undertiden 
drog  vel  raske  Slutninger  om  Menneskets.  Han  gjorde 
store  og  vigtige  Opdagelser  og  udviklede  i  sine  Skrifter 
Anskuelser  om  Aaresystemets  Bygning  og  Virksomhed, 
som,  skjøndt  de  i  mange  væsentlige  Punkter  vare  urigtige, 
dog  for  en  Deel  endnu  paa  Harveys  Tid  fandt  deres  For- 
svarere. Galenos  var  den  første  som  paaviste,  at  Puls- 
aarerne  lige  saa  vel  som  Blodaarerne  føre  Blod,  og  han 
beviste  dette  ved  Forsøg  paa  levende  Dyr;  ved  at  aabne 
Pulsaarerne  paa  dem,  medens  de  vare  levende,  viste  han, 
at  der  kun  kom  Blod  ud  af  dem;  han  underbandt  dem 
paa  2  Steder,  skar  ind  i  det  afspærrede  Stykke:  de  inde- 
holdt ikke  Andet  end  Blod,  og  dette  Blod  var  forskjelligt 
fra  det,  der  fandtes  i  Blodaarerne.  Heller  ikke  Hjertet 
indeholdt  Andet  end  Blod,  men  den  Luft,  hvormed  Lungerne 
fyldtes  ved  Indaandingen,  blev  igjen  dreven  ud  ved  Ud- 
aandingen.  Saaledes  var  den  store  Vildfarelse  rettet,  at 
Pulsaarerne  vare  luftførende  Rør;  men  der  var  en  anden, 
som  frembød  en  betydelig  Hindring  for  Erkjendelsen  af  et 
Kredsløb.  Det  var  den,  at  Hjertekamrenes  Skillevæg  antoges 
at  være  gjennemhullet,  og  at  de  2  Slags  Blod,  som  han  til- 
lagde en  forskjellig  Rolle  ved  Ernæringen,  ad  denne  Vei 
paavirkede    hinanden.      Efter   den    Theori,    som    Galenos 

havde  dannet  sig,  var  det  nødvendigt,  at  dette  skete,  og 
han  antog  derfor,  at  Aabningerne  vare  der;  han  forsømte 
at  overbevise  sig  derom  ved  at  see  nøie  efter.  Leveren 
er  et  af  de  Organer  i  Legemet,  som  modtage  og  igjen 
afgive  meest  Blod,  og  det  er  intet  Under,  at  man  havde 
ondt  ved  at  finde  sig  tilrette  med  de  mange  Aarer,  som 
staae  i  Forbindelse  med  den.  Det  var  naturligt,  at  Galenos 
lod  den  spille  en  vigtig  Rolle  med  Hensyn  til  Blodet:  han 
troede,  at  Blodet  ligefrem  dannedes  der,  idet  den  Nærings- 
vædske,  som  Tarmenes  Aarer  opsugede  af  de  fordøiede 
Fødemidler,  gjennem  disse  førtes  til  Leveren,  hvor  de 
omdannedes  til  Blod.  Legemet  havde  efter  Galenos  en 
medfødt  Varme,  som  havde  sit  Sæde  i  Hjertet;  dette 
meddeelte  den  til  Blodet,  der  var  tilberedt  i  Leveren  og 
fra  denne  ført  til  Hjertet,  og  Blodet  udbredte  den  igjen 
gjennem  Aarerne  til  hele  Legemet;  men  for  at  den  ikke 
skulde  bUve  for  stærk,  vare  Lungerne  anbragte  omkring 
Hjertet  for  at  mildne  den  ved  den  indaandede  Lufts 
Kjølighed. 

Saa  vidt  var  man  altsaa  kommen  i  Oldtiden:  man 
havde  lært,  at  kun  Lungerne  ved  Aandedrættet  fyldtes 
med  Luft,  at  derimod  Aarerne  ikke  indeholdt  Andet  end 
Blod  og  fordeelte  dette  omkring  i  Legemet;  man  kjendte 
Forskjellen  mellem  de  mere  tykvæggede  Pulsaarer  og  de 
tyndvæggede  Blodaarer,  som  førte  forskjelligt  Slags  Blod 
og  begge  stode  i  Forbindelse  med  Hjertet;  man  vidste 
endelig,  at  Blodmassen  fik  Næring  fra  Tarmenes  Indhold. 
Men  ved  Siden  af  alt  dette  var  man  i  sine  physiologiske 
Anskuelser  meget  paa  Afveie  og  havde  ingen  Forestilling 
om  et  Kredsløb.  De  Punkter,  hvori  man  især  tog  feil, 
vare:     Læren    om    Leverens    bloddannende    Virksomhed, 

Strømmens    Retning    i    Blodaarerne,    Hullerne    i    Hjerte- 
skillevæggen og  den  medfødte  Varme  i  Hjertet. 

I  over  et  Aartusinde  kom  man  ikke  videre.  Man 
troede  paa  Galenos,  og  naar  man  en  sjelden  Gang  spurgte 
Naturen  tilraads,  var  det  kun  for  der  at  finde  Bekræftelse 
paa  hvad  der  stod  i  Galenos;  ja  man  tilføiede  i  denne 
overtroiske  Tidsalder  endog  de  urimeligste  phantastiske 
Forklaringer  til  det,  som  Galenos  havde  sagt. 

Saaledes  forklarer  Mundinus  sig  i  sin  Anatomi, 
der  benyttedes  i  hele  det  14de  og  15de  Aarhundrede, 
Hjertets  pyramidalske  Skikkelse  deraf,  at  dette  er  Flammens 
Form ,  og  i  Hjertet  havd^  jo  Legemets  Varme  sin  Kilde. 
Men  endnu  paa  hans  Tid  turde  man  ikke  uden  videre 
aabne  et  menneskeligt  Liig;  det  var  Noget,  hvortil  der 
udfordredes  særlig  Tilladelse  fra  Paven. 

Imidlertid  føltes  efterhaanden  Nødvendigheden  af  at 
undersøge  Naturen  selv;  man  kom  efter,  at  Galenos  dog 
undertiden  havde  taget  feil,  og  da  de  reformatoriske 
Bestræbelser  i  Kirken  gave  den  videnskabelige  Forskning 
overhovedet  et  nyt  Opsving,  begyndte  med  det  16de  Aar- 
hundrede ogsaa  i  Anatomiens  Historie  en  ny  Tidsalder. 
Galenos  havde  fornemmelig  virket  i  Italien;  det  var  i 
Italien,  og  nu  ved  de  norditalienske  Universiteter,  at  de 
anatomiske  Undersøgelser  igjen  optoges. 

Men  det  var  med  en  vis  Ængstelighed  og  ikke  uden 
Kamp,  at  man  frigjorde  sig  for  Galenos's  Autoritet.  Han 
havde  omtalt  Aabninger  i  Hjertekamrenes  Skillevæg;  dem 
kunde  man  ikke  finde,  og  man  antog  derfor,  at  de  maatte 
være  overmaade  smaa.  Belgieren  Andreas  Vesalius, 
Lærer  i  Anatomi  ved  Universitetet  i  Padua  og  siden  Karl 
den  Femtes  Livlæge,  var  den  første,  der  vovede  bestemt 
at  modsige   Galenos,    og  han  kan  siges  derved  at  have 

grundet  den  nyere  Anatomi.     Han  paastod,   at  der  ingen 
Aabninger  var,  Hjertekamrene  vare  fuldkommen  adskilte. 

Mange  Andre  indlagde  sig  i  denne  og  den  følgende 
Tid  Berømmelse  ved  at  arbeide  videre  i  samme  Retning 
som  Vesalius ,  saa  at  der  ved  selvstændige  Undersøgelser 
og  Dissectioner  ikke  behøvedes  meget  mere  end  et  halvt 
Aarhundrede  for  at  komme  til  Klarhed  om  Aaresystemet 
og  Blodløbet.  Vi  maae  især  nævne  2  Mænd  som  dem, 
der  gjorde  de  største  Skridt  fremad  i  denne  Retning. 

Den  ene  er  Spanieren  Michael  Servetus,  Vesa- 
lius's  Samtidige.  Han  var  Læge  og  levede  en  Tidlang  i 
Paris,  men  hans  Liv  optoges  for  største  Delen  af  religieuse 
Stridigheder,  og  han  faldt  tilsidst  som  et  Offer  for  Calvins 
Forfølgelse:  han  blev  dømt  til  Døden  og  levende  brændt 
i  Genf  1553.  I  et  Skrift  »om  Christendommens  Gjen- 
oprettelse«,  hvoraf  et  Exemplar  frelstes  fra  Baalet  og  med 
Mærker  af  Branden  endnu  opbevares  i  det  keiserhge 
Bibliothek  i  Paris,  fremsatte  han  for  første  Gang  den 
rigtige  Tanke,  at  Blodet  gaaer  fra  Hjertets  høire  Kammer 
til  Lungerne  og  fra  disse  tilbage  til  den  venstre  Halvdeel 
af  Hjertet,  og  at  det  er  i  Lungerne,  ikke  i  Hjertet,  at 
Blodet  undergaaer  en  Forandring.  Han  opdagede  altsaa 
det  saakaldte  lille  Kredsløb,  men  synes  dog  kun  at  være 
kommen  dertil  ad  Speculationens  Vei;  thi  ved  Siden  af 
denne  vigtige  Sandhed  paastaaer  han  med  samme  Sikkerhed, 
at  Nerverne  ere  Fortsættelser  af  Pulsaarerne.  Om  Hjertets 
Virksomhed  til  at  sætte  Blodet  i  Bevægelse  havde  han 
ogsaa  vrange  ForestilUnger;  han  troede  nemlig,  at  den 
venstre  Side  af  Hjertet  ved  sin  Udvidning  trak  Blodet  til 
sig  fra  Lungerne,  Hgesom  man  ogsaa  siden  Oldtiden 
havde  troet,  at  Hjertets  Udvidning  skete  ved  en  Kraft,  der 
meddeelte  sig  til  Pulsaarerne  og  var  Aarsag  til  Pulsen. 

Den  anden  er  Hieronymus  Fabricius  fra  Acqua- 
pendente  i  Kirkestaten,  der  ligesom  Vesaiius,  en  Snees 
Aar  efter  ham,  virkede  som  Anatom  ved  Universitetet  i 
Padua.  Allerede  Erasistratos  havde  kjendt  de  hindeagtige 
Klapper  i  Hjertet,  som  nødsage  Blodets  Strøm  til  at  følge 
en  bestemt  Retning.  Paa  den  Tid,  vi  nu  tale  om ,  bleve 
flere  Anatomer  opmærksomme  paa,  at  der  ogsaa  i  adskil- 
lige Hlodaarer  findes  lignende  Klapper;  disse  gav  Fabri- 
cius sig  til  at  studere  omhyggeligere,  og  han  blev  derved 
opmærksom  paa,  at  de  alle  vende  imod  Hjertet.  De  ville 
erindre,  at  man  hidtil  bestandig  havde  svævet  i  den  Vild- 
farelse, at  Blodet  lige  saa  vel  gjennem  Blodaarerne  som 
gjennem  Pulsaarerne  fordeeltes  omkring  i  Legemet;  dette 
kunde  man  nu  efter  Fabricius's  Opdagelse  ikke  mere 
antage,  og  man  havde  desuden  uafhængig  heraf  lagt 
Mærke  til,  at  naar  man  sammentrykker  en  Blodaare, 
svulmer  den  paa  den  Side,  der  er  længst  bortfjernet  fra 
Hjertet, 

Man  kjendte  nu  det  lille  Kredsløb;  man  vidste,  at 
Hjertets  Halvdele  ere  adskilte;  man  vidste,  at  Blodet 
gjennem  Pulsaarerne  strømmer  fra  Hjertet,  og  iat  dette 
ikke  kan  skee  i  Blodaarerne,  —  og  dog  kjendte  man  endnu 
ikke  det  store  Kredsløb.  Det  laae  deri,  at  Klappernes 
Betydning  ikke  ret  var  gaaet  op  for  Fabricius;  han  troede, 
at  Hensigten  med  dem  var  at  forhindre,  at  der  samlede 
sig  for  meget  Blod  i  de  nedre  Dele  af  Legemet  og  at 
de  paa  en  Maade  bare  den  Blodmasse,  tier  var  oven- 
for dem. 

Det  var  William  Harvey  forbeholdt  at  drage  de 
rigtige  og  udtømmende  Slutninger  af  alle  de  Kjends- 
gjerninger,  man  efterhaanden  havde  samlet,  og  at  sammen- 
fatte det  Hele  under  eet  Synspunkt,  Kredsløbets.     Harvey 

fuldendte  sine  anatomiske  Studier  hos  Fabricius  i  Padua, 
hvor  Undersøgelserne  af  Aaresystemet  hørte  til  Dagens 
Spørgsmaal,  og  efter  at  være  kommen  tilbage  til  England 
foredrog  han  fra  1615  af  i  London  offentlig  i  sine  Fore- 
læsninger Læren  om  Blodets  Kredsløb.  Han  udgav  1628 
et  lille,  men  klassisk  Skrift  »om  Hjertets  og  Blodets 
Bevægelse«,  hvori  han,  støttende  sig  til  de  anatomiske 
Forhold  og  til  Iagttagelser  paa  levende  Dyr,  gjennem  en 
Række  af  strengt  logiske  Slutninger  beviste  de  Anskuelsers 
Rigtighed,  som  vi  endnu  hylde  den  Dag  idag.  Han 
begynder  med  Hjertets  Bevægelser,  som  man  især  har  let 
ved  at  iagttage  paa  koldblodige  Hvirveldyr;  man  kan  see, 
hvorledes  Forkamrene  først  trække  sig  sammen  og  umiddel- 
bart derefter  Kamrene;  den  sammentrukne  Deel  bliver 
bleg  og  blodtom,  og  det  uddrevne  Blod  kan  paa  Grund 
af  Klappernes  Indretning  kun  strømme  i  en  bestemt 
Retning.  Han  viser,  at  det  ikke  er  Hjertets  Udvidning, 
der  meddeler  sig  til  Pulsaarernes  Vægge,  men  dets 
Sammentrækning,  der  bevirker,  at  den  uddrevne  Blodmasse 
udspænder  Pulsaarerne  og  frembringer  Pulsslaget;  at  frem- 
deles det  Blod,  der  indeholdes  i  venstre  Hjertekammer, 
drives  gjennem  Legemspulsaaren  og  dens  Grene  ud  i 
Legemet,  medens  Indholdet  af  det  høire  gjennem  Lunge- 
pulsaaren  sendes  til  Lungerne,  hvorfra  det  gjennem  Lunge- 
blodaarerne  bringes  over  i  den  venstre  Afdeling  af  Hjertet. 
Man  havde  hidtil  tænkt  sig,  at  Blodet  dannedes  i  Leveren 
af  den  fra  Tarmkanalen  tilførte  Næring,  og  at  det  derfra 
førtes  til  Hjertet;  men  Harvey  indsaae,  at  der  gjennem 
Hjertet  strømmer  meget  mere  Blod,  end  der  paa  denne 
Maade  kunde  tilføres  det;  desuden  vilde  Pulsaarerne 
udspændes  alt  for  meget  af  den  Blodmængde,  der  uafladelig 
sendtes  ud  i  dem  fra  Hjertet.     Det  maatte  have  sit  Afløb 

fra  dem  og  komme  tilbage  til  Hjertet,  og  dette  kunde  kun 
skee  gjennem  Biodaarerne,  hvis  Klapper  ogsaa  netop  vare 
stillede  saaledes,  at  de  kun  tillode  en  Strømning  i  denne 
Retning.  Blodet  maatte  altsaa  lige  saa  vel  fra  Legemets 
øvrige  Dele  som  fra  Lungerne  vende  tilbage  til  Hjertet 
for  uafbrudt  at  fortsætte  sit  kredsende  Løb,  hvilket  Harvey 
poetisk  sammenlignede  med  Stjernernes  Baner  paa  Himlen 
og  med  Vandet,  der  falder  ned  som  Regn  paa  Jordens 
Overflade  for  igjen  at  stige  op  i  Dampform  og  danne 
Skyer.  Det  var  den  rette  Opfattelse  af  det  store  Kredsløb, 
der  hidtil  havde  manglet,  og  som  Fabricius,  skjøndt  den 
laae  nær,  havde  miskjendt,  idet  han  ikke  saae,  at  der  i 
Biodaarerne  maatte  være  en  stadig  Strømning  af  Blodet 
imod  Hjertet.  Harvey  rettede  derfor  navnhg  Opmærksom- 
heden herpaa  og  viste,  at  naar  man  paa  levende  Dyr 
sammentrykker  de  store  Blodaarestammer,  der  føre  Blodet 
til  det  høire  Forkammer,  bliver  Hjertet  blodtomt  og  dets 
Bevægelser  svage,  hvorimod  Sammentrykning  af  Legems- 
pulsaaren  har  til  Følge,  at  Hjertet  overfyldes  med  Blod. 
Hermed  samstemmede  det  ogsaa,  at  naar  man  lægger  et 
Bind  fast  om  Armen,  kan  man  bringe  Pulsen  til  at  standse 
i  den  Deel  af  Armen,  der  er  nedenfor  Bindet,  medens 
dens  Blodaarer  udspændes  stærkt  af  Blod.  Naar  han 
endelig  overskar  Pulsaarer  eller  Blodaarer,  viste  der  sig 
Phænomener,  der  fuldkommen  svarede  til  alle  de  øvrige 
Iagttagelser,  og  Retningen  af  Blodstrømmen  i  de  forskjel- 
lige  Aarer  kunde  ikke  mere  være  tvivlsom. 

Harveys  Opdagelse  vakte  naturligviis  uhyre  Opsigt, 
men  det  var  ikke  uden  Kamp,  at  den  blev  almindelig 
anerkjendt.  Først  benægtede  man  Rigtigheden  deraf,  og 
da  man  ikke  længere  kunde  det,  søgte  Misundere  at  fra- 
vriste Harvey  Æren  derfor  ved  at  paastaae,  at  det  ikke  var 

noget  Nyt,  ja  at  Hippokrates  allerede  havde  vidst  det. 
Især  var  det  medicinske  Facultet  i  Paris  utilbøieligt  til  at 
gaae  ind  paa  de  nye  Anskuelser,  men  paa  den  anden 
Side  fandt  de  ogsaa  deres  kraftige  Talsmænd,  medens 
Harvey  selv.  kun  blandede  sig  lidt  i  Striden.  Ikke  blot 
anseete  Anatomer  forsvarede  dem,  men  ogsaa  den  berømte 
Philosoph  Cartesius  gav  dem  sit  Bifald,  og  Ludvig  den 
Fjortende  oprettede  endog  med  særligt  Hensyn  til  Blodets 
Kredsløb  en  egen  Lærestol  i  »Jardin  des  plantes«.  Mod- 
sigelserne maatte  efterhaanden  forstumme,  og  Harvey,  der 
opnaaede  en  Alder  af  80  Aar,  havde  den  Glæde  at  see 
sin  Opdagelse  vurderet  paa  rette  Maade. 

Harvey  havde  viist,  at  Blodet  i  Organernes  Substans 
maatte  gaae  fra  Pulsaarernes  fineste  Grene  over  i  Blod- 
aarernes,  men  de  Veie,  ad  hvilke  dette  skeer,  kunde  han 
med  de  daværende  Hjælpemidler  ikke  opdage.  Det  var 
først  da  man  lærte  at  indsprøite  Aarerne  med  en  størk- 
nende Masse,  og  da  man  ved  Hjælp  af  Forstørrelsesglas 
blev  istand  til  at  skjelne  Dele,  som  hidtil  ved  deres  ringe 
Størrelse  havde  været  unddragne  Iagttagelsen,  at  man 
lærte  Haarkarrene,  Mellemleddet  mellem  Pulsaarer  og 
Blodaarer,  at  kjende.  I  denne  Henseende  indlagde  i  sidste 
Halvdeel  af  det  17de  Aarhundrede  Hollænderne  Ruysch 
og  Leeuwenhoek  sig  store  Fortjenester,  den  første  ved 
sine  udmærkede  Indsprøitninger  af  de  fineste  Aarer,  den 
sidste  ved  at  gjøre  dem  synlige  ved  kunstig  Forstørrelse 
og  ved  at  vise,  at  man  i  gjennemsigtige  Dele,  især  hos 
Frøer,  kan  see  Blodet  med  sine  talløse  Smaalegemer 
strømme  fra  Pulsaarerne  over  i  Blodaarerne,. —  et  af  de 
smukkeste  physiologiske  Phænomener  man  kan  betragte. 

Det  kredsende  Løb  i  de  Aarer,  der  føre  Blod,  var 
fundet    af   Harvey.     Men    endnu    var    man    ikke   paa   det 

Rene  med,  hvorledes  Blodet  fik  ny  Næring;  man  kjendte 
nemlig  kun  ufuldstændig  det  System  af  Aarer,  som  vi 
kalde  Mælke-  og  Lympheaarer.  Vel  havde  allerede  Erasi- 
stratos  hos  en  Geed  seet  Aarer  i  Tarmkrøset,  der  ikke 
indeholdt  Blod,  men  en  mælkeagtig  Vædske;  men  han 
troede,  at  det  var  Mælk,  som  Geden  havde  drukket,  der 
ligefrem  var  gaaet  over  i  Aarerne,  og  man  havde  ikke 
lagt  videre  Vægt  derpaa.  Det  var  gaaet  i  Forglemmelse, 
indtil  Aselli  i  Pavia  paa  Harveys  Tid  nølere  beskrev  disse 
Mælkeaarer,  som  han  imidlertid,  hildet  i  den  Tids  Fore- 
stillinger om  Leverens  Betydning,  lod  gaae  til  Leveren. 

En  Snees  Aar  senere  gjorde  en  fransk  Læge,  Pecquet, 
den  vigtige  Opdagelse,  at  Mælkeaarerne  ikke  førte  deres 
Indhold  til  Leveren,  men  ad  en  længere  Vei,  gjennem 
den  saakaldte  Brystgang,  umiddelbart  over  i  Blodets 
Kredsløb. 

Denne  Opdagelse  fuldstændiggjordes  derved  at  man 
fandt,  at  Brystgangen  tillige  gjennem  særegne  Aarer, 
Lympheaarerne ,  fra  alle  Legemets  Dele  optager  en  klar 
Vædske,  der  er  sivet  ud  fra  Haarkarrene  og  har  tjent  til 
at  ærnære  Delene.  Det  var  den  svenske  Anatom  Ole 
Rudbeck  og  vor  Landsmand  Thomas  Bartholin,  der 
havde  Fortjenesten  heraf. 

Bartholin,  som  var  en  af  de  ivrigste  Forsvarere  af 
Læren  om  Blodets  Kredsløb,  indsaae  disse  Aarers  store 
Betydning  for  Ernæringen,  og  det  var  ikke  med  Urette, 
at  han  i  et  Skrift  om  Lympheaarerne  1653  udtalte,  at  nu 
var  Leveren  skriinlagt.  Det  var  Leveren,  der  siden  Galenos's 
Tid  havde  været  Anstødsstenen,  og  det  var  den  nøiere 
Kjendskab  til  Mælke-  og  Lympheaarerne  der  næst  Harveys 
Opdagelse  klarede  Begreberne  om  Aaresystemets  Indretning 

og  Mechanismen  ved  Blodløbet,  idet  Leveren  maatte 
afgive  den  Rolle,  man  med  Urette  havde  tildeelt  den. 
Vi  have  seet,  hvorledes  de  Kundskaber,  som  vi  nu  med 
Lethed  erhverve  os,  ere  Resultatet  af  mangfoldige  For- 
skeres Undersogelser  og  have  arbeidet  sig  frem  gjennem 
store  Vildfarelser,  som  dog  havde  deres  naturhge  Aarsager. 
Lægge  vi  Mærke  til,  i  hvilke  Lande  det  var,  at  de  Mænd 
virkede,  som  vi  have  nævnt  i  det  Foregaaende,  da  giver 
det  os  tillige  en  Antydning  af  den  Vei,  Videnskabeligheden 
har  fulgt  ved  at  udbrede  sig  gjennem  de  europæiske 
Lande.  Af  hvilken  indgribende  Betydning  Opdagelsen  af 
Blodets  Kredsløb  har  været  for  Lægevidenskaben  og  for 
Physiologien,  behøver  jeg  neppe  at  udmale  for  Dem;  den 
afsluttede  Undersøgelserne  af  Spørgsmaal,  som  forhen  vare 
tvivlsomme,  men  foranledigede  tillige  nye  og  bedre  be- 
grundede. 


SolTarmeii  som  bevægende  Kraft. 

Af  Justeermester  A.  Thomsen. 

l/er  finder  en  nøie  Sammenhæng  Sted  imellem  de  for- 
skjellige  Naturkræfter.  Vi  kunne  ikke  længere  betragte 
dem  som  Kræfter,  der  i  deres  Væsen  ere  grundforskjel- 
lige  fra  hverandre,  thi  de  ere  kun  forskjellige  Yttringer  af 
een  og  samme  Grundkraft.  Den  daglige  Erfaring  viser  os 
Veien:  Stemplet  i  Dampmaskinen  bevæger  gjennem  Dam- 
pen sine  Mellemled  ved  de  .  under  Kjedelen  brændende 
Kul,  og  to  Træstykker  frembringe  ved  at  gnides  mod  hin- 
anden en  saadan  Varme,  at  de  antændes  derved.  Her  er 
altsaa  fremkaldt  Bevægelse  ved  Varme ,  og  Varme  ved 
Bevægelse.  Disse  nærliggende  Forhold  vakte  Physikernes 
Opmærksomhed,  og  deres  utrættelige  Iver  og  fremragende 
Talenter  skyldes  det,  at  det  nittende  Aarhundrede  er  blevet 
beriget  med  mange  og  store  Opdagelser,  der  lade  os  see 
Naturlovene  i  et  andet  Lys.  Ørsted,  Ampere,  og  Faraday 
have  lært  os,  hvor  nøie  de  elektriske,  magnetiske  og 
chemiske  Kræfter  ere  knyttede  til  hverandre.  Seebeck  har 
grundlagt  Læren  om  Thermoelektricitelen,  og  det  er  En- 
hver bekjendt,  hvilke  chemiske  Virkninger  Lyset  frem- 
kalder i  den  levende  Plante  og  paa  det  photographiske 
Papir. 

Den  ovenanførte  Sætning  er  saaledes  godtgjort.    Den 
er  beviist  ved  Forsøg,    anstillede  i  Physikernes  og  Che- 

mikernes  Laboratorium.  Men  Forsøgene  tjene  os  kun  til 
at  see  den  enkelte  Naturvirkning  i  dens  Reenhed ,  ufor- 
styrret af  de  mange  Virkninger,  der  i  Naturen  foregaae 
samtidigt;  de  tjene  os  kun  som  Middel  til  at  opfatte  Na- 
turen selv.  Lader  os  da  efterstræbe  dette  sidste  Maal  i 
en  enkelt  Retning;  lader  os  undersøge,  hvorledes  Varmen, 
som  Solen  sender  til  vor  Jord,  her  paa  Jorden  optræder 
som  bevægende  Kraft. 

Reregninger  have  givet,  at  Jorden  fra  Solen  i  et  Aar 
modtager  saamegen  Varme,  at  denne  vilde  være  istand  til  at 
smelte  Lag  af  lis,  der  i  en  Tykkelse  af  henved  hundrede 
Fod  omgav  hele  Jorden.  Men  al  Varme  virker  ikke  til 
Forhøielse  af  Temperaturen.  Jorden  meddeler  noget  af 
sin  Varme  til  den  ovenover  hvilende  Luft,  som  varmere 
end  den  omgivende  stiger  tilveirs,  hvor  den  i  større 
Høider  udsat  for  et  mindre  Tryk  udvider  sig,  hvorved 
dens  Varmegrad  bestandig  synker.  Her  have  vi  Aarsagen 
til  Vindene,  som  blæse  med  saa  stor  Regelmæssighed  i 
Tropeegnene,  medens  Lovene  for  deres  Revægelser  under 
høiere  Rreder  ere  mere  forviklede.  Vinden  driver  Skibene, 
der  vedligeholde  Samfærdslen  mellem  de  forskjellige  ved 
Havet  adskilte  Lande;  det  er  den,  der  har  forvandlet  dette 
fra  en  Kløft,  der  adskiller,  til  en  Bro,  der  forener; 
den  driver  Møllerne ,  der  forarbeide  de  for  Menne- 
sket meest  uundværlige  Produkter  og  tjener  saaledes 
Mennesket  som  bevægende  Kraft,  den  vi  imidlertid  have 
lært  at  undvære  og  erstatte.  Paa  saadanne  Maader 
træder  Vinden  i  Menneskets  Tjeneste,  men  den  griber 
ogsaa  dybt  ind  i  Naturens  Virken.  Havet  sættes  i  Be- 
vægelse, de  høie  Bølger  vælte  sig  mod  Land  Aar  ud,  Aar 
ind,  og  deres  af  Tiden  understøttede  kraftige  Virkning 
forandrer  Landenes  Udseende,  Træffe  de  en  flad,  sandet 
Kyst,    opkaste    de    en    Vold    af   Sand,    som    af   Vinden 

hvirles  ind  over  Landet  og  forvandler  det  til  en  Ørken ;  er 
Landet  beskyttet  af  Klipper,  arbeide  Bølgerne  utrættelig 
ved  deres  Fod,  indtil  de  overhængende  Masser,  der  miste 
deres  Støttetlader,  styrte  sig  i  Bølgernes  F'avn;  hvorpaa  disse 
atter  begynde  deres  langsomme  men  sikkre  Arbeide. 

Solstraalerne,  der  træffe  Havets  Overflade,  kastes 
deels  tilbage  til  Atmosphæren,  deels  indsuges  de  af  Vandet 
og  forhøie  dets  Varmegrad,  deels  bevirke  de  en  Fordampning. 
Dampene  slige  tilveirs  med  den  varmere  Luft;  i  de  høiere 
kolde  Dele  af  Atmosphæren  ville  endeel  af  dem  atter  for- 
tættes til  Vand,  men  en  større  Deel  føres  af  Vinden  bort 
til  andre  Egne.  Ved  Æqvator  have  vi  en  saadan  stadigt 
opadstigende  Luftstrøm,  som,  mættet  med  Fugtighed  fra 
de  vidtudstrakte  æqvatoriale  Have,  udbreder  sig  mod  JNord 
og  Syd,  og  paa  Grund  af  at  den  beholder  den  større 
Rotationshastighed,  som  den  havde,  da  den  forlod  Æqva- 
tor, i  en  østlig  Retning  udbreder  sig  over  den  nordlige 
og  sydlige  Halvkugle.  Den  uafbrudt  opadstigende  Luft- 
strøm bevirker  en  Tilstrømning  af  Luften  fra  Polerne  til 
Æqvator,  en  ligefrem  Sugning,  og  da  denne  Luft  har  en 
mindre  Rotationshastighed  end  de  Steder,  hvorover  den 
bevæger  sig,  vil  den  i  en  vestlig  Retning  bevæge  sig  mod 
Æqvator.  Disse  regelmæssigt  mod  Æqvator  paa  den 
nordlige  og  sydlige  Halvkugle  blæsende  Vinde  kaldes  som 
bekjendt  Nordost-  og  Sydostpassaten,  og  ovenover 
denne  Passat  er  det,  at  Æqvators  fugtige  og  varme 
Luft  bevæger  sig  i  modsat  Retning  mod  Polerne.  Efter- 
haanden  som  denne  øvre  Passat  afkjøles,  sænker  den  sig 
mod  Jorden,  hvor  den  da  fremtræder  som  en  fugtig  regn- 
bringende Sydvestvind  og  hyppig  vexler  med  de  fra  Po- 
lerne kommende  Luftstrømme,  der  fremtræde  som  Nord- 
ostvinde og  ved  at  combineres  med  de  sydlige  frembringe 
Vinde,  der  blæse  fra  alle  Compassets  Streger. 

Møder  den  varme,  fugtige  Søndenvind  en  kold  Luft- 
strøm, vil  dens  Fugtighed  falde  til  Jorden  som  Regn. 
Endeel  heraf  fordamper  og  vender  saaledes  strax  tilbage 
til  Atmosphæren;  den  større  Deel  siver  gjennem  den 
faste  Jord,  optager  dennes  opløselige  Bestanddele,  samler 
sig  til  Kilder,  Bække,  Floder,  hvorigjennem  Vandet  atter 
vender  tilbage  til  Havet  for  at  foretage  den  samme  Van- 
dring. Ved  Fordampningen  blive  de  fleste  opløste  Stoffer 
tilbage,  og  deres  Mængde  maa  i  Aarenes  Løb  bestandig 
tiltage  paa  den  faste  Jordskorpes  Bekostning,  som  saa- 
ledes er  en  uafbrudt  Udvaskning  underkastet.  Flodvandet 
indeholder  tillige  jordagtige  Stoffer  opslemmede,  og  det  desto 
flere,  jo  større  Flodens  Hastighed  er.  Disse  fra  Jorden 
røvede  Bestanddele  afsætter  Floden  efterhaanden ,  og  da 
dens  Hastighed  aftager,  altsom  den  nærmer  sig  sin  Mun- 
ding, først  de  større  gruusagtige  Dele,  længere  nede 
Sandet  og  tilsidst  det  fine  Leer.  Hvor  Hoden  udmunder  i 
Havet,  standses  dens  Bevægelse  af  Bølgeslaget,  den  sidste 
Rest  af  opslemmede  Bestanddele  afsætter  sig,  medmindre 
den  føres  bort  af  stærke  Havstrømninger.  Der  danner  sig 
en  Banke  udfor  Flodens  Munding,  Floden  deler  sig  i  to 
Arme,  hver  af  disse  Arme  gaffeldeles  atter,  og  saaledes 
fortsættes  Deltadannelsen.  Landet  voxer  ud  i  Havet. 
Ganges,  Nilen,  Missisipi  frembyder  storartede  Exempler 
herpaa.  Dette  Land  indvindes  paa  Bekostning  af  de 
høiere  liggende  Dele  af  Jorden.  Vi  see  saaledes,  hvor- 
ledes Vandets  mechaniske  Kraft  virker  i  samme  Retning 
som  dets  chemiske  Opløsningsevne,  bidrager  til  at  ud- 
jevne  Forskjellen  mellem  Fastland  og  Hav.  Gaae  vi  til- 
bage til  den  første  Begyndelse,  see  vi,  at  det  er  Sol- 
varmen, som  denne  mechaniske  Kraft  skyldes,  idet  den 
løfter  Vanddelene  som  Damp  op  i  de  større  Høider, 
hvorfra  de  som  Regn  falde  ned  paa  Jorden,  hvorpaa  denne 

deelviis  giver  efter  for  deres  mechaniske  Paavirkning 
under  deres  Bevægelse  mod  Havet;  ankomne  der  have 
de   atter  tabt  al  den  meddeelte  Bevægelsesmængde. 

Ved  Vinden  sættes  Havet  i  Bølgebevægelse,  hvis 
Retning  afhænger  af  Vindens.  Bølgerne  have,  som  et 
Hele  betragtet,  kun  i  enkelte  Tilfælde  en  fremadskridende 
Bevægelse.  Dette  er  derimod  Tilfældet  ved  Strømnin- 
gerne i  Havet.  Den  samlede  Vandmasse  bevæger  sig 
her  fremad  i  det  omgivende  ubevægede  Vand,  som  en 
Flod  mellem  sine  Bredder.  Det  er  indlysende,  at  saa- 
danne  Strømninger  maae  finde  Sted.  Næsten  al  den  Regn, 
som  falder  udenfor  Vendekredsene,  skyldes  de  fra  Æqva- 
tor  kommende  fugtige  Vinde.  Blev  al  den  faldende  Regn 
liggende,  vilde  Vandet  efter  ikke  lang  Tids  Forløb  komme 
til  at  staae  betydeligt  høiere  om  Polerne  end  vedÆqvator; 
der  maa  altsaa  finde  en  Udjevning  Sted,  Vandet  maa  atter 
strømme  tilbage  til  Æqvator,  hvorfra  det  er  kommet.  At 
en  saadan  Vandstrøm  holder  sig  skarpt  afsondret  fra  det 
omgivende  Vand  skyldes  de  els,  at  Vandet  er  af  en 
anden  Beskaffenhed,  indeholder  de  opløste  Stoffer  i  et 
andet  Mængdeforhold,  i  hvilket  Tilfælde  disse  to  Vand- 
masser ville  forholde  sig  imod  hinanden  som  to  væsentligt 
forskjellige  Vædsker  og  ikke  let  blandes;  de  els  at  Vægt- 
fylden er  forskjellig.  Det  sidste  kan  nu  have  sin  Grund 
i,  at  Saltholdigheden  er  forskjellig,  men  ogsaa  i,  at  Tem- 
peraturen er  det.  Dette  er  et  væsentligt  Moment,  og 
om  vi  end  ikke  ville  paastaae,  at  det  opvarmede  Vand 
ligefrem  fremkalder  Strømningen,  er  det  dog  afgjort,  at 
Vandets  Temperatur  er  af  en  væsentlig  Betydning  med 
Hensyn  til  Strømmens  Skarphed  og  Udstrækning.  Golf- 
strømmens Vand  kommer  fra  Æqvator  og  passerer  den 
mexikanske  Havbugt,  førend  det  gjennem  Floridastrædet 
tager    sit  Løb   langsmed  Nordamerikas  Østkyst.      Vandet, 

der  er  blevet  stærkt  opvarmet  i  den  mexikanske  Elavbugt, 
beholder  endnu  paa  en  lang  Strækning  en  høiere  Tem- 
peratur end  det  omgivende  Hav.  Vi  see  saaledes  her, 
hvorledes  Solvarmen  ogsaa  igjennem  Havet  medvirker  til 
Bevægelserne  paa  vor  Jord. 

James  Watt  indlagde  sig  en  stor  P'orljeneste  af  In- 
dustrien, da  han  gav  Dampmaskinen  en  saadan  Form,  at 
den  med  Fordeel  kunde  anvendes  i  de  fleste  Tilfælde, 
hvor  der  udkræves  et  stort  mechanisk  Arbeide.  Tidligere 
var  man  udelukkende  henviist  til  Vinden  og  Vandet  som 
bevægende  Kraft,  men  de  vare  ikke  altid  at  stole  paa. 
Blev  det  Vindstille,  eller  svandt  Vandet  stærkt  paa  Grund 
af  ualmindelig  Tørke,  maatte  Fabrikkerne  standses.  Ingen 
sikker  Beregning  kunde  anstilles  af  Fabrikanten  over  den 
fremtidige  Produktion,  og  Sømanden  kunde  bruge  Uger 
til  en  Vei,  som  nu  ved  Dampens  Hjælp  tilbagelægges  i 
Dage.  Med  en  Dags  Nøiagtighed  kan  man  nuomstunder 
angive  Dampskibets  Ankomst  paa  dets  Reise  over  Verdens- 
havet. 

Men  hvad  Forbindelse  finder  der  Sted  mellem  Sol- 
varmen og  Dampmaskinen?  Det  er  det  under  Kjedlen 
flammende  Brændmateriale,  som  ved  sin  Forbrændingsvarme 
forvandler  Vandet  til  Damp ,  der  atter  ved  sin  Udvidekraft 
driver  Stemplet  frem  i  Cylinderen,  til  den  ene  eller  den  anden 
Side,  alt  efter  det  Sted,  hvor  Dampen  ledes  ind.  Brænd- 
materialet  bestaaer  af  PlantestofTer,  som  i  sin  Tid  ved  Sol- 
varmens og  Sollysets  forenede  Virkning  have  levet  paa 
Jorden.  Den  voxende  Plante  indsuger  Kulsyre,  som  ved 
Plantens  af  Solvarmen  understøttede  Livsvirksomhed  ad- 
skilles saaledes  i  sine  Bestanddele,  at  Kulstoffet  optages 
af  Planten,  medens  Ilten  udstødes.  Forbrændes  Planten, 
da  forener  Kulstoffet  sig  atter  med  Ilten  og  danner  Kul- 
syre; dette  foregaaer  paa  ethvert  Ildsted.     Men  Chemien 

lærer  os,  at  der  ved  Dannelsen  af  en  chemisk  For- 
bindelse udvikles  ligesaa  megen  Varme,  som  der  vil 
forbruges  til  at  adskille  den  i  sine  sammensættende 
Stoffer.  Altsaa  ved  Forbrændingen  af  Planternes  Kulstof 
til  Kulsyre  udvikles  der  saamegen  Varme,  som  der,  medens 
Planten  levede,  udfordredes  til  af  Kulsyre  at^  udskille  dette 
Kulstof  i  Planten.  Men  denne  Varme  leverede  Solen,  og 
vi  bave  saaledes  Ret  til  at  paastaae,  at  det  er  Solvarmen, 
som  indirekte  er  det  bevægende  Princip  i  Dampmaskinen. 
Naar  vi  brænde  Steenkul  paa  vore  Ildsteder,  da  indvinde 
vi  igjen  den  Solvarme  og  det  Sollys,  som  for  Millioner 
Aar  siden  sendtes  til  vor  Klode;  alt  Brændmateriale  kunne 
vi  betragte  som  Oplag  af  Solvarme  og  Sollys  og  paa 
denne  Maade  er  det  Solen,  der  varmer  og  lyser  for  os 
baade  Sommer  og  Vinter,  Dag  og  Nat. 

I  det  menneskelige  og  dyriske  Legeme  foregaaer  der 
den  samme  Forandring  med  Føden  som  med  Brænd- 
malerialet  paa  Ildstedet;  Føden  forbrændes.  Produkterne, 
Kulsyre  og  Vanddampe,  udaande  vi.  Forbrændingsvarmen 
giver  Legemet  dets  Egenvarme.  Men  skal  Legemet  ar- 
beide,  aandeligt  eller  legemligt,  forbruges  der  i  samme 
Forbold  mere  Føde,  som  Arbeidet  er  vanskeligere.  Istedet- 
for  Varme  udvikles  altsaa  her  mechanisk  Kraft  ved  For- 
brænding af  Fødemidlerne,  der  direkte  eller  indirekte 
skylde  Solvarmen  deres  Oprindelse. 

Naar  vi  altsaa  see  bort  fra  den  ringe  Anvendelse, 
der  hidtil  er  gjort  af  Elektromagnetismen  som  bevægende 
Kraft,  viser  det  sig,  at  Solvarmen  altid  er  den  første 
Aarsag,  hvad  enten  Mennesket  benytter  Vand,  Vind,  Damp, 
varm  Luft,  Dyr  eller  Mennesker  som  bevægende  Kraft. 

Istedetfor  nu  at  kaste  et  Blik  tilbage  for  under  eet 
at    samle    de    indvundne   Resultater,    ville   vi   til   Slutning 

undersøge,  hvorledes  Forholdene  med  Hensyn  til  Be- 
vægelsesphænomenerne  vilde  stille  sig  her  paa  Jorden, 
hvis  Solen  ophørte  at  sende  os  sin  Varme.  Plantelivet 
vilde  ophøre.  Dyr  og  Mennesker  vilde  uddøe.  Ingen 
Vind  vilde  suse  gjennem  Skovens  bladløse  Kroner,  Havets 
Bølger  vilde  *  lægge  sig,  og  kun  Flodbølgen  vilde  med 
urokkelig  Nøiagtighed  fortsætte  sin  Vandring.  Regnen 
vilde  ophøre  og  Floderne  udtørres.  Jøklerne  vilde  paa 
Grund  af  Jordens  Afkjøling  rykke  længere  ned  i  Dalene,  indtil 
deres  lis-  og  Firnmarker,  som  ikke  længere  erstattedes  ved 
atmosphæriske  Nedslag,  vare  udtømte.  Jorden  vilde  være 
indhyllet  i  Taage,  dannet  ved  den  med  Vanddamp  mættede 
Lufts  uafbrudte  Afkjøling,  lisbjerge  flyde  ned  mod  Æqva- 
tor,  indtil  deres  Kilder  vare  udtømte,  Havstrømningerne 
en  Tid  lang  fortsættes  i  de  gamle  Spor,  men  sagtne  deres 
Fart  og  tilsidst  komme  i  Hvile.  Et  tyndt  lislag  vilde 
endelig  bedække  Havet,  men  opbrydes  ved  Flodbølgens 
regelmæssige  Bevægelse,  indtil  det  havde  faaet  tilstrækkelig 
Modstandskraft.  Alt  vilde  saaledes  være  ubevægeligt,  dødt, 
hvis  ikke  de  vulkanske  Kræfter  vedbleve  deres  travle 
Virksomhed  og  ved  deres  udspyede  Lavamasser  for  en 
Tid  opvarmede  det  omgivende  Land.  Den  uafbrudt  af- 
kjølede  Jordskorpe  vilde  trække  sig  sammen  og  trykke  paa 
Jordens  ildflydende  Indre,  og  dette  vilde  skaff'e  sig  Vei 
deels  gjennem  Vulkanerne,  deels  ved  Gjennembrud  paa  de 
Steder,  hvor  Modstanden  var  mindst.  Disse  Livsyttringer 
vilde  kun  være  som  en  Døendes  sidste  Krampetræ.kninger, 
thi  ethvert  saadant  Udbrud  er  et  Varmetab,  et  Krafttab. 
De  vilde  blive  svagere  og  tilsidst  ophøre,  og  Jorden  vilde 
da  fortsætte  sin  Bevægelse  som  en  øde,  ubeboet,  livløs 
Klode. 


Botaniske  Kotilscr. 


1.     Forklaring  af  Løvfaldet*). 

Li  agtet  Løvfaldet  er  en  saa  vigtig  Fremtoning  i  Planternes 
Liv  og  hvert  Aar  frembyder  rig  Leilighed  til  Undersøgelse 
og  Betragtning,  saa  have  dog  alle  de  Forsøg,  som  Bota- 
nikerne hidtil  have  gjort  paa  at  forklare  denne  Afkastning 
af  Bladene,  været  lidet  tilfredsstillende,  og  det  er  først  i 
den  allerseneste  Tid  at  det  er  lykkedes  den  berømte 
tydske  Planteanatom  Hugo  v.  Mohl  at  paavise  de  eien- 
dommelige  Forhold  i  Bladstilkens  indre  Bygning,  hvori 
man  maa  søge  den  egentlige  Grund  til  Løvfaldet.  —  Man 
havde  tidligere  antaget,  at  det  tynde  Korklag  (periderma), 
som  beklæder  Bladarret  eller  den  paa  Grenen  ved  Blad- 
stilkens Løsning  fremtrædende  Brudflade,  ved  sin  Sam- 
mensætning af  mere  tykvæggede  Celler  forhindrede  Saf- 
terne i  at  stige  op  i  Bladet  og  saaledes  bevirkede  dettes 
Visnen  og  Løsning;  men  at  Grunden  til  Løvfaldet  ikke 
kan  søges  heri  kan  man  vide  alene  deraf,  at  mange 
Planter  ganske  mangle  dette  Korklag**)  og  dog  afkaste  deres 


*)  Efter:  ,,Dle  anatomischen  Verånderungen  des  Blattgelenkes,  welche 

das  Abfallen    der  Blatter    herbeifiihren,    von   Hugo  v.  Mohl.     Bo- 

tanische  Zeitung  1860,  Nr.  1. 

**)  Det    er   saaledes    navnlig  Tilfældet  med  Fagus  sylvatica,  Ginkgo 

blloba,  Ulmus  campestris,  Morus  alba,  Ficus  Carica,  Fraxinus  ex- 


280 

Blade;  hertil  kommer  endnu,  at  dette  Korklag  hos  mange 
Træer  (t.  Ex.  hos  llobinia)  dannes  hele  Maaneder  førend  Løv- 
faldet, uden  at  man  kan  mærke  nogen  Forandring  paa 
Bladene.  —  Det  vil  være  nødvendigt  for  at  forstaae  det 
Følgende  først  at  see  hen  til  den  indre  Bygning  af  den 
ganske  unge  Bladstilk.  Det  viser  sig  da,  at  hele  Blad- 
stilken og  Barken  paa  Grenen  oprindehg  bestaae  af  aldeles 
eensdannet  Cellevæv.  Cellerne  ere  nemlig  korte  og  runde, 
men  denne  oprindelige  Charakteer  beholde  de  kun  i  den 
knudeformig  udvidede  Deel  af  Bladstilken  og  navnlig  i 
det  nederste  Parti  af  denne  —  denne  Deel  betegner 
Mohl  som  det  rundcellede  Lag  —  medens  de  baade 
i  Barken  og  fornemmelig  i  den  øvrige  Deel  af  Bladstilken 
blive  mere  langstrakte.  Det  rundcellede  Lag  adskiller  sig 
desuden  senere  derved,  at  det  antager  en  mere  eller 
mindre  mørk  brun  Farve,  og  derved  at  Meelstofkornene 
ganske  forsvinde  i  Cellernes  Indre,  paa  samme  Tid  som 
de  netop  optræde  i  meget  stor  Mængde  i  Barkcellerne  *). 
Bladstilkens  Løsning  fra  Grenen  beroer  imidlertid  hver- 
ken paa  Dannelsen  af  det  rundcellede  Lag  eller  paa 
Korklaget,  naar  et  saadant  er  tilstede;  men  den  frem- 
kaldes altid  derved,  at  der  foregaaer  en  Nydannelse 
i  et  tyndt  Lag  af  Celle  væv,  som  paa  et  vist  Sted 
(lidt  over  det  rundcellede  Lag)  i  den  nederste  Deel  af 
Bladstilken   gaaer   tvers   igjennem   denne.      Dette 


celsior,    Syringa    vulgaris,    Catalpa    syringæfolia,    Paulownia   im- 

pcrialis,  Liiiodendron  tulipifera,  Gercis  canadensis  o.  fl.  a. 

*)  Dette  Lag   har    altid    en    meget   ringe  Tykkelse.     Det    er   nemlig 

;Hi)ISsjelden  mere  end  /^  Linie,  som  hos  luglans,  Paulownia,  Ailantus, 

-"  '    Gymnocladus,    men    hos  andre  bestaaer  det  kun  af  faa  Cellelag, 

saaledes  hos  Populus  dilatata  og  canadensis,  Alnus  glutinosa,  Ulmus, 

■'      I 'Daphne  Mezereum,  og  kan  da  let  oversees,  førend  det  antager  en 

/ :  >brun  Farve. 

Lag,  som  Mohl  foreslaaer  at  kalde  Løsningslaget, 
kommer  først  tiLsyne  henimod  Løvfaldstiden*).  iVIan  seer 
da  Cellerne  her  blive  mere  gjennemsigtige  og  fyldes  med 
en  qvælstofholdig  Sliim  og  meget  smaa  Stivelsekorn,  som 
ellers  ganske  mangle  i  alle  de  omgivende  Celler.  Snart 
begynder  en  Celleformering  ved  Deelning,  og  tilsidst  løsne 
Cellerne  sig  fra  hverandre,  og  saaledes  ophører  Bladstilkens 
Forbindelse  med  Grenen.  Hos  de  fleste  Planter  dannes 
Løsningslaget  i  den  nedre  knudeformig  udvidede  Deel  af 
Bladstilken  (Ledknuden);  kun  sjelden  over  denne,  t.  Ex. 
hos  Oxalis  Acetosella,  Rubus  odoratus  og  Cytisus  alpinus. 
—  Ved  Løsningslagets  Dannelse  viser  sig  altsaa  en  eien- 
dommelig  organisk  Proces,  som  vel  har  meget  tilfælles 
-med  Korkens  Optræden,  da  der  i  begge  Tilfælde  foregaaer 
en  Nydannelse  af  Celler,  som  gaaer  ud  paa  at  frembringe 
en  Grændselinie,  hvorved  en  Deel  al  Planten,  som  hidtil 
har  deeltaget  i  dens  Livsvirksomhed,  sondres  fra  den; 
men  der  viser  sig  den  væsentlige  Forskjel  mellem  begge 
disse  Dannelser,  at  medens  Korken  skal  vedblive  at  danne 
et  mod  de  ydre  skadelige  Indvirkninger  beskyttende  Lag 
og  derfor  ogsaa  har  en  til  dette  Øiemed  afpasset  Bygning, 
saa  har  Løsningslaget  alene  den  Bestemmelse  at  skille 
Planten  ved  en  Deel,  som  ikke  længere  har  nogen  Be- 
tydning for  den,  og  dette  Maal  naaer  den  paa  den  sim- 
pleste Maade  ved  Løsningen  af  den  mekaniske  Sammen- 
hæng af  de  Dele,  som  skulle  adskilles.  Imidlertid  kan 
heller  ikke  her  Korken  undværes,  og  den  breder  sig  snart 
over  den  ved  Løsningen  frembragte  Saarflade  (Bladarret), 
hvis  den  ikke  allerede  er  dannet  iforveien.  —  Bladene 
have  vel  i  det  Hele  en  bestemt  Livsvarighed  eller  en  be- 


*)  I  Almindelighed  i  de  sidste  Uger  førend  Bladene  falde  af. 

19 

stemt  Tid,  naar  Løsningslaget  dannes,  men  dettes  Dan- 
nelse er  dog  meget  afhængig  af  ydre  Indvirkninger,  frem- 
skyndes ved  en  lav  Temperatur  og  ved  Tørke  og  forhales 
ved  de  modsatte  Betingelser,  saa  at  Bladene  t.  Ex.  hos  de 
Træer,  der  baade  voxe  i  Danmark  og  Italien,  i  sidst- 
nævnte Land  have  en  længere  Livsvarighed,  idet  baade 
Løvspringet  indtræder  tidligere  og  Løvfaldet  sildigere  end 
hos  os.  —  Bladene  kunne  under  gunstige  Forhold  blive 
siddende  paa  Træerne  endnu  temmelig  længe  efterat 
Løsningslaget  har  dannet  sig,  men  saasnart  der  indtræder 
en  pludselig  Frost,  falde  de  alle  af  paa  een  Gang.  Dette 
indtræffer  hos  os  gjerne  i  den  sidste  Trediedeel  af  Oc- 
tober,  og  man  kan  da  ofte  efter  en  stærk  Nattefrost  med 
stille  Veir  i  den  tidlige  Morgen  endnu  see  Træerne  fulde 
af  Blade,  men  ved  den  letteste  Luftning  begynde  disse 
ligesom  at  regne  ned,  og  i  Løbet  af  et  Par  Timer  staae 
Træerne  ganske  bladløse.  Denne  pludselige  Afkastning 
af  Bladene  skeer  ganske  mekanisk,  idet  der  i  Løsnings- 
laget, hvor  Cellerne  ere  meest  saftfyldte,  danner  sig  en 
tynd  lisskive,  som,  naar  Bladet  er  faldet  af,  beklæder 
Bladarret. 


2.     Det  californiske  Kæmpetræ*).  • 

Det  var  kun  kort  Tid  efterat  Øvrecalifornien  ved 
Fredslutningen  med  Mexico  var  bleven  afstaaet  til  de 
Forenede  Stater,  at  det  blev  bekjendt,  at  man  her  havde 
fundet  det  længe  søgte  Eldorado.     Som  ved  et  Trylleslag 


*)  De  udførligste  Beretninger  om  dette  Træ  findes  i  Gårdeners  Ghro- 
nicle  for  1853,  1854,  1855,  Botanical  Magazine  1854  t.  4777-78 
Flore  des  Serres  et  des  Jardins  V.  IX  og  i  Bonplandia  1858. 

bleve  Californiens  ensomme  Urskove  opfyldte  med  Even- 
tyrere fra  alle  Verdens  Lande,  og  Beretninger  om  mange 
mærkelige  Opdagelser  fyldte  i  lang  Tid  Bladene.  Blandt 
disse  var  der  ogsaa  en  (fra  1850),  ifølge  hvilken  en  dristig 
Californier,  som  var  trængt  langt  ind  i  Bjergene,  havde 
opdaget  en  Skov,  hvor  Træerne  havde  en  saa  umaadelig 
Størrelse ,  at  de  ragede  som  Kæmper  over  alle  andre 
Skovtræer.  Man  vilde  ikke  ret  fæste  Lid  til  denne  For- 
tælling, førend  den  blev  bekræftet  af  mange  Andre,  som 
besøgte  denne  Egn,  og  snart  strømmede  saamange  Skue- 
lystne  hertil,  at  en  Speculant  i  Juli  1853  deraf  tog 
Anledning  til  at  opføre  et  Hotel  i  »Kæmpetræernes  Lund«. 
De  første  nøiagtige  Oplysninger  om  dette  mærkelige  Træ 
skyldes  William  Lobb,  som  af  den  engelske  Handels- 
gartner Veitch  var  sendt  til  Californien  for  at  gjøre  Ind- 
samling af  Planter,  der  egne  sig  til  Dyrkning.  Han 
sendte  en  Tegning  af  Træet  samt  Blade,  Frugter  og 
Prøver  af  Vedet  til  England,  hvor  den  bekjendte  Botaniker 
Dr.  Lindley  gav  en  Beskrivelse  af  dette  Træ,  som  han  til 
Minde  om  en  af  Englands  største  Mænd  kaldte  Welling- 
tonia  gigantea. 

Det  californiske  Kæmpetræ  henhører  til  en  egen  lille 
Afdeling  af  Naaletræerne  (Cunninghamieæ*),  som  kun  har 
hjemme  i  de  Sydhavet  omgivende  Lande.  Bladene  ere 
meget  smaa  og  have  stor  Lighed  med  Enens;  Koglen 
derimod  stemmer  væsentlig  overeens  med  Fyrrens,  fra 
hvilken  den  dog  adskiller  sig  derved ,  at  den  har  7  Frø 
paa  hvert  Frugtblad,  medens  Fyrren  kun  har  to.  —  Dette 


De  adskille  sig  fra  de  egentlige  Naaletræer  (Abietineæ)  navnlig 
derved,  at  Frøene  (1—9)  ere  fastvoxne  til  Frugtbladene  alene  ved 
Grunden,  ikke  i  hele  deres  Længde. 

19* 

mærkelige  Træ  har  en  meget  indskrænket  Voxekreds; 
thi  man  har  endnu  ingen  sikker  Beretning  om  at  det 
forekommer  paa  andre  Steder  end  i  en  lille  Dal  i  Sierra 
Nevada,  hvor  Stanislaus  og  San- Antonio  Floderne  have 
deres  Kilder,  i  Landskabet  Calaveras,  38^  n.  Br. ,  120^ 
V.  L.,  4 — 5000  Fod  over  Havet  og  i  en  Afstand  af  om- 
trent 24  Mile  fra  Byen  Sacramento.  Denne  Dal  er  til  alle 
Sider  omgiven  af  sneeklædte  Bjerge,  og  i  det  Fjerne  sees 
flere  høie  Toppe,  som  altid  ere  bedæ.kkede  med  Snee. 
Klimaet  er  behageligt  og  sundt;  her  hersker  næsten  et 
evigt  Foraar.  Smaa  Floder  med  krystalklart  Vand  danne 
paa  flere  Steder  maleriske  Vandfald  og  ere  rige  paa  vel- 
smagende Fisk,  medens  Skov  og  Krat  ere  opfyldte  med 
Fuglevildt.  I  denne  af  Naturen  begunstigede  Egn  have 
Kæmpetræerne  deres  Hjem.  De  udmærke  sig  ikke  alene 
ved  deres  colossale  Dimensioner,  men  have  tillige  en 
meget  smuk  og  regelmæssig  Form.  Stammen  hæver  sig 
som  en  umaadelig  Støtte  lodret  iveiret  til  en  Høide  af 
over  300  Fod  og  er  som  hos  Naaletræerne  i  Almindehg- 
hed  udeelt  i  Enden  og  meget  tyk  i  Forhold  til  Grenene, 
saa  at  man  let  kan  forfølge  den  lige  til  Toppen;  i  en 
Høide  af  omtrent  100  Fod  begynder  den  regelmæssige 
ovale  Krone.  Der  er  neppe  nogen  anden  Plante  paa 
Jorden,  som  findes  i  et  saa  ringe  Antal  Exemplarer;  thi 
»Kæmpetræernes  Lund«  tæller  kun  92,  saa  at  det  synes 
som  om  Naturen  har  villet  erstatte  Individernes  ringe 
Antal  med  deres  umaadelige  Størrelse,  eller  maaskee  have 
vi  her  Exempel  paa  en  Planteart,  som  er  i  Begreb  med 
at  uddøe.  Heldigviis  har  den  amerikanske  Forbunds- 
regjering  taget  sig  af  de  Tilbageblevne  og  ved  strænge 
Forbud  søgt  at  standse  de  Ødelæggelser,  som  Indianernes 
Ild  og  Indvandrernes  Speculationsaand  havde  foraarsaget 

iblandt  dem.  Vi  skulle  her  noget  nærmere  betragte  de 
største  og  anseeligste  blandt  disse  Planterigets  Kæmper. 
»Skovens  Moder«  —  disse  berømte  Træer  have  nu  alle 
faaet  egne  Navne  —  har  ifølge  een  Angivelse  en  Høide 
af  327,  efter  en  anden  endog  363  Fod*)  og  ved  Grunden 
31  Fod  i  Gjennemsnit.  Man  har  borttaget  Barken  indtil 
en  Høide  af  116  Fod;  5  Mand  vare  i  90  Dage  beskjæf- 
tigede  med  dette  Arbeide.  Barken  blev  afskallet  i  regel- 
mæssige Stykker  paa  8  Fods  Længde,  som  bleve  numme- 
rerede, saa  at  de  atter  kunde  sættes  sammen.  Den  blev 
derpaa  først  ført  over  Land  og  saa  paa  San  Sacramento- 
floden til  San  Francisco  og  herfra  paa  et  lille  Skib  om- 
kring Gap  Horn  til  New  York.  Her  blev  Barken  sat 
sammen  og  udstillet  i  Krystalpaladset;  i  1856  blev  den 
sendt  til  London  og  har  siden  den  Tid  været  udstillet  i 
Krystalpaladset  i  Sydenham,  hvor  man  i  dette  gigantiske 
Barkhylster,  som  har  en  Høide  af  116  Fod,  har  indrettet 
et  lille  Værelse  med  Borde,  Stole  og  andet  Huusgeraad. 
»Skovens  Fader«  har  allerede  i  mange  Aar  hgget  henstrakt 
paa  Jorden,  men  vækker  endnu  ved  sine  colossale  Di- 
mensioner Alles  Beundring.  Stammen  har  en  Længde  af 
300  Fod  og  foroven,  hvor  den  er  afbrukken  ved  Faldet 
mod  et  andet  Træ,  har  den  18  Fod  i  Gjennemsnit;  be- 
regner man  Længden  af  den  øverste,  nu  manglende,  Deel 
efter  det  Forhold,  hvori  andre  Exemplarer  aftage  i  Tyk- 
kelsen, saa  faaer  man  ikke  mindre  end  450  Fod  som 
Høiden  af  dette  Træ,  der  er  det  høieste  af  alle  Træer  paa 
Jorden.  »De  tre  Gratier«  synes  at  voxe  frem  af  samme 
Rod  og  udmærke  sig  ved  deres  høie,  tynde  Stammer; 
»Herkules«,  »den  gamle  Pebersvend«,  »Onkel  Toms  Hytte«, 


')  Maalene  ere  angivne  i  engelske  Fod. 

»iModer  og  Søn«  o.  fl.  a.  have  alle  en  Høide  af  omtrent 
300  Fod.  Et  af  de  største  Exemplarer,  som  havde  96 
Fod  i  Omfang  ved  Grunden,  har  man  fældet;  det  var  ikke 
noget  let  Arbeide  og  gav  25  Mand  nok  at  bestille  i  5 
Dage.  Barken  af  den  nederste  Deel  stillede  man  sammen 
og  dannede  paa  denne  Maade  et  Værelse,  som  var  stort 
nok  til  at  rumme  et  Fortepiano  og  40  Stole  til  Til- 
hørerne. Den  tilbageblevne  Træstub  er  7  Fod  høi  og  er 
bleven  benyttet  baade  til  Theater  og  Dandsesalon. 

Disse  Plantekolossers  overordentlige  Størrelse  bliver 
især  iøinefaldende  ved  at  sammenligne  dem  med  andre 
anseelige  Træer  eller  Bygninger.  Et  meget  anseehgt  Ege- 
træ* med  en  Høide  af  70 — 80  Fod  seer  ved  Siden  af 
Kæmpetræet  ud  som  en  lille  Busk;  men  endog  de  Træer, 
der  komme  dette  nærmest  i  Høide,  hvortil  navnlig  høre 
flere  Naaletræer,  saasom  Araucaria  excelsa  fra  Øen  Nor- 
folk, udmærket  ved  sin  regelmæssige  Form,  Thuia  gigantea, 
Kærapelivstræet  fra  Oregons  Bjergegne,  ligeledes  Liqui- 
dambar  Altingia,  der  paa  Java  i  en  Høide  af  2 — 4000 
Fod  danner  de  prægtige  Rassamalaskove ,  samt  Euca- 
lypterne,  de  fremherskende  Træer  i  Ny  Hollands  skygge- 
løse  Skove,  hvor  deres  hvide  Stammer,  førend  de  udsende 
Grene,  hæve  sig  lodret  iveiret  til  en  Høide  af  100—150 
Fod,  sfia  at  de  ligne  mægtige  Muurstøtter  —  alle  disse 
Træer  ere  uanseelige  i  Sammenligning  med  Kæmpetræet, 
og  dog  opnaae  de  en  Høide  af  200  Fod  eller  endog 
noget  mere,  men  de  have  forholdsviis  tynde  Stammer 
(5—10  Fod  i  Gjennemsnit).  Andre  Træer  staae  derimod 
med  Hensyn  til  Stammens  Omfang  ikke  tilbage  for  Kæmpe- 
træet,  saasom  Boababen,  Adansonia  digitata,  fra  Sene- 
gambiens  Skove  og  Taxodium  mexicanum,  hvoraf  et 
Exemplar    ved    Santa    Maria    de    Ule    i  Oajaca  i  Mexico 

endog  skal  have  37  Fod  i  Gjennemsnit,  men  de  have  igjen 
en  meget  ringere  Høide  (70 — 100  Fod).  Kæmpetræet  er  saa- 
ledes  det  eneste,  som  forener  den  største  Tykkelse  med  den 
største  Høide.  Dette  Træes  overordentlige  Dimensioner  blive 
ogsaa  paafaldende  ved  at  sammenligne  det  med  de  anseeligste 
Bygninger.  Det  viser  sig  da,  at  Egyptens  Pyramider  ere 
de  eneste,  som  overgaae  det  i  Høide,  medens  det  naaer 
op  til  Toppen  af  St.  Peters  Kirken  i  Rom  og  rager  op 
over  St.  Pauls  Kirken  i  London;  blandt  vore  egne  Byg- 
ninger vilde  Rundetaarn  staae  som  en  Dværg  ved  Siden  af 
Kæmpetræet  og  kun  naae  lidt  høiere  end  det  Sted,  hvor 
Kronen  begynder. 

Kæmpetræerne  ere  ikke  alene  imponerende  ved  deres 
Størrelse,  men  ogsaa  ærværdige  ved  deres  Alder.  Lindley 
har  saaledes  troet  ved  at  sammenligne  dem  med  andre 
store  Træer,  hvis  Alder  er  bekjendt,  at  kunne  tillægge 
dem  en  Alder  af  omtrent  3000  Aar,  og  de  vilde  da 
allerede  have  været  smaa  Planter,  da  Samson  forjog 
Philisterne,  eller  da  Paris  bortførte  den  smukke  Helena. 
Senere  Undersøgelser  have  imidlertid  viist,  at  deres  Til- 
værelse ikke  gaaer  saa  langt  tilbage  i  Tiden.  Den  nord- 
amerikanske Botaniker  Dr.  Torrey  har  nemlig  fundet  ved 
at  maale  Aarringenes  Tykkelse  i  en  Stamme: 

at  det  første  1 00  Aarringe  maalte   1 7|  Tomme  i  Brede 

2det     —         —        —         14         —  — 

3die     —         —        —         12^      —  — 

4de      —        —         —         13         —  — 

5te      —         —         —         16i       —  — 

6te      —         —         —  8i       —  - 

7de     —        —        —  7}      —  — 

8de      —        —        —         11         —  — 

9de      —         --         —         10        —  — 

at  det  10de  100  Aarringe  maalte  11     Tommer  i  Brede 

Ilte    —        —  _       iii        —        _ 

De  følgende  20  Aarringe  udgjorde  1  Tomme,  saa  at  en 
Stamme  med  et  Gjennemsnit  af  22  Fod  og  6  Tommer 
ikke  talte  mere  end  1120  Aarringe.  Om  man  nu  ogsaa 
tager  i  Beregning,  at  Aarringene  blive  tyndere  jo  ældre 
Træet  bliver,  saa  ville  dog  de  største  Kæmpetræer  neppe 
have  en  Alder  af  2000  Aar,  og  deres  overordentlige 
Størrelse  skyldes  saaledes  snarere  en  hurtig  Væxt  end  en 
ualmindelig  høi  Alder*).  Vedet  er  meget  let  og,  strax 
efter  at  det  er  fældet,  hvidligt;  senere  bliver  det  rød- 
brunt og  ligner  meget  Blyantstræ. 

Kæmpetræet  blev  først  indført  i  de  engelske  Haver 
1853  ved  William  Lobb,  og  endnu  i  1854  kostede  ganske 
smaa  Planter  omtrent  20  Rigsdaler  Stykket;  nu  seer  man 
Exemplarer  hos  alle  Handelsgartnere  til  en  forholdsmæssig 
lav  Priis  (2—3  Rdl.).  I  England  trives  de  fortræffelig  i 
det  Frie  og  have  siden  1853  allerede  opnaaet  en  Høide 
af  9  Fod,  saa  at  de  voxe  omtrent  1^  Fod  om  Aaret. 
De  ville  rimeUgviis  der  og  i  en  stor  Deel  af  Europa  om 
ikke  mange  Aar  henhøre  til  de  almindeligste  Skovtræer. 
I  Danmark  har  man,  saavidt  vides,  ikke  endnu  gjort 
Forsøg  med  at  plante  dem  i  Friland,  men  vi  tør  neppe, 
efter  de  Erfaringer  man  har  gjort  i  det  nordlige  Frankrig, 
vente  at  de  kunne  taale  vor  Vinter  uden  Beskyttelse. 


*)  Det  omvendte  Forhold  finder  Sted  med  et  andet  Træ  af  Naale- 
træernes  Familie,  nemlig  Taxen.  Af  dette  Træ  findes  der  meget 
tykke  Exemplarer,  men  de  største  ere  dog  ikke  mere  end  omtrent 
halv  saa  tykke  som  Kæmpetræerne,  hvorimod  de  ere  meget  ældre 
(omtrent  3000  Aar);  de  voxe  nemlig  overordentlig  langsomt,  og 
Aarringenes  Tykkelse  er  i  Gjennemsnit  kun  tu~t1j  Linie. 


'li>;;/ 


Gorillaen  eller  Kæmpeaben. 

Ved  Dr.  pbil.  Ghr.  Latken. 


ijn  egen  Gruppe  af  Aber  dannes  af  de  saakaldte  anthro- 
pomorphe  eller  menneskelignende,  langarmede,  haleløse 
Aber,  hvis  bekjendteste  Repræsentanter  ere  Chimpansen 
og  Orang-Utangen.  Ligesaa  ubestrideligt  som  det  er, 
at  Aberne  ere  den  Pattedyrgruppe,  som  kommer  Mennesket 
nærmest  1  Legemsbygning,  ligesaa  unægteligt  er  det,  at 
af  Aberne  er  det  igjeh  den  ovennævnte  Gruppe ,  der 
kommer  Mennesket  nærmest  i  Bygning  og  Udseende; 
hvad  enten  man  tog  Hensyn  til  det  umiddelbare  Indtryk, 
som  de  gjøre  paa  Beskueren,  eller  til  de  finere  Enkelt- 
fiédér  i  deres  Bygning,  er  man  altid  kommet  til  det 
samihé  Resultat.  Af  mange  Grunde  maatte  Leddene  i 
denne  Kjede,  der  paa  en  saa  iøinefaldende  Maade  for- 
binder Mennesket  og  Dyrene,  interessere  Naturforskerne, 
og  deres  Anatomi  og  Naturhistorie  er  derfor  bleven  be- 
arbeidet  af  flere  af  de  dygtigste  Naturforskere.  Desto 
mere  maatte  det  derfor  vække  Opsigt,  saavel  i  den  viden- 
skabelige Verden  som  i  Publikum,  da  det  for  omtrent  13  Aar 
siden  blev  berettet,  at  man  paa  Vestkysten  af  Afrika  havde 
opdaget  et  liyt  l'éd 'i  denne  fijedé,  en  ny  menneske- 
Hgnende  Abe,  der  overgik  de  hidtil  kjendte,  ja  i  Grunden 
ogsaa  Mennesket,  i  Størrelse.  Den  fik  —  af  Grunde,  som 
senere  skulle  omtales  —  Navnet  Gorilla  (Troglodytes 

Gorilla  Savage,  Gorilla  gina  St.  Hilaire),  og  medens 
vi  ventede  paa  en  Leilighed  til  her  i  dette  Tidsskrift  at 
give  en  kort  Meddelelse  om  denne  mærkelige  Dyreform, 
hvis  Opdagelse  uden  Tvivl  er  en  af  de  interessanteste 
zoologiske  Aqvisitioner  i  dette  Aarhundrede,  er  den 
bleven  Gjenstand  for  ypperlige  Afhandlinger  af  saa  be- 
rømte Naturforskere  som  Owen,  Duvernoy  og  Geoffroy 
S  t.  Hilaire.  Støttende  os  paa  disse  Undersøgelser  skulle  vi 
meddele  en  kort  Beskrivelse  af  dette  Dyr,  søge  at  be- 
stemme dets  Plads  mellem  de  beslægtede  Former  og 
give  en  kort  Udsigt  over,  hvad  man  veed  om  dets  Leve- 
maade.  Først  være  det  os  dog  tilladt  at  meddele  nogle 
indledende  Bemærkninger  om  den  Abegruppe,  hvortil  den 
hører,  og  om  Gorillaens  videnskabelige  Historie. 

De  Forhold,  som  udmærke  de  anthropomorphe  Aber, 
ere  1)  Mangelen  af  en  udvendig  synlig  Hale  saavelsom  af 
Kjæbeposer,  i  hvilke  Forhold  de  jo  nærme  sig  til  Menne- 
sket, og  2)  Armenes  overordenlige  Længde;  de  ere  nemlig 
altid  længere  end  Bagbenene,  medens  Forholdet  hos 
Mennesket  som  bekjendt  er  omvendt.  Hos  de  andre  Aber 
(Marekatte,  Bavianer  o.  s.  v.)  ere  Bagbenene  lidt  længere 
end  Forbenene,  og  de  gaae  derfor  som  de  fleste  andre 
Dyr  paa  alle  fire  Fødder  med  Kroppen  i  en  horizontal 
Stilling.  Paa  Grund  af  Armenes  Længde  faae  Chimpansen 
og  Orang-Utangen  derimod  en  ganske  anden  Gang,  med 
stærkt  bøiede  Knæ  og  støttende  sig  paa  Forhændernes 
Knoer,  holdende  Kroppen  i  en  skraa,  halvt  forover  boiet 
Stilling.  Dette  er  nu  ganske  vist  ikke  ligefrem  en  Lighed 
med  Mennesket;  tvertimod,  vore  Forlemmer  ere  forholds- 
vis korte  og  svage  i  Sammenligning  med  Baglemmerne; 
i  opreist  Stilling  naae  vore  Fingerspidser  jo  kun  tir  midt 
paaLaaret,  hos  Chimpansen  naae  de  derimod  lidt  nedenfor 

Knæet,  hos  Orang- Utangen  lige  til  Anklerne  og  hos  de 
saakaldte  Gibbonner  (Hylobates)  —  smaae,  meget  lang- 
armede, rundhovede  Aber  fra  de  indiske  Øer  —  ere  de 
endnu  længere.  Men  man  tør  dog  nok  sige,  at  denne 
halvt  opreiste  Holdning  ligesom  er  et  Tilløb  til  iMenneskets 
heelt  opreiste  Gang  og  et  nødvendigt  Gjennemgangsled, 
som  Naturen  ikke  har  kunnet  eller  villet  undvære,  og  at 
forsaavidt  medfører  dette  Forhold  dog  en  vis  Tilnærmelse 
til  Menneskets  liygningsplan.  Af  de  andre  talri^^e,  mere 
eller  mindre  vigtige  Forskjelliglieder  mellem  Mennesket 
og  disse  Aber  skulle  vi  blot  endnu  udhæve  Hjernekassens 
forholdsvis  ringe  Udvikling  og  den  dermed  følgende  lave 
Pande,  den  fremtrædende  Snude,  de  store  Tænder,  de 
ufuldkomne  Forhænder,  Legemets  fuldstændige  Beklædning 
med  en  tæt  Pels,  og  at  Fødderne  ere  virkelige  Hænder 
til  at  gribe  med,  —  i  flere  Henseender  endog  fuldkomnere 
Hænder  end  Forlemmernes  —  for  at  vise,  at  der  endnu 
var  et  betydeligt  Gab  mellem  Aberne  og  Mennesket.  Den 
Form,  der  kom  Mennesket  nærmest,  var  aabenbart 
Chimpansen  (Troglodytes  niger),  fordi  den  har  de 
korteste  Arme,  der  ikke  ere  meget  længere  end  hos 
Mennesket,  de  fladeste  Negle  og  en  Form  af  Hovedet,  der 
fjerner  sig  mindre  fra  Ungens  og  derved  tillige  mindre  fra 
Menneskets  Hovedform  end  Orang-Utangens;  den  har  en 
sort  Haarklædning  og  beboer  det  vestlige  Afrika  (Guinea). 
Orang-Utangen  (Simia  Satyrus)  har  længere  Arme  og  en 
rødbrun  Pels;  den  er  indskrænket  til  Øerne  Sumatra  og 
Uorneo*).    Ved  Gibbonerne  behøve  vi  ikke  at  opholde  os, 


*)  Spørgsmaalet  om  Chimpansen  og  Orang-Utangen  ikke  hvpi   skulle 
kløves  i  flere  Arter,  vedkommer  os  i  al  Fald  ikke  her. 

da  alle  ere  enige  om,  at  de  staae  Mennesket  fjernere  end 
baade  Orang-Utangen  og  Chimpansen. 

Der  forelaae  imidlertid  enkelte  halvforglemte  Efter- 
retninger om  en  paa  Afrikas  Vestside  levende,  fra  Chim- 
pansen forsiijellig  »Skovmand«.  Det  ældste  Vidnesbyrd 
om  denne  Art  har  man  troet  at  finde  i  Hannos  berømte 
Periplus  eller  »Jordomseihng« ,  som  den  efter  den  Tids 
begreber  vel  fortjente  at  kaldes.  I  det  5te  eller  6te 
Aarhundrede  før  Christi  Fødsel  udsendte  den  dengang 
saa  blomstrende  carthaginiensiske  Republik  2  store  Flaade- 
expeditioner  for  samtidigt  at  undersøge  Jordens  nordligste 
og  sydligste  Egne;  Hamilco  gik  mod  Nord  og  synes  at 
have  naaet  de  brittiske  Øer;  Hanno  gik  derimod  med 
en  Eskadre  af  60  Skibe  med  30000  (?)  Mennesker  (Mænd 
og  Kvinder)  ombord  ud  forbi  Herkules's  Støtter  for  at 
grundlægge  Kolonier  paa  Afrikas  Vestkyst,  hvilket  Hverv 
han  ogsaa  udførte,  men  efter  26  Dages  Seilads  slap  Føde- 
midlerne op,  og  Expeditionen  vendte  da  om  igjen  og  kom 
velbeholden  tilbage  til  Karthago,  hvor  Admiralen  nedlagde 
en  af  ham  selv  forfattet  Beretning  om  Togtet  i  Saturns 
Tempel.  Af  denne  Beretning  er  en  græsk  Oversættelse 
eller  Udtog  opbevaret  til  vore  Dage,  uden  Tvivl  et  af  de 
Interessanteste  Aktstykker  i  Geografiens  Historie.  Man 
har  imidlertid  været  temmehg  uenig  om,  hvor  langt  Hanno 
var  kommet;  efter  nogles  Mening  kun  til  Cap  Bojador, 
efter  andre  dog  til  Cap  Blanco;  for  nogle  Aar  siden  har 
Dureau  de  la  Malle,  Medlem  af  det  franske  Viden- 
skabernes Akademi,  søgt  at  vise,  at  han  maatte  have  naael 
Ækvator,  og  til  Bevis  derfor  har  han  blandt  andet  anført, 
at  det  tydelig  fremgik  af  Beretningen,  at  Hanno  havde 
gjort  Bekjendtskab  med  den  i  de  sidste  Aar  opdagede  eller 
gjenfundne  Kæmpeabe ,    hvis   geografiske   Udbredning   kun 

strækker  sig  meget  lidt  nord  for  Ækvator.  Det  hedder 
nemlig  hos  Hanno:  »Efterat  have  seilet  3  Dage  langs 
med  disse  brændende  Floder  kom  vi  til  en  Bugt  ved 
Navn  »det  sydlige  Horn«.  Inderst  i  denne  Bugt  var  en 
0  med  en  Sø,  og  i  denne  nok  en  0  fuld  af  vilde 
Mennesker  {avd^Qænoi  uygwi)-^  talrigst  vare  Kvinderne, 
som  vare  lodne  over  hele  Legemet,  og  som  vore 
Tolke  kaldte  Gorillaer  (FoQillag).  Vi  forfulgte  dem, 
men  kunde  ikke  fange  Mændene,  de  undslap  os  alle 
ved  deres  store  Hurtighed  og  fortrinlige  Klattreevne 
(xQSfipo^dzai  ovTsg);  tillige  forsvarede  de  sig  ved  at  kaste 
Steen  paa  os.  Vi  fangede  kun  3  Hunner,  der  ikke  vilde 
følge  med,  men  bede  og  reve  deres  Bortførere,  saa  at 
man  blev  nødt  til  at  dræbe  dem.  Vi  trak  Skindet  af  dem  og 
bragte  dem  til  Karthago;  vi  seilede  nemlig  ikke  længere,  da 
vore  Levnetsmidler  vare  slupne  op.«  Af  Plinius  vide  vi,  at 
disse  Huder*)  vare  opstillede  i  Junos  Tempel,  hvor  de  2  af 
dem  i  det  mindste  endnu  vare  at  see  ved  Rarthagos  Fald. 
At  de  omtalte  »vilde  Mennesker«  eller  »Vildmænd«  vare  store 
anthropomorpheAber,  kan  der  vel  ingen  Tvivl  være  om,  men 
man  maa  vistnok  give  St.  Hilaire  Ret  i,  at  de  naturligere 
henføres  til  Chimpansen  end  til  den  Kæmpeabe,  som  Op- 
dageren Savage  døbte  med  det  af  Hannos  Beretning 
laante  Navn  »Gorilla«,  men  hvormed  han  vel  at  mærke 
aldeles  ikke  vilde  udtale,  at  han  ansaae  den  for  at  være 
den  af  Hanno  hjembragte  Art**).  St.  Hilaires  Grunde 
ere  følgende:  1)  at  Chimpansen  lever  nær  ved  Kysten, 
Gorillaen   (i  den  moderne  Betydning  af  Ordet)   altid   i   det 


Hos  Plinius  kaldes  de  Gorgoner. 

At  anvende  Navne,  laante  fra  de  gamle  Forfattere,  men  af  uvis 
Betydning,  som  systematiske  zoologiske  Benævnelser  er  noget,  der 
har  lang  Tids  Hævd  for  sig. 

Indre  af  Landet,  2)  at  Chimpansen  flygter  for  Mennesket, 
hvorimod  Nutidens  Gorillaer  altid  uforfærdede  gaae 
løs  paa  Angriberne,  ja  end  ikke  oppebie  Angrebet;  og 
3)  at  hvis  det  havde  været  Kæmpeaben,  som  Hanno  var 
stødt  paa,  vilde  han  udentvivl  ikke  have  talt  om  »Vild- 
mænd«, men  om  Kæmper.  Hvor  interessant  det  end 
vilde  være  at  kunne  paavise,  at  den  dristige  phøniciske 
Navigator  havde  kjendt  og  hjembragt  til  Karthago  en 
først  i  vore  Dage  gjenfunden  kæmpemæssig  Abeform,  maae  vi 
dog  i  Sandhedens  Interesse  give  Afkald  derpaa  og  indrømme, 
at  de  Dyr,  som  han  traf  paa,  rimeligvis  vare  Chimpanser, 
men  at  Hanno  naaede  det  tropiske  Afrika  paa  sin  Reise, 
er  vistnok  i  al  Fald  bevist  herved;  maaskee  var  Chimpansens 
Udbredning  dengang  større  end  nu,  og  han  kan  derfor 
have  truffet  den  ikke  meget  Syd  for  Cap  Blanco. 

Det  første  sikkre  Vidnesbyrd  om  den  afrikanske 
Kæmpeabe  skyides  Batte  11,  som  efter  en  besværlig  og 
farefuld  Reise  i  Syd -Amerika  og  efter  at  have  levet  i 
Fangenskab  hos  Indianerne  i  Brasilien  blev  sendt  til 
Afrikas  Vestkyst  omtrent  1590  og  tilbragte  der,  navnlig 
i  Congo,  18  Aar  under  mange  Skjæbnens  Omskiftelser. 
Hans  Beretning  lyder  saaledes:  »I  Mayombas  Skove  i 
Kongeriget  Loango  seer  man  2  Slags  Uhyrer,  af  hvilke 
de  største  kaldes  Pongos*),  de  andre  Enge  cos  (efter  en 
anden  Udgave  urigtigt  Enjokos)**).  De  førstnævnte  ligne 
Mennesket  ganske   nøie,    men    ere    meget    større   og 


*)  Delte  Navn  minder  om  Folket  Mpongiié  eller  Pongué  i  Nær- 
heden af  Gabon -Floden;  her  kaldes  Kæmpeaben  Engéena  eller 
N'dschina,  hvoraf  Artsnavnet  (Gorilla  gina  St.  Hil.). 

")  Dette  Negernavn  paa  Troglodytes  niger  er  ved  at  gjengives 
paa  forskjellig  Maade  snart  bleven  til  Jo  ko  (hos  Buffon)  snart 
»N'tschego«  eller  »Tschego«. 

meget  høie;   deres  Ansigt  er  menneskeligt,   men  Øinene 
dybtliggende.     Deres  Hænder,  Kinder  og  Øren  ere  nøgne, 
med  Undtagelse  af  Øienbrynene,   der   ere   meget  lange*). 
Uagtet  deres   Legeme   forresten   er  temmelig  laadent,   er 
Pelsen  ikke  meget  tæl  og  dens  Farve  brun.     Det  eneste, 
der  adskiller  dem   fra  Mennesket,    er    at  Benet  mangler 
Læg.«     Battells  Pongo  er  aabenbart  de  nyeres  Gorilla, 
og    dens   Hjemstavn,    Landet    omkring    Mayomba   Floden, 
ligger  kun  3"   15'  Syd  for  Gabon-Floden,  hvorfra  de  fleste 
Exemplarer  ere  komne  i  den  nyere  Tid.    De  senere  Reisende 
i  de   samme  Egne  sammenblandede  derimod  begge  Arter 
af  »Skovmænd«;  lluffon  havde  dog  Takt  nok  til  at  holde 
sig   til  Battells   ovenanførte  Beretning   og   antog  derfor, 
at  der  i  Afrika  fandtes   »2  Arter  af  Orang- Utanger«,  som 
man  dengang  udtrykte  sig,    en  større   og   en   mindre,   og 
han     gav    dem    efter    samme    Kilde    respektive    Navn    af 
Pongo   og   Joko;    Buffon   opstillede  dem  dog  kun  som 
2  ved  deres  Størrelse  forskjellige ,    »constante  Varieteter« 
eller  »Racer«  af  den  samme  Art,    og  den  større  af  disse 
slog    han    sammen    med    den    ostindiske    Orang- Utang; 
Navnet  Pongo   blev   derfor  senere  overført  paa  den  gamle 
Orang-Utang,  og  Resultatet  af  den  hele  Forvirring  var,  at 
den  ægte  Pongo  (Gorillaen)   geraadede   aldeles  i  Forglem- 
melse,   uagtet    der  forelaa  fra   1819   en   fuldstændig  Be- 
kræftelse paa  den  Battellske  Pongo  s  virkelige  Tilværelse. 
Bowdich,   der  i    1817   blev   sendt   som  Gesandt  fra  den 
engelske  Regering  til  Aschanternes  Land,  omtaler  nemlig 
i  sin  Reisebeskrivelse  deels  »den  afrikanske  Orang-Utang, 
Inchegoen«    (Chimpansen),    deels    »Ingenaen«     som    den 
mærkeligste  af  Landets  Abeformer,  hvilken  Bowdich  dog 


')  Denne  Passus  af  Beskrivelsen  er  imidlertid  urigtig. 

ikke  kjendte  af  Autopsi,  men  kun  af  de  Indfødtes  Beretninger; 
de  sammenlignede  den  med  »Inchegoen«  men  fortalte, 
at  den  var  meget  større,  i  Almindelighed  5  Fod  høi  og 
4  Fod  bred  mellem  Skuldrene. 

Det  var  dog  først  den  amerikanske  Missionair  Dr. 
Savage,  der  drog  denne  Dyreform  frem  af  Forglemmelsen 
og  gav  faktiske  Beviser  for  dens  Tilværelse*).  Da  han  i 
Aaret  1847  kom  til  Bredderne  af  Gabon -Floden  under 
0^  15'  N.  Br. ,  saae  han  hos  en  anden  Missionair,  Hr. 
Wil  son,  blandt  andre  naturhistoriske  Mærkeligheder  Graniet 
af  en  »ved  sin  Størrelse  og  Vildhed  udmærket  Abeform  c 
Savage  saae  strax,  at  det  var  »en  ny  Art  af  Orang«,  men 
det  lykkedes  ham  kun  at  komme  i  Besiddelse  af  2  Granier 
af  forskjelligt  Kjøn  og  Alder  og  af  nogle  andre  Skeletdele; 
paa  dem  opstillede  han  i  Forening  med  Prof.  Wymann 
i  Boston  sin  nye  Ghimpanse-Art  (Troglodytes  Gorilla), 
idet  han,  som  anført,  laante  Artsnavnet  af  H anno  s  be- 
rømte Reiseberetning.  De  af  den  engelske  Marines  Officerer, 
som  vare  stationerede  paa  Afrikas  Vestkyst,  satte  sig 
imidlertid  strax  i  Bevægelse  for  at  skaffe  noget  Materiale 
tiiveie  til  denne  nyopdagede  Arts  Naturhistorie,  og  endnu 
i  samme  Aar  kunde  Gapt.  Wagstaff  indsende  til  Owen 
3  Granier  af  Gorillaer.  Da  Gabon -Landet,  som  forhen 
var  et  af  Negerhandelens  Arnesteder,  nu  er  under  Frankrigs 
Beskyttelse  og  Sædet  for  en  fransk  Flaadestation  og  Fort, 
var  det  naturligt,  at  de  franske  Officerer  og  Læger  ikke 
vilde   staae   tilbage   i  denne  Henseende   for   de   engelske. 


')  Allerede  1836  var  Skindet  af  en  Gorilla -Hun  kommet  til  Museet 
i  Havre;  men  det  var  i  en  meget  beskadiget  Tilstand  og  blev 
derfor  ikke  erkjendt  for  hvad  det  var,  men  henført  til  Chim- 
pansen, som  man  dengang  endnu  ikke  besad  i  Europa  i  udvoxen 
Tilstand. 

Hr.  Gautier-Laboullay,  der  allerede  i  1846  havde  faaet 
Nys  om,  al  der  i  Landet  fandtes  en  Abeform,  der  indgød 
de  Indfødte  den  allerstørste  Skræk,  saae  sig  i  1849  i  Stand 
til  at  indsende  til  Museet  i  Paris  et  fuldstændigt  Skelet 
samt  2  Cranier,  og  allerede  1851  kunde  Admiral  Penaud 
og  Dr.  Franquet  bringe  en  ung  og  en  gammel  Gorilla- 
Han  til  Frankrig,  opbevarede  i  Drændevin;  1856  indkom 
der  ikke  mindre  end  3  Gorilla- Skind  til  Pariser -Museet. 
Enkelte  Stykker  ere  ogsaa  komne  i  Naturaliehandelen,  og 
British  Museum  og  Wiener -Museet  besidde  allerede  ud- 
stoppede Gorillaer.  Blandt  de  Stykker,  der  senere  ere 
komne  til  England  er  ogsaa  et  Cranium  fra  Money-  eller 
Danger  Floden,  der  ligger  40  Mile  længere  mod  Nord. 

Vor  saakaldte  Gorillas  Fysionomi  vil  træde  os  klart 
imøde  af  medfølgende  fortrinlige  Afbildning  af  Hannen*) ;  man 
vil  see,  hvorledes  dens  hele  Bygning  og  Holdning  røber  den 
høieste  Grad  af  Muskelstyrke;  den  er  idetmindste  5  Fod 
og  2"  høi**),  men  da  den  i  SammenHgning  med  et 
Menneske  af  samme  Høide  baade  er  meget  lavbenet, 
særdeles  langarmet  og  af  en  overordenlig  Skulderbrede 
(3  Fod),  vil  man  let  see,  at  den  egenlig  overgaaer  Men- 
nesket lige  saa  meget  i  Størrelse  som  i  Styrke.  Den  op- 
reiste  Holdning  falder  den  naturligere  end  Chimpansen 
og  Orang-Utangen,  og  dens  korte  og  brede  Hænder  og 
Fødder  røbe  en  vis  Tilnærmelse  til  Menneskets  Legems- 
form.  Særdeles  charakteristisk  er  dens  hæslige,  vilde, 
fremstaaende  Ansigt  med  de  svære  FIjornetænder;  de 
smaae  Ører  staae  i  en  vis  Modsætning  til  Chimpansens 
netop    temmelig   store   Ører.     Halsen   er   overmaade   kort 


')  Efter  en  i  Museet  i  »Jardin  des  Plantes«  i  Paris  udført  Afbildning, 
*)  Efter  nogle  Angivelser  endog  over  3  Alen  høi. 

og  tyk  paa  Grun  af  den  stærke  Udvikling  af  nalshvirv- 
lernes  Torntappe  for  at  bære  det  svære  Hoved,  Munden  er 
stor,  Læberne  tykke,   Næsen  kløftet,  Øienbrynene  nøgne. 

Vristen  er  tyk,  Tingrene  tykke  og  opsvulmede,  Neglene 
forholdsvis  smaae  og  temmelig  flade.  Dens  Hudfarve  er 
mørk;  paa  Ansigtet,  under  Halsen,  under  Skulderleddet  og 
tildeels  paa  Brystet  er  den  nøgen,  saavelsom  paa  Hænder 
og  Fødder;  ellers  er  den  dækket  med  sortebrune  stride 
Haar,  hist  og  her  indsprængte  medOraat;  paa  Issen  gaaer 
Farven  over  i  det  rødlige;  sjeldnere  er  Haarklædningens 
Farve  mere  graalig.  Hunnen  er  mindre*)  og  mere  spinkelt 
bygget,  dens  Hoved  mere  rundt  og  dens  Ansigt  mindre 
fremtrædende.  Hjørnetænderne  mindre  udviklede,  og  dens 
lodne  Unge  seer  mere  uskyldig  ud  end  man  af  den  gamle 
Hans  modbydelige  Fysionomi  skulde  formode.  Selv  den 
er  dog  ved  sit  sorte  Ansigt  (Chimpansens  er  nemlig  rød- 
ligt) og  ved  sine  smaae  Øren  let  at  kjende  fra  den  lige- 
aldrende Chimpanse. 

Dens  Fædreland,  Gorilla-Landet,  er  en  med  Skove 
rigt  udstyret  Landstrækning  i  det  vestlige  Afrika,  der 
strækker  sig,  gjennemflydt  af  Floderne  Danger  og  Gabon, 
fra  Ækvator  indtil  10  eller  15<^  S.  Br.  Der  hvor  Goril- 
laen træffes  i  størst  Mængde,  bestaaer  Landet  afvex- 
lende  af  Bakker,  dækkede  af  høie  Træer,  og  af  Dale,  bevoxede 
med  grovt  Græs  og  hist  og  her  med  Krat.  En  Mængde 
forskjellige  Frugttræer  voxe  baade  paa  Bakkerne  og  i 
Dalene,  og  selv  de,  der  ere  Negerne  for  grove,  opsøges 
og  ædes  med  Graadighed  af  Gorillaen;  og  da  hver  Art 
har  sin  Aarstid  til  at  modnes,  mangler  Skovens  grimme 
Fyrste  ikke  rigelig  Frugt  til  nogen  Aarstid.  Af  Palme- 
nødden (Elais  guineensis)  elsker  den  høit  Frugten  og 
den  øverste  Deel  af  Stængelen  —  Negerne  have  det  Sagn, 
at    deres    Forfædre    først    af    den    lærte    at    spise    denne 


*)  Forskjellen  er  efter  nogle  Angivelser  8—12' 

saakaldte  »cabbage«  — ;  fremdeles  Peberkagetræets 
(Parinariiim  ex  el  sum)  blommeagtige  Frugt,  Pa- 
payen (Carica  papaya),  Bananen  (Musa  sapientum 
og  paradisiaca),  2  Amomum- Arter  og  nogle  -  andre 
ubekjendte  Træer,  af  hvilke  det  ene  bærer  kirsebærlignende, 
det  andet  valdnødagtige  Frugter,  hvilke  sidste  Gorillaen 
aabner  ved  et  Slag  meden  Steen.  Sukkerrør  og  Honning 
nævnes  ogsaa  blandt  dens  Retter;  maaskee  gaaer  en  Uede 
fuld  af  Æg  eller  skaldede  Unger  ogsaa  ned  med  engang 
imellem.  Sin  Soveplads  eller  Rede  bygger  den  som  en 
Hængekøie  i  et  løvrigt  Træ  ved  at  sammenbinde  dets  Grene 
med  Lianernes  lange  og  seige  Stængler  og  tække  dem 
med  langt  Hø  eller  med  tørre  Palmeblade ;  denne  Elæ^nge- 
køie*)  træffer  man  i  en  Høide  af  10  til  40  Fod  fra  Jorden, 
men  aldrig  mere  end  en  i  hvert  Træ.  Gorillaen  er 
nemlig  ikke  noget  selskabeligt  Dyr;  man  seer  den  gjerne 
parvis  eller  ledsaget  af  et  Par  Unger  af  forskjeUig  Alder. 
Forældrene  sidde  da  paa  en  Green,  med  Ryggen  mod 
Stammen,  hvorfor  Haarene  hos  de  Gamle  gjerne  ere  slidte 
af  langs  nedad  Ryggen,  og  gnave  paa  en  Frugt,  medens 
de  unge  lege  og  springe  eller  gynge  sig  fra  Green  til 
Green,  og  Skoven  gjenlyder  af  deres  Skrig  og  iMunterhed. 
Naar  den  gamle  Han  træffes  alene,  er  den  gjerne  be- 
væbnet med  en  stærk  Stok,  som  Negerne  forsikkre  er  det 
Vaaben,  hvormed  den  angriber  sin  Hovedfjende,  Elefanten, 
som  dog  ikke  gjør  den  anden  Fortræd  end  at  den  gjør 
Indgreb  i  dens  Proviantforraad ;  naar  Gorillaen  derfor  opdager 


*)  Efter  andre  Beretninger  skal  Gorillaen  vel  bygge  sig  en  Slags 
Rede,  dækket  af  et  Tag,  men  ikke  fastere  end  at  Regnen  med 
Lethed  gaaer  igjennem  det,  hvorimod  Chimpansens  er  vandtæt. 
Ogsaa  Orang-Utangen  bygger  sig  en  Hytte  i  Træerne  til  Beskyttelse 
mod  Regn  og  Nattens  Kølighed. 

sin  sriablede  Rival  ifærd  med  at  rive  Grenene  af  dens 
Yndlingstræer,  lister  den  sig  gjennem  Krattet  og  giver 
den  et  voldsomt  Slag  med  sin  Kølle  over  den  for  slige 
Indtryk  meget  modtagelige  Snabel  og  driver  den  derved 
paa  Flugt,  brølende  af  Raseri  og  Smerte.' — Naar  Gorillaen 
gaaer  fra  et  Træ  til  et  andet,  skal  den  gaae  halvt  opreist  ved 
Hjælp  af  sin  Stok,  men  med  en  vaklende,  klodset  Gang, 
eller  den  gaaer  ligesom  et  Menneske  med  Hænderne 
foldede  sammen  bagved  Nakken,  for  saaledes  instinkt- 
mæssig at  tilveiebringe  en  Modvægt' rhod  Legemets  Til- 
bøielighed  til  at  falde  forover.  Overrasker  man  den, 
medens  den  er  paa  Jorden,  lader  den  sin  Stok  falde  og 
giver  sig  til  at  løbe  paa  alle  fire,  idet  den  støtter  For« 
hænderne  paa  Knoerne,  i  en  eiendommelig,  skjæv,  svingende 
Slags  Gallop  til  det  nærmeste  Træ,  hvor  den  oppebier  sin 
Forfølger,  især  hvis  dens  Familie  er  i  Nærheden  og 
trænger  til  dens  Forsvar.  Ingen  Neger  har  megen  Lyst 
til  at  nærme  sig  det  Træ,  hvori  Gorilla- Hannen  holder 
Vagt;  ikke  engang  naSir'*hai!i''éi- bétéBbn'ét' Sti éd  én  Flint, 
angriber  den  erfarne  Neger  først,  men  gjemmer  sin  fld 
til  «it  eget  Forsvar.  Den  knækker  et  Geværløb  som  et 
Halmstraa.  Gorillaen  er  den  Fjende,  som  de  meest  frygte, 
naar  de  gjøre  bevæbnede  Streiflog  ind  i  Skoven  for  al 
søge  Elfenbeen;  komme  de  uforvarende  for  nær  til  en 
Gorilla-Familie,  trækker  dens  Hoved  sig  ikke  som  Løven 
langsomt  tilbage,  medens  Hunnen  og  Ungerne  flygte,  men 
udstøder  sit  »Krigsskrig« ,  et  langtrukket  »Kh-ah«,  der 
gjenlyder  i  Skoven,  styrter  rask  frem  i il  Ahgreb,   svinger 


*)f  En 'Iagttager,  der  har  seet  en  ung  Gorilla  gaae,  siger,  at  den 
gik  med  stærkt  bøiedeKnæ,  støttende  med  Forhænderne  udenfor 
og  bagved  Bagfødderne,  idet  den  skiftevis  dreiede  sig  frem,  først 
til  høire,  saa  til  venstre,  bestandig  halvt  om  sin  ene  Side. 

sig  ned  til  de  lavere  Grene  og  kaster  sig  over  den,  der 
er  den  nærmest;  de  grønne  Øine  lyne  da  af  Raseri,  og 
Pandehuden  med  de  strittende  Hørstehaar  trækkes  hurtig 
frem  og  tilbage  over  Øinene,  hvilket  forøger  dens  hæslige 
og  skrækindjagende  Indtryk.  Føler  den  sig  saaret,  bibringer 
den  sin  Modstander  farlige,  ofte  dødelige  Saar  med  sine 
skarpe  og  stærke  Hjørnetænder.  Naar  Negerne  liste  sig 
gjennem  Urskovens  mørke  Skygger,  blive  de  undertiden 
først  denne  frygtelige  Abes  Nærhed  vaer  derved,  at 
en  af  deres  Kamerater  forsvinder,  løftet  op  i  et  Træ, 
udstødende  maaskee  et  kort  kvalt  Skrig;  faa  Minuter  efter 
falder  han  til  Jorden  som  et  kvalt  Lig !  Gorillaen  har 
passet  sit  Snit,  udstrakt  sin  uhyre  Baghaand  og  grebet 
den  Ulykkelige  i  Nakken,  trukket  ham  op  med  sig  og 
først  ladet  ham  falde,  naar  hans  Dødskamp  var  forbi. 
Dens  Styrke  gjør  den  Seiren  over  Leoparden  let,  ja  sætter 
den  i  Stand  til  at  kæmpe  med  Løven;  og  da  det  kun  er 
Hannen,  der  er  forsynet  med  de  uhyre  Hjørnetænder, 
har  den  aabenbart  faaet  dem  for  at  kunne  forsvare  sine 
Unger  og  sin  Hun.  Sandsynligvis  slaaes  Hannerne  ogsaa 
indbyrdes  om  Hunnerne.  At  dræbe  en  Gorilla  er  en  stor 
Bedrift,  der  skaffer  dens  Udøver  en  ubestridelig  Helterang, 
og  Slaven  Frihed  og  en  anseet  Stilling  i  Samfundet.  —  En 
kjæk  Neger,  Anfører  for  et  Elefantjægerkorps,  blev  op- 
fordret af  Admiral  Penaud  til  at  forsøge  at  bringe  en 
levende  Gorilla  hjem  med  sig;  »det  kunde  jeg  ikke  gjøre, 
om  Du  vilde  give  mig  Vægten  af  hin  Høi  i  Guldmynter«, 
lød  Svaret.  Da  det  endnu  aldrig  er  lykkedes  at  fange 
en  voxen  Chimpanse,  maa  det  ogsaa  ansees  for  lidet 
rimeligt,  at  man  nogensinde  skulde  faae  en  levende 
Gorilla  at  see  i  et  europæisk  Menageri.  —  Det  smukkeste 
Træk  i  dens  Charakteer  er  dens  Kjærlighed  til  sit  Afkom; 

en  fransk  Naturaliesamler  ledsagede  et  Selskab  af  Gabon- 
Negre  ind  i  Gorilla-Skovene  og  overraskede  en  Hun  med 
2  Unger  paa  et  stort  Boababtræ  (Adansonia)  i  nogen 
Afstand  fra  den  nærmeste  Trægruppe;  hun  steg  strax  ned 
af  Træet  med  sin  yngste  Pode  paa  Ryggen  og  ilede  afsted 
til  Skoven  paa  alle  fire ;  efter  der  at  have  bragt  Puslingen 
i  Sikkerhed  kom  hun  tilbage  paa  sin  ældre  Unges  gjennem- 
trængende  Skrig,  men  førend  hun  kunde  komme  ned  med 
den  igjen,  var  Tilbagetoget  afskaaret;  da  hun  saae  en  af 
Negerne  rette  sit  Gevær  mod  hende,  svingede  hun  sin 
ene  Haand  mod  ham  ligesom  for  at  afbede  Skuddet  og 
trykkede  Ungen  til  sig  med  den  anden.  Kuglen  gik 
gjennem  Moderens  Fljerte,  Ungen  derimod  overlevede 
Reisen  til  Havre,  men  døde  ved  sin  Ankomst  dertil. 

Negerne  ansee  Gorillaen  for  at  være  et  med  dem 
selv  nærbeslægtet  Væsen  —  hvilket  dog  ikke  forhindrer 
dem  i  at  spise  dens  røgede  Kjød  som  en  stor  Delicatesse 
—  men  have  ikke  meden  Agtelse  for  dens  Forstand.  De 
lee  af  den,  »fordi  den  i  Regntiden  bygger  sig  en  Hytte 
uden  Tag«,  og  de  fortælle,  at  naar  de  have  forladt  deres 
Natild  for  at  drage  videre,  kommer  Gorillaen  ned  for  at 
varme  sig  ved  Emmerne,  men  har  ikke  Forstand  nok  til 
at  kaste  mere  Ved  paa  Ilden,  »den  gamle  Dumrian«. 
Uagtet  Chimpansen  og  Gorillaen  leve  i  det  samme  Land, 
leve  de  dog  aldrig  paa  det  samme  Sted;  den  svagere 
maa  sagtens  vige  for  den  stærkere,  men  man  kjender  dog 
intet  Exempel  paa  en  Kamp  imellem  dem,  hvis  Udfald  da 
heller  ikke  kunde  være  tvivlsomt. 

Til  Overtroen  tør  man  ganske  sikkert  henregne 
Negernes  FortæUing  om,  at  naar  en  Gorilla  døer,  begrave 
dens  Kamerater  den  under  en  Dynge  af  Blade  og  løs 
Jord.     Ligeledes   at   de   skulde   bortføre   Negerinderne   og 

beholde  dem  hos  sig  i  Skovene  som  Ojenstand  for  deres 
Ømhed,  om  man  kan  kalde  det  saa:  det  er  et  meget 
udbredt  Sagn,  som  man  hører  fortælle  paa  mange  for- 
skjellige  Steder  og  Tider,  deels  om  Gorillaen,  deels  om 
Chimpansen,  men  man  har  aldrig  kunnet  opdrive  Beviser 
for  denne  vistnok  meget  unaturlige  og  usandsynlige 
Historie. 

Der  er  endnu  et  Spørgsmaal  tilbage  med  Hensyn  til 
denne  Dyreform,  som  det  er  af  en  vis  Interesse  at  faae 
besvaret.  Staaer  Gorillaen,  Chimpansen  eller  Orang- 
utangen Mennesket  nærmest  i  Bygning?  Er  der  ved 
denne  Opdagelse  føiet  et  nyt  Led  til  den  Kjede,  som  for- 
binder Mennesket  med  Dyreverdenen,  eller  er  Gabet 
mellem  os  og  Aberne  endnu  ligesaa  stort  som  før?  De 
ovennævnte  Naturforskere,  som  have  studeret  Gorillaen 
specielt,  ere  ikke  enige  om  dette  Punkt;  medens  de 
alle  ere  enige  om  at  stille  Orang-Utangen  fjernest 
fra  Mennesket,  altsaa  lavest  i  Rækken,  erklære  Duvernoy 
og  Geoffroy  St.  Hilaire,  at  Gorillaen  maa  faae  Plads 
mellem  Chimpansen  og  Orang-[J tangen,  uagtet  de 
ikke  ere  blinde  for,  at  den  navnlig  ved  Haand-  og  Fod- 
formen nærmer  sig  mere  til  Mennesket  end  nogen  anden 
Abe;  de  støtte  sig  navnlig  til,  at  den  har  en  mere  ud- 
viklet Ansigtsdeel  end  Chimpansen,  altsaa  en  ugunstigere 
Ansigtsvinkel ,  og  mere  udviklede,  altsaa  mere  dyriske 
Hjørnetænder.  Owen  stiller  derimod  Gorillaen  først  i 
Rækken  som  den,  der  af  alle  Aber  kommer  Mennesket 
nærmest,  og  der  er  altsaa  efter  hans  Mening  virkelig  føiet 
et  nyt  Led  ind  mellem  den  kidtil  kjendte  Dyreverden  og 
Mennesket.  Hans  Bevisførelse  forekommer  os  aldeles 
overbevisende, 'og  vi  skulle  derfor  søge  at  gjengive  nogle 
af  dens  Hovedpunkter. 

Det  er  sandt,  at  Gorillaen  har  et  mere  dyrisk  Fy- 
sionomi,  et  mere  fremragende  Ansigt  og  mere  fremtrædende 
Hjørnetænder  end  Chimpansen,  at  dens  Hjerneskal  derfor 
er  forholdsvis  mindre,  sammenlignet  med  Ansigtsdelens 
Omfang,  og  Ansigtsvinklen  ugunstigere.  Men  deraf  tør 
man  som  bekjendt  ikke  dømme  noget;  Gorillaens,  Chim- 
pansens og  Orang- Utangens  Unger  have  forholdsvis  en 
meget  større  Hjernekasse  og  en  meget  mere  tilbagetrængt 
Ansigtsdeel,  altsaa  en  gunstigere  Ansigtsvinkel  og  et 
mere  menneskeligt  Fysionomi  end  deres  respektive  For- 
ældre, ja  Barnet  vilde  endogsaa  efter  denne  Maalestok 
komme  til  at  staae  høiere  end  sine  Forældre,  Kvinden 
høiere  end  Manden,  Tingen  er,  at  inden  Mælketænderne 
fældes,  har  Hjernen  allerede  naaet  sin  fulde  Størrelse; 
den  voxer  nu  ikke  mere,  medens  Dyrets  Kjæber  forlænges 
for  at  give  Plads  for  de  større  og  talrigere  Tænder  af  det 
blivende  Sæt,  og  navnlig  for  de  svære  Hjørnetænder,  og 
medens  der  udvikler  sig  høie  Nakke-  og  Issekamme  for  at 
give  Plads  og  Fæste  for  de  vældige  Kjæbemuskler  paa 
Hjernekassens  udvendige  Side.  Vi  maae  altsaa  gaae  ud 
fra  andre  Sammenligningspunkter;  Armenes  Længde 
afgiver  strax  et  saadant.  Gibbonerne  kunne  i  opreist 
Stilling  lægge  deres  Haandflade  paa  Jorden,  Orang-Utangens 
Forlemmer  naae  til  Anklerne,  Chimpansens  lidt  under 
Knæet,  Gorillaens  næsten  til  Knæet*),  Menneskets  lidt 
nedenfor  Midten  af  Laaret.  Hos  Gibbonerne  og  Orang- 
utangen er  Overarmen  kortere  end  Underarmen;  hos 
Chimpansen  og  Gorillaen  er  det  omvendt,  og  Gorillaen 
har  forholdsvis   den  længste   Overarm  af  de  to,    skjøndt 


')  Mærkeligt  nok  ere  St.  Hilaire  og  Owen  uenige  om  dette  Punkt. 
Ifølge  den  førstnævnte  har  Gorillaen  længere  Arme,  der  skulde 
naae  til  midt  paa  Skinnebenet,  end  Chimpansen. 

21 

den  er  forholdsvis  kortere  end  Menneskets.  Ingen  anden  Abe 
har  saa  korte  og  saa  menneskeagtige  Fingre  som  Gorillaen*), 
og  ingen  af  dem  har  forholdsvis  saa  udviklet  en  Tommel; 
vor  naaer  til  midt  paa  Pegefingrens  inderste  Led  eller 
lidt  længere,  Gorillaens  kun  lidt  ind  paa  dette  samme  Led, 
Chimpansens  og  de  andre  Abers  derimod  ikke  engang 
til  Enden  af  Mellemhaanden.  Skulderbladene  ere  mere 
menneskelige  end  hos  nogen  anden  Abe,  og  med  Bækken- 
benene er  dette  i  endnu  høiere  Grad  Tilfældet;  hos 
ingen  anden  Abe  bøie  de  sig  saameget  fremad  at  de  frem- 
bringe en  virkelig  Bækkenhule,  eller  ere  saa  brede  i  For- 
hold til  deres  Længde;  hos  Chimpansen  og  Orangen  ere  de 
endog  snarere  hule  bagpaa  end  forpaa.  Ogsaa  ere  Bag- 
lemmerne, hvor  korte  de  end  ere  i  Sammenligning  med 
Menneskets,  dog  længere  i  Forhold  til  Forlemmerne  og 
til  hele  Kroppen  end  hos  Chimpansen.  Hælen  er  mere 
fremtrædende.  Hælbenet  større  og  af  en  mere  menneskelig 
Form;  dertil  kommer,  at  skjøndt  Gorillaens  Fod  endnu  er 
dreiet  lidt  indad  for,  Ugesom  i  en  endnu  stærkere  Grad 
hos  de  andre  Aber,  at  gjøre  den  skikket  til  at  klattre 
med,  er  Dreiningen  her  dog  svagere  og  Foden  altsaa  mere 
skikket  til  at  træde  paa  end  hos  Chimpansen,  endsige 
hos  Orang  -  Utangen  og  Gibbonerne.  Ogsaa  i  Henseende 
til  den  store  Taas  Stilling  og  Uddannelse  viser  Go- 
rillaen en  tydelig  Tilnærmelse  til  Mennesket,  og  den 
Betydning,  som  den  har  for  Gangen,  er  maaskee  det 
meest  betegnende  Træk  i  den  menneskelige  Fods  Bygning. 
O  rang-Utangens  naaer  ikke  til  Enden  af  2den  Taas 
Mellemfodsbeen,   Chimpansens   og   Gorillaens   derimod   til 


Gorillaens  3  midterste  Fingre  ere  dog  først  adskilte  fra  Midten  af 
det  inderste  Led.  Det  samme  er  Tilfældet  med  Baghaandens 
Fingre. 

Enden  af  den  samme  Taas  inderste  Led,  men  Gorillaens 
er  tykkere  og  stærkere;  endnu  er  den  dog  en  ægte 
Tommel,  der  danner  en  Vinkel  paa  60^  med  den 
øvrige  Fod,  og  denne  er  derfor  endnu  en  virkelig  Haand. 
Altid  træffe  vi  den  samme  Trappestige  i  Udviklingen: 
Mennesket,  Gorillaen,  Chimpansen,  Orang- 
utangen, Gibbonerne*).  Vi  kunne  endnu  tilføie,  atOwen 
udførligt  påaviser  den  samme  Ue^el  med  Hensyn  til  mange 
Enkeltheder  i  Hovedskallens  Bygning,  i  hvilken  Henseende  vi 
her  blot  ville  fremhæve  Mellemkjæbebenets  Lidenhed, 
de  fremstaaende  Næ  s  eb  een  og  Øiehu  lernes  Form 
som  Punkter,  hvori  Gorillaen  afviger  fra  de  andre  lang- 
armede Aber  og  tydeligt  nærmer  sig  noget  til  Mennesket. 
Gorillaen  er  altsaa  den  af  alle  Aber,  der  kommer 
Mennesket  nærmest,  saavel  af  de  levende,  som  af  de 
fossile.  Vi  bemærke  udtrykkelig  dette  sidste,  da  den  Tanke 
ligger  nær:  Mon  der  da  ikke  skulde  gives  en  uddød  Abe- 
form,  der  igjen  udfyldte  Mellemrummet  mellem  Aberne 
og  Mennesket?  Hidtil  er  ingen  saadan  funden  efter 
Owens  Mening.  Vi  behøve  her  kun  at  omtale  de  fossile 
Abeformer,  der  hverken  høre  til  den  brednæsede  ameri- 
kanske FamiHe  eller  ere  beslægtede  med  den  gamle  Ver- 
dens Marekatte  og  Bavianer**);  afanthropomorphe  Aber 


')  En  Ulsyneladende  Undtagelse  er  der  dog .  nemlig  at  skjøndt 
Mennesket,  Gorillaen,  Chimpansen  og  Orang- Utangen  alle 
have  det  samme  Antal  af  Ryghvirvler  ialt,  har  Chimpansen 
og  Gorillaen  dog  13  Brysthvirvler  (altsaa  ogsaa  13  Ribbeen), 
Orang -Utangen  og  Mennesket  derimod  12,  men  de  førstnævnte 
have  da  ogsaa  en  Lændehvirvel  mindre,  og  af  hvad  tidligere  er 
oplyst  i  dette  Tidsskrift  om  Ribbenenes  Betydning  vil  det  frem- 
gaae,  at  denne  Forskjel  ikke  har  saa  meget  at  sige. 

')  De  indiske  tertiære  Aber,  som  hidtil  kjendes,  høre  til  Mare- 
kattene (Semnopithecus),  de  engelske  (fra  SufTolk  og  Essex) 
til  Macacus- Gruppen. 

21* 

har  man  fundet  2  Former  i  tertiære  Lag  i  Frankrig;  den 
ene,  kaldet  Pliopithecus,  er  efter  Owen  neppe  gene- 
risk forskjellig  fra  Hylobates  (Gibbonerne);  den  anden, 
Dryopithecus,  blev  rigtignok  af  Lartet  anseet  for  »at 
komme  Mennesket  nærmere  end  nogen  anden  levende 
eller  uddød  Abeform«,  men  Owen  viser,  at  man  aldeles 
ikke  er  berettiget  til  at  drage  denne  Slutning  af  de  hidtil 
opdagede  Dele  af  dens  Skelet;  de  tyde  tvertimod  paa  en 
stor  G  ih  b  o  n-Form,  der  overgik  de  nulevende  lige  saa  meget 
i  Størrelse  som  den  af  Dr.  Lund  opdagede  Protopithe- 
cus  i  Brasiliens  tertiære  Dannelser  overgik  de  nulevende 
Brøleaber.  —  Det  er  maaskee  heller  ikke  overflødigt  at 
bemaérke,  at  der  ikke  paa  Opdagelsen  af  en  endnu  mere 
menneskelig  Abeform  end  de  tidligere  bekjendte  lader 
sig  støtte  nogetsomhelst  Sandsynlighedsbevis  for  en  Theori, 
der  ligefrem  vilde  udlede  Menneskets  Oprindelse  fra  Aberne 
og  tænke  sig  Mennesket  som  en  høiere  Udvikling  af 
Abeformen  gjennem  direkte  Nedstamning.  Tvertimod,  de 
talrige  Forskjelligheder  mellem  Gorillaens  og  Menneskets 
Legemsbygning  ere  aldeles  ikke  af  den  Art,  at  en  historisk 
Overgang  mellem  dem  kan  tænkes  muhg. 


Ilusitiyren  paa  Madera  *). 

Af  Professor  Oswald  Heer  i  Ziirich. 
(Af  »An  die  Zurcherische  Jugend  auf  das  Jabr  1852«). 


1  Insekternes  artrige  Klasse  optræde  Myrerne  vel  med 
det  største  Antal  af  Individer;  vi  møde  dem  overalt,  i 
Mark  og  Have,  paa  Eng  og  paa  Skovbund,  fra  Vaar 
til  langt  hen  i  Høst.  For  det  meste  see  vi  kun  de 
vingeløse  Arbeidere,  m^n  i  Juli  og  August  krybe  ogsaa 
de  vingede  Hanner  og  Hunner  frem  af  Rederne  og  hæve 
sig  op  i  Luften  i  saa  store  Skarer,  at  de  undertiden 
vække  almindelig  Opsigt;  dette  var  navnlig  Tilfældet  i 
August  1847.  Den  7de  August  viste  sig  uhyre  Skarer 
(bestaaende  af  Myrmica  rubra,  Formica  fuliginosa 
og  F.  nigra)  i  Winterthur;  de  viste  sig  fra  Kl.  2  til  hen- 
imod  Solnedgang  i  smaa  Skyer,  som  funklede  i  Solen 
og  naaede  op  i  de  høiere  Luftlag;  Jorden  var  ganske 
oversaaet  med  disse  smaa  vingede  Dyr  baade  i  Byen  og 
i  dens  Omegn.  Den  8de  August  var  Vierwaldstådtersøen 
mellem  Bauen   og    Fliielen    i    en   lang   Strækning    næsten 


*)  Om  Myrerne  ville  vore  Læsere  finde  en  fortræffelig  Artikel  af  Hr. 
Bergsøe  i  dette  Tidsskrifts  SdieBind;  da  denne  imidlertid  meest 
afhandler  Forholdene  hos  europæiske  Arter,  suppleres  den  paa  en, 
forekommer  det  os,  meget  interessant  Maade  af  nærværende  Artikel, 
der  fortrinsvis  har  Forholdene  i  de  varmere  Egne  for  Øie. 

(Red.  Anm.) 

dækket  af  smaa  sorte  vingede  Myrer  (uden  Tvivl  Formica 
fuliginosa),  saa  at  man  kunde  tage  40—50  Stykker  ad 
Gangen  op  af  Vandet.  Mange  vare  endnu  levende,  andre 
døde,  de  vare  altsaa  ikke  skyllede  sammen  af  Vandet, 
men  faldne  i  det  der  paa  Stedet.  Samme  Aften  bleve 
store  Masser  af  Formica  fuliginosa  sete  i  Ziiricher- 
søen  og  fra  Schondorf  i  Wiirtemberg  fortælles,  at  samme 
Aften  trak  skylignende  Sværme  (efter  Beskrivelsen  af 
Myrmica  rubra)  mellem  Kl.  3—4  gjennem  Egnen; 
noget  lignende  blev  berettet  om  den  samme  Dag  fra 
Solothurn,  Freiburg,  Dubendorf  og  Gelterkindern  i  Basel- 
land,  hvorved  det  er  værd  at  lægge  Mærke  til,  at  alle 
Sværmene  fløi  mod  Syd.  De  sidste  store  Sværme  (af  M. 
rubra)  saae  vi  den  11te  August  paa  Toppen  af  Uetli- 
bjerget.  Lignende  Optrin  forefalde  hvert  Aar,  men  ikke 
i  det  Omfang;  det  afhænger  for  en  stor  Deel  af  Veir- 
liget.  Indtræffer  der  smukt  Veir  paa  den  Tid,  da  de 
vingede  Myrer  forlade  deres  Pupesvøb,  ville  de  alle  sam- 
tidigt forlade  deres  Reder  og  saaledes  danne  disse  uhyre 
store  skyagtige  Sværme,  men  er  Veiret  ugunstigt,  for- 
deles de  paa  en  længere  Tid  og  falde  derfor  ikke  saa 
stærkt  i  Øinene.  Det  samme  er  Tilfældet  med  Olden- 
borrerne;  indtræffer  der  efter  en  vaad  Aprilmaaned  pludse- 
ligt smukt  Maiveir,  ville  de,  i  Oldenborreaarene,  pludselig 
træde  op  i  store  Masser  og  forsvinde  igjen  efter  kort 
Tids  Forløb;  have  vi  derimod  en  regnfuld  Maimaaned, 
fordeles  deres  Fremkomst  paa  et  længere  Tidsrum,  og  de 
komme  da  ikke  til  at  danne  saa  talrige  Skarer.  De  store 
Myresværme  i  August  1847  berettige  os  derfor  ingen- 
lunde til  at  antage,  at  der  i  dette  Aar  har  været  en 
usædvanlig  stor  Mængde  Myrer,  men  gjorde  det  kun  ret 
indlysende    for  Alle    og   Enhver,    hvor   talrigt  Myrefolket 

maa  være,  naar  det  kan  udsende  saadanne  Myriader  af 
vingede  Inseliter,  hvoraf  ethvert  Par  igjen  kan  grundlægge 
en  ny  Stat,  og  det  maa  herved  ikke  oversees,  at  disse 
vingede  Myrer  kun  udgjøre  den  langt  mindre  Deel  af 
Familien,  og  at  et  langt  større  Antal  af  vingeløse  Individer 
bliver  tilbage  i  Rederne. 

Disse  Dyr  ere  ikke  alene  saa  hyppige  her  i  Schweitzes 
Lavlande,  men  nogle  Arter  findes  meget  høit  op  i  Alperne 
(indtil  8000  Fod  over  Havet),  ligesom  de  ogsaa  findes 
høit  oppe  mod  Nord  (i  Lapland  f.  Ex.  13  Arter).  I  de 
varme  Lande  ere  de  rigtignok  endnu  meget  hyppigere, 
og  de  optræde  der  i  mangfoldigere  Former  end  hos  os; 
de  have  altsaa  hjemme  paa  hele  Jorden  og  høre  overalt 
til  de  hyppigste  Dyr,  og  det  samme  Forhold  fandt  mærke- 
ligt nok  ogsaa  Sted  i  Fortiden.  Vi  kjende  allerede  83 
uddøde  Myre- Arter  fra  Tertiærtiden,  uagtet  kun  2  Steder 
(Oeningen  og  Uadobøj)  hidtil  ere  nøiere  undersøgte;  disse 
Dyr  have  derfor  til  alle  Tider  været  et  meget  betydnings- 
fuldt Led  af  de  smaa  leddede  Dyrs  Verden ,  og  de  maae 
spille  en  særdeles  vigtig  Rolle  i  Naturens  Oekonomi.  I 
Naturen  er  der  en  idelig  Bevægelse,  en  uafbrudt  Skabelse 
og  Død,  og  mange  Dyreformer  af  forskjellige  Klasser 
have  faaet  det  Hverv  at  ødelægge  og  fjerne  de  døde 
Legemer  for  derved  at  forberede  det  organiske  Stofs 
Anvendelse  til  nye  Dannelser.  Ogsaa  Myrerne  have  faaet 
denne  Opgave,  de  bearbeide  og  tilintetgjøre  med  en  Flid, 
der  er  bleven  til  et  Ordsprog,  Plante-  og  Dyrerigets 
Produkter.  Om  deres  Hoved-Virksomhed  end  altsaa  er 
en  ødelæggende,  har  den  dog  tillige  en  opløsende  og 
opryddende  og  derved  nye  Dannelser  forberedende  Karak- 
teer, og  den  er  derfor  af  den  største  Betydning  for 
Naturens    hele    Husholdning.      Forresten    er    der    megen 

Skade,  for  hvilken  man  har  megen  Uret  i  at  give  Myrerne 
Skylden,  f.  Ex.  naar  man  hos  os  paastaaer,  at  de  gjøre 
Skade  paa  Træfrugter  og  derfor  søger  at  holde  dem  borte 
fra  Træerne  *).  Vore  Arter  gjøre  kun  Skade  paa  Træerne, 
naar  de  bygge  deres  Reder  mellem  Rødderne,  og  de 
gaae  kun  paa  Træerne  og  Planterne  overhoved  for  at 
samle  Blomsterhonning  og  opsøge  Bladlus,  hvis  søde 
Saft  de  slikke.  Ind  i  vore  Huse  trænge  de  sjelden,  og 
den  Skade  de  anrette  der  er  virkelig  ikke  stor;  men  i 
varme  Lande  forholder  det  sig  anderledes,  der  findes 
Myrearter,  som  ikke  alene  gjøre  stor  Skade  paa  de 
dyrkede  Planter,  men  ogsaa  i  uhyre  Masser  trænge  ind  i 
Menneskenes  Boliger  og  derved  blive  til  en  skrækkelig 
Landeplage.  En  af  disse  Arter  havde  jeg  ifjor  Leilighed 
til  at  lære  at  kjende  paa  Madera.  I  Begyndelsen  for- 
aarsagede  den  mig  mange  Fortrædeligheder  ved  de  Øde- 
læggelser, som  den  anrettede  i  min  Bolig,  men  senere 
var  den  mig  til  megen  Fornøielse,  da  jeg  begyndte  at 
iagttage  dens  Husholdning. 

Af  Madera-Myren  (Oecophthora  pusilla)  **) 
gives  der  Hanner,  Hunner  og  2  forskjellige  kjønsløse 
Former.    Den  ene  (Fig.  3)  har  et  paafaldende  stort  Hoved,  der 


*)  Heri  har  Forfatteren  vel  ikke  aldeles  Ret;  gjøre  Myrerne  end  ikke 
megen  Skade  i  den  antydede  Retning,  saa  gjøre  de  dog  nogen. 

(Red.  Anm.) 
**)  Her  er  det  ikke  Stedet  at  gjengive  Heers  udførlige  Beskrivelse  af 
denne  nye  Slægt  og  Art;  det  maa  være  nok  at  anføre,  at  den 
hører  til  Myrmicidernes  (Stikmyrernes)  Gruppe  og  er  nærmest 
beslægtet  med  Atta,  »Nærbeslægtede  Arter  ere  Myrmica  omni- 
vora  L.,  der  er  udbredt  over  det  tropiske  Amerika,  optræder 
som  Landeplage  i  Ægypten  og  i  den  senere  Tid  har  udbredt  sig 
til  nordligere  Egne,  hvor  den  baade  i  Kasan  og  London  skal  an- 
rette stor  Skade  i  Boligerne,  M.  nana  i  Syd-Amerika  og  Atta 
megacephala  Latr.  fra  Isle  de  France,  der  som  Art  er  for- 
skjelUg  fra  en  i  Haverne  i  Piemont  forekommende  Art,  som 
Losana  har  givet  det  samme  Navn«.  (O.  H.) 

er  større  end  hele  den  øvrige  Krop  og  giver  det  lille 
Dyr  et  høist besynderligt  Udseende;  hos  den  anden  (Fig.  4) er 
Hovedet  meget  mindre  og  næsten  kuglerundt.  De  smaa- 
hovede  danne  den  arbeidende  Klasse  i  Myrefamihen  og 


rig.  1.     Hunnen.    Fig.  2.     Hannen.     Fig.  3.     Soldat.    Fig.  3".    En  Soldat  i  Færd  med 

at   sønderbide   et  Stykke  Kjød.       Fig.  4.     Arbeidet       Alle  Figurerne    ere   forstorrede 

omtrent  7  Gange. 

udgjøie  Befolkningens  Hovedmasse;  vi  ville  derfor  kalde 
dem  Arbeiderne.  De  storhovede  udgjøre  derimod 
neppe  Vioo  af  hele  Befolkningen  og  tjene  tildeels  til  at 
forsvare  Boligen,  hvorfor  vi  ogsaa  ville  hædre  dem  frem- 
for de  andre  ved  at  kalde  dem  Soldaterne.  I  endnu 
mindre  Antal  ere  Hunnerne  (Fig.  1)  tilstede;  de  ere  ikke 
allene  meget  større  end  Arbeiderne,  men  udmærke  sig  tillige 
ved  deres  glasklare  Vinger  og  glindsende  brune  Farve. 
Hannerne  (Fig.  2)  ere  ikke  meget  større  end  Arbeiderne  og 
af  en  kulsort  Farve.  Hos  denne  Myreart  bestaaer  Familien 
altsaa  af  4  Slags  Individer,  hver  med  sit  eiendommelige 

Udseende;  denne  Myrestat  har  altsaa  en  høiere  Uddannelse 
end  hos  vore  Arter,  hvor  der  kun  forekommer  een  kjøns- 
løs  Form,  de  almindeUge  vingeløse  Myrer. 

Husmyren  lever  i  meget  talrige  Selskaber  under 
Stene  i  Jorden,  men  ogsaa  under  Træbark  og  mellem 
Husenes  Væge.  Ligesom  andre  i  Jorden  boende  Myrer 
benytte  de  Stenene  som  Tag;  deres  Boliger  gaae  temme- 
lig dybt  ned  i  Jorden  og  ere  afdeelte  i  en  stor  Mængde 
Kamre  og  Gange;  de  have  flere  Indgange,  som  under- 
tiden ere  dækkede  og  løbe  hen  under  Stenene  i  Form  af 
Jordrør;  ikke  sjelden  anlægge  de  deres  Reder  i  de  foran 
Vinduerne  og  paa  Altanerne  staaende  Blomsterpotter. 
Man  finder  dem  paa  hele  Sydsiden  af  Øen  Madera,  indtil 
en  Høide  af  c.  loOO  Fod  over  Havet,  i  usigelig  Mængde, 
især  paa  varme  solaabne  Steder.  Af  10  Stene,  som  man 
vender  om  paa  saadanne  Steder,  fmdes  vel  denne  Myre 
under  de  otte.  I  Byen  Funch  al  er  der  neppe  et  Hus, 
som  ikke  huser  Millioner  af  disse  Smaadyr,  der  gaae  lige 
op  i  de  øverste  Etager,  komme  frem  i  hele  Skarer  af 
Revnerne  i  Væggene  og  Gulvet  og  i  formelige  regel- 
mæssige Kolonner  gjennemvandre  Værelserne  i  alle  Ret- 
ninger. De  krybe  opad  Bordbenene,  langs  med  Kanterne, 
op  paa  Bordene,  ind  i  Komoder,  Kister  o.  s.  v. ,  og  da 
de  ere  yderst  smaa,  kunne  de  trænge  ind  gjennem  de 
raindste  Ridser  og  Huller.  Om  man  end  dræber  dem  i 
tusindevis,  iagttager  man  ikke  nogen  Formindskelse  af 
dem;  de  erstattes  ved  nye  fremrykkende  Hære.  Kun 
efter  meget  heftige  Regnskyl,  hvorved  det  strømmevis 
nedfaldende  Vand  trængte  ind  imellem  Væggene  paa  vort 
Hus,  iagttoge  vi  nogen  Aftagen,  hvilket  vi  troede  at  kunne 
forklare  os  derved,  at  en  stor  Mængde  af  dem  var 
druknet.      Forresten    fandt  jeg    denne    Myre    ikke    alene 

paa  Madera,  men  ogsaa  i  Sevilla  midt  i  Byen  i  Værelserne 
i  vort  Hotel. 

Dette  lille  Dyr  holder  sig  ikke  til  noget  bestemt 
Fødemiddel;  i  Husene  angriber  det  alle  opbevarede  Føde- 
midler, især  de  søde,  Sukker,  Honning,.  Syrup,  Syltetøi, 
men  ogsaa  alleslags  friske  kjødfulde  F'rugter.  Lader  man 
en  Anona,  en  Citron  eller  en  Apelsin  ligge  paa  Bordet, 
og  der  blot  er  den  mindste  Aabning  paa  Skallen,  kan 
man  være  sikker  paa,  at  den  i  Løbet  af  en  Time  vil  være 
fuld  af  Myrer,  der  gaae  fra  og  til  i  hele  Skarer.  Er  der 
derimod  ingen  Aabning  i  Skallen,  saa  er  Frugten  i  Sikker- 
hed; det  vilde  rigtignok  være  en  let  Sag  for  Myren  at 
gjennembide  den  læderagtige  Skal,  men  de  flygtige  Olier, 
der  ere  tilstede  i  den  i  saa  rigelig  Mængde,  synes  at  be- 
skytte den,  thi  disse  Olier  virke  som  bekjendt  insekt- 
fordrivende.  Dog  synes  de  at  foretrække  Kjød  for  Plante- 
stoffer og  opsøge  begjærligt  raat  og  kogt  Kjød,  men 
efterstræbe  ogsaa  Insekter.  Jeg  havde  megen  Uleilighed 
med  at  beskytte  mine  Insektsamlinger  imod  dem;  i  Be- 
gyndelsen trængte  mange  af  dem  ind  i  Æskerne  og 
mine  møisommeligt  indsamlede  Skatte  bleve  ynkeligt  lem- 
læstede af  dem,  indtil  jeg  fandt  paa  Midler  til  at  be- 
skytte dem.  Men  de  oplede  ikke  blot  døde  Fnsekter,  de 
angribe  ogsaa  de  levende.  Det  er  meget  pudsigt  at  see, 
hvordan  disse  smaabitte  Dyr  fange  Fluer.  Sætter  en 
Flue  sig  i  Nærheden  af  en  Myre  paa  Bordtæppet,  springer 
Myren  strax  løs  paa  Fluen  og  griber  den  ved  det  ene 
Been.  Fluen  søger  at  befrie  sig  fra  sin  Fjende  og  at 
komme  bort,  men  Myren  har  klamret  sig  fast  med  sine 
Fødder  til  Teppet  og  holder  den  fast  med  sine  Tænger 
(Kindbakker),  indtil  andre  Myrer  komme  den  til  Hjælp,  og 
saa  er  det  ude  med  Fluen.    Det  gaaer  især  meget  hurtigt, 

naar  der  er  Soldater  i  Nærheden,  da  disse  springe  løs  paa 
Fluen  ligesom  Katte  og  strax  gnave  Vinger  og  Been  af 
den,  saa  at  den  med  Lethed  kan  blive  baaren  bort  af 
Arbeiderne.  Soldaterne^  angribe  imidlertid  aldrig  først,  de 
ere  meget  feigere  end  Arbeiderne  og  slippe  ikke  sjelden 
Fluen,  naar  den  gjør  meget  heftige  Bevægelser  for  at 
ryste  sin  Angriber  af  sig;  det  har  jeg  derimod  aldrig 
seet  en  Arbeider  gjøre.  Undertiden  formaae  de  ikke  at 
holde  Fluen  tilbage,  f.  Ex.  dersom  den  sidder  paa  en 
glat  Væg  eller  paa  et  glat  Bord,  men  derfor  give  de  ikke 
slip  med  deres  Tænger,  men  blive  hængende  ved  Fluens 
Been,  naar  den  flyver  bort.  Naar  den  saa  sætter  sig 
igjen,  søger  Myren  at  holde  den  fast  og  at  faae  Bugt 
med  den  ved  tililende  Kameraters  Hjælp.  Jeg  spærrede 
ofte  Fluer  og  Myrer  sammen  i  et  Glas  for  at  iagttage 
Kampen  imellem  dem,  og  jeg  har  ofte  havt  Leilighed  til 
at  overbevise  mig  om,  med  hvilken  overordenUg  Haard- 
nakkethed  Arbeiderne  forfulgte  de  omtumlende  Fluer,  og 
at  forvisse  mig  om,  at  et  saa  uanseligt  vingeløst  Dyr 
kunde  overvælde  et  c.  100  Gange  større  vinget  Insekt. 
General  Hardwicke  fortæller,  at  i  Indien  ere  Myrerne 
Termiternes  værste  Fjender,  og  det  er  ligeledes  bekjendt 
om  de  brasilianske,  at  de  rense  Husene  fra  disse  farlige 
Gjæster.  Jeg  har  ogsaa  selv  flere  Gange  havt  Leilighed 
til  at  bemærke,  med  hvilken  Iver  vor  lille  Myre  faldt 
over  Termiterne  Jeg  havde  skaffet  mig  en  stor  Mængde 
Termiter  og  anbragt  dem  tilligemed  det  Træ,  hvori  de 
leve,  i  en  BHkæske  med  Laag,  men  gjennem  en  lille 
Revne  vidste  Myrerne  at  komme  ind  i  Æsken  og  inden 
2  Timers  Forløb  vrimlede  den  af  Myrer,  som  næsten 
havde  ombragt  alle  Termiterne,  hvis  Antal  dog  beløb  sig 
til  et  Par  hundrede  Stykker.     Endnu  mærkeligere  er  det, 

at  selv  Faarekyllingerne  ikke  kunne  staae  sig  for  dem. 
Jeg  havde  i  en  Æske  et  halvt  Dusin  Stykker  af  den 
paa  Madera  saa  hyppige  kapske  Faarekylling  (Gry Hus 
capen  s  is)  for  at  iagttage  dens  Levemaade,  og  paa  hvad 
Maade  den  frembragte  sin  iVlusik.  Til  min  Forbauselse 
blev  jeg  snart  vaer,  at  hele  Skarer  af  Myrer  krøb  ind  i 
den  med  smaa  Aabninger  forsynede  Æske  og  angrebe 
Faarekyllingerne.  Disse  hoppede  uroligt  omkring  i  Æsken, 
bede  ogsaa  hele  Masser  af  Arbeidere  ihjel,  saa  at  Bunden 
i  Æsken  var  ganske  skjult  af  de  sønderbidte  Stumper, 
men  tilsidst  maatte  de  dog  bukke  under  for  deres  Fjenders 
Masse  og  bleve  fortærede  fuldstændigt  med  Undtagelse 
af  de  hornagtige  Dele.  Hvor  vilde  man  ikke  blive  for- 
bauset,  naar  man  saae  Dyr  saa  store  som  en  Mus  gjøre 
Jagt  paa  Elefanter  og  overmande  dem,  og  dog  er  Faare- 
kyllingen  endnu  større  i  Forhold  til  Myren  end  Ele- 
fanten til  Musen.  At  de  leve  i  en  bestandig  Krig  med 
Fluerne  og  andre  besværlige  Husbeboere,  kan  man  da 
egenlig  kun  rose  dem  for,  men  de  angribe  ogsaa  nyttige 
Insekter.  Udenfor  mit  Værelse  paa  en  Altan  havde  jeg 
opstillet  en  Caktus  med  Cocheniller  for  at  lære  disse 
besynderlige  Dyrs  Forvandling  nærmere  at  kjende,  men 
snart  indfandt  Myrerne  sig  ogsaa  her  og  opaad  lidt  efter 
lidt  alle  Cochenillerne.  Dette  er  en  Kjendsgjerning,  som 
det  er  værd  at  lægge  Mærke  til,  da  vor  Myre  maa  gjøre 
stor  Skade  paa  Cochenille-Avlen,  som  i  de  sidste  Aar  er 
bleven  af  stor  Betydning  for  de  kanariske  Øer;  i  det 
mindste  saae  jeg  den  meget  hyppig  i  Cochenillehaverne , 
hvor  man  burde  udrydde  den  paa  enhver  mulig  Maade. 
Rovdyrene  pleie  ellers  at  skaane  deres  egen  Art,  men 
mærkeligt  nok  er  dette  ikke  Tilfældet  med  vor  Myre.  I 
det  Haab  at  lære   dens  Husholdning  nærmere   at  kjende, 

bragte  jeg  4  vingede  Hunner,  2  Soldater  og  6  Arbeidere 
i  et  tilproppet  Glas  med  en  Aabning  i  Proppen,  netop 
stor  nok  til  at  Arbeiderne  kunde  gaae  ud  og  ind,  men 
ikke  de  større  Soldater  og  Hunner,  som  derfor  vare  nødte 
til  at  blive  i  Glasset,  hvori  der  ogsaa  var  lagt  tilstrækkelig 
Føde  til  dem;  men  snart  kom  nogle  fremmede  Arbeidere 
ind  i  Glasset,  og  de  gave  sig  efter  nogen  Tids  Forløb  i  Lav 
med  Hunnerne  og  trak  omkring  med  dem  ved  Vingerne. 
Da  man  angiver,  at  Arbeiderne  rive  Vingerne  af  Hunnerne, 
for  at  de  ikke  skulle  flygte  ud  af  Rederne,  troede  jeg  i 
Begyndelsen  at  kunne  forklare  mig  det  paa  denne  Maade. 
iVlen  Hunnerne  bleve  ogsaa  trukne  nogle  Dage  omkring 
ved  Følehornene  og  Benene,  og  endelig  fandt  jeg  Hovederne 
afrevne  og  Arbeiderne  beskjæftigede  med  at  rive  dem 
aldeles  itu  og  bære  de  enkelte  Stykker  ud  af  Boligen. 
Mærkeligt  nok  forsvarede  Hunnerne  sig  aldeles  ikke, 
hvilket  dog  vilde  have  været  let  for  dem  paa  Grund  af 
deres  betydeligere  Størrelse  og  stærkere  Tænger,  men 
udholdt  alle  disse  Angreb  med  den  største  og  ubegribe- 
ligste Resignation.  Ja  hvad  mere  var,  endogsaaa  Sol- 
daterne bleve  angrebne,  og  en  af  dem  blev  dræbt;  nogle 
Arbeidere  gjorde  sig  megen  Umage  for  at  bære  Hovedet 
bort  og  bringe  det  ud  af  den  lille  Aabning  i  Proppen , 
men  det  vilde  ikke  gaae.  Selv  Individer  af  deres  egen 
Art  blive  altsaa  ombragte  og  opædte,  naar  de  findes 
under  saadanne  Forhold,  at  de  ikke  længere  kunne  gjøre 
nogen  JNytte,  saaledes  som  det  var  Tilfældet  med  de  i 
Glasset  indespærrede  Individer.  Ikke  sjelden  saae  jeg,  at 
saarede  */    Myrer   bleve    baarne    bort    af  Arbeidsmyrerne , 


')    Men  ogsaa  tilsyneladende  sunde  Individer  blive  undertiden  baarne 
bort  paa  denne  Maade,    og   det    samme    fortæller  Ren  g  ger    om 

som  toge  dem  med  Tængerne  om  Baglivets  Stilk.  Jeg 
tænltte  mig,  at  de  bar  dem  tilbage  til  lieden  for  at  pieie 
dem,  ligesom  de  jo  behandle  deres  Lnger  med  den  største 
Omhu,  men  den  ovenfor  omtalte  barbariske  Adfærd  gjør 
det  maaskee  mere  sandsynligt,  at  de  blive  baarne  hjem 
til  Boligen  for  at  ædes  op,  naar  de  ikke  længere  ere  i 
Stand  til  at  arbeide.  Ber  hos  Myrerne  gaaer  Alting  ud 
paa  den  alleromhyggeligste  Benyttelse  af  Stoffet,  og  dette 
gaaer  saavidt,  at  de  ikke  skaane  deres  egen  Art,  ja  ikke 
engang  deres  egne  Paarørende,  naar  den  ikke  længere 
kan  opfylde  sin  Bestemmelse.  Paa  Grund  af  denne 
Myrernes  slemme  Vane  er  det  meget  paafaldende,  at 
man  træffer  nogle  fremmede  Dyrearter  i  deres  Keder. 
Snegle,  Orme,  Larver  o.  desl.  finder  man  rigtignok  sjelden 
under  de  samme  Stene,- en  enkelt  Gang  et  Tusindbeen 
(Julus),  som  kun  bliver  angrebet,  naap  Reden  bUver  for- 
styrret, i  hvilket  Tilfælde  alle  Myrearter  med  stort  Raseri 
kaste  sig  over  fremmede  Dyr,  som  om  de  ansaae  dem 
for  Aarsagen  til  det  dem  tilstødte  Uheld;  Tusindbenene 
søge  da  ved  heftige  Slangebugtninger  at  befrie  sig  for  de 
sig  ved  dem  hængende  Myrer.  Men  som  egenlige  Myre- 
venner optræde  en  Skjoldlus  og  en  besynderlig  lille 
Bille  (Cossyphodes  Wollastonii),  der  ikke  forekommer 
noget  andet  Sted.     Jeg  fandt  den  først  i  en  Myretue  paa 


Isau-Myren  (Oecodoma  cephalotes'  i  Paraguay:  »Man  seer«, 
siger  han,  »meget  ofte  en  Arbeider  vende  hjem  belæsset  med  en 
anden,  og  det  er  ikke  Fanger  fra  en  anden  Rede,  men  de  tilhøre 
den  samme  Husstand,  thi  den,  der  bærer  den  anden,  er  ofte 
mindre  end  denne.  Tillige  har  jeg  ogsaa  oftere  bemærket,  at  af 
2  Myrer,  der  vendte  hjem,  tog  den  ene  den  anden  og  bar  den^ 
naar  man  saa  tager  denne  Byrde  fra  den  og  sætter  dem  paa 
Jorden,  vandre  de  begge  ganske  rolig  hjemadtil  ad  samme  Vei«. 
Noget  lignende  iagttager  man  ogsaa  hos  vore  Myrer.         (O.  H.) 

Landet,  senere  paa  vort  Værelses  Altan,  hvor  en  Myre- 
familie  havde  sat  sig  fast  i  en  med  Diosma  album  be- 
plantet Balle;  jeg  saae  der  flere  Exemplarer  af  den  til 
forskjellige  Tider  ved  Indgangen  til  Reden.  Hvorfor  denne 
ganske  eiendommeligt  byggede  lille  Bille  lever  i  disse 
Myrefamilier,  formaaer  jeg  ikke  at  angive.  Man  kjender 
nu  allerede  et  stort  Antal  Smaabiller,  som  forekomme  i 
Myretuer  hos  os;  nogle  f.  Ex.  Køllebillen*)  blive  formelig 
pleiede  af  Myrerne,  og  jeg  har  overbevist  mig  om,  at 
naar  man  forstyrrer  Boligen,  blive  de  baarne  ned  i  de 
dybere  Dele  af  Reden  med  samme  Omhu  og  Iver.  som 
Puperne;  andre  blive  vel  kun  taalte  uden  at  spille  nogen 
Rolle  i  Myrernes  Husholdning.  Med  den  ovenfor  omtalte 
Bille  synes  det  Første  at  være  Tilfældet. 

For  at  see,  hvordan  vore  Myrer  bare  sig  ad  ved 
Arbeidet,  satte  jeg,  et  lille  Trækar  i  en  Vandskaal  og  førte 
derfra  en  Traad  gjennem  Luften  til  en  Liste  paa  Væggen 
et  Par  Fod  derfra  og  derfra  nok  en  Traad  til  Jorden; 
denne  løb  altsaa  lodret,  den  anden  vandret.  Snart  gik 
Myrerne  henad  den  vandrette  Traad  til  Karret  i  Vandet, 
hvori  jeg  havde  lagt  et  Stykke  Kjød.  Saasnart  de  havde 
opdaget  det,  toge  de  det  under  Behandling,  og  efter  kort 
Tids  Forløb  strømmede  hele  Masser  til,  i  Begyndelsen 
kun  Arbeidere,  senere  enkelte  Soldater  i  Følge  med  dem. 
Soldaterne  skjar  Kjødet  i  smaa  Stykker,  hvorved  de  trak 
Bagkroppen  til  sig  og  gav  den  en  næsten  lodret  Stilling 
ligesom  Hovedet;  derved  fik  de  et  høist  besynderligt  Ud- 
seende, da  man  ovenfra  kun  saae  Mellemkroppen  og 
Issen  af  Hovedet  **).  Med  de  store  øxeformige  Tænger  blev 
Kjødet  skaaret  i  ganske  smaa  Stumper,   medens   det  blev 


*)  See  dette  Tidsskrift,  3die  Bd.  p.  222.      **)  See  p.  312.  Fig.  3'. 

fastholdt  med  begge  Forbenene.  Arbejderne  toge  disse 
ituskaarne  Stumper  mellem  Tængerne  og  bar  dem  bort. 
Hele  Rækker  gik  bort  henad  den  vandrette  Traad,  og 
hver  havde  sin  Stump  i  Munden,  men  denne  Transport 
blev  alene  besørget  af  Arbeiderne,  jeg  saae  aldrig  en 
Soldat  bære  noget  bort;  vel  gik  undertiden  en  eller  anden 
tilbage  over  Traaden,  men  altid  uden  at  tage  noget  med 
sig.  Snart  opdagede  Myrerne  den  lodrette  Traad  og 
fandt  ud,  at  de  kunde  lettere  komme  ned  paa  Gulvet  ad 
den  end  nedad  Væggen,  og  fra  nu  af  gik  hele  Toget  altid 
nedad  denne  lodrette  Traad  og  ned  paa  Gulvet  og  derfra 
hen  til  et  Hjørne,  hvor  de  forsvandt  gjennem  et  lille  Hul 
i  Væggen.  Fra  Karret  i  Vandet  gik  de  altsaa  først  henad 
den  vandrette  Traad  til  Væggen,  hvor  de  maatte  op  over 
en  Liste  for  at  komme  til  den  lodrette  Traad,  der  førte 
ned  til  Gulvet.  Traaden  var  altid  tæt  besat  med  Myrer, 
hvoraf  de,  der  vare  belæssede  med  Kjødsmuler,  stege 
nedad,  de  andre  opad,  og  det  altid  ordnede  i  Rækker 
saaledes,  at  de  op-  eller  nedstigende  Rækker  ikke  vare 
hinanden  iveien.  Ofte  satte  jeg  Myrer,  som  jeg  havde 
hentet  i  et  andet  Værelse,  i  Karret  i  Vandet,  og  de  fandt 
rigtignok  ogsaa  snart  Traaden,  der  førte  hen  til  Væggen, 
men  der  spredte  de  sig  saa  til  alle  Sider,  hvorimod  de 
andre  uopholdelig  løb  hen  til  den  lodrette  Traad.  Dette 
forskaffede  mig  et  Middel  til  at  erfare,  om  der  i  mit 
Værelse  kom  Myrer  fra  forskjellige  Reder  eller  ikke.  Det 
viste  sig  da,  at  alle  de  Myrer,  som  besøgte  Karret  i 
Vandet  og  hentede  Føde  der,  hørte  til  een  Familie  og 
ligeledes  alle  de,  der  indfandt  sig  paa  det  Bord,  hvorpaa 
Karret  stod,  men  at  derimod  de,  der  ødelagde  Frugterne 
i  Vindueskarmen  maatte  høre  til  en  anden  Rede.  Deraf 
troer  jeg  dog  ikke,    at  man  tør    drage  den  Slutning,  at 

en  Myrefamilie,  som  har  kastet  sig  over  en  eller  anden 
Gjenstand,  udelukker  andre  fra  at  faae  Deel  i  den;  i  det 
mindste  har  jeg  aldrig  seet,  at  de  bekæmpede  hinanden, 
hvad  vel  ellers  ikke  vilde  kunne  udeblive.  Sandsynligvis 
bliver  ethvert  opdaget  Fødemiddel  betragtet  som  Fælles- 
gods,  og  Enhver  faaer  saameget  deraf,  som  den  kan 
bringe  bort;  men  har  en  Rede  engang  ganske  bemægtiget 
sig  en  Gjenstand,  er  det  vel  rimeligt  at  de  andre  holde 
sig  borte  derfra  og  overlade  det  til  den  alene.  Herved 
maa  man  ogsaa  tage  Hensyn  til,  at  Myrerne  aabenbart 
have  en  Slags  Meddelelsesevne;  thi  opdager  en  enkelt 
Arbeider  et  eller  andet  Fødemiddel,  varer  det  ikke  længe, 
inden  der  viser  sig  en  heel  Flok  Arbeidere  for  at  tage 
det  under  Behandling.  Vi  kunne  ikke  forklare  os  dette 
anderledes,  end  at  den  speidende  Arbeider  er  vendt  til- 
bage til  Reden  og  har  hentet  sine  Kamerater  der.  Som 
Følge  deraf  er  det  i  Reglen  Myrer  fra  den  samme  Rede, 
der  komme  til  at  deeltage  i  det  samme  Arbeide. 

At  Myrerne  have  Hukommelse,  har  Huber  allerede 
vist,  og  den  følgende  Iagttagelse  turde  vel  ogsaa  tale 
derfor;  en  af  mine  Husfæller  havde  i  sit  Værelse  gjort 
en  lignende  Indretning  som  den  ovenfor  beskrevne,  blot 
med  den  Forskjel,  at  der  fra  Midten  af  den  flere  Fod 
lange  vandrette  Traad  blev  trukket  en  anden  kort  Traad 
til  Væggen  tæt  derved.  Myrerne  valgte  snart  den  sidste 
Vei,  gik  altsaa  fra  Karret  i  Vandet  indtil  midt  paa  den 
vandrette  Traad  og  derfra  henad  den  under  en  ret  Vinkel 
afgaaende  Traad  til  Væggen.  Men  nogen  Tid  efter  blev 
denne  taget  bort;  i  Begyndelsen  bleve  alle  Myrerne 
pludselig  staaende  stille,  netop  paa  det  Sted,  hvor  Side- 
traaden  før  var  fæstet,  og  vilde  ikke  løbe  videre  henad 
den  vandrette  Traad ;  de  havde  altsaa  ganske  nøie  mærket 

sig,  hvor  Sidetraaden  begyndte,  uagtet  dette  Sted  slet 
ikke  var  mærket  paa  nogen  Maade;  først  efter  at  de  i 
længere  Tid  havde  løbet  uroligt  frem  og  tilbage,  forsøgte 
de  at  komme  videre  henad  Traaden  og  vandt  saaledes 
hen  til  Væggen,  hvor  de  forsamlede  sig  i  en  Klump, 
fordi  de  derfra  først  maattte  søge  sig  en  Vei.  Maaskee 
kan  den  her  meddeelte  Kjendsgjerning  dog  ogsaa  forklares 
ved  Myrernes  Sporsands;  Hunden  »sporer«  som  bekjendt 
den  Vei,  som  dens  Herre  fulgte,  i  meget  lange  Stræk- 
niDgér,  og  Myren  besidder  maaskee  en  lignende  fin  Spor- 
sands,  ved  Hjælp  af  hvilken  den  med  Sikkerhed  finder 
de  Veie  igjen,  som  den  eengang  har  gaaet. 

Som  ovenfor  bemærket  bleve  de  større  Kjødstykker, 
som  laae  i  Karret,  paa  selve  Stedet  pillede  i  temmelig 
store  Stumper,  som  en  enkelt  Arbeider  dog  formaaede 
at  bære  bort;  paa  lignende  Maade  bleve  ogsua  Faare- 
kyllinger  og  større  Insekter  behandlede,  men  døde  Huer, 
som  bleve  lagte  i  Karret,  bleve  ikke  sønderdelte,  men 
baarne  hele  bort.  Forat  lære  disse  Smaadyrs  Styrke  at 
kjende,  bandt  jeg  med  en  Traad  2,  3  eller  4  Stuefluer 
sammen,  og  selv  dette  Bundt  af  4  Fluer  slæble  de  først 
i  Veiret  opad  det  lodret  opstigende  Stykke  Træ,  hvortil 
den.  vandrette  Traad  var  fæstet,  saa  henad  denne  og 
tilsidst  til  Hullet  i  Væggen.  Her  først  bleve  Fluerne 
skaarne  itu,  fordi  Hullet  var  for  lille  til  at  de  kunde 
bringes  hele  derigjennem.  Denne  Fluernes  Transport 
over  den  gjennem  Luften  spændte  Traad  var  yderst 
pudsig  at  see  paa;  en  enkelt  Flue  blev  undertiden  kun 
bortslæbt  af  2  Myrer,  men  ved  Knipper  paa  4  Fluer  vare 
6 — 12  Arbeidere  beskjæftigede.  Flere  havde  taget  fat 
med  deres  Tænger  forpaa  og  trak,  gaaende  baglænds,  i 
Knippet,  medens  de  andre  havde  taget  fat  paa  den  anden 

Side  og  skuppede  det  fremad  i  lige  Retning,  idet  de 
selv  gik  ligefrem  og  holdt  sig  fast  ved  Traaden  med 
deres  Been.  Flytningen  gik  altid  stødvis;  paa  hvert  Ryk 
fulgte  en  kortere  eller  længere  Hviletid.  Det  samme 
skeer  jo  ogsaa,  naar  vi  skulle  skubbe  en  stor  Byrde 
fremad;  ere  flere  Mand  om  det,  bevirker  man  ved  et 
Opraab  (Aa  —  hoi!),  at  alle  tage  fat  paa  een  Gang,  saa 
at  de  anvendte  Kræfter  komme  til  at  virke  samtidigt. 
Hos  Myrerne  var  en  lignende  Samvirkning  af  Kræfterne 
umiskjendelig;  de  bageste  stødte  til  paa  samme  Tid  som 
de  forreste  trak,  og  de  gave  igjen  samtidigt  efter  og. 
hvilede  et  Øieblik ;  men  paa  hvad  Maade  denne  Overeens- 
stemmelse  i  deres  Handlemaade  blev  bragt  tilveie,  var 
jeg  ikke  i  Stand  til  at  udfinde.  Det  meest  paafaldende 
var,  at  undertiden  slap  de  alle  paa  een  nær,  som  holdt 
hele  Byrden  i  Ligevægt;  her  maa  der  altsaa  igjen  have 
været  Overeensstemmelse  mellem  dem,  thi  aldrig  faldt 
en  Flue  til  Jorden;  der  var  altid  En,  der  holdt  fast; 
havde  de  alle  givet  Slip  paa  samme  Tid,  maatte  Byrden 
naturligvis  være  faldet  ned.  Denne  hele  Byrde  blev  alene 
fastholdt  med  Tængerne ,  med  Benene  klamrede  Myrerne 
sig  derimod  fast  til  Traaden;  en  eneste  lille  bitte  Myre 
formaaede  altsaa,  hængende  ved  en  Traad,  at  holde  paa 
4  Fluer!  Hvilken  uhyre  Muskelkraft  forudsætter  ikke  dette 
i  Tængerne  og  Benene! 

Medens  Arbeiderne  vare  beskjæftigede  paa  denne 
Maade  med  at  flytte  Byrder,  lode  de  sig  ikke  let  forstyrre 
i  Arbeidet,  hvorimod  de  ellers  flygte  hurtigt  bort,  naar 
man  foruroliger  dem;  løfter  man  f.  Ex.  en  Frugt,  der  er 
fuld  af  Myrer,  i  Veiret  eller  ryster  den,  saa  skynde  de 
sig  bort  saa  hurtigt  som  muligt,  men  vende  ikke  tilbage 
til  Reden,  skjule  sig  kun  i  Revner  eller  under  en  anden 

Gjenstand  i  Nærheden,  og  naar  Faren  er  forbi,  komme 
de  frem  igjen  og  tage  fat  paa  Arbeidet.  Ved  saadanne 
Leiligheder  kan  man  overbevise  sig  om,  at  de  ikke  see 
langt.  Fratager  man  en  Myre  den  Bid,  som  den  bærer, 
vil  den  lede  om  den  i  nogen  Tid,  idet  den  løber  rask 
frem  og  tilbage  i  Zigzag,  men  af  og  til  staaer  stille  og 
vender  Hovedet  iveiret.  Har  man  nu  lagt  den  nogle 
Tommer  derfra,  vil  den  ikke  gaae  lige  løs  paa  den, 
hvilket  vilde  være  Tilfældet,  hvis  den  kmide  see  den; 
men  den  løber  omkring  i  forskjellige  Retninger,  og  først 
naar  den  er  kommet  den  nær  paa  1  Tomme,  springer 
den  løs  paa  den  og  synes  altsaa  nu  at  have  seet  den. 
Undersøge  vi  denne  Myres  Øie,  ville  vi  finde,  at  det  som 
hos  Myrerne  overhoved  er  simplere  bygget  end  hos  de 
fleste  andre  Insekter  og  kun  bestaaer  af  et  mindre  Anlal 
Smaaøine. 

For  at  see,  om  Myrerne  forsøge  paa  at  komme  bort 
over  Vand,  ophævede  jeg  oftere  den  ved  Traaden  bevirkede 
Forbindelse  mellem  Karret  i  Vandet  og  Væggen,  saa  at 
Myrerne  i  Karret  vare  aldeles  afskaarne;  havde  der  nu 
dannet  sig  en  Hinde  paa  Vandet  —  hvilket  altid  var  Til- 
fældet, naar  det  havde  staaet  i  nogen  Tid,  og  et  tyndt 
Tæppe  havde  dannet  sig  af  det  fine  Støv,  der  faldt  ned 
fra  Luften,  —  søgte  de  at  løbe  bort  hen  over  den,  og 
nogle  af  dem  kom  ganske  godt  derfra,  da  Hinden  for- 
maaede  at  bære  dem,  men  andre  gik  igjennem  og 
druknede.  Derimod  har  jeg  aldrig  seet,  at  de  styrtede 
sig  i  en  saadan  Mængde  i  Vandet,  at  deres  Lig  dannede 
en  Bro,  hvilket  man  fortæller  om  andre  Myrearter,  som 
paa  denne  Maade  komme  til  de  i  Vandet  anbragte ,  med 
Fødemidler  fyldte  Kar. 

Nat  og  Dag  fortsætte  disse  Smaadyr  deres  Arbeide 
paa  samme  Maade;  om  jeg  saae  til  dem  om  Dagen,  om 
Natten  eller  tidlig  om  Morgenen,  altid  saae  man  den 
samme  travle  Virksomhed.  De  synes  derfor  ikke  at  holde 
nogen  bestemt  Hviletid,  i  det  mindste  ikke  nogen,  der  er 
bundet  til  Dagstidernes  Skifte.  Det  samme  er  ogsaa  Til- 
fældet med  vore  fleste  indenlandske  Myrer,  om  hvilke 
allerede  PUnius  fortæller,  at  de  arbeide  i  Maaneskin;  men 
de  holde  Vintersøvn,  hvilket  derimod  ikke  er  Tilfældet 
ved  Myrerne  i  de  varme  Lande  og  heller  ikke  med  dem 
paa  Madera;  der  forekommer  ogsaa  her  en  af  vore  Arter 
(F.  fusca),  og  den  er  ogsaa  i  Virksomhed  hele  Vinteren 
igjennem.  Husmyren  paa  Madera  skal  vise  sig  omtrent 
hele  Aaret  igjennem;  Hannerne  og  Hunnerne  komme  for- 
modenlig frem  mod  Slutningen  af  Sommeren.  Af  de 
førstnævnte  kunde  jeg  kun  finde  et  eneste  Exemplar, 
hvorimod  jeg  fandt  Hunner  i  mange  Reder  lige  tilNyaar; 
i  de  fleste  fandt  jeg  rigtignok  ingen,  formodenlig  fordi  de 
opholdt  sig  i  de  dybere  Dele  af  Reden.  Hunnerne  lægge 
smaabitte  hvide  Æg,  hvoraf  der  fremkommer  smaa  hvide 
Orme;  Puperne  ligge  frit  og  ere  ikke  indesluttede  i 
Svøb  som  hos  vore  almindelige  Myrer  (Formica)  (de 
saakaldte  »Myreæg«).  Af  Soldater  træffer  man  forholdsvis 
flere  i  Rederne  end  i  det  frie,  og  de  synes  derfor  for- 
trinsvis at  blive  anvendte  til  at  arbeide  i  Reden  og  for- 
svare den,  hvorimod  Arbeiderne  skaffe  Fødemidlerne  til- 
veie  og  sørge  for  Ynglen;  det  er  idetmindste  dem,  som 
bære  Puperne  bort,  naar  Reden  forstyrres.  At  Soldaterne 
dog  ogsaa  drage  ud  med  Arbeiderne  og  hjelpe  dem  med 
at  bearbeide  de  fundne  Skatte,  er  omtalt  i  det  fore- 
gaaende.  Lacordaire  fortæller  om  T r æ k m y r e n  (O e c o- 
doma   cep halotes)    i  Brasilien,    at  Soldaterne    ledsage 

Flokkene  uden  at  blande  sig  i  Armeens  Gros.  Man  seer 
dem  tage  Plads  ved  Siden  af  Kolonnen,  marschere  fremad, 
igjen  rende  tilbage  til  deres  forrige  Plads,  standse  et  Øieblik 
for  at  see  Toget  defilere  forbi ,  løbe  hastigt  frem  og  tilbage, 
især  naar  der  er  noget  i  Veien  og  deres  Hjælp  behøves. 
Ja  de  skulle  endog  ofte  stige  op  paa  Træerne  i  Nær- 
heden af  iVlarschrouten ,  stille  sig  paa  Bladenes  Rand  og 
fra  dette  ophøiede  Punkt  betragte  deres  Troppers  Marsch. 
Hos  vor  Madera-xMyre  spille  Soldaterne  ikke  saa  frem- 
ragende en  Rolle,  men  marschere  altid  afsted  i  samme 
Række  og  Geled  som  Arbeiderne. 

Alt  hvad  vi  hidtil  have  fortalt,  gjælder  kun  om  een 
Myreart,  nemlig  Oecophtora  pusilla,  »Husmyren  paa 
Madera«.  Men  der  gives  i  de  varme  Lande  en  heel 
Mængde  Arter,  som  have  en  lignende  Levemaade  og  der- 
ved komme  i  fjendtlig  Berøring  med  Mennesket.  I  Bra- 
silien er  dette  Tilfældet  i  den  Grad,  at  Indbyggerne  kalde 
Myrerne  for  Brasiliens  Dronninger,  fordi  de  udøve  den 
største  Magt  i  Landet*).  En  af  de  største  og  farligste 
Arter,    som  er  udbredt    over  hele    det  tropiske  Amerika, 


*)  I  intet  andet  Land  findes  der  paa  den  andeii  Side  saa  mange  og 
saa  store  Pattedyr  (Bæltedyr,  Myreslugere)  og  Fugle,  hvis  Hoved- 
føde  bestaaer  af  Myrer,  som  netop  i  Brasilien.  Ogsaa  har  man 
udhævet,  at  de  Insekter,  som  andensteds  spille  saa  stor  en 
Rolle  ved  at  ødelægge  skadelige  Insekter  eller  bortskaffe  døde 
dyriske  Stoffer  (f.  Ex.  Løbebiller  og  Aadselgravere).  i  BrasiUen 
ere  meget  tilbagetrængte,  og  at  denne  Deel  af  Naturens  Politi 
næsten  ganske  er  overladt  Myrerne.  De  brasilianske  Myrer  optræde 
ogsaa  med  en  til  deres  store  Artsantal  svarende  Rigdom  paa 
Former  og  Forskjellighed  i  Levemaade;  nogle  bygge  saaledes 
deres  Rede  paa  Stammerne  af  Jord  og  Blade  eller  af  Blade  og 
Spindevæv,  en  Art  bygger  sin  Rede  af  tørret  Heste-  og  Muldyr- 
gødning mellem  Rørene,  andre  skulle  leve  eenligt  (ikke  i  Sel- 
skaber) og  jage  andre  Insekter  paa  en  Maade,  der  minder  om 
Edderkopperne  o.  s.  v.  (R-  A.) 

saavel  Fastlandet  som  Øerne  (f.  Ex.  Cuba),  er  den  ovenfor 
omtalte  Træk- Myre.  Hunnen  er  større  end  vor  Honningbi, 
Arbeideren  omtrent  dobbelt  saa  stor  som  vor  røde  Skov- 
myre. Den  lever  i  meget  talrige  Familier  i  Jorden ,  hvor 
den  undertiden  graver  sine  Boliger  indtil  9  Fods  Dybde. 
Den  trækker  om  i  store  ordnede  Skarer  og  afblader  paa 
disse  Tog  ofte  i  kort  Tid  Træer  og  liuske;  Rengger 
fortæller  om  Isau- Myren,  som  jeg  ikke  antager  for  at 
være  forskjellig  fra  den,  at  i  en  eneste  Nat  kunde  nogle 
Reders  Millioner  af  Beboere  fuldstændig  ødelægge  hele 
Plantager  af  Manioc,  Mais,  Batater,  Meloner,  Haveurter 
o.  s.  V.  Efter  hurtigt  at  have  besteget  de  Planter,  som 
de  ville  plyndre,  sætte  de  sig  paa  Kanten  af  Bladet  og 
udskjære  med  deres  Tænger  et  Stykke  saa  stort  som  en 
SklHing,  hvilket  de  saa  strax  bære  hjem.  Hvis  det  falder 
til  Jorden,  inden  de  kunne  gribe  det,  hvilket  ofte  hænder, 
give  de  sig  øiebhkkelig  til  Arbeidet  igjen  uden  at  gaae  ned 
efter  det  nedfaldne  Stykke.  Man  hører  vel  paastaae,  at 
de  med  Villie  kaste  disse  Stykker  ned  paa  Jorden,  for  at 
spare  sig  selv  og  deres  Medarbeidere  den  Uleilighed  at 
bære  dem  ned,  men  delte  er  ingenlunde  Tilfældet,  thi 
heller  ikke  de  Myrer,  der  komme  fra  Reden,  agte  paa 
disse  Bladstykker,  hvormed  Jorden  er  tæt  besaaet,  men 
Enhver  afbider  sig  sit  Stykke  af  et  Blad ,  der  endnu 
sidder  paa  Planten.  Efter  disse  Meddelelser  af  den  nøi- 
agtige  Iagttager  Rengger  maa  man  berigtige  de  tidligere 
Angivelser,  at  Træk-Myrerne  gjennembed  Træernes  Blade 
ved  Stilken  og  lod  dem  falde  paa  Jorden,  hvor  deres 
Kamerater  skulde  staae  rede  til  at  gnave  de  nedfaldne 
Blade  itu  og  bære  dem  bort*).     Afbladningen   bliver  ofte 


*)  Herved  maa  dog  bemærkes,    at  af  vor  berømte  Landsmand,    Dr. 
Lunds  Iagttagelser  (Lettre  sur  les  habitudes  de  quelques  fourmis 

besørget  saa  hurtigt,  at  Træer,  som  om  Aftenen  stode  i 
deres  hele  Bladpragt,  næste  Morgen  see  ud  som  Ris- 
koste,  ja  Lund  fortæller,  at  han  har  seet  et  Træ  blive 
afbladet  paa  mindre  end  en  Time.  Dr.  Delaroux  for- 
tæller om  en  lignende  Art,  som  1  Ny-Spanien  (Mexiko) 
undertiden  paa  een  Nat  berøvede  en  Have  dens  hele 
Blomsterpragt.  En  af  hans  Bekjendte  havde  anlagt  et 
meget  smukt  Vinbjerg,  men  efter  3  Aars  Forløb  kom 
Myrerne,  og  paa  een  Nat  var  det  berøvet  alle  sine  Blade 
og  forvandlet  til  en  Ørken.  Trækmyren  opholder  sig  i 
Reglen  i  det  frie,  men  undertiden  trænger  den  i  ordnede 
Skarer  som  en  stor  Armee  ind  i  Flusene  og  gjør  der 
Jagt  paa  Fluer,  Edderkopper,  Kakerlaker  og  alt  Slags 
Utøi  *).  Hvor  nyttig  denne  deres  Virksomhed  end  er, 
blive  de  dog  derved  saa  besværlige,  al  man  ofte  bliver 
nødt  til  at  forlade  sin  Bolig  i  nogen  Tid.  Naar  disse 
Myrer  sværme,  blive  Hunnerne  fangede  i  store  Masser  og 
deres  afskaarne  Bagkrop   stegt   i  Smør  og   anseet  for  en 


du  Bresil)  synes  det  at  fremgaae,  at  naar  de  omtalte  Myrer  an- 
gribe et  enestaaende  Træ,  overbide  de  viriielig  Bladstilkene  og  lade 
Bladene  falde  til  Jorden,  hvor  de  skjæres  itu  og  bæres  bort  af 
deres  Kamerater,  men  at  naar  de  arbeide  i  tæt  Krat,  hvor 
Bladene  ikke  vilde  kunne  naae  ned  til  Jorden,  og  altsaa  gaae 
tabt  for  dem,  udskjære  de  blot  et  Stykke  og  lade  sig  selv  falde 
ned  dermed  for  at  sikkre  sig  det.  Disse  vandrende  Bladstykker, 
der  skjule  Myrerne,  som  bære  dem  hjem  for  at  anvende  dem  i 
deres  underjordiske  Redebygning,  afgive  et  mærkeligt  Skuespil. 

(Red.  Anm.) 
*)  Expeditionernes  Tid  falder  ifølge  Lund  i  den  tørre,  paa  Insekter 
fattige  Tid,  da  disse  uhyre  Myrestater  ikke  i  deres  nærmeste 
Omgivelser  flnde  Fode  nok,  men  maae  foretage  store  Røvertog  for 
at  kunne  bestaae,  og  paa  disse  Røvertog  medtage  de  da  alle  de 
Insekter,  de  træffe  paa.  Lund  har  engang  fulgt  en  saadan  Myre- 
hær paa  dens  Tog  i  5  Dage;  de  ledsages  ogsaa  af  talrige  myre- 
ædende  Fugle,  som  anrette  store  Ødelæggelser  iblandt  dem. 

Red.  Anm. 

Lækkerbidsken.  Nydt  raa,  siger  R engger,  ligner  den  i 
Smagen  en  Hasselnød,  og  naar  man  rister  den  lidt  eller 
hælder  lidt  Syriip  paa  den ,  smager  den  som  ristede  og 
oversukkrede  Mandler.  Trækmyren  angriber  derimod  ikke 
Mennesker,  saaledes  som  Tilfældet  er  med  nogle  andre 
amerikanske  Arter.  Dr.  Delaroux  fortæller  om  en  lille 
giilrød  Art,  hvis  heftige  Bid  foraarsager  Betændelse  og 
er  meget  farlig  for  smaa  Børn.  Hans  eget  20  Maaneder 
gamle  Barn  vækkede  ham  engang  midt  om  INatten  ved 
heftige  Skrig,  og  da  han  saae  efter,  hvad  det  var,  var 
det  bedækket  med  en  Mængde  Myrer,  der  havde  bidt 
det  saa  heftigt,  at  det  om  Morgenen  var  aldeles  bedækket 
med  Blærer  og  i  48  Timer  laae  i  en  heftig  Feber.  Den 
samme  Art  var  ogsaa  slem  ved  Kyllingerne,  og  i  visse 
Egne  var  det  derfor  meget  vanskeligt  at  holde  Høns. 
Endnu  farligere  ere  dog  efter  Dr.  Delaroux  nogle  Skov- 
myrer; i  Aaret  1834,  fortæller  han,  blev  en  ung  Mand  af 
anseet  Familie,  som  vilde  hvile  ud  under  et  Træ  paa 
Veien  fra  Tampico  til  Mexiko,  overfaldet  og  fuldstændig 
opædt  af  Myrer,  saa  at  man  Dagen  efter  kun  fandt  hans 
Skelet  og  hans  Klæder.  Et  lignende  Tilfælde  fortæller 
han  fra  1838,  ja  han  selv  var  nær  engang  blevet  et  Offer 
for  disse  Dyr;  i  en  Skov  ved  Tuxpan  lænede  han  sig 
nogle  Minuter  til  en  Træstamme,  men  paa  eengang  blev 
han  bidt  saa  heftig  paa  hele  sit  Legeme,  at  han  vilde 
være  bukket  under  for  den  voldsomme  Smerte,  naar  ikke 
2  Jagtfæller  vare  komne  til  og  havde  trukket  Klæderne  af 
ham  og  saaledes  befriet  ham  for  hans  Fjender.  Ogsaa  i 
Paraguay  forekommer  en  Art  Odontomachus,  hvis  Op- 
træden sætter  Beboerne  i  den  største  Angst;  R engger 
beretter,  at  den  pludseUg  viser  sig  i  store  Skarer  og  an- 
griber   Mennesker    og   Dyr;    Faarekyllinger ,    Edderkopper 

og  Græshopper  blive  strax  revne  i  Stykker  af  dem.  Jeg 
har  seet  Mus,  siger  Dr.  R engger,  der  vare  bedækkede 
af  disse  Insekter,  og  som  Angsten  drev  ud  af  deres 
Huller,  Museunger,  som  bleve  opædte  af  dem  i  deres 
Reder,  Øgler  ja  endog  Slanger,  der  flygtede  for  dem;  de 
overfalde  sovende  Mennesker  og  begnave  dem,  indtil  de 
vaagne  af  Smerte.  Dr.  R engger  saae  en  drukken  Mulat, 
paa  hvem  disse  Dyr,  tildeels  i  Renggers  Nærværelse, 
aldeles  bortaad  Øienbrynene  og  Øienhaarene  og  afgnavede 
Ansigtshuden  indtil  det  blodige  Kjød.  To  af  hans  Syge 
bleve  overfaldne  i  Sengen  af  disse  Dyr,  og  en  af  dem 
døde  snart  efter,  tildeels  rigtignok  af  Forskrækkelse  derover. 
I  det  tropiske  Afrika  forekommer  der  ligeledes 
nogle  Myrearter,  som  ere  yderst  besværlige  for  Mennesket. 
De  nøiagtigste  Efterretninger  derom  skylde  viHr.  S  av  age, 
og  de  dreie  sig  om  V an d.re- Myren  (the  driver-ant, 
Anommaarcens),  der  findes  i  Vest- Afrikas  Kyststræk- 
ninger. Det  er  en  lille  sort  Myre  med  meget  skarpe 
og  spidse  Tænger,  og  de  Kjønsløse  optræde  ogsaa  her 
under  2  Former,  en  mindre  (Arbeiderne)  og  en  større 
(Soldaterne).  De  have  ikke  faste  Boliger,  men  søge  Ly  i 
flade  Hulninger  under  Trærødder,  fremragende  Klipper 
o.  s.  V.,  hvor  de  finde  Skygge.  Da  de  lodrette  Sol- 
straaler  dræbe  dem,  trække  de  kun  om  paa  skyfulde 
Dage  og  om  Natten ;  overrasker  Solen  dem  under  deres 
Arbeide,  bygge  de  over  Stien  en  Hvælving  af  Jord,  sammen- 
limet med  deres  Spyt;  ellers  danne  Soldaterne  en  Hvælving 
over  Stien  til  Beskyttelse  for  Arbeiderne.  Blive  deres  Boliger 
oversvømmede  i  Regntiden,  danne  de  en  rund  Masse,  hvori 
Yngelen  og  de  Svagere  ere  anbragte  i  Midten,  de  stærkere 
udvendig,  og  svømme  saaledes  omkring,  indtil  de  komme  paa 
det  Tørre.    Kommer  et  bredt  Vand  dem  i  Veien,  danne  de 


332 

en  Kjede  tvers  over  Vandet,  idet  den  ene  tager  fat  i  den 
anden,  og  de  andre  gaae  da  over  paa  dem  ligesom  paa 
en  Bro.  Det  Samme  fortæller  man  ogsaa  om  Trækmyren. 
S.  Merian  fortæller,  at  det  gaaer  saaledes  til:  den  første 
sætter  sig  paa  et  Stykke  Træ  og  bider  sig  fast  deri,  den 
anden  griber  fat  i  den  første,  den  tredie  i  den  anden 
o.  s.  V.,  og  den  saaledes  dannede  Kjede  lader  sig  nu  af 
Vinden  eller  Strømmen  føre  over  til  den  anden  Side,  og 
naar  den  sidste  i  Kjeden  har  naaet  derover,  begynde  da 
flere  Tusinde  Arbeidere  deres  Overgang  over  Broen. 
Vandre-Myren  danner  ofte  lignende  Kjeder  fra  Træernes 
Grene  til  Jorden;  deres  Føde  bestaaer  især  i  Kjød,  og 
de  dræbe  store  Dyr,  selv  Kæmpeslangen*)  (Python 
nat  alensis)  er  udsat  for  deres  Anfald.  De  rette  deres 
første  Angreb  mod  Dyrets  Øine  og  overvælde  det  ved 
deres  uhyre  Mængde,  naar  det  lykkes  dem  at  overrumple 
det.  [)e  trænge  ofte  ind  i  Husene  om  Natten,  og  en 
almindelig  Flugt  af  Rotter,  Mus,  Øgler,  Kakerlaker  og 
andet  Utøi  melder  da  deres  Ankomst,  og  man  er  da  nødt 
til  at  flygte  op  af  sin  Seng  og  ud  i  det  frie. 

Blandt  de  indiske  Arter  nævnes  Formica  inde- 
fessa  som  Ødelægger  af  Huse;  af  Lieutenant  Sykes's 
interessante  Iagttagelser  om  denne  Art  ville  vi  fremhæve 
følgende:  Et  med  søde  Sager  besat  Bord  blev  sat  med 
Foden  i  et  Kar  med  Vand,  og  her  blev  heldt  Terpentin- 
olie ovenpaa  Vandet,  saa  at  det  var  Myrerne  umuligt  at 
komme  til  Bordbenet.  Men  Bordet  stod  saa  nær  ved 
Væggen,  at  de  større  Myrer  kunde  naae  Bordet  med 
Forbenene   ved   at    holde    sig  fast    til  Væggen    med  Bag- 


*)  Om    Myrer   i   Afrika,    see   Livingstones    Reise    (Wøldikes    Over- 
sættelse) I,  p.  369,  II.  p.  42,  156 

(Red.  Anm.) 

benene  og  saaledes  komme  op  paa  Bordet.  Det  blev 
derfor  rykket  længere  bort,  men  Myrerne  gik  saa  en  halv 
Alen  høiere  op  paa  Væggen  end  Bordets  Plan  og  sprang 
derfra  over  paa  Bordet  uden  nogensinde  at  springe  feil 
og  falde  ned  paa  Jorden  mellem  Bordet  og  Væggen. 

I  Ny-Holland  frygter  man  især  2  Eciton- Arter  (E. 
gulosum  og  forficatum)  paa  Grund  af  deres  Dyppig- 
hed  og  heftige  Bid.  De  udmærke  sig  ved  deres  lange 
Og  lige  Tænger. 

Anmærkning  til  S.  312. 

Sammenligne  vi  disse  4  Sæt  Individer,  som  danne 
Myrestaten  hos  denne  Art,  ville  vi  finde,  at  Hannen  af- 
viger aldeles  fra  de  andre  ved  Hovedets  Form,  hvorimod 
Hunnen,  Soldaten  og  Arbeideren  staae  hinanden  nærmere 
ved  Munddelenes  og  Benenes  Form  og  det  samme  Antal 
Bagkropsringe ;  dog  afvige  Arbeiderne  ikke  alene  fra 
Hunnerne  ved  deres  meget  ringere  Størrelse,  men  ogsaa 
ved  deres  glatte  Hoved  og  savtandede  Kindbakker,  ved  en 
anden  Bygning  af  Brystet,  der  hænger  sammen  med  at 
Vingerne  mangle,  og  endelig  ved  det  andet  Led  i  Bag- 
kroppens Stilk.  I  Henseende  til  Størrelsen  og  Kind- 
bakkernes Form  og  det  stribede  Hoved  danner  Soldaten 
en  Mellemform  mellem  Hunnen  og  Arbeideren,  men  paa 
den  anden  Side  afviger  den  igjen  saa  meget  fra  dem 
begge  ved  sit  overordenlig  store,  næsten  hjerteformige 
Hoved  og  ved  Formen  af  Mellemryggen  og  faaer  derved 
et  ganske  eiendommeligt  Udseende.  Disse  Former  ere 
aldeles  skarpt  adskilte,  og  blandt  de  utallige  Stykker,  som 
jeg  har  seet  af  denne  Myre,  har  jeg  aldrig  truffet  en 
Mellemform  mellem  en  Arbeider  og  en  Soldat.  Af  Atta 
capitata,    som  jeg   har  iagttaget  i  stor  Mængde  baade 

ved  Sevilla,  ved  Guadalqvivir  og  paa  mange  andre  Steder 
i  Spanien,  forekommer  der  ogsaa  baade  Arbeidere  med 
smaa  Hoveder  og  Soldater  med  store,  men  tillige  alle 
Overgangsformer  mellem  begge.  At  Soldaterne  ikke  ere 
Slaver,  røvede  fra  andre  Reder  (hvilket  Forhold  som  be- 
kjendt  forekommer  hos  Amazon- Myrerne),  kan  man  deels  see 
af  deres  konstante  Forekomst  baade  som  Puper  og  fuld- 
komne Dyr  i  Oikofthorernes  Reder,  hvorimod  de  aldrig 
findes  for  sig  alene,  deels  deraf,  at  de  i  alle  væsen- 
lige Dele  (Munddele,  Been,  Følehorn)  stemme  med 
Arbeiderne  og  Hunnerne  2  saa  skarpt  adskilte  Former 
af  kjønsløse  Myrer  ere  endnu  ikke  blevne  iagttagne  hos 
nogen  anden  Art,  men  der  synes  dog  at  forekomme  et 
lignende  Forhold  hos  mange  Arter  i  sydUgere  Lande,  kun 
er  det  i  Almindelighed  ikke  bleven  opfattet  rigtigt.  Baade 
hos  den  ovennævnte  Atta-Art  og  hos  de  i  det  foregaaende 
omtalte  Træk-  og  Vandre -Myrer  findes  der  2  saa- 
danne  Former,  som  man  ikke  bør  betragte  blot  som 
Varieteter,  men  som  Former,  der  hver  have  faaet  sin 
særlige  Stilling  i  Mvrernes  Husholdning.  Men  ogsaa  hos 
flere  af  vore  Myrer  finder  man  ved  opmærksom  Be- 
tragtning 2  Arbeiderformer ,  f.  Ex.  hos  F.  herculanea 
og  pubescens,  men  Forskjellighederne  ere  ikke  saa 
iøinefaldende  som  ved  de  ovenfor  nævnte  Arter.  Det 
samme  finder  Sted  hos  Honningbien,  hvor  der  i  den 
samme  Stok  findes  mindre  og  noget  større  Arbeidere,  af 
hvilke  hine,  efter  Huber,  sørge  for  Yngelen,  disse  der- 
imod avle  Vox. 

Nu  for  Tiden  antager  man  i  Almindelighed,  at  de 
kjønsløse  Individer,  som  findes  hos  alle  Insekter,  der  leve 
selskabeligt  i  større  Familier,  ere  Hunner,  som  ikke  ere 
komne  til  fuld  Udvikhng,  og  man  blev  især  ledet  til 
denne   Anskuelse    ved    Ligheden    mefiem    Arbeiderne    og 

Hunnerne  (Dronningerne)  og  ved  den  mærkelige  Om- 
stændighed, at  der  i  visse  Tilfælde  kan  opdrages  Hunner 
af  Arbeideræg  *).  Men  hos  Myrerne  er  Forskjellen  mellem 
Arbeiderne  og  Hannerne  meget  betydelig,  ikke  alene  ere 
Hunnerne  her  meget  større  og  have  Vinger,  men  de 
have  tillige  en  ganske  anden  Bygning  af  Bryststykket,  og 
det  forekommer  mig  derfor  aldeles  ubegribeligt,  at  alene 
en  forskjellig  Føde  skulde  kunne  frembringe  saa  for- 
skjelligartede  Individer,  og  at  det  altsaa  skulde  være 
aldeles  afhængigt  af  Arbeiderne,  om  der  skulde  udvikle 
sig  en  Hun  eller  en  Arbeider  af  et  Æg.  Endnu  vanske- 
ligere bliver  denne  Forklaring  ved  den  anden  kjønsløse 
Form,  der  er  saa  forskjellig  baade  fra  Arbeideren  og  fra 
Hunnen.  Vi  maatte  da  antage,  at  Arbeiderne  kjendte  et 
Middel  til  at  opdrage  en  Arbeider  af  det  ene  Æg  og  en 
Soldat  af  det  andet,  og  det  forekommer  mig  meget 
usandsynligt.  Vi  ere  vel  altsaa  nødte  til  at  tilskrive  For- 
skjellen mellem  Hunnen,  Arbeideren  og  Soldaten  ikke  til 
Myrernes  Opdragelseskunst,  men  til  en  oprindelig  For- 
skjellighed,  der  ikke  alene  er  Hunnerne  og  Hannerne, 
men  ogsaa  Arbeiderne  og  Soldaterne  medfødt.  Derfor 
turde  vel  ogsaa  den  Omstændighed  tale,  at  man  allerede 
har  fundet  Mellemformer  mellem  Arbeidere  og  Hanner, 
hos  hvilke  den  ene  halve  Side  var  aldeles  mandlig,  den 
anden  som  hos  en  Arbeider,  aldeles  som  ved  de  ikke 
sjeldne  tvekjønnede  Insekter,  hvor  den  ene  Halvdeel  er 
mandlig,  den  anden  kvindelig.  Vare  de  kjønsløse  Myrer 
uudviklede  Hunner,  kunde  der  ikke  forekomme  saadanne 
Mellemformer,  men  der  maatte  oftere  forekomme  Overgangs- 
former  mellem  de  Kjønsløse  og  Hunnerne,   men  dette  er 


*)  See  dette  Tidsskrift,  2den  Rælike,  1ste  Bd.  p.  165  og  følgende. 

ikke  Tilfældet.  Jeg  veed  nok,  at  man  kan  indvende  mod 
denne  Mening,  at  der  i  Dyreriget  kun  findes  2  Slags 
Individer,  Hanner  og  Hunner,  til  hvilke  alle  Afvigelser 
kunne  føres  tilbage,  men  jeg  skal  dog  erindre  om  For- 
holdet ved  Generationsskiftet,  en  Forplantningsform ,  der 
jo  ogsaa  er  repræsenteret  blandt  Insekterne  f.  Ex.  hos 
Bladlusene,  og  at  der  her  findes  et  tredie  Slags  Individer, 
de  saakaldte  »Ammer«,  der  ere  aldeles  forskjellige  fra  de 
kjønnede.  iMed  dem  maae  vi  sammenligne  de  kjønsløse 
Myrer,  hvilke  dog  ere  forskjellige  fra  »Ammerne«  derved, 
at  de  ikke  som  disse  formaae  at  frembringe  nye  Individer. 

(O.  Heer). 

Den  af  Forfatteren  her  udtalte  Tvivl,  om  de  saakaldte 
»Arbeidere«  virkelig  ere  uudviklede  Hunner,  maa  forsvinde 
ligeoverfor  de  nyere  Undersøgelser,  der  have  paavist,  at 
»Arbejderne«  hos  Hvepsene,  Myrerne  og  Bierne  virke- 
lig besidde  Æggestokke,  ja  at  de  undertiden  indeholde 
Æg;  derimod  mangle  de  i  Reglen  de  til  Optagelsen  og 
Opbevaringen  af  det  mandlige  Befrugtningsstof  bestemte 
Dele,  som  findes  hos  de  virkelige  Insekthunner,  eller 
disse  Dele  ere  dog  aldeles  rudimentære;  der  finder  der- 
for ingen  Parring  Sted,  men  af  de  ubefrugtede  Arbeideræg 
kan  der  dog  udvikles  Fostre,  men  dette  bliver  da, 
mærkeligt  nok,  altid  en  Han  *).     Det  vil  være  vore  Læsere 


*)  Hos  de  almjndelige  Arbejdsbier  ere  Æggestokkene  tomme,  men 
hos  enkelte  kunne  de  indeholde  nogle  faa  Æg,  og  de  kunne  da 
—  uden  Parring  —  blive  Mødre  til  Droner.  Arbeidsmyrer 
med  Æg  i  Æggestokkene  ere  heller  ikke  sjeldne.  Derimod  ligne 
Mumiernes  og  Hvepsenes  Arbeidere  saa  ganske  Hunnerne  i  Hen- 
seende til  Bygningen  af  deres  Kjønsveie  og  Sædgjemmer,  at 
Leuckart  fra  det  anatomiske  Standpunkt  anseer  dem  for  at  være 
iigesaavel  i   Stand  til  at  parre   sig    og    befrugtes    som    de   ægte 


337 

bekjendt,  at  denne  Formering  ved  ubefrugtede  Æg  har 
faaet  Navn  af  »Parthenogenese«.  Det  lader  sig  endnu 
ikke  sige,  hvor  stort  et  Omraade  denne  Forplantnings- 
maade  har  i  Insektklassen,  men  det  er  dog  allerede  af- 
gjort, at  man  ikke  af  de  ovenfor  anførte  Tilfælde  tør 
slutte,  at  det  kun  er  Handyr,  der  kunne  fremkomme  paa 
denne  Maade.  Det  antages  for  vist,  at  der  er  Sommer- 
fugle,   der  kun   existere   som  Hunner,    der   altsaa    heller 

aldrig  parre  sig,  og  det  samme  antages  at  være  Tilfældet 

tf 
med  adskilhge  Arter  af  Bladlus  og  Skjoldlus,  medens 

der  af  andre  Arter  af  de  samme  2  Grupper  bevisligen 
findes  baade  Hanner  og  Hunner.  Man  har  derfor  op- 
kastet det  Spørgsmaal,  om  ikke  det  Forhold,  som  man 
hidtil  har  tydet  som  et  Generationsskifte  i  Ordets 
indskrænkede  Betydning,  at  nemlig  visse  Bladlusarter 
gjennem  flere  Generationer  føde  levende  Unger  uden 
Hanners  Mellemkomst,  men  at  der  dog  tilsidst,  inden 
Vinteren  udslukker  denne  Fremkomst  af  nye  Individer, 
fremtræder  virkelige  kjønnede  Individer,  Hanner  og  Hunner, 
hvis  befrugtede  Æg  overvintre  —  om  ikke  dette  Forhold, 
hvortil  vor  Forfatter  sigter  i  sine  Slutningsbemærkninger, 
maaskee  ogsaa  er  at  henføre  til  Parthenogenesen?  Denne 
vilde  altsaa  her  ikke  existere  alene  som  hos  Grannens 
Bladlus*)   eller  sideordnet  den  sædvanlige  Forplantning, 


Hunner.  Da  man  endnu  ikke  har  fundet  Sædvædske  i  deres 
Sædgjemme,  maa  man  dog  antage,  at  dette  alligevel  ikke 
skeer.  Arbeidshumlerne  lægge  ofte  Æg,  hvoraf  der  kun  frem- 
kommer Hanner;  ogsaa  Arbeidshvepsene  lægge  Æg,  men  hvad 
de  blive  til,  er  saavidt  vides,  endnu  ikke  iagttaget. 
*)  Den  mere  kyndige  Læser  af  Leuckarts  Undersøgelser  over 
disse  Forhold,  vil  dog  sige  sig  selv,  at  fordi  det  er  bevist,  at 
Grannens  Bladlus  forplanter  sig  flere  Aar  i  Rad  par- 
thenogenetisk,  er  dermed  dog  ikke   den  Mulighed  udelukket, 

28 

være  sig  nu  som  Regel  eller  som  Undtagelse,  som  hos 
(le  ovennævnte  Hymenopterer ,  men  skiftende  med  den 
ligesom  f.  Ex.  hos  Meduserne  den  kjønsløse  Formering 
ved  Kim  med  den  kjønslige  ved  befrugtede  Æg.  Hvad 
der  taler  derfor,  er  at  de  levendefødte  Bladlus  ikke  synes 
at  have  deres  Oprindelse  af  »Kim«,  men  af  virkelige  »Æg«. 
Forresten  har  den  Antagelse,  at  »Arbeiderne«  ere 
uudviklede  Hunner,  lidt  en  væsenlig  Indskrænkning  ved 
Le  spe  s'  Undersøgelser  over  Termiterne.  Vi  ville  maaskee 
ved  en  anden  Leilighed  meddele  vore  Læsere  en  Be- 
retning om  disse  mærkelige  Undersøgelser  for  derved  at 
supplere  en  anden  tidligere  Artikel  i  vort  Tidsskrift.  Her 
maa  det  være  nok  at  anføre ,  at  Lespés  har  paavist  de  rudi- 
mentære Æggestokke  og  Sædstokke  baade  hos  Arbeiderne 
og  Soldaterne  og  altsaa,  at  disse  deels  ere  uudviklede 
Hanner,  deels  uudviklede  Hunner. 

(Red.  Anm.) 


at  der  maaskee  med  flere  Aars  Mellemrum  ganske  regel- 
ma&ssigt  kan  fremkomme  kjønnede  Generationer  af  Hanner  og 
Hunner. 


Lavarterne. 

(Af  Cand.  theol.  J.  Branth). 


1  det  daglige  Liv  betegner  man  med  Navnet  Mos  en 
stor  Deel  lavere  Planter,  som  ere  meget  forskjellige. 
Nogle,  saaledes  som  det  Mos,  der  ofte  benyttes  til  Ind- 
pakning, eller  det,  som  voxer  paa  Straatage,  have  en 
Stængel,  tæt  besat  med  smaa  grønne  Blade  af  samme 
Farve  som  Træernes  og  de  høiere  Planters  Blade. 
Det  er  saadanne  Mosser,  som  Botanikeren  forbeholder 
dette  Navn.  Derimod  gives  der  en  Deel  andre,  som  let 
adskilles  fra  disse  ved  at  de  ikke  have  virkelige  Blade 
og  aldrig  ere  grønne,  men  gule,  graablaa  eller  hvidagtige ; 
disse  hedde  Lav  *)  eller  med  et  fremmed  Navn  Lichener 
(af  ^sixv^,  Udslet,  hvilken  Benævnelse  viser,  at  man  i  Old- 
tiden ikke  antog  dem  for  selvstændige  Planter,  men  for 
sygelige  Udsondringer).  En  af  de  hyppigste  og  meest 
iøinefaldende  af  denne  Afdeling  af  Planteriget  er  den 
gule  Skjoldlav  (Parmelia  parietina),  som  voxer  overalt  paa 
Træstammer,  gamle  fugtige  Plankeværker,  ogsaa  paa 
Stene.  Den  er  saa  udbredt,  at  man  neppe  forgjæves  vil 
lede  efter  den  paa  noget  ældre  fritstaaende  Træ,  hvis 
Stammer  ofte  ere  aldeles  bedækkede  deraf,  og  derved 
faae  denne  Lavs  guulgrønne  Farve;  dette  er  saaledes  Til- 
fældet i  Alleerne  omkring  Kjøbenhavn.  Seer  man  lidt 
nærmere  paa  den,    opdager  man  let,    at  den  paa  Lnder- 


♦)  Paa  Svensk  hedde  de  »Laf«,  Fleertal  »Lafvar«;  i  Analogi  hermed 
maalte  de  paa  Dansk  hedde  i  Fleertal  »Laver« ;  men  jeg  mindes 
ikke,  at  denne  Fieertalsform  er  brugt  af  nogen  dansk  Forfatter. 

fladen  er  hvid  og  besat  med  enkelte  Trævler,  medens 
der  paa  Overfladen  henimod  Midten  fordetmeste  findes 
nogle  runde  ophøiede  Skiver  af  Form  som  en  flad  Theekop. 
Dette  er  Frugterne;  vi  kunne  ikke  kalde  dem  Blomster, 
thi  Lavarterne  staae  langt  nede  i  de  blomsterløse  Planters 
Række,  og  med  det  blotte  Øie  kunne  vi  intet  see ,  der 
kunde  ligne  Frø.  Gjennemskære  vi  nu  lodret  Frugten 
med  Løvet,  hvorpaa  den  sidder,  enten  af  denne  eller  en 
lignende  Lav,  og  betragte  Snitfladen  nøie,  da  see  vi  øverst 
et  omtrent  en  fjerdedeel  Linie  tykt  Lag,  Frugtlaget,  hvor  vi 
endnu  ikke  kunne  opdage  noget  mærkeligt,  men  bringes 
pjg  j  en    lille   Deel    af   dette   Lag 

under  en  Forstørrelse    af  et 
)l  Par  hundrede   Gange,    viser 
det   sig  som  i  Fig.    1.     Her 
faae    vi    Øie    paa    Forplant- 

c 

ningskornene  eller  Sporerne, 

der    ikke     som     de     høiere 

d  Planters  Frø  indeholde  nogen 

ab  lange  traadformige  Celler,  som  om-  Klim  eller  Spire  I  dC  ligge  1 
t;ive    Sporegjemmerne.      s    Sporegjemmet. 

cSporerne    de  lyse  ere  umodne,    d  Hypo-  kølleformede    Celler,  SpOre- 

theciet,     et   tyndt   Lag,     hvorpaa    Spore-                                                        '  ^ 

gjemmerne  sidde.  gjemmemc ,    6—8    i    hvcr; 

de  lysere  Korn  ere  ikke  fuldt  udviklede.  Saa  smaa  Frugtens 
Dele  end  ere,  frembyde  de  dog  under  Mikroskopet  be- 
tydelige Forskjelligheder  hos  de  forskjellige  Arter,  medens 
de  hos  hver  Art  ere  uforanderlige  eller  kun  variere  inden- 
for snævre  Grændser,  og  derved  bhve  af  Vigtighed  for 
Arternes  Beskrivelse.  Sporegjemmerne  ere  oftest  kølle- 
formede, men  forekomme  ogsaa  cylindriske,  ovale  eller 
næsten  runde.  Antallet  af  Sporer  i  hvert  er  som  oftest 
6 — 8,  men  kan  ogsaa  være  1,  2,  4  eller  mange,  men 
aldrig  3  eller  5.     Deres  Størrelse   vexler    fra    j'^   Linie  i 

Længden   (hos  Pertusaria),    6aa   at  de  næsten  ere   synlige 
med  blotte  Øine,  til  ^^^^  Linie.      De   ere   1  Almindelighed 
f'g-  2.  farveløse  elier   have   et  lyst, 

gTftnUgi  Skjær,  men  fore- 
komme ogsaa  mørkegrønne, 
lysere  eller  mørkere  brune 
og  heelt  sorte.  De  kunne 
bestaa  af  1,  2,  4  eller  flere 
Celler.  Fig.  2  viser,  hvilken 
Mangfoldighed  og  tillige  hvil- 
ken    Symmetri     og     Regel- 

a  Sporen  hos  Cladonla,  Lecanoraog  Pertu-  mæSSighed,    der  findCS  i  diSSe 

saria.    b  Baeomyces.     c  Sphinctrina.     d  e  f  «             j    -         „KoimQVvn^flri        f?iia 

Forskjellige  Parmeliaarter.     gh  Verrucaria  »Or        Oei        UDeVæDneue        Iclie 

i  yngre    og   ældre    Tilstand,      ik    Arter   af  ,.         r^            i                        -n 

Leptogium.  usyuligc  Smaalcgemers  Form. 

Sporen,  hvis  Bestemmelse  det  er  at  formere  Planten, 
og  saaledes  har  samme  Funktion  som  de  høiere  Planters 
Frø,  ligner  i  sin  Bygning  og  første  Spiring  alligevel  mere 
Blomsterstøvet.  Ligesom  Indholdet  af  Støvkornet,  naar 
dette  falder  paa  det  klæbrige  Ar,  træder  ud  i  et  langt 
Rør,  som  trænger  ned  igjennem  Griffelen,  saaledes  gjennem- 
bryder  ogsaa  Sporens  Indhold  den  omsluttende  Hud  og 
forlænges  til  grenede  Traade.  I  disse  Traade  opstaae 
Tvervægge,  saa  at  de  afdeles  i  Celler;  paa  Traadene,  som 
man  kalder  Forkiim,  fremkomme  efter  nogen  Tids  Forløb 
runde  grønne  Celler,  som  ligne  de  grønne  Celler,  vi 
finde  i  Lichenernes  Løv. 

Det  vil  være  Tidsskriftets  Læsere  bekjendt,  at  man  i 
den  nyeste  Tid  har  forvisset  sig  ikke  alene  om  Befrugt- 
ningen hos  de  blomstrende  Planter,  men  ogsaa  hos  en 
Deel  af  de  blomsterløse,  navnlig  Algerne,  og  det  netop 
hos  nogle  af  de  lavest  staaende  Alger;  vi  komme  da  let 
til  at  spørge,    om  Dannelsen  eller  Spirekraften   af  de   be- 

skrevne  Sporer  hos  Lichenerne  er  afhængig  af  en  fore- 
gaaende  Befrugtning  o:  en  umiddelhar  Forbindelse  mellem  to 
adskilte  Individer  eller  Organer,  som  derved  danne  et  Organ, 
der  er  i  Stand  til  at  udvikle  nye  Individer  af  sig.  Svaret 
herpaa  maa  lyde  benægtende,  forsaavidt  som  man  ikke 
direkte  har  iagttaget  nogen  Befrugtningsproces;  men  man 
har  dog  hos  en  stor  Mængde  Lavarter  bemærket  eien- 
dommelige  Organer,  som  sandsynligvis  ere  bestemte  til  at 
spille  en  Rolle  ved  Befrugtningen.  Tage  vi  saaledes  den 
paa  Stammerne  af  Popler,  Pile  og  flere  Træer  almindeligt 
forekommende  Parmelia  ciliaris,  hvis  Løv  er  graat,  men 
befugtet  antager  en  grønlig  Farve,  finde  vi  meget  ofte 
paa  dens  Løv  flere  ophøiede  mørkebrune  Pletter  af  et 
Sandkorns  Størrelse.  Bringes  en  saadan  Plet  under 
Mikroskopet  efterat  være  knuust  eller  overskaaret,  seer 
man  at  den  indeholder  en  stor  Mængde  ovale,  næsten 
gjennemsigtige  Smaalegemer,  der  som  oftest  i  Vand  vise 
en  dirrende  Bevægelse.  De  kunne  kun  bemærkes  under 
en  Forstørrelse  af  flere  hundrede  Gange,  da  deres  Længde 
omtrent  beløber  sig  til  y^'^j^  indtil  ^^^  Linie  og  deres 
Brede  til  j^'^q  Linie.  Det  er  endnu  værd  at  bemærke, 
at  de  brune  Korn  forekomme  i  talrigst  Mængde  paa  saa- 
danne  Individer,  der  mangle  Frugter.  Tilsvarende  Pletter 
findes  hos  mange  andre  Lavarter,  medens  dog  Formen 
af  de  Smaalegemer,  som  de  indeholde,  ofte  er  en  anden, 
f.  Ex.  krummet  linieformig;  men  deres  overordentlige 
Lidenhed  vil  altid  være  til  Hinder  for  med  Sikkerhed  at 
iagttage  deres  Vexelvirkning  med  Sporegjemmet  -eller 
Sporen,  hvis  en  saadan  virkeligt  finder  Sted. 

Fra  den  mikroskopiske  Undersøgelse  af  Befrugtnings- 
organerne  gaae  vi  over  til  det  vegetative  System, 
som   vi    have    kaldt  Løv.      Denne  Betegnelse    passer  dog 

kun  paa  de  færreste,  som  Parmelia  parietina  og  ciliaris. 
Mange  ere  hængende,  oprette  eller  buskagtige,  og  hos  endnu 
flere  reduceres  det  Underlag,  hvorpaa  Frugten  sidder,  til 
en  haard  Skorpe.  Som  Exempler  paa  Lichener  med  opret 
Pig  3  Løv   kunne   vi  nævne  Slægten   Cla- 

donia,  af  hvilke  Cladonia  pyxidata 
{Vig.  3)  har  Form  af  et  Viinglas; 
den  er  hvidgrøn  og  forekommer 
hyppigt  paa  Heder,  Jorddiger  og  i 
Skove.  En  anden  Art  af  samme 
Slægt,  den  hvidgraa  Rensdyrlav, 
Cladonia  pyxidata.  sFru,ts.aaien.  Cladonia  raugiferina,  som  er  endnu 
paa  hvis  Rand  Trngterne  sidde,  hyppigere,  komme  vi  scuerc  tilbage 

til.      Hos  Rensdyrlaven    ere  Stænglerne  runde;   hos  andre 
oprette  Lavarter  ere  de  flade,  som  hos  den  bekjendte  is- 

Fig.  4. 


Cladonia  raugiferina.     s  Frugter,  hvormed  Grenene  ende,  lidt  forstørrede. 

landske  Lav  (Cetraria  Islandica).    Dens  Farve  er  smudsigt 
bruun  og  i  Randen  er  den  besat  med  stive  Haar. 

Naar   Lichenernes  Løv   er  skorpeagtigt,   er  det  over- 
ordentlig fast  forenet  med  sit  Tiiheftningssted,  saa  at  man  ved 
at  forsøge  paa  at  afrive  det  kun  med  Vanskelighed  kan  faae 
F'g-  5.  enkelte  Fragmenter  løsnede,  og  naar 

man  vil  opbevare  det  er  man  nødt  til 
at  medtage  et  Stykke  af  Stenen  eller 
Træet,  hvorpaa  det  sidder.  Ligesaa 
udbredt  som  Parmelia  parietina  er 
Lecanora  subfusca,  der  lever  paa 
gammelt  Træ,  Stene  og  i  Høialperne 
paa  Jord,  men  dog  meest  paa  Bark; 
den  er  temmelig  kjendelig  som  hvid- 
Lecanora  subfusca.  a  Barken>  lige  Pletter,  hvorpaa  der  fiudes  brune 

hvorpaa  den  sidder  fast.   1  det 

hvidlige  Løv.  s  de  brune  Frugtcr ,  ligesom  Knapper;  de  ere 
'^' rt^::.Z:;:t  onigWne  af  en  tynd  Rand  af  samme 
størret.  Farvc  som  Løvet.    Hos  mange  andre 

Lichener  er  denne  Rand  derimod  af  en  anden  Beskaffenhed 
end  Løvet  og  nærmer  sig  i  Farve  mere  til  Frugtskiven. 
Denne  Forskjel  er  een  af  de  vigtigste  med  Hensyn  til 
Lichenernes  systematiske  Inddeling. 

Betragte  vi  opmærksomt  Barken  af  en  glattere  Træ- 
stamme, f.  Ex.  et  Asketræ,  da  see  vi  som  oftest,  og  hos 
Asken  næsten  altid,  en  Mængde  sorte  halvkugleformede 
Forhøininger  af  Størrelse  som  et  Knappenaalshoved  og 
omgivne  med  en  ganske  tynd  sort  Rand.  Det  er  Frugterne 
af  Lecidea  enteroleuca,  hvis  Løv  er  grønligt  go'aat  og 
skorpeagtigt.  Disse  sorte  runde  Frugter  ere  eiendomme- 
lige  for  den  store  Slægt  Lecidea,  hvis  Arter  voxe  paa 
Bark  og  Stene. 

Paa  det  laveste  Trin  af  Udvikling  finde  vi  Løvet,  naar 
det  udvikler  sig  under  Planternes  Overhud,  og  først  siden 

gjennembryder  denne;  dette  er  saaledes  Tilfældet  med 
Graphideernes  Atdeling,  som  desuden  er  let  kjendelig 
paa  sine  sorte  Frugter,  der  ikke  ere  runde  Prikker,  men 
smalt  elliptiske  eller  linieformede  og  ofte  forgrenede 
Spalter.  De  have  faaet  deres  Navn  (Graphis,  Opegrapha) 
Fig.  6.  •^^^   ^^  deres  Frugter    have  nogen   Lighed 

med  Skrifttegn,  især  med  den  saakaldte 
Kileskrift  —  ogsaa  i  den  Henseende,  at 
deres  rette  Tydning  og  Henførelse  til 
velbegrændsede  Arter  gjør  Botanikerne 
ligesaa  mange  Vanskeligheder,  som  For- 
staaelsen  af  hiin  Skrift  volder  Archæo- 
logerne.  Graphis  scripta  med  lange  tynde 
1  og  c  To  Arter  af  forgreuede  Frugtspalter  vil  man  finde  paa 
Opegrapha.  ^^^  Barken  af  næsten  enhver  Hasselbusk. 
Hos  Graphideerne  er  Løvet  reduceret  til  det  mindst 
mulige;  det  bestaaer  kun  af  nogle  Lag  smaa  grønne 
Celler,  som  fordetmeste  skjules  af  Overhuden  hos  de 
Træer,  hvorpaa  disse  Planter  sidde.  Hvor  Løvet  derimod 
er  stærkere  udviklet  som  hos  de  buskede  og  bladede 
Lichener  og  den  største  Deel  af  de  skorpeagtige,  bestaaer 
det  af  tre  adskilte  Lag.  Det  øverste  Lag  hedder  Bark- 
laget (det  er  ikke  nogen  Overhud,  fordi  det  ikke  har 
Spalteaabninger);  det  er  dette  Lag,  som  giver  Lichenerne 
deres  forskjellige  Farve.  Det  mellemste  Lag  indeholder 
en  Mængde  kugleformede  grønne  Celler,  som  man  kalder 
Gonidier.  Det  nederste  Lag  hedder  Marvlaget,  fordi  det  hos 
de  oprette  Lichener,  f.  Ex.  Cladonierne,  er  det  midterste, 
udenom  hvilket  de  to  andre  Lag  ligge  som  concentriske 
IVinge.  Dette  Lag  bestaaer  meest  af  cylindriske  Celler, 
som  undertiden  forlænges  til  lange  Trævler,  der  beklæde 
Løvets  Lnderflade  med  en   tættere   eller  løsere   Filt,  saa- 

ledes  hos  Parmelia  parietina,  hvor  disse  Trævler  ere  hvid- 
lige; undertiden  ere  de  sorte  og  give  Løvets  Underflade 
denne  Farve,  f.  Ex.  hos  Imbricaria  saxatilis,  som  har  et  meget 
udviklet  Løv  af  en  smuk  blaa  Farve,  der  ved  Befugtning 
bliver  lys  olivengrøn.  Denne  Lav  forekommer  trods  sit 
Navn  hos  os  meget  almindeligt  paa  Træstammer.  De 
omtalte  Trævler  kunde  man  være  tilbøielig  til  at  antage 
for  Rødder,  men  deres  Bestemmelse  er  kun  at  be- 
fæste Planten  paa  dens  Underlag,  hvad  enten  dette  nu 
er  Jord  eller  Steen;  thi  Lichenerne  leve  i  Virkeligheden 
alene  af  Luften  og  dens  Fugtighed;  man  kan  see  dette 
deraf,  at  de  samme  Arter  godt  kunne  trives  paa  Bark  og 
paa  de  haardeste  Steenarter,  hvis  Forvitring  er  saa 
ubetydeUg,  at  der  ikke  kan  være  Tale  om,  at  den  skulde 
hjælpe  til  Ernæringen.  Lichenerne  behøve  blot  et  Tilheft- 
ningspunkt  for  at  leve,  og  dette  finde  de  paa  enhver  blot 
lidt  ujevn  Overflade,  ja  selv  de  haardeste  og  glatteste 
Legemer  som  Jern  og  Glas  kunne  afgive  et  Voxested  for 
disse  de  haardføreste  og  nøisomste  af  alle  Planter. 

Det  væsentligste  og  mærkeligste  af  de  tre  Lag,  hvoraf 
Løvet  typisk  er  sammensat,  er  dog  det  mellemste,  som 
bestaaer  af  de  grønne  Gonidier;  hos  Graphideerne  bliver 
kun  dette  tilbage,  og  det  spiller  den  betydeligste  Rolle  i 
Lichenernes  hple  Økonomi,  da  disse  grønne  Celler  med  stor 
Lethed  forplante  Arten.  Vi  kunne  nærmest  sammenHgne 
deres  Betydning  i  denne  Henseende  med  Knopperne  hos 
de  høiere  Planter.  Ligesom  Knoppen,  naar  den  skilles 
fra  Moderplanten  og  anbringes  enten  paa  en  anden  Plante 
(Podning)  eller  i  Jorden  (som  Stikling),  ikke  begynder  sin 
Arts  hele  Livscyklus  forfra,  men  kun  fortsætter  den  Ud- 
vikling, hvis  første  Led  tilhøre  Moderplanten ,  saaledes  er 
der  ogsaa  en  tilsvarende   Forskjel    mellem    de   Lichener, 

som  fremkomme  af  de  omtalte  Knopceller,  som  vi  kunne 
kalde  dem,  og  dem,  der  fremkomme  af  Sporer.  De 
sidste  begynde  med  en  Forkiim,  som  ovenfor  er  omtalt, 
medens  de  Individer,  som  fremkomme  af  Knopceller,  springe 
Forkimen  over  og  i  Begyndelsen  bestaae  af  flere  Knop- 
celler, som  formere  sig  og  tilsidst  danne  et   nyt  Individ. 

Et  andet  Fænomen ,  som  er  hyppigt  i  Lichenernes  Liv, 
skyldes  ligeledes  for  største  Delen  Knopcellerne;  det  er 
Dannelsen  af  smaa  Støvhobe,  som  smitte  af  ved  Berøring; 
de  sidde  oftest  henimod  Randen  af  Løvet,  saaledes  som 
man  meget  hyppigt  vil  see  det  hos  Parmelia  parietina,  og 
bestaae  meest  af  Knopceller,  der  i  Masse  bryde  frem 
igjennem  Barklaget.  Paa  de  Individer,  som  ere  tæt  be- 
satte med  disse  Støvhobe,  er  Fmgtdannelsen  som  oftest 
tilbagetrængt.  Ikke  sjeldent  opløses  hele  Plantens  Væv 
til  et  giiult,  grønt  eller  hvidligt  Pulver,  som  kan  danne  et 
tykt  Lag  paa  Træstammer  og  Plankeværker;  det  er  en 
Misdannelse  og  Opløsning,  som  ikke  er  i  Stand  til  at 
udvikle  sig  videre;  disse  Misdannelser  benævnes  Lepraria, 
og  det  er  meget  vanskeligt  i  ethvert  Tilfælde  at  afgjøre, 
fra  hvilken  Lavart  de  stamme.  Forskjellig  herfra  er  det 
tynde  grønne  Støvlag,  som  f.  Ex.  forekommer  paa  Møllerne 
og  Træstammerne  paa  Kjøbenhavns  Vold,  og  især  be- 
mærkes i  fugtigt  Veir;  derimellem  findes  vel  ogsaa  Knop- 
celler af  Lavarter,  men  dette  tynde  Overtræk  bestaaer 
dog  mest  af  en  Alge,  Protococcus  viridis,  den  simpleste 
af  alle  Planter,  da  den  kun  bestaaer  af  en  eneste  rund 
Celle. 

Hvis  Læseren  har  fulgt  os  gjennem  Undersøgelsen  af 
disse  Planters  Bygning  og  Livsytringer,  vil  han  formodent- 
lig være  mindre  tilbøielig  til,  som  det  ofte  skeer,  at  ansee 
i  det  mindste  de   skorpeagtige  Lichener  for  Produkter   af 

Forvitring  og  Opløsning  af  faste  F^egemers  Overflade. 
Disse  graalige  Pletter  med  mørkere  Linier  og  Punkter  i, 
ligne  i  Virkeligheden  ofte  saa  lidet  organiske  Væsener, 
at  vi  ikke  kunne  tage  den  Ukyndige  hans  Mening  ilde 
op.  Men  naar  vi  paa  enhver  større  Steen,  enhver  Træ- 
stamme, ethvert  Bræt,  der  i  længere  Tid  har  været  udsat 
for  Vind  og  Veir,  see  Lichener,  er  det  ikke  saa  underligt, 
om  nogen  vilde  spørge:  men  fremkomme  nu  dog  ikke 
disse  Dannelser  ved  en  Selvavling  under  de  uorganiske 
Stoffers  Opløsningsproces,  eller  er  det  sandsynligt,  at  de 
formere  sig  ved  usynlige  Dele,  der  da  næsten  altid  maatte 
tænkes  at  svæve  omkring  i  Luften?  Vi  ville  da  først  hen- 
vise til  Frugternes  skjønne  sammensatte  Bygning,  der  i 
det  væsentlige  er  efter  samme  Mønster  ogsaa  hos  de 
Arter,  som  ere  saa  smaa,  at  man  næsten  behøver  For- 
størrelsesglas for  at  fmde  dem,  og  dernæst  svare,  at  man 
direkte  kan  paavise,  at  Sporerne  svæve  omkring  i  Luften. 
At  Luften  altid  er  opfyldt  af  Støv,  seer  man  lettest,  naar 
en  Solstraale  falder  gjennem  et  hlle  Vindue  ind  i  en 
mørk  Stue.  Man  kan  da  kjende  Solstraalens  Gang  hele 
Værelset  igjennem  paa  at  Støvet  bliver  oplyst  af  den  og 
sees  at  svæve  omkring.  Det,  vi  kalde  Støv,  bestaaer  vel 
mest  af  løsrevne  Dele  af  Planter,  Jord,  Stene,  af  vore 
BoUger,  Bedskaber,  Meubler,  Klæder  og  vort  Legeme 
selv,  der  altsammen  slides  op  efterhaanden,  men  under- 
søger man  Støv  under  en  stærk  Forstørrelse  finder  man 
netop  Sporer  deriblandt,  om  de  end  udgjøre  en  forholds- 
viis  ringe  Deel  deraf.  Saaledes  fandt  jeg  paa  en  renset 
Glasplade  af  en  Kvadrattommes  Størrelse,  der  om  Vinteren 
laae  en  8 — 14  Dage  i  et  Vindue,  som  ikke  var  tæt,  tre 
Støvkorn,  som  jeg  med  Bestemthed  erkjendte  for  Sporer, 
det  være  nu  af  Mosser,  Lichener  eller  Svampe.     Man  har 

fundet  Sporer  eller  andre  tydelige  Fragmenter  af  25  for- 
skjellige  Organismer  mellem  Støvet  paa  Glasplader,  som 
havde  henligget  en  Vinter  mellem  dobbelte  Vinduer.  Om 
Sommeren  er  en  stor  Deel  af  de  Smaalegemer,  som  man 
finder  paa  denne  Maade,  vistnok  Blomsterstøv,  som  det 
kan  være  vanskeligt  nok  at  kjende  fra  Sporer. 

Ligesom  der  paa  den  organiske  Skabnings  laveste 
Trin  gives  Organismer,  om  hvilke  det  næppe  kan  afgjøres, 
om  de  ere  Dyr  eller  Planter,  saaledes  er  der  ogsaa  blandt 
de  lavere  Planter  Arter,  om  hvilke  det  er  tvivlsomt,  til 
hvilken  af  de  tre  bladløse  Afdelinger,  Lichener,  Svampe  eller 
Alger,  vi  skulle  henregne  dem,  og  det  falder  vanskeligt 
bestemt  at  afgrændse  Lichenerne  fra  disse  deres  nærmeste 
Slægtninge.  Nogle  Forfattere  kalde  dem  uden  videre  for 
Luftalger  og  sige,  at  det  vilde  være  umuligt  at  adskille 
en  Lav,  som  voxede  i  Vand,  fra  en  Alge.  Baade  Lichener 
og  Alger  drage  deres  Næring  ikke  fra  Tilheftningsstedet, 
men  fra  det  omgivende  Medium,  der  for  hine  er  Luften,  for 
disse  Vandet.  Der  gives  enheel  Afdeling  af  Lichenerne,  de 
saakaldte  Sliimlichener,  som  snart  regnes  blandt  Lichenerne 
og  snart  blandt  Algerne.  Deres  Frugter  ere  som  de 
andre  Licheners,  men  man  kan  ikke  adskille  tydehge  Lag  i 
Løvet,  der  ved  Fugtighed  svulmer  op  til  en  sUmet  Masse, 
indeni  hvilken  der  ligge  grønne  Knopceller  i  Rækker  som 
Perlesnore.  Ved  deres  Ernæringsmaade  adskille  Lichener  og 
Alger  sig  fra  Svampene,  der  kun  leve  paa  og  i  forraadnede 
organiske  Stoffer,  hvis  Opløsning  de  fremskynde;  men 
flere  Afdelinger  af  Svampene,  de  saakaldte  Skive-  og 
Kjærnesvampe,  have  ganske  den  samme  anatomiske 
Bygning  af  Frugterne  som  Lichenerne  og  mangle  kun  de 
grønne  Knopceller.  Det  Stof,  som  giver  disse  deres 
Farve,    Chlorophyll    eller  Bladgrønt,    savnes    aldeles    hos 

Svampene.  Svampene  ere  virkelige  Snylteplanter,  som 
savne  al  Evne  til  selv  at  berede  deres  Næring  og  kunne 
kun  leve  af  organiske  Stoffer;  en  Svamp  kan  saaledes 
aldrig  voxe  paa  Steen,  paa  aldeles  saftløst  Træ  eller  paa 
Bark,  som  er  ganske  frisk  og  kan  modstaae  Indsugning. 
Lichenerne  udgjøre  derimod  i  Luften,  ligesom  Algerne  i 
Vandet,  Begyndelsen  til  al  Vegetation,  der  maa  gaae 
forud  for  høiere  Planters  Optræden,  og  berede  det  første 
organiske  Stof,  som  er  uundværligt  for  alle  andre  Orga- 
nismer. Uagtet  Ligheden  i  Bygning  med  Svampene  er 
deres  Betydning  i  Naturens  Huusholdning  netop  den  mod- 
satte, Lichenerne  ere  Begyndelsen  til  al  Vegetation,  Svampene 
ere  Slutningen  derpaa,  de  gaae  umiddelbart  forud  for 
Opløsning  og  Forraadnelse.  Lichenerne  voxe  aldrig  paa 
raaddent  Træ  eller  paa  opløste  organiske  Stoffer,  have 
en  fast  og  tæt  Bygning,  voxe  meget  langsomt  og  besidde 
stor  Modstandskraft  mod  Kulde  og  andre  fjendtlige  Ind- 
flydelser; Svampenes  hurtige  Væxt  er  bleven  til  et  Ord- 
sprog, dog  kun  for  en  Deel  med  Ket,  thi  Stammen  og 
Hatten,  som  man  i  Almindelighed  betragter  som  hele 
Svampen,  er  kun  en  Deel  deraf,  som  rigtignok  paa  en 
Nat  kan  skyde  frem  af  Jorden;  deres  vegetative  System 
derimod  udgjøres  oftest  af  fine  Traade,  som  ikke  sjeldent 
ligge  flere  Aar  i  Jorden  inden  de  blive  i  Stand  til  at 
frembringe  Stammen.  Disse  Traade  kunne  tørres  og  leve 
op  igjen  ved  Fugtighed  og  Varme.  I  tørre  Aar  seer 
man  derfor  kun  faa  Svampe,  men  følger  der  et  vaadt 
Aar  efter  flere  tørre,  da  seer  man  dem  myldre  frem  af 
Jorden,  hvor  deres  vegetative  System  har  holdt  sig  under 
den  tørre  Tid.  I  afvigte  regnfulde  Efteraar  viste  sig  saa- 
ledes en  usædvanlig  Mængde  Svampe ,  da  det  fulgte  efter 

flere   tørre  Aar,    men   deres  Fremkomst  var  lige   saa  vel 
forberedt,  som  alt  andet  i  Naturen. 

Skjønt  Lichenerne  kunne  leve  og  trives  under  meget 
forskjellige  Forhold,  1  Kulde  og  Varme,  Lys  og  Skygge, 
paa  Steen,  Bark,  Træ,  Jord,  ved  Ækvator  og  Polerne, 
undergaae  Arterne  dog  derved  betydelige  Forandringer, 
saa  at  der  neppe  gives  nogen  Afdeling  af  Planteriget, 
hvor  Artsbegrændsningen  er  saa  vanskelig  og  omstridt. 
For  at  vinde  Sikkerhed  her,  er  mikroskopisk-anatomisk 
Undersøgelse  ingenlunde  tilstrækkelig,  men  man  maa  iagt- 
tage Artens  Afvigelser  og  Forandringer  i  Form  og  Farve, 
i  dens  Ungdom  og  Alderdom,  under  alle  de  forskjellige 
Forhold,  hvorunder  den  forekommer,  hvilket  Arbeide  ved 
Lichenerne  netop  er  særdeles  vanskeligt  paa  Grund  af  den 
Langsomhed,  hvormed  de  voxe.  Sygelige  Tilstande,  som 
de  ovenfor  omtalte  Støvlag,  Lepraria,  har  man  før  anseet 
for  Arter,  inden  man  iagttog  deres  Udviklingshistorie,  og 
Fremskridtet  i  Lichenologien  (saaledes  kalder  man  den 
Green  af  den  botaniske  Videnskab,  som  beskjæftiger  sig 
med  Lichenerne)  har  for  en  meget  stor  Deel  bestaaet  i  efter 
Iagttagelse  af  Arternes  Historie,  at  sammendrage  de  ældre 
Forfatteres  Arter,  En  af  de  almindeligste  især  paa 
umalet  Træværk  er  Lecanora  varia,  som  i  Form  ligner 
den  ovenfor  omtalte  og  afbildede  Lecanora  subfusca,  men 
i  det  hele  har  tyndere  og  finere  Frugter  og  en  blaa- 
lig  Farve  med  Anstrøg  af  guult  baade  paa  Frugtskiven  og 
det  skorpeagtige  Løv.  Naar  den  i  et  Par  Dage  har  været 
udsat  for  Tørke  og  stærk  Sol,  bliver  dens  Farve  rødbruun, 
men  kommer  regnfuldt  og  mørkt  Veir,  antager  den  snart 
igjen  sit  forrige  Udseende.  Om  Sommeren  er  den  saa- 
ledes den  største  Deel  af  Tiden  bruun,  men  har  sin 
normale    Farve    om   Efteraaret    og    Vinteren.      Naar    den 

bliver  ældre,  beholder  den  ofte  den  brune  Farve,  og  Frugt- 
skjoldets  lysere  Rand  forsvinder,  saa  at  det  vilde  være 
umuligt  at  gjenkjende  den  uden  Kundskab  til  dens  Historie. 
Af  Former  henhørende  til  denne  Art  opstillede  Acharius, 
Lichenologiens  Fader,  11  Arter,  som  hans  Landsmand 
Fries  i  Upsala,  Lichenologiens  Reformator,  sammendrog 
til  een.  Een  Forfatter  opstiller  53  franske  Arter  af  den 
høist  foranderlige  Slægt  Cladonia,  medens  en  anden  kun 
antager  fire  Arter  for  hele  Europa. 

Deraf  at  man  ikke  er  enig  om  Artsbestemmelsen  følger 
nu  ingenlunde,  at  der  ikke  gives  faste  Arter,  men  kun 
endeløse  Overgange;  det -er  netop  een  af  den  beskrivende 
Botaniks  høieste  Opgaver  at  udfinde,  hvilke  Forskjellig- 
heder,  der  bero  paa  en  oprindelig  forskjellig  Organisations- 
plan, og  hvilke  der  ere  fremkaldte  ved  tilfældige  ydre 
Aarsager;  thi  et  oprindeligt  forskjelligt  indre  Anlæg  maa 
ligge  til  Grund  overalt,  hvor  vi  finde  Grændser,  som 
under  ingen  Omstændigheder  overskrides.  Disse  Grændser 
eller  enhver  Arts  Spillerum  ere  for  nogle  Arter  snevre 
og  for  andre  vide,  og  de  kunne  kun  findes  ved  omhygge- 
lig og  nøiagtig  Iagttagelse.  Det  er  ikke  sjeldent  umuligt 
at  afgjøre,  hvorhen  en  given  ufuldstændig  Form  henhører, 
naar  man  ikke  *kan  sammenligne  den  med  andre  mere 
udviklede  fra  samme  Sted.  Man  finder  ofte  Lichenernes 
Frugt  uden  Løv  eller  endog  Frugter  af  een  Art,  som  tilsyne- 
ladende høre  til  en  anden  Arts  Løv;  ikke  at  tale  om,  at 
den  ene  Art  godt  kan  benytte  den  anden  som  Tilhæft- 
ningssted,  hvilket  hos  nogle  endog  normalt  er  Til- 
fældet, f.  Ex.  den  lille  Lecidea  parasitica,  som  dog  ikke 
er  nogen  virkelig  Parasit  eller  Snylteplante,  da  Lichenerne 
jo  ikke  drage  nogen  Næring  fra  det  Underlag,  de  sidde 
fast  paa,  men  kun  fra  Luften. 

For  at  voxe  og  trives  stille  Lichenerne  de  beskedneste 
Fordringer,  da  deres  Ernæring  er  uafhængig  af  Voxestedet; 
de  behøve  kun  Lys  og  Fugtighed,  hvilken  sidste  Fordring 
tilfredsstilles  ved  en  Temperatur,  som  ikke  altid  er 
under  Frysepunktet,  thi  naar  Vandet  fryser  kunne  Planterne 
ikke  optage  nogen  Næring,  og  evig  Frost  sætter  derfor 
en  ubetinget  Grændse  for  alt  Liv,  ogsaa  for  Dyrenes, 
som  er  afhængigt  af  Planternes.  Overalt,  hvor  man 
vender  Øiet  hen.  Sommer  eller  Vinter,  seer  man  Lav- 
arter paa  Jord,  Træstammer,  løse  Stene,  Klipper,  selv 
paa  Mure,  naar  de  ikke  altfor  ofte  blive  hvidtede  eller 
afpudsede;  det  er  saaledes  en  lille  Lecanora  vitellina  (?), 
(Artsnavnet  anføre  vi  tvivlende,  da  dens  Selvstændighed 
som  Art  og  rette  Hjemsted  i  Systemet  er  meget  omtvistet) 
der  giver  Sandsteensmurene  af  Strassburger  Munsteren 
den  rødgule  Farve.  Don  samme  æggegule  Art  er  hos 
os  meget  almindelig  paa  Brædder  og  Stene,  tilligemed 
sine  nære  Slægtninge  Lecanora  subfusca  og  varia  og  lige- 
saa  foranderlig  som  disse.  Naar  Træværk  ikke  males  er 
det  for  en  stor  Deel  disse  tre  Lavarter,  som  overtage  den 
Rolle  at  beklæde  det  med  deres  brogede  Farver.  De 
store  Granitblokke,  som  ligge  spredte  paa  vore  Marker 
eller  sidde  i  Steengjærder,  have  som  oftest  en  plettet 
Overflade  med  forskjellige  Farver,  ikke  sjeldent  som  et 
koloreret  Landkort.  Er  deres  Bedækning  graa,  skyldes 
det  fordetmeste  Lrceolaria  cinerea  med  sorte  lidt  skaal- 
formet  indsænkte  Frugter,  eller  Lecanora  sordida,  hvis 
Frugter  ere  bedækkede  med  et  graat  Støvlag,  eller  for- 
skjellige Lecidea'er  med  de  eiendommelige  sorte  og  sort- 
randede Frugter.  Den  samme  brogede,  ofte  med  sorte 
Linier  begrændsede  Bedækning,  seer  man  paa  Stammen 
af  vore  fleste  Træer.      Paa  en  ældre  Bøgestamme  findes 

der  ikke  sjeldent  ea  halv  Snees  forskjellige  Lavarter,  for- 
uden ligesaa  mange  Mosser  og  Halvmosser.  En  stor 
Deel  af  Bøgestammernes  Beklædning  ud-  pi„  7 

gjøres  af  Pertusaria  communis  og  Wulfenii, 
hiin  med  hvidgrønt,  denne  med  lyse- 
guult  skorpeagtigt  Løv,  og  let  kjendelige 
fra  de  hidtil  omtalte  Arter  ved  at  deres 
Frugtskive  ikke  er  aaben,  men  kun  har 
en  fiin  Pore,  som  gaaer  ind  til  den  Hule, 
som  er  beklædt  med  Frugtlaget.  Frugten 
ligner    derfor    en    Vorte    med    een    eller 

reriusana. 

flere  fine  Aabninger.  Efterseer  man  nogle 
Stykker  Bøgebrænde,  som  Barken  sidder  paa,  vil  man 
som  oftest  snart  opdage  den  beskrevne  Pertusaria,  enten 
med  Frugter  eller  med  de  forhen  omtalte  Støvpletter,  der 
her  ere  hvide  (eller  hos  P.  Wulfenii  svovlgule)  og  betegne 
Plantens  begyndende  Opløsning.  For  at  finde  Lecanora 
subfusca  og  for  det  meste  nogle  flere  Lavarter,  behøver 
man  ligeledes  sjeldent  at  gaae  længere  end  til  at  under- 
søge sit  Brændeforraad.  Fn  anden  Lav,  som  ofte  voxer 
paa  Træstammer  er  Verrucaria  nitida  med  skorpeagtigt, 
glat,  olivengrønt  Løv  og  lukkede  sorte  Frugter. 

Ligesom  Lichenerne  kunne  trives  paa  alle  ikke  altfor 
forgængelige  Naturgj  en  stande,  saaledes  forekomme  de 
ogsaa  paa  enhver  geografisk  Brede  og  paa  enhver  Høide 
over  Havet,  som  man  hidtil  har  naaet.  Deres  Udbredelse 
er  underkastet  den  samme  Lov  som  Planteverdenens  i 
det  Hele,  at  det  største  Antal  af  Arter  findes  i  den  hede 
Zone,  men  det  største  Antal  af  selskabeligt  voxende  Indi- 
vider imod  Nord.  Saavel  længst  mod  Polerne  som  høiest 
paa  Bjergene  findes  en  Region,  hvor  Lichenerne  udgjøre 
Vegetationens  væsentligste  Deel  og  tilsidst  den  hele.    Dette 

har  sin  Grund  i  at  de  tage  til  Takke  med  Livsbetingelser, 
som  andre  Planter  ikke  kunne  nøies  med,  men  vige 
Pladsen  for  høiere,  men  tillige  mere  fordringsfulde  Planter, 
saasnart  deres  Mission,  at  berede  Veien  for  mere  ud- 
viklede Organismer,  er  fuldendt.  Paa  enhver  nøgen  Klippe 
imellem  den  evige  Snee  findes  Lavarter,  ligesom  paa  ethvert 
Koralskjær,  der  hæver  sig  op  af  Oceanet.  De  modstaae 
ligegodt  Hede  og  Kulde.  Medens  de  høiere  Planter  gaa  til- 
grunde, naar  de  blive  fuldstændigt  udtørrede,  leve  Lichenerne 
op  igjen  ved  Fugtighed,  om  deres  Væxt  endog  har  været 
standset  i  Maaneder  og  Aar.  Heden  gjør  dem  tørre  og 
skjøre,  men  falder  der  Regn,  blive  de  atter  friske  og 
bløde;  det  er  noget  lignende,  som  er  Tilfældet  med  Hjul- 
dyrene og  flere  af  de  saakaldte  Infusionsdyr,  der  kunne 
udtørres  og  bUve  ganske  haarde,  i  hvilken  Tilstand  de 
holde  ud  indtil  de  blive  opblødte  og  begynde  da  at  røre  sig 
paany.  Hvor  skorpeagtige  Lavarter  hæfte  sig  paa  Klippen , 
bidrage  de  til  dens  Forvitring  ved  at  optage  Vand,  som 
trænger  ind  i  de  fine  Revner,  udvider  sig  ved  at  blive  til 
lis,  og  derved  sprænger  Overfladen.  Ved  Stenens  og 
deres  egen  Hensmuldren  dannes  der  saa  megen  Jord,  at 
først  Mosser  og  dernæst  høiere  Planter  kunne  leve.  En 
norsk  Digter  har  nylig  smukt  skildret,  hvorledes  det 
haarde  og  nøgne  Fjeld  uagtet  Storm  og  Kulde  dog  bliver 
klædt  tilsidst.  Digteren,  som  bevæger  sig  paa  den  umiddel- 
bare Anskuelses  Gebeet,  behøver  alene  at  tage  Hensyn 
til,  hvad  der  gjor  Indtryk  paa  denne,  men  Naturforskeren 
kan  ikke  fritage  sig  for  at  tage  det  mindste  med,  og  han 
vil  da  finde,  at  forud  for  Eenen,  Birken  og  Fyrren  er  der 
gaaet  Aarhundreders  eller  Aartusinders  Generationer  af 
Lavarter,  som  utrætteligt  og  trofast  have  beredet  Veien 
for  de  ædlere  Planter.    I  Høifjeldet  overtages  dette  Arbeide 

for  en  væsentlig  Deel  af  Lecanora  ventosa  med  guulgraat 
skorpeagtigt  Løv  og  store  blodrøde  Frugter. 

Lecanora  ventosa  hører  til  de  Arter,  som  have  en 
mere  begrændset  Udbredelse ,  da  den  kun  forekommer  i 
høie  Bjergegne.  Nogle  Arter  ere  bundne  til  visse  Træer 
og  forsvinde  med  disse,  saaledes  Biatora  rosella  og  Per- 
tusaria  Wulfenii  med  Bøgen,  og  Graphis  scripta  med 
Hasselbusken.  Hvad  Steenlichenerne  angaaer  er  der  meget 
stor  Forskjel  mellem  dem,  som  beboe  Granit,  og  dem, 
som  leve  paa  Kalk;  de  sidste  ere  som  oftest  hvidlige, 
da  de  let  optage  Farvestoffer  ved  Berøring  med  et 
farvet  Underlag.  Saaledes  bliver  de  skorpeagtige  Licheners 
Løv,  som  voxe  paa  Bruunkulsandstenen  paa  Sild,  farvet 
bruunrødt  af  Jernilte,  hvilket  gjerne  er  Tilfældet  naar  de 
voxe  paa  en  mere  jernholdig  Steenart.  Ellers  høre 
Lichenerne  paa  Grund  af  deres  Bøielighed  efter  Forholdene 
og  Haardførhed  til  de  mest  kosmopoUtiske  Planter.  Nogle 
skulle  gjenfmdes  næsten  over  hele  Jorden,  som  Usnea 
barbata,  Lecanora  subfusca,  Cladonia  rangiférina,  Graphis 
scripta  og  Verrucaria  nitida.  Nordamerikas  Arter  ere  for 
st(3rste  Delen  de  samme  som  Europas,  ligesom  der  ogsaa 
i  vor  Verdensdeel  findes  omtrent  en  Trediedeel  af  Ny 
Hollands  Arter.  En  Lecidea  med  svovlguult  Løv,  som 
ogsaa  hos  os  voxer  hyppigt  paa  Stene  og  desuden  er 
kjendelig  paa,  at  dens  Skorpe  ved  Revner  kommer  til  at 
see  ud  som  et  Net,  har  man  fundet  paa  Toppen  af  Mont 
TVosa  i  Schweiz  og  paa  Toppen  af  Chimborazo  i  Syd- 
amerika, saa  at  den  med  Rette  fører  sit  Artsnavn  geo- 
graphica.  Men  ogsaa  under  stor  Forskjellighed  af  Klima 
og  alle  andre  Naturforhold  kan  man  gjenfinde  de  samme 
Arter;  det  er  en  buskagtig  Lav,  Stereocaulon  paschale,  i 
Farve  og  Størrelse  ikke  ulig  Cladonia  rangiférina,  som  er  den 

første  Beboer  af  de  syditalienske  Vulkaners  størknede 
Lavastrømme,  og  den  samme  finder  man  frodigt  voxende 
mellem  de  aldrig  smeltende  Sneemasser  paa  de  norske 
Granitfjelde  sammen  med  Rensdyrlaven,  der  atter  er  den 
første  Plante,  som  fremkommer  af  sig  selv  paa  den  jydske 
Vestkysts  Flyvesand,  naar  det  er  lykkedes  at  dæmpe  den 
vilde  Sandflugt.  Vi  see  saaledes  tildeels  de  samme  Arter 
under  de  meest  forskjellige  Forhold  optræde  som  Vege- 
tationens fremskudte  Forposter,  efter  hvilke  hele  den 
øvrige  Planteverden  rykker  fremad  og  tager  det  erobrede 
Terrain  i  Besiddelse,  naar  det  egner  sig  dertil.  Derfor 
findes  der  forholdsviis  faa  Lavarter  i  de  mere  frugtbare 
Lande  som  i  Danmark;  thi  med  deres  langsomme  Væxt 
og  Trang  til  Lys  blive  de  snart  overskyggede  og  for- 
trængte af  høiere  og  hurtigere  voxende  Planter  og  maa 
nøies  med  saadanne  Voxesteder,  som  de  andre  forsmaa, 
indtil  Lichenerne  have  gjort  det  muligt  for  disse  at  voxe  ogsaa 
der,  for  selv  at  vige  Pladsen.  Om  end  Botanikeren  her  i 
Landet  ikke  finder  saa  mange  af  de  smukke  og  store 
Arter,  der  i  Bjerglande  ere  hyppige,  faaer  han  trøste  sig 
med,  at  det  er  et  fordeelagtigt  Vidnesbyrd  om  Landets 
Frugtbarhed;  thi  efter  hvad  her  er  udviklet  vil  det  indsees,  at 
et  Lands  Kultur  og  Produktionsevne  staaer  i  et  omvendt 
Forhold  til  Betydningen  af  den  Rolle,  som  Lichenerne  spille 
i  Vegetationen. 

Hvor  derimod  ædlere  Planter  ikke  kunne  groe ,  der 
vedblive  Lichenerne  at  være  i  uforstyrret  Besiddelse  af 
Grunden,  eller  i  alt  Fald  at  udgjøre  den  væsentligste  Deel 
af  Vegetationens  Masse.  Dette  er  saaledes  Tilfældet  i 
Jordklodens  nordligste  Egne  og  i  en  Høide,  hvis  Klima 
svarer  dertil,  f  Siberiens  næsten  stedse  frosne  Tundraer, 
paa  Island,  Grønland^  Spidsbergen,  i  Lapland,  det  arktiske 

Nordamerika  bedække  Lichenerne  i  saa  overveiende  en  Grad 
uhyre  Strækninger,  at  det  væsentligt  er  dem,  som  bestemme 
Vegetationens  Eiendommelighed,  hvorfor  disse  Egne  og- 
saa  i  Plantegeografien  betegnes  som  Lichenernes  Region. 
Vistnok  gjøre  de  Vegetationens  Fysiognomi  eensformigt, 
og  man  fornemmer  den  haarde  Kamp  med  barske  og 
fjendtlige  Naturforhold,  men  det  er  dog  en  stor  Forskjel, 
om  Beklædningen  udgjøres  af  skorpeagtige  eller  busk- 
agtige Laver.  Jeg  vil  søge  at  tydeliggjøre  denne  Forskjel 
ved  at  skildre  to  forskjellige  Lichenlandskaber,  det  ene 
fra  Berneralperne,  det.  andet  fra  Sognefjeldet  i  Norge, 
begge  i  en  Høide  af  omtrent  5000  Fod. 

Naar  man  drager  op  ad  Haslidalen  og  er  kommen 
forbi  det  store  Vandfald  ved  Handeck,  hører  Skoven  op 
og  forsvinder  med  den  lave  Dvergfyr.  Dalen  bliver  be- 
standig vildere  og  snevrere,  saa  at  den  tilsidst  ikke  er 
andet  end  en  Steenfure,  hvori  Aarfloden  bruser  paa 
Bunden.  Granitfjeldet  er  saa  glat  afslebet  af  Fortidens 
lisbræer  (Gletschere)  og  de  aarlige  Sneeskred  (Laviner, 
som  de  hedde  paa  Tydsk),  at  man  enkelte  Steder,  der 
betegnes  som  »die  hose  Seite«,  »die  helle  Platte«,  har  fundet 
Anledning  til  at  sætte  et  raat  Rækværk,  for  at  Vandreren 
ikke ,  hvis  han  kom  til  at  glide  paa  den  glatte  •  skraa 
Steenflade,  skal  glide  ned  i  den  skummende  Flod.  Man 
seer  her  næsten  intet  Spor  af  Vegetation  paa  den  haarde 
Fjeldside,  men  det  er  paafaldende,  at  hele  Fjeldvæggen 
istedenfor  sin  sædvanlige  graalige  Farve  har  antaget  en 
livlig  guul  eller  guulgrøn ,  som  de  fleste  Reisende  vel 
uden  Betænkelighed  tilskrive  Stenen  selv;  men  mange 
vide  dog,  at  den  skyldes  noget  planteagtigt,  som  af 
Førerne  og  i  Reisebøgerne  kaldes  Svovlmos;  det  er  den 
forhen    omtalte   Lecidea   geographica,    der  her   saa   godt 

som  alene  har  taget  Grunden  i  Besiddelse  og  umærkeligt 
arbeider  p;ia  at  nedbryde  de  »evige  Bjerge«.  Den  bi- 
drager næsten  Intet  til  at  frembringe  noget  Indtryk  af 
Liv  og  har  saa  godt  som  ingen  Betydning  i  andres  Øine 
end  Naturforskerens. 

Et  andet  Indtryk  af  Lichenernes  Verden  modtager  man 
ved  at  gaa  over  den  høieste  Deel  af  de  skandinaviske 
Bjerge,  Jotiinfjeldene,  imellem  Gudbrandsdalen  og  Sogn. 
Naar  man  har  overnattet  i  een  af  de  sidste  Sætre  i  Lombs 
Præstegjeld  og  tiltræder  Vandringen  mod  Vest  over  Fjeldet, 
ere  de  sidste  Birke-  og  Piletræer  allerede  forsvundne, 
men  de  Steder,  hvor  der  findes  en  lille  Smule  Jord,  ere 
bedækkede  med  et  broget  Tæppe  af  mange  forskjellige 
smukke  Fjeldplanter.  Men  ogsaa  disse  blive  sparsommere 
eftersom  man  kommer  høiere  op,  hvor  der  i  Fordybningerne 
af  den  bølgeformige  Fjeldslette  ligge  uhyre,  aldrig  aldeles 
smeltende  Sneemasser,  fra  eller  under  hvilke  der  i  Reglen 
strømmer  en  lille  voldsom  Elv,  som  det  ofte  er  vanske- 
ligt nok  at  komme  over,  uden  i  det  mindste  at  blive 
vaad,  om  man  end  iklie  er  saa  uheldig  at  glide  eller 
springe  feil  paa  de  glatte  løse  Klippestykker,  der  opfylde 
den.  Endskjøndt  det  er  i  Begyndelsen  af  August,  falder 
der  dog  i  et  Par  Timer  tæt  Snee,  som  unddrager  os 
Synet  af  de  mægtige  lisbræer  og  Bjergtoppe,  som  om- 
give Plateauet,  hvorpaa  vi  befinde  os.  Hvad  der  her  ikke 
er  skjult  af  Snee,  Elve  eller  smaa  Søer,  er  bedækket  med 
et  tæt  Tæppe  af  buskede  Lavarter,  som  ere  saa  høie,  at 
de  kunne  afgive  et  blødt  Leie.  Det  er  især  de  ovenfor 
nævnte  Stereocaulon  paschale,  Cladonia  rangiferina,  Ce- 
traria  Islandica  og  nivalis;  den  sidste  har  sit  Navn  af  at 
dens  Farve  er  smudsigt  hvidblaa  ligesom  lisbræernes. 
Desuden    finder    man    paa    Jorden    Solorina    crocea   med 

fladt  udbredt  Løv,  som  ovenpaa  er  olivengrønt  og  neden- 
under skinnende  safranguult.  Siderne  af  de  opstaaende 
Klipper  ere  besatte  med  Lecidea-Arter  og  Gyrophorer, 
hvis  sortegraa  Løv  har  samme  Form  som  FJladene  af 
den  saakaldte  Nasturtium  (Kapucinerblomsten,  Tropaeolum 
majus),  rundt  og  fastheftet  i  Midtpunktet,  ligesom  en 
bred  Tragt.  Skjøndt  vi  her  ere  omgivne  af  Snee  og  lis, 
frembringes  dog  et  ganske  andet  Indtryk  af  Liv  og  Af- 
vexling  end  ved  de  eensformige  Skorpelichener,  saa  meget 
mere  som  de  nævnte  høiere  Arter  afgive  saa  megen  Læ 
og  Beskyttelse,  at  der  imellem  dem  findes  flere  Alpe- 
blomster og  rigtignok  kun  tommehøie  arktiske  Pilearter. 

Lichenerne  ere  dog  ikke  alene  skorpeagtige ,  fladt  ud- 
bredte og  oprette,  men  nogle  Arter  hænge  ned  fra 
Træernes  Stammer  og 
Grene,  som  derved  faae 
et  ærværdigt,  næsten  ud- 
levet Udseende.  Det  er 
især  den  graa  Skjæglav, 
Usnea  barbata,  som  i 
Naaleskovene  fremkalder 
dette  Indtryk.  I  Bjerg- 
skove forekommer  under- 
tiden Usnea  longissima, 
som  bliver  indtil  14  Fod 
lang.  Sammen  med  Usnea 
barbata  voxer  ogsaa  paa 
Træer  og  gamle  Pæle  ofte 
den  sortebrune  Bryopogon  jubatum,  der  ligeledes  er 
hængende.  Til  de  almindeligst  forekommende  Arter  paa 
fritstaaende  Træstammer,  især  Popler,  hører  den  graablaa 
Ramalina   fraxinea,    som  fordetmeste   staaer   lige    ud   fra 


Usnea  barbatn.    1  Løvet,     s  Frugten. 

Stammen  ligesom  Evernia  prunastri,  der  paa  Underfladen 
er  hvidlig. 

Uchenernes  Betydning  i  Naturens  Huusholdning  saae 
vi  var  at  berede  Veien  for  høiere  Planter,  hvorved  fle 
indirecte  ogsaa  blive  af  Vigtighed  for  Mennesket,  men 
flere  ere  dog  til  mere  umiddelbar  Nytte.  Her  maae  vi 
først  nævne  Cladonia  rangiferina,  som  i  det  nordligste 
Europa  bedækker  uhyre  Strækninger.  For  Laplænderne 
og  Samojederne  er  den  af  samme  Betydning ,  som  Korn- 
og  Græsarterne  for  os,  idet  den  betinger  deres  Leve- 
maade  og  hele  Existens.  Rensdyrene  leve  nemlig  for- 
nemmelig af  denne  Plante,  hvilken  de,  som  bekjendt, 
om  Vinteren  forstaae  at  finde  under  Sneen.  Ogsaa  hos 
08  kommer  den  til  lignende  Anvendelse;  i  Halvøens 
Hedeegne,  hvor  Faarenes  Vinterfoder  tildeels  bestaaer  af 
Lyng,  er  den  vel  kjendt  under  Navn  af  Hvidmos,  og  man 
vælger  fortrinsviis  at  afmeie  de  Steder  af  Heden,  hvor 
den  forekommer  i  Mængde  mellem  Lyngen.  For  Anti- 
loperne i  Afrikas  Ørkener  ere  flere  Lavarter  en  kjær- 
kommen Næring. 

Andre  Arter  tjene  endog  tii  Næring  for  Mennesker; 
saaledes  kan  den  islandske  Lav  (Getraria  Islandica)  knuses 
og  blandes  i  Meel,  men  bliver  dog  oftere  kogt,  hvorved 
den  forvandles  til  en  Gelee,  som  er  anseet  for  et  af  de 
bedste  Lægemidler  i  Brystsygdomme.  Nogle  Steder,  som 
i  Islands  Kystegne,  samles  den  i  Mængde,  deels  som 
Næringsmiddel  og  deels  for  at  udføres  som  Lægemiddel, 
men  dens  langsomme  Væxt  gjør,  at  den  paa  samme  Sted  kun 
kan  høstes  hvert  tredie  Aar.  Dens  nærende  Egenskaber 
beroe  paa  et  eget  Stof,  Lavstivelse  (Lichenin),  som  findes 
i  større  eller  mindre  Mængde  hos  alle  Lichener;  de  inde- 
holde tillige  et  Bitterstof,   Getrarin,    som,   naar  de  skulle 

spises,  kan  uddrages  ved  at  lægge  dem  i  svag  Lud.  I 
den  amerikanske  Polarzone  findes  Gyrophorer  i  Mængde, 
som  ligeledes  tjene  til  Næring  for  Eskimoerne  og  under- 
tiden tillige  for  Nordpolexpeditionerne.  Men  den  mærke- 
ligste spiselige  Lav  er  dog  i  en  vis  Henseende  Mannalav 
(Parmelia  esculenta),  som  findes  i  Orienten  og  Nordafrika. 
Denne  Lav  er  vandrende,  thi  den  er  saa  løst  fastheftet, 
at  den  løsrives  af  Vinden,  som  flytter  den  i  stor  Mængde 
fra  eet  Sted  til  et  andet,  uden  at  det  skader  dens  Væxt. 
Nyere  Reisende  berette  om  flere  saadanne  Mannafald, 
der  have  bedækket  Jorden  tommetykt  og  afgivet  Næring 
for  Mennesker  og  Dyr  i  længere  Tid.  Den  er  af  en 
graalig  Farve,  meget  nærende  og  giver  et  hvidt,  men 
smagløst  Meel.  Hvor  Vinden  har  ført  den  hen  i  Mængde, 
er  det  intet  Under,  om  den  synes  at  være  falden  ned  fra 
Himlen.  Om  saadanne  betydelige  Mannafald  har  man 
Beretninger  fra  Lilleasien,  Krim,  Persien,  Nordafrika,  hvor 
en  militair  Expeditinn  i  1847  i  flere  Dage  levede  af  denne 
Lavart.  Hvem  kommer  ikke  til  at  tænke  paa,  om  denne 
Lav  ikke  skulde  have  spillet  en  større  Rolle,  hvor  Mannaen 
omtales  i  anden  Mosebog,  end  de  gummiagtige  Korn, 
som  udsvede  af  Manna-Asken  og  flere  Buske,  da  Mængden 
af  den  sidste  Manna  altid  er  meget  ringe? 

I  Lægevidenskaben  fandt  Lichenerne  forhen  en  langt 
større  Anvendelse  end  nu,  imod  Feber,  Orm  og  flere 
Sygdomme.  Den  største  danske  Lav,  den  grønlige  Sticta 
puimonaria,  som  voxer  paa  Træstubbe,  har  sit  Navn  af 
at  den  er  bleven  anvendt  imod  Lungesygdomme,  fordi 
man  fandt  en  ydre  Lighed  mellem  dens  hullede,  netagtige 
Form  og  Lungernes;  thi  en  saadan  Lighed  ansaae  man  i 
Middelalderen  for  at  tilkjendegive  et  Slægtskab  til  den 
Legemsdeel,  med  hvilken  man  fandt  Lighed.     Paa  Grund 

af  denne  Arts  virkelige  bitre  Egenskaber  er  den  bleven 
anvendt  til  01  istedenfor  Humle. 

I  teknisk  Henseende  blive  Lichenerne  af  Vigtighed  ved 
de  Farvestoffer,  som  de  indeholde.  Orseille  og  Lakmus 
faaes  især  af  en  graa  busket  Lav  med  trinde  Grene, 
Roccella  tinctoria,  som  voxer  paa  Klipperne  ved  Middel- 
havet og  det  atlantiske  Hav.  Især  levere  de  canariske 
Øer  en  overordentlig  Mængde  heraf.  Til  Tilberedelsen 
af  disse  Farver  benyttes  dog  ogsaa  Lecanora-Arter  (især 
L.  sordida  og  parella),  af  hvilke  der  udskibes  en  Mængde 
til  Holland  fra  de  svenske  Skærgaarde.  Næsten  alle 
Lichener  kunne  bruges  til  Farvning,  hvilket  dog  hertillands 
er  ubekjendt,  medens  Almuen  i  Sverrig  aarligt  forbruger 
store  Masser  dertil. 

Tilsidst  maae  vi  endnu  berøre  den  Skade,  som 
Lichenerne  kunne  gjøre  ved  at  overklæde  Træernes  Grene. 
At  de  udsuge  Træernes  Safter,  som  nogle  mene,  er 
aldeles  ugrundet,  da  de,  som  oftere  er  fremhævet,  kun 
hente  deres  Næring  fra  Atmosfæren.  Dog  er  det  ikke 
uden  Grund,  at  man  ikke  holder  af  at  see  Træskoler 
eller  unge  Frugttræer  »mosbegroede« ,  som  det  altid 
hedder.  Thi  for  det  første  er  det  et  Vidnesbyrd  om  en 
Svaghedstilstand  hos  unge  Træer  og  Grene,  at  deres 
Omfang  ikke  voxer  og  udvider  sig  hurtigere,  end  at  de 
langsomt  voxende  Lichener  kunne  trives  godt  derpaa,  Nogen 
kraftig  Livsvirksomhed  og  Stofvexel  kan  der  ikke  være 
tilstede  i  de  Dele,  som  ere  bevoxede  med  Lavarter.  End- 
skjøndt  Lichenerne  her  væsentligt  kun  ere  Kjendetegn  paa 
en  allerede  tilstedeværende  Kraftløshed  og  ikke  dens 
Aarsag,  kan  man  dog  langtfra  mene,  at  de  skulde  gavne 
Træerne    ved    at    beskytte    dem    mod   Vinterkulden;    de 

bidrage  endnu  langt  mere  til  at  destruere  Barken,  hvor- 
paa  de  gro,  end  de  gjøre  det  ved  Stenene.  Ikke  alene 
afgive  de  et  Skjul  for  skadelige  Insekter,  men  de  optage 
en  Mængde  Fugtighed,  hvorved  Barken  lettere  raadner  i 
mildt  Veir,  og  sprænges  naar  Vandet  udvider  sig  i  Frost. 
Desuden  fastholde  de  Støv  og  Ureenlighed,  som  samler 
endnu  mere  Fugtighed. 


Prairiehunden. 

(Af    »Wanderungen    durch    die   Prairien   und  Wiisten  des   westlichen 
Nord-Amerika«  von  Balduin  Mollhausen). 


Hit  af  de  mærkværdigste  levende  Væsener,  som  findes 
paa  Prairierne  og  de  høie  med  Sandsteenstavler  beklædte 
Landstrækninger,  er  ubetinget  Prairiehunden  (Arctomys 
ludovicianus  Aud.),  der  i  Virkeligheden  ikke  er  Andet 
end  et  Murmeldyr.  De  gamle  kanadiske  Trappers  *)  kaldte 
den  først  »petit  chien«,  hvortil  den  Larm,  som  den  pleier 
at  gjøre,  og  som  ikke  er  en  lille  Hunds  Gjøen  ulig,  vel 
har  givet  den  første  Anledning;  heraf  opstod  Navnet 
Prairiehund,  der  ogsaa  har  holdt  sig  til  den  Dag  idag. 
Til  hvilken  utrolig  Udstrækning  disse  fredelige  Jordbeboeres 
Kolonier  ere  voxede,  derom  kan  man  bedst  overtyde  sig, 
naar  man  uafbrudt  i  hele  Dage  vandrer  omkring  imellem 
smaa  Høie,  hvoraf  hver  betegner  en  Bolig  for  to  eller 
flere  saadanne  Dyr. 

De  enkelte  Boliger  ligge  sædvanligt  i  15  til  20  Fods 
Afstand  fra  hverandre,  og  enhver  hlle  Høi,  der  hæver 
sig  foran  Indgangen  til  dem,  maa  bestaae  af  et  godt 
Vognlæs  Jord,  der  lidt  efter  lidt  af  Beboerne  er  bleven 
befordret  til  Dagens  Lys  fra  de  underjordiske  Gange. 
IVlange  have  een,  andre  derimod  to  Indgange;  en  fast- 
traadt  Sti  fører  fra  den  ene  Bolig  til  den  anden,  og  ved 
Synet  af  dem  bliver  den  Formodning  levende,  at  et 
inderligt  Venskab  maa  herske  mellem  disse  livlige  smaa 
Dyr.     Ved  Valget    af  Stedet    til  Anlægget    af   deres  Byer 


*)  Amerikansk  Navn  for  Bæverfangere  og  Pelsjægere. 


synes  et  kort,  kruset  Græs  at  bestemme  dem,  hvilket  i 
Særdeleshed  trives  paa  høiere  liggende  Sletter  og  foruden 
en  Rod  udgjør  disse  Dyrs  eneste  Næring.  Endogsaa  paa 
Ny-Mexikos  Høisletter,  hvor  i  mange  JMiles  Omkreds  ikke 
en  Draabe  Vand  er  at  finde,  gives  der  velbefolkede  Re- 
publiker af  denne  Art,  og  da  i  den  Egn  ingen  Regn 
falder  i  flere  Maaneder  igjennem,  og  man,  for  at  naae 
Grundvand,  maatte  grave  over  100  Fod  dybt,  saa  maa 
man  næsten  antage,  at  Prairiehundene  ikke  behøve  noget 
Vand,  men  nøies  med  den  Fugtighed,  som  en  stærk  Dug 
Tid  efter  anden  lader  tilbage  paa  de  fine  Græsstraa.  At 
disse  Dyr  holde  Vintersøvn,  er  vel  ikke  at  betvivle;  thi 
de  anlægge  ikke  noget  Forraad  af  Levnetsmidler  for 
Vinteren;  Græsset  om  deres  Huler  hentørrer  ganske  om 
Efteraaret,  og  Frosten  gjør  Jorden  saa  haard,  at  det  vilde 
være  umuligt  for  dem  ad  sædvanlig  Vei  at  forskaffe  sig 
Næring.  Naar  Prairiehunden  føler  Sovetiden  nærme  sig, 
hvilket  sæ^dvanligt  skeer  i  de  sidste  Dage  af  Oktober, 
lukker  den  alle  Udgange  paa  sin  Rolig  for  at  beskytte 
sig  mod  den  kolde  Vinterluft  og  overgiver  sig  da  til 
Søvnen  for  ikke  igjen  at  vise  sig  over  Jorden,  førend  de 
varme  Foraarsdage  vække  den  til  nyt  og  muntert  Liv. 
Ifølge  Indianernes  Udsagn  aabner  Prairiehunden  mangen- 
gang i  endnu  koldt  Veirlig  Dørene  paa  sin  Rolig;  men 
dette  er  da  at  ansee  som  et  sikkert  Kjendetegn  paa,  at 
varme  Dage  snart  kunne  ventes. 

En  lille  Jordugle  (Athene  hypogea  Ronaparte)  er 
Medbeboer  af  disse  underjordiske  Kolonier;  den  lever 
paa  den  fortroligste  Fod  med  de  smaa  Firbenede,  dog 
finder  man  sædvanligt  kun  Uglen  i  saadanne  Huler,  som 
ere  forladte  af  deres  oprindelige  Residdere.  Prairie- 
Klapperslangen    bliver   ligeledes    ofte    trufi'et   i    saadanne 

Byer,  en  Forekomst,  som  har  givet  Anledning  til  den 
vildfarende  iMening,  at  et  venskabeligt  Forhold  bestod 
mellem  Dyr,  der  dog  efter  Maturens  Lov  maatte  staae 
fjendligt  overfor  hinanden.  Vistnok  lyder  fra  mangen 
Hule  det  giftige  Krybdyrs  uhyggelige  Raslen  den  forskende 
Reisende  imøde,  dog  er  det  Boliger,  som  allerede  længe 
have  været  forladte,  eller  hvis  Beboere  ere  blevne  for- 
tærede af  den  ubudne  Gjæst. 

Et  mærkværdigt  Syn  frembyder  en  saadan  Koloni, 
naar  det  lykkes,  upaaagtet  af  Vagtholdet,  at  naae  hen  i 
dens  Nærhed.  Saa  vidt  Øiet  rækker,  hersker  et  bevæget 
Liv  og  en  rastlos  Virksomhed:  næsten  paa  enhver  Høi 
sidder  det  lille  gulbrune  Murmeldyr  opreist  som  et  Egern; 
Halen,  som  staaer  i  Veiret,  er  i  vedvarende  Bevægelse, 
og  til  en  formelig  Summen  forene  sig  de  fme,  gjøende 
Stemmer  af  mange  Tusinde.  Nærmer  Beskueren  sig  paa 
nogle  Skridt,  saa  kan  han  høre  og  adskille  de  dybere 
Stemmer  af  de  ældre  og  mere  erfarne  Individer;  men 
snart  er  ligesom  ved  et  Trylleslag  alt  Liv  forsvundet  fra 
Overfladen.  Kun  hist  og  her  rager  ud  af  Aabningen  paa 
en  Hule  Hovedet  af  en  Speider,  der  ved  vedholdende, 
udfordrende  Gjøen  advarer  sine  Paarørende  om  den  farlige 
Nærhed  af  et  Menneske.  Lægger  man  sig  da  ned  og 
iagttager  uden  at  bevæge  sig  og  taalmodigt  den  nærmeste 
Omgivelse,  saa  vil  om  kort  Tid  Vagten  indtage  Pladsen 
paa  Høien  foran  sin  Dør  og  ved  uafbrudt  Gjøen  sætte 
sine  Kammerater  i  Kundskab  om  Farens  Ophør.  Den  lokker 
derved  den  ene  efter  den  anden  fra  de  dunkle  Gange  op 
paa  Overfladen,  hvor  disse  selskabelige  Dyrs  uskyldige 
Virksomhed  snart  begynder  paany.  Et  ældre  Medlem  af 
meget  sat  Ydre  aflægger  da  vel  et  Besøg  hos  Naboen, 
der  venter  ham  paa  sin  Høi  i  opreist  Stilling  med  logrende 

Hale  og  gjør  Plads  for  Besøgeren  ved  sin  Side.  Begge 
synes  nu  ved  afvexlende  Gjøen  gjensidigt  at  ville  med- 
dele hinanden  ligesom  Tanker  og  Følelser;  i  bestandig 
ivrig  Underholdning  forsvinde  de  i  Boligen,  men  komme 
efter  et  kort  Ophold  atter  tilsyne  for  i  Forening  at  til- 
træde en  Vandring  til  en  fjernt  levende  Paarørende,  som 
efter  gjæstevenlig  Modtagelse  tager  Del  i  Spadsereturen; 
de  møde  Andre ,  korte ,  men  lydelige  Hilsener  finde  Sted, 
Selskabet  adskiller  sig,  og  Enhver  slaaer  ind  paa  den 
Vei,  der  fører  til  hans  egen  Bolig.  I  hele  Timer  kunde 
man  uden  at  trættes  betragte  det  vedvarende  vexlende 
Skuespil,  og  det  kan  ikke  undre,  naar  Ønsket  bliver 
levende  om  at  forstaae  Dyrenes  Sprog  for  at  kunne 
blande  sig  imellem  dem  og  belure  deres  Underholdninger. 

Uden  Frygt  søger  Prairiehunden  sig  en  Vei  mellem 
Fødderne  paa  de  omvandrende  Bøfler,  dog  behøver  Jægeren 
i  sit  Baghold  kun  at  bevæge  sig  uforsigtigt,  og  sky  og 
frygtsomt  flygter  Alt  ned  i  de  dunkle  Gange.  En  let 
Gjøen,  som  lyder  dumpt  op  fra  Jordens  Skjød,  saavelsom 
et  Antal  af  smaa  forladte  Høie  forraade  da  alene  den 
saa  rigt  befolkede  Stat. 

Kjødet  af  disse  Dyr  er  velsmagende,  dog  er  Jagten 
paa  samme  vanskehg  og  saa  sjelden  kronet  med  Held,  at 
man  sædvanhgt  ikke  i  anden  Hensigt  gjør  Forsøg  paa  at 
nedlægge  et  end  for  at  tilfredsstille  Nysgjerrigheden.  Da 
Prairiehunden  næppe  naaer  Størrelsen  af  et  stort  Egern, 
vilde  der  ogsaa  høre  for  mange  Exemplarer  til  at  skaff'e 
et  lille  Selskab  et  tilstrækkeligt  Maaltid,  og  mangt  et 
dræbt  Dyr  ruller  desuden  dybt  ned  i  de  næsten  lodrette 
Huler,  førend  det  lykkes  at  gribe  det. 


Nogle  Tra^k  af  Silkeormens  Liv  tilligemed  en  Udsigt 
over  Silkeavlens  Historie. 

Af  Dr.  Lébert  i  Zurich. 
(Bibliothéquo  universerselle  de  Geneve,  Juni  1857). 


tit  af  de  Særkjender,  hvorved  Mennesket  skiller  sig  fra 
de  andre  levende  Skabninger,  er  aabenbart  Evnen  til  ret 
at  kunne  gjennemtrænges  af  Beundring  over  Naturen. 
Heri  bestaaer  endogsaa  en  af  hans  reneste  og  ædleste 
Nydelser,  og  derfor  see  vi  ham  ogsaa  ofte  yde  saadanne 
Gjenstande,  der  enten  gjennem  Synet  eller  gjennem  For- 
standen tiltrække  sig  hans  Opmærksomhed ,  guddommelig 
Dyrkelse.  Snart  see  vi  saaledes  Stjernerne  blive  Gjen- 
stand  for  en  naiv  Tilbedelse,  snart  at  hele  Folkeslag 
vælge  sig  enten  nyttige  Dyr  eller  andre  synlige  Gjen- 
stande paa  Jorden  til  deres  Guder;  og  naar  vi  gjennem- 
gaae  den  menneskelige  Aands  Udviklingshistorie,  hvor- 
mange  Grader  fmde  vi  da  ikke  imellem  hin  Afgudsdyrkelse 
og  vore  nuværende  Skolers  Pantheisme? 

Blandt  de  mere  dannede  og  mere  oplyste  Mennesker 
er  der  kun  Faa,  som  ikke  blive  bevægede  ved  Synet  af 
de  Naturskjønheder,  der  omgive  os.  Hvem  kan  saaledes 
betragte  enten  en  stolt  Bjergegn  eller  vore  smaa  Indsøer 
med  deres  stille  Vande  og  deres  smilende  Bredder,  hvem 
kan  see  Solen  gaae  ned  over  det  uhyre  Ocean,  uden  at 

modtage  et  paa  eengang  alvorsfuldt  og  behageligt  Indtryk 
deraf? 

Og  hvormeget  større  bliver  ikke  denne  Nydelse,  naar 
vi,  ved  Siden  af  de  poetiske  Indtryk,  som  Synet  af  Naturen 
fremkalder  i  os,  anstille  nølere  Undersøgelser  over  den, 
for  desbedre  at  lære  den  at  kjende! 

Hvormange  ophøiede  Tanker  vaagne  ikke  hos  os, 
naar  vi  i  en  stjerneklar  Nat  lade  Øiet  glide  hen  over 
Himmellegemerne,  der  svæve  i  det  uendelige  Rum  over 
vore  Hoveder,  og  hvormeget  mere  er  dette  ikke  Tilfældet, 
naar  vi  betragte  dem  igjennem  Teleskopet,  der  stiller  os 
deres  Glands  saameget  nærmere!  Paa  den  anden  Side 
vil  [Mikroskopet  aabenbare  for  vort  forbausede  Blik  hidtil 
ukjendte  Verdener  af  Dyr  og  Planter  i  hele  deres  Liv  og 
Skjønhed,  og  hvad  er  da  selv  det  m^est  vidunderlige  og 
meest  tillokkende  af  vore  Fee- Eventyr  i  Sammenligning 
med  denne  paa  een  Gang  saa  simple  og  saa  skjønne 
Virkelighed?  Hvor  store  og  mægtige  Virkninger  der  kan 
frembringes  af  smaa  usynlige  Væsener,  lære  vi  at  forstaae, 
naar  vi  see,  hvorledes  hele  Bjergkjæder  dannes  paa  Bunden 
af  Havet  ene  og  alene  af  de  smaa  Kalkdele,  der  lidt  efter 
lidt  udsondres  af  Polypernes  Legemer,  og  som  senere  i 
Skikkelse  af  Øer  hæve  sig  op  over  Vandets  Overflade  og 
hurtig  bedækkes  med  Palmer,  Kokostræer  og  en  heel 
tropisk  Vegetation. 

Og  hvilken  Uendelighed  af  skjønne  og  lærerige  Billeder 
fremstiller  der  sig  ikke  for  vort  Blik,  naar  vi  undersøge 
Levningerne  af  Fortidens  Skabninger!  Vi  see  da,  for  at 
blive  ved  Schweiz,  snart  Indiens  Skove,  snart  Lias-Havets 
smilende  Kyster,  snart,  skjult  inde  i  Klippemasserne,  de 
sidste  Spor  af  umaadelige  Brægnetræskove  eller  af  Dyr 
fra  Havenes  Dybder,  snart  endelig  ved  Siden  af  hinanden 

den  arbeidsomme  Myre  og  den  prægtige  Guldsmed,  kort 
sagt:  alle  de  forskjellige  Væsener,  der  findes  i  Jorden,  i 
Søerne  og  i  Havet. 

Uden  at  granske  saa  dybt  i  Videnskabens  Rige  have 
de  Fleste  iblandt  os  vistnok  mere  end  en  Gang  med  dyb 
Beundring  fulgt  Sommerfuglens  Udvikling  ligefra  det  lille 
Æg  indtil  sidste  Forvandling,  hvorved  det  smukke  Insect 
fremkommer,  som  en  Digter  saa  sandt  har  lignet  ved 
en  Blomst  med  Vinger  paa.  Men  en  endnu  langt  større 
Opmærksomhed  fortjener  Silkeormen.  Lad  os  da  prøve 
paa  at  undersøge  dens  Liv,  især  med  Hensyn  til  selve 
Silkens  Dannelse.  Derfra  ville  vi  gaae  over  til  at  betragte 
de  Sygdomme,  der  kunne  ramme  den,  og  som  kunne  ud- 
øve en  saa  betydelig  Indflydelse  paa  hele  Landstrækningers 
Velvære  og  Velstand;  og  efter  at  have  meddeelt  nogle 
Oplysninger  om  de  Forsøg,  der  hidtil  ere  blevne  gjorte 
for  at  erhverve  Silke  af  andre  Insecter,  ville  vi  slutte 
med  en  kort  Udsigt  over  de  vigtigste  Dele  af  Silkedyrk- 
ningens Historie ,  dens  tiltagende  Udbredelse  og  dens 
første  Begyndelse  i  Schweiz. 

Om  Silkeormens  Udvikling  og  Silkens  Dannelse. 

Der  er  vistnok  kun  meget  faa  Mennesker,  som  naar 
de  see  et  glimrende,  rigt  farvet  Stykke  Silketøi,  gjøre  sig 
nogen  Forestilling  om  de  Vanskeligheder,  der  have  været 
forbundne  med  dets  Tilvirkning,  eller  kjende  Noget  til 
den  Taalmodighed ,  den  stadige  Opmærksomhed  og  de 
talrige  Processer,  der  have  været  nødvendige  for  ved  Be- 
nyttelse af  en  chinesisk  Sommerfugls  Larve  at  vinde  dette 
skjønne  Industriproduct  af  Morbærtræets  Blade.  Nogle 
nærmere   Oplysninger    om    denne    mærkelige    Forvandling 

turde  derfor  ikke  være  overflødige. 

I  China  have  Morbærbladene  i  flere  Aarhundreder 
været  anseete  som  den  eneste  passende  Næring  for  Silke- 
ormene, og  fra  disse  Egne  synes  baade  Træet  og 
Insectet  oprindelig  at  skrive  sig,  om  der  end  af  først- 
nævnte meget  langt  tilbage  i  Tiden  har  existeret  en  egen 
Art  i  Lilleasien,  hvorfra  den  snart  udbredte  sig  i  Græken- 
land, navnlig  i  Peloponnes. 

I  det  ottende  Aarhundrede  førte  Araberne  baade 
Planten  og  Silkeormen  til  Spanien.  Ved  Koger  den 
Andens  Foranstaltning  blev  den  første  bragt  til  Sicilien, 
og  ved  Dandolo  kom  den  til  Venedig.  Nogle  franske 
Riddere,  der  havde  deeltaget  i  Erobringen  af  Neapel  og 
vare  blevne  bekjendte  med  de  herlige  Resultater,  man 
kunde  vinde  ved  Dyrkningen  af  denne  Plante,  førte  den 
henimod  Slutningen  af  det  femtende  Aarhundrede  med 
sig  til  det  sydlige  Frankrig,  og  for  henved  fyrretyve  Aar 
siden  kunde  man  endnu  i  Allan,  tæt  ved  Montélimart,  see 
det  første  Morbærtræ,  der  var  bleven  plantet  i  Frankrig. 

Det  vilde  føre  os  for  vidt  her  at  opregne  Alt,  hvad 
der  er  at  iagttage,  naar  man  vil  oprette  en  Morbærplan- 
tage  og  skjænke  den  den  tilbørlige  Pleie.  Vil  man  have 
Bladene  bragte  til  den  høieste  Grad  af  Udvikling,  maa 
Dyrkningen  skee  nøiagtig  efter  visse  bestemte  Regler. 
De  almindelige  Sorter  frembringer  man  af  Frø  og  Af- 
læggere, som  man  da  senere  forbedrer  ved  Podning;  men 
gjentagne  Omplantninger  og  en  stadig  Pleie  i  et  vist 
Antal  Aar  ere  nødvendige  Betingelser  for,  at  Bladene 
kunne  benyttes  som  Næringsmiddel.  Hertil  anvender  man 
flere  forskjellige  Sorter,  hvoraf  man  vælger  de  bedste  til 
de  seneste  Udviklingsstadier.  Det  hele  maa  være  af- 
passet saaledes,  at  Bladene  skyde  frem  paa  samme  Tid, 
som  Larverne  bryde  ud  af  Ægene. 

Et  lille  graagrønt  Æg,  neppe  saa  stort  som  et  Knappe- 
naalshoved,  prydet  med  smukke,  mørke,  ofte  stjerne- 
formede Aftegninger,  er  det  første  Produkt.  Det  er  om- 
givet af  et  Hylster,  der  er  haardt  nok  til,  at  Æget  ufor- 
styrret kan  blive  liggende  deri,  indtil  Bladene  ere  brug- 
bare som  Næringsmiddel.  Naar  man  opbevarer  Ægene 
paa  et  tørt  og  køligt  Sted,  kan  man  efter  eget  Godt- 
befindende  faae  deres  Udvikling  til  at  gaae  langsommere 
for  sig,  ligesom  man  omvendt  ved  Varmen  kan  fremskynde 
Udviklingen  betydelig. 

Naar  det  beleilige  Øieblik  er  kommet,  flytter  man 
lidt  efter  lidt  Ægene  over  i  en  høiere  og  høiere  Varme- 
grad, der  dog  ikke  gjerne  maa  overstige  25°  C.  Naar 
de  paa  denne  Maade  ere  blevne  holdte  i  en  gradvis  til- 
tagende Varme  i  ti  til  fjorten  Dage,  begynde  de  at  blive 
lysere  i  Farven,  de  smaa  Larver,  der  nu  ere  omtrent  en 
Linie  lange,  komme  graagrønne  frem  af  Hylsteret,  og  ved 
deres  raske  og  livlige  Bevægelser  give  de  ligesom  selv 
tilkjende,  at  det  Øieblik  nu  er  kommet,  da  de  maae  have 
god  Næring,  et  for  deres  Hvile  passende  Opholdssted  samt 
Luft  og  Lys,  hvis  hele  Foretagendet  skal  lykkes- 
Man  maa  helst  passe,  at  dette  Øieblik  indtræffer  i 
den  sidste  Halvdeel  af  Mai  Maaned,  da  Foraaret  allerede 
er  saa  langt  fremskredet,  at  man  ikke  længer  behøver  at 
frygte  for  Frostveir,  og  da  hele  Naturen  ligesom  lever  op 
paany.  ■  Efter  to  til  tre  Dages  Forløb  er  hele  Yngelen 
kommen  frem;  hvad  der  kommer  efter  den  Tid,  bar  ikke 
stor  Værdi  mere,  og  allerede  nu  maa  man  see  til,  at 
Luften  er  reén  og  ikke  altfor  tør,  og  at  Ormene  ikke  ere 
umiddelbart  udsatte  for  Solens  Straaler.  Det  er  af  yderste 
Vigtighed,  at  man  sørger  for  bestandig  at  holde  de  Larver, 
der  ere  lige  gamle,   paa  de  samme  Hylder;   thi  blot  ved 

at  lade  Larver,  der  ere  komne  frem  om  IMorgenen,  blive 
sammen  med  dem,  der  ere  komne  til  samme  Dags  Aften, 
kan  man  afstedkomme  betydelig  Skade.  Over  Larverne 
lægger  man  nu  Papir,  der  er  forsynet  med  Huller,  og 
som  særlig  fabrikeres  til  dette  Brug;  i  Frankrig  er  det 
kjendt  under  Navn  af  »papier  Marly« ;  Larverne  krybe  af 
sig  selv  op  igjennem  det  og  træffe  nu  paa  Morbærbladene, 
som  man  foreløbig  har  lagt  der  til  deres  Næring.  De 
første  Blade  man  giver  dem,  maae  være  spæde  og  fine, 
og  Varmen  maa  i  denne  Periode  ikke  være  under  15^0. 
og  ikke  over  2.') — 27|  ^  C.  At  der  er  en  god  Luft  i 
Localet,  er  saameget  vigtigere,  som  Ligegyldighed  i  denne 
Henseende  let  kan  fremkalde  Sygdomme,  der  da  udvikle 
sig  med  stor  Hurtighed  og  foraarsage  en  betydelig  Døde- 
lighed foruden  andre  alvorlige  Ulemper. 

Man  kan  ansæ>tte  Varigheden  af  Larvens  Liv  til  tredive 
eller  een  og  tredive  Dage;  de  yderste  Grændser  ere  fra 
fire  og  tyve  til  fyrretyve  Dage.  Dette  Tidsrum  falder  i 
fem  Perioder,  i  hvilken  Larven  gjennemgaaer  fire  fuld- 
stændige tludskifter.  I  de  første  Dage  æder  den  og 
kryber  omkring,  og  man  kan  see  den  voxe  og  udvikle  sig. 
Efter  derpaa  at  have  hørt  op  at  tage  Næring  til  sig, 
falder  den  hen  i  en  Slags  Dvale ;  den  bliver  ligesom  stiv, 
med  den  forreste  Deel  af  Kroppen  dreiet  opad,  men 
holder  sig  godt  fast  med  de  bageste  Fødder;  den  har 
imidlertid  spundet  sig  ind  i  et  Net,  der  holder  den  tilbage, 
saa  at  den,  for  at  skille  sig  af  med  den  gamle  Hud,  blot 
lader  denne  blive  hængende  paa  del  Sted,  hvor  den  havde 
sat  sig  fast,  og  derefter  med  Lethed  selv  kryber  ud. 
Man  maa  sørge  for,  at  det  syge  Dyr  paa  dette  Tidspunkt 
holdes  frit  for  enhver  Bevægelse,  og  at  Luften  er  meer 
end   sædvanlig   reen    og   varm.     Ved   denne   Leiiighed    er 

det  endnu  muligt  at  oprette  tidligere  begaaede  Feil,  nemlig 
ved  at  skyde  de  Insecter  ud,  som  man  maatte  have  for- 
sømt at  tage  bort  i  rette  Tid;  thi  da  de  Larver,  der  ere 
lige  gamle,  ogsaa  samtidig  gjennemgaae  deres  første  Hud- 
skifte, har  man  heri  en  meget  værdifuld  Veiledning  til 
hin  vigtige  Operation. 

Af  de  fem  Perioder  ere  de  tre  første  de  korteste  og 
vare  omtrent  fem  Dage;  den  fjerde  er  noget  længere,  og 
den  femte  varer  indtil  Larvens  Forvandling  til  Pupe  eller 
otte  til  ti  Dage. 

Man  har  bestemte  Forskrifter  at  følge  baade  med 
Hensyn  til  Opstillingen  af  de  Hylder,  hvorpaa  Larven  skal 
lægges  i  dens  forskjellige  Alder,  og  med  Hensyn  til  den 
særegne  og  regelmæssige  Maade,  hvorpaa  Reenligheden 
bør  holdes  vedlige;  men  det  vilde  være  for  omstændeligt 
at  anføre  dem  her.  Det  er  blandt  Andet  af  megen  Vigtig- 
hed, at  Maaltiderne  ere  regelmæssige,  og  at  selve  Nærings- 
midlerne vælges  med  Skjønsomhed;  saaledes  behøves  der 
i  den  første  Periode  ikke  mindre  end  ti  eller  tolv,  og  i 
de  sidste  Perioder  syv  til  otte  Maaltider  i  hvert  Døgn. 
For  at  give  en  Forestilling  om  den  uhyre  Mængde  Blade, 
der  fortæres  paa  denne  Maade,  vil  det  være  tilstrækkeligt 
at  bemærke,  at  en  Yngel,  fremkommen  af  1  Lod  Æg, 
bruger  1000  Pund,  nemlig  i  den  første  Periode  5,  i  den 
anden  12,  i  den  tredie  45,  og  i  den  sidste  før  Forvand- 
lingen-næsten 800,  altsaa  paa  lidt  nær  fire  Femtedele  af 
det  hele  Qvantum.  Alene  i  Løbet  af  den  sidste  Dag  for- 
tære Larverne  henved  100  til  150  Pund  og  frembringe  da 
ogsaa  under  Spisningen  en  Støi,  der  lyder,  som  om- man 
hørte  en  stærk  Hegn  falde. 

Naar  Larven  har  naael  sin  fuldkomne  Størrelse,  er 
den   omtrent    tre   Tommer    lang    og    af   en    kjøn    hvidgul 

Farve;  paa  begge  Sider  af  dens  Krop,  der  er  deelt  i  tolv 
Ringe ,  sidder  der  en  Række  Huller  med  sort  Rand, 
gjennem  hvilke  den  drager  Aande ;  paa  den  forreste  Deel 
af  Kroppen  har  den  tre  Par  Fødder,  der  ere  forsynede 
med  krogede  Smaakløer  og  bevægelige  som  Fingre,  og 
paa  Bagkroppen  fem  Par  bløde  Fødder,  der  ere  omgivne 
med  en  Krands  af  smaa,  fine  og  spidse  Kroge;  disse 
kunne  trækkes  ind  ligesom  Kattens  Kløer,  og  ved  Hjælp 
af  dem  kan  Larven  klamre  sig  fast  til  en  hvilkensorahelst 
Gjenstand. 

Ovenpaa  denne  overordenlige  Graadighed  holder  den 
op  at  æde  henimod  den  niende  eller  tiende  Dag  i  den 
sidste  Periode.  Urolig  og  med  træge  Bevægelser  slæber 
den  sig  frem  for  at  udsøge  sig  et  beleiligt  Sted  til  sin 
Omdannelse,  og  naar  den  da  har  fundet  en  bekvem  og 
hensigtsmæssig  Plads  paa  det  Stillads,  som  til  den  Ende 
er  bleven  opstillet  for  den  efter  visse  bestemte  Regler, 
begynder  den  paa  at  spinde  sin  Cocon.  Hertil  bruger 
den  Silketraade,  der  komme  frem  igjennem  Munden,  og 
ved  en  uafladelig  omdreiende  Bevægelse  med  den  forreste 
Deel  af  Kroppen  forarbeider  den  af  en  jevn  Traad  paa 
mere  end  1600  Fods  Længde  det  fine  Væv,  hvoraf  den 
ægformede,  gule  eller  hvide  Cocon  bestaaer.  1  Løbet  af 
tre  eller  fire  Dage  er  dette  lille  frivillige  Fængsel,  som 
Størstedelen  af  Larverne  ere  bestemte  til  ikke  i  levende 
Live  at  komme  ud  af,  gjort  færdigt,  og  indeni  det  er  det, 
at  Fangerne  tilsidst  efterlade  deres  sidste  Hud;  thi  det 
er  i  denne  ubevægelige  og  lidet  anselige  Cocon,  at  den 
sidste  Proces  gaaer  for  sig,  nemlig  den  vidunderhge  For- 
vandling, der  fremkalder  Beundring  hos  den  almindelige 
Iagttager,  og  i  en  langt  høiere  Grad  endnu  hos  Natur- 
forskeren, der  følger  alle  dens  Enkeltheder. 

Efter  atten  til  tyve  Dages  tilsyneladende  Rolighed  er 
den  mærkelige  LMvikling  fuldendt ;  uafbrudt  er  der 
imidlertid  blevet  arbeidet  derinde  paa  det  dyriske  Stofs 
Forvandling,  og  af  den  krybende  Orm  er  der  nu  blevet 
et  smukt  vinget  Insect.  Sommerfuglen  gjennembryder 
først  sin  gamle  Pupehud  og  derpaa  Coconen,  der  fore- 
kommer 0  8  saa  haard,  og  som  vi  ikke  kunne  trænge  ind 
i  uden  at  klippe  den  op  med  en  Sax.  Dette  skeer  -paa 
den  Maade,  at  den  fugter  Coconen  med  en  Vædske,  hvor- 
med den  er  forsynet,  og  hvorved  den  haarde  Skal  bliver 
saaledes  blødgjort,  at  Dyret  med  Lethed  kan  trænge  der- 
igjennem.  Derefter  voxe  Vingerne  frem,  og  vi  have  nu 
for  os  en  hvidgraa,  med  takkede  Vinger  og  to  meget 
smukke,  kamdannede  Følehorn  forsynet  Sommerfugl,  der 
i  Et  og  Alt  er  saa  forskjellig  fra  de  europæiske,  at  man 
strax  ved  første  Øiekast  bliver  dens  fremmede  Oprindelse 
vaer.  Den  meest  iøinefaldende  Varietet  af  dette  Insect, 
der  forøvrigt  udmærker  sig  mere  ved  sin  Eiendommelighed 
end  ved  egenlig  Skjønhed,  er  zebrastribet  og  adskiller 
sig  fra  de  andre  derved,  at  alle  Ringene  paa  Kroppen  ere 
omgivne  af  smaa  sorte  Rande.  Af  hvert  Par  Sommer- 
fugle faaer  man  i  Gjennemsnit  500  Æg;  der  behøves  alt- 
saa  forholdsvis  faa  til  Forplantningen,  og  man  kan  saa- 
ledes benytte  den  største  Deel  af  Coconerne  til  Silke- 
fabricationen. 

Da  de  Coconer,  hvoraf  der  er  kommet  Sommerfugle 
ud,  ikke  levere  nogen  fin  og  jevn  Silke,  ødelægger  man 
næsten  alle  Puperne,  førend  de  bryde  ud,  enten  ved 
Hjælp  af  varme  Vanddampe  eller,  som  man  har  gjort  i  de 
sidste  Aar  i  Frankrig,  ved  en  Fordampning  af  Steenkulsolie. 

Men  hvor  og  paa  hvad  Maade  dannes  nu  den  Silke, 
hvorved  Coconen  fremkommer? 

Del  Indre  af  Larven  frembyder  en  langt  fuldkomnere 
og  langt  mere  sammensat  Bygning,  end  man  skulde  vente 
at  finde  i  en  saa  uanselig  lille  Orm.  Kjertierne,  der  af- 
sondre Silken,  ere  uimodsigelig  de  mærkeligste  af  disse 
Organer,  og  skjøndt  de  ogsaa  findes  hos  mange  andre 
Insecter,  ere  de  dog  intetsteds  bragte  til  den  Grad  af 
Fuldkommenhed  som  i  Silkeormens  Larve.  Det  er  smaa 
bugtede  Gange,  der  ligge  paa  begge  Sider  af  Kroppen  og 
ere  omgivne  af  en  uendelig  Mængde  Luftrør.  Den  bageste 
Deel  af  dem  ender  blindt  og  udsondrer  en  temmelig  tyndt- 
flydende Vædske ,  hvis  Bestemmelse  er  at  levere  den 
egenlige  Silkesubstans;  dette  Parti  bliver  bredere  opad, 
og  hele  Organet  ender  fortil  paa  begge  Sider  med  en 
tynd  og  fin  Udførselsgang ,  der  udmunder  i  Insectets 
Mund  og  fører  Silketraaden  ud,  dog  først  efterat  en  lille 
Sidekjertel  har  leveret  en  klæbrig  Vædske,  der  blander 
sig  med  den  og  gjør  den  mere  bøielig.  Det  er  først, 
naar  denne  gjennemsigtige  Vædske  er  traadt  i  Berøring 
med  Luften,  at  den  stivner  og  bliver  til  en  Traad.  Da 
denne  samtidig  er  bleven  dannet  i  de  to  Gange,  udgjør 
den  strax  fra  Begyndelsen  af  en  dobbelt  Traad,  i  hvilken 
to  Elementer,  som  kun  kunne  skilles  fra  hinanden  ved  en 
alkalisk  Vædske,  ere  nøie  sammensmeltede.  Ved  denne 
Dobbelthed  i  Dannelsen  forklares  de  smaa  Knuder,  der 
findes  i  den  rene  Silke,  og  som  opstaae,  naar  de  to 
Traade  ikke  slutte  nøiagtig  til  hinanden ;  de  foranledige 
ofte  store  Vanskeligheder  ved  Spindingen  af  Silken. 

Den  enkelte  Traad  har  en  Brede  af  y^^  Linie,  og  den 
dobbelte  Traad ,  der  benyttes  til  fabrikmæssig  Behandling, 
en  Brede  af  ^'^  Linie;  der  vilde  altsaa  behøves  720  saa- 
danne  Traade  for  at  opnaae  en  Brede  af  een  Tomme. 
De    ere   imidlertid    meget   elastiske    og    lade    sig   strække 

saaledes,  at  man  kan  gjøre  dem  en  Fjerdedeel  længere 
eller  meer;  da  de  derhos  ikke  krybe  ind  igjen  efter  at 
være  trukne  ud,  benytter  man  blandt  andre  Midler  ogsaa 
dette  til  at  gjøre  Silken  finere.  Deres  Styrke  er  for- 
bausende;  en  eneste  raa  Silketraad  kan  bære  en  Vægt  af 
halvandet  Lod  uden  at  gaae  istykker,  og  dog  er  selv  den 
fineste  af  disse  Traade  allerede  i  og  for  sig  et  sammen- 
sat Product.  Den  bestaaer  af  en  gelatinøs  Substans, 
nemlig  Silkelimen,  af  en  fast  Substans,  af  en  eiendommelig 
flygtig  Olie,  der  er  uopløselig  i  Vand,  af  en  fed  Substans, 
der  ligner  Vox  og  er  opløselig  i  Alkohol,  og  endelig  af 
selve  Silkesubstansen,  der  udgjør  den  største  Deel  af 
Sammensætningen. 

Nedenfor  meddeles  en  Analyse  efter  Proust  og  Mulder. 
100  Dele  indeholde,  ifølge  Proust  Mulder 

Silketrevler  (Fibrin)    ....  74,28     Silketrevler  ....  53 

Lim     21,00     Lim     20 

Farvestof 4,00     Albumin 24 

Flygtig  Olie 0,22     Farvestof   .  .  .  3  til  4  g 

Vox  og  Fedt .     0,50 

100,00 

Det  gule  Farvestof,  der  nævnes  i  denne  Analyse, 
forekommer  ikke  i  den  hvide  Silke,  der  er  langt  smukkere 
og  sjeldnere  end  al  anden  Silke.  Man  har  ogsaa  tilveie- 
bragt  røde  og  blaae  Coconer  ved  at  fodre  Larverne  med 
F(rap  og'  Indigo. 

Der  behøves  en "  stor  Mængde  Coconer  for  at  frem- 
bringe et  Stykke  Silketøi.  Et  Lod  Æg  bestaaer  af  omtrent 
19  til  20,000  Stykker,  hvoraf  en  betydelig  Deel  selvfølgelig 
ikke  kommer  til  fuldstændig  LMvikling.  Der  gaaer  200  til 
300  Coconer  paa  1  Pund,  og  først  ni  til  ti  Pund  give 
1   Pund  raa  Silke;   de  bedste  Coconer  ere   de   af  Middel- 

størrelse.  De  store  Coconer  fra  Frioul  og  det  sydlige 
Frankrig,  der  have  været  at  see  paa  Pariser -Udstillingen, 
levere  en  meget  grov  og  ujevn  Silke.  Den  smukkeste  og 
fineste  Silke  vindes  af  den  hvide  Cocon,  der  kaldes  Sina, 
en  egen  Varietet,  der  i  Aaret  1772  første  Gang  blev  ind- 
ført i  Silkeavlen  i  det  sydlige  Frankrig  af  Mathon  de  Fagére. 
Vi  ville  nu  kortelig  undersøge  nogle  af  Silkeormens 
vigtigste  Sygdomme.  Vor  Opmærksomhed  er  fornylig  bleven 
særlig  henvendt  herpaa  i  Anledning  af  en  Epidemi,  der 
lignede  Muscardinen  og  ødelagde  Tusinder  af  vore  al- 
mindelige Fluer. 

Om  nogle  af  Silkeormens  Sygdomme  samt  om  deres  Ind- 
flydelse paa  Industrien. 

Silkeormene  ere  udsatte  for  en  Mængde  skadelige 
Indflydelser ,  der  lægge  Hindringer  i  Veien  for  deres 
Udvikling.  Først  og  fremmest  staaer  deres  Skjæbne 
i  en  inderlig  Forbindelse  med  Morbærtræets,  saaledes  at 
t.  Ex.  en  seen  Frost  om  Foraaret  er  nok  til  at  ødelægge 
hele  Kuld  eller  endog  kan  gjøre  det  nødvendigt  for  Eier- 
manden  selv  at  dræbe  de  unge  Larver,  hvis  han  ikke  vil 
see  dem  omkomme  langsomt  af  Hunger  og  Sygdom. 
Stundom  hænder  det,  at  Bladene,  efter  længe  at  have 
været  smukke  og  friske,  paa  eengang  bedækkes  med  Rust- 
pletter, blive  tørre,  rulle  sig  sammen  og  saaledes  kun  af- 
give en  meget  usund  og  utilstrækkelig  Næring  for  In- 
secterne.  Det  er  netop  denne  Morbærtræets  sørgelige 
Sygdom,  der  i  de  sidste  Aar  har  givet  Anledning  til  saa- 
mange  Klager  i  Frankrig,  og  som  ved  den  Dødelighed, 
den  udbredte  iblandt  Larverne,  har  foraarsaget  en  saa 
ussel  Høst. 

Selv  om  Fødemidlerne  i  enhver  Henseende  ere  gode, 
er  dog  den  næsten  drivhusagtige  Pleie,  der  maa  ydes 
Ormene ,  forbunden  med  mangehaande  Vanskeligheder. 
Den  mindste  Uagtsomhed ,  en  for  høi  eller  for  lav  Tem- 
peratur, Mangel  paa  tilstrækkelig  reen  Luft,  Uregelmæs- 
sighed i  Maaltiderne,  Ligegyldighed  enten  med  Hensyn  til 
Hyldernes  Pasning  eller  til  den  strenge  Afsondring  af  de 
samtidig  fremkomne  Larver,  hvortil  ovenikjøbet  det  be- 
leilige  Øieblik  nøie  maa  tages  iagt,  —  alt  dette  kan  med- 
føre de  alvorligste  Følger. 

Og  selv  om  det  nu  lykkes  at  undgaae  alle  disse  Skjær, 
er  Larven  dog  endnu  ligefuldt  udsat  for  en  Mængde  for- 
skjellige  Sygdomme.  At  beskrive  dem  alle,  vilde  føre  os 
for  vidt;  vi  ville  derfor  indskrænke  os  til  her  at  beskrive 
to  Sygdomme,  der  allerede  i  og  for  sig  ere  tilstrækkelige 
til  at  ødelægge  mangen  en  Høst. 

Den  ene  af  disse  Sygdomme  foraarsages  af  en  Svamp, 
der  kaldes  Mucardina  eller  Calcino;  den  anden,  der  er 
endnu  farligere,  og  som  for  nylig  har  anrettet  store  Øde- 
læggelser, ville  vi  kalde  Silkeormens  Udartning. 

Alle  organiske  Væsener  ere  udsatte  ikke  alene  for 
den  Indflydelse,  som  Ernæringen  og  enhver  ydre  Vold  kan 
udøve,  men  ogsaa  for  den  ofte  uheldbringende  Indvirkning 
af  Klimaet  og  Atmosphæren ;  derved  avles  Epidemier,  som 
til  forskjellige  Tider  komme  igjen  og  anrette  større  eller 
mindre  Ødelæggelser  paa  deres  Vandring.  Saaledes  have 
vi  i  de  sidste  Aaringer  seet  disse  Factorers  skade- 
lige Indflydelse  ikke  blot  paa  Menneskene,  men  ogsaa 
paa  de  forskjelligste  Kulturprodukter,  saasom  Kartoflerne, 
Vinstokken ,  Sæden ,  Silkeormene  osv.  Hvad  er  nu 
Grunden  hertil,  og  hvilke  Midler  have  vi  derimod?  Nu 
for  Tiden  er  Videnskaben  exclusiv,    Enhver  har  sin  egen 


382 

bestemte  Maade  at  gaae  frem  paa,  som  han  ikke  gjerne 
forlader;  den  videnskabelige  Stræben  efter  at  lære  Natur- 
phænomenerne  at  kjende  troer  den  Ene  kun  at  kunne 
gjøre  Fyldest  ved  Anvendelsen  af  Forstørrelses-Redskaber, 
en  Anden  ikkun  ved  chemiske  Operationer,  en  Tredie 
ikkun  ved  Hjælp  af  Physiken  og  mathematiske  Beregninger, 
en  Fjerde  endelig  blot  ved  anatomiske  Dissectioner.  Ved 
saadanne  nøiagtige  Undersøgelser  og  en  grundig  Iagttagelse 
vindes  der  ganske  vist  uomstødelige  og  høist  mærkelige 
Resultater,  der  gjøre  den  menneskelige  Tænkning  megen 
Ære;  men  man  er  altfor  tilbøielig  til  at  glemme,  at  det  i 
den  levende  Natur  hverken  er  Atomernes  Forbindelse,  de 
chemiske  Stoffer,  de  physiske  Loves  Virksomhed  eller  de 
forskjellige  Organers  Bygning,  der  i  og  for  sig  og  som 
enestaaende  Elementer  udgjøre  Livet,  og  man  falder  der- 
ved i  den  samme  uheldige  Vildfarelse,  som  Mephistopheles 
spotter,  naar  han  raadede  Naturforskerne  først  at  be- 
røve de  levende  Væsener  Livet  og  saa  bagefter  studere 
dette  ved  en  Sammenligning  imellem  de  enkelte  løsrevne 
Dele,  hvis  Undersøgelse  da  vilde  falde  ulige  lettere,  naar 
det  Baand,  der  holdt  dem  sammen,  saaledes  først  var 
overskaaret. 

I  Livet  som  i  Naturen  hersker  der  den  inderligste 
Forbindelse  imellem  Kræfterne  og  Bevægelsen,  og  det  er 
alene  ved  en  fælles  Virksomhed  af  dem  begge,  at  der 
fremkommer  en  saa  fuldkommen  Organisation  som  den,  vi 
beundre  i  de  levende  Væseners  Liv;  en  Organisation,  hvis 
Enkeltheder  vi  vel  kunne  underkaste  en  Undersøgelse,  men 
som  vi  aldrig  vilde  formaae  at- skabe,  hverken  ved  Hjælp 
af  Videnskabens  Lys  eller  ved  kunstige  Processer;  og 
hvoraf  vi  ikkun  formaae  at  opfatte  visse  enestaaende 
Phænomener,   medens   dens  egenlige  Væsen  endnu  er  en 

dyb  Hemmelighed  for  os,  hvis  Studium  ikke  fører  til  Andet 
end  til  at  tvinge  den  oprigtige  Iagttager  til  at  tilstaae  sin 
Uvidenhed.  Derfor  bør  vi  ogsaa  uophørlig  stræbe  efter  at 
naae  op  til  den  philosophiske  Betragtningsmaade,  ifølge 
hvilken  Enkelthederne  ikkun  have  Betydning  som  løsrevne 
Stykker  af  det  tlele,  og  for  hvilken  den  enkelte  Videnskab 
ikke  er  Andet  end  en  Deel  af  det  hele  store  Omraade  af 
den  menneskelige  Viden.  Ligesom  man  for  Kartoflernes 
og  Vinstokkens  Vedkommende  har  tillagt  Snylteplanternes 
Indflydelse  en  altfor  exclusiv  Betydning  som  Sygdomsaar- 
sag,  saaledes  er  den  samme  Anskuelse,  endog  i  en  endnu 
mere  ubetinget  Grad,  bleven  gjort  gjældende,  hvad  Dyrenes 
Sygdomme  angaaer.  Vi  benægte  ganske  vist  ikke  deres 
Indflydelse;  deres  skadelige  Indvirkning  er  desværre  ingen 
Tvivl  underkastet,  og  man  kunde  godt  sammenligne  dem 
med  Flydraen  med  de  hundrede  Hoveder,  der  bestandig 
voxe  ud  igjen,  saa  uendelig  udbrede  deres  Spirer  sig, 
hvor  de  først  engang  have  sat  sig  fast.  Men  hvorfra 
faaer  Jordbunden  den  Egenskab,  som  er  nødvendig  for, 
at  denne  levende  Skimmel  skal  kunne  udvikle  sig,  og  hvad 
er  paa  den  anden  Side  Grunden  til,  at  den  igjen  for- 
svinder, ofte  netop  i  det  Øieblik,  da  Spirerne  ere  aller- 
talrigst tilstede?  De  Aarsager,  der  her  gjøre  sig  gjæl- 
dende, ere  langt  almindeligere,  end  man  ved  første  Øie- 
kast  skulde  formode. 

En  betydelig  Forandring  i  Aarstidernes  sædvanlige 
Eiendommeligheder,  ualmindelig  milde  Vintere,  usædvanlig 
fugtige  Foraar,  en  altfor  hurtig  og  altfor  rigelig  Væxt, 
foranlediget  ved  usunde  Safter,  der  paa  Grund  af  For- 
andringer i  Jorden  eller  i  Planten  endnu  ikke  have  naaet 
deres  fulde  Kraft,  alle  disse  og  endnu  mange  flere  Mo- 
menter have  ganske  vist  deres  Andeel  i  disse  Menneske- 

hedens  store  Plager  og  bør  derfor  ikke  forbigaaes  med 
Taushed ,  navnlig  naar  man  vil  gjøre  sig  en  rigtig  Fore- 
stilling om  disse  alvorlige  Sygdommes  Udbredelse  og  Følger 
saavelsom  om  de  Midler,  hvorved  det  kan  blive  muligt  at 
modarbeide  dem. 

Muscardinen  —  hvis  Navn  skriver  sig  fra  et  Sukker- 
hus i  det  sydlige  Frankrig,  medens  det  italienske  Navn 
calcino  hidrører  fra  det  kalkagtige  Udseende,  som  Larverne 
antage  i  denne  sygelige  Tilstand  —  er  en  Sygdom ,  der 
har  været  kjendt  i  lang  Tid,  og  som  hyppig  og  paa  mange 
forskjellige  Steder  har  anrettet  umaadelige  Ødelæggelser 
iblandt  Silkeormene.  Rimeligvis  er  den  ligesaa  gammel 
som  selve  Silkeormene;  i  Aaret  1570  findes  den  beskrevet 
i  et  Digt  af  Hannibal  Guasco.  I  sine  klassiske  Efterret- 
ninger om  Silkeormens  Dyrkning  (Paris  1763)  giver 
Boissier  de  Sauvages  en  god  Beskrivelse  af  den  og  for- 
klarer, hvorledes  den  i  ældre  Tider  er  bleven  forplantet 
fra  Piemont  til  det  sydlige  Frankrig.  Senere  har  den 
været  Gjenstand  for  talrige  Undersøgelser  baade  af  Natur- 
forskere og  af  Forskjellige,  der  have  anlagt  Etablissementer 
til  Silkeormenes  Opklækning.  Snart  troede  man,  at  den 
bestod  i  en  kalkagtig  Forhærdelse,  der  var  en  Følge  af 
Blodets  mineralske  Afsondringer,  snart  igjen  at  den  paa 
Grund  af  sin  store  Smitsomhed  kun  kunde  være  foraar- 
saget  af  Svampe.  At  denne  sidste  Anskuelse  var  rigtig, 
fremgik  af  grundige  Undersøgelser,  som  Marquis  Balsano 
Crivelli  og  Doctor  Carlo  Bassi  i  Aaret  1835  anstillede  i 
Lodi.  Den  eiendommelige  Svamp,  der  fremkalder  Mus- 
cardinen, er  siden  den  Tid  almindelig  bleven  betegnet 
med  Navnet  Botrytis  Bassiana.  Larver,  der  dog  allerede 
ere  meget  alvorlig  angrebne  af  denne  Sygdom,  kunne 
endnu  kort  Tid,    førend  de  omkomme,    see  fuldkommen 

friske  og  endog  sundere  ud  end  de  andre,  og  synes  da 
endnu  at  berettige  til  de  bedste  Forhaabninger;  men  den 
nærforestaaende  Død  har  dog  allerede  bebudet  sig  ved 
visse  bestemte  Kjendetegn  ,  som  kun  kunne  opdages 
igjennem  Mikroskopet.  Ved  dettes  Hjælp  bemærker 
Naturforskeren  i  Blodet  smaa  Svampspirer,  som  udvikle 
Skud  og  et  stadig  tiltagende  Antal  af  Sporer,  hvorved 
Blodet  mere  og  mere  inficeres  og  tilsidst  fuldkommen 
absorberes  for  at  tjene  til  Snyltevegetationens  Ernæring 
og  Væxt. 

Den  angrebne  Larve,  der  i  Begyndelsen  ikke  viser 
noget  sygeligt  Symptom,  falder  med  eet  sammen  og  an- 
tager en  let  rød  Farve,  Kroppen  bliver  blød  og  slap,  og 
det  seer  ud,  som  om  der  skulde  indtræde  en  hurtig  Op- 
løsning ;  men  til  sin  Forundring  seer  man  snart ,  at 
der  fra  alle  AandehuUerne  træder  et  Net  af  overordenlig 
line,  sølvhvide  Traade  frem.  Efter  kort  Tids  Forløb  have 
disse  udbredt  et  Lag  af  hvid  Skimmel  over  hele  byrets 
Krop,  som  imidlertid  er  blevet  kortere,  krumbøiet  og 
steenhaardt.  Undertiden  skeer  det  ogsaa,  at  de  syge 
Larver  lukke  sig  inde  i  deres  Cocon,  og  først  derinde  er 
det  da,  at  Sygdommen  naaer  sin  fuldstændige  Udvikling. 

Seet  under  Mikroskopet  bestaaer  det  laadne  Svamplag 
af  en  utallig  Mængde  forgrenede ,  meget  smukke  og 
fine  Traade,  hvis  Brede  neppe  udgjør  ^^^  Linie.  Ved 
den  yderste  Ende  af  disse  Traade  saavelsom  paa  det  Sted, 
hvor  Grenene  skyde  frem,  sidder  der  en  Mængde  smaae 
runde  Legemer,  der  ikke  ere  mere  end  yi^  Linie  brede; 
det  er  Plantens  Frø.  Fra  hver  enkelt  af  disse  Spirer  kan 
Sygdommen  opstaae  og  udbrede  sig  i  det  Uendelige;  naar 
Vinden  fører  dem  med  sig,    kunne   de   endog  flyve  langt 

bort  og  inficere  andre  Silkeorme-Anlæg,  som  da  i  kort  Tid 
blive  ødelagte. 

I  Reglen  kan  man  antage,  at  der  fra  det  Øieblik,  da 
Spiren  før*t  opstaaer,  og  indtil  Larvens  Død,  neppe  hen- 
gaaer  meer  end  en  Uge.  Forøvrigt  er  denne  Sygdom  ikke 
eiendommelig  for  Silkeormen  ;  thi  den  er  bleven  iagt- 
taget hos  mange  andre  Insecter.  Saaledes  erindrer  jeg  i 
Aaret  1826  i  Berlin  at  have  samlet  en  Mængde  Larver  af 
en  smuk  Natsværmer,  der  almindelig  gaaer  under  Navn 
af  den  sorte  Bjørn  (Euprepia  villica),  og  som  jeg  havde 
haabet  at  faae  opklækkede;  men  paa  eengang  døde  de 
alle  for  mig,  efter  at  være  blevne  først  bløde  og  slappe 
og  derefter  haarde  og  skjøre  samt  overtrukne  med  en 
kridhvid,  skinnende  Skimmel.  Man  har  flere  Gange  over- 
ført Spirer  paa  andre  Dyr,  og  jeg  har  selv  gjort  det 
samme  Forsøg,  der  fuldkomment  er  lykkedes,  ved  Ind- 
podning paa  forskjeilige  Insecter. 

Men  hvis  disse  Spirer  ere  nødvendige  Betingelser  for 
Udviklingen  af  Mucardinen,  er  det  paa  den  anden  Side 
ogsaa  en  uundgaaelig  Betingelse,  at  Larven  maa  afgive  et 
passende  Terrain  for  den,  hvad  enten  Dyret  allerede  er 
bleven  sygt  af  Mangel  paa  den  tilbørlige  Pleie,  eller  der  i 
Beskaffenheden  af  dets  Næringsmidler  har  været  en  præ- 
disponerende Aarsag  tilstede.  Jeg  troer  derfor  ogsaa  at 
kunne  paastaae,  at  Hyppigheden  af  denne  Sygdom  i  Reglen 
maa  tilskrives  Mangel  paa  tilstrækkeligt  Tilsyn  og  tilbørlig 
Pleie,  ligesom  der  jo  ogsaa  i  vore  Hospitaler  kan  opstaae 
en  betydelig  Dødelighed,  saasnart  man  enten  forsømmer 
at  sørge  for  frisk  Luft  eller  paa  anden  Maade  lader  det 
mangle  paa  Omhyggelighed. 

Mangfoldige  Midler  ere  blevne  foreslaaede  saavel  til 
at  forebygge  som  til  at  modarbeide  Muscardinen.     Blandt 

de  med  størst  Omhu  anstillede  Forsøg  synes  Johannys's 
fortrinsvis  at  frembyde  Interesse.  Af  4000  inficerede  Æg 
vaskede  han  1000  med  tyve  Gange  fortyndet  Vinaand, 
1000  med  en  ligesaa  svag  svovlsuur  Kobberopløsning  og 
1000  med  en  paa  samme  Maadé  fortyndet  Opløsning  af 
salpetersurt  Blyilte,  hvorimod  han  slet  ikke  gjorde  Noget 
ved  det  sidste  Tusinde.  Af  de  første  3000  mistede  han 
ikke  flere  Larver,  end  der  sædvanlig  døer  under  normale 
Forhold,  men  derimod  Halvdelen  af  dem,  der  vare  for- 
blevne uden  Behandling.  Bobinet  havde  forresten  for 
længe  siden  erklæret,  at  en  omhyggelig  og  regelbunden 
Pleie  var  det  bedste  Middel  til  at  forebygge  Sygdommen. 
I  den  senere  Tid  har  Enken  Moussarat  indtrængende  an- 
befalet en  ny  spccifisk  Kurmethode ,  der  hovedsagelig 
bestaaer  i  Røgning  med  Svovldampe  og  navnlig  med 
Svovlsyre.  I  en  kort,  men  indholdsrig  Meddelelse,  som 
Guérin-Méneville  den  9  Januar  1859  har  gjort  det  agro- 
nomiske Selskab  i  Paris,  fmdes  fuldkommen  rigtig  be- 
mærket, at  om  adskillige  Røgninger  end  kunne  være  gode 
og  navnlig  tjenlige  til  at  ødelægge  Svampspirerne,  er  det 
dog  ikke  i  disse  Spirer  alene,  at  man  -maa  søge  Syg- 
dommens egenlige  Rod,  og  at  det  sikkreste  Præservativ 
bestaaer  i  en  streng  Iagttagelse  af  de  almindelige  hygieiniske 
Regler,  hvorfor  man  bør  lade  sig  det  være  magtpaaliggende 
at  vælge  fuldkommen  sunde  Æg,  at  passe  dem  omhyggelig 
og  sørge  for  deres  hensigtsmæssigste  Udrugning  i  et  godt 
luftigt  Lokale,  hvor  man  maa  undgaae  Lufttræk  og  enhver 
pludselig  Temperaturvexel;  at  forskaffe  Larverne  rigelig 
Plads,  og  endelig  med  Omhu  og  Stadighed  at  sørge  for 
Reenlighed  og  god  Næring.  Ved  at  følge  disse  Raad  vil 
man  allersikkrest  naae  det  forønskede  Resultat,  og  langt 
vigtigere  end  ethvert  Specificum   imod  Muscardinen  vilde 

det  \ære,  hvis  man  kunde  finde  paa  et  Middel  til  at  mod- 
arbeide  den  Uvidenhed,  den  gamle  Slendrian  og  de  For- 
domme ,  der  endnu  findes  hos  Eierne  af  Silkeorme- 
Etablissementer.  I  de  sidste  Aar  har  Erfaringen  tydelig 
godtgjort  dette  i  Lombardiet,  hvor  Calcinoen  nu  ikke 
længere  er  nogen  synderlig  farlig  Fjende,  siden  man  har 
lært  øieblikkelig  at  tiiintetgjøre  de  syge  eller  mistænkte 
Larver,  at  anvende  Røgninger  overalt  hvor  der  er  Anled- 
ning dertil,  og  at  lede  Opklækningen  i  Overeensstemmelse 
med  Fornuftens  og  Erfaringens  sundeste  Principer. 

At  der  imidlertid  for  at  modvirke  Klimaets  Indflydelse 
hører  Mere  end  en  blot  Forbedring  af  Methoderne  til, 
derpaa  har  man  faaet  et  Bevis  i  en  ny  Sygdom,  gattine 
eller  idropisia  della  farfalla,  der  nu  i  nogle  Aar  har  ud- 
bredt sig  mere  og  mere,  og  som  ifølge  Resultatet  af  de 
Undersøgelser,  jeg  fornylig  har  anstillet  tilligemed  Professor 
Frei,  med  en  almindelig  Benævnelse  kan  betegnes  som  en 
Udartning  af  Silkeormen. 

Allerede  de  unge  Larver  angribes  af  denne  Sygdom. 
De  antage  en  smudsig-gul  Farve  og  blive  over  hele 
Kroppen  bedækkede  med  smaa  sorte  Prikker  eller  Pletter; 
Hornet  paa  Bagkroppen  og  nogle  af  Fødderne  skrumpe 
ind  og  blive  sorte.  I  de  første  Perioder  af  Hudskift- 
ningen omkomme  de  i  stor  Mængde,  og  de,  som  bhve 
fuldvoxne,  ville  ikke  rigtig  tage  Næring  til  sig,  spinde  kun 
langsomt  deres  Cocon  og  omgive  sig  ofte  med  et  tyndt 
og  blødt  Spind,  i  hvilket  de  lægge  sig  til  at  døe.  Drive 
de  det  saa  vidt,  at  der  frembringes  en  god  Cocon,  kommer 
der  siden  ikke  Andet  ud  af  den  end  et  ufuldkomment  og 
vanskabt  Væsen,  der  med  sin  tykke  Krop,  med  sine  op- 
svulmede Ringe  og  sine  langsomme  Bevægelser  kun  synes 
at  være  en  Carricatur  af  Insectet  i  dets  sunde  Tilstand. 

Farven  er  ikke  længere  reen,  men  smudsig  gulgraa,  hist 
og  her  med  sorte  Stænk.  I  det  første  Aar  kan  man  endnu 
faae  et  taaleligt  Sæt  Æg,  i  det  andet  Aar  kommer  der 
allerede  kun  meget  faae,  og  i  det  tredie  bliver  der  slet 
ingen.  Sygdommen  udvikler  sig  altsaa  ^jennem  flere  Ge- 
nerationer, idet  den  bestandig  tiltager  i  Styrke,  og  antager 
tilsidst  Characteren  af  en  formelig  Udartning  af  Insectet. 
Det  er  som  en  lldsvaade,  der  ødelægger  hele  det  Indre 
af  et  Huus,  førend  Luerne  bane  sig  en  Udvei  og  bringe 
hele  Bygningen  til  at  styrte  sammen. 

Ifølge  de  Undersøgelser,  som  Professor  Frei  og  jeg 
have  anstillet,  er  Blodet,  hvis  sygelige  Tilstand  bestandig 
tager  til  baade  igjennem  Cocon-  og  senere  gjeunem 
Sommerfugle -Stadiet,  mørkt,  brunt  og  faaer,  naar  det 
bliver  tørt,  megen  Lighed  med  Beg.  I  alle  de  mest 
isolerede  Dele  af  Insectets  Krop,  saasom  i  det  Indre  af 
Øiet,  indeholder  det  en  utallig  Mængde  smaa  ovale  Planter, 
der  ere  omtrent  y^^^y^  Linie  brede  og  henved  dobbelt  saa 
lange;  de  beslaae  oprindelig  af  en  eneste  Celle,  men 
ved  Deling  mangfoldiggjøres  de  i  det  Uendelige.  De  indre 
Livsredskaber  ere  vel  endnu  urørte,  men  man  begriber 
let,  at  hele  Organismen  maa  lide  ved  en  saadan  Overflod 
af  Snyltevæxter,  der  til  Brug  for  deres  egen  Udvikling 
lægge  Beslag  paa  alle  Dyrets  Ernæringssafter.  Ved  en 
Række  chemiske  Iagttagelser  ere  vi  komne  til  den  Over- 
bevisning, at  disse  Snyltegjæster  utvivlsomt  ere  af  en  reent 
vegetabilsk  Natur.  At  Sygdommen  er  i  høieste  Grad  øde- 
læggende, er  ligesaa  lidet  nogen  Tvivl  underkastet,  men 
om  den  omtalte  lille  Plante  er  Aarsag  til  den,  eller  om 
den  blot  er  en  Følge  af  Sygdommen,  det  see  vi  os  ikke 
istand  til  at  afgjøre. 

Vi  underskrive  fuldkommen  den  interessante  Med- 
delelse, som  Guérin-Méneville  har  gjort  os,  og  antage 
med  ham,  at  de  almindelige  Forstyrrelser  i  Henseende  til 
Climaet  atter  her  have  en  meget  væsenlig  Betydning.  Al- 
lerede en  mild  Temperatur  om  Vinteren  har  til  Følge,  at 
Ægene  komme  for  tidlig  til  Udbrud,  og  af  samme  Grund 
dannes  Saften  i  Morbærbladene  før  Tiden  og  bliver  følgelig 
ufuldkommen.  Man  kommer  derved  til  at  opføde  svage 
Larver  med  usunde  Blade,  og  Mere  behøves  der  ikke  for 
efter  nogle  Generationers  Forløb  at  bevirke  Insecternes 
Udartning. 

Saaledes  har  Sygdommen  i  de  sidste  Aar  raset  i  alle 
Norditaliens  Sletter,  i  det  sydlige  Frankrig  og  i  Spanien, 
medens  derimod  Silkeorme-Anlægene  paa  Steder,  der  have 
en  høiere  geographisk  Beliggenhed  med  koldere  Vintere 
og  rigeligere  Luftstrømninger ,  ere  blevne  forskaanede, 
hvilket  t.  Ex.  har  været  Tilfældet  paa  de  høitliggende 
Dele  af  Cevennerne  og  Departementet  Ardéche  i  Frankrig 
saavelsom  i  de  nordlige  Egne  af  Preussen,  Polen,  Sverrig, 
osv.  I  alle  disse  Lande  see  vi  tillige,  at  Plantesygdom- 
mene ligeledes  have  været  baade  mindre  hyppige  og  mindre 
udbredte  end  i  sydligere  Egne.  —  For  at  give  en  Fore- 
stilling om  de  Ødelæggelser,  der  kunne  anrettes  af  den 
Sygdom,  vi  her  omtale,  skulle  vi  anføre,  at  Productionen 
af  raa  Silke  i  Frankrig  har  været  knap  en  Femtedeel  af, 
hvad  den  er  i  et  Middelaar,  i  Spanien  en  Tiendedeel,  i 
Italien  en  Trediedeel,  og  paa  flere  Steder  endog  langt 
ubetydeligere  endnu. 

Af  alt  det  Anførte  fremgaaer,  at  man  ikke  kan  gjøre 
sig  noget  Haab  om  at  modarbeide  denne  Sygdom  og 
Climaets  Indvirkninger  anderledes  end  ved  deels  at  flytte 
Silkeorme-Anlægene  til   mere  nordlige   Lande,    hvor  man 

ikke  har  Andet  at  frygte  for  end  en  seen  Foraarsfrost, 
som  man  lettere  kan  værge  sig  imod;  deels  ved  at  an- 
skaffe lutter  nye  Æg,  som  maae  hentes  fra  fjerntliggende, 
endnu  ikke  smittede  Steder;  deels  ved  at  tilintetgjøre  alle 
de  syge  Dyr,  som  maatte  vise  sig;  deels  endelig  ved  om- 
hyggelig at  desinficere  Larvernes  Opholdssted,  saaledes  at 
enhver  Slags  Smitte  holdes  borte  fra  de  nye  Æg.  Det  er 
nok  Umagen  værd  at  anstille  disse  Forsøg  1  thi  af  det, 
som  vi  ovenfor  have  sagt,  vil  man  see,  at  det  gjælder 
om  at  modarbeide  en  sand  Plage  for  Menneskeheden,  en 
Plage,  der  i  kort  Tid  kan  forarme  hele  Landstrækninger, 
og  som  man  derfor  med  Rette  kan  regne  iblandt  de  meest 
fordærvelige  offentlige  Ulykker. 

Ligeoverfor  en  saadan  Udsigt  til  Silkeormenes  Øde- 
læggelse ledes  man  ganske  naturlig  til  at  undersøge,  hvilke 
andre  Insecter  der  kunne  anvendes  til  Silkefabricationen. 
Til  en  saadan  Undersøgelse,  der  for  Øieblikket  er  mere 
paatrængende  nødvendig  end  nogensinde  før,  kan  man 
hente  en  rig  og  gavnlig  Erfaring  fra  fremmede  Lande, 
ligesom  Naturhistorien  her  afgiver  en  sikker  Grundvold  at 
bygge  paa.*) 

Allerede  gjennem  flere  Aarhundreder  har  man  i  for- 
skjeUige  Egne  af  China  og  Cochinchina  fabrikeret  smuk 
og  stærk  Silke  af  Traade,  der  leveres  af  andre  Insecter 
end  dem,  man  ellers  sædvanlig  benytter.  Ifølge  de  lærde 
Undersøgelser,  som  Humboldt  har  anstillet,  fabrikeredes 
der  Silkestoffer  i  Mexico,  allerede  førend  Spanierne  er- 
obrede Landet,  og  de  sidste  Reisende,  der  ere  hjemkomne 
fra  nylig  opdagede  Lande  i  det  Indre  af  Afrika,  have  af- 
givet lignende  Beretninger. 


*)  See  heroin  ogsaa  dette  Tidsskrifts  1ste  Række,  3die  Bd.  p.  11. 

En  Sommerfugl  af  Slægten  Saturnia,  hvoraf  der  over 
hele  Jordkloden  findes  meget  store  og  meget  smukke 
Former,  synes  at  indeholde  alle  Betingelser  for  en  Dyrk- 
ning, som  man  forsaavidt  kunde  kalde  vild,  som  den  fore- 
gaaer  paa  Buskvæxter  under  aaben  Himmel.  Af  en  meget 
interessant  Afhandling  om  denne  Gjenstand,  der  skyldes 
Dr.  Chavannes  i  Lausanne,  erfarer  man,  at  der  for  Øie- 
blikket  allerede  kjendes  firsindstyve  Arter  af  Saturnia, 
hvoraf  nogle  danne  en  Cocon,  der  er  saa  stor  som  et 
Dueæg,  men  temmelig  uredt  og  derfor  noget  vanskelig  at 
spinde.  China  og  Indien  ere  rige  paa  lignende  Former; 
blandt  dem  udmærker  sig  den  største  Sommerfugl,  man 
kjender,  nemlig  S.  Atlas,  der  tæller  næsten  ni  Tommer  fra 
den  ene  Vingespids  til  den  anden,  og  som  findes  i  Indien, 
Thibet  og  Decan;  af  dens  Larve  vinder  man  en  stærk  og 
meget  solid,  graa  Silke.  —  I  China,  Bengalen  og. det  indre 
af  Afrika  forekommer  Saturnia  cynthia,  der  i  de  sidste 
Aar  er  bleven  opelsket  i  Algier,  Italien,  Frankrig  og 
Schweiz;  paa  den  iblandt  andre  grunder  man,  navnlig  i 
Turin,  de  største  Forhaabninger.  Denne  Sommerfugls 
Larve,  der  lever  paa  Ricinusplanten  (Christpalmen),  Pile- 
træet og  Asketræet,  har  allerede  længe  forsynet  China 
med  en  Silke,  der  endnu  ikke  er  bleven  benyttet  som 
Udførselsartikel.  —  Saturnia  mylitta,  der  findes  paa  de 
molukkiske  Øer  og  i  en  stor  Deel  af  Bengalen,  laver  lige- 
ledes en  meget  god  Silke,  der  gaaer  under  Navn  af 
Tussah-Silke;  Larven  lever  blandt  Andet  ogsaa  paa  Ege- 
træer, hvilket  berettiger  til  at  vente  gode  Resultater  af  de 
Forsøg,  som  man  aUerede  har  anstillet  med  den  i  Frankrig 
og  i  Schweiz.  Dens  Silke  er  solid  og  ingenlunde  vanskelig 
at  spinde,  og  hver  Cocon  leverer  i  Lod,  den  høieste  Vægt 
man  endnu  har  opnaaet.    —    Saturnia  Pernyi,    der  ligner 

den  foregaaende  Art ,  forsyner  det  nordlige  China  og 
Manschuriet  med  en  Silke,  som  nu  i  mange  Tider  har 
staaet  i  stor  Anseelse  hos  den  derværende  Befolkning. 
Det  Samme  gjælder  om  Saturnia  assamentis,  der  findes  i 
hele  Omegnen  af  Athen. 

Ikke  mindre  rigt  er  Afrika,  hvorfra  man  allerede  har 
tredive  betijendte  Arter,  som  imidlertid  endnu  kun  ere 
lidet  benyttede.  Dog  anvendes  Saturnia  comata  og  S. 
mimosæ  til  Fabrikationen;  de  findes  begge  paa  Øen 
iMadagascar. 

Sydamerika  er  ikke  meget  rigt  paa  Arter,  men  de, 
der  findes,  ere  meget  store  og  meget  givtige.  Saaledes 
forekommer  der  i  Omegnen  af  Rio  Exemplarer  af  S.  aurata 
der  ere  næsten  hgesaa  store  som  S.  Atlas,  idet  de  nemlig 
tælle  omtrent  syv  Tommer  fra  den  ene  Vingespids  til  den 
anden,  og  som  spinde  en  Cocon  af  halvtredie  Tommes 
Længde  og  en  Tommes  Brede,  hvoraf  man  erholder  en 
solid,  smuk  og  fuldkommen  hvid  Silke.  —  I  Mexico  fore- 
kommer der  to  Arter,  hvoraf  man  endog  træffer  den  ene, 
Saturnia  orbignyana,  i  selve  Byen  Mexicos  Gader;  af  den 
have  de  første  Indbyggere  formodenlig  faaet  deres  Silke. 
Blandt  Nordamerikas  Arter  er  Saturnia  cecropia,  der  i 
Reglen  findes  i  alle  Samlinger,  kun  lidet  anseet,  hvor- 
imod S.  polyphemus  faaer  en  stor  Betydning  derved ,  at 
den  lever  paa  Pile-  og  Egetræer;  dens  Coconer  have  en 
saa  stor  Lighed  med  vore  egne,  at  de  første  franske  Ud- 
vandrere, der  kom  til  Florida,  en  kort  Tid  hengave  sig  til 
det  bedrageriske  Haab,  at  det  var  den  æ.gte  chinesiske 
Silkeorm,  som  de  her  havde  gjenfundet.  —  De  australiske 
Arter,  som  man  indtil  nu  har  lært  at  kjende,  ere  endnu 
ikke  blevne  benyttede. 

Man  maa  haabe,  at  det  franske  Acclimatiseringsselskab 
og  kyndige  Naturforskere ,  der  staae  i  directe  Forbindelse 
med  de  driftigste  og  mest  oplyste  Silkeorme-Eiere,  ville 
fortsætte  de  heldige  og  yderst  værdifulde  Forsøg,  der  ere 
blevne  begyndte  i  Løbet  af  de  sidste  Aar,  ligesom  det 
ogsaa  tør  forventes,  at  Fabrikanterne  ville  vide  at  over- 
vinde de  rent  mekaniske  Vanskeligheder  ved  Spindingen. 

Atter  her  kan  man  altsaa  kun  for  saavidt  imødesee 
et  gunstigt  Resultat,  som  der  bliver  arbeidet  med  Udhol- 
denhed og  Alvor,  og  man  kan  ikke  noksom  advare  imod 
det  dobbelte  Skjær,  hvorpaa  industrielle  Opfindelser  kun 
altfor  ofte  strande,  nemlig  paa  den  ene  Side  at  hengive 
sig  til  overdrevne  Forhaabninger,  og  paa  den  anden  Side 
for  tidlig  at  forfalde  til  en  Modløshed,  der  i  ethvert  For- 
søg af  den  her  beskrevne  Art  vilde  være  aldeles  util- 
givelig. 

Udsigt  over  Silkedyrkningens  Historie. 

Ifølge  en  gammel  Tradition  fra  Confucius's  Bøger,  der 
sætter  Silkens  Opdagelse  henved  4450  Aar  tilbage  i  Tiden, 
bleve  de  første  Larver  opklækkede  i  Aaret  2600  f.  Chr.  i 
en  chinesisk  Prindsesse  Si-ling-ki's  Palads,  som  deels  ved 
sit  eget  Exempel  og  deels  ved  yderligere  Anvisning  ud- 
bredte den  nye  Fnduslri  iblandt  sit  Folk.  Med  Rette  bliver 
hendes  Minde  derfor  ogsaa  holdt  høit  i  Ære  hos  Chi- 
neserne,  og  endnu  den  Dag  idag  begynde  de  aarlige 
Mark-  og  Silkedyrkningsarbeider  bestandig  med  store  For- 
lystelser, under  hvilke  hendes  Navn  bliver  udraabt  og 
hendes  mægtige  Beskyttelse  paakaldt.  Efter  det  af  hende 
givne  Exempel  er  det  endnu  bestandig  Fruentimmerne,  til 
hvis  Omsorg  Silkeormenes  Opklækning  bliver  betroet  i 
China.      Det  er  høist  sandsynligt,  at  Spindingen  og  Væv- 

ningen  af  Silken  ligeledes  skrive  sig  fra  samme  Tid,  og 
hvor  vi  senere  hen  i  Oldtiden  finde  Silken  omtalt,  er  det 
mere  med  Hensyn  til  den  Handel,  der  blev  dreven  med 
den,  end  til  selve  Fabrikationen. 

Først  have  Phoenicierne  og  senere  Araberne  været  i 
udelukkende  Besiddelse  af  denne  Handel,  hvortil  Materia- 
lierne  hentedes  fra  China  alene.  I  det  gamle  Testamente 
er  der  ved  forskjellige  Leiligheder  Tale  om  Silkestoffer. 
Af  Grækerne  kjendtes  Silken  oprindelig  kun  som  Handels- 
vare; dog  spandt  man  allerede  tidlig  Coconer  paa  Øen 
Cos,  hvoraf  Benævnelsen:  coiske  Klæder.  Disse  udmærkede 
sig  ved  Stoffets  Finhed  og  Gjennemsigtighed,  hvorfor  de 
ogsaa  ofte  bleve  fordømte  som  usædelige  af  Oldtidens 
Moralister.  Romerne  gik  ikke  meget  med  Silketøi;  hos 
dem  brugtes  derimod  temmelig  almindelig  Stoffer  af  Halv- 
silke, der  bleve  vævede  i  Rom,  selv  i  vicus  tuscus  paa 
Martials  Tid.  Keiserne  prøvede  paa  mange  forskjellige 
Maader,  men  bestandig  forgjæves,  at  træde  i  Forbindelse 
med  China  for  delte  kostbare  Produkts  Skyld.  Som  et 
Exempel  paa  stor  Ødselhed  berettes  blandt  Andet,  at 
Heliogabel  og  Caligula  have  baaret  Klædninger  heelt  af 
Silke,  og  paa  den  anden  Side  fremhæver  Flavius  som  et 
Mønster  paa  Klogskab,  at  Keiser  Aurelian  modstod  sin 
Gemalindes  Bønner  om,  at  han  skulde  give  hende  en  Kjole 
af  dette  Stof.  Nuomstunder  vilde  et  saadant  Afslag  vist- 
nok blive  ganske  anderledes  bedømt. 

Historieskriveren  Ammianus  Marcellinus  giver  i  Aaret 
360  efter  Christi  Fødsel  noget  nærmere  Oplysninger  om 
denne  Plandel  med  Chineserne  og  fortæller,  at  disse  om- 
hyggehg  undgik  enhver  Forbindelse  med  Fremmede,  at 
de,  naar  Kjøbmænd  nærmede  sig  deres  Grændser,  op- 
stillede deres  Betingelser  med  den  største  Tilbageholdenhed 

og  aldrig  tillode  Nogen  at  faae  Indblik  i  Hemmelighederne 
ved  deres  Industri,  og  at  de  havde  fastsat  Dødsstraf  for 
Enhver,  der  prøvede  paa  at  føre  Æg  eller  Larver  ud  af 
Landet. 

Der  hengik  henved  tre  tusinde  Aar,  førend  Silke- 
dyrkningen banede  sig  en  Vei  udenfor  den  store  chine- 
siske  Muur.  Da  var  det,  efter  hvad  der  berettes  af  Pro- 
copius  af  Cæsarea,  at  to  Medlemmer  af  St.  Basilius's 
Orden,  der  havde  opholdt  sig  længe  som  Missionærer  i 
China  og  der  grundig  studeret  Silkeavlen,  tilbød  Keiser 
Justinian  at  indføre  Silken  i  Conslantinopel  imod  en  pas- 
sende Godtgjørelse.  De  vendte  ogsaa  tilbage  til  China 
over  Persien,  og  i  Aaret  552,  efter  at  have  udstaaet  utal- 
lige Farer  og  Gjenvordigheder,  bragte  de  hjem  med  sig 
til  det  keiserlige  Hof  nogle  Silkeormeæg,  som  de  havde 
holdt  skjult  i  hule  Bambusrør.  Fra  denne  ringe  Begyn- 
delse skriver  sig  altsaa,  mere  end  tretten  Aarhundreder 
tilbage  i  Tiden,  den  første  Kilde  til  en  talrig  Folkemængdes 
Velstand  og  Velvære.  I  Constantinopel  nøde  Silkeormene 
ogsaa  det  Privilegium  ikke  at  komme  udenfor  det  keiser- 
lige Palads.  Her  gave  Munke  nu  Undervisning  i  at  spinde 
Coconer,  fra  alle  Kanter  forskrev  man  duelige  og  vind- 
skibelige Haandværkere ,  og  snart  udviklede  der  sig  en 
blomstrende  Industri,  der  meget  hurtig  udbredte  sig  over 
hele  Grækenland  og  de  joniske  Øer.  Da  Araberne  i  Be- 
gyndelsen af  det  ottende  Aarhundrede  bemægtigede  sig 
Spanien,  toge  de  denne  nye  Industrigreen  med  sig  derhen. 
Men  det  var  først  henimod  Slutningen  af  det  tiende  Aar- 
hundrede, i  Aaret  988,  at  det  første  Morbærtræ  med  megen 
Høitidelighed  blev  plantet  i  Mellemeuropa,  nemlig  i  Abbediet 
Braunweilers  Have  af  Landgrev  Hermann,  i  Anledning  af 
hans  Giftermaal  med  Keiser  Otto  den  Tredies  Søster. 

I  Italien  blev  Opklækningen  af  Silkeorme  indført  i 
det  tolvte  Aarhundrede.  Kong  Boger  den  Anden  af  Sicilien 
havde  fra  sine  Krige  hjembragt  nogle  Fanger,  der  her 
grundlagde  de  første  Silkeorme-Anlæg.  Ogsaa  i  Calabrien 
bleve  saadanne  tidlig  anlagte.  —  1  Lombardiet  og  Piemont 
fik  Silkedyrkningen  en  ganske  anden  Oprindelse.  Den  blev 
indført  der  i  Aaret  1204  af  Dandolo,  Doge  i  Venedig, 
som  i  en  Alder  af  95  Aar  plantede  Hepublikens  Faner 
paa  Constantinopels  Taarne,  og  som,  efter  at  være  vendt 
hjem  igjen  fra  sin  Erobring,  bragte  Silkeavlen  med  sig 
til  sit  Fædreland.  Derfra  udbredte  den  sig  hurtig  over 
hele  Norditalien ,  og  allerede  i  Aaret  1 370  er  Silkeorme- 
larven bleven  besungen  af  Bonafido  Paganino  i  et  Digt, 
som  han  kaldte  »Tesoro  di  ruslici«.  IVIen  saa  kostbar  var 
Silken  endnu  paa  den  Tid,  at  Historien  udtrykkelig  nævner, 
hvem  der  dengang  gik  klædt  i  Silke  eller  Fløiel.  —  Vi 
have  allerede  omtalt,  hvorledes  franske  Riddere  henimod 
Slutningen  af  det  femtende  Aarhundrede  indførte  Silke- 
avlen i  Languedoc  og  Dauphiné.  Den  gjorde  imidlertid 
saa  ringe  Fremskridt  her,  at  man  trods  Frants  den  Førstes 
Opmuntring  dog  for  en  stor  Deel  endnu  under  hans 
Regering  benyttede  Silkestoffer,  der  kom  fra  Italien  eller 
Spanien.  Det  var  først  henimod  Midten  af  det  sextende 
Aarhundrede,  at  Fabrikationen  i  Lyon  hævede  sig  til  en 
vis  Betydning;  som  de,  der  paa  den  Tid  særlig  og  med 
meget  Held  sysselsatte  sig  med  den,  maae  nævnes  Tronchet 
i  Omegnen  af  Nlmes  og  Olivier  de  Serres.  Under  Henrik 
den  Fjerde  blomstrede  den  stærkt  op  paa  Grund  af  den 
Beskyttelse,  som  Kongen  ydede  den;  Dyrkningen  af  Mor- 
bærtræet udbredte  sig  over  en  stor  Deel  af  Frankrig,  og 
fra  nu  af  vedblev  den  at  have  sit  Midtpunkt  i  Lyon. 
linder    den    franske    Revolution    var    den    stærkt    truet ; 

Nationalconventet  udtalte  en  Fordømmelsesdom  over  Silke- 
dyrkningen, og  de  uforstandige  Anordninger  gik  endog 
saa  vidt,  at  der  udgik  Ordre  til  at  rykke  Morbærtræerne 
op  med  Rode  for,  som  det  hed,  at  tilintetgjøre  denne 
skammelige  Luxus.  Saaledes  havde  selv  den  stakkels 
Silkeorm  sin  Rædselsperiode. 

I  Tydskland  see  vi,  at  der  henimod  Slutningen  af 
det  sextende  Aarhundrede  blev  foretaget  en  heel  Række 
utrættelige  Forsøg  paa  at  opklække  Silkeormens  Larve  selv 
i  de  Klimaer,  der  dog  skulde  synes  at  være  den  mindst 
gunstige.  Magdalene  Elisabeth,  en  Datter  af  Joachim  den 
Anden,  Churfyrste  af  Rrandenburg  (1595),  begunstigede 
denne  Industri,  som  siden  med  megen  Kyndighed  og  Er- 
faring blev  udøvet  der  i  Landet  af  de  franske  Emigranter, 
som  efter  Tilbagekaldelsen  af  det  nantiske  Edikt  i  temmelig 
talrig  Mængde  nedsatte  sig  i  Mark  Brandenburg. 

Det  vilde  føre  os  for  .vidt  her  enkeltvis  at  gjennem- 
gaae  alle  de  Forsøg,  der  efter  den  Tid  bleve  anstillede  i 
de  forskjellige  Lande.  Vi  indskrænke  os  derfor  til  at  be- 
mærke, at  Peter  den  Store  selv  gjorde  et  Forsøg  i  det 
nordlige  Rusland,  og  at  Ludvig  den  Sextende  fra  Sinaraca 
i  China  forskrev  endeel  fuldkommen  sunde  Æg,  som  han 
uddelte  iblandt  de  bedste  franske  Opklækkere. 

I  Schweiz  staaer  Indførelsen  af  Silkedyrkningen  i  nøie 
Forbindelse  med  den  religiøse  Reform,  der  fandt  Sted  i 
det  sextende  Aarhundrede;  thi  det  er  Udvandringen  fra 
Locarno,  Landet  har  at  takke  for  denne  Velgjerning. 

Neppe  var  en  bedre  Fremtids  Morgenrøde  dukket  op 
over  den  smukke  itaUenske  Himmels  Horisont,  f&rend 
allerede  Frygten  for  en  Indskrænkning  af  Pavens  og  det 
romerske  Hofs  aandehge  og  verdslige  Overvægt  traadte 
istedenfor  Ønskerne   om  en  Forsoning    og    om    en  indre 

Forbedring  af  deu  katholske  Kirke.  Den  21de  Juli  1542 
udstedte  Pave  Paul  den  Fjerde  den  berømte  Bulle  imod 
Jijættere,  og  til  Inqvisitionens  Omsorg  blev  det  betroet  at 
skaffe  Modstanderne  ryddede  af  Veien.  De  Lunkne  og 
Svage  fornægtede  skammelig  deres  nye  Lære,  Adskillige 
unddroge  sig  Forfølgelserne  ved  Flugten,  men  de  Stærkeste 
og  Modigste  lode  sig  hverken  skræmme  ved  Trudslerne 
om  en  vanærende  Død  eller  med  Udsigten  til  at  blive 
levende  begravet  i  de  italienske  Fængsler. 

I  den  korte  Tid,  den  religieuse  Fordragelighed  havde 
varet,  havde  Reformationens  Grundsætninger  ogsaa  fundet 
Veien  til  en  Deel  af  det  italienske  Schweiz  og  navnlig 
vundet  varme  Tilhængere  blandt  Locarnos  Indbyggere.  I 
denne  yndige  By,  der  ligger  ved  Lago  Maggiores  Bredder, 
boede  dengang  de  gamle ,  navnkundige  Familier  Duni, 
Maggiora ,  Muralto  og  Orelli.  Medens  flere  af  disses 
meest  udmærkede  Medlemmer  med  Iver  antoge  den  nye 
Lære,  viste  derimod  Biskoppen  af  Como  og  Amtmændene 
i  Schweiz's  katholske  Cantoner  sig  som  dens  heftigste 
Modstandere.  Den  5te  August  1549  blev  en  geistlig  Con- 
ferencé  bragt  istand  imellem  de  to  Partier  under  Præsidium 
af  Amtmand  Wirz  af  Unterwalden;  men  da  Katholikernes 
Forkæmper  syntes  at  nærme  sig  et  Nederlag,  lod  Gouver- 
neuren  Prædikanten  Beccaria  gribe.  Dette  gav  Anledning 
til  en  stor  Tumult,  der  endte  med,  at  Fangen  blev  befriet 
af  Locarnos  Ungdom.  Triumphen  varede  imidlertid  kun 
kort;  Beccaria  maatte  flygte,  og  den  almindelige  For- 
følgelse begyndte.  Nicolao  Grecos  uskyldige  Hoved  faldt 
for  Bøddelens  Øxe,  og  for  at  undgaae  de  Efterstræbelser, 
hvorfor  de  uophørlig  vare  udsatte  fra  Milano  og  Como, 
maatte  den  nye  Menigheds  Medlemmer  henimod  Slutningen 
af  Aaret  1 554  bekvemme  sig  til  at  forlade  deres  Fædreland. 

Den  3die  Marts  1555  fandt  den  første  Udvandring 
Sted,  idet  93  af  disse  Mænd  droge  ud  under  Anførsel  af 
Thadeo  Duno ,  Martino  Muralto  og  Giovanni  Muralto. 
Deres  Exempel  blev  snart  efterfulgt  af  mange  Andre,  som, 
da  Alperne  endnu  laae  bedækkede  af  en  dyb  Snee,  først 
søgte  hen  til  Roveredo.  De  vilde  til  Zurich,  der  gjæstfrit 
havde  tilbudt  at  modtage  dem,  hvad  der  fortjener  saa- 
meget  mere  Paaskjønnelse,  som  en  stor  Mængde  Offere 
for  Religionsforfølgelserne  allerede  fra  forskjellige  Lande 
havde  søgt  et  Tilflugtssted  i  denne  By,  hvis  industrielle 
Hjælpekilder  dengang  vare  meget  indskræ.nkede. 

Foraaret  kom  snart,  og  allerede  i  de  første  Dage  i 
Mai,  paa  en  Tid  da  Overgangen  over  Alperne  endnu  er 
forbunden  med  utallige  Farer,  saae  man  den  lille  Coloni 
vandre  over  St.  Bernhard  til  Chiir.  Fulde  af  Mod  og  For- 
trøstning tilbagelagde  de  Veien  over  Bjerget,  og  uden  at 
Nogen  af  dem  blev  syg,  uden  at  miste  Noget  af  deres 
talrige  Bagage,  ankom  de  efter  syv  Dages  lykkelige  Heise 
til  Ziirich ,  hvor  de  holdt  deres  Indtog  den  12te  Mai,  og 
hvor  en  forekommende  og  hjertelig  Modtagelse  blev  dem 
lildeel. 

Flere  af  disse  ædle  Udvandrere  kjendte  af  Erfaring 
Silkedyrkningen,  og  det  blev  dem  nu  saameget  lettere  at 
fortsætte  denne  Industri  i  deres  nye  Hjem,  som  ziirichske 
Kjøbmænd  allerede  i  det  trettende  Aarhundrede  havde 
ladet  Silke  komme  fra  Lombardiet  og  benyttet  den  til 
Fabrikationen  af  Baand,  Slør  og  andre  Handelsartikler; 
men  siden  havde  de  urolige  Krigsaar  i  det  fjortende  og 
femtende  Aarhundrede  tilintetgjort  hele  denne  Vindskibe- 
lighed, som  først  ved  den  locarniske  Colonies  Virksomhed 
igjen  blev  til  en  Velstandskilde,  der  Ira  denne  velgjørende 
Udvandrings  Tid  har  været  i  bestandigt  Tiltagende.     Den 

nye  Kunst  udviklede  sig  strax  meget  betydelig,  og  det  er 
værd  at  lægge  Mærke  til,  at  Pariso  Appiano,  der  anlagde 
det  første  Fløilsvæveri,  anholdt  om  Tilladelse  til  at  paa- 
trykke de  Tøier,  der  udgik  fra  hans  Fabrik,  Staden  Zflrichs 
Vaaben,  for  derved  at  give  sine  Varer  en  større  Værdi, 
en  Tilladelse ,  som  ogsaa  beredvillig  blev  ham  givet. 
Brødrene  Zanino  og  Mario  Desozzo  fulgte  snart  hans 
Exempel  og  grundlagde  blomstrende  Fløil-  og  Taftfabriker, 
i  hvilken  Anledning  de  endog  forskreve  dygtige  Haand- 
værkere  fra  Italien.  Ved  Aloisio  Orello  og  Vangelista 
Zanino  udvidede  en  gros  Handelen  sig  saaledes,  at  Ronco, 
Besozzo,  Castiglione  og  Zanino  i  Aaret  1557  kunde  danne 
et  med  fortræffeligt  Localkjendskab  udrustet  Handels- 
selskab, der  directe  gjorde  sine  Indkjøb  i  Milano  og 
Venedig.  De  første  Forsøg  paa  at  opklække  Silkeorme 
i  selve  Landet  skyldes  ligeledes  den  locarniske  Coloni. 
I  Aaret  1568  gav  nemlig  Raadet  i  Ziirich  sit  Sam- 
tykke til,  at  den  ældste  af  Brødrene  Zanino  til  Grund- 
læggelsen af  en  Morbærplantage  maatte  faae  fri  Raadighed 
over  en  Eng  i  Sellnau  tæt  ved  Byen ,  samt  at  desforuden 
ogsaa  et  Huus  og  en  Have,  ligeledes  uden  -Betaling, 
maatte  overlades  ham  til  Anlæggelsen  af  en  Silkefabrik. 
Desværre  blev  denne  vindskibelige  Mand  paa  en  af 
sine  Reiser  til  Italien  indviklet  i  alvorlige  Stridigheder, 
der  havde  tilfølge,  at  han  faldt  i  Hænderne  paa  Inqvisi- 
tionen  og  efter  langvarige  Underhandlinger  ikkun  fik  sin 
Frihed  igjen  for  at  døe  i  den  dybeste  Armod,  i  Aaret  1602. 
Alle  de  Bestræbelser,  der  bleve  gjorte  for  at  skabe 
og  udvikle  Silkeindustrien,  vare  fra  den  første  Begyndelse 
blevne  begunstigede  og  beskyttede  af  de  adelige  Familier, 
der  stode  i  Spidsen  for  den  locarniske  Coloni;  baade 
Nabostaterne    og    fjernere    liggende    Lande    vænnede    sig 

snart  til  at  hente  deres  Tøier  fra  Zi'irich,  og  den  gjæstfrie 
og  venlige  Modtagelse,  der  var  bleven  de  Landflygtige  til 
Deel,  blev  til  en  bestandig  rigere  og  rigere  Velstandskilde 
for  den  By  og  den  Egn,  der  havde  aabnet  dem  et  sikkert 
Tilflugtssted. 

Lad  os  slutte  med  det  Ønske,  at  denne  skjønne 
Industri  endnu  længe  maa  give  Arbeidsomheden  en  rig 
Næring  og  forøge  Velstanden  hos  den  Befolkning,  som 
omgiver  os;  og  gid  Videnskaben  og  Erfaringen,  der  daglig 
træde  i  nølere  Forbindelse  med  hinanden,  end  yderligere 
maa  forøge  denne  Velstandskilde  ved  at  mangfoldiggjøre 
og  forbedre  dens  kostbare  Frembringelser! 

Noget  om  Biernes  Sandser  og  psychiske  Eiendomme- 
ligheder. 

Af  Cand.  juris  S.  Bretton. 


Uer  gives  maaskee  ingen  Dyreklasse,  hos  hvilken  Sand- 
serne  ere  udviklede  til  en  saa  overordentlig  høi  Grad  af 
Fiinhed  og  Skarphed,  som  hos  Insecterne.  —  Det  er  disse 
Sandser,  der  selv  i  betydelig  Afstand  underrette  Insectet 
om  Tilstedeværelsen  af  et  eller  andet  det  tjenligt  Føde- 
middel, og  vi  see  derfor,  at  de  hurtig  indfinde  sig  i 
Mængde,  hvor  saadanne  Fødemidler  ere  tilstede  eller 
henlagte,  for  at  erhverve  det  Fornødne  til  Livets  Op- 
hold. Hvor  søde  Sager  findes ,  samle  sig  Fluer , 
Myrer  og  Gedehamse,  ved  Gjødning  træfi'er  man  og- 
saa  stedse  en  Mængde  Gjæster ,  under  Aadselet  for- 
raader  Aadselgraveren  sin  Nærværelse  ved  dettes  Be- 
vægelse samt  ved  en  eiendommelig  skrattende  Lyd  osv. 
Men  hos  intet  Insect  ere  Sandserne  og  den  Brug,  der 
gjøres  af  dem,  mere  mærkelige  end  hos  Bierne,  fordi 
de  der  findes  forenede  med  Noget,  man  næsten  kunde 
kalde  Intelligents. 

Som  hos  de  fleste  andre  Insecter,  er  Lugten 
meget  fiin  hos  Bierne ,  saa  fiin ,  at  man  selv  i 
en  Afstand  af  i  Miil  kan  hidlokke  dem  ved  at  slille 
Honning  i  et  aabent  Vindue.  —  Hvor  Sædet  for  Lugte- 
sandsen  er,  veed  man  ei  med  fuldkommen  Bestemthed; 

men  at  det  er  i  eller  dog  i  umiddelbar  Nærhed  af  Føle- 
hornene tør  man  sikkert  antage;  thi  vi  see  stedse  Føle- 
hornene i  en  saadan  Bevægelse  mod  den  Gjenstand,  hvis 
Lugt  Bien  undersøger,  at  det  synes  utvivlsomt,  at  de  ved 
Hjælp  af  disse  modtage  Indtrykket.  Stikker  man  saaledcs 
Fingeren  hen  mod  Flyvehullet  af  en  Bistade,  vil  en  eller 
flere  Bier  af  Vagtholdet  øieblikkelig  begive  sig  hen  imod 
den  med  et  eiendommehg  opkiltret  Udseende,  der  giver 
Indtrykket  af,  at  de  ere  beredte  til  med  væbnet  Magt  at 
imødegaae  enhver  truende  Bevægelse.  Holder  man  Fingeren 
stille,  ville  Bierne  nærme  sig  den  heelt;  Følehornene  ere 
i  en  livhg  famlende,  ligesom  snusende  Bevægelse.  Er  det 
Bivogterens  Haand,  vende  de,  efter  ved  Lugten  at  have 
overbeviist  sig  herom,  lige  saa  hurtigt  og  beroHgede  til- 
bage,—  er  det  en  fremmed  Haand,  ville  de,  hvis  de  ere 
i  stridbart  Humeur,  maaskee  betragte  den  som  Fjende  og 
angribe.  Et  andet  Tegn  paa,  at  Følehornene  ere  Lugte- 
organets Sæde,  har  man  deri,  at  Følehornene  paa  For- 
kroppen af  en  Bi,  som  man  har  skilt  ved  Bagkroppen, 
endnu  i  Dødstimen  ville  dreie  sig  efter,  en  med  Honning 
besmurt  Finger  og  Snabelen  udstrække  sig  efter  den  til- 
budte Honning.  Omvendt  tager  en  Bi,  naar  man  har  be- 
røvet den  Følehornene,  ingen  Notits  af  den  Honning,  der 
bydes  den.  Man  indespærrede  en  Deel  Bier  under  et 
Staaltraadsgitter;  nogle  af  dem  havde  man  berøvet  det  ene 
Følehorn.  Holdt  man  nu  en  i  Honning  dyppet  Pind  henimod 
dem,  strakte  samtlige  Bier  Snabelen  ud  igjennem  Gitteret 
og  sugede  Honning.  Man  gjentog  Forsøget  med  Bier, 
der  vare  berøvede  begge  Følehornene;  disse  Bier  søgte 
ikke  mere  Honningen.  Disse  Forsøg  bleve  gjentagne  over 
100  Gange  og  gave  stedse  samme  Resultat,  og  det  var 
derhos  tilstrækkeligt  blot  at  skjære  Enden  af  Følehornene. 

Ligeledes  ophøre  Bierne  at  pleie  og  overhovedet  at  ved- 
Jijende  sig  deres  Dronning,  naar  man  berøver  dem  Føle- 
hornene. 

Men  det  er  ikke  alene  til  at  opspore  Næring,  at 
Bierne  anvende  deres  fine  Lugt.  Ligesom  Sproget  hos 
Mennesket  er  det  Middel,  hvorigjennem  Individerne  er- 
kjende  sig  som  hørende  til  samme  Nation,  saaledes  skeer 
dette  i  Biernes  lille  Stat  igjennem  Lugten.  Ethvert  enkelt 
Bistade  har  sin  eiendommelige ,  naturligyiis  ikke  for  vore 
grove  Såndser  skjælnelige  Lugt,  som  rimeligviis  hidrører 
fra  Stadets  Moder,  Dronningen.  Da  kun  Indbyggerne  af 
et  og  samme  Stade  have  fælles  Interesser,  medens  for- 
skjellige  Bifolk  ikke  tage  i  Betænkning,  naar  Leilighed 
gives,  at  udplyndre  hverandre,  er  det  af  yderste  Vigtighed 
for  hver  af  disse  smaa  Nationers  Existents  at  sikkre  sig 
imod,  at  Andre  end  de,  der  kunne  legitimere  deres  Ind- 
fødsret, erholde  Adgang  til  Kuben,  og  der  findes  derfor 
ved  ethvert  Stade,  der  er  i  normal  Tilstand,  et  stadigt 
Vagthold  ved  Flyvehullet,  der  foruden  at  afholde  Gede- 
hamse, Humlebier,  Fluer  o.  s.  v.  fra  at  trænge  ind  i  Stadet, 
navnlig  skal  overbevise  sig  om,  at  de  hjemkomne  Bier 
virkelig  høre  til  Stadet  —  altsaa  et  fuldkomment  Fremmed- 
politi. Dette  Vagthold  er  saa  beundringsværdigt,  at  det 
fortjener  nærmere  Omtale.  Det  vedligeholdes  uafbrudt 
i  den  varme  Aarstid  Nat  og  Dag.  Om  Dagen  er  det, 
som  anført,  for  at  hindre  de  omtalte  Fjender  fra  at  trænge 
ind  i  Stadet;  Myrer,  som  de  ei  kunne  naae  med  Braadden, 
søge  de  at  drive  paa  Flugt  ved  at  gjøre  stærk  Blæst  med 
Vingerne ,  og  dette  Middel  hjælper  i  Almindelighed. 
Uagtet  nu  Vagten  stadig  er  paa  sin  Post,  hænder  det  dog 
ikke  sjelden ,  at  fremmede  Bier  komme  ind  i  Stadet. 
Dette  foraarsages   deels  af  den   stærke  Trængsel  i  Flyve- 

hullet,  deels  derved  at  Bierne  ved  at  søge  Næring  sammen 
paa  Markerne  og  ved  den  derved  ofte  stedfindende  nær- 
mere Berøring  erholde  samme  Lugt  og  saaledes  ikke 
mere  kunne  adskilles.  Det  er  i  denne  Henseende  meget 
farligt  at  give  sine  Bier  Foder  i  fri  Luft.  Men  uagtet 
fremmede  Bier  saaledes  uhindrede  kunne  slippe  ind  i 
Stadet,  have  de  dog  sjelden  nogen  Gavn  heraf.  Naar 
man  især  om  Foraaret  og  Efteraaret  betragter  Staderne  i 
en  Bihave,  vil  man  næsten  ved  ethvert  Stade  kunne  blive 
Vidne  til  et  Syn,  der  ofte  seer  meget  pudsigt  ud.  Et 
Par  Politibetjente  komme  slæbende  ud  med  en  mod- 
stræbende Delinqvent,  som  de  med  Kjæberne  fastholde 
enten  i  Benene,  Vingerne  eller  Haarene;  den  anholdte  Bi 
rækker  Snabelen  op  for  med  den  stjaalne  Honning  at  be- 
stikke sine  Forfølgere  eller  dog  formilde  dem.  I  Alminde- 
lighed slipper  den  med  Livet  ved  at  slide  sig  løs,  men 
man  kan  baade  paa  Vingerne  og  Haarene  spore  den  ilde 
Medfart.  Denne  lille  Scene  fremkaldes  paa  følgende 
Maade:  Den  Bi,  der  er  sluppen  ind  uden  at  anholdes  af 
Vagten,  suger  sig  fuld  af  Honning  for  at  bringe  den  hjem 
til  sin  Kube,  men  idet  den  vil  ud,  bliver  den  attraperet 
af  Vagten,  der  kan  lugte  Contrebanden,  og  vel  veed,  at 
det  umuligt  kan  forholde  sig  rigtigt,  naar  en  Bi  vil  passere 
udefter  med  fyldt  Honningmave.  Omvendt  lader  Vagten 
selv  fremmede  Bier  passere  ind,  naar  de  ere  lastede  med 
Honning,  fordi  den  skjønner,  at  saadanne  Bier  begjære  at 
optages  som  Indbyggere,  det  være  sig  fordi  deres  eget 
Stade  er  gaael  tilgrunde  eller  er  flyttet  bort.  Ja,  selv 
Ilden  Honning  blive  fremmede  Bier  indladte ,  naar  de 
komme  til  Stadet  i  samme  Hensigt ,  hvilket  er  let 
kjendeligt  paa  deres  hele  Opførsel,  idet  Rovbierne  røbe 

deres  onde  Samvittighed  ved  deres  ængstelige  Flugt  og 
ved  uden  at  berøre  Flyvebrædtet  i  stor  Skynding  at  skyde 
fra  oven  lige  ind  ad  Flyvehullet. 

Nattevagtholdet  er  især  for  at  forhindre  Muus  og 
Voxmøl  fra  at  trænge  ind  i  Stadet.  De  vagthavende  Bier 
løbe  med  en  sagte  Murren  frem  og  tilbage  paa  Flyve- 
brædtet. Bemærke  de  Fare,  gaae  de  ind  ad  Flyvehullet 
og  vende  tilbage  med  Forstærkning.  Dette  Vagthold  er 
ogsaa  af  Indflydelse  paa  Kubens  Vel  om  Dagen.  Man  vil 
nemlig  ved  at  besøge  sin  Bistand  i  Mørkningen  blive  op- 
mærksom paa ,  at  enkelte  Bier  flyve  omkring ,  efterat 
Staderne  ellers  ere  gaaede  til  Ro.  Disse  Bier  ere  Speidere, 
der  undersøge,  om  alle  Stader  ere  i  Orden,  og  navnlig 
om  Flyvehullet  er  besat  med  Vagt,  om  Stadet  ikke  er 
viserløst  osv. ,  og  det  er  aldeles  sikkert,  at  der  næste 
Dag  vil  blive  forsøgt  Angreb  paa  et  Stade,  der  ikke  be- 
findes i  fuldkommen  Orden. 

Et  saadant  Vagthold  er  iøvrigt  ikke  noget  for  Bierne 
alene  characteristisk.  Jeg  havde  været  saa  heldig  at  faae  en 
Hvepserede,  som  jeg  til  Iagttagelse  opstillede  i  mit  Sove- 
kammer, hvor  Vinduet  Nat  og  Dag  stod  paa  Klem.  De  i 
Reden  værende  gamle  Hvepse  fløi  bort  til  deres  tid- 
Ugere  Opholdssted ,  og  kun  Dronningen  og  nogle  faa 
unge  Hvepse  bleve  tilbage.  Da  der  var  megen  utildækket 
Yngel,  maatte  jeg  fodre  stærkt  i  Begyndelsen,  og  de  faa 
Arbeidere  vare  i  en  anstrengende  feberagtig  Virksomhed  for 
at  kunne  gjøre  Fyldest.  Desuagtet  udstillede  de  strax-  en 
Skildvagt  om  Natten,  hvis  Patrouilleren  udenpaa  det  Papir, 
hvormed  jeg  havde  omgivet  den  over  Reden  satte  Glas- 
klokke, var  lydelig  at  høre,  ligesom  jeg  ogsaa  i  de  lyse 
Nætter  uden  Vanskelighed   kunde   iagttage   den.     Da  efter 

et  Par  Dages  Forløb  endeel   af  den  tildækkede  Yngel  var 
udløben,  forøgedes  Vagtholdet*). 

Da  Bierne,  som  berørt,  kjende  hverandre  paa  Lugten, 
er  det  naturligt,  at  det  ogsaa  fortrinsviis  er  med  denne  at 
de  kjende  deres  Dronning.  Det  er  derfor  nødvendigt,  naar 
man  har  havt  en  Dronning  ude  af  Stadet,  at  iagttage  stor 
Forsigtighed,  for  at  hun  ikke  skal  antage  en  fremmed 
Lugt,  da  hun  derved  udsættes  for  at  blive  dræbt  af  sine 
egne  Undersaatter.  Jeg  attraperede  saaledes  engang  en 
ung  Dronning,  der  just  vendte  tilbage  fra  sin  Befrugtnings- 
udflugt.  Jeg  fangede  den  paa  Flyvebrædtet  for  at  vise 
den  til  nogle  Bekjendte.  Da  jeg  atter  vilde  give  den  til- 
bage til  Stadet,  kunde  jeg  ikke  uden  endeel  Besvær  faae 
lidt  Honningvand  til  at  bestænke  den  med,  for  at  borttage 
den  Lugt,  den  maatte  have  modtaget  af  min  Haand,  og 
besluttede  derfor,  at  forsøge,  om  Bierne  vilde  modtage 
den;  dog  turde  jeg  ikke  strax  lade  den  løbe  ind  af  Flyve- 
hullet, men  vilde  først  forsøge  om  Bierne  endnu  vilde 
kjendes  ved  den.  Jeg  aabnede  derfor  Haanden  i  Nær- 
heden af  Flyvehuliet,  og  strax  samlede  sig  paa  min  Haand 
en  Kreds  af  Bier  omkring  Dronningen ,  hvoraf  nogle 
fodrede  den,  medens  samtlige  de  andre  stode  rundt  og 
sUkkede  den  især  paa  Baglivet,  en  Maade  hvorpaa  Bierne 
i  Almindelighed  vise  Dronningen  deres  Kjærlighed,  og  som 
har  bragt  en  gammel  ellers  udmærket  kyndig  dansk  Bi- 
avler," Esaias  Fleischer,  til  vel   at  antage  Dronningen  for 


Det  var  af  megen  Interesse  at  faae  paalidelige  Iagttagelser  om 
Insecterne  sove.  At  Insecterne,  og  navnlig  da  Bierne,  trænge  til 
Ro,  troer  jeg  maa  antages,  da  de  forholde  sig  meget  stille  om 
Natten  og  blive  gnavne,  naar  man  forstyrrer  dem.  Dog  har  jeg 
oftere  bemærket,  at  de  i  Løbet  af  Natten  have  bygget  ikke  ube- 
tydelige Stykker  Voxtavler. 

(len  eneste  Hun,  men  Arbeiderne  for  Hanner,  fordi,  som 
han  siger,  »disse  Kjærlegn  mere  ligne  Forliebtes  Caresser, 
endYttringer  af  Ærbødiglied  imod  den  fælles  Moder«.  Da 
jeg  saaledes  troede  uden  Fare  at  kunne  lade  den  løbe 
ind  i  Stadet,  satte  jeg  den  paa  Flyvebrædtet,  men  da  den 
nærmede  sig  Flyvehullet,  foer  en  af  Vagten  ud  imod  den 
og  stak  den  under  Vingen.  Bierne  samlede  sig  nu  hjælp- 
somme om  den,  men  Stadet  viste  sig  viserløst  næste  Dag. 

Ligeledes  kunne  Bierne  lugte,  naar  man  har  deres 
Dronning  i  Haanden,  og  Bierne  af  dette  Stade  stikke  En 
aldrig,  saalænge  dette  er  Tilfælde,  rimeligviis  fordi  de 
frygte  for,  at  man  skal  lade  deres  Dronning  lide  for  den 
Overlast,  de  tilføie  den,  der  har  hendes  Liv  i  sin  Haand. 

Det  er  endelig  for  en  stor  Deel  ved  Hjælp  af  Lugten 
at  Bierne  lære  deres  Vogter  at  kjende.  Det  er  ofte 
hændet  mig,  at  flere  Bier,  naar  jeg  temmelig  hurtigt  har 
aabnet  for  Stadet,  i  Vrede  have  styrtet  sig  over  min  Haand 
og  have  mærket  mig  ganske  fiint  med  Braadden,  saa  at 
jeg  kun  har  følt  det  som  et  Knappenaalsstik,  og  dette  har 
sikkert  sin  Grund  deri,  at  de,  ved  at  komme  nær  nok  til 
Haanden,  igjennem  Lugten  lære  dens  Eiermand  saa  betids 
at  kjende,  at  de  endnu  kunne  holde  inde  med  Stikket  i 
rette  Tid.  Til  Oplysning  skal  jeg  kun  bemærke,  at  det 
næsten  er  utroligt,  hvormeget  den,  der  daglig  omgaaes 
Bierne,  ustraffet  kan  byde  dem.  Kun  maa  man  ikke  op- 
irre dem  ved  ufornuftig  Behandling  og  især  vogte  sig  for 
at  besvære  deres  fine  Sands  med  nogen  Lugt,  der  er  dem 
forhadt,  t.  Ex.  Bigift,  Løg,  Malurt,  Sved  eller  Aande. 

Synet  er  ligeledes  overmaade  skarpt  hos  Bierne. 
Organet  er  2  sammensatte ,  langagtig  runde  Øine  paa 
Siderne  af  Hovedet  og  3  i  en  Trekant  ovenpaa  Hovedet 
siddende  enkelte  Øine.     Disse   sidste   ere   nødvendige   for 

Bierne  for  at  kunne  finde  deres  Kuber.  Reaumur  har 
gjort  Forsøg  med  at  overstryge  disse  Øine  med  Fernis, 
og  det  har  da  viist  sig,  at  de  ikke  kunne  finde  hjem. 
Mellem  Facetterne  paa  de  sammensatte  Øine  rage  en 
Mængde  lange  stive  Haar  frem,  som  sikkert  ere  bestemte  til 
at  beskytte  Øinene*).  Mærkelig  er  den  Formsands,  hvoraf 
Bierne  ere  i  Besiddelse.  Efter  engang  at  have  taget  deres 
Kube  i  Øiesyn,  kunne  de  kjende  den  mellem  hundrede 
andre,  der  for  vore  Øine  have  ecns  Udseende.  Naar 
Bierne  derfor  foretage  deres  første  Udflugt,  seer  man  dem 
holde  sig  i  Luften  i  nogle  Øieblikke  med  Hovedet  vendt 
mod  Kuben  for  at  indpra^ge  sig  Udseendet  af  deres  Hjem ; 
de  flyve  derpaa  saa  langt  bort,  at  de  ikke  kunne  øine 
Kuben,  og  desuagtet  finde  de  med  fuldkommen  Sikkerhed 
den  lille  Port  til  deres  Bolig.  Det  Samme  er  Tilfældet 
med  Dronningen  paa  hendes  Bryllupsudflugt.  Forandrer 
man  Boligen  noget  under  deres  Fraværelse  og  navnUg  i 
Nærheden  af  Flyvehullet,  (thi  det  er  især  dette  de  tage 
Mærke  af) ,  seer  man  den  hjemvendende  Bi  kredse 
studsende  omkring  Indgangen,  og  det  er  ikke  sikkert,  at 
den  vil  beqvemme  sig  til  at  gaae  ind. 

Det  er  ligeledes  med  en  forbausende  Virtuositet,  at 
Bierne  formaae  at  opdage  de  mindste  Aabninger,  hvor  de 
kunne  have  Fordeel  af  at  benytte  dem.  Naar  Bierne 
t.  Ex.  ville  stikke,  skulle  de  sikkert  finde  enhver  nok  saa 
liden  Aabning,  hvorigjennem  de  kunne  trænge,  og  de 
vedblive  at  kredse  omkring  (naar  man  har  beskyttet  sig 
med  Bihætte)  til  de  med  Fordeel  kunne  anbringe  Braadden, 
medmindre    de    ere    æggede    til    blindt    Raseri ;    isaafald 


*)  Gode  mikroscopiske  Tegninger  af  Biernes  Øine  findes  hos  Swammei- 
dam,  Tab.  XX,  i  hans  »Biblia  natuiæ«  samt  hos  Reaumur:  »Histoire 
physical-économique  des  abeilles«. 

stikke  de  ogsaa  i  Klæderne.  Et  mærkeligt  Undtagelses- 
tilfælde er  dog  engang  hændet  mig ,  idet  en  halv  Snees 
irriterede  Bier  foer  imod  mig  og  stak  mig,  skjondt  mit 
Ansigt  var  fuldkommen  ubedækket,  alle  i  Hatteskyggen, 
medens  min  Medhjælper  fik  ligesaamange  i  Ansigtet.  Jeg 
kan  kun  forklare  mig  det  af  den  Respect  Bierne  vise  den, 
der  daglig  omgaaes  dem  sindigt.  Ligeledes  vide  de  at 
finde  enhver  Sprække  i  et  fremmed  Stade  og  skulle  ikke 
om  Foraar  og  Efteraar  forsømme  Leiligheden  til  at  for- 
søge et  Rovangreb  mod  dette  Stade. 

Under  deres  Arbeide  inde  i  Kuben  benytte  Bierne 
derimod  ikke  deres  Syn,  men  forsøge  tvertimod  at  ude- 
lukke Lyset.  Har  man  saaledes  givet  dem  en  Bolig  af 
Glas,  forsømme  de  ikke  at  overklistre  Ruderne  for  at 
dæmpe  Lyset  saa  meget  som  muligt. 

Ligesom  adskillige  Arter  Lugt  ere  Bierne  ubehagelige, 
saaledes  ere  ogsaa  visse  Farver  dem  forhadte  og  navnlig 
den  sorte,  hvorimod  omvendt  den  brune  er  deres  Ynd- 
lingsfarve. Hvor  ubehagelig  den  sorte  Farve  er  dem,  har 
jeg  dagligt  havt  Leilighed  til  at  bemærke,  idet  min  Bi- 
vogter  næsten  stedse  blev  ledsaget  af  2  smaa  Hunde,  den 
ene  sort,  den  anden  rødbrun.  Skjøndt  aldeles  sagesløs 
kunde  den  sorte  Hund  ikke  vise  sig  paa  Pladsen  uden  at 
blive  anfaldet,  medens  den  anden  gik  fuldkommen  uan- 
tastet omkring. 

Jeg  antager  det  ogsaa  for  utvivlsomt,  at  Bierne  kjende 
deres  Vogter  ligesaameget  igjennem  Synet  som  igjennem 
Lugten*. 

Endnu  skal  jeg  her  kun  berøre  et  Factum,  der,  skjøndt 
af  en  mere  passiv  Natur,  dog  nærmest  staaer  i  Forbindelse 
med  og  bør  omtales  sammen  med  Syns-Indtrykkene.  Et 
fuldkommen  paalideligt  Øienvidne  har  fortalt  mig,   at  han 

har  seet  en  Skrubtudse  sidde  under  en  Bistade  med  aaben 
Mund  og  med  Øinene  heftede  paa  de  hjemvendende  Bier, 
og  at  disse,  efterat  have  kredset  i  nogen  Tid,  ere  fløine 
lige  ind  i  Munden  paa  den  — ,  at  dens  Øine  altsaa  skulde 
have  samme  magiske  Tiltrækningskraft,  som  det  fortælles, 
at  Klapperslangens  Øine  har  paa  Smaafugle,  samme  Virk- 
ning maaskee,  som  Svimmelen  har  paa  Mennesker. 

For  Hørelsen  har  man  endnu  ikke  med  Sikkerhed 
kunnet  paavise  noget  Organ.  Nogle  antage  dens  Sæde 
ved  Roden  af  Følehornene.  Man  har  tidligere  villet  ganske 
frakjende  Bierne  denne  Sands ,  men  det  er  uden  for 
al  Tvivl,  at  de  kunne  modtage  Lydindtryk,  der  hos  dem 
fremkalde  visse  bestemte  tilsvarende  Fornemmelser  og 
Afifecter.  Saaledes  gjør  en  vred  Bies  Summen  ogsaa  de 
andre  vrede,  og  en  Bies  Angstraab  (om  jeg  saaledes  maa 
kalde  den  Lyd,  en  Bi,  som  er  fangen  i  Haaret,  eller  som 
man  holder  i  Vingen,  giver  fra  sig)  bringer  de  Andre  i 
Harnisk  og  til  at  ile  den  til  Uudsætning;  nogle  Biers  glade 
Brusen  bringer  strax  samtlige  Bier  til  at  istemme  Glæden 
osv.  Gjør  man  lidt  Allarm  om  Aftenen  udenfor  en  Kube, 
vil  man  strax  see  nogle  Bier  komme  ud  og  see  sig  om 
efter  hvad  der  er  paa  Færde. 

Da  Biernes  Legeme  er  ganske  gjennemvævet  med  fine 
Forgreninger  af  Aanderørene,  og  derfor  meget  let  afficeres 
ved  enhver  Luftrystelse,  er  det  maaskee  ikke  umuligt,  at 
de  saa  at  sige  høre  med  hele  Legemet,  at  de  altsaa 
nærmest  igjennem  Følelsen,  ved  de  forskjelligartede  Luft- 
zittringer,  i  denne  Henseende  komme  i  Rapport  tfl  Yder- 
verdenen. Som  noget  hermed  analogt  kan  maaskee  op- 
stilles den  Evne,  Bierne  have  til  forud  at  mærke  Foran- 
dringer i  Veiret.  Dette  skeer  sikkert  ogsaa  igjennem  de 
forgrenede  Luftrør,  og  at  det  er  en  fra  den  simple  Følelse 

noget  forskjelllg  Sands,  forekommer  mig  at  fremgaae  deraf, 
at  Bierne  ikke  indrette  deres  Opførsel  eens  efter  det 
samme  Indtryk.  Er  Veiret  t.  Ex.  godt  om  Morgenen, 
men  Bierne  kunne  mærke,  at  det  ikke  vil  holde  sig,  flyve 
de  slet  ikke  ud:  indtræder  derimod  de  for  Bierne  kjende- 
lige  Symptomer  paa  Veirforandring  først  senere,  efter  at 
de  ere  begyndte  at  flyve  ud,  blive  de  ikke  hjemme,  men 
arbeide  tvertimod  med  kjendelig  Hast  og  stikke  da  tem- 
melig hensynsløst  alt,  hvad  der  stiller  sig  iveien  for 
deres  Flugt. 

Derimod  har  Følesand  s  en  et  for  insecterne  sær- 
eget Organ  i  Følehornene.  Disse  ere  leddede,  traad- 
formige,  meget  bevægelige  Legemer,  der  ere  befæstede 
paa  Biens  Hoved  imellem  Øinene.  Foruden,  som  ovenfor 
anført,  maaskee  at  være  Sædet  for  Lugtorganet,  benyttes  de 
ideligt  til  at  undersøge  ved  Beføling  og  ere  Bierne  uundvær- 
lige Redskaber  til  Udførelsen  af  deres  Voxbygningsarbeider, 
da  de  ligesom  Hænderne  hos  den  Blinde  under  dette  Ar- 
beide, der  skeer  fuldkommen  i  Mørke,  maae  vicariere  for 
Synet.  At  de  spille  en  saadan  Rolle  som  Stedfortrædere 
for  Øiet,  synes  at  fremgaae  af  Dronningens  Adfærd,  naar 
man  skjærer  Følehornene  af  hende.  Hun  ophører  da  med 
at  afsætte  Æggene  i  Cellerne,  men  lader  dem  falde,  naar 
de  trænge  hende  for  haardt,  og  løber  ligesom  fortumlet 
planløst  omkring  i  Stadet  og  søger  tilsidst  ud  af  Flyve- 
hullet, sikkert  fordi  Lyset  nu  er  hendes  eneste  Veileder. 

Om  Bierne  ikke  ved  Læsioner  skulde  føle  saa  betyde- 
lige Smerter,  som  t.  Ex.  et  Menneske  i  lignende  Tilfælde, 
er  vist  meget  tvivlsomt.  Det  at  miste  Braadden  troer  jeg, 
i  Modsætning  til  hvad  der  af  Andre  er  bleven  yttret,  for- 
aarsager  Bien  en  fortvivlet  Smerte,  at  dømme  efter  den 
Lyd  og  det  Raseri,  hvormed  den  vedbliver  at  tørne  imod 

sin  Fjende,  ligesom  ogsaa  Lyden  af  en  Bi,  der  brænder 
^  sig  paa  Røgapparatet,  er  meget  klagende.  Omvendt  er 
det  mærkeligt,  at  en  Bi,  der  er  skilt  ved  Bagkroppen, 
som  tidligere  omtalt  endnu  i  denne  Tilstand  tænker  paa 
at  suge  Honning*). 

Dette  om  Sandserne  og  hvad  dermed  staaer  i  For- 
bindelse. Jeg  gaaer  nu  over  til  at  anføre  adskillige 
mærkelige  Yttringer  af  det  sjælelige  Liv  hos  Bierne 
(forsaavidt  jeg  ikke  allerede  tidligere  leilighedsviis  har  om- 
talt dem),  Yttringer,  der  ikke  kunne  Andet  end  vække  vor 
dybeste  Beundring  for  den  Kraft,  der  har  nedlagt  saameget 
hos  dette  lille  kløgtige  Insect  —  »disse  vittige  Fluer«, 
som  en  anonym  Forfatter  i  Dansk  og  Norsk  oeconomisk 
Magazin  for  1777  kalder  dem. 

Hvad  der  her  først  falder  i  Øinene ,  er  den  Agtelse, 
Ærbødighed  og  Kjærlighed,  som  Bierne  vise  deres  fælles 
Moder  Dronningen.  De  fodre  den,  kjærtegne  den  og 
vige  Plads  for  den,  hvor  den  bevæger  sig  frem.  Miste 
de  den,  udstøder  hele  Folket  høie  Klagetoner  og  løber 
ængsteligt  søgende  hele  Natten  igjenn'em  i  og  udenpaa 
Kuben.  Omvendt  yttre  de  en  jublende  Glæde,  naar  de 
atter  faae  hende  eller  en  anden  Dronning,  og  denne  Over- 
gang er  saa  vidunderlig  pludselig,  naar  det  skeer  om  Af- 
tenen ,  at  det  har  sat  mig  og  dem ,  der  have  været  til- 
stæde ved  saadan  Leilighed,  i  stor  Forundring.  Det  har 
ligeledes  forskaffet  mig  megen  Fornøielse  at  see,  hvorledes 
et  Folk,  som  jeg  havde  berøvet  Dronningen,  med  glad 
Brusen   strømmede   ud  af  Kuben    for  at  hilse   paa  deres 


")  Entomologerne  ere  vistnok  i  det  hele  af  den  bestemte  Mening, 
at  Insekternes  Sensibilitet  ere  meget  ringe,  og  vide  at  anføre 
mange  Erfaringer  som  Beviis  for  denne  Paastand. 

(Red.  Anm.) 

Dronning,  som  jeg  havde  stillet  som  Fange  paa  Flyvebrædtet 
I  denne  Henseende  skjelne  Bierne  sig  væsentlig  fra  Hvep- 
sene, thi  jeg  kunde  ikke  ved  at  berøve  dem  Dronningen 
bemærke  noget  Tegn  paa  Uro  eller  Bedrøvelse  eller  om- 
vendt paa  Glæde  ved  at  faae  hende  tilbage,  løvrigt  traf  de 
ligesom  Bierne  under  lignende  Forhold  Anstalt  til  at  op- 
klække sig  en  ny  Dronning  af  den  forhaandenværende 
Yngel. 

Bierne  tage  ikke  i  Betænkning  selv  at  lide  Døden, 
naar  de  derved  kunne  redde  Dronningens  Liv,  og  man 
finder  derfor  ofte  Dronningen  ilive ,  medens  hele  Folket 
er  dødt  af  Hunger,  og  dette  grunder  sig  ikke  paa  en  større 
Livskraft  (hvoraf  Dronningen  iøvrigt  i  andre  Henseender 
er  i  Besiddelse),  thi  den  kan  netop  ikke  taale  at  være 
uden  Føde  saalænge  som  Arbeidsbierne.  Et  andet  Exempel 
paa  Op  o  ffr  el  se  fortæller  Reaumur  i  sin  »Histoire  physical- 
économique  des  abeilles«.  Nogle  af  Hunger  og  Kulde 
skindøde  Bier  og  en  skindød  Dronning,  som  ikke  engang 
var  deres  egen,  søgte  han  at  kalde  tillive  ved  at  opvarme 
den  i  et  Glas.  »Jeg  bemærkede  med  Fornøielse,  siger  han, 
at  4  eller  5  Bier,  saasnart  de  vare  komne  lidt  til  Kræfter, 
stillede  sig  rundt  om  Moderbien,  som  om  de  vare  rørte 
over  dens  Tilstand  og  vilde  yde  den  den  nødvendige  og 
nyttige  Hjælp.  De  slikkede  den  uafbrudt  med  Tungen  og 
vel  at  mærke  efterhaanden  paa  forskjellige  Steder  af  dens 
Legeme.  Medens  de  anvendte  al  denne  Omhu  og  Møie 
paa  en  Fremmed,  brød  de  dem  slet  ikke  om  deres  gamle 
Kammerater,  som  dog  laae  døde  eller  døende  lige  i  Nær- 
heden. Endelig  syntes  de  at  opnaae  det  forønskede  Haab 
om  Moderbiens  Gjenoplivelse.  Efter  1  a  1^  Qvarteers 
Forløb  iagttog  jeg  en  lille  Bevægelse  af  en  af  dens  For- 
fødder,   hvilken  Bevægelse  kort    derefter    blev  gjentaget. 

Kort  derefter  bevægede  den  en  anden  Fod  lidt.  Neppe 
havde  den  givet  det  første  Livstegn  fra  sig,  saa  hørtes  i 
Glasset  en  Summen,  medens  tidhgere  ii^ke  den  ringeste 
Lyd  havde  været  at  mærke.  Nogle  Personer,  der  vare 
lios  mig  og  saavel  som  jeg  ønskede  atter  at  see  Dron- 
ningen ilive,  bleve  rørte  over  denne  Summen,  der  fore- 
kom os  langt  gladere  end  den  sædvanhge  Summen.  De 
kaldte  den  Alle  en  Glædes-Sang.« 

Esaias  Fleischer  beretter  efter  Madame  Vicat,  at  Bier, 
der  ere  blevne  badede  og  derved  blevne  skindøde,  strax 
ile  til  for  at  hjælpe  Dronningen  tilrette,  saasnart  de  blot 
selv  kunne  røre  sig.  Til  denne  Omhu  for  Dronningen 
hører  ogsaa  det  tidligere  omtalte  Factum,  at  Bierne  ikke 
stikke,  medens  man  har  deres  Dronning  i  Haanden. 

Ganske  anderledes  er  Biernes  Opførsel  imod  en 
fremmed  overflødig  Dronning.  Skjøndt  Huber  benægter 
det,  er  det  dog  sikkert,  at  Bierne  ofte  uden  Skaansel 
dræbe  den,  men  man  seer  ogsaa  lige  saa  hyppigt,  at  de 
bruge  den  Fremgangsmaade  med  hende,  som  han  har 
iagttaget.  Bierne  indeslutte  hende  da  i  en  tæt  Klump  og 
qvæle  eller  udhungre  hende  paa  denne  Maade.  Dette 
Nøgle  er  saa  fast,  at  Bierne  ikke  adskilleS;  ved  at  man  triller 
det  eller  lader  det  falde.  Bierne  i  Nøglet  ere  overordent- 
lige ophidsede,  og  saasnart  man  blot  rører  ved  det,  give 
de  en  hvislende  Vredeslyd  og  alle  Braadde  fare  ud  og 
vende  sig  imod  Dronningen.  Jeg  havde  ifjor  Foraar  rigelig 
Leilighed  til  at  iagttage  dette  Phænomen,  da  forskjellige 
Bifolk  i  et  Par  varme  Foraarsdage  forlode  deres  Boliger 
og  kastede  sig  paa  andre  Kuber.  Dronningerne  reddede 
jeg  ved  hurtigt  at  vælte  Klumpen  i  en  Skaal  Vand  og 
derved  bedøve  Bierne.  Det  er  i  denne  Henseende  Tegn 
paa  et   høit  udviklet  Instinkt,   at  Bierne,   naar  den  frem- 

mede  Dronning  er  indespærret  i  en  Viserhylte,  pleie  og 
fodre  den;  de  maa  altsaa  have  Erkjendelsen  af,  at  en 
indespærret  Dronning  ilii^e  kan  medføre  nogen  Uorden  i 
deres  Stat. 

Det  er  overhovedet  en  Regel,  at  der  kun  kan  være 
een  Dronning  i  et  Stade  og  Dronningerne  nære  derfor 
en  afgjort  Uvillie  imod  hverandre.  Kommer  der  en  fremmed 
Dronning  ind  og  hun  ikke  bliver  anholdt  af  Arbeidsbierne, 
ville  begge  Dronningerne  kæmpe  om  Herredømmet.  Huber 
har  iagttaget  flere  saadanne  Kampe  og  Biernes  Adfærd 
under  samme,  og  her  røber  sig  atter  et  mærkeligt  Instinkt 
baade  fra  Dronningens  og  Biernes  Side.  Naar  nemlig 
Dronningerne  under  Kampen  komme  til  at  Vende  Bug  mod 
Bug,  saa  at  Faren  er  lige  stor  for  begge  Parter,  flygte  de 
forfærdede  fra  hinanden.  Bierne  holde  dem  da  fast  ved 
Benene  og  tvinge  dem  til  at  begynde  Kampen  paany,  der 
da  i  Almindehghed  ender  med  den  Enes  Død.  Ligesom 
Bierne  viser  Dronningen  aldeles  ingen  Skinsyge  mod  en 
fremmed  indespærret  Dronning,  ja  hvad  der  er  endnu 
mærkeligere,  man  har  iagttaget,  at  undertiden  har  der  sam- 
tidig med  den  unge  frugtbare  Dronning  i  en  Afkrog  af  Kuben 
levet  en  gammel  paa  Grund  af  Alder  ufrugtbar  bleven 
Dronning  ligesom  paa  Aftægt.  Det  er  den  samme  Skin- 
syge imellem  Dronningerne,  der  fremkalder  de  saakaldte 
Eftersværme.  Naar  man  9de  Dagen  efter  Forsværmen  om 
Aftenen  kommer  til  en  Kube,  vil  man  i  Almindehghed  al- 
lerede i  nogen  Afstand  høre  en  fiin  Lyd:  tut  tut,  og  lægger 
man  Øret  til  Stadet,  vil  man  høre  en  anden  Lyd:  qva  qva. 
Bønderne  kalde  dette,  at  Bierne  raabe  ud,  og  kjende  det 
som  et  sikkert  Forvarsel  om  Sværmning  næste  Dag.  Den 
førstnævnte  Lyd  skriver  sig  fra  den  unge  Dronning,  der 
først  er  løben  ud  af  en  af  de  samtidig  med  Foraværmens 

Afgang  ansatte  mange  Viserceller.  Saasnart  den  nemlig 
er  løbet  ud,  søger  den  strax  at  ødelægge  sine  Medbeiler- 
inder  i  de  andre  Viserceller  ved  at  sænke  Braadden 
igjennem  Cellens  Laag,  men  naar  Bierne  ere  sværmeiystne 
forhindre  de  hende  heri.  Da  er  det,  at  hun  lader  disse 
Toner  høre,  medens  den  eller  de  til  Udløb  modne  Dron- 
ninger i  Cellerne  give  den  anden  Lyd  fra  sig,  der  sikkert 
skriver  sig  fra  Frygt  eller  Skinsyge.  En  saadan  Tutten 
har  man  iøvrigt  i  den  nyere  Tid  ogsaa  hørt  af  unge 
Dronninger,  naar  man  atter  satte  dem  ind  efter  at  have 
havt  dem  enten  ude  eller  indespærrede.  Maaskee  turde 
der  dog  være  noget  Sammenhæng  imellem  disse  under 
tilsyneladende  forskjellige  Omstændigheder  fremkomne  Af- 
fectyttringer,  da  det  jo  vel  kan  tænkes,  at  den  unge  Dron- 
ning ad  denne  Vei  vil  prøve  sig  frem,  om  den  er  ude- 
lukkende Herskerinde. 

Biernes  Opførsel  mod  Dronningen  er  ogsaa  meget 
mærkelig.  I  den  Tid,  hvori  Sværmene  komme,  og  de 
altsaa  ere  nødvendige  til  de  unge  Dronningers  Befrugtning, 
have  Dronerne  frit  Leide  til  at  gaae  ud  og  ind  ad  hvilket- 
somhelst  Stade,  men  naar  Sværmetiden  er  tilende,  stænges 
alle  Indgange  for  dem,  og  Bierne  kaste  dem  ud  af  Kuben 
paa  en  meget  uskaansoni  Maade.  At  de  bruge  Braadden 
imod  dem,  har  jeg  aldrig  seet*).  Kun  viserløse  Kuber 
beholde  deres  Droner,  fordi  de  erkjende  deres  Nødven- 
dighed til  at  befrugte  den  unge  Dronning  de  haabe  paa. 
iMen  fra  det  Øieblik,  de  have  faaet  en  frugtbar  Dronning, 
lukkes  ogsaa  dette  Asyl  for  dem.  Det  er  et  comisk  Syn 
at  see  Dronerne  sorgløse  og  tillidsfulde  skynde  sig  ind  i 
en  saadan  Kube,  hvis  Viserløshed  man  har  afhjulpet,  for 


*)  At  dette  dog  undertiden  skeer  indeni  Kuben,  har  Huber  iagttaget. 

strax  forsagte  og  ilde  tilredte  at  søge  ud  igjen,  bestræbende 
sig  for  blot  at  redde  sig  fra  deres  ubarmhjertige  For- 
følgere. De  omkomme  da  i  Almindelighed  af  Hunger  og 
Udmattelse. 

Som  alt  tidligere  berørt,  søge  Bierne  at  plyndre  frem- 
mede Stader  paa  de  Aarstider,  hvor  Naturen  endnu  ikke 
byder  tilstrækkelig  Næring.  Jeg  omtalte  ligeledes,  at  de 
om  Aftenen  udspeidede  de  Stader,  paa  hvilke  et  Overfald 
lettest  vilde  kunne  iværksættes ,  men  ogsaa  om  Dagen 
speide  de  efter  Leilighed  til  Røveri,  og  saasnart  de  have 
faaet  Magten  over  det  angrebne  Stade,  forandre  de  ganske 
Opførsel.  De  flyve  nu  med  stor  Dristighed  og  mandstærke 
med  en  eiendommelig  klingende  Flugt,  og  her  indtræder 
nogle  i  flere  Henseender  høist  interessante  Tilfælde.  Denne 
glade  klingende  Lyd  lokker  nemlig  Røvere  fra  andre  Stader 
til,  men  de  Bier,  der  have  begyndt  Udplyndringen,  ville 
ikke  dele  Byttet  med  andre*).  Man  seer  derfor  en  stærk 
Kamp  i  og  udenfor  Kuben,  saa  at  man  skulde  tro,  at  det 


Huber  iagttog  noget  ganske  Lignende  med  en  Humlqredes  Be- 
boere. »Jeg  har,  siger  han,  i  en  knap  Tid  seet  Bier  udplyndre  en 
Humlerede,  som  jeg  havde  opstillet  i  en  halv  aaben  Kasse  i  Nær- 
heden af  en  Bistand.  Nogle  Humler  vedbleve,  uagtet  det  deres 
Bolig  tilstødte  Uheld,  at  samle  Honning  ind;  men  Bierne  fulgte 
med  dem,  vendte  tilbage  til  Reden  med  dem  og  forlode  dem  ikke, 
førend  de  havde  fravendt  dem  Udbyttet  af  deres  Høst;  de  slikkede 
dem,  rakte  Sabelen  ud  imod  dem  og  forlode  dem  ikke  før  de 
havde  fralistet  dem  den  søde  Saft,  som  de  skjulte  i  sig.  De  for- 
søgte ikke  at  dræbe  det  Insekt,  der  fodrede  dem;  ingen  Braad 
kom  tilsyne,  og  Humlerne  vænnede  sig  saaledes  til  denne  Brand- 
skatning,  at  de  udleverede  deres  Honning  og  igjen  fløi  ud  for  at 
samle.  Denne  ganske  nye  Huusholdning  varede  i  meer  end 
3  Uger.  Der  blev  ogsaa  lokket  nogle  Hvepse  til,  men  de  for- 
stode ikke  at  gjøre  sig  saa  gode  Venner  med  Redens  Eiermænd. 
Endelig  bleve  Humlerne  kjede  af  det  og  kom  ikke  mere  hjem,  da 
saae  man  heller  ikke  længere  noget  til  Snyltegjæsterne.« 

udplyndrede  Stade  værgede  sig  lappert,  medens  det  alt  for 
længe  siden  har  opgivet  alt  Forsvar.  Men  denne  Kamp  er 
ikke  af  lang  Varighed,  thi  begge  Parter  indsee,  at  det  er 
fornuftigere  at  dele  Byttet  end  at  spilde  Tiden  med  unyttig 
Strid.  Et  andet  ligesaa  mærkeligt  Phænomen  er  det,  at 
de  angrebne  Bier,  naar  de  have  opgivet  Haabet  om  at 
kunne  afslaae  Angrebet,  gjøre  fælles  Sag  med  Røverne, 
udplyndre  deres  eget  Stade  og  drage  ind  til  Røverne. 
Men  ikke  alene  med  Vold,  ogsaa  paa  en  mere  underfundig 
Maade  drive  Bierne  dette  Uvæsen.  Naar  Bierne  nemlig 
suge  Honning  af  Boghveden,  falde  de  ofte  ved  Hjem- 
komsten udmattede  til  Jorden  foran  Stadet  og  kunne  ikke 
komme  op  før  næste  Dag.  Heraf  benytte  andre  Bier  sig; 
de  begive  sig  ned  til  de  Udmattede  og  lade  sig  række 
den  Honning,  der  nedtynger  dem ,  hvilket  Bierne  isaafald 
gjøre  for  blot  at  kunne  flyve  op  igjen. 

Det  er  ogsaa  en  besynderlig  Kjendsgjerning,  at  Bierne 
lade  sig  imponere,  hvad  jeg  mangfoldige  Gange  har  havt 
Leilighed  til  at  iagttage  ved  at  skjære  Voxbygningen  ud 
af  Straakuber.  1  Begyndelsen  maa  man  yderst  varsomt 
undgaae  at  støde  Kuben,  da  Bierne  forbittrede  hævne 
denne  Vold,  men  har  man  først  taget  et  Par  Tavler  ud, 
blive  Bierne  forlegne;  man  kan  da  ryste  Tavlerne  løse  i 
Kuben  ved  stærke  Stød,  hælde  Bierne  ud  eller  feie  dem 
ud  med  en  Pennefjer,  kort  sagt  behandle  dem  aldeles  som 
fuldkommen  Værgeløse.  De  tye  da  ofte  til  den,  der  har 
gjort  dem  husvilde,  og  jeg  har  været  oversaaet  med  saa- 
danne  Bier,  ja  selv  heelt  indenfor  Klæderne  have  de  ganske 
fredeligt  søgt  Tilflugt. 

Bierne  taale  ingen  Borgere  i  deres  Stat,  der  ei  ere 
arbeidsføre.  Kommer  derfor  en  Bi  mangelfuld  til  Verden, 
bliver  den  kastet  ud  af  Kuben.      Jeg   har  forsøgt  atter  at 

bringe  en  saadan  udkastet  Bi  ind  i  Stadet,  men  det  varede 
ikke  et  Minut,  førend  den  atter  blev  transporteret  ud. 
Da  Bierne  ellers  nære  stor  Kjærlighed  for  Ynglen  og  de 
lige  udkrøbne  unge  Bier,  vilde  jeg  forsøge,  hvorledes  et 
fremmed  Stade  vilde  tage  imod  den  og  lagde  den  derfor 
tæt  foran  Flyvehullet.  En  af  Vagtholdet  begav  sig  ud  til 
den  og  trak  den  med  ind,  men  efter  et  Par  Sekunders 
Forløb  kom  den  styrtende  ud  med  den  i  Raseri,  gjennem- 
borede  den  med  Braadden  og  fløi  bort  med  den.  Kort 
efter  kom  den  tilbage  med  et  Stykke  af  den  bløde  unge 
Bi  spiddet  paa  Braadden.  Jeg  tænker,  at  den  dobbelte 
Forbittrelse  over  at  have  trukket  en  fremmed  Bi  og  det 
ovenikjøbet  en  Krøbling  ind  i  Stadet  har  bragt  den  i  saa 
stor  Affect. 

Sværmningen  og  Tilberedelserne  til  den  ere  en  meget 
interessant  Aet.  Naar  Tiden  nærmer  sig,  udsendes  Spei- 
dere,  der  skulle  opsøge  Bolig  til  den  nye  Coloni.  Naar 
de  have  fundet  en  saadan,  rense  de  den  omhyggelig  og 
indrette  den  overhovedet  saa  godt  som  muligt.  Naar 
Kuben  da  er  moden  til  Sværmning,  hører  man  en  eien- 
dommelig  Lyd,  den  saakaldte  Sværmelyd.  Ingen  Bier  flyve 
ud  paa  Arbeide.  Have  de  poset  (hvorved  forstaaes,  at 
Bierne  i  Mængde  leire  sig  udenpaa  eller  nedenunder  deres 
Kube),  trækker  hele  Klumpen  sig  ind  i  Stadet.  Snart  løbe 
de  masseviis  ud  af  Flyvehullet  og  snart  ind  igjen,  indtil 
pludselig  Alt  bliver  roligt.  Men  denne  Ro  er  Kjendetegnet 
paa  Sværmens  Komme.  Med  en  utrohg  Hurtighed  styrte 
de  ud  af  Flyvehullet  og  opfylde  Luften  med  stærk  Summen. 
Ved  Eftersværmene  kjendes  som  berørt  Sværmens  Komme 
allerede  Aftenen  forud  ved  Dronningens  Tutten.  Ander- 
ledes er  Biernes  Opførsel,  naar  Sværmen  vil  forlade  den 
nye  Bolig,  man  har  givet  dem.     Medens  de  Sværme,  der 

bestemme  sig  til  at  blive,  strax  næste  Morgen  efter  deres 
Fatning  begynde  at  arbeide,  forholder  en  saadan  Sværm 
sig  fuldkommen  rolig,  indtil  den  pludselig  uden  foregaaende 
Varsel  bryder  ud.  Denne  Beslutning  at  forlade  deres  nye 
Hjem  kan  deels  grunde  sig  i  at  Boligen  ikke  behager 
dem,  deels  i  utæmmelig  Sværmelyst.  I  sidste  Fald  forføre 
de  ofte  andre  Stader  til  Sværmning.  En  saadan  Durch- 
løber-Sværm  sværmede  for  mig  ud  af  den  den  anviste 
Bolig.  Jeg  fattede  den  atter  i  enStraakurv;  den  sværmede 
strax  ud  igjen,  blev  paany  indfattet  i  en  anden  Straakurv 
og  dertil  dygtig  bestænket  med  Vand.  Efter  et  Qvarteer 
begyndte  den,  uagtet  den  var  tilbundet,  sat  køligt  og  dertil 
bestænket  med  Vand,  atter  at  komme  i  en  saadan  Sværme- 
uro, at  jeg  frygtede  for  dens  Undergang,  hvis  jeg  ikke 
løsnede  for  den.  Den  gav  sig  da  ifærd  med  at  sværme 
idelig  bestænket  med  Vand  og  forhindret  ved  Lagenets 
Folder,  hvad  jeg  forsætlig  havde  gjort  for  at  fange  Dron- 
ningen ved  den  langsomme  Sværmning ,  hvilket  ogsaa 
lykkedes  mig.  Jeg  holdt  den  indespærret  i  en  Viserhytte 
i  Haanden,  for  at  faae  Sværmen  til  at  sætte  sig  paa  min 
Arm  og  derved  spare  mig  Uleiligheden  med  Indfatningen, 
men  den  forlod  sin  Dronning  og  gik  ind  til  det  Stade, 
der  var  Nabo  til  dens  forladte  Bolig,  en  Sværm,  der  havde 
bygget  i  3  Dage.  Denne  blev  forført  til  at  sværme  Dagen 
efter;  den  dobbelte  Sværm  blev  fattet  i  Straakurv,  forlod 
strax  efter  denne  og  kastede  sig  paa  2  Nabostader.  Dagen 
efter  sværmede  disse  4  Stader  som  een  Sværm  og  kunde 
ikke  mere  rummes  i  min  største  Straakurv.  De  bleve 
bragte  ind  i  en  stor  Trækasse,  for  at  de  om  muligt  Natten 
over  kunde  dele  sig  i  flere  Folk,  hver  omkring  sin  Dron- 
ning. Da  dette  ikke  skete,  maatte  jeg  selv  iværksætte 
Delingen.     2   af   disse    nye   Folk    sværmede    bort    Dagen 

efter;  det  tredie  gik  ind  i  et  Nabostade,  forsøgte  atter  at 
forføre  dette,  men  da  dette  ikke  lykkedes,  vendte  de  til- 
bage til  det  og  forbleve  der. 

Sluttelig  skal  jeg  endnu  kun  omtale  Biernes  Evne  til 
at  kunne  meddele  sig.  Jeg  har  i  det Foregaaende  om- 
talt forskjellige  Lyd,  der  udtrykke  og  vække  tilsvarende  Af- 
fecter  hos  Bierne:  de  unge  Dronningers  Tutten  og  Kvækken, 
Biernes  Klagelyd  over  Dronningens  (eller  stundom  Ynglens) 
Tab,  deres  Jubel,  naar  de  atter  faae  Dronning,  og  den 
dermed  eenslydende  Glædesyltring,  naar  man,  efter  at  have 
havt  dem  ude  af  Stadet,  atter  lader  dem  slippe  ind,  samt 
om  Aftenen,  efter  en  Dag  med  godt  Træk,  Røvernes  klin* 
gende  Flugt,  Sværmelyden,  Vredeslyden  om  en  fremmed 
Dronning,  Smertelyden  ved  Tabet  af  Braadden,  Vagtholdets 
sagte  Murren  og  flere  andre  Stemmelyd,  som  man  ofte 
har  Leilighed  til  at  iagttage.  Blæser  man  Røg  ind  i  et 
Stade,  hører  man  ligesom  en  bedende  Lyd;  aander  man 
derimod  ind  i  Stadet  eller  forstyrrer  dem  om  Aftenen  eller 
i  Regnveir,  give  Bierne  en  gnaven  Hvislen,  banker  man 
om  Aftenen  paa  et  sundt  Stade,  høres  et  kort  dybt  Vredes- 
brum  osv.  Den  Bi,  der  stævner  ind  paa  En  for  at  stikke, 
summer  med  en  saa  skarp  og  distingueret  Lyd,  at  dens 
onde  Hensigt  ikke  kan  miskjendes,  og  man  kan  ved  at  blæse 
Røg  paa  den  let  høre  Overgangen  i  Tonen,  der  bUver  be- 
tydelig nedstemt.  Blandt  Bier,  som  man  i  kølige  Aftener 
har  taget  ud  af  et  Stade,  har  jeg  af  og  til  hørt  en  Slags 
Klagelyd,  ikke  ulig  det  klagende  Pip,  en  Kanariefugl  giver 
fra  sig,  naar  man  griber  den  med  Haanden,  og  som  sikkert 
hidrører  fra  Kuldens  ubehagelige  Indvirkning  paa  den  Bi, 
der  klager  sig.  Esaias  Fleischer  omtaler  sluttelig  en  vis 
udfordrende  Lyd,  som  Bierne  skulle  frembringe  før  deres 
Kampe.      Alle  disse  Stemmefrembringelser  kunne  vi  iagt- 

tage  med  vore  Sandser,  og  det  kan  da  ei  undre  os,  at 
Bierne  ogsaa  kunne  modtage  og  forstaae  Indtrykket  af  dem. 
Men  hvorledes  skeer  den  Meddelelse ,  hvorved  Bierne 
komme  til  Kundskab  t.  Ex.  om,  at  Sværmen  vil  forlade 
sin  nyanviste  Bolig?  Man  hører  ingen  Lyd,  og  dog  blive 
Bierne  som  efter  fælles  Aftale  hjemme.  Hvorledes  under- 
rette Speiderne  de  andre  Bier  om ,  at  de  have  fundet  og 
istandsat  en  Bolig  for  den  kommende  Sværm,  og  hvor- 
ledes falde  just  enkelte  Bier  paa  at  udføre  dette  Arbeide? 
overhovedet  hvorledes  blive  Bierne  enige  om  at  fordele 
Arbeidet  imellem  sig,  saa  at  ikke  alle  samtidig  hente  det 
Samme?  Hvorledes  underretler  Rov-Speiderne  deres  Kam- 
meter om  de  Steder,  der  kunne  angribes  cum  spe  suc- 
cessus? Hvorledes  underretter  en  Bi  de  Andre  om,  hvor 
den  har  fundet  en  rig  Honningkilde?  thi  man  seer  dem 
stedse  vende  tilbage  med  Kammerater.  Hubert  har  an- 
stillet en  Deel  Forsøg,  hvorefter  Følehornene  synes  at 
spille  en  Rolle  ved  mange  Meddelelser,  men  atter  her 
standse  vi  da  ved  et  Hvorledes,  ligesom  mangt  et  andet 
ubesvaret  Hvorledes  aabner  en  viid  Mark  for  Iagttagelser 
over  dette  lille  Dyrs  vidunderlige  Instinkt. 


Jordens  Bevægelse  i  Verdensrummet. 

Af  Lector  P.  Freuchen. 

K-un  lidt  over  tre  Aarhundreder  ere  henrundne  siden 
Copernicus  (1543)  offentliggjorde  det  Resultat,  hvortil  han 
ved  tre  og  tyve  Aars  utrættelig  Forsken  var  kommet:  at 
Jorden  i  24  Timer  dreier  sig  om  sin  Axe  og  at  den  i 
Løbet  af  et  Aar  bevæger  sig  rundt  omkring  Solen.  Først 
efter  haarde  Kampe  og  megen  Modstand  seirede  Sand- 
heden, og  endnu  næsten  hundrede  Aar  efter  Copemicus's 
Død  maatte  Galilæi  tvungen  af  Inkvisitionen  i  Rom  knæ- 
lende afsværge  sine  »Vildfarelser«  og  erklære,  at  Jorden 
stod  stille. 

Det  er  nu  anderledes;  enhver  veed,  at  Jorden  be- 
væger sig,  og  de  følgende  Linier  indeholde  for  saa  vidt 
ikke  noget,  der  er  nogen  af  Tidsskriftets  Læsere  nyt;  de 
ere  kun  skrevne  i  den  Tanke,  at  manges  Viden  indskrænker 
sig  til  Resultatet  og  at  en  kort  Fremstilling  af  de  Grunde, 
der  føre  os  til  dette,  ikke  vilde  være  aldeles  overflødig. 

Astronomien  er  som  enhver  anden  Green  af  Natur- 
videnskaben en  Erfaringsvidenskab;  det  er  den  omhygge- 
lige Iagttagelse  af  de  Fremtoninger  Himmellegemerne  byde 
08,  der  maa  føre  til  den  rette  Erkjendelse  af  Forholdene. 
Det    er    her    Himmellegemernes    Bevægelser ,    der    skulle 

undersøges,  og  det  gjælder  da  navnlig  om  ved  Iagttagelse 
at  bestemme  deres  Baners  Form  og  den  Hastighed,  hvor- 
med de  bevæge  sig  i  Banens  enkelte  Punkter. 

Allerede  ved  den  simpleste  Iagttagelse  af  hvad  der 
foregaaer  paa  Himmelen  blive  vi  opmærksomme  paa  en 
storartet  Bevægelse.  Om  Dagen  see  vi  Solen  staae  op  i 
Øst,  hæve  sig  høiere  og  høiere  over  Horizonten,  idet  den 
tillige  flytter  sig  imod  Syd,  hvor  den  naaer  sit  høieste 
Standpunkt  (culminerer),  og  derpaa  bevæge  sig  videre  mod 
Vest  dalende  ned  mod  Horizonten,  under  hvilken  den  til- 
sidst  forsvinder.  See  vi  paa  Stjernerne  en  klar  Nat,  da 
see  vi  den  samme  Bevægelse,  kun  med  den  Forskjel,  at 
nogle  af  dem  aldrig  dukke  under  Horizonten,  men  over 
den  fuldende  et  fuldstændigt  Kredsløb.  Til  et  nøie  Kjend- 
skab  af  den  Bane,  hvori  en  Stjernes  Bevægelse  foregaaer, 
er  det  imidlertid  nødvendigt  nøiagtigt  at  bestemme  de 
Steder  paa  Himlen,  igjennem  hvilke,  den  passerer  og  at 
maale  den  Tid  den  bruger  saavel  til  at  flytte  sig  fra  et 
Sted  til  et  andet,  som  til  at  gjennemløbe  den  hele  Bane. 
Undersøger  man  dette  for  en  hvilkensomhelst  Stjernes 
Vedkommende,  saa  kommer  man  til  det  Resultat,  at  Banen 
har  en  nøiagtig  Kredsform,  saaledes  at  nogle  Stjerner  til- 
bagelægge hele  Kredsen,  andre  en  større  eller  mindre 
Deel  af  den  over  Horizonten;  og,  med  Hensyn  til  Tiden, 
at  den  bruger  nøiagtig  lige  lang  Tid  til  at  tilbagelægge 
lige  store  Dele  af  Banen,  at  altsaa  Bevægelsen  er  fuld- 
kommen ensformig,  hvoraf  da  igjen  følger,  at  den  altid 
vil  bruge  samme  Tid  til  at  gjennemløbe  den  hele  Bane. 
Og  sammenligner  man  de  forskjellige  Stjerners  Bevægelser, 
saa  viser  det  sig,  at  de  (med  nogle  faa  Undtagelser,  som 
vi  senere  komme  til  at  berøre),  alle  have  den  samme  Om- 
løbstid,  at  Banerne  ere  parallele  og  alle  have  deres  Midt- 


427 

punkter  beliggende  i  en  ret  Linie,  som  vi  kunne  tænke 
os  dragen  igjennem  det  Sted,  hvor  vi  'staae,  til  et  Punkt 
paa  Himlen,  der  ligger  nær  ved  Polarstjernen.  Den  rette 
Linie  kaldes  Verdensaxen;  de  Punkter,  hvor  den  træffer 
Himlen,  kaldes  Verdenspolen,  saaledes  at  den,  der  er  over 
vor  Horizont  kaldes  Nordpolen,  den  modsatte  Sydpolen. 
Polarstjernen,  som  for  den  overfladiske  Iagttagelse  synes 
at  staae  ganske  stille,  bevæger  sig  i  Virkeligheden  om- 
kring Nordpolen  i  en  ganske  lille  Kreds;  fjerne  vi  os  fra 
Nordpolen  blive  Kredsene  større  og  større,  indtil  vi  ved  de 
Stjerner,  der  staae  ligelangt  fra  Nord-  og  Sydpolen,  saa- 
ledes som  det  paa  det  nærmeste  er  Tilfældet  med  Stjer- 
nerne i  Orions  Bælte,  finde  den  største  Kreds,  hvorefter 
de  igjen  aftage  henimod  Sydpolen. 

Samle  vi  alt,  saa  føres  vi  umiddelbart  til  den  Anskuelse, 
at  Stjernehimlen  som  et  Hele  dreier  sig  omkring  Ver- 
densaxen i  Omdreiningsretningen  fra  venstre  til  høire  med 
en  jevn  Bevægelse,  der  ikke  er  underkastet  nogen  Foran- 
dring i  Tidernes  Løb. 

Rette  vi  en  Kikkert,  som  er  saaledes  anbragt  paa 
et  Stativ,  at  vi  kunne  give  den  en  hvilkensomhelst  Stil- 
ling og  derpaa  klemme  den  fast,  imod  en  eller  anden 
Stjerne ,  saa  vil  Stjernen  med  aldeles  regelmæssige 
Mellemrum  af  23  Timer  56  Minutter  og  4  Sekunder, 
atter  vise  sig  i  Kikkerten.  Rette  vi  derimod  Kikkerten 
mod  Maanen,  saa  ville  vi  faae  at  see,  at  der  vil  for- 
løbe betydelig  længere  Tid,  henimod  25  Timer,  inden 
den  atter  staaer  lige  ud  for  Kikkerten.  Denne  For- 
sinkelse tyder  hen  paa,  at  Maanen,  foruden  den  dag- 
lige Omdreining  fra  venstre  til  høire ,  som  den  har 
fælleds  med  de  andre  Himmellegemer,  har  en  egen  Be- 
vægelse i  modsat  Retning,    hvilket  da  ogsaa  tydelig  viser 

sig  derved,  at  den,  medens  den  en  Aften  staaer  noget 
vest  for  en  eller  anden  Stjerne,  den  følgende  Aften  er 
rykket  den  nærmere  eller  endog  er  passeret  forbi  den  og 
staaer  øst  for  den»  Ved  denne  Bevægelse  løber  Maanen 
Himmelen  rundt  i  27  Dage  7  Timer  43  Minutter  og  11^ 
Sekund,  saaledes  at  den  efter  denne  Tids  Forløb  atter 
staaer  paa  samme  Sted  i  Forhold  til  Stjernerne. 

Nøiagtige  Undersøgelser  have  vist,  at  Maanens  til- 
syneladende Størrelse  er  forskjellig  paa  forskjellige  Punkter 
af  dens  Bane,  at  altsaa  dens  Afstand  fra  Jorden  er  for- 
anderlig, idet  den  er  Jorden  nærmest,  naar  den  viser  sig 
størst,  og  fjerner  sig  altsom  dens  Størrelse  aftager.  Af 
den  regelmæssige  Maade,  hvorpaa  denne  Forandring  i 
Afstanden  foregaaer,  kan  man  slutte  sig  til,  at  Banen  er 
en  Ellipse,  i  hvis  ene  Brændpunkt  A  Jorden  staaer*). 
Maanens  Hastighed  er  forskjellig  paa  forskjellige  Punkter 
af  Banen,  den  er  størst  naar  den  er  Jorden  nærmest  i  P 
og  aftager  efterhaanden  som  den  fjerner  sig  fra  Jorden, 
indtil  den  bliver  mindst  i  den  største  Afstand  7,  og  der 
viser  sig   her  den   simple   Lov,    at    naar    to   Udsnit    som 

MAN  og  BAS  ere   lige- 
tig-  1-  store,  saa  bruger  Maanen 
lige  lange  Tider  til  at  gjen- 
nemløbe       Banestykkerne 


*)  Ellipsen  er  en  Linie,  i  hvil- 
Summen  af  Afstanden  fra  et 
hvilketsomhelst  Punkt  M  til 
to  Punkter  A  og  B  (Brænd- 
punkterne) er  den  samme 
som  Summen  af  Afstanden 
A  og  B  til  hvilketsomhelst 
andet  Punkt  N. 

MIS  og  RS,  medens  disse  kunne  have  en  temmelig  for- 
skjellig  Længde. 

Den  Tid,  som  Solen  bruger  til  at  fuldende  sit  daglige 
Løb  omkring  Jorden  er  heller  ikke  den  samme,  som  vi 
finde  for  den  store  Masse  af  Stjerner,  men  3  Minutter  og 
56  Sekunder  længere.  Solen  har  altsaa  ogsaa  sin  egen 
Bevægelse  paa  Himmelen,  som  ligesom  Maanens  foregaaer 
i  Retningen  fra  høire  til  venstre.  Da  det  stærke  Lys 
Solen  meddeler  Luftkredsen  gjør  det  umuligt  med  uvæbnet 
Øie  at  see  Stjernerne  saalænge  Solen  er  over  Horizonten, 
kunne  vi  ikke  saaledes  som  ved  Maanen  umiddelbart  see 
at  Solen  forandrer  Plads  imellem  Stjernerne  fra  Dag  til 
Dag.  Middelbart  kunne  vi  derimod  slutte  os  til  det,  naar 
vi  lægge  Mærke  til,  at  forskjellige  Stjerner  culminere  ved 
Midnatstid  til  de  forskjellige  Tider  af  Aaret  og  altsaa  staae 
lige  over  for  Solen  paa  Himmelen.  Saaledes  culminerer 
ved  Midnat  sidst  i  December  Sirius,  midt  i  Januar  den 
østligere  Procyon  (i  den  lille  Hund);  omtrent  den  20de  Fe- 
bruar den  endnu  østligere  Regulus  (i  Løven).  Ved  en 
Undersøgelse  af  Solens  Bevægelse,  der  svarer  til  den  vi 
have  omtalt  ved  Maanens,  kommer  man  til  et  aldeles  lig- 
nende Resultat;  Solen  synes  at  gaae  i  en  Ellipse,  i  hvis 
ene  Brændpunkt  Jorden  staaer;  den  gjennemløber  sin  hele 
Bane  i  365  Dage  6  Timer  9  Minutter  og  lOjV  Sekunder, 
saaledes  at  den  efter  denne  Tids  Forløb  staaer  paa  samme 
Sted  af  Himmelen  i  Forhold  til  Fixstjernerne.  Bevægelsen 
i  Banen  er  imidlertid  ikke  jevn,  Hastigheden  afvexler  efter 
de  samme  Love,  som  gjælde  for  Maanens,  og  er  altsaa 
størst  naar  Solen  ved  Nyaarstid  er  Jorden  nærmest, 
mindst  naar  den  i  de  første  Dage  af  Juli  er  længst  borte. 

Medens  Maanens   og  Solens  Baner  ere  Ellipser,    der 
nærme    sig    meget    til    Cirklen,    have   Planeternes  Baner, 

saaledes  som  de  vise  sig  fra  Jorden  som  Standpunkt,  langt 
mere  forviklede  og  besynderlige  Former,  saaledes  som  det 
strax  vil  sees  af  et  Exempel.  Jupiter  bevægede  sig  i  Juli 
og  Begyndelsen  af  August  1860  fra  høire  til  venstre 
imellem  Stjernerne  med  en  Hastighed,  der  omtrent  var  en 
Fjerdedel  af  Solens;  i  Løbet  af  Efteraaret  aftog  Hastig- 
heden, saaledes  at  den  sidst  i  September  var  tre  Fjerde- 
dele og  først  i  November  Halvdelen  af  hvad  den  havde 
været  i  Juli.  Hen  i  December  bliver  Bevægelsen  næsten 
ganske  umærkelig,  der  indtræder  en  Stilstand,  som  er  en 
Overgang  til  en  fuldstændig  Forandring  i  Retningen. 
Endnu  i  December  indtræder  denne  Forandring  —  Jupiter 
vender  om  og  gaaer  fra  venstre  imod  høire  tilbage, 
næsten  samme  Vei  som  den  er  kommen.  Tilbagegangen 
bliver  raskere  og  raskere  indtil  Midten  af  Februar  1861, 
uden  dog  at  uaae  mere  end  omtrent  Halvdelen  af  den 
Hastighed  Planeten  havde  i  Juli;  derefter  sagtner  Farten 
og  i  April  indtræder  der  atter  en  Standsning,  en  ny  Over- 
gang til  Forandring  i  Retning.  Jupiter  vender  atter  om 
og  begynder  at  gaae  fra  høire  til  venstre.  Hastigheden 
voxer  effcerhaanden  indtil  den  naaer  sit  høieste  i  September, 
hvorefter  det  hele  her  beskrevne  Spil  med  Fremgang, 
Standsning,  Tilbagegang,  Standsning  og  atter  Fremgang 
regelmæssig  gjentager  sig,  saaledes  at  Jupiter  efter  en 
Bevægelse  fra  høire  til  venstre,  der  varer  omtrent  278 
Dage,  i  Løbet  af  de  følgende  121  Dage  gaaer  i  modsat 
Retning.  Paa  denne  Maade  bruger  Jupiter  henved  12  Aar 
til  at  vandre  Himmelen  helt  rundt. 

Betragter  vi  Jupiter  igjennem  en  Kikkert,  som  er  til- 
strækkelig forstørrende  og  klar  til  at  vise  den  som  en 
lysende  Skive,  saa  ville  vi  snart  finde,  at  dens  Størrelse 
er  foranderlig    og    altsaa  ogsaa   dens  Afstand  fra  Jorden, 

som  aftager  i  samme  Forhold  som  Størrelsen  tiltager.  Ved 
Maaling  af  Størrelsen  paa  forskjellige  Punkter  af  Banen 
kan  man,  ligesom  det  skete  for  Maanen  og  Solen,  be- 
stemme de  tilsvarende  Afstandes  forholdsvise  Størrelse  og 
derefter  tegne  et  Billede  af  Banen.  Hosstaaende  Figur 
fremstiller  saaledes  Jupiters 
sløifeformede  Bane  fra  4de 
August  1860  til  Iste  Septbr. 
1861  med  vedføiede  Datoer 
for  en  Del  af  Punkterne ; 
Cirkelen  er  Solbanen,  lige- 
ledes med  vedføiede  tilsva- 
rende Datoer  og  i  Midten 
staaer  Jorden  /.  Det  sees 
strax,  at  Jupiter  har  sin  største 
Haslighed  i  Retningen  frahøire 
til  venstre  naar  den  er  fjernest 
fra  Jorden  og  at  dette  netop 
er  Tilfældet,  naar  Solen  staaer 
imellem  begge,  medens  dens 
største   Hastighed   i   tilbage- 

gaaende  Retning  falder  sammen  med  dens  mindste  Afstand 
fra  Jorden  og  med  at  Solen  og  Jupiter  ere  hinanden  mod- 
satte paa  Himmelen.  Jupiter  synes  at  være  størst  naar 
den  culminerer  ved  Midnat.*) 


*)  Det  vil  være  let  i  de  kommende  Vinter-  og  Foraarsmaaneder  at 
følge  Jupiters  Gang  ved  at  iagttage  dens  Stilling  til  den  klare 
Stjerne  Regulus  i  Stjernebilledet  Løven.  Ved  Stilstanden  i  De- 
cember staaer  Jupiter  ganske  lidt  vest  for  Regulus,  fjerner  sig 
derpaa  fra  den  indtil  i  April,  vender  om  og  nærmer  sig  atter, 
saaledes  at  den  passerer  ganske  tæt  forbi  Regulus  den  19de  Juli. 
Sidst  i  December  staaer  Regulus  op  næsten  lige  i  Øst  omtrent 
Kl.  9  om  Aftenen;  den  20de  Februar  culminerer  den  ved  Midnat. 

Iagttagelser  af  Mars,  Saturn,  Uranus  og  Neptun  saavel 
som  af  de  mange  smaae  i  den  senere  Tid  opdagede  Pla- 
neter give  ganske  lignende  Resultater,  kun  at  Tiden  for 
det  fuldstændige  Omløb  paa  Himmelen  er  forskjellig,  for 
iMars  omtrent  22^  iMaaned,  for  Saturn  29^  Aar,  for  Uranus 
84  Aar  og  for  Neptun  164  Aar. 

Venus  og  Mercur  have  ogsaa  afvexlende  frem  og 
tilbagegaaende  Bevægelser  med  mellemliggende  Stilstande, 
men  frembyde  dog  nogle  meget  væsentlige  Forskjelligheder 
fra  de  andre  Planeter.  Vi  see  dem  snart  tilvenstre  for 
Solen  som  Aftenstjerner,  snart  tilhøire  for  den  som  Morgen- 
stjerner; men  Venus  kan  i  det  høieste  være  omtrent 
3  Timer,  Mercur  omtrent  1^  Time  paa  Himmelen  efter 
Solens  Nedgang  eller  før  dens  Opgang;  ingen  af  dem 
fjerner  sig  saaledes  synderlig  fra  Solen  og  de  komme 
aldrig  saaledes  som  de  andre  Planeter  til  at  staae  i  lige 
modsat  Retning  af  Solen  (i  Opposition);  begge  svinge  paa 
en  Maade  frem  og  tilbage  om  Solen,  og  denne  synes  at 
føre  dem  med  sig  rundt  omkring  Jorden.  Kikkerten  viser 
os  et  andet  meget  vigtigt  Forhold  ved  disse  to  Planeter. 
Iagttage  vi  Venus ,  naar  den  som  Morgenstjerne  med 
voxende  Hastighed  i  Retningen  fra  høire  til  venstre  nærmer 
sig  Solen,  saa  viser  den  sig  som  en  lille,  ganske  rund 
lysende  Skive;  den  forsvinder  i  Solens  Straaler  nær  ved 
dens  vesthge  Rand,  men  kommer  kort  Tid  efter  igjen 
frem  som  Aftenstjerne  lidt  fra  den  østlige  Rand,  atter 
som  en  fuldkommen  rund  Skive,  og  nu  fjerner  den  sig 
fra  Solen.  Efterhaanden  voxer  Skivens  Størrelse  mere  og 
mere,  men  tillige  bemærker  man,  at  Skivens  Form  for- 
andres paa  den  fra  Solen  vendte  Side,  Lyset  forsvinder 
efterhaanden  fra  en  større  og  større  Del,  og  Venus  gjen- 
nemgaaer    den  samme   Række    af   Formforandringer    som 

Maanen  fra  Fuldmaane  til  Nymaane.  Bevægelsen  bliver 
under  dette  tilbagegaaende,  og  i  den  stærkeste  Tilbagegang 
forsvinder  det  ringe  endnu  oplyste  Stykke  af  Planeten  i 
Solstraalerne,  eller,  hvad  kun  sjeldent  skeer  (9de  December 
1874,  6te  December  1882  og  derpaa  først  8de  Juni  2004), 
Venus  gaaer  som  en  sort  rund  Plet  henover  Solskiven, 
passerer  altsaa  imellem  Jorden  og  Solen  og  er  da  tillige 
størst.  Den  bliver-derpaa  igjen  Morgenstjerne,  idet  den 
fjerner  sig  fra  Solen,  aftager  i  Udstrækning,  men  fyldes 
efterhaanden  ligesom  Maanen  fra  Nymaane  til  Fuldmaane. 
De  selvsamme  Fremtoninger  see  vi  hos  Merkur,  men  dennes 
Gang  over  Solskiven  indtræffer  langt  hyppigere.*) 

Vi  have  her  en  Række  af  Bevægelser  for  os:  det  hele 
Verdensalts  daglige  Omdreining,  Maanens  og  Solens  Løb 
omkring  Jorden  i  Ellipser,  Planeternes  Gang  i  besynderligt 
slyngede  Baner.  Spørgsmaalet  er  da,  om  Jorden  virkelig 
staaer  stille  som  Verdens  Midtpunkt,  om  hvilket  alt  dreier 
sig,  saa  at  alle  Bevægelser  virkelig  foregaae  saaledes, 
som  de  vise  sig  for  os;  eller  om  Jorden  selv  er  i  Be- 
vægelse, og  da  de  ved  Himmellegemerne  iagttagne  Be- 
vægelser dels  kun  ere  Afspeilinger  af  Jordens,  deels  ere 
frembragte  ved  Samvirken  af  virkelige  Bevægelser  med 
Jordens. 

1  den  græske  Oldtid  er  det  først  iblandt  de  alexan- 
drinske  Philosopher  at  vi  finde  egentlige  Astronomer,  der 
byggede  paa  virkelige  Iagttagelser.  Aristarch  fra  Samos 
(c.  250  f.  C;   anede  idetmindste  den   rette  Sammenhæng, 


Merkur  gaaer  over  Solskiven  den  12te  November  1861  om  Mor- 
genen; Indtrædelsen  ved  Solens  østlige  Rand  skeer  Kl.  6  og  6  Min. 
efter  Kjøbenhavns  Tid,  vil  altsaa  ikke  kunne  iagttaces  her  i 
Landet,  da  Solen  først  staaer  op  omtrent  Kl.  7^.  Udtrædelsen 
skeer  Kl.  10  og  9  Minutter. 

29 

idet  han  antog,  at  Jorden  bevægede  sig  i  en  Cirkel,  i 
hvilken  Solen  stod  noget  udenfor  Midtpunktet,  og  at  den 
tillige  dreiede  sig  om  sin  Axe.  Men  hans  Mening  vandt 
ikke  Bifald,  Forestillingen  om  Jorden  som  Hovedlegeme 
og  Verdens  Midtpunkt  var  altfor  rodfæstet ;  og  under 
den  fuldstændige  Uvidenhed  om  de  andre  Himmellegemers 
Afstand  og  Størrelse  samt  om  Bevægelsens  Naturlove,  var 
der  egentlig  ikke  noget  besynderligt  deri.  Claudius 
Ptolemæus,  som  levede  under  Hadrians  og  Antonius  Re- 
gering ,  var  egentlig  den  første ,  der  forsøgte  at  bringe 
alle  Bevægelserne  i  et  System.  Han  antog  bestandig,  at 
Jorden  stod  fuldkommen  stille  og  at  alle  Bevægelserne  fore- 
gik udenfor  den  ved  Sphærernes  Omdreinig.  En  altom- 
fattende Sphære  førte  Fixstjerner,  Planeter,  Sol  og  Maane 
rundt  omkring  Jorden  i  24  Timer.  Andre  Sphærer  førte 
Solen  og  Maanen  rundt  i  Kredse,  hin  i  Løbet  af  365^, 
denne  i  27^  Dage,  og  for  at  kunne  forklare  Forandringerne 
i  disse  Himmellegemers  Afstande  og  Hastigheden  antog 
han,  at  Jorden  stod  udenfor  Kredsenes  Midtpunkter.  Lige- 
overfor Planeternes  underlige  Gang  vare  enkelte  Cirkel- 
bevægelser aldeles  ikke  tilstrækkelige;  Ptolemæus  tillagde 
dem  derfor  en  dobbelt,  idet  han  antog,  at  hver  Planet 
bevægede  sig  med  uforanderHg  Afstand  om  et  Punkt,  der 
atter,  Hgesom  Solen  og  Maanen,  førtes  af  den  for  Planeten 
egne  Sphære  i  en  excentrisk  Cirkel  om  Jorden,  saaledes 
at  Planeternes  Gang  om  Jorden  lignede  den  Bevægelse  vi 
nu  vide,  at  Biplaneterne  have  om  Solen.  Da  Ptolemæus's 
dobbelte  Kredsbevægelse  ikke  engang  var  tilstrækkehg  til 
at  forklare  Iagttagelserne,  forøgede  man  Antallet  af  Kred- 
sene, uden  dog  at  kunne  naae  Maalet.  Kun  een  egentlig 
Forbedring  af  Systemet  finde  vi;  Merkurs  og  Venus's  be- 
standige Gaaen  frem  og  tilbage  paa  begge  Sider  af  Solen 

ledede  til  den  Antagelse,  at  de  virkelig  bevægede  sig  i 
Cirkler  omkring  denne  og  af  den  førtes  rundt  omkring 
Jorden  som  en  Slags  Følgesvende,  medens  de  andre  Pla- 
neter gik  rundt  paa  deres  egen  Haand.  De  Beregninger, 
som  i  Oldtiden  bleve  gjorte  af  IVIaanens  og  Solens  Af- 
stande vare  høist  mangelfulde  og  om  Planetafstande  havde 
man  aldeles  ingen  Forestilling;  man  sluttede  sig  imidlertid 
af  Omløbstiderne  til,  at  Ordenen  hvori  de  om  Jorden  kred- 
sende Himmellegemer  fulgte  paa  hverandre  maalte  være 
følgende:  Maanen,  Solen  ledsaget  af  Merkur  og  Venus, 
Mars,  Jupiter  og  Saturn. 

Den  græske  Videnskabelighed  sygnede  efterhaanden 
hen,  og  den  Civilisation,  der  fra  Grækenland  var  spredt 
over  alle  Middelhavslandene,  kvaltes  af  de  vilde  kraftige 
Folkesværme,  som  væltede  alt  det  bestaaende  og  først 
maatte  gjennemgaae  en  langsom  LMviklingsperiode  inden 
de  modnedes  til  at  være  Bærere  for  en  ny  og  sundere 
Cultur.  Astronomien  udartede  i  denne  det  aandelige 
Mørkes  Tidsalder,  den  traadte  aldeles  i  Overtroens  og 
Bedrageriets  Tjeneste  som  Stjernetyderkunst.  Heldigt  var 
det,  at  Araberne  opbevarede  de  Skatte,  som  Oldtiden 
havde  efterladt;  men  noget  betydeligt  Fremskridt  var  der 
ikke.  Om  end  enkelte  mere  klartseende  Mænd  ikke  ret 
kunde  finde  sig  tilfredsstillede  ved  det  ptolemæiske  System, 
saa  vare  de  dog  ikke  istand  til  at  sætte  noget  bedre 
istedet. 

Endelig  brød  Lyset  igjennem,  Videnskaben  gjenfødtes, 
ogsaa  Astronomien  fik  sin  Reformator  i  Nicolaus  Coper- 
nicus,  en  Polak,  født  i  Thorn  den  19de  Februar  1472.  Lige 
fra  sin  Ungdom  studerede  han  med  Iver  Astronomien  og  saae 
snart,  at  det  ptolemæiske  System  ikke  kunde  løse  de 
Gaader,    som  Planetbevægelserne  stillede,    selv  om  man, 

som  hans  Samtidige  Fracastor,  gik  saavidt,  at  man  gav 
Jupiter  en  Bevægelse  styret  af  11  paa  iiinanden  rullende 
Cirkler  og  Saturn  en  lignende  med  17.  Der  var  en  Grund- 
feil  i  Systemet,  et  helt  andet  maatte  sættes  i  Stedet,  og 
Copernicus  gjorde  det,  idet  han  stødte  Jorden  ned  fra 
dens  Værdighed  som  Hovedlegeme  og  satte  Solen  i  dens 
Sted.  Efter  hans  System  er  Solen  altsaa  Bevægelsernes 
Midtpunkt,  den  staaer  stille  og  om  den  gaae  Planeterne, 
hvoriblandt  Jorden,  i  excentriske  Kredse  i  følgende  Orden : 
nærmest  ved  Solen  Merkur,  derefter  Venus,  Jorden,  Mars, 
Jupiter  og  Saturn.  Andre  Planeter  vare  paa  den  Tid  ikke 
kjendte.  Kun  Maanen  beholdt  sin  gamle  Bevægelse  om 
Jorden  og  blev  saaledes  paa  den  Tid  den  eneste  Planet 
af  anden  Orden,  medens  Kikkerten  ikke  hundrede  Aar 
efter  viste  aldeles  lignende  Følgesvende  ved  Jupiter  og 
senere  ved  de  andre  fjernere  Planeter. 

Istedenfor  hele  Verdensaltets  Dreining  i  24  Timer  ved 
den  almindelige  alt  omfattende  Sphære  satte  han  Jordens 
Omdreining  om  en  Axe  i  den  samme  Tid,  men  i  modsat 
Retning ;  saaledes  at  Axen  bestandig  peger  mod  det 
samme  Punkt  i  Verdensrummet  og  altsaa  under  Jordens 
aarlige  Omløb  om  Solen  bestandig  beholder  den  samme 
Stilling. 

At  denne  Forklaring  af  Himmelens  daglige  Omdreining 
er  aldeles  fyldestgjørende,  er  saa  let  at  indsee,  at  det  ikke 
behøver  nogen  nærmere  Udvikling;  det  er  ogsaa  indlysende, 
at  den  i  sin  Simpelhed  er  rimeligere  end  Antagelsen  af  det 
samtidige  Omløb  af  samtlige  Himmellegemer  med  deres 
meget  store  og  meget  forskjellige  Afstande,  der  forudsætte 
ganske  overordentlige  Hastigheder.  Imidlertid  er  den 
større  Simpelhed  og  Rimelighed  ikke  saa  afgjørende,  at 
der  jo  maatte  være  en  Trang  til  at  faae  bestemtere  Be- 

viser.  Passaternes  Dreining,  faldende  Legemers  Afvigen 
mod  Øst  og  endelig  Dreiningen  af  Pendulets  Svingnings- 
plan  have  leveret  dem,  men  da  disse  Forhold  tidligere 
have  været  afhandlede  i  Tidsskriftet  behøve  vi  blot  at 
henvise  dertil.*)  Vor  berømte  Landsmand  Tyge  Brahe, 
som  i  det  hele  ikke  kunde  gaae  ind  paa  det  copernicanske 
System  fordi  det  stod  i  Strid  med  Bibelens  Ord,  frem- 
fremsatte  saavelsom  flere  andre  Astronomer  en  Mængde 
Indvendinger  imod  det,  af  hvilke  vi  her  blot  ville  anføre 
et  Par,  som  vidne  klart  om  hvor  urigtige  de  physiske 
Begreber  vare  selv  hos  Datidens  største  Mænd.  »Jorden, 
sagde  Tyge  Brahe,  er  en  grov,  svær  og  til  Bevægelse 
uskikket  Masse;  hvorledes  kan  da  Copernicus  gjøre  en 
Stjerne  af  den  og  føre  den  rundt  i  Luften?«  »Naar  man 
kaster  en  Steen  ned  fra  Toppen  af  et  Taarn,  saa  kunde 
den  ikke  falde  ved  dets  Fod  hvis  Jorden  havde  bevæget 
sig  i  Mellemtiden,  men  maatte  falde  ligesaamange  Fod 
vestUgere  som  Dreiningen  i  den  samme  Tid  beløb  sig 
til;«  man  yar  dengang  ikke  paa  det  rene  med,  at  Stenen 
i  det  Øieblik  den  begyndte  at  falde  maatte  have  samme 
Hastighed  i  Dreiningsretningen  som  det  Sted,  hvorfra  den 
kom,  og  beholde  denne  under  hele  Faldet,  saaledes  at 
Forholdet  maatte  blive  lige  det  modsatte  af  hvad  Tyge 
Brahe  antog,  —  Stenen  maatte  falde  noget  østlig,  saa- 
ledes som  Forsøgene  ogsaa  have  vist  at  den  gjør  det. 

At  Solens  og  Planeternes  Bevægelse  efter  det  coper- 
nicanske System,  iagttagne  fra  Jorden,  maa  antage  de  i 
det  foregaaende  omtalte  Former,    vil  kunne  indsees  ved 


')  Første  Bind  for  1854,  p.  182:    Anskueligt  Bevis  for  Jordens  Om- 
dreining. 

Betragtning  af  hosstaaende  Figur,  hvor  S  er  Solens  Plads, 

den  mindre  Cirkel  Jordens 
Bane,  der  gjennemløbes  i 
den  ved  Talfølgen  beteg- 
nede Retning,  og  Brud- 
stykket af  den  større  Cirkel 
et  Stykke  af  Jupiters  Bane ; 
Tallene  i  de  to  Baner  an- 
give Jordens  og  Jupiters 
samtidige  Stillinger.  Idet 
Jorden,  uden  at  vi  have 
nogensomhelst  Fornem- 
melse deraf  og  uden  at 
efterlade  sig  nogetsomhelst 
Spor,  gaaer  paa  sin  usyn- 
lige Vei  fra  1  til  2,  fra  2 
til  3  og  saaledes  videre, 
komme  vi  til  at  see  Solen  i  de  forskjellige  Retninger  paa 
Himmelen  fra  1  over  S  henimod  7,  fra  2  over  .S"  imod  8, 
fra  3  over  is'  imod  9  og  saaledes  videre,  saa  at  det  faaer 
samme  Udseende  som  om  Jorden  havde  staaet  stille  i  S 
og  Solen  havde  bevæget  sig  fra  7  til  8,  fra  8  til  9  o.  s.  v. 
For  at  faae  Jupiters  tilsyneladende  Bane  saaledes  som 
den  maa  fremgaae  af  Planetens  og  Jordens  samtidige  Be- 
vægelser, kunne  vi  tænke  os  Jorden  forskudt  fra  enhver 
af  dens  Stillinger  i  1,  2,  3  osv.  ind  til  Cirkelens  Midt- 
punkt i  iS  og  en  lige  saa  stor  og  parallel  Forskydning  af 
Planeten  fra  dens  tilsvarende  Stillinger ,  saaledes  som 
det  er  antydet  paa  Figuren;  det  er  da  let  at  indsee, 
at  Jupitersbanen  netop  maa  antage  den  tidligere  om- 
talte Sløifeform.  Af  selve  de  virkelige  Baners  indbyrdes 
Stilling  sees  det  ogsaa,    at  Planeten  er  længst  borte  fra 

Jorden  naar  begge  staae  ved  1,  saaledes  at  Solen  er  lige 
imellem  dem,  og  at  de  ere  hinanden  nærmest  naar  Jorden 
er  i  r,  Jupiter  i  /,  i  modsat  Retning  af  den,  hvor  Solen  staaer. 
Naar  Jorden  bevæger  sig  i  Nærheden  af  1  og  2  har  dens 
Bevægelse  netop  den  modsatte  Retning  af  Jupiters  paa 
samme  Tid;  det  maae  vise  sig  som  en  tilsyneladende  For- 
øgelse af  Jupiters  Hastighed  i  Retningen  fra  høire  til 
venstre.  Naar  Jorden  bevæger  sig  imellem  7  og  8  gaaer  den 
i  samme  Retning  som  Jupiter,  men  den  løber  stærkere; 
Jupiter  bliver  tilbage  og  synes  at  gaae  fra  Øst  til  Vest, 
fra  venstre  til  høire.  Paa  Overgangen  imellem  5  og  6, 
saavelsom  imellem  9  og  10,  flytte  Jorden  og  Jupiter  sig 
omtrent  lige  meget  i  samme  Retning,  Jupiter  synes  derfor 
en  ganske  kort  Tid  at  blive  staaende  omtrent  paa  samme 
Sted  af  Himmelen.  Hvad  der  er  sagt  om  Jupiter  kan 
ligefrem  anvendes  paa  de  andre  Planeter  med  (Jndtagelse 
af  Merkur  og  Venus.  Men  for  disses  Vedkommende  er 
det  let  at  indsee,  at  de,  naar  de  sete  fra  Solen  have  en 
Bevægelse  fra  Vest  imod  Øst  eller  fra  høire  til  venstre, 
ved  at  iagttages  fra  Jorden,  naar  de  med  deres  større 
Hastighed  passerer  imellem  den  og  Solen,  maa  synes  at 
gaae  fra  venstre  til  høire.  Copernicus  saae  at  det  maatte 
følge  af  hans  System,  at  Venus  og  Merkur  paa  forskjellige 
Punkter  af  deres  Baner  viste  sig  med  forskjellig  Skikkelse 
ligesom  Maanen,  idet  de  som  mørke  Legemer  kun  ere 
oplyste  af  Solen  paa  den  ene  Halvdeel,  som  vender  imod 
den,  og  som  altsaa  under  Omløbet  snart  heelt,  snart  halvt, 
snart  aldeles  ikke  vender  imod  Jorden;  Kikkerten  viste 
senere,  at  det  virkelig  forholdt  sig  saa  og  gav  derved  et 
stærkt  Bevis  for  Systemets  Rigtighed. 

Copernicus's   Geni    var  stærkt  nok  til   at  bryde  med 
Forestillinger,    der  havde  Aarhundreders  Hævd,    Bibelens 

Ord  og,  hvad  der  igrunden  gjaldt  lige  saa  meget,  Aristo- 
teles's  Autoritet  for  sig;  han  rokkede  ved  Jorden  og 
bragte  Astronomien  ind  paa  det  rette  Spor.  Kampen  kom 
han  ikke  til  at  stride  med  i;  han  havde  netop  paa  sit 
yderste  den  Glæde,  at  modtage  et  Exemplar  af  det  Værk 
»de  revolutionibus  orbium  coelestium«,  hvori  han  havde  ned- 
lagt Resultatet  af  sine  Forskninger:  Systemet  og  Anvisning 
til  dets  Brug  ved  den  praktiske  Astronomi. 

Tyge  Brahe  vilde  ikke  anerkjende  det  copernicanske 
System;  derimod  opstillede  han  et  nyt,  hvorefter  den  fuld- 
kommen stillestaaende  Jord  var  Verdens  Midtpunkt,  om 
hvilket  Solen  gik  i  Løbet  af  et  Aar,  førende  samtlige  Pla- 
neter rundt  med  sig,  medens  disse  igjen  med  forskjelhge 
Omløbstider  gik  rundt  omkring  den;  og  derhos  beholdt 
han  fra  de  gamle  Systemer  den  daglige  Omdreining  af 
hele  Himmelen.  Men  hans  egne  Iagttagelser,  de  fortrin- 
ligste Verden  endnu  havde  seet,  bidroge  mere  end  noget 
andet  til  at  bekræfte  Rigtigheden  af  Copernicus's  Hypo- 
these;  i  Keplers  Hænder  førte  de  til  en  fuldstændig  Udvik- 
ling af  det  copernicanske  System.  Johan  Kepler,  født  i 
Weil  i  Wiirtemberg  i  1571,  arbeidede  med  en  mageløs 
Utrættelighed,  kjæmpende  med  de  største  Hindringer  af 
forskjellig  Art,  paa  en  nøiagtig  Bestemmelse  af  Jordens 
og  de  andre  Planeters  Bane  og  kom  endelig  til  det  Re- 
sultat, som  er  kortelig  sammentrængt  i  de  tre  keplerske 
Love,  nemlig:  at  samtlige  Planeter  bevæge  sig  i  Ellipser, 
i  hvis  ene  Brændpunkt  Solen  staaer,  at  Planeterne  bruge 
lige  lange  Tider  til  at  gjennemløbe  to  Buer  af  Ellipsen, 
hvis  tilsvarende  Udsnitsflader  ere  ligestore,  saaledes  som 
vi  ovenfor  saae  at  det  var  Lov  for  Maanens  og  Solens 
(Jordens)  Bevægelse,  samt  endelig,  at  Forholdet  imellem 
Kvadrattallene  af  Omløbstiderne  for  to  Planeter  er  det  samme 

som  Forholdet  imellem  Cubiktallene  af  deres  Afstande  fra 
Solen,  saaledes  at  en  Planet,  hvis  Afstand  fra  Solen  var 
5  Gange  saa  stor  som  Jordens  vilde  bruge  til  sit  Omløb 
et  Antal  Aar,  hvis  Kvadrattal  var  5  X  5  X  5  eller  125, 
altsaa  noget  over  11  Aar. 

Medens  Copernicus  angav  Systemets  Grundtræk  og 
Kepler  fuldstændigt  gjennemførte  det  og  angav  Reglerne  for 
Bevægelserne,  paaviste  Isak  Newton  (født  1642)  Grundene 
til  dem.  Han  viste,  at  den  absolute  Betingelse  for  saa- 
danne  Bevægelser  var  en  fra  Centrallegemet  udgaaende 
Tiltrækning,  der  netop  er  af  selvsamme  Natur  som  den 
Tiltrækning  Jorden  udøver  paa  alle  Lej^emer,  og  som  vi 
kalde  Tyngden*),  i  Forbindelse  med  en  engang  for  alle 
given  Bevægelse  i  en  Retning,  der  ikke  faldt  sammen  med 
Tiltrækningens.  .;   yguiiJ   »i»ii^  lu^vvi 

Denne  Tiltrækning  er  almindelig,  ethvert  Legeme  Må- 
øver  den  paa  ethvert  andet,  og  Jorden  paavirkes  derfor 
ikke  blot  af  Solen,  men  ogsaa  af  Maanen  og  de  andre 
Planeter,  skjøndt  i  en  langt  ringere  Grad.  Følgen  deraf 
bliver  Afvigelser  fra  den  regelmæssige  Gang  i  Ellipsen, 
som  imidlertid  ere  temmelig  ubetydelige. 

Copernicus  og  Kepler  kjendte  endnu  ikke  Solens 
virkelige  Afstand  fra  Jorden,  og  selv  paa  Newtons  Tid 
var  denne  Størrelse  kun  høist  unøiagtig  bestemt;  senere 
nøiagtige  Bestemmelser  have  vist,  at  dens  Middelværdi  er 
20,359,000  Mile,  24,047  Gange  saa  stor  som  Afstanden 
fra  Jordens  Midtpunkt  til  dens  Overflade.  Jorden  kan  alt- 
saa komme  til  at  staae  paa  Steder  i  Himmelrummet,  der 
ere  ijernede  mere  end  40  Millioner  Mile  fra  hverandre; 
og  man  kunde  da  vente,  at  dette  maatte  have  nogen  Ind- 


")  Derom  kan  eftersees  Tidsskriftets  1ste  Btnd  1854  p   136  S. 

flydelse  paa  den  Stilling  Stjernerne  indtage  mod  hverandre; 
det  blev  ogsaa  anført  som  en  Grund,  der  talte  imod  det 
copernikanske  System,  at  ingen  saadan  Indflydelse  var 
kjendelig,  og  det  havde  endog  vakt  Betænkeligheder  hos 
Copernicus  selv.  Han  saae  dog ,  at  Grunden  maatte 
ligge  i,  at  selv  de  nærmeste  Fixstjerner  vare  saa  langt 
borte,  at  de  40  Millioner  Mile  forsvandt  ved  Siden  af 
deres  Afstande.  Senere  er  det  imidlertid  ved  Hjælp  af  de 
fortrinligere  Instrumenter  og  de  forbedrede  Observations- 
methoder  lykkedes  at  paavise  den  omtalte  Indflydelse  og 
saaledes  at  finde  et  sikkert  Bevis  for  Jordens  Bevægelse 
samtidig  med  at  man  fandt,  at  Afstanden  til  en  af  de 
nærmeste  Fixstjerner,  a  Centauri,  var  omtrent  220,000 
Gange  saa  stor  som  Jordens  Afstand  fra  Solen,  saa  at 
Lyset  vilde  bruge  3^  Aar  til  at  naae  Jorden  fra  denne 
Stjerne. 

Det  blev  i  det  Foregaaende  sagt,  at  Jordaxen  be- 
standig under  Omløbet  om  Solen  pegede  mod  det  samme 
Punkt  paa  Himmelen.  Der  foregaaer  dog  fra  Aar 
til  andet  en  ganske  lille  Bevægelse  af  Jordaxen,  der  i 
Aarenes  Løb  samles  op  saaledes,  at  Verdenspolen  i  et 
Tidsrum  af  omtrent  25,000  Aar  beskriver  en  Cirkel  paa 
Himmelen.  Følgen  deraf  er  iblandt  andet,  at  Polarstjernen 
vil  tabe  Retten  til  at  bære  sit  Navn,  som  vil  gaae  over 
paa  andre  Stjerner.,  saaledes  at  Vega  i  Lyren  om  12,000 
Aar  vil  være  Polarstjerne.  Den  Svingning  af  Jordaxen, 
som  viser  sig  paa  denne  Maade,  har  sin  Grund  i  Solens 
og  Maanens  Tiltrækning  paa  den  Deel  af  den  fladtrykte 
Jordmasse,  der  gjør  at  den  høiner  sig  fra  Polerne  til 
Ækvator.  Ogsaa  dette  Resultat  af  den  almindelige  Til- 
trækning lader  sig  ligefrem  beregne  efter  de  af  Newton 
opdagede  Tiltrækningslove  og  giver  saaledes  et  nyt  Bevis 

paa  det  hele  fuldstændige  Systems  Rigtighed,    forsaavidt 
der  endnu  kunde  være  Behov  for  et  saadant. 

Endnu  er  der  Sandsynlighed  for  at  Solen  med  hele 
sit  Følge  af  Planeter  og  Biplaneter  har  en  Bevægelse  i 
Verdensrummet;  den  synes  at  hevæge  sig  henimod  et 
Punkt  omtrent  midt  i  Stjernebilledet  Hercules;  men  hvor 
IMidtpunktet  for  dens  Bevægelse  ligger,  hvilke  Dimensioner 
dens  Bane  har  og  hvormange  Billioner  af  Aar  den  bruger 
til  sit  Omløb,  er  det  forbeholdt  de  kommende  Tider  at 
udforske.  Nutiden  kan  kun  samle  Materiale  til  disse  stor- 
artede Undersøgelser. 

En  Notits  om  Bekkasinerne. 


ITlan  har  længe  været  uvis  om,  hvorledes  B  ekkas i nen 
(Scolopax  gallinago)  frembragte  sin  eiendommelige 
summende  Lyd,  indtil  Conservator  iMewes  i  Stokholm 
for  nogle  Aar  siden  opdagede  Sammenhængen.  Den 
ydre  Styrefjer  (Halefjer)  har  nemlig  en  særegen  Bygning, 
et  stivt  Skaft  og  lange  buede  Straaler,  som  ved  at  føres 
raskt  igjennem  Luften  åabenbart  maae  sættes  i  en  bestemt 
svingeide  Bevægelse.  iM.  fandt  nu,  at  naar  han  tog  disse 
Fjer  ild  af  Fuglens  Hale  og  førte  dem  raskt  igjennem 
iiufteri  i  den  Stilling,  som  de  maatte  indtage  under 
l'lugtien,  kunde  han  eftergjøre  hin  Lyd,  som  vel  at  mærke 
kun  høres,  naar  Bekkasinen  flyver,  kun  naar  den  kaster 
sig  ned  med  spredte  Halefjer,  aldrig  naar  den  flyver  op 
med  samlet  Hale,  og  som  ofte  høres  samtidig  med  dens 
Skrig.  Ved  at  blæse  paa  disse  Fjer  kan  man  frembringe 
den  samme  Lyd,  men  naturligvis  svagere;  ogsaa  hos 
Hunnen  er  den  svagere,  da  de  paagjældende  Fjer  der  er 
mindre,  men  forresten  have  den  samme  Form.  Ved  at 
eftersee  iMuseets  udenlandske  Arter  af  samme  Slægt, 
fandt  M.  lignende  Fjer  hos  adskilHge  af  dem,  ja  endogsaa 
flere  end  hos  vor  almindelige  Bekkasin,  4  eller  8  paa 
hver  Side ,  og  hos  hver  Art  med  en  eiendommelig  Til- 
lempning af  Formen,  hvoraf  man  uden  Tvivl  tør  slutte, 
at  hver  af  disse  Arter  frembringer  sin  noget  forskjellige 
Lyd  under  Flugten.  Derimod  viser  Skovsneppen  (S. 
rusticola)  og  den  lille  Bekkasin  (S.  gallinula) 
intet  Spor  til  saadanne  musicerende  Halefjer  og  man  har 
heller  ikke  hos   dem  iagttaget    en    saadan   særegen  Lyd ; 


Halen  er  her  stum 


(c.         ■   :;.]  JBjS  JUL  1935 


